
CUVÂNT ÎNAINTE 

Apariţia unui volum adresat cadrelor didactice vizând 
problematica pedagogică constituie o nouă iniţiativă a 
colegilor noştri, care merită întreaga apreciere şi 
consideraţie. Volumul Conspecte pedagogice se adresează 
învăţătorilor, institutorilor, educatoarelor şi profesorilor 
care urmează sistemul de perfecţionare prin grade 
didactice din învăţământ. El este conceput pe baza 
Programei de Pedagogie şi elemente de psihologia 
copilului, aprobată de M. Ed. C, iar analiza temelor este 
realizată din perspectiva beneficiarilor, aşa cum înţeleg 
dânşii să trateze un subiect posibil pentru examenul de 
grad. 


Trebuie să remarc un lucru extrem de valoros pentru 
ceea ce se întâmplă din punct de vedere publicistic şi 
didactic. Până la apariţia Conspectelor pedagogice, 
Colegiul Universitar Pedagogic de Institutori din cadrul 
universităţii noastre („Aurel Vlaicu” Arad) a elaborat alte 
două cărţi: Metodica activităţilor instructiv-educative în 
grădiniţă (2004) şi Didactica învăţământului preşcolar 
(2005). A fost un proiect valoros, un prim semnal de 
colaborare productivă dintre învățământul superior 
arădean de stat şi învăţământul preuniversitar. 

Volumul Conspecte pedagogice este elaborat de 
institutori, absolvenţi ai Colegiului Universitar Pedagogic 
din cadrul Universităţii „Aurel Vlaicu” din Arad, coordonaţi 
de cadre didactice universitare şi de către inspectori 
şcolari. Acum, Facultatea de Ştiinţe ale Educaţiei deschide 
o nouă perspectivă de relaţionare superioară. Interesele 
comune se înmănunchează în „produse” editoriale, sub 
sigla Editurii „Universităţii Aurel Vlaicu” din Arad, 
îmbogăţindu-se literatura pedagogică de specialitate cu 
noi titluri. Încurajăm asemenea proiecte colegiale şi 
credem în capacitatea colegilor de a da volume din ce în ce 
mai valoroase, care să sprijine devenirea profesională a 
cadrelor didactice înscrise la grade, la cursurile de 
perfecţionare sau în sistemul de autoeducaţie. 

Prof. univ. dr. LIZICA MIHUŢ, rector al Universităţii 
„Aurel Vlaicu” Arad 

Învăţământul românesc contemporan traversează o 
perioadă de „reformă educaţională cuprinzătoare, 
sistematică”  (C.N.) fără precedent, întemeiată pe 
experienţa reformelor anterioare de la noi şi pe cercetările 
specializate din plan internaţional, conţinând reformele în 
toate planurile implicate: curriculum, evaluare, structura 
anului şcolar, managementul anului şcolar, finanţarea 
unităţilor de învățământ, conexiunile internaționale, 
statutul elevului, poziţionarea socială a profesiei de dascăl, 
legislaţia învăţământului, şi nu în ultimul rând, formarea 
iniţială şi continuă a profesorilor. 

Dacă reforma curriculară, aflată în plină desfăşurare, 


„condensează în sine cel mai bine şi condiţionează 
totodată reforma educaţională în ansamblul ei” (C.N.) este 
de aşteptat ca formarea iniţială, şi îndeosebi formarea 
continuă a cadrelor didactice, să fie mai intens şi mai 
profund influențată de schimbările survenite în 
Curriculumul Național şi de opțiunile fundamentale ale 
noilor politici educaționale. 

Învăţătorii Aradului dovedesc cu prisosinţă calități şi 
capacităţi esenţiale ca autori de educaţie, reuşind să fie 
călăuze în devenirea fiecărui copil, să vegheze cu grijă la 
„coacerea în ritm propriu a inteligenţelor şi inimilor”. 

Considerăm că lucrarea de faţă, rod al unei 
colaborări constructive între învăţământul preuniversitar, 
respectiv primar, şi învăţământul universitar arădean, se 
înscrie în rândul lucrărilor de corelare a programelor de 
pregătire profesională şi certificare a competenţelor cu 
practicile reale de lucru şi cu standardele ocupaţionale 
acceptate şi credibile, specifice profesiei de învăţător / 
institutor / profesor pentru învăţământul primar, în 
contextul actual şi de perspectivă, în spirit de maximă 
responsabilitate asumată pentru împlinirea dezideratelor 
majore ale învăţământului românesc. 

Profesor, MARIUS GONDOR, inspector şcolar general 

1. EDUCAȚIA. CONCEPT, FORME, FUNCŢII. 
Educaţia 

Educaţia, etimologic provine de la „educatio” - 
creştere, formare; dar iş i are sorgintea şi în „educo- 
educare” - a creşte a forma, a instrui; respectiv „educo- 
educere” - a ridica, a înălța. 

Educaţia însumează acţiunile - delibereate sau 
nedeliberate, explicite sau implicite, sistematice sau 
nesistematice - de modelare şi formare a omului din 
perspectiva unor finalităţi racordate la reperele socio- 
economicoistorico-culturale ale arealului în care se 
desfăşoară. 

Se poate afirma că educaţia este activitatea complexă 
realizată în cooperare de educator şi educabil (a căror rol 
este şanjabil) în vederea formării şi autoformării asistate, 
cu scopul dezvoltării personalității şi  sădirii unei 
mentalități pozitiv-constructiviste. 

Pe de altă parte educaţia, în esenţă, are drept scop 
esenţial scoaterea ființei umane din starea primară, 
biologică şi ridicarea ei spre starea spirituală, 
culturalizată. 

După M. Ionescu şi V. Chiş, „prin educaţie desemnăm 
un ansamblu de influenţe care contribuie la formarea 
omului ca om, respectiv acţiunea de modelare a naturii 
umane în direcţia realizării unor finalităţi în temeiul unor 
valori sociale acceptate”. 

Formele educaţiei 

Educaţia formală - reprezintă ansamblul acţiunilor 
sistematice şi organizate, proiectate şi desfăşurate în 
instituţii specializate, urmărind finalităţi explicite, cu 
scopul formării şi dezvoltării personalităţii umane; 

Educaţia  nonformală - reprezintă ansamblul 
influențelor educative structurate şi organizate într-un 
cadru instituţionalizat dar desfăşurate în afara sistemului 
de învăţământ; 

Educaţia informală  - reprezintă totalitatea 
influențelor educative  nesistematice,  neorganizate, 
nesubordonate unor obiective şi finalităţi explicite, care se 


exercită asupra individului. 

Funcţiile educaţiei 

După O. Şafran educaţia are o 

Funcție cognitivă - de transmitere de cunoştinţe; 

Funcție economică - de formare a indivizilor pentru 
activitatea productivă; 

Funcție axiologică - de valorizare şi dezvoltare a 
potenţialului de creaţie culturală. 

După I. Nicola funcţiile educaţiei sunt: 

de selectare şi transmitere a valorilor de la societate 
la individ; 

de dezvoltare a potenţialului biopsihic al omului; 

de asigurare a unei inserţii sociale active a 
subiectului uman. 

2. EDUCAȚIA ŞI PROVOCĂRILE LUMII 
CONTEMPORANE: CRIZA 

MONDIALĂ A EDUCAŢIEI, PROCESE DE 
TRANZIŢIE, SOLUŢII 

GENERALE ŞI SPECIFICE. 

Schimbarea - element definitoriu al lumii 
contemporane: 

noul mileniu a moştenit multe probleme sociale, 
economice şi politice care sunt departe de a-şi fi găsit 
soluţia, deşi au marcat în mare măsură ultima jumătate de 
secol: problemele se agravează, se multiplică, se 
globalizează; 

multe ţări au depăşit stadiul subdezvoltării, iar 
standardele de viaţă au crescut continuu, în proporţii care 
diferă de la o ţară la alta; 

progresul a adus cu sine şi sentimentul deziluziei 
care pare a fi dublat de o anumită confuzie a unei 
„societăţi globale care duce o luptă chinuitoare pentru a se 
naşte” (J. Delors); 

valul schimbărilor şi al noutăţilor care asaltează viaţa 
umanităţii şi a fiecărei colectivităţi umane a făcut necesare 
nu numai strategii globale corelate, internaţionale, 
interdisciplinare, intersectoriale, ci şi educaţie pentru 
schimbare. Problematica lumii contemporane: 


creşterea în cifre a numărului săracilor, a 
analfabeţilor, a şomerilor, a tinerilor; 

degradarea mediului înconjurător şi a resurselor 
naturale; 

degradarea stării de sănătate a populaţiei; 

exacerbarea terorismului, rasismului şi intoleranţei; 

În ţările europene asistăm la o scădere a indicilor 
natalității şi la îmbătrânirea populaţiei; 

În ţările din Africa şi Asia expansiunea demografică 
este un fenomen cu implicaţii cu atât mai grave cu cât 
condiţiile economice din aceste ţări sunt mai vitrege, 
nivelul de trai e mai scăzut, iar analfabetismul cunoaşte 
cote ridicate. 

Analfabetismul este una dintre cele mai grave 
probleme: 

analfabeți sunt cei care nu ştiu să scrie şi să citească 
şi cei care au deficienţe în cunoştinţele şi deprinderile de 
bază (analfabetismul funcţional); 

datorită expansiunii tehnologice şi a internetului se 
poate vorbi şi de analfabetism computerial. 

Aceste probleme se impun atât prin caracterul lor 
complex, grav, persistent şi presant, cât şi prin 
dimensiunile lor globale, având o evoluţie rapid a şi greu 
previzibilă (G. Văideanu). 

Priorităţi de acţiune pentru rezolvarea unora dintre 
problemele lumii contemporane: 

apărarea păcii; 

salvarea mediului; 

propagarea democraţiei; 

refacerea unităţii spirituale a Europei în scopul 
întăririi unităţii sale economice şi politice. 

Rolul educaţiei în ameliorarea problemelor lumii 
contemporane: 

educarea tinerei generaţii în spiritul respectării 
diversităţii, a protejării mediului; 

conştientizării acesteia privind pericolele şi efectele 
acţiunilor nesăbuite; 

formarea priceperilor şi deprinderilor de acţiune 


controlată şi de intervenţie; 

educaţia nu poate face totul şi nu poate fi 
supraestimat potenţialul acesteia pentru ameliorarea 
problemelor, fiind necesară o acţiune conjugată cu 
celelalte subsisteme ale sistemului social: cel economic, 
politic, cultural. 

Necesitatea schimbării în educaţie: 

trunchiul comun de competenţe de bază (cunoştinţe, 
deprinderi, atitudini şi valori) nu mai poate fi garantat pe 
toată durata vieţii deoarece cunoştinţele se depreciază 
rapid datorită evoluţiei cunoaşterii, a tehnologiei şi a 
organizării social politice; 

socializarea exclusiv prin educaţie formală are limite 
importante în condiţiile în care azi se vorbeşte tot mai mult 
despre socializare secundară, realizată prin interacţiunea 
instituţiilor formale de învăţământ cu alte medii educative, 
iar noile medii de învăţare sunt tot mai atractive şi mai 
frecvente la elevi; 

formarea profesională iniţială se decalează şi se 
depreciază rapid în comparaţie cu evoluţiile pieţei muncii; 

acţiunea emancipatoare a instituţiilor educaţionale a 
devenit limitată datorită ofertelor de exprimare şi 
manifestare a libertăţilor individuale pe care le propune 
societatea civilă. 

— Criza educaţiei: Definire: 

decalajul dintre rezultatele învăţământului şi 
aşteptările societăţii. Aspectele evidenţiate ca 
circumscriind criza educaţiei sunt: 

Inadaptarea produselor umane şi a competenţelor lor 
socioprofesionale la nevoile vieţii sociale şi ale pieţei 
muncii; 

şcoala are un randament scăzut exprimat în 
insuccesul şi în abandonul şcolar în creştere; 

eficacitatea este scăzută, exprimată în costuri 
ridicate comparativ cu fragilitatea competențelor 
profesionale formate, atestate de diplomele eliberate; 

pot fi crize generale de sistem sau crize parțiale 
(criza spaţiului şcolar, a personalului didactic, criza 


curriculară); 

afluxul progresiv de elevi la toate treptele de 
învăţământ, şcolile neavând capacitate adecvată de 
cuprindere. 

Parametrii pentru identificarea situaţiilor de criză: 

Informaţia privind învăţământul; 

administrarea structurilor; 

relaţii ia educatori-elevi; 

conţinutul programelor şi metodelor pedagogice; 

mijloacele materiale şi cooperarea internaţională. 

Adaptarea la efectele şi provocările globalismului 
economic, informaţional, politic etc. presupune depăşirea 
principalelor tensiuni care, chiar dacă nu sunt noi, vor 
ocupa un loc central în problematica secolului al XXI-lea: 

tensiunile dintre global şi local: oamenii trebuie să 
devină, treptat, cetăţeni ai planetei, fără a-şi pierde 
rădăcinile şi continuând să joace un rol important în viaţa 
propriilor naţiuni şi comunităţi locale; 

tensiunea dintre universal şi individual: cultura este 
continuu globalizată, dar în prezent acest proces nu s-a 
încheiat. Nu putem să ignorăm nici promisiunile, nici 
riscurile acestei globalizări, iar neglijarea caracterului unic 
al fiinţei umane, ca individ, nu este nicidecum un risc 
minor. Fiecare individ în parte trebuie să-şi aleagă propriul 
viitor şi să-şi atingă potenţialul maxim în cadrul tradiţiilor 
şi al propriei culturi, cultură care, dacă nu suntem atenţi, 
poate fi pusă în pericol de progresul lumii contemporane; 

tensiunea dintre tradiție şi modernitate, care 
constituie o parte a aceleiaş i probleme; cum este posibil 
să ne adaptăm la schimbare fără a întoarce spatele 
trecutului, cum poate fi câştigată autonomia, ca element 
complementar a liberei dezvoltări a celorlalţi, şi cum poate 
fi asimilat progresul ştiinţific? În acest spirit trebuie 
abordate provocările noilor tehnologii informaţionale; 

tensiunea dintre considerentele pe termen scurt şi 
cele pe termen lung: aceasta a existat întotdeauna, dar 
astăzi este sprijinită de predominanţa efemerului, a clipei, 
într-o lume în care abundența informaţiilor şi a emoţiilor 


trecătoare ține în permanenţă în centrul atenţiei 
problematica imediată. Opinia publică doreşte răspunsuri 
şi soluţii rapide; în timp ce rezolvarea multor probleme 
cere multă răbdare şi o strategie pentru reformă 
negociată, concertată... In această situaţie intervin 
politicile educaţionale; 

tensiunea dintre nevoia competiţiei, pe de o parte, şi 
grija pentru egalitatea şanselor, pe de altă parte: aceasta 
este o problemă atât pentru factorii de decizie din sfera 
economicului şi a socialului, cât şi cei din domeniul 
educaţiei, încă de la începutul secolului. Uneori s-au oferit 
soluţii, dar ele nu au trecut proba timpului. Aceasta a 
condus la regândirea şi actualizarea conceptului de 
educaţie permanentă, pentru a pune de acord trei factori: 
spiritul  concurenţial, care constituie  stimulentul; 
cooperarea, care conferă forţă şi solidaritatea, care 
uneşte; 

tensiunea dintre expansiunea extraordinară a 
cunoaşterii şi capacitatea fiinţei umane de a o asimila. 
Deoarece planurile de învăţământ sunt supuse unei 
presiuni din ce în ce mai mari, orice strategie clară a 
reformei trebuie să implice anumite opţiuni, acestea din 
urmă trebuind să ţină în permanenţă cont de trăsăturile de 
bază ale unei educaţii elementare, care îi învaţă pe elevi 
cum să-şi îmbunătăţească viaţa prin cunoaştere, prin 
experienţă şi prin dezvoltarea propriei culturi; 

tensiunea dintre spiritual şi material: deseori fără să- 
şi dea seama şi fără să exprime acest lucru, lumea tânjeşte 
după un ideal şi după valori pe care le vom califica drept 
„morale”. Astfel, educaţia are rolul de a-l încuraja pe 
fiecare individ în parte să acţioneze conform propriilor 
tradiţii şi convingeri şi în deplinul respect al pluralismului, 
să îşi ridice mintea şi spiritul pe planul universalului şi 
într-o anumită în măsură, să îşi depăşească propriile 
limite. Această din urmă tensiune are semnificaţii 
deosebite în societatea postmodernă, în care se caută 
remedii pentru efectele alienante ale societăţii de consum 
modern, uneori în detrimentul valorilor morale şi 


spirituale. Individul postmodem doreşte să facă ceva 
semnificativ, munca este mai degrabă orientată de 
respectarea valorilor umane, de autorealizare, de 
dezvoltare a propriului potenţial, decât de obiective 
materiale; nu-i place controlul ci autoexprimarea. Este 
motivul pentru care se consideră că misiunea educaţiei în 
secolul XXI este de a permite fiecăruia dintre noi, fără 
excepţie, să-şi dezvolte talentul şi să-şi valorifice la 
maximum potenţialul creativ, inclusiv responsabilitatea 
pentru propria viaţă şi pentru atingerea scopurilor 
personale (J. Delors). 

Analiza sistemului de educaţie prin grila 
postmodernităţii (E. Păun): 

şcoala contemporană funcţionează ca o şcoală 
caracteristică epocii moderne, şi nu celei post-moderne în 
care, de fapt trăim; 

practica şcolară e dominată, în mare măsură, de 
paradigma modernității, cu manifestări de genul: 
focalizarea pe dimensiunea instrumentală a procesului de 
învăţământ; accentuarea şi valorizarea excesivă a funcţiei 
informative în raport cu funcţia formativă; ignorarea 
faptului că în şcoală nu există doar situaţii care pot fi 
supuse planificării, ci şi situaţii noi, neobişnuite pentru 
care se impun abordări noi nespecifice, nonconvenţionale, 
creative; 

evaluarea standardizată şi riguroasă care măsoară 
performanţele elevilor şi îi clasifică pe aceştia în funcţie de 
rezultate; 

normele standardizate, regulile impersonale şi 
generale la care este supus elevul, sistemul de pedepse şi 
recompense. 

Caracteristicile deschiderii şcolii spre post- 
modernitate: 

militează pentru educaţia centrată pe persoană şi 
pentru revalorizarea dimensiunii subiective a actului 
educaţional; 

consideră că, dată fiind complexitatea fiinţei umane, 
conduitele celor implicaţi în actul educaţional nu sunt 


întotdeauna predictibile şi raţionale; 

pune în evidenţă rolul major al dimensiunii subiectiv- 
afective în relaţia educaţională, relaţie în care elevul şi 
profesorul sunt consideraţi în integralitatea personalităţii 
lor; 

susţine abordarea conform căreia profesorul nu 
lucrează asupra elevilor, ci cu elevii şi pentru aceştia; 

consideră elevul într-un permanent proces de 
devenire, de construire a statutului şi rolurilor sale; 

ne propune o viziune diferită asupra curriculum-ului 
în sensul că încearcă să depăşească limitele actualei teorii 
curriculare care este  prescriptivă, normativă şi 
formalizată, prin abordarea curriculum-ului în termeni de 
cultură, în sensul integrării acesteia într-un spaţiu cultural 
care este clasa de elevi, prin reelaborarea, reconstruirea şi 
negocierea curriculum-ului. 

Impasul învăţământului contemporan este provocat 
de trei categorii de explozii: 

explozia cunoştinţelor (datorată dezvoltării ştiinţei şi 
tehnicii imensa cantitate de informaţie depăşeşte 
posibilităţile de asimilare oferite de tehnicile de instruire 
din trecut); 

explozia demografică (cu toată extinderea structurală 
din ultimele decenii, învăţământul nu poate face faţă 
cererii de educaţie, ritmului de creştere a populaţiei); 

explozia aspirațiilor (chiar şi oamenii simpli aspiră la 
educaţie de nivel înalt, şi ca reflex al profilului ocupaţional 
cu competenţe tot mai complexe cerute de piaţa muncii; cu 
alte cuvinte reclamă egalitatea de şansă, indiferent de 
mediul social sau geografic de provenienţă, nu numai 
egalitate de acces) (I. G. Stanciu). 

Soluţii generale şi specifice la nivel mondial: 

ameliorarea şi adaptarea funcţionării sistemului 
şcolar, atât la nivel structural, cât şi al practicilor propriu- 
zise; 

Inovaţii în conceperea şi desfăşurarea proceselor 
educative (inovarea conţinuturilor, în sensul selectării 
cunoştinţelor cu valoare formativă, dar şi a metodelor de 


predare şi evaluare, reducerea rupturilor structurale sau 
funcţionale); 

valorificarea specificului individual al elevilor; 

ameliorarea formării iniţiale şi continue a cadrelor 
didactice; 

eficientizarea managementului instituțiilor de 
învăţământ; 

Introducerea noilor tipuri de educaţii în programele 
şcolare în scopul lărgirii ariei şi conţinuturilor educaţiei; 

Întărirea legăturii dintre acţiunile şcolare şi 
extracuriculare; 

amplificarea  conlucrării dintre cadrele didactice, 
elevi, părinţi şi responsabilii de la nivel local; întărirea 
parteneriatelor educaţionale; 

organizarea de mobilități şi de schimburi de 
informaţii între statele europene asupra politicilor 
educaţionale şi practicilor pedagogice actuale; 

regândirea procesului de educaţie în privinţa 
orientării, dimensionării, instrumentalizării elementelor de 
conţinut, în vederea integrării tinerilor cu succes în viaţa 
profesională şi socială (J. Delors). 

Noua ordine internaţională reclamă educaţia pentru 
schimbare ca pregătire anticipativă şi ca asimilare a 
ritmurilor alerte cu formarea încrederii în propriile resurse 
şi în continuitate (G. Văideanu). 

3. EDUCAŢIA ŞI DEZVOLTAREA DURABILĂ A 
SOCIETĂŢII ÎNTRE EXIGENŢELE PREZENTULUI ŞI CELE 
ALE VIITORULUI. DINAMICA RELAŢIEI EDUCAŢIE DE 
BAZĂ - EDUCAŢIE PERMANENTĂ - AUTOEDUCAŢIE 

Interdependenţa educație  - creştere socio- 
economică: 

sub presiunea progresului tehnologic şi a 
modernizării, a necesității creşterii productivității, cererea 
de educaţie a crescut foarte mult, evidențiindu-se legătura 
directă dintre resursele umane calificate şi productivitate, 
inovare; 

evoluţia şi dezvoltarea lumii contemporane sunt 
dependente, în proporţie semnificativă, de modul în care 


educaţia poate satisface cerinţele acestei dezvoltări; 

sistemul educaţional are propria logică de filtrare, 
interpretare şi traducere a cerinţelor sociale în abordări 
educaţionale, logică ce decurge deopotrivă din dezvoltarea 
şi evoluţia sa istorică, dar şi în evoluţiile socio-economice 
(E. Păun); 

sistemul educaţional este componenta strategică a 
dezvoltării  economico-sociale deoarece este cel care 
produce competenţe, formează resursele umane, nu numai 
în sensul unei pregătiri vocaţionale, ci şi în sensul formării 
unor caractere, a promovării unor capacităţi inovatoare şi 
autoformative, care permit pregătirea continuă a forţei de 
muncă şi prin aceasta flexibilitatea adaptării la schimbările 
tehnologice şi ştiinţ ince; 

prin formarea profesională, morală şi psihosocială a 
individului, prin modelele de acţiune socială pe care le 
oferă, învățământul influenţează direct inovarea şi 
dezvoltarea socială, având explicit funcţia de inovare şi 
dezvoltare socială, dar totodată şi un rol stabilizator în 
societate (E. Păun); 

Indirect, prin cunoştinţele şi valorile transmise, prin 
maniera de accesibilizare a ştiinţei, în măsura în care 
formează şi dezvoltă atitudini, abilităţi, capacități 
obiectivate în comportamente sociale, şcoala este cea care 
nu numai că propagă descoperirile ştiinţifice şi tradiţiile 
culturale, ci şi cea care contribuie la elaborarea şi 
recrearea lor, la transpunerea lor în practică; 

dezvoltarea trece prin educaţie. Dezvoltarea se face 
cu ajutorul educaţiei sau nu se va realiza deloc” (G. 
Văideanu). 

Necesitatea creşterii nivelului de educaţie: 

Individul este singura resursă inepuizabilă de 
producţie şi inovare ştiinţifică şi culturală; 

s-a demonstrat totodată că investiţia în educaţie este 
cea mai rentabilă investiţie, cu un profit mai mare decât 
cel al băncilor sau al oricărui sector productiv, dar este o 
investiţie care se amortizează pe termen mediu şi lung, pe 
parcursul vieţii profesionale, productive a individului. 


Grăitoare sunt dezvoltările economice şi ştiinţifice, de 
exemplu din Japonia postbelică, care a adoptat strategia 
relansării economice şi sociale prin investiţia în educaţie şi 
în individ în primul rând; 

această dezvoltare este dependentă de dezvoltarea 
sectorului economic deopotrivă, deoarece o forţă de muncă 
supracalificată, care nu are unde lucra şi produce, poate 
doar să mărească rândurile şomerilor sau să emigreze spre 
ţări care îi pot satisface aspiraţiile socio-profesionale; 

este mai ieftin şi mai eficient să oferi tinerilor o 
educaţie iniţială de calitate decât să realizezi ulterior 
pregătire pentru remedierea situaţiei lor sociale ca şomeri 
adulţi (The eeconomist, 1996); 

este mai puţin costisitoare educaţia decât lipsa de 
educaţie, argumentul fiind că un individ care nu a dobândit 
nivelul de calificare care să-i permită să se integreze activ 
în viaţa socială şi să-şi asigure subzistenţa, costă mult mai 
mult statul prin asistarea socială pe care trebuie să i-o 
acorde, fie ca şomer, fie ca deţinut din rândul acestor 
persoane selectându-se cei mai mulţi delincvenţi care 
recurg la mijloace ilicite pentru a supravieţui. În condiţiile 
în care oamenii şi în special elevii sunt acaparaţi de 
avalanşa tehnologică şi de dominanţa valorilor economice 
asupra celor culturale şi spirituale, în condiţii în care „a 
avea devine mai important decât a fi” (E. Păun). 

Rolul şcolii în adoptarea unei viziuni axiologice şi 
umaniste în educaţie şi societate pentru a evita riscul 
depersonalizării şi alienării tehnologice a indivizilor: 

unul dintre principalele scopuri ale educaţiei este, să 
ajute umanitatea să îşi ţină sub control propria dezvoltare. 
Educaţia trebuie să le permită tuturor, fără excepţie, să-şi 
ia destinul în propriile mâini şi să contribuie la progresul 
societăţii în care trăiesc; 

chiar dacă oamenii trebuie să profite de orice ocazie 
pentru a învăţa sau a se autoperfecţiona, ei nu vor putea 
folosi cum se cuvine toate aceste resurse potenţiale fără a 
fi primit în prealabil o educaţie fundamentală solidă; 

şcoala ar trebui să impulsioneze atât dorinţa, cât şi 


plăcerea de a învăţa, să potenţeze capacitatea de a învăţa 
cum să înveţi şi de a stimula curiozitatea intelectuală; 

nu există înlocuitor pentru relaţii ia profesor-elev, 
relaţie care se sprijină pe autoritate şi se dezvoltă prin 
dialog; 

accentul începe să fie pus pe necesitatea 
reîntoarcerii la educaţie, pentru a putea face faţă 
situaţiilor noi care apar în viaţa personală sau în sfera 
muncii; 

fiecare individ trebuie să fie pregătit să profite de 
ocaziile de a învăţa care i se oferă de-a lungul vieţii, atât 
pentru a-şi lărgi orizontul cunoaşterii, cât şi pentru a se 
adapta la o lume în schimbare, complexă. 

Tipuri fundamentale de învăţare, necesare pe 
parcursul vieţii: 

a învăţa să ştii, ceea ce înseamnă dobândirea 
instrumentelor cunoaşterii, adică a învăţa cum să 
acumulezi cunoştinţe, grefate pe cunoştinţele generale şi 
de specialitate suficient de cuprinzătoare; 

a învăţa să faci, astfel încât individul să intre în 
relaţie cu mediul înconjurător, să acţioneze cu îndemânare; 

a învăţa să trăieşti împreună cu alţii, pentru a 
coopera cu alte persoane, participând la activităţile 
umane; 

a învăţa să fii, să devii, pentru a-ţi dezvolta 
personalitatea şi a fi capabil să acţionezi cu o autonomie 
crescândă, judecând prin prisma propriei scări de valori şi 
concepţii şi asumându-ţi răspunderea (J. Delhors). 

Competenţe de bază de care trebuie să dispună 
fiecare individ: 

abilitarea individului cu capacitatea de a comunica, 
cu spirit de echipă, de iniţiativă; capacitatea de asumare a 
responsabilităţilor; 

abilităţi de mânuire a calculatorului; 

limbile străine; 

cultura tehnologică; 

spiritul antreprenorial; 

competenţe sociale. 


Fiecare trebuie să deţină aceste competenţe de bază 
cel puţin la nivel minimal pentru a putea participa eficient 
la viaţa profesională, familială, şi comunitară, dar şi pentru 
a putea învăţa de-a lungul întregii vieţ i. Necesitatea 
realizării unei culturi a învăţării de-a lungul întregii vieţi; 

este o cerinţă intrinsecă a societăţii de astăzi şi de 
mâine, o societate educaţională, în care serviciile de sprijin 
ale individului pentru demersurile formative ale individului 
sunt absolut necesare, oportunităţile de educaţie trebuind 
să fie accesibile şi în proximitatea individului; 

este modalitatea prin care, indiferent care vor fi 
evoluţiile şi schimbările sociale, individul va putea să 
participe la realizarea lor şi chiar să le anticipeze. 

— Educaţia permanentă: 

Definiţie: 

apare ca un concept integrator, ce înglobează toate 
dimensiunile actului educativ, atât în temporal (toată 
durata vieţii, din copilărie, până la vârsta a treia), cât şi în 
plan spaţial, articulând toate influenţele educaţionale 
exercitate într-o organizare formală (în sistem şcolar), non- 
formală sau informală. 

Forme ale educaţiei permanente 

Educaţia adulţilor: 

nu mai este văzută ca un simplu supliment sau ca o 
prelungire a educaţiei din tinereţe, ci apare ca o 
completare, continuare, perfecţionare, şi individualizare a 
formării personale iniţiale; 

vizează aspecte mai generale, dimensiuni 
educaţionale variate, necesar a fi acoperite (civică, de timp 
liber, cultură, pentru grupurile marginalizate social sau 
intervenţii educative specifice diferitelor grupuri de adulţi 
bătrâni, femei casnice, şomeri, emigranţi, minoritari etc.). 

Educaţia continuă: 

vizează continuarea pregătirii de-a lungul carierei 
profesionale (fie pentru actualizarea cunoştinţelor şi a 
competenţelor, fie pentru perfecţionare, fie pentru 
recalificare, fie pentru reorientare şi reintegrare 
profesională); 


În toate societăţile civilizate participarea la viaţa 
comunitară atrage după sine nevoia de învăţare continuă 
(S. Sava). 

Factorii determinanţi ai educaţiei permanente pot fi 
sintetizaţi astfel 

(R.H. Dave): 

datorită revoluţiei ştiinţifice şi tehnice care a generat 
explozia informaţională şi perisabilitatea crescândă a 
cunoştinţelor, educaţia şi formarea nu se mai pot limita la 
anii şcolarităţii ci trebuie să se întindă pe tot parcursul 
vieţii; 

pentru a facilita adaptarea la schimbare, educaţia 
trebuie să îşi elaboreze un sistem de obiective, conţinuturi 
şi metode menit să ajute oamenii şi societatea în procesul 
de adaptare socială, profesională şi culturală; 

schimbările survenite la nivel economic, social, 
ştiinţific, politic, cultural, familial şi profesional impun 
adaptări şi readaptări rapide care necesită eforturi 
crescute şi permanente din partea tuturor persoanelor; 

evoluţiile demografice indică scăderea natalității şi 
creşterea numărului persoanelor în vârstă, care trebuie să 
beneficieze de programe de educaţie permanentă pentru a 
rămâne activi, productivi şi creatori chiar şi după 
părăsirea câmpului muncii pentru a nu deveni o sursă de 
regres social din cauza neînţelegerii şi neadaptării 
adecvate la schimbări, a lipsei de receptivitate la nou; 

educaţia trebuie concepută ca o formare totală a 
omului, modelând multiplu şi complex personalitatea 
fiecărui individ pe parcursul întregii sale existenţe, de 
exemplu prin facilitarea utilizării eficiente a timpului liber 
care a devenit o realitate ambiguă în societatea 
contemporană. 

având mai mult timp liber la dispoziţie, datorită 
tehnologizării, oamenii se pot concentra asupra 
activităţilor extraprofesionale şi asupra propriei realizări, 
participând la activităţi cu scop educaţional mai mult sau 
mai puţin explicit, cu atât mai mult cu cât educaţia este un 
proces multidimensional, care nu se limitează la 


acumularea de cunoştinţe şi care nu cade exclusiv în 
sarcina sistemului educaţional (J. Delors). 

Necesitatea  multiplicării instituţiilor care oferă 
programe educaţionale pentru adulţi: 

Instituţii care îşi extind rolul educaţional: muzee, 
biblioteci, teatre; 

pregătirea la locul de muncă înregistrează un 
caracter mai sistematic, cu tendinţe de instituţionalizare; 

educaţia a devenit o comoditate ca oricare alta, ca 
orice serviciu pentru care plăteşti pentru al avea; 

vorbim de piaţă educaţională concurenţială, deci 
necesar a fi calitativă şi adoptată cererii; indivizii intră mai 
târziu pe piaţa muncii pentru a dobândi nivele superioare 
de educaţie, iar cu cât sunt mai instruiți, cu atât doresc să 
meargă mai departe; 

educaţia pe parcursul întregii vieţi este un proces 
permanent, cu de îmbogăţire şi adaptare a cunoaşterii şi 
abilităţilor fiecărui individ, de potenţare a capacităţii sale 
de a judeca şi de a acţiona, asigurând premise participării 
active şi responsabile a indivizilor la progresul societăţii. 

Dimensiunile educaţiei adulţilor: 

educaţia în scop de recalificare, de perfecţionare, 
pentru reducerea şomajului; 

educaţia pentru reintegrare socială a grupurilor 
marginalizate social; 

educaţia civică şi interculturală; 

educaţia pentru reducerea analfabetismului 
funcţional sau computerial. 

Politica educaţională privitor la educaţia adulţilor: 

declararea anului 1996 ca An European al învăţării 
Permanente; 

la Conferinţa Generală UNESCO de la Hamburg, din 
1997 se defineşte conceptul de educaţie a adulţilor şi se 
afirmă obiectivele educaţiei adulţilor: 

dezvoltarea autonomiei şi a simțului responsabilităţii 
individului; 

abilitarea adulţilor pentru a face faţă transformărilor 
care afectează economia, cultura, şi societatea în 


ansamblul său; 

promovarea unei participări creative a cetăţenilor la 
viaţa colectivităţii. 

Mutaţii la nivelul viziunii despre educaţie: 

obiectivul educaţiei nu va mai fi învăţarea ci a învăţa 
cum să înveţi, cum să cauţi şi să utilizezi eficient 
informaţia de care ai nevoie pentru a trăi în societate în 
armonie cu indivizi diferiţi; 

ca participant activ la procesul de educaţie 
permanentă, beneficiarul acestui tip de educaţie încetează 
să mai fie obiectul pasiv al educaţiei, pentru a deveni 
subiectul ei activ; 

este necesară crearea şi adoptarea unei metodologii 
didactice inovative care să favorizeze participarea fiecărui 
individ la propria formare. Se constată diversificarea şi 
extinderea metodelor activparticipative cu impact formativ, 
generate în sistemul educaţiei adulţilor la toate nivelurile 
educaţionale; 

deplasarea procesului de învăţământ de la informare 
la formare, de la memorizare la raţionament de la învăţare 
mecanică la învăţare creativă; 

pătrunderea în educaţia de toate nivelurile a 
tehnologiei didactice moderne (sisteme audiovizuale 
multimedia, învăţare asistată de calculator, internet etc.) 
(I. Jinga); 

se schimbă rolul şi funcţiile cadrului didactic, acesta 
devenind consilier şi facilitator al învăţării, îndrumător şi 
stimulator al efortului de învăţare şi formare a copiilor, 
tinerilor şi adulţilor; 

autoeducaţia este înțeleasă ca o „activitate 
conştientă, planificată şi sistematică desfăşurată de către 
fiinţa umană în scopul autoperfecţionării propriei 
personalităţi şi formării de noi deprinderi şi competenţe în 
vederea adaptării eficiente la specificul societăţii prezente 
şi viitoare” (A. Barna). 

4. INOVAȚIE ŞI REFORMĂ ÎN ÎNVĂŢĂMÂNTUL 
PRIMAR ROMÂNESC-FINALITĂŢI, TENDINŢE, POLITICI 
ŞI PRACTICI 


EDUCAŢIONALE. 

MANAGEMENTUL SCHIMBĂRILOR ÎN 
ÎNVĂŢĂMÂNT. 

Trecerea de la un sistem economic centralizat la o 
economie de piaţă presupune mutații structurale cu efecte 
directe sau indirecte asupra sistemului de învăţământ: 
formarea unei clase sociale mijlocii,  revalorizarea 
conceptelor de merit, performanţă excelenţă, 
competitivitate, crearea unei noi pieţe a forţei de muncă 
datorită apariţiei de noi profesiuni. 

Reforma educaţiei Definiţie: 

reforma educaţiei presupune o transformare globală, 
profundă şi relevantă a sistemului educativ, concepută şi 
aplicată în funcţie de exigenţele societăţii actuale şi 
viitoare, dar şi în funcţie de aspiraţiile celor care sunt 
beneficiarii acestui sistem: elevii, studenţii, adulţiipărinţii, 
societatea în general. 

Restructurarea sistemului de învăţământ vizează 
următoarele pârghii de acţiune: 

managementul educaţional; 

articularea unui cadru legislativ armonizat, flexibil şi 
coerent; 

diversificarea surselor de finanţare; 

Îmbunătăţirea sistemului de formare şi perfecţionare 
a cadrelor didactice; 

promovarea cadrului necesar dezvoltării unor 
parteneriate interactive şi eficiente între şcoală şi agenţii 
sociali. 

Reforma presupune transformarea elementelor 
definitorii ale sistemului (S. Cristea): 

finalităţile educaţiei: reforma sistemului de 
învăţământ implică reorientarea finalităţilor educaţiei în 
plan microstructural şi macrostructural, fiind un proces 
obiectiv şi absolut necesar în condiţiile modificărilor 
sociale; 

structura de organizare şi funcţionare a sistemului de 
învăţământ marchează interdependenta dintre nivelurile şi 
treptele  şcolarităţii, să asigure unitatea sistemului, 


interacţiunea dintre subsisteme şi deschiderea spre 
societate a sistemului; 

conţinutul procesului de învăţământ presupune 
elaborarea unui nou curriculum adaptat finalităţilor 
actuale ale învăţământului; 

sunt necesare o succesiune de inovaţii care se produc 
în cadrul unui sistem unitar şi echilibrat, supus 
schimbărilor periodice, atât din punct de vedere 
structural, cât şi funcţional, în vederea orientării şi 
coordonări pe termen lung a diverselor elemente ale unui 
sistem de învăţământ (S. Cristea): 

Inovaţiile pot fi evaluate doar în raport cu obiectivele 
respectivului sistem de învăţământ, în strânsă legătură cu 
consolidarea sau individualizarea învăţării, cu elaborarea 
superioară a programelor de învăţământ şi implică 
modificarea corespunzătoare a atitudinilor şi activităţilor 
personalului didactic; 

sunt determinate de cerinţele economice de forţă de 
muncă, de schimbările apărute în diverse profesii, de 
mutaţiile în structura socială şi are menirea de a ameliora 
inegalitatea de şanse sau-şi accesul la oportunităţile 
educaţionale. 

este necesar să facem deosebirea dintre schimbare şi 
inovaţie: inovaţia are un caracter deliberat, planificat şi 
voluntar al cărei obiectiv este să determine instalarea, 
acceptarea şi aplicarea unei schimbări. Schimbările în 
educaţie se produc mai încet pentru că educaţia este un 
domeniu în care nu se produce niciodată o ruptură netă 
între nou şi vechi, procesele de adoptare a unor noi idei 
sau practici şi de acomodare a acestora la structurile şi 
concepţiile existente sunt prin natura lor lente şi treptate 
(A.M. Hubermann). 

Planificarea strategică, principalul instrument de 
eficientizare a învăţământului 

Definiţie: 

planificarea strategică a învăţământului şi educaţiei 
oferă un set de instrumente şi tehnici pertinente pentru 
elaborarea şi pilotarea proiectelor de reformă şi pentru o 


prognoză realistă a viitorului şcolii pe termen scurt. 

Direcţii generale pentru dezvoltarea unei planificări 
strategice (I. Neacşu): 

În procesele de reformă prevalează „factorii de 
calitate”: structura şi funcţionalitatea şcolii ca instituţie 
socială, preocupări pentru dezvoltare instituţională de 
scurtă, medie şi lungă durată; 

conținuturile informaţionale sunt centrate pe aspecte 
specifice adaptate noului tip de societate şi respectă 
principiul conformităţii cu psihologia celor care învaţă; 

dezvoltarea resurselor umane vizează cadrele 
didactice solid pregătite şi motivate pentru o acţiune 
educaţională eficientă şi coerentă; 

factorul metodologic şi strategic este centrat pe 
metode şi tehnici didactice destinate  optimului 
performanţial în învăţământul de toate gradele. 

Obiectivele prioritare ale politicilor educaţionale în 
ultimii 5 - 10 ani (C. Bârzea): 

democratizarea sistemului educativ se referă la 
tendinţa permanentă spre mai multă deschidere, 
flexibilitate şi descentralizare a sistemelor educative, spre 
mai multă eficienţă în realizarea educaţiei pentru toată 
populaţia; 

ameliorarea calităţii învăţământului are în vedere 
eficientizarea procesului educativ şi implică realizarea 
obiectivelor pedagogice la nivelul de performanţă propus 
prin creşterea eficienței interne şi externe a 
învăţământului, prin modernizare, inovaţie şi 
restructurare; 

creşterea rolului social al educaţiei vine în 
întâmpinarea provocărilor şi problemelor pe care le 
implică un proces de tranziţie îndelungat, în special în 
sensul schimbării competenţelor, atitudinilor 
mentalităților, relaţii iilor sociale şi comportamentelor 
cotidiene; 

Alte elemente de care trebuie să se ţină seama în 
realizarea reformei Blocaje în realizarea schimbărilor în 
educaţie: 


criza politicii educative se referă la lipsa obiectivelor 
clar definite ale reformei şi a consensului în acest sens. 
Elaborarea politicii naţionale în domeniul educaţiei revine 
ministerului de resort; 

criza de auto-cunoaştere semnifică absenţa unei 
diagnoze complete şi obiective asupra situaţiei 
învăţământului românesc; 

criza de cunoaştere se referă la necunoaşterea sau la 
insuficienta cunoaştere a alternativelor reformatoare şi la 
lipsa  competenţilor în domeniul managementului 
schimbări în educaţie; criza resurselor umane este 
generată de criza sistemului de formare şi perfecţionare a 
cadrelor didactice şi de incapacitatea motivării corpului 
profesoral; 

criza conducerii se referă la centralizarea structurilor 
de decizie şi gradul redus de participare a diferiților actori 
sociali şi a cadrelor didactice în elaborarea de soluţii şi la 
luarea deciziilor; 

criza financiară este determinată de insuficienţa 
resurselor financiare alocate învățământului şi de 
utilizarea ne-eficientă a acestora. Perioadele de reformă 
antrenează costuri mai ridicate şi necesită, pentru 
succesul schimbării, cel puţin 6 - 7% din PIB; 

criza capacității de proiectare se referă la lipsa de 
coerență şi articulare a liniilor generale de dezvoltare a 
educaţiei şi i, în special, la proiectarea reformei. Trebuie 
să se pună accent pe planificarea inovatoare care are ca 
scop favorizarea reformei prin elaborarea de obiective şi 
strategii, programe şi proiecte, prin implementarea şi 
evaluarea rezultatelor acestora pe baza unor studii de 
diagnoză şi nu pe planificarea de rutină. 

Cauzele eşecului reformei (A. Miroiu): 

exacerbarea tradiţiei educaţiei româneşti din 
perioada dinainte de comunism, valorizarea tradiţiei 
româneşti asociindu-se cu refuzul metodelor occidentale; 

calitatea de excepţie a şcolii româneşti, care se 
asociază cu sentimentul că şcoala îşi este autosuficientă, 
că nu trebuie să se deschidă spre mediul comunitar, 


economic, social şi politic. evoluții demografice 
caracterizate prin scăderea populației, modificarea pe 
vârste a populației, în sensul creşterii numărului 
persoanelor de vârsta a treia, exodul de inteligență şi 
migrația de la sat spre centrele urbane; 

O raportare critică la realităţile actuale şi o viziune 
pe termen lung trebuie să fie componentele esențiale ale 
ori că rei politici educaționale. Reforma educațională are 
în vedere următoarele direcții (Marga): 

reducerea cantității informaționale a programelor de 
învăţământ şi compatibilizarea europeană în domeniul 
curricular; 

convertirea învăţământului reproductiv într-unul de 
factură creativă; 

replasarea cercetării ştiinţifice la baza studiilor 
universitare; 

ameliorarea infrastructurii şi generalizarea 
comunicaţiilor electronice; 

crearea de parteneriate productive între şcoli şi 
universităţi, pe de o parte şi între instituţiile de învăţământ 
şi mediul economic, administrativ şi cultural; 

managementul educaţional orientat spre 
competitivitate şi performanţă; 

Integrarea în reţelele internaţionale ale instituţiilor 
de învățământ. Principalele condiții ale succesului 
reformelor educaționale actuale sunt (A. Miroiu): 

multiplicarea agenţilor schimbării, participarea 
tuturor actorilor educaţiei la proiectarea şi implementarea 
reformelor; 

difuzarea inovaţiilor prin preluarea experienţelor de 
succes, înscrierea voluntară a şcolilor în cadrul reţelelor 
schimbării, stimularea parteneriatelor între şcoală şi 
societatea civilă; 

dirijarea de tip strategic a reformelor de către 
managementul superior al schimbării instituţiilor de 
învăţământ; 

dispariţia  faliei dintre cercetare şi practica 
educaţională; 


facilitarea implicării profesorilor şi şcolilor în 
rezolvarea propriilor probleme; 

diminuarea rezistenţei la schimbare prin consultanţă 
şi prin asigurarea suportului pedagogic necesar 
multiplicării inovaţiilor. 

Modalităţile practice de introducere a „noilor 
educaţii” în curriculumul şcolar (G. Văideanu) 

Modificări la nivelul documentelor şcolare (plan 
cadru, programe): 

Introducerea de noi discipline centrate pe un anumit 
tip de educaţie; crearea de module specifice cu caracter 
interdisciplinar în cadrul disciplinelor tradiţionale tehnica 
„approche infusionelle” (care are în vedere introducerea 
unor dimensiuni ale problemelor societăţii contemporane 
în disciplinele tradiţionale); 

Constituirea unor noi tipuri de educaţii: 

Educaţia pentru democraţie şi drepturile omului 
poate fi înţeleasă ca reacţie la atacurile împotriva 
democraţiei din partea extremismului politic caracterizat 
prin xenofobie, rasism, antisemitism, violenţă dar şi ca o 
cale pentru dezvoltarea societății democratice prin 
încurajarea  reflecţiei critice, respectării drepturilor 
omului, acceptării punctelor de vedere diferite şi învăţarea 
unor strategii non-violente de rezolvare a conflictelor. Se 
urmăreşte cultivarea valorilor importante pentru 
umanitate în ansamblul sunt, a inițiativei, a creativităţii, a 
liberei exprimări, formarea de atitudini şi comportamente 
de implicare civică şi de solidaritate; 

Educaţia pentru pace se bazează pe promovarea 
valorilor fundamentale ale vieţii, libertăţii, toleranţei, 
solidarităţii şi egalităţii între sexe, etnii şi religii. Educaţia 
pentru pace presupune formarea de atitudini pozitive 
reflectate în relaţii de armonie, cooperare şi ajutor 
reciproc între indivizi, comunităţi şi state, formarea 
elevilor în spiritul înţelegerii, cooperării, toleranţei, 
respectului faţă de om ca valoare socială supremă şi 
încrederii în destinul umanităţii şi valorile umane; 

Educaţia ecologică sau educaţia relativă la mediu 


urmăreşte să formeze indivizilor un punct de vedere 
obiectiv asupra realităţii, să-i incite la participare, 
conştientizând faptul că evoluţia mediului înconjurător şi 
viaţa generaţiilor viitoare depinde de opţiunile lor. Prin 
acest tip de educaţie se vizează dezvoltarea conştiinţei şi a 
simțului responsabilităţii fiinţei umane în raport cu mediul 
şi problemele sale, asimilarea de cunoştinţe, formarea de 
atitudini şi valori ecologice, dezvoltarea de instrumente de 
analiză şi acţiune pentru a preveni şi corecta neajunsurile 
provocate mediului. 

Educaţia pentru sănătate constă într-un ansamblu de 
acţiuni sistematice, explicite, direcționate valoric şi 
finalist, desfăşurate într-un cadru organizat, în scopul 
înlăturării carenţelor informativeducative, prin dobândirea 
unor cunoştinţe medicale corecte şi cu aplicabilitate 
practică, referitoare la conştiinţa de stare de sănătate şi 
boală, reguli de igienă şi măsuri profilactice. Principalele 
aspecte abordate de educaţia pentru sănătate se referă la 
igiena individuală, igiena şi educaţia sexuală, educaţia 
alimentară-nutriţională, igiena mediului ambiant, 
combaterea toxicomaniilor, igiena mentală; 

Educaţia interculturală reprezintă acea formă a 
educaţiei care are ca scop sensibilizarea elevilor la 
respectarea diversităţii, la toleranţă şi solidaritate, vizând 
pregătirea cetăţeanului pentru a trăi într-o societate 
multiculturală. Perspectiva interculturală de concepere a 
educaţiei poate să ducă la atenuarea conflictelor şi la 
atenuarea violenţei în şcoală prin formarea competenţelor 
de comunicare şi de cooperare, a toleranţei faţă de opinii 
diferite, a aptitudinii de stăpânire a emoţiilor primare şi de 
evitare a altercaţiilor şi prin luarea deciziilor în comun în 
chip democratic; 

Educaţia pentru comunicare şi mass-media este 
corelată cu preocuparea pentru respectul faţă de valorile 
umanităţii, cu respingerea violenţei, pornografiei şi 
discriminării şi cu formarea unei atitudini critice faţă de 
aspectele nonartistice şi nonvalorice, generate de interese 
comerciale, formarea unei atitudini selective şi 


responsabile faţă de informaţie, utilizarea modalităţilor 
optime de formare şi comunicare, formarea şi dezvoltarea 
capacităţii de valorificare culturală a informaţiei din mass- 
media, facilitarea circulaţiei informaţiilor şi valorilor la 
nivel naţional şi internaţional; 

Educaţia pentru schimbare şi dezvoltare are în 
vedere formarea şi dezvoltarea capacităţilor individului de 
adaptare rapidă, responsabilă şi eficientă la schimbările 
economice, sociale, culturale şi tehnologice prin crearea 
de atitudini şi de afirmare şi adaptare. Trăim într-o lume 
care se schimbă în continuu, schimbările sunt radicale, 
complexe şi globale. Şcoala trebuie să îi instrumenteze pe 
indivizi cu capacităţi de a face faţă acestor schimbări; 

Educaţia pentru o nouă ordine economică 
internaţională se referă la studierea diverselor culturi, 
religii şi civilizaţii dar şi a problemelor ce apar din 
interacţiunea dintre diferite ţări, culturi şi religii. 
Obiectivul acestui tip de educaţie nu este doar 
transmiterea de informaţii, ci şi cultivarea de convingeri şi 
sentimente de solidaritate, pace şi respect reciproc, 
înţelegerea dinamicii schimbărilor, a diviziunii muncii a 
valorii muncii. Cea mai mare parte a educaţiei economice 
se realizează întâmplător şi în contexte non-formale. Este 
necesar ca metodologia educaţiei economice să se 
adapteze la specificul obiectivelor şi conţinuturilor 
abordate. 

Educaţia economică şi casnică modernă are în vedere 
optimizarea funcţiei economice a familiei, în condiţiile în 
care activităţile casnice fac parte din viaţa noastră 
cotidiană. Pentru a avea o viaţă echilibrată şi o optim a 
integrare socială, fiecare dintre noi trebuie să cunoască 
cauzele schimbării economice şi modalităţile de adaptare 
la acestea. Pregătirea economică pentru viaţa individuală, 
iniţierea în problematica economiei casnice şi formarea 
spiritului de cooperare şi respect faţă de muncă constituie 
factorii esentiali ai îmbunătăţirii calităţii vieţii. 

Lista „noilor educaţii” rămâne deschisă, fiind de 
aşteptat să se modifice, fie prin dispariţia unor „educaţii”, 


în măsura în care realitatea îngăduie aşa ceva, fie prin 
impunerea unor noi cerinţe sau conţinuturi educative. 

Modalităţile cele mai frecvente folosite pentru 
introducerea „noilor educaţii” în curriculum-ul şcolar: 

Introducerea de noi discipline centrate pe un anumit 
tip de educaţie (dificultatea constă însă în supraîncărcarea 
programelor de învăţământ şi în pregătirea profesorilor 
capabili să predea astfel de discipline); 

crearea de module specifice în cadrul disciplinelor 
tradiţionale (module având caracter interdisciplinar, de 
tipul: „Mediul căruia îi aparţinem şi în care trăim”, 
„Unitatea cultural-spirituală a Europei”, „Ce înseamnă o 
societate dezvoltată” etc.). Dificultatea constă în alcătuirea 
orarelor, fiind necesar aportul mai multor profesori; dificilă 
este şi pregătirea profesorilor pentru predarea în echipă; 

tehnica „aproche infusionnelle” presupune infuzarea 
de mesaje ce ţin de noile conţinuturi în disciplinele 
„clasice”. 

Tendinţa şi preocuparea de a asimila noile educaţii: 

este în creştere, dar decalajul dintre recomandările, 
rezolvările şi studiile realizate la nivel internaţional sau 
naţional şi practica educaţională rămâne încă mare; 

problematica lumii contemporane nu este încă o 
sursă care trebuie să alimenteze conținuturile 
învăţământului pentru autorii de planuri şi programe 
şcolare din multe ţări; 

tendinţa de a organiza conținuturile predominant în 
manieră monodisciplinară, supraincărcarea programelor 
şcolare constituie obstacole serioase în calea acceptării şi 
structurării noilor conţinuturi în vederea completării 
educaţiei generale a adolescenților şi tinerilor (G. 
Văideanu) 

Conținuturile, finalităţile şi obiectivele specifice 
noilor educaţii propun un demers prin care educaţia 
încearcă să răspundă exigenţelor lumii în care trăim şi să 
producă o schimbare paradigmatică a actului educativ în 
favoarea educaţiei bazată pe învăţare inovatoare, societală 
şi adaptativă. 


5. ALTERNATIVE LA ÎNVĂŢĂMÂNTUL PRIMAR DIN 
ROMÂNIA 

Pedagogia de reformă internaţională ne oferă mai 
multe alternative educaţionale, abordate şi în învăţământul 
românesc: 

Waldorf - Germania 

Maria Montessori - Italia („Ajută-mă să pot face 
singur”) 

Freinet Franţa („Pregătire pentru viaţă prin muncă”) 

Pedagogia dramatică - Anglia („Metoda sunt eu 
însumi”) 

Step by step - S.U.A. 

Pedagogia Waldorf (Rudolf Steiner - Germania): 

promovează ideea exploatării, dezvoltării sau 
perfecționării talentului descoperit. Această pedagogie 
este adepta exprimării „libere” a copilului, a organizării în 
grupuri eterogene, fără separare, în funcție de criteriul 
performantei; 

se pune un accent deosebit pe viața afectivă şi 
senzorială. Se lucrează doar cu materiale din natură sau 
naturale (de exemplu, plasticul nu se utilizează); 

acest tip de pedagogie facilitează observarea directă 
a mediului, indicându-le copiilor chiar o stare de adevărată 
comuniune cu natura, deoarece ei reuşesc în acest fel să 
conştientizeze faptul că mediul are un număr nelimitat de 
resurse de care ne putem folosi atât timp cât ştim să le 
apreciem şi să le protejăm; 

se pot însă distinge şi câteva limite ale acestui 
program, datorate  neacceptării mijloacelor tehnice 
moderne (TV, calculatorul) fapt care înfrânează progresul. 

Alternativa Montessori (Italia) are la bază două 
principii: 

pregătirea unui mediu cât mai natural, care să ajute 
şi la dezvoltarea copilului; 

observarea copilului care trăieşte în acest mediu, 
astfel conturându-i-se potenţialul fizic, mental, emoţional şi 
spiritual; 

se optează pentru grupe combinate, unde cei mari îi 


ajută pe cei mici; 

finalitatea acestei alternative este cunoaşterea 
realității, prețuirea valorilor morale, activități de 
întrajutorare, dragoste şi adeziune față de valorile estetice 
ale vieţii, faţă de ştiinţă şi umanism. 

Pedagogia Freinet (Celestin Freinet-Franţa): 

este o pedagogie care se desprinde din tradiţional. 
Bazată pe valori progresiste, organizează clasa în jurul a 
trei axe, punerea în aplicare pe baza unui material, a 
timpului şi unei organizări specifice care permite: 

punerea în aplicare a responsabilizării: pe planul 
colectivităţii, prin organizarea cooperativă, modalitate de 
luare a deciziilor, votul, elaborarea regulilor şi gestionarea 
materialului; pe plan individual, este vizată angajarea 
personală prin exerciții legate de o meserie, 
responsabilităţi, luarea în grijă a unor grupe, echipe, 
ateliere, contractul minim de muncă; 

punerea în aplicare a autonomiei: dascălul nu mai 
este stăpânul absolut, el îşi împarte puterea în cadrul 
instituţiilor, el nu mai este singurul care ştie să ia decizii; 
copilul se ocupă de propria sa activitate, munca 
individuală şi autocorectarea; 

punerea în aplicare a cooperării: întrajutorarea se 
instituţionalizează atunci când prin luare în grijă 
temporară sau permanentă, un copil mai mare se ocupă de 
unul mai mic; realizarea proiectelor colective necesită 
implicarea fiecăruia în parte (albume, jurnale, întâlniri, ore 
desfăşurate în alte locuri decât în clasă). 

este o pedagogie centrată pe copil, punând accent 
pe: motivaţie - datorită mulţimii de activităţi care pot fi 
alese de grupuri sau echipe de lucru, recunoaşterii 
propunerilor fiecăruia şi luarea lor în calcul de către tot 
grupul, punerii în practică a unor activităţi autentice; 
exprimare liberă - posibilă într-un număr mare de domenii, 
permiţând recunoaşterea persoanei în grup şi în afara lui; 
reuşita individuală - pusă în practică prin individualizarea 
muncii, respectarea nivelelor şi ritmurilor individuale, 
multiplicarea formelor de învăţare, sisteme de evaluare 


care încurajează progresul; 

este o pedagogie a deschiderii şi comunicării: 
deschiderea asupra evenimentelor din experienţa trăită de 
copil într-un trecut nu prea îndepărtat; deschiderea asupra 
vieţii sociale; comunicarea în situaţii variate; 

este o pedagogie care oferă mijloace şi metode de 
lucru: organizarea muncii necesită o planificare, etape, 
bilanţuri; exercitarea responsabilităţilor antrenează 
aplicarea  evaluărilor formative; utilizarea mijloacelor 
didactice permite reajustarea strategiilor de învăţare; 

este pedagogie modernă internaţională şi 
cooperativă: alternativa pedagogică Freinet este validată 
de cercetările actuale asupra mecanismelor învăţării; 
acestea demonstrează necesitatea de a lua în calcul 
globalitatea copilului, structurarea propriilor cunoştinţe 
prin corectarea propriilor erori. 

Pedagogia dramatică (Anglia): 

are la bază gândirea şi acţiunea liberă, creativitatea 
aplicată în formarea personalităţii copilului. Caracteristica 
acestei metode este formarea aptitudinilor de viaţă pe 
baza impresiilor trăite; 

jocul dramatic şi tehnicile dramatice complexe sunt 
formele de organizare ale activităţii în cadrul acestui 
program. Aceste metode au avantajul de a activa copilul 
din punct de vedere cognitiv, afectiv şi acţional, punându-l 
în situaţia de a interacţiona; 

pedagogia dramatică oferă posibilitatea 
individualizării experienţei de învăţare şi exprimării libere 
a personalităţii. 

Programul „step by step „(S.UA.): 

adoptă trei iniţiative majore în ceea ce priveşte 
educaţia timpurie; 

constructivismul: procesul de învăţare apare pe 
măsură ce copilul încearcă să înţeleagă lumea 
înconjurătoare; 

adecvarea la stadiul de dezvoltare: respectarea 
particularităţilor de vârstă; 

educaţia progresivă: privită ca un proces de viaţă şi 


nu ca o pregătire pentru viaţa viitoare. Acumulările se fac 
treptat, pas cu pas, de aici şi denumirea de „Step by step”; 

acest program urmăreşte individualizarea experienţei 
de învăţare, adică urmăreşte ca educaţia să se bazeze pe 
nivelul de dezvoltare, pe interesele şi pe abilităţile fiecărui 
copil în parte; 

În ideea învăţării prin acţiune şi a individualizării 
experienţei de învăţare, au fost introduse „zonele” sau 
„ariile” de stimulare (arta, materiale de construcţii, 
bucătărie, alfabetizare, nisip şi apă, ştiinţa, matematica, 
jocuri manipulative, etc.); 

copilul învaţă prin descoperire în interacţiunea sa cu 
mediul. Interacțiunea cu mediul şi motivaţia explorării 
sunt cultivate de pedagog. Metodele şi mijloacele de 
explorare şi cunoaştere ale copilului sunt individuale, 
adesea neaşteptate, originale. Educaţia este 
individualizată, copilul merge spre cunoaşterea lumii 
înconjurătoare şi identificarea comportamentelor utile, pe 
căi personale. Comparaţia cu el însuşi în performanţele 
anterioare o face atât copilul cât şi pedagogul; 

In locul unei relații inegale  educator-copil, 
alternativa Step by step consideră copilul ca pe o persoană 
demnă de respect, unică, şi caută să-i asigure o 
continuitate individuală în dezvoltare, precum şi practici 
de dezvoltare adecvate, specifice lui; 

caută să se asigure că orice copil achiziţionează şi 
dezvoltă aptitudini fizice, cognitive, emoţionale, etico- 
morale, artistice, teoretice, sociale şi practice pentru a 
participa la o societate democratică, deschisă. 

Pentru epoca post industrială a secolului XXI un 
învăţământ în care se pune accent pe rezultatele achiziţiei 
şi pe reproducerea unor abilităţi dinainte cunoscute, prin 
metode dinainte stabilite, care creează ierarhii, va trebui 
să fie modificat înspre unul care să dezvolte oameni care 
vor putea să înveţe toată viaţa, să poată inventa şi 
colabora pentru a se realiza în aceste profesii viitoare. 

FARCUTRODICA, institutor, Şcoala Generală Nr. 3, 
Arad ROMAN VALERIA, institutor, Şcoala Generală Nr. 6, 


Arad 

II. EDUCABILITATEA. FACTORII DEVENIRII FIINȚEI 
UMANE 

7. Conceptul de educabilitate 

8. Teorii privind educabilitatea: teoria ereditaristă, 
teoria ambientalistă, teoria triplei determinări - esenţă 
(mecanisme), limite 

9. Ereditatea - premisa naturală a dezvoltării psiho- 
individuale 

10. Mediul - cadrul sociouman al dezvoltării psiho- 
individuale 


11. Educaţia - factor determinant al dezvoltării psiho- 
individuale 

12. Specificul influențelor educative şi ale mediului la 
şcolarul mic şi mijlociu 

1. CONCEPTUL DE EDUCABILITATE 

Educabilitatea reprezintă o caracteristică esenţială a 
personalităţii umane care desemnează capacitatea 
acesteia de dezvoltare pedagogică progresivă, 
permanentă, continuă (S. Cristea). 

Sub raport teoretic, educabilitatea reprezintă o 
teorie, o concepție sau o categorie pedagogică 
fundamentală vizând ponderea educaţiei în procesul 
dezvoltării omului, în dezvoltarea personalității. 

Sub raport  funcţional-evolutiv,  educabilitatea 
reprezintă capacitatea specifică psihicului uman de a se 
modela structural şi informațional sub influența agenților 
sociali şi educaţionali. 

Educabilitatea priveşte omul ca pe o fiinţă educabilă. 
Ea reprezintă concepţia, legitatea şi fenomenul care 
dinamizează posibilităţile de devenire, de formare şi de 
dezvoltare a omului ca personalitate şi profesionalitate. 

Psihopedagogii desemnează prin expresia 
educabilitate potenţialul de formare umană sub influenţa 
factorilor de mediu sau educaţionali. 

Polisemantismul termenilor care compun această 
definiţie fac necesară explicarea sa din mai multe puncte 
de vedere. Astfel: 

din punct de vedere genetic, prin educabilitate 
înţelegem disponibilizarea genotipului uman în favoarea 
formării fenotipice individuale conferită de acesta în 
cadrul limitelor codului genetic universal; 

din punct de vedere filosofic, prin educabilitate 
înţelegem libertatea individuală de a se forma, aproape 
nelimitat, pentru a conferi vieţii sale un sens dincolo de 
condiţia tragică a omului - conştient de perisabilitatea sa 
individuală; 

din punct de vedere pedagogic, prin educabilitate 
înţelegem ansamblul posibilităţilor de a influenţa cu 


mijloace educative formarea personalităţii fiecărui individ 
uman, în limitele psihogenetice ale speciei noastre şi a 
particularităţilor înnăscute care conferă fiecăruia 
individualitatea sa genetică. 

2. TEORII PRIVIND EDUCABILITATEA: TEORIA 
EREDITARISTĂ, TEORIA AMBIENTALISTĂ, TEORIA 
TRIPLEI DETERMINĂRI - ESENŢĂ (MECANISME), 
LIMITE 

Problema educabilității, adică a receptivității ființei 
umane faţă de influenţele educative este una dintre cele 
mai controversate din problematica educației. 

Majoritatea psihopedagogilor consideră că principalii 
factori ai dezvoltării şi formării ființei umane sunt zestrea 
sa ereditară, mediul în care trăieşte şi educaţia pe care o 
primeşte. Teoriile educabilităţii: 

Teoriile  ereditariste susţin rolul determinant al 
eredității în evoluţia fiinţei umane (Platon, Confucius, 
Schopenhauer, Herbert Spencer ş.a.); 

Teoriile ambientaliste susţin rolul determinant al 
mediului, îndeosebi a celui socio-cultural, în care este 
inclusă şi educaţia (Locke, Rousseau, Watson ş.a.); 

Teoriile triplei determinări susţin rolul eredității, 
mediului, cel social îndeosebi şi educaţiei, aceasta din 
urmă având un rol determinant în dezvoltarea 
personalităţii. Deci rolul important în dezvoltarea 
personalităţii îl are interacțiunea  ereditate-mediu, 
manifestată în realism pedagogic (Democrit, Diderot, 
Herzen, Alex. Roşca ş.a.). Ereditatea este într-adevăr un 
factor al dezvoltării fiinţei umane, dar teoriile ereditariste 
exagerează rolul eredității, înlăturând rolul moderator al 
celorlalţi factori. Aceste teorii sunt pesimiste, în opoziţie 
cu concepţia educabilităţii, fapt ce conduce la diminuarea 
rolului educaţiei şi mediului social. 

Teoriile ambientaliste susțin îndeosebi puterea 
educaţiei şi reprezintă poziții pedagogice constructive, ce 
au contribuit la dezvoltarea educaţiei şi a învăţământului. 
Aceste teorii sunt însă unilaterale, deoarece neglijează 
într-o oarecare măsură mediul social şi ereditatea, care 


sunt factori reali ai dezvoltării personalităţii. 

Teoriile triplei determinări, sau ale interacțiunii 
factorilor dezvoltării personalității susțin faptul că 
dimensiunile personalităţii care s-au dezvoltat în decursul 
vieţii individuale ale omului sunt rezultatul interferenţei 38 

Influenţelor celor trei factori: ereditate, mediu social 
şi educaţie. Această teorie evidenţiază adevărul că 
personalitatea este o unitate biopsihosocială, rezultat al 
interacțiunii celor trei factori: ereditatea, mediul social şi 
educaţia. Ea constituie concepţia pedagogică ştiinţifică 
optimistă despre dezvoltarea personalităţii. 

Din perspectiva viziunii epigenetice, trebuie să luăm 
în considerare patru factori ai dezvoltării şi formării 
umane atât în teoria cât şi în practica educaţiei: 

ereditate; 

mediu; 

educaţie; 

homeorhesis-ul epigenetic. 

Homeorhesis-ul epigenetic este mecanismul 
structural-organic care reglează procesele de creştere şi 
dezvoltare la nivelul interacțiunilor dintre individ şi mediu. 
El stabileşte nu numai căile, ci şi limitele dezvoltării. 
Caracteristicile de vârstă şi stadiile de dezvoltare 
intelectuală trebuie respectate cu stricteţe în procesul 
formării. Orice sfidare a normelor homeorhetice este 
primejdioasă şi are drept consecin că apariţia unor efecte 
secundare nescontate care, de regulă, antrenează maladii 
imposibil de tratat (I. Negreţ) 

3. EREDITATEA - PREMISA NATURALĂ A 
DEZVOLTĂRII PSIHO-INDIVIDUALE 

Ereditatea reprezintă ansamblul dispoziţiilor 
(predispoziţiilor, posibilităţilor, caracterelor sau 
potenţelor) de natură anatomofiziologice, înnăscute sau 
transmise prin mecanismele şi informaţiile genetice de la 
generaţiile anterioare la generaţiile tinere prin intermediul 
părinţilor (I. Bontaş). 

În zestrea ereditară cu care fiecare copil vine pe 
lume sunt structurate trei categorii de caractere: 


genotipul general, care conţine elemente comune 
întregii specii, care se transmit pe cale genetică 
(bipedismul, conformaţia corporală, caracteristicile 
anatomo-fiziologice); 

genotipul individual, care conţine elemente de 
variabilitate intraspecifică (culoarea ochilor, a părului, 
elemente de conformaţie facială, timbrul vocal etc.) 
elemente care diferenţiază indivizii între ei; 

potenţialul de formare care, la om, este de natură 
psihică. Există un potenţial general, comun tuturor 
oamenilor şi grade de diferenţiere a acestui potenţial 
general. 

Nivelul de valorificare prin educaţie al unui individ 
nu poate depăşi un anumit nivel, oricât de bine ar fi 
organizată şi exercitată influențarea educativă. De 
asemenea, valorificarea prin educație poate fi mai mult sau 
mai puţin bine realizată. În cazul în care doi indivizi se 
nasc cu potenţialuri intelectuale apropiate, cel care va 
beneficia de un mediu educogen superior va fi capabil de 
performanţe ridicate. 


4. MEDIUL - CADRUL  SOCIOUMAN AL 
DEZVOLTARII PSIHO-INDIVIDUALE 
Mediul reprezintă ansamblul condițiilor 


înconjurătoare (ambientale) în care omul trăieşte, se 
dezvoltă, acționează (munceşte) şi creează. Mediul poate 
avea două componente principale: 

mediul natural şi ecologic; 

mediul social-global şi psihosocial (I. Bontaş). 

Omul se află sub influența acestor tipuri de mediu. 
Mediul natural şi ecologic influențează dezvoltarea şi 
sănătatea omului prin climă, relief, radiații şi poluare. 
Mediul socio-cultural permite umanizarea şi socializarea 
individului prin asigurarea condițiilor materiale, de 
civilizaţie şi cultură, prin relaţiile inter-umane, instituții, 
ideologii, tradiţii, concepţii, stiluri de viaţă etc. 

Mediul declanşează potenţialităţile ereditare astfel 
încât dezvoltarea diferitelor procese psihice este o 
rezultantă a interacțiunii celor doi factori: ereditatea şi 


mediul, în ponderi diferite. 

Mediul trebuie considerat ca un bun inestimabil de 
patrimoniu al omului. El trebuie conservat, protejat, 
îmbunătăţit în legătură cu tot ceea ce este favorabil vieţ îi 
omului, prevenindu-se sau înlăturându-se tot ceea ce 
reprezintă poluare a lui. Asigurarea purității mediului 
implică educaţia, cea care instruieşte şi formează oameni, 
care să prevină şi la nevoie să înlăture orice situaţie 
poluantă, fie că este vorba de mediu natural, fie de cel 
psihosocial. 

5. EDUCAŢIA - FACTOR DETERMINANT AL 
DEZVOLTĂRII PSIHO-INDIVIDUALE 

Educaţia este un mod de organizare a influențelor 
mediului sociouman asupra individului. 

Copilul devine om social numai prin educaţie. Prin 
intermediul educaţiei omul îşi însuşeşte limbajul social, 
cultura generală şi comportamentul moral-cetăţenesc, îşi 
formează concepţia despre lume, îşi dezvoltă potenţialul 
creator şi se pregăteşte pentru integrarea 
socioprofesională. Individul care trăieşte într-o comunitate 
umană beneficiază atât de o educaţie spontană, care 
acţionează habitudinal asupra lui, cât şi de educaţia 
organizată, realizată prin instituţii specializate, dintre care 
cea mai importantă este şcoala. lată de ce este foarte 
important pentru toţi factorii educaţionali să cunoască 
temeinic personalitatea copilului, gradul său de 
educabilitate şi i, pe această bază, să structureze întregul 
proces educaţional. 

Ereditatea oferă sau nu potenţialul de dezvoltare 
psihofiziologică, mediul oferă sau nu anumite condiţii, iar 
educaţia dirijează, prin procesul învăţării, formarea 
armonioasă şi integrală a personalităţii, fiind factorul 
determinant al acesteia. 

Prin intermediul educaţiei, individul uman îşi extinde 
existenţa dincolo de limitele biologice, devenind 
personalitate. Personalitatea este individualitatea 
confirmată de comunitatea socială în interiorul căreia 
trăieşte pentru a-i sluji sau îmbogăţi valorile. 


6. SPECIFICUL INFLUENȚELOR EDUCATIVE ŞI ALE 
MEDIULUI LA ŞCOLARUL MIC ŞI MIJLOCIU 

Particularităţile psihice şi acţionale ale copiilor se 
dezvoltă concomitent cu dezvoltarea anatomofiziologică şi 
cu evoluţia ascendentă structural funcţională a creierului. 

Nivelul şi calitatea  particularităţilor psihice şi 
acţionale sunt determinate în mare măsură de influenţa 
agenţilor socio-educaţionali (educaţia în familie şi în 
şcoală) dar şi de influenţele factorilor extrafamiliali şi 
extraşcolari reprezentaţi de mass-media şi de alţi factori 
educativi. 

Atenţia trece treptat de la forma involuntară spre cea 
voluntară, de la cea puţin stabilă spre cea stabilă. Acest 
fapt necesită organizarea duratei activităţilor educative 
corespunzător intensității procesului cognitiv şi vârstei 
educabililor. In timpul activităţilor este necesar să se 
intervină pentru menţinerea sau restabilirea atenţiei prin 
modalităţi corespunzătoare: mişcări la şcolarii mici, 
predare activă, interesantă la şcolarii mijlocii; 

Memoria dovedeşte mare plasticitate, receptivitate, 
datorită stocului redus de informaţii. În această perioadă 
se realizează trecerea treptată de la memoria mecanică la 
memoria logică. Din acest motiv sunt necesare eforturi 
pedagogice de explicare şi argumentare corespunzătoare 
pentru asigurarea accesibilităţii şi înţelegerii cunoştinţelor 
ce urmează a fi memorate; 

Gândirea concretă are o pondere însemnată la 
această vârstă dar este posibilă şi necesară trecerea 
treptată la gândirea abstractă. Pentru demersul corelării 
gândirii concrete cu gândirea abstractă este necesar să se 
îmbine în procesul de predare-învăţare materialul didactic 
intuitiv cu mijloacele logico-matematice. Şcolarii trebuie 
pregătiţi să înţeleagă şi să opereze cu noţiuni, judecăţi, 
raționamente, pentru ca la pubertate să se stimuleze 
gândirea logică; 

Imaginaţia este vie şi fantastică la şcolarii mici. De 
aceea este necesar să le stimulăm cât mai mult imaginaţia 
pentru a se putea trece de la imaginaţia fantastică la cea 


realist fantastică şi pentru a putea ajunge la vârsta 
pubertăţii la o imaginaţie cu o doză importantă de realism. 
Este necesar să le satisfacem curiozitatea copiilor, să le 
răspundem la întrebări, oferindu-le explicaţii şi argumente 
în raport cu puterea lor de înţelegere. 

Deoarece la vârsta şcolară mică spiritul de imitație 
este destul de pronunţat trebuie să le oferim elevilor 
modele pozitive de comportament iar, în cazul în care 
observă în jurul lor şi modele negative, să încercăm să le 
explicăm nocivitatea acestora în dezvoltarea 
individualităţii lor. 

La vârsta şcolară mică şi mijlocie acţionează mai 
mult motivaţia extrinsecă (notele, recompensele morale, 
recompensele materiale). Este necesar ca acestea să fie 
acordate pe merit şi să se evite condiţionarea de către 
copil a primirii lor, ele acordându-se numai ca urmare a 
faptelor lor. Treptat se poate trece la dezvoltarea şi 
conştientizarea motivelor interioare cum ar fi setea de 
cunoaştere, dragostea şi pasiunea pentru învăţătură etc., 
acestea conferindu-i valenţe superioare evoluţiei psihice. 

Procesele afective se caracterizează prin simţiri, 
trăiri şi sensibilităţi sufleteşti vii şi puternice. Educatorii şi 
părinţii trebuie  sănu-i tensioneze negativ, să nu-i 
dezamăgească ci să le creeze stări care să le ofere 
posibilitatea unor simţiri şi trăiri sufleteşti pozitive, 
optimiste. Trebuie să se asigure treptat trecerea de la 
emoţii la trăiri sufleteşti superioare sub formă de 
sentimente de prietenie, de dragoste faţă de părinţi, de 
cadrele didactice, de colegi, de învăţătură. 

Procesele acţionale se caracterizează printr-o intensă 
nevoie de mişcare, de acţiune datorită procesului intens de 
dezvoltare fizică, a necesităţii consumului de energie ce se 
acumulează. Trebuie să le creăm condiţii favorabile pentru 
consumul surplusului de energie, înlăturând în acelaşi 
timp situaţiile de accidente şi de poluare sonoră a celor din 
jur, conştientizându-i treptat să-şi folosească acest surplus 
de energie pentru diverse scopuri: învăţătură, jocuri 
didactice, sport, odihnă activă etc. în spaţii organizate 


(terenuri de sport, săli de gimnastică etc.). 

Prin  particularităţile ei, pubertatea este etapa 
propice realizării corespunzătoare a orientării şcolare şi 
profesionale a elevilor. Aceasta presupune: 

cunoaşterea multidimensională a copiilor; 

autoconştientizarea propriilor posibilităţi cât şi 
cunoaşterea acestora de către părinţi, care vor lua în 
considerare posibilităţile actuale şi de perspectivă ale 
societăţii pentru ocuparea forţei de muncă şi a 
specialiştilor (I. Bontaş). Astfel, la absolvirea gimnaziului 
elevii trebuie să aspire spre o anumită şcoală sau profesie 
în urma analizei atente a posibilităţilor şi a aptitudinilor pe 
care le deţin. O educaţie necorespunzătoare la vârsta 
şcolară mică şi mijlocie poate declanşa unele trăsături şi 
manifestări negative: 

Egocentrismul îl face pe copil să creadă că totul se 
învârte în jurul său, neglijându-i pe cei din jur. 
Egocentrismul este determinat de nevoia de a se adapta la 
mediu, de a-şi satisface anumite trebuinţe. În mod 
conştient copilul le poate exagera. Este necesar să i se 
satisfacă copilului necesităţile fiziologice şi spirituale 
fireşti pentru a le asigura o dezvoltare elevată şi demnă a 
personalităţii, nu trebuie însă să li se satisfacă cerinţele 
exagerate, capriciile; 

pot apărea anumite ticuri (mişcări spontane nedorite 
ale unor părţi ale organismului, mai ales datorită spiritului 
de bravare şi imitație). Ele trebuie prevenite şi, după caz, 
înlăturate. Dezvoltarea intensă şi bruscă a organismului 
alături de lipsa unor condiţii favorabile de formare a 
personalităţii, pot determina apariţia şi manifestarea 
vârstei critice a pubertăţii. Pot apărea astfel trăsături şi 
manifestări negative cum ar fi: îndrăzneală dusă până la 
obrăznicie, încăpățânare, tendinţa de  bravare, de 
nonconformism şi evadare, care pot degenera în 
libertinism şi vagabondaj, cu consecinţe neprevăzute de 
degradare a personalităţii, manifestată prin infracţiuni 
grave - furturi, agresiuni, consum de droguri etc. Dacă se 
intervine la timp, cu pricepere şi tact, în mod sistematic 


din partea tuturor factorilor educativi, se poate înlătura 
perspectiva vârstei critice. Copiii pot depăşi firesc vârsta 
pubertăţii în cazul în care li se oferă condiţii normale şi 
favorabile de dezvoltare fizică, psihică şi comportamentală. 

Familia, şcoala, toţi factorii educativi, întreaga 
societate au obligaţia morală de a preveni situaţiile critice 
ale pubertăţii. În cazul în care acestea au apărut, obligaţia 
lor este de a interveni cu pricepere şi hotărâre pentru a 
diminua şi eradica elementele ce conduc la degradarea 
personalităţii copiilor. 

La această vârstă şcolarul poate deveni un partener 
al cadrelor didactice, un factor ce poate contribui la 
propria dezvoltare, prin conştientizare, autocontrol şi 
autoevaluare, calităţi posibile de dezvoltat în perioada 
pubertăţii. 

III. STRUCTURA ŞI DINAMICA PERSONALITĂŢII 

1. Conceptul de personalitate: 

1.1. Modele de abordare a personalităţii: modelul 
trăsăturilor, modelulfactorial, modelul umanist ş. a; 

4.2. Structura personalităţii: temperament, 
aptitudini, caracter. 

Unitatea şi dinamica lor. Perspective noi în abordarea 
structurii personalităţii. 

5. Caracteristicile dezvoltării psihofizice a şcolarului 
mic şi mijlociu. 

6. Dimensiunea creativă a personalităţii. Formare, 
dezvoltare, exprimare, afirmare în plan individual şi social. 

7. Metode şi tehnici de cunoaştere a personalităţii 
şcolarului mic şi mijlociu. 

1. CONCEPTUL DE PERSONALITATE 

Dezvoltarea umană 

Omul, în decursul vieţii sale, este supus permanent 
unor schimbări, transformări de ordin cantitativ şi calitativ 
care se reunesc sub termenul unitar de dezvoltare. În 
funcţie de nivelul la care au loc aceste modificări, 
desprindem trei tipuri de dezvoltare: 

dezvoltare biologică înţeleasă ca modificări fizice, 
morfologice şi biochimice ale organismului; 

dezvoltarea psihică constă în apariţia, instalarea şi 
transformarea proceselor, funcţiilor şi însuşirilor psihice; 

dezvoltarea socială concretizată în reglarea conduitei 
individului în conformitate cu normele şi cerinţele impuse 
de colectivitate, de mediul social, existenţial. 

Definiţie: 

Dezvoltarea umană este un proces complex care 
conduce la structurarea deplină a funcţiilor vegetative şi 
senzorio-motorii, intelectuale şi afective, motivaţionale şi 
atitudinale, fapt care se soldează cu emanciparea 
personalităţii, cu trecerea într-un nou stadiu, denumit şi 
prin termenul de maturizare biopsihosocială. 

Intre cele trei forme ale dezvoltării există o strânsă 
interacţiune şi interdependenţă: 

dezvoltarea psihică se realizează corelat cu cea 


biologică, dar nu simultan; 

există puseuri de creştere sau încetiniri ale ritmului 
dezvoltării psihice. De exemplu, de la 15 ani, dezvoltarea 
fizică încetineşte, dar cea psihică intră într-o dezvoltare 
rapidă. Ea continuă de-a lungul vieţii, pe când dezvoltarea 
fizică se încheie pe la 21 - 25 de ani; 

la bătrâneţe există o involuţie biologică, în timp ce 
involuţia psihică poate să nu existe. 

Caracteristici ale dezvoltării umane: 

prin dezvoltare se face trecerea de la inferior la 
superior, printr-o succesiune de etape, stadii, fiecare etapă 
reprezentând o unitate funcţională mai mult sau mai puţin 
închegată, cu un specific calitativ propriu. Trecerea de la o 
etapă la alta implică atât acumulări cantitative cât şi 
salturi calitative (de exemplu, de la O la 1 an, inteligenţa 
copilului este senzorio-motorie, se formează schemele de 
conduită practică; între 1 - 3 ani încep să se dezvolte 
procesele psihice ce memoria, gândirea, imaginaţia, care 
vor determina în jurul vârstei de 3 ani saltul spre un nou 
stadiu; de la 3 - 6 ani gândirea lui devine intuitivă); 

dezvoltarea are caracter ascendent, asemănător unei 
spirale, cu stagnări şi reveniri aparente, cu reînnoiri 
continue. Ca proces ascendent, dezvoltarea este rezultatul 
acţiunii  contradicţiilor ce se constituie mereu între 
capacităţile pe care le are la un moment dat copilul şi 
cerinţele din ce în ce mai complexe pe care le relevă 
factorii materiali şi socio-culturali cu care acesta este 
confruntat în devenirea sa; 

caracteristicile individuale, particularităţile 
diferitelor fenomene psihice imprimă o notă specifică 
dezvoltării, un ritm propriu de creştere şi transformare la 
fiecare individ în parte, de care acţiunea pedagogică şi 
educaţională trebuie să ţin a seama. 

Dezvoltarea psihică 

Definiţii: 

procesul ce se desfăşoară ca un lanţ continuu de 
transfer cantitativ şi calitativ în sens ascendent de la 
nivele primare, slab diferenţiate, la nivele superioare, bine 


diferenţiate şi specializate, accentul căzând pe sensul 
ascendent al dezvoltării, pe dezvoltare ca evoluţie şi 
complicare a proceselor psihice (apar senzațiile, apoi 
treptat percepțiile iar mai târziu reprezentările. Pe baza 
lor se va dezvolta gândirea. Limbajul, ca formă psihică, are 
o evoluţie de la forme inferioare la forme superioare. 
Memoria mecanică se transformă în gândire logică, iar cea 
de scurtă durată - în cea de lungă durată); 

proces de formare a unor noi seturi de procese, 
însuşiri şi structuri psihice care diferențiază 
comportamentul, ducând la o mai bună adaptare. In acest 
sens, dezvoltarea este înțeleasă ca trecere la psihicul 
uman calitativ superior (sensibilitatea animalelor este mult 
inferioară faţă de a omului - vulturul vede la distanțe mai 
mari decât omul, dar nu diferențiază nuanțele. Animalele 
rânjesc, numai omul zâmbeşte. Au auz foarte bun, dar nu 
este nuanţat şi nu disting sunetele muzicale, căldura 
comunicării, nu au auz muzical şi verbal. Numai omul are 
imaginaţie şi poate investiga); 

dezvoltarea psihică semnifică, continua devenire a 
vieții psihice care se află într-o stare de perpetuare. Putem 
spune că niciodată un om nu este acelaşi i, de la o 
perioadă la alta. Termenul de dezvoltare psihică este 
foarte complex şi exprimă procesul genezei şi 
funcționalității proceselor şi însuşirilor psihice de-a lungul 
etapelor de vârstă. 

Caracteristici: 

dezvoltarea psihică este triplu determinată, procesul 
fiind foarte complex, multifactorial şi multidimensional. 
Intervin aici factorii ereditari deoarece fiecare ființă se 
naşte cu un potenţial, cu anumite potenţialităţi pe care 
educaţia şi mediul le va transforma în realitate; 

cu privire la dezvoltarea psihică s-au cristalizat trei 
teorii: 

ereditaristă, care susţine că dezvoltarea psihică este 
determinată de ereditate, de factorii interni, fiind vorba de 
endogeneză, o geneză din interior, din zestrea ereditară a 
tuturor proceselor psihice, fără nicio legătură cu învăţarea, 


e influenţele mediului. Omul, în acest caz, se naşte cu 
toate codurile care la diferite stadii intră în acţiune, 
indiferent de condiţiile mediului exterior; 

ambientalistă, care susţine că toată dezvoltarea este 
influenţată de factori externi, de învăţare şi mediu, că 
nimic nu este în psihic ceea ce să nu fi fost înainte în 
mediul exterior, deci dezvoltarea psihică este de fapt 
exogeneză, din exterior; 

Interacţionistă sau  constructivistă, teorie care 
combină date din cele două teorii. Rezultă că psihicul are o 
determinare triplă: ereditatea, mediul şi educaţia. Numai 
în anumite condiţii de mediu şi educaţie, potenţialul 
înnăscut al copilului se dezvoltă. Influențele şi condiţiile 
dezvoltării psihice sunt aproape nelimitate. Dezvoltarea se 
sprijină pe condiţiile ereditare, îşi are conţinutul în mediul 
exterior şi este dirijată de educaţie. 

altă caracteristică este că dezvoltarea psihică este 
stadială, nu se desfăşoară liniar, într-o anumită direcţie, ci 
cunoaşte manifestări furtunoase, chiar sub formă de crize, 
alternând cu faze de linişte, calm; 

dezvoltarea fiecărui individ este diferită în funcţie de 
particularităţile individuale. Copilul se încadrează în 
profilul vârstei lui, dar fiecare prezintă caracteristici 
individuale, prin care se deosebeşte de ceilalţi de vârsta 
sa. Fiecare copil este un unicat. Indivizii se deosebesc 
între ei sub aspectul ritmului de învăţare, a sensului şi 
intensității dezvoltării, a conţinutului mai bogat, mai sărac, 
a duratei, a alternării fazelor de echilibru cu cele de 
dezechilibru. 

Personalitatea Definiţie: 

termenul de persoană desemnează individul; 

personalitatea este o construcţie teoretică elaborată 
de psihologie în scopul înţelegerii şi explicării - le nivelul 
teoriei ştiinţifice - modalităţii de fiinţare şi funcţionare ce 
caracterizează organismul psihofiziologic pe care îl numim 
persoană umană. 

Caracteristicile personalităţii: 

globalitatea - personalitatea individului este 


constituită din ansamblul de caracteristici care permite 
descrierea sa, identificarea lui printre alţii. 
„Personalitatea” trebuie să permită, prin operaţionalizarea 
conceptelor sale, descrierea conduitelor şi aspectelor 
psihofizice care fac din orice fiinţă umană un exemplar 
unic; 

coerenţa - între elementele componente ale 
personalităţii există o anumită organizare şi 
interdependenţă. Atunci când în comportamentul cuiva 
apar acte neobişnuite, ele surprind, contravenind acestui 
principiu. Încercând să explicăm aceste incoerenţe prin 
utilizarea unor modele propuse de o anume teorie a 
personalităţii, nu facem altceva decât să reducem 
incoerenţa iniţială. Personalitatea nu este un ansamblu de 
elemente juxtapuse, ci un sistem funcţional format din 
elemente interdependente; 

permanenţa (stabilitatea) temporală - dacă 
personalitatea este un sistem funcţional, atunci ea 
generează legi de organizare a căror acţiune este 
permanentă, pe parcursul dezvoltării sale, persoana p 
astrându-şi identitatea psihică. 

Trăsătură psihică Definiţie: 

Trăsătura psihică este predispoziția de a răspunde în 
acelaşi fel la o varietate de stimuli. 

Tipuri Definiţie: 

Structuri sau configurații specifice formate din mai 
multe trăsături situate la un nivel superior de generalitate. 

Tipologii constituţionale: 

nevoia de explicaţie şi predicţie i-a făcut pe diverşi 
cercetători să caute indici constanţi, care pot fi uşor 
observați şi asociaţi unor manifestări de ordin psihologic. 
Astfel au apărut o serie de tipologii constituţionale, bazate 
pe condiţiile fizice; 

E. Kretschmer descrie următoarele tipuri: 

tipul picnic - statură mijlocie, exces ponderal, faţa 
plină, mâini şi picioare scurte, abdomen şi torace bine 
dezvoltate, cu următoarele trăsături psihice: vioiciune, 
mobilitate optimism, umor, spontaneitate, sociabilitate, 


superficialitate în relaţiile sociale, înclinaţie către concesii, 
compromisuri, spirit practic, toate reunite sub prototipul 
ciclotimic; 

tipul astenic - corp slab, lung, mâini şi picioare lungi 
şi subţiri, asociate la prototipul schizotimic: înclinaţie spre 
abstractizare, interiorizare, sensibilitate, meticulozitate, 
simţ acut al onoarei, ambiţie şi uneori complexe de 
inferioritate; 

tipul atletic - cu o dezvoltare fizică şi psihică 
echilibrată. 

Moduri de descriere a personalităţii: Din perspectivă 
structuralist-sistemică: 

apreciază că la un individ sunt caracteristice 2 - 3 
trăsături predominante, restul fiind împărţit în trăsături 
principale 10 - 15 şi poate sute şi mii de trăsături 
secundare; 

personalitatea este o structură bine organizată 
ierarhic cu trăsături şi nu o sumă oarecare de acestea. 

Din perspectivă factorială: 

aplicând o serie de teste se poate ajunge la obţinerea 
unor factori specifici de grup sau comuni. De exemplu, 
dacă corelăm notele bune ale unui elev la matematică cu 
cele de la fizică, tot bune, putem afirma că un elev bun la 
matematică va fi bun şi la fizică, dar toate depinzând de 
factorul „g” (general) identificat cu inteligenţa de mulţi 
autori; 

modul de descriere factorial se aseamănă cu cel 
trăsăturilor prin faptul că amândouă încearcă să reducă 
diversitatea iniţială a datelor la un număr redus de 
trăsături sau factori. 

Din perspectiva procesului instructiv-educativ cele 
mai importante trăsături şi calităţi formale în studiul 
personalităţii elevului sunt: 

a. cele dinamico-energetice (temperamentul); 

b. aspectele instrumentale,  performanţiale ale 
personalității (aptitudinile); 

c. calitățile de conținut, socio-morale şi axiologice 
(caracterul). a. Temperamentul 


Definiţie: 

este dimensiunea energetico-dinamică a 
personalităţii, exprimată atât în particularităţile activităţii 
mintale, afective cât şi în comportamentul exterior 
(motricitate, vorbire); 

trăsăturile temperamentale se referă la nivelul 
energetic al acţiunii şi dinamica sa, printre termenii 
definitori utilizându-se adjective ca: energic, exploziv, 
rezistent, expansiv, rapid, lent şi antonimele lor. 

Clasificarea temperamentelor: 

au făcut-o  cunoscuţii medici din antichitate: 
Hipocrate (400 î.Hr.) şi Galen (150 d.Hr.). aceştia în deplin 
acord cu filosofia vremii care considera că întreaga natură 
este compusă din patru elemente (aer, pământ, foc şi apă) 
au afirmat că şi în corpul omenesc, amestecul „umorilor” 
ce reprezintă aceste elemente determin a temperamentul. 
Astfel, în funcţie de dominanţa uneia dintre cele patru 
umori (sânge, bilă neagră, bilă galbenă şi flegmă) 
temperamentul poate fi: sangvin, melancolic, coleric şi 
flegmatic; 

Pavlov propune o explicaţie ştiinţifică a tipurilor de 
temperament, pe baza caracteristicilor activităţii nervoase 
superioare şi a raporturilor dintre ele. Baza fiziologică a 
temperamentelor este constituită din patru tipuri de 
sistem nervos ce rezultă din combinarea însuşirilor 
sistemului nervos: forţa (energia) exprimată prin rezistenţă 
la solicitări sistemului nervos, mobilitatea manifestată prin 
uşurinţa cu care se înlocuiesc procesele nervoase de bază 
şi echilibrul între excitație şi inhibiţie; 

psihologii olandezi Heymans şi Wiersma şi 
caracterologii de după ei, descriu opt tipuri 
temperamentale rezultate din combinarea a trei factori: 
emotivitatea, activitatea şi ecoul „răsunetul”. Cele opt 
tipuri ar fi: tipul pasionat, tipul coleric, cel sentimental, 
tipul nervos, flegmaticul, tipul sangvinic, tipul apatic şi 
tipul amorf. Reţinând doar activitatea şi emotivitatea, s-au 
redus cele opt tipuri la patru: 

emotivii inactivi - nervoşii care reacţionează rapid la 


evenimente şi sentimentalii cu reacţii lente; 

emotivii activi - colericii cu reacţii rapide, explozive 
şi pasionaţii cu reacţii lente; 

neemotivii activi - sangvinicii cu reacţii echilibrate, 
rapide şi flegmaticii cu multă forţă, dar lenti; 

neemotivii inactivi - amorfii cu puţină energie, dar 
bine ancoraţi în prezent şi apaticii lipsiţi de energie şi cu 
un ritm lent al reacţiilor. 

Importanţa cunoaşterii temperamentului unui copil: 

determinarea măsurilor corective pentru buna 
orientare şi pentru a interveni pozitiv în procesul devenirii 
socio-morale a fiinţei umane. Dacă un copil este activ, spre 
exemplu, este necesară orientarea spre activităţi utile, 
valorizate social şi temperarea tendinței de a lua hotărâri 
pripite, în grabă, în timp ce inactivii au nevoie de o 
stimulare constantă, bine dozată şi de un program de lucru 
strict supravegheat; 

temperamentele nu sunt în relaţie cu aptitudinile, 
fapt evidențiat şi de existenţa unor persoane cu 
performanţe deosebite, aparţinând tuturor structurilor 
temperamentale. 

b. Aptitudinile Definiţie: 

se referă la obţinerea de rezultate deosebite într-un 
anumit domeniu, pe baza predispoziţiilor genetice; 

Insuşirea individuală care determină efectuarea cu 
succes a unei anumite activităţi; 

Caracteristici: 

În vreme ce capacitatea psihică se referă la 
posibilitatea de a efectua cu succes la un moment dat o 
anumită activitate, aptitudinile se leagă de potenţialitate, 
de posibilitatea efectuării acţiunii în baza asigurării unor 
condiţii optime; 

ceea ce indică într-o anumită măsură nivelul 
dezvoltării aptitudinilor ar fi uşurinţa cu care un elev 
reţine informaţiile, fără efort vizibil şi uşurinţa şi calitatea 
execuţiei sarcinilor. 

Feluri de aptitudini: 

aptitudini simple care favorizează efectuarea multor 


activităţi, împărţite la rândul lor în: aptitudini generale, 
aptitudini de grup şi aptitudini specifice: 

Inteligența este singura aptitudine generală admisă 
din cadrul aptitudinilor simple: 

la nivel general, un om inteligent reuşeşte să rezolve 
problemele din viaţa cotidiană cu mai multă uşurinţă; 

la nivel didactic inteligenţa este definită de 
Cosmovici ca fiind „o aptitudine generală care contribuie 
la formarea capacităţilor şi la adaptarea cognitivă a 
individului în situaţii noi”; 

pentru măsurarea inteligenţei este utilizat termenul 
de coeficient de inteligenţă, QI, egal cu vârsta mentală / 
vârsta cronologică x 100. Dacă se obţine un coeficient de 
100, acesta indică o dezvoltare normală, în timp ce unul de 
70 ar indica o inteligenţă redusă, iar unul de 130 - o 
inteligenţă foarte dezvoltată. 

Aptitudinile de grup sunt în număr de şase: 

factorul verbal -  Veapacitatea individului de a 
înţelege rapid sensul cuvintelor, frazelor; 

factorul de fluiditate verbală - W - capacitatea de 
exprimare; 

factorul numeric - N - uşurinţa de a lucra cu cifrele; 

factorul perceptiv - P - posibilitatea de percepe 
obiectele în mod rapid şi detaliat; 

factorul de reprezentare spaţială - S - posibilitatea 
de a imagina obiectele în plan bi- şi tridimensional, de a 
opera deplasări şi transformări ale acestora, toate în plan 
mintal; 

factorul de dexteritate manuală - M - aptitudinea de 
a utiliza obiectele, de a mânui diverse instrumente sau 
obiecte. 

aptitudini complexe care permit executarea unor 
activităţi mai ample, într-un anumit domeniu: 

aptitudinile complexe sunt diferenţiate după modelul 
de activitate: 

aptitudini tehnice - posibilitatea de a utiliza 
instrumente, maşini, aparate, de a înţelege modul de 
alcătuire şi de a le construi, fără a implica creativitatea; 


aptitudini ştiinţifice - presupun o inteligenţă peste 
medie şi creativitate; 

aptitudini artistice - aici este cel mai vizibil aspectul 
înnăscut al aptitudinilor, unii prezentând precocitate, alţii 
prezentând-o abia spre vârsta adultă. 

In privinţa aptitudinilor, rolul educatorului este de a 
cunoaşte cât mai detaliat nivelul dezvoltării lor individual 
şi de a oferi copilului posibilitatea devenirii unei 
personalităţi complexe în viitor. c. Caracterul Definiţie: 

vizează îndeosebi suprastructura  socio-morală a 
personalităţii, calitatea de fiinţă socială a omului; 

etimologic, cuvântul „caracter” provine din greaca 
veche, simbolizând termenul de tipar, pecete iar referitor 
la om, sisteme de trăsături, stil de viaţă. In acest caz 
reacţiile unui individ într-o gamă întreagă de situaţii sunt 
uşor de prevăzut; 

se exprimă printr-un ansamblu de atitudini-valori, 
stabile, generalizate, determinante pentru o persoană, 
care se întemeiază pe convingeri puternice. Atitudinea 
exprimă o modalitate de raportare faţă de anumite aspecte 
ale realităţii şi implică reacţii afective, comportamentale şi 
cognitive. 

Dimensiunile fundamentale ale caracterului (după 
Cosmovici): 

axiologică; 

executivă. 

In structura caracterului se pot distinge trei grupe 
fundamentale de atitudini: 

atitudinea faţă de sine (modestie, orgoliu, demnitate, 
inferioritate, culpabilitate etc); 

atitudinea faţă de ceilalţi în societate (altruism, 
umanism, patriotism, atitudini politice); 

atitudinea faţă de muncă. Rolul şcolii în educarea 
caracterului: 

şcoala trebuie astfel să-şi asume într-o manieră 
sistematică responsabilităţi formative; 

educatorii trebuie să creeze situaţii propice pentru 
cunoaşterea resurselor proprii şi pentru cunoaşterea 


limitelor, ceea ce va conduce la formarea unei imagini 
echilibrate despre sine, la formarea demnităţii şi a 
respectului de sine şi faţă de ceilalţi. 

Pedagogia abordează problema personalităţii sub 
aspectul dezvoltării şi al educaţiei cu scopul de a identifica 
cele mai eficace metode, mijloace şi procedee de orientare 
şi formare a personalităţii. 

2. CARACTERISTICILE DEZVOLTĂRII PSIHOFIZICE 
A ŞCOLARULUI MIC ŞI MIJLOCIU 

a. Caracteristicile  biofiziologice ale creşterii, 
maturizării şcolarului mic şi influența acestora asupra 
dezvoltării psihice: 

şcolarizarea marchează începutul celei de-a treia 
subperioade a copilăriei, întinsă pe o perioadă de patru ani 
6/7 - 10/11; 

copilul începe o activitate de învăţare care necesită 
nu numai efort intelectual ci şi o mare rezistenţă fizică; 

dezvoltarea fizică relativ lentă la început, în primii 
doi ani de şi colantate, se accentuează în ultimii ani. 

Creşterea ponderală şi în înălţime: 

creşterea ponderală se înscrie în limitele a 20 - 29 kg 
la băieţi şi 19 - 28 kg pentru fete; 

creşterea în înălţime se situează între 113 şi 132 cm, 
iar pentru fete între 111 şi 131 cm. 

Se intensifică în organism metabolismul calciului şi 
se dezvoltă musculatura: 

apar primii molari, se schimbă  dentiţia, cea 
permanentă înlocuind-o pe cea provizorie, fapt care poate 
produce perturbări ale actului vorbirii, disconfort în fluxul 
actului alimentar; 

diversele componente ale corpului se osifică, se 
întăresc articulațiile, creşte volumul muşchilor şi implicit 
forţa musculară; 

se dezvoltă musculatura fină a muşchilor mâinilor. 

Toate acestea duc la o bună însuşire a funcţiei 
scrisului, iar sportul şi mişcarea joacă un rol deosebit de 
important în dezvoltarea şi călirea organismului la această 
vârstă. 


Dezvoltarea îndemânării, a aparatelor gustativ şi 
olfactiv: 

micul şcolar aleargă mult, dar oboseşte rapid, inabil 
la început, devine îndemânatic în folosirea obiectelor 
şcolare; 

manifestă o poftă de mâncare activă, cu preferinţă 
pentru mâncărurile moi şi către dulciuri; aparatele 
gustativ şi olfactiv se dezvoltă sub impactul contactului cu 
stimuli alimentari şi odorifici din ce în ce mai rafinaţi şi 
este mai rezistent la bolile contagioase. 

Maturizarea sistemului nervos: 

procesele de creştere şi de maturizare continuă la 
nivelul sistemului nervos, creierul cântărind la 7 ani - 1200 
g; 

se dezvoltă îndeosebi lobii frontali care ajung la o 
pondere de 27% din masa cerebrală, ceea ce este o bună 
premisă pentru organizarea şi dezvoltarea legăturilor 
funcționale implicate în scriere şi citire, ca dimensiuni ale 
însuşirii limbii şi cultivării limbajului individual. b. 
Dezvoltarea psihică a şcolarului mic 

Dezvoltarea proceselor şi a reprezentărilor senzoriale 
Dezvoltarea  senzaţiilor este un proces în deplină 
desfăşurare: 

la 6 - 7 ani se constată o lărgire a câmpului vizual, 
central şi periferic, precum şi o creştere a preciziei de a 
deosebi nuanțele cromatice; 

se înregistrează progrese ale capacităţii de 
recepţionare a sunetelor înalte şi ale capacităţii de 
autocontrol a propriilor emisiuni vocale; 

copilul poate aprecia pe cale auditivă distanţa dintre 
obiecte după sunetele şi zgomotele emise; senzațiile lui se 
subordonează noului tip de activitate pe care o desfăşoară, 
şi anume învăţarea. Ele se vor modela în funcţie de aceste 
acţiuni ale învăţării. 

Evoluţia percepţiei: 

sincretismul preşcolarităţii se diminuează datorită 
creşterii acuităţii perceptive faţă de obiectul perceput, dar 
şi a schemelor logice, interpretative care intervin în 


analiza spaţiului şi a timpului perceput; 

percepţia spaţiului se măreşte datorit a îmbogăţirii 
experienţei de viaţă a copilului, crescând distanţele pe 
care acesta le percepe, se produc generalizări ale 
percepţiei spaţiale, se încheagă simţul topografic. Creşte 
precizia diferenţierii şi a denumirii formelor geometrice, se 
dezvoltă capacitatea de a distinge formele ca volum, de 
formele plane; 

percepţia timpului înregistrează o nouă etapă de 
dezvoltare. Elevul trebuie să respecte un anumit program 
şi să se încadreze în el. Timpul devine un stimul care se 
impune tot mai mult cunoştinţei copilului. Orientarea 
precisă în raport cu secvențele timpului devine o 
necesitate. În perioada micii şcolarităţi, percepţia se 
afirmă ea însăşi ca activitate, ca proces orientat şi dirijat 
spre un scop. 

Dezvoltarea reprezentărilor este şi ea semnificativă: 

la intrarea în şcoală copilul posedă un număr mare 
de reprezentări despre obiectele de uz casnic, plante, 
animale, oameni şi activităţi, dar toate sunt încă contopite, 
confuze, puţin sistematizate; sub acţiunea învăţării 
reprezentările suportă modificări esenţiale atât în privinţa 
sferei şi a conţinutului (se lărgesc, se diversifică, se 
îmbogăţesc) cât şi în privinţa modului de producere şi 
funcţionare; 

devine posibilă folosirea liberă, voluntară a fondului 
de reprezentări pe care micul şcolar îl posedă. Acesta este 
capabil să descompună reprezentările în părți 
componente, în elemente şi caracteristici cu care poate 
opera independent de contextul situaţiei, incluzându-le în 
noi combinaţii sau creând noi imagini; 

reprezentarea va servi la realizarea proceselor 
imaginaţiei, gândirii şi a diferitelor forme de activitate 
creatoare. Copilul ajunge să înţeleagă şi reprezentări 
indirecte, pe baza unor schiţe, desene, tablouri, mulaje cât 
şi pe seama evocării recombinării reprezentărilor existente 
cu ajutorul cuvântului; 

reprezentările micului şcolar devin mai precise, mai 


clare, mai sistematice, mai coerente; 

se efectuează în această perioadă trecerea la grupuri 
de reprezentări şi creşte gradul de generalitate al 
reprezentărilor cu care operează. 

Dezvoltarea gândirii şi a limbajului Gândirea: 

realizează progrese importante care constă în 
apariţia şi consolidarea construcțiilor logice care 
înlocuiesc procedeele empirice, intuitive şi naive ale etapei 
preşcolarităţii. Copilul formulează raționamente şi judecăţi 
care-i permit să vadă dincolo de aparente. De exemplu el 
poate să întrevadă noţiuni ca greutatea, cantitatea, timpul 
şi mai târziu volumul, viteza, spaţiul - gândirea devenind 
abstractă categorială, capabilă de a efectua coordonarea 
operaţiilor gândirii şi gruparea lor în sisteme coerente; 

totodată apare şi  reversibilitatea gândirii care 
permite copilului să inverseze ordinea operaţiilor, adică să 
se întoarcă în punctul de unde a pornit, ceea ce rezultă că 
admite invarianţa. Copilul devine capabil să explice, să 
argumenteze, să dovedească adevărul judecăților sale. In 
clasele mici şcolarul mai poate fi supus influenţei iluziei 
momentane când apreciază mărimea, greutatea sau 
volumul. De exemplu ei vor răspunde la întrebarea „Ce 
este mai greu, un kg de puf sau unul de fier?” că este mai 
greu kilogramul de fier; 

se dezvoltă operaţiile gândirii: analiza, sinteza, 
comparaţia, abstractizarea, generalizarea, clasificarea şi 
concretizarea logică, gândirea devenind mai productivă. 

Limbajul: 

la intrarea în şcoală copilul dispune de un vocabular 
destul de bogat (2500 de cuvinte) şi stăpâneşte regulile de 
folosire corectă a cuvintelor în vorbire; 

limbajul oral cunoaşte o dezvoltare datorită conduitei 
de ascultare, dezvoltată şi exersată în cadrul activităţilor 
de învăţare şcolară; 

limbajul scris este rodul formării capacităţii de citit- 
scris. Lecturile literare fac să crească capacităţile elevilor 
de a se exprima corect, se însuşeşte fondul principal de 
cuvinte al limbii (5.000 de cuvinte), tot mai multe dintre 


ele intrând în limbajul activ al copilului; 

dezvoltarea limbajului se face prin orice activitate 
şcolară, copilul familiarizându-se cu terminologia specifică 
a altor discipline sau domenii de activitate. Toate acestea 
vor influenţa nu numai perfecţionarea conduitei verbale ci 
şi a celei intelectuale, contribuind la formarea capacităţii 
micilor şcolari de a argumenta şi demonstra; 

există la această vârstă şi unele erori de pronunție şi 
scriere, unele uşoare care pot fi înlăturate în timp şi unele 
mai complicate, care afectează grav conduita verbală a 
elevilor. Dintre acestea pot fi menţionate dislalia, care 
constă în deformarea pronunţiei, bâlbâiala, alterarea 
ritmului vorbirii, disgrafia, alterarea limbajului scris, 
dislexia, afectarea activităţii de citire. Dascălul, împreună 
cu psihologul-logoped şi cu medicul trebuie să descopere 
cauzele acestor tulburări, în funcţie de acestea luându-se 
măsurile corective necesare acolo unde este posibil şi cât 
este posibil. 

Dezvoltarea funcţiilor mnezică şi imaginativ-creativă 
Memoria: 

creşte volumul memoriei: elevul memorează şi reţine 
date despre uneltele cu care lucrează, despre semnele şi 
simbolurile cu care operează, despre noii termeni pe care 
îi utilizează, despre legile şi regulile pe care le învaţă; 

creşte trăinicia şi rapiditatea memorării. Aceasta 
depinde de materialul supus memorării, de felul acţiunilor 
pe care le efectuează şcolarul, de mijloacele de memorare 
şi reproducere a materialului de care dispune elevul; 

volumul memoriei creşte de 8 - 10 ori, se prelungeşte 
timpul de reţinere, sporeşte trăinicia şi productivitatea 
legăturilor mnemonice. Dacă la 7 - 8 ani copiii recunosc 24 
din 30 de cuvinte şi reproduc 5, în jurul vârstei de 11 aniei 
recunosc 28 de cuvinte şi reproduc 11; 

se accentuează caracterul voluntar, conştient al 
memoriei, îndeosebi în partea a doua a micii şcolarităţi; 

copilul este capabil să-şi fixeze sarcina de a memora, 
să-şi planifice timp pentru memorare, să se autocontroleze 
în procesul reproducerii celor memorate. 


Imaginaţia: 

Imaginaţia reproductivă este foarte solicitată, elevul 
fiind pus deseori în situaţia de a-şi imagina anumite scene, 
evenimente, plante, figuri, personaje pe care nu le-a 
cunoscut niciodată; 

Imaginaţia se dezvoltă în două stadii: 

clasele I şi a Il-a reprezintă stadiul iniţial, 
caracterizat prin aspectul imperfect, sărac în detalii al 
imaginilor create; 

clasele a III-a şi a IV-a reprezintă stadiul de ordonare 
şi sistematizare al proceselor imaginative. Imaginile 
primesc mai multă plenitudine, coerenţă, dinamism, elevul 
„vede” imaginativ mult mai bine; 

Imaginaţia creatoare se dezvoltă în strânsă legătură 
cu cea reproductivă. Ascultând o povestire, elevul este 
capabil s-o transforme, să o modifice. Pe măsură ce elevul 
îşi însuşeşte tot mai multe lucruri şi noţiuni, creativitatea 
devine tot mai amplă. Ea este stimulată de jocuri, de 
fabulaţie, de povestire, de compunere, de activităţile 
practice şi muzicale, de contactul cu natura şi de 
activităţile de muncă; 

Imaginaţia devine mai critică, se apropie mai mult de 
realitate. Copilul adoptă faţă de propria imaginaţie o 
atitudine mult mai circumspectă, de autocontrol. 

Formarea priceperilor, deprinderilor şi obişnuinţelor 
Dezvoltarea deprinderilor motrice: 

se dezvoltă deprinderea de a mânui tacâmurile, de a 
manevra unele instrumente de uz casnic; deprinderea de a 
se îmbrăca şi de a se dezbrăca; 

deprinderi igienice; 

Se începe formarea unor categorii de deprinderi şi 
priceperi specifice activităţii şcolare: 

deprinderea de a folosi corect componentele grafice 
şi sonore ale cuvintelor, de a măsura, de a calcula, de 
mânuire a unor obiecte specifice diferitelor domenii de 
activitate; 

pe baza acestor deprinderi se formează ulterior 
priceperile şi deprinderile intelectuale de numărare, 


analiză, sinteză mentală, de rezolvare de probleme etc. 

prin studierea unor discipline şcolare ca: desenul, 
educaţia muzicală, se urmăreşte formarea unor deprinderi 
de ordin tehnic şi artistic, cum ar fi cele de mânuire 
corectă şi expresivă a culorilor, a pensulei, a cuvintelor; 

prin jocurile şi întrecerile sportive se automatizează 
componentele conduitei motorii: viteza, rezistenţa, 
săriturile, pasele cu mâna şi cu piciorul. 

Toate deprinderile şi priceperile se transformă în 
timp în obişnuinţe, prin intermediul procesului instructiv- 
educativ. Obişnuinţa de a învăţa: 

Învăţarea devine activitate de bază; 

una din aptitudinile generale care se formează la 
această vârstă este tocmai aptitudinea de a învăţa, din 
care se desprind şi se dezvoltă aptitudinile specializate pe 
domenii de activitate. La acestea din urmă contribuie atât 
dotarea genetică cât şi modelele oferite de educatori, prin 
pasiunea cu care îşi desfăşoară activitatea; 

are loc interiorizarea înclinaţiei spre învăţătură, la 
transformarea ei într-o condiţie internă care determină 
succesul elevilor, aceştia fiind motivaţi intrinsec. Contează 
şi încurajările celor din jur şi atitudinea lor atât asupra 
succesului cât şi a insuccesului copilului şi stimularea unei 
atitudini exigente a copilului faţă de propria activitate. 

Afectivitatea la vârsta şcolară mică asupra 
afectivității elevilor îşi pun amprenta atât sarcinile de 
învăţare propriu-zisă, cât şi relațiile interpersonale din 
cadrul colectivității şcolii, dezvoltându-se atât emoţiile şi 
sentimentele intelectuale, cât şi cele morale sau estetice; 

trăirile intelectuale sunt generate de activitatea de 
învăţare, cu greutăţile şi cu succesele sale, apărând 
curiozitatea intelectuală de a şti, de a afla cât mai multe; 

deoarece intră în relaţii îi cu colegii, atât în cadrul 
activităţilor comune cât şi în cadrul jocurilor, se dezvoltă 
sensibilitatea morală a copilului, apare prietenia 
interpersonală, se dezvoltă sentimentul răspunderii, 
delicateţea, noblețea şi dăruirea afectivă; 

afectivitatea estetică este strâns legată la această 


vârstă de contemplarea obiectelor şi de participarea activă 
a elevilor la activităţi de creaţie artistică prin compuneri, 
desene, obiecte realizate în cadrul orelor de abilităţi 
practice etc. 

educatorul trebuie să acţioneze în vederea cultivării 
capacităţii de stăpânire a manifestărilor emoţionale 
primare, explozive a copiilor şi să rezolve cazurile de 
întârziere sau deviere afectivă, manifestările răutăcioase, 
insensibilitatea unora şi lipsa coparticipării altora; 

Iniţial, motivaţia este determinată de factori externi 
şi mai puţin de cei interni. Ea se transformă treptat în 
motivaţ le intrinsecă atunci când educatorul asigură 
stimularea şi menţinerea într-o permanentă stare activă a 
curiozităţii cognitive a copilului. Pentru întreținerea 
motivaţiei este important ca interacţiunile, modul de 
organizare a activităţilor să se bazeze pe activismul 
copiilor, pe independenţa şi iniţiativa lor creatoare. 

Voința şi atenţia Voința: 

voinţa apare în conduita copilului ca o notă de 
intenţionalitate şi de planificare a acţiunilor. Copilul este 
conştient că „trebuie”, „este necesar”; 

percepţia devine  intenţională, sistematică şi 
susţinută prin efort voluntar, transformându-se în 
observaţie; 

se formează memoria şi atenţia voluntară, 
capacitatea concentrării mintale voluntare de durată mai 
mare în rezolvarea unor probleme de gândire. 

Atenţia: 

la începutul şcolarităţii atenţia are un volum redus, 
caracterizându-se prin focalizarea deficitară asupra 
esențialului lucrurilor. Priceperea de a-şi distribui atenția 
în mai multe direcții este slab dezvoltată; 

audierea pasivă a conținuturilor, fără implicare din 
partea elevilor, generează plictiseală urmată de neatentie. 
Pentru evitarea acestor neajunsuri, activitățile de învățare 
trebuie să țină seama de ele, împletind acțiunea practică 
cu obiectele cu activitatea în plan mintal; 

trebuie asigurat un tempo optim al activităţii. 


Dozarea vocii şi mişcările educatorului prin clasă nu 
trebuie să deranjeze momentele de concentrare ale 
elevilor asupra sarcinilor la care se lucrează. 

3. DIMENSIUNEA CREATIVĂ A PERSONALITĂŢII. 
FORMARE, DEZVOLTARE, EXPRIMARE, AFIRMARE ÎN 
PLAN INDIVIDUAL ŞI SOCIAL. 

Creativitatea este o structură caracteristică a 
psihicului, care face posibilă realizarea unor producţii, 
opere noi. Cultivarea spiritului inovator reprezintă una din 
sarcinile şcolii de azi. 

Factorii creativităţii Imaginaţia: 

reprezintă funcţia cea mai importantă în procesul de 
creaţie originală; 

poate fi definită ca acel proces psihic al cărui rezultat 
este obţinerea unor reacţii, fenomene psihice noi pe plan 
cognitiv, afectiv sau motor; 

a. Însuşirile imaginaţiei definesc particularităţile 
actului creator: 

fluiditatea: posibilitatea  intuirii de numeroase 
imagini sau idei; 

plasticitatea: uşurinţa de a schimba modul de 
abordare al unei probleme, când un procedeu se dovedeşte 
inoperant; 

originalitatea: expresia noutăţi. 

b. Imaginaţia reprezintă o aptitudine, prin urmare 
factorul ereditar are o influenţă mai mult sau mai puţin 
importantă; 

c. Cunoştinţele dobândite prin muncă au un rol 
hotărâtor: 

experienţa poate fi directă, când se observă direct 
fenomenele, sau indirectă, obţinută prin lectură; 

varietatea informaţiilor este deosebit de importantă, 
şcoala putând contribui din plin la dezvoltarea creativităţii. 

d. Nivelul gândirii, inteligenţa persoanei. Există un 
raport între inteligenţă şi imaginaţia creatoare, fiind însă 
departe de o potrivire perfectă. 

e. Factori caracteriali: predispoziţiile şi capacităţile 
intelectuale nu sunt suficiente pentru ca cineva să devin a 


inventator sau creator de artă. Pentru aceasta este nevoie 
să existe o motivaţie, o dorinţă şi o voinţă fermă, 
perseverenţă pentru a putea trece peste obstacolele ce 
stau în calea realizărilor notabile. 

f. Factori sociali - societatea influenţează mult 
activităţile creatoare prin: 

cerinţele sociale; 

stadiul actual al ştiinţei, tehnicii sau artei; 

predecesorii, profesorii savanților ori ai artiştilor 
influenţează creaţia elevilor; 

societatea poate fi uneori o frână în calea dezvoltării 
cunoaşterii. 

Munca de creaţie parcurge mai multe etape: 

Perioada de pregătire este cea în care se colectează 
informaţii, se fac observaţii, se delimitează problema şi se 
schiţează o ipoteză. 

Incubaţia este perioada în care se caută găsirea unei 
soluţii. Această etapă poate dura foarte mult, chiar ani de 
zile; 

Iluminarea este momentul fericit al găsirii soluţiei; 

Verificarea este ultima etapă şi are rolul de a elimina 
eventualele erori sau omisiuni. 

Blocajele creativităţii: Conformismul: 

este unul dintre blocajele sociale, manifestat prin 
dorinţa oamenilor ca toţi cetăţenii să se poarte şi să 
gândească în mod obişnuit, la fel ca ei. 

cei care nu respectă regulile sunt sancţionaţi de 
către opinia publică, ceea ce duce la descurajarea gândirii 
inovatoare. 

Rigiditatea algoritmilor anteriori: 

reprezintă un blocaj metodologic. Suntem obişnuiţi 
să folosim într-o situaţie o anume succesiune determinată 
de operaţii chiar dacă aceasta nu pare să se potrivească, în 
loc să încercăm altceva; 

critica prematură intră tot în această categorie de 
blocaje, evidenţiată de Al. Osborn, unul din promotorii 
cultivării creativităţii. Dacă îndată ce apare o idee, 
discutăm critic valoarea ei, acest act blochează venirea 


altor idei în conştiinţă. Se recomandă să se noteze toate 
ideile care apar în momentul de inspiraţ le şi doar apoi să 
se analizeze critic fiecare idee. Acest procedeu - 
brainstorming - poate fi tradus ca „asaltul de idei”; 

descurajarea rapidă în faţa dificultăţilor şi eforturilor 
de lungă durată solicitate de munca de creaţie. 

Cauzele blocajelor creative: 

blocajele creative au la bază teama de a nu greşi, de 
a nu se face de râs, împiedicând astfel încercarea de a 
exprima un punct de vedere neobişnuit; 

un învățământ încorsetat de principii rigide, 
promovând mai mult gândirea critică, disciplina şi 
conformismul. 

Modalităţi de promovare a creativităţii: 

In formularea obiectivelor  instructiv-educative, 
stimularea imaginaţiei trebuie să deţină un loc important, 
alături de educarea gândirii; 

conţinutul învăţământului trebuie să promoveze 
cultura generală, aceasta fiind un factor important în 
stimularea creativităţii. Programele trebuie să prevadă 
lecţii speciale pentru cultivarea ingeniozităţii; 

este foarte importantă atitudinea educatorului şi 
relaţia sa cu elevii. Educatorul trebuie să aibă relaţii 
prietenoase cu elevii, să-i încurajeze să pună întrebări şi să 
nu-i ironizeze atunci când fac greşeli. El trebuie să 
depisteze elevii cu potenţialităţi creative superioare, 
cărora e firesc să li se asigure posibilităţi speciale de 
dezvoltare a capacităţilor lor; 

folosirea metodelor nespecifice: spre exemplu copiii 
primesc sarcina de a scrie o compunere despre un obiect 
simplu: un nasture, o frunză, un gard de nuiele. Elevii sunt 
solicitaţi să formuleze cât mai multe întrebări despre 
obiecte cunoscute: aer, foc, stele etc. Copiii realizează mici 
compuneri pe baza unor tablouri înfăţişând diverse scene 
sau să desprindă morala dintr-o asemenea imagine; 

problematizarea şi învăţarea prin descoperire; 

activitatea în afara clasei şi cea extraşcolară oferă 
numeroase ocazii pentru cultivarea imaginaţiei. În 


cercurile de elevi se pot exersa diferite metode de 
stimulare a imaginaţiei, cum ar fi brainstormingul. 
Educatorul poate organiza întâlniri cu oameni de ştiinţă 
sau de artă care pot vorbi despre munca lor, despre 
dificultăţi şi satisfacţii. Vizitarea expozițiilor, muzeelor, 
excursiile lărgesc câmpul fanteziei copiilor, fiind surse 
inepuizabile de întrebări; 

educatorul trebuie să menţină legătura cu familia, 
mai ales în cazul acelor părinţi care îşi dădăcesc prea mult 
copilul, îl ajută la efectuarea temelor şi nu-l lasă să facă 
eforturi proprii. E nevoie să li se explice că tutelarea 
excesivă împiedică dezvoltarea intelectului, manifestarea 
independentă a gândirii şi fanteziei copilului. 

Este necesar ca modul de gândire al educatorului şi 
stilul de muncă în clasă să fie îndreptat spre educarea 
spiritului creativ, latură a personalităţii care capătă în 
zilele noastre o valoare din ce în ce mai însemnată. 

4. METODE ŞI TEHNICI DE CUNOAŞTERE A 
PERSONALITĂŢII ŞCOLARULUI MIC ŞI MIJLOCIU 

Educatorul trebuie să cunoască capacităţile, 
interesele şi atitudinile elevilor pentru o acţiune eficientă. 
Direcţia actuală de individualizare a formării şi instruirii 
impune dezvoltarea la institutori a simțului diagnostic şi 
utilizarea unor metodologii adecvate de cunoaştere. 

Metode pentru cunoaşterea personalităţii şcolarului 
mic: 

a. metode clinice (observaţia, convorbirea, metoda 
biografică): 

din punctul de vedere al scopului, metodele clinice îşi 
propun o cunoaştere cât mai amănunţită a persoanei şi 
explicaţia evoluţiei sale; 

orientarea predominantă în cazul metodelor clinice 
este cea calitativă; 

prezintă un grad de obiectivitate şi precizie mai mic, 
deoarece sunt lipsite de criterii precise de interpretare, ele 
depinzând de subiectivitatea celui care face analiza. 

b. metode  psihometrice sau experimentale 
(experimentul, testul şi chestionarul): 


se orientează spre stabilirea rangului persoanei, a 
poziţiei sale în raport cu o populaţie normală, iar în cazul 
metodelor psihometrice interpretarea este predominant 
cantitativă; 

În legătură cu gradul de precizie şi obiectivitate, 
metodele  psihometrice - folosind verificări statistice 
riguroase - sunt mult mai exacte, specificându-se de 
fiecare dată limitele de eroare. 

Metoda observaţiei: 

constă în urmărirea atentă şi sistematică a 
comportamentului unei persoane cu scopul de a sesiza 
aspectele sale caracteristice. Observațiile ocazionale nu 
pot înlocui observaţiile sistematice prin care se urmăreşte 
identificarea fiecărei surse de eroare; 

orice observaţie sistematică va debuta cu stabilirea 
cât mai exactă a scopului propus; 

contactul prelungit cu elevii oferă  dascălului 
posibilitatea realizării unor observații numeroase în 
condiţii cât mai variate; 

constanţa comportamentului într-o mare varietate de 
situaţii reprezintă aspectul important care trebuie reţinut 
pentru interpretare; 

În orice observat le trebuie să notăm cât mai exact 
faptele şi să le separăm de eventualele interpretări; 

observaţia nu se încheie după înregistrarea datelor, 
ci continuă cu interpretarea acestora pentru a diferenţia 
aspectele caracteristice de cele aparente, neesenţiale. În 
interpretarea observaţiilor trebuie să se ţină seama de 
situaţie, de atitudinile subiectului, pentru a nu scăpa 
motivaţia actelor de conduită. 

Convorbirea: 

este o conversaţie între două persoane, desfăşurată 
după anumite reguli metodologice, prin care se urmăreşte 
obţinerea unor informaţii cu privire la o persoană, în 
legătură cu o temă fixată anterior; 

această metodă trebuie folosită cu premeditare, 
trebuie să aibă un scop, care să vizeze obiective 
psihologice şi să respecte anumite reguli; 


trebuie să se ţină seama de următoarele aspecte, 
pentru a asigura veridicitatea şi autenticitatea datelor 
obţinute: câştigarea încrederii elevilor, menţinerea 
permanentă a interesului în timpul convorbirii, să existe o 
preocupare permanentă pentru stabilirea  sincerităţii 
răspunsurilor, observarea atitudinilor şi expresiilor 
subiectului, evitarea unor întrebări sugestive, menținerea 
unui climat destins, înregistrarea convorbirii se va face cu 
multă discreție. 

Chestionarul: 

este un set de întrebări bine organizate şi structurate 
pentru a obţine date cât mai exacte cu privire la o 
persoană sau un grup de persoane, ale căror răspunsuri 
sunt consemnate în scris. Este cea mai obişnuită metodă 
de colectare a datelor, care se bazează pe autoraportările 
subiecţilor la propriile lor percepții, atitudini sau 
comportamente; 

valorizează introspecţia, investigatorul măsurând 
percepții, atitudini şi emoţii subiective; 

principalul dezavantaj este că nu putem fi siguri dacă 
persoanele dau raportări ale propriilorsim ţăminte. 
Subiecţii sunt tentaţi să-şi ascundă sentimentele şi să ofere 
răspunsuri cât mai dezirabile. 

Metoda biografică sau anamneza: 

constă în analiza datelor privind trecutul unei 
persoane şi a modului ei actual de existenţă; 

există mai multe procedee specifice acestei metode: 
analiza unor documente (documente şcolare, fişe 
medicale), analiza produselor activității (caiete de teme, 
desene), la care H. Thomae adaugă analiza cursului vieții 
(povestirea de către subiect a întregii sale vieţi) şi analiza 
unor microunităţi biografice (descrierea activităţilor unei 
zile de muncă, a unei zile libere sau a unei zile de 
vacanță); 

Informațiile dobândite trebuie consemnate cu 
precizie şi vor viza câteva aspecte importante: starea civilă 
a părinților, antecedentele mamei şi tatălui, numărul 
copiilor, rangul copilului în familie, situația materială, 


atmosfera familială, antecedente fiziologice ale copilului 
(naştere, alimentaţie, dezvoltare psihomotorie, boli etc.), 
studiul cronologic al vieţii (comportarea în familie, şcoală, 
preocupările din timpul liber etc.). problema centrală a 
metodei biografice nu este obţinerea datelor, ci 
interpretarea acestora; 

dificultatea metodei constă în obiectivitatea cotării şi 
a sesizării esenţialului. 

Metoda testelor: 

nu se recomandă a fi utilizată decât de specialişti şi 
atunci cu mare prudenţă; 

funcţia principală a testelor psihologice este de a 
măsura diferenţele dintre indivizi sau dintre reacţiile 
aceluiaşi individ în situaţii diferite. Cu ajutorul testelor se 
pot obţine, într-un timp relativ scurt, informaţii destul de 
precise, măsurabile şi obiective despre caracteristicile 
psihologice ale subiectului testat, cu ajutorul cărora se 
poate formula un pronostic; 

testele psihologice pot fi clasificate în: 

teste de inteligenţă şi dezvoltare mintală; 

teste de aptitudini şi capacităţi; 

teste de personalitate care măsoară însuşiri de 
temperament şi caracter; 

teste de cunoştinţe sau docimologice care măsoară 
nivelul cunoştinţelor acumulate de subiecţi. 

Aplicarea testelor pentru identificarea sursei unei 
dificultăţi educaţionale: 

se recomandă la început aplicarea unui test de 
inteligenţă. Dacă rezultatele sunt slabe, atunci dificultăţile 
sunt cauzate de nivelul scăzut de inteligenţă; 

În caz contrar, sursa dificultății trebuie căutată în 
altă parte, investigându-se abilităţile specifice (abilităţi 
verbale, non-verbale, atenţie, memorie etc.); 

dacă şi în acest caz rezultatele sunt bune, atunci 
cauza problemei trebuie căutată în factorii motivaţionali 
sau de personalitate. 

obiecţii aduse testelor psihologice: 

testarea psihologică presupune etichetarea unui 


individ, fapt care poate avea consecinţe negative, 
dăunătoare subiectului; 

altă obiecţie este că testele psihologice nu sunt 
suficient de valide pentru a fi folosite în luarea unor decizii 
individuale. 

Fişa psihopedagogică: 

este un instrument practic, care permite 
desfăşurarea unor acţiuni programate la nivelul fiecărui 
elev, sistematizarea informaţiilor privind personalitatea sa; 

serveşte drept centralizator al tuturor datelor de care 
dispune profesorul. În fişă vor fi înscrise date culese din 
documentele şcolare sau obţinute pe baza observaţiilor şi 
convorbirilor cu elevul, cu profesorii, a vizitării copilului la 
domiciliu, a tuturor informaţiilor obţinute de la părinţi, de 
la coleg şi de la oricare altă persoană; 

fişa psihopedagogică este un auxiliar al dascălului în 
organizarea activităţii de cunoaştere a elevului; 

structura fi şei psihopedagogice poate conţine: 

I. Date personale 

Numele şi prenumele, data naşterii, locul naşterii, 
domiciliul actual, şcoala urmată în prezent, şcoli urmate 
anterior; 

II. Mediul familial 

Numele şi profesia tatălui, numele şi profesia mamei, 
relaţii dintre părinţi, nivelul de educaţie, fraţi, surori, alte 
persoane care locuiesc împreună cu familia, condiţii de 
locuit, condiţii materiale şi nivelul cultural al părinţilor, 
influenţe extrafamiliale; 

III. Starea de sănătate 

Antecedente ereditare, antecedente personale, starea 
generală a sănătăţii, menţiuni medicale cu importanţă 
pentru procesul de învăţământ; 

IV. Rezultate şcolare şi preocupări ale elevului 

Mediile generale din ultimii ani, obiectele la care a 
obţinut calificativele cele mai bune/slabe, succese 
deosebite (competiţii, cercuri), preocupări în afara şcolii, 
factori explicativi ai reuşitei/nereugşitei şcolare; 

V. Date asupra structurii psihologice 


Aptitudini şi capacități intelectuale - atenţie, 
inteligenţă, capacitatea de memorare, limbajul, 
creativitatea. 

Trăsături de caracter - sârguinţă, organizarea 
eficientă a studiului, disciplina în clasă, colegialitate, 
modestie. 

Trăsături de temperament -  extravertit sau 
introvertit, energic, activ, emotiv, sentimental, rece, 
sensibilitate afectivă redusă. 

VI. Caracterizare sintetică 

Nivelul pregătirii şcolare; 

Nivelul inteligenţei; 

Aptitudini sau interese speciale; 

Trăsături de caracter mai pregnante; 

Particularităţi temperamentale dominante; 

Orientare şcolară şi profesională (dorinţa părinţilor, 
aspiraţiile realiste ale elevului, părerea profesorului); 

Recomandări de ordin pedagogic (precizarea unor 
obiective educaționale concrete şi a intervențiilor 
educative oportune). 

IV. PROBLEMATICA SISTEMULUI INSTITUŢIONAL 
DE ÎNVĂŢĂMÂNT ŞI A PROCESULUI DE ÎNVĂŢĂMÂNT 

6. Sistemul de învăţământ-concept, funcţii, structură, 
tendinţe de evoluţie 

7. Procesul de învăţământ-concept, funcţii, structură, 
dimensiuni generale, caracteristici generale. Specificul 
abordării sistemice şi comunicaţionale în învăţământul 
primar 

8. Analiza procesului de învăţământ la nivelul 
interacțiunii, evaluarea iniţială - predare - învăţare - 
evaluare 

9. Interdependenţa formal - nonformal - informal la 
nivelul sistemului şi al procesului de învăţământ 

10.  Normativitate în procesul de învăţământ. 
Sistemul principiilor didactice. fundamente, relevanţă 
pentru învăţământul primar, practică, aplicaţii 

1. SISTEMUL DE ÎNVĂŢĂMÂNT-CONCEPT, FUNCŢII, 
STRUCTURĂ. 

TENDINŢE DE EVOLUȚIE. 

Sistemul de învăţământ - definire: 

sistemul de învăţământ este componenta principală a 
sistemului instituţional al educaţiei, cuprinzând instituţiile 
specifice, care realizează scopurile învăţământului, printr- 
un management axat pe coordonarea influențelor formale 
şi nonformale; 

În sens restrâns, sistemul de învăţământ cuprinde 
sistemul instituţiilor şcolare, pe care se desfăşoară specific 


procesul instructiv-educativ, cu prioritate între 3 şi 18 ani, 
dar cu deschideri spre educaţia permanentă. 

Funcţiile sistemului de învăţământ: 

culturală - formarea pentru asimilarea şi dezvoltarea 
valorilor culturale; 

socială - formarea pentru integrarea liberă în 
activitatea şi viaţa socială, pentru dezvoltarea 
caracteristicilor societăţii contemporane; 

economică - pregătirea, formarea pentru integrare 
profesională creativă, pentru utilizarea eficientă a 
resurselor implicate; 

umană - formarea, dezvoltarea personalităţii celui 
educat, instruit în mod echilibrat, armonios, conform 
particularităţilor individuale, la nivelul aşteptărilor proprii 
şi sociale. 

Structura sistemului de învăţământ românesc este 
reglementată prin Legea învăţământului nr. 84/1995, 1999, 
cu modificările aduse în 2003. Art. 15 

1. Sistemul naţional de învăţământ este constituit din 
ansamblul unităţilor şi instituţiilor de învăţământ de 
diferite tipuri, niveluri şi forme de organizare a activităţii 
de instruire şi educare. 

2. Sistemul naţional de învăţământ cuprinde unităţi şi 
instituţii de învăţământ, de stat şi particulare. 

3. Învăţământul este organizat pe niveluri, asigurând 
coerenţa şi continuitatea instruirii şi educaţiei, în 
concordanţă cu particularităţile de vârstă şi individuale. 

4. Sistemul naţional de învăţământ cuprinde: 

a. Învăţământ preşcolar: grupă mică, mijlocie, mare, 
ca pregătitoare pentru şcoală; 

b. Învăţământ primar: clasele I-IV 

c. Învăţământ secundar: 

Învăţământul secundar inferior organizat, în două 
cicluri care se succed: gimnaziu, clasele V-VIII şi ciclul 
inferior al liceului sau şcoala de arte şi meserii, clasele IX- 
X; _ 

Învăţământul secundar superior: ciclul superior al 
liceului, clasele XI-XII/XIII; 


d. Învăţământ postliceal; 

e. Învăţământ superior: învăţământ universitar şi 
învăţământ postuniversitar; 

4.1. Sistemul naţional de învăţământ cuprinde şi 
educaţia permanentă. 

5. Învăţământul preşcolar, primar, secundar şi 
postliceal formează învăţământul preuniversitar. Ciclul 
inferior şi ciclul superior al liceului formează învăţământul 
liceal. Şcoala de arte şi meserii şi anul de completare 
formează învăţământul profesional. 

10.1. Învăţământul primar şi secundar inferior 
formează învățământul obligatoriu”. (XXX, Legea 
învăţământului, nr. 

84/1995, noua variantă privind modificarea acesteia- 
aprilie, 2003) Tendinţe de evoluție ale sistemului de 
învățământ: 

pregătirea specială a copiilor pentru ca „trecerea în 
învăţământul primar să devin a mai suplă”; 

pregătirea în condiții optime a „parcursului educativ” 
de la învăţământul primar la cel secundar; 

prelungirea duratei învăţământului obligatoriu, 
pentru a asigura şanse egale tuturor grupurilor sociale; 

multiplicarea şi diversificarea învăţământului 
postobligatoriu; 

dezvoltarea învățământului superior care să 
echilibreze diversele specializări; 

formarea tuturor cadrelor didactice la nivel 
universitar (3, 4, 5 ani); 

asigurarea continuității între formele de pregătire 
profesională iniţială şi continuă” (Ministerul 
învăţământului, învăţământul din alte ţări, Bucureşti, 
1990, p. 7 - 21). 

Alte tendințe de evoluție a sistemelor moderne de 
învățământ sunt: 

creşterea rolului comunităților locale şi zonale în 
descentralizarea administrativă şi financiară; 

formarea cadrelor didactice în funcție de cerinţele 
teritoriale de dezvoltare socio-economică; 


extinderea învăţământului prin coborârea vârstei de 
şcolarizare (5 - 6 ani) şi prelungirea vârstei obligatorii (16 
- 18 ani); 

sporirea rolului evaluării formative, continue, faţă de 
evaluarea normativă, standardizată; 

dezvoltarea filierelor vocaţionale după absolvirea 
învăţământului general obligatoriu; 

Îmbunătăţirea standardelor de calificare vocaţională 
prin învăţământul secundar superior; 

proiectarea modulară a cursurilor în învăţământul 
liceal, profesional şi superior; 

perfecţionarea pregătirii iniţiale şi continue a 
cadrelor didactice (Agenţia Naţională Socrates). 

2. PROCESUL DE ÎNVĂŢĂMÂNT-CONCEPT, 
FUNCŢII, STRUCTURĂ. DIMENSIUNI GENERALE. 
CARACTERISTICI GENERALE. 

SPECIFICUL ABORDĂRII SISTEMICE ŞI 
COMUNICAŢIONALE ÎN 

ÎNVĂŢĂMÂNTUL PRIMAR. 

Notele esenţiale ale conceptului de proces de 
învăţământ: 

În esenţă, realizează acţiunea de instruire şi educare 
prin învăţământ (lat. „Actio”, faptul de a face ceva, 
desfăşurare a unei activităţi, influențare); 

În sensul larg utilizat, accepţia ca proces ilustrează o 
caracteristică a acestei acţiuni (lat,Processus” - mers, 
evoluţie, dezvoltare, prefacere, transformare succesivă, 
progresiv a), în raport cu scopurile şi obiectivele 
învăţământului, cu sensul acţiunii asupra obiectului 
educaţiei (elevul); 

Implică un sistem de acţiuni informative, formative şi 
educative; 

studiază sistemul de efecte, transformări asupra 
elevilor, în raport cu scopurile şi obiectivele stabilite, cu 
particularităţile individuale, cu aşteptările sociale; 

este orientat către realizarea scopurilor, obiectivelor 
formării şi educării; 

este o acţiune de instruire, informare şi formare, de 


predare şi însuşire de cunoştinţe, capacităţi, deprinderi, 
priceperi, competenţe; 

se desfăşoară într-un cadru instituţionalizat (de stat, 
particular) de diferite tipuri şi grade, ca forma cea mai 
înaltă de organizare conştientă, ca problemă de interes 
naţional; 

utilizează abordarea intra -, inter -, pluridisciplinară, 
în conceperea, interpretarea, organizarea, evaluarea 
acţiunilor; 

vehiculează conţinuturi (valori informative, 
formative, educative) definite, structurate, precizate, 
perfecţionate după criterii pedagogice, în raport cu 
scopurile, obiectivele stabilite; 

respectă norme, principii, reguli, cerinţe în 
conceperea, desfăşurarea, antrenarea elementelor 
componente ale acţiunii specifice; 

utilizează strategii didactice (metode şi mijloace de 
învăţământ, forme şi moduri de activitate) după criterii de 
eficienţă; 

se desfăşoară cu cadre didactice, ca principali 
factori, special formate şi perfecţionate, cu statut precizat; 

evidenţiază complexitatea relaţiilor pedagogice între 
factorii implicați (cadre didactice, elevi), între 
subsistemele acțiunii; 

solicită un continuu management, conducere 
optimizată a acțiunii (proiectare, organizare, decizie, 
coordonare, control, evaluare); 

presupune determinarea, organizarea, utilizarea 
eficientă a timpului cerut de activitate, pe etape scurte, 
medii şi lungi; 

sprijină trecerea de la instruire la autoinstruire, prin 
antrenarea elevilor în transformarea progresivă din obiect 
în subiect al acțiunilor specifice învăţământului; 

urmăreşte dezvoltarea în spirală a sistemului de 
acțiuni instructiv-educative, în raport cu etapele realizării 
scopurilor, cu evoluția personalității elevilor: are caracter 
dinamic; 

manifestă deschidere către influențele externe 


sistemului, corelează cu alte sisteme  nonformale 
(extraşcolare) de activitate şi îşi  perfecţionează, 
optimizează continuu elementele, organizarea. Deosebita 
complexitate a acțiunii instructiv-educative din învăţământ 

a procesului de învăţământ este evidentă, de unde 
responsabilitatea abordării lui teoretice şi practice, 
profesionalizării pedagogice a cadrelor didactice, a 
susţinerii lui sociale; Funcţiile procesului instructiv- 
educativ pot fi: 

Instructive, de comunicare a valorilor şi produselor 
culturale, ştiinţifice, prin susţinerea cunoaşterii lor de 
către elevi, fie în mod senzorial-perceptiv, fie în mod 
raţional, teoretic, prin crearea situaţiilor adecvate de 
predare-învăţare; 

formative, de pregătire pentru integrare continuă în 
viaţa socială, profesională, de dezvoltare axiologică (M. 
Călin). 

Elementele constituente ale procesului instructiv- 
educativ sunt: 

profesorii şi elevii, ca principali agenţi, care rezolvă 
predarea - învățarea - evaluarea,  autoînvăţarea, 
autoevaluarea; 

scopurile urmărite, ca intenţie; 

conținuturile predării şi învăţării, conturate în 
planuri de învăţământ, programe şi manuale şcolare; 

metodele şi mijloacele utilizate pentru atingerea 
scopurilor; 

organizarea şi planificarea procesului instructiv- 
educativ; 

normele pedagogice, ca prescrip ţii şi reguli de 
acţiune; 

rezultatele obţinute de către elevi. 

Aceste elemente componente arată că procesul de 
învăţământ este un sistem pedagogic acţional, fiecare 
reprezentând un nivel de organizare a sa. Dimensiunile 
procesului de învăţământ reflectă resursele abordării 
sistemice a activităţii: 

dimensiunea funcţională reflectă legătura acestuia cu 


sistemul de învăţământ prin intermediul finalităţilor 
educaţiei: relevanţa lor socială în proiectarea globală a 
învăţământului, consistenţa psihologică a obiectivelor 
programelor şcolare, deducerea creativă a obiectivelor 
operaţionale ale activităţilor concrete, calitatea structurii 
sistemului, a relaţiei între intrările în sistem şi rezultatele 
obţinute; 

dimensiunea structurală vizează resursele 
pedagogice angajate în sistem, relaţiile şcolii cu alte medii 
educaţionale, resursele materiale şi umane, financiare, 
informaţionale, temporare; 

dimensiunea operațională vizează activitatea 
educativă, didactică a profesorului, pe termeni de acțiune 
concretă în predare - învăţare - evaluare, în realizarea 
calitativă a obiectivelor, prin conținuturi şi metodologii 
specifice (S. Cristea). 

Caracteristicile generale ale procesului de 
învăţământ vizează: 

a. interacţiunea subiect (învăţător) - obiect (elev, 
receptor) pentru construirea unui repertoriu comun pentru 
înţelegerea mesajelor, cu antrenarea empatiei pedagogice, 
prin comunicarea didactică. Aceasta depinde de scopul 
activităţii, de personalitatea învățătorului, de stilul 
educaţional; 

b. unitatea informativ-formativ, în baza legăturii 
funcţionale între conţinutul acţiunii didactice şi efectele lui 
psihologice, prin respectarea legii procesului de 
învățământ, prin medierea pedagogică a cunoaşterii 
ştiinţifice, prin adaptarea discursului pedagogic; 

c. autoreglarea activităţii învățătorului în funcţie de 
răspunsul elevului, prin conexiune inversă. Abordarea 
sistemică a procesului de învăţământ: 

valorifică o „metodologie interpretativă conturată 
(Ph. Coombs), aceea a analizei de sistem, bazată pe 
evidenţierea elementelor componente ale procesului de 
învăţământ, a relaţiilor între ele în plan static şi dinamic, 
pe considerarea lui ca subsistem social; 

procesul de învăţământ se desfăşoară, se comportă, 


se intercondiţionează întocmai ca un sistem dinamic, 
deschis, complex. De toate acestea se ţine seama în 
proiectarea sa, a elementelor sale, a desfăşurării ca 
proces, în evaluarea, reglarea şi optimizarea sa; 

procesul de învăţământ este un ansamblu de acţiuni 
exercitate în mod conştient şi sistematic de către educatori 
asupra educaţilor într-un cadru instituţionalizat, organizat 
în vederea formării personalităţii acestora în concordanţă 
cu cerinţele idealului educaţional. Este cea mai înaltă 
formă de organizare şi desfăşurare a educației, 
determinate de prezenţa educatorului, pregătit special 
pentru conducerea acestui proces. 

Notele definitorii ale procesului de învăţământ sunt: 

caracterul bilateral (interacţiunea învăţător-elev); 

unitatea informare-formare, între transmiterea de 
cunoştinţe variate şi dezvoltarea  biopsihosocială a 
personalităţii elevului; 

abordarea ca sistem cu autoreglare, ca bază a 
modului de funcţionare; 

Interpretarea ca proces de cunoaştere, ca finalitate 
generală a procesului (I. Nicola). 

Între acţiune, ca proprietate internă a procesului de 
învăţământ şi produsul său, formarea personalităţii, se 
stabileşte o concordanţă, impusă de folosirea, aplicarea 
unor norme şi legităţi psihopedagogice, de către educator. 

3. ANALIZA PROCESULUI DE ÎNVĂŢĂMÂNT LA 
NIVELUL INTERACȚIUNII, EVALUAREA INIŢIALĂ - 
PREDARE - ÎNVĂŢARE - EVALUARE. 

Dacă procesul de învăţământ este cadrul în care 
elevul îşi  îmbogăţeşte, consolidează, corectează şi 
transformă experiența cognitivă, îşi  perfecţionează 
formarea, atunci acesta, prin specificul curriculumului 
proiectat şi realizat, nu face decât să activeze cognitiv - 
afectiv - emoțional - atitudinal elevii, prin intermediul 
rolului conducător al învățătorului. Relațiile evaluare - 
predare - învățare - evaluare în sistemul actual de 
învăţământ: 

relaţia între acţiunile învățătorului (de predare) şi 


acţiunile elevilor (de învăţare) este mereu orientată către 
realizarea scopurilor, obiectivelor curriculare la un nivel 
calitativ cât mai înalt. Dar evoluţia acţiunilor şi a relaţii 
iilor nu capătă sens dacă nu are loc şi verificarea, 
aprecierea rezultatelor (evaluarea), pentru a produce apoi 
proiectarea, realizarea, corectarea, ameliorarea, 
schimbarea modului de acţiune (reglarea, autoreglarea); 

predarea, învăţarea, evaluarea sunt funcţiile, laturile 
esenţiale ale procesului de învăţământ, dar didactica 
modern a insistă mai ales pe perfecţionarea relaţiilor 
complexe între ele, având în vedere caracteristicile noi ale 
acestuia, cerinţele noului curriculum, necesitatea abordării 
sale sistemice; 

relaţia predare - învăţare - evaluare arată şi trecerea 
de la concepţia clasică asupra rolului dominant al predării 
(al învățătorului), la situaţia de astăzi, specifică abordării 
curriculare. Astfel, cele trei acţiuni sunt privite în sistem, 
sunt complementare, surprind întreaga activitate 
pedagogică cognitivă şi formativă, arată relația obiective - 
conținuturi - metodologie - rezultate - reglare. În felul 
acesta şi proiectarea activității devine logică, unitară, 
perfectibilă; 

În procesul de învăţământ, cunoaşterea se realizează 
pe fondul interacțiunilor multiple şi neunivoce între 
predare şi învăţare, între activitatea învățătorului şi a 
elevului. Conţinutul lucrat şi asigurat prin predare devine 
ulterior, prin învăţare, o achiziţie personală a elevului. 

Din perspectiva relaţiei predare-învăţare, orice 
cunoştinţă include două funcţii: 

de reflectare, pentru cunoaşterea realității 
înconjurătoare (imagini, noţiuni, idei, fapte, modele etc.); 

de operare, când cunoştinţele devin instrumente în 
asimilarea altora, prin acţiunile proprii ale elevilor, 
stimulate şi determinate prin actul predării, iar nu prin 
simpla transmitere, întip arire pasivă a lor. Relaţia 
predare-învăţare se prezintă în mod diferențiat de la un 
stadiu la altul al dezvoltării, al cunoaşterii: de la stadiul 
unei dependențe aproape totale a învăţării de predare, 


prin creşterea independenţei învăţării faţă de predare, 
până la învăţarea autonomă (autoinstruirea). 

Perspective de abordare psihopedagogică modernă a 
relaţiei predare - învăţare - evaluare: 

predarea implică producerea unor rezultate în 
conduita elevilor, prin învăţarea unor conţinuturi; 

rezultatele apărute după predare sunt legate de 
modul de organizare şi de producere efectivă a învăţării; 

predarea implică învăţare, când aspectul intenţional 
este regăsit într-un rezultat cu valoare de succes; 

Învăţarea este logic implicată în predare, pentru că 
multe din obiectivele educaţionale se realizează prin 
diferite moduri de predare; 

predarea şi învăţarea se manifestă ca procese 
coevalutive, dacă sunt privite ca subsisteme, ca acţiuni ale 
principalilor agenţi (învăţătorelevi); 

predarea capătă o structură funcţională şi eficientă în 
activitatea didactică, dacă motivează elevii pentru a 
cunoaşte, a învăţa; 

predarea implică o structură mentală şi 
interacţională, ordonată, bazată pe logica conţinutului, pe 
modurile de conştientizare; 

predarea este un proces secvențial şi reversibil, după 
nivelurile de înțelegere ale elevilor modul de 
operaţionalizare al obiectivelor şi conţinuturilor, acţiunea 
feed-backului; 

predarea este un proces prescriptiv şi normativ 
pentru a indica norme, reguli de transmitere şi de 
învăţare, la nivel informaţional, metodologic şi acţional; 

Indicând ce trebuie învăţat, explicând modul în care 
trebuie învăţat, ş.a., predarea menţine o balanţă între 
activităţile specifice care intră în sfera învăţării şi 
condiţiile necesare învăţării eficiente; 

relaţia  predare-învăţare poate fi exprimată în 
termenii principiului „cutiei negre” şi al dublului feed- 
back, în care predare = imput, învăţarea = output şi apoi 
învăţarea = imput şi rezultatele învăţări = output (I. 
Neacşu); 


Integrarea evaluării în activitatea didactică este 
determinată de înţelegerea rolului reglator pe care îl 
deţine actul evaluării pentru procesul instructiv-educativ. 
Evaluarea este o condiţie a  eficacităţii procesului 
instructiv-educativ prin faptul că orientează şi corectează 
predarea şi învăţarea; 

evaluarea nu este o acţiune juxtapusă celor de 
predare-învăţare, ci este integrată în acestea prin diverse 
modalităţi: evaluarea iniţială, evaluarea continuă şi 
evaluarea finală; 

realizarea permanentă şi sistemică a unei evaluări a 
procesului  instructiv-educativ permite cunoaşterea, 
explicarea şi perfecţionarea rezultatelor elevilor şi chiar a 
procesului de predare-învăţare care a produs aceste 
rezultate. 

4.  INTERDEPENDENŢA  FORMAL-NONFORMAL.- 
INFORMAL LA NIVELUL SISTEMULUI ŞI AL 
PROCESULUI DE ÎNVĂȚĂMÂNT 

Din analiza caracteristicilor şi funcțiilor educației, 
rezultă că asupra personalității în curs de dezvoltare sau 
perfecționare se exercită variate categorii de influențe şi 
acţiuni, fiecare cu altă forţă de modelare, sensibilizare, cu 
alte efecte. 

Formele educaţiei: Formală, oficială: 

În principal, organizată conştient, sistematică, 
instituţionalizată, reglementată, coordonată, dirijată, 
planificată, evaluată, expresie a unei politici educaţionale, 
cu scopuri şi conţinuturi comune, reglementate prin acte 
normative; 

Nonformală: 

sau/şi desfăşurată în afara formelor statuate explicit, 
ca instituţii şcolare, cu un grad de independenţă, cu 
obiective diferenţiate, cu participarea altor factori sociali, 
cu funcţii compensatorii faţă de şcoală, dirijată potrivit 
specificului, dar în relaţie de parteneriat cu şcoala; 

Informală: 

sau/şi neorganizată, spontană, difuzată, prezentă prin 
informaţii receptate neintenţionat, venite din mediul 


înconjurător (natural, social, cultural), dar în relaţie cu 
nivelul de organizare, culturalizare, sensibilizare al 
individului. Ea este educaţia informală. 

Caracteristicile formelor de educație Educația 
formală se caracterizează prin: 

se realizează în instituții specializate (şcoli de diferite 
tipuri); 

In acest cadru planificat, organizat, structurat, 
condus se exercită cea mai importantă influenţă formativă, 
educativă; 

se urmăresc anumite obiective stabilite prin politica 
educaţională şi de învăţământ, realizate  eşalonat, 
progresiv, cu conţinuturi şi modalităţi specifice, programe 
curriculare adecvate; 

educaţia şi instrucţia sunt realizate de cadre 
specializate (personal didactic), formate şi perfecţionate 
distinct; 

cuprinde, cu precădere, populaţia cea mai receptivă 
la educaţie, formare, dar cu deschideri spre susţinerea 
autoeducaţiei, autoinstruirii; 

Imbin a formele de educaţie, învăţământul comun 
obligatoriu, cu cel potrivit particularităţilor individuale; 

evaluarea  criterială, continuă şi sumativă este 
specific concepută, organizată şi valorificată pentru a 
obţine reuşita şcolară a elevilor şi se finalizează în formule 
de recunoaştere a nivelului pregătirii generale şi specifice, 
profesionale; 

locul şi rolul şcolii sunt determinate în cadrul 
sistemului sociocultural: şcoala este privită ca un sistem 
deschis ameliorării continue, dar devine şi factor de 
dezvoltare socială, prin nivelul formării absolvenţilor; 

Intreaga sa acţiune educativă respectă criterii 
pedagogice, metodice, manageriale, sistematizate, în 
continuă optimizare, conform datelor cercetării 
pedagogice şi din ştiinţele conexe, ale evoluției sociale; 

dezvoltarea personalității elevilor, dacă s-ar limita 
doar la educația formală, ar suferi prin conținutul dat în 
programele şcolare, predominarea informării asupra 


aspectelor calitative ale dezvoltării, relativa deschidere 
către societatea în schimbare, relativa alternanță a 
modalităţilor de acţiune ş.a. 

În raport cu cercetarea actuală pedagogică, 
instituţiile educative devin tot mai diversificate, după 
particularităţile educaţilor, dar şi după posibilităţile 
alternative de organizare, de introducere a noi tipuri de 
educaţie, deschise la problematica lumii contemporane. 

Educaţia nonformalăprezintă ca trăsături: 

evidenţiază necesitatea, rolul, modul, valorificarea 
influențelor formative, educative şi a altor forme de 
organizare a realizării educaţiei, în afară şi după etapa 
şcolarităţii: familia, instituţiile culturale, mass-media, 
instituţii şi organizaţii de copii şi tineret; 

aceste influenţe sunt corelate cu mediul extraşcolar 
în care participă educaţii, cu modurile de petrecere a 
timpului liber, cu includerea lor în diferite grupuri 
specifice; 

valoarea educativă, complementară educaţiei 
formale, poate avea efecte pozitive sau negative de 
compensare, în măsura în care aceste instituţii 
conştientizează obiectivele, conținuturile, organizarea, 
metodologiile lor specifice, respectă aspiraţiile educaţilor; 

activitatea acestor instituţii este la fel de impregnată 
de cerinţele pedagogice, dar dirijate şi utilizate pentru alte 
obiective, conţinuturi. Accentul cade aici pe stimularea 
educaţilor prin programe alternative, diferențiate, 
diversificate, facultative, aplicative, de completare, în 
acord cu elementele de noutate în diferitele domenii, cu 
noi tipuri de comunicare, metode de activizare, tehnici de 
creativitate, cu stimularea dezvoltării vocaţionale; 

activităţile nonformale pot fi în afara clasei (cercuri 
pe discipline, competiţii tematice, expoziţii ş.a.), în afara 
şcolii (spectacole, excursii, conferinţe, cluburi, dezbateri 
etc.) şi, după integrarea profesională, ca activităţi de 
formare continuă; 

Însă, prin adaptarea la nivelul grupelor antrenate, 
există pericolul scăderii valorii pedagogice, ştiinţifice, 


printr-o popularizare la limită a conţinuturilor sau dirijarea 
numai către anumite aspecte; 

Educaţia informală are ca note esenţiale: 

cuprinde experienţa personală câştigată de către 
individ, trăiri încercate în mod neintenţionat. Ea este 
concepută ca relaxare, satisfacere a unor curiozităţi 
pasagere; 

Influențele primite sunt spontane, neorganizate, 
neprelucrate pedagogic, nesistematizate, de scurtă durată; 

problema este a receptării adecvate, a integrării şi 
echilibrării cu fondul formării, a controlului efectelor 
pozitive/negative, a valorificării şi conştientizării gradului 
de prelucrare şi organizare a informaţiilor, a transformării 
lor în activităţi nonformale sau chiar formale; 

sesizarea, înţelegerea, trăirea, valorificarea acestor 
influenţe depind de nivelul dezvoltării personalităţii. 

Integrarea în sistem a formelor educaţiei este una 
din preocupările actuale 

Cele trei forme de educaţie trebuie privite din 
perspectiva educaţiei permanente: 

educaţia nu se mai poate reduce la instruirea de tip 
şcolar şi instituţiile de învăţământ ar pierde dacă s-ar izola 
de contextul cultural-educativ. De aceea cadrul formal 
trebuie să furnizeze ocazii pentru valorificarea 
informațiilor achiziționate în afara lui, chiar integrând o 
parte din conținuturi; 

cealaltă parte, a educației nonformale, informale 
trebuie să răspundă diversității de nevoi, interese, aspirații 
ale indivizilor, să conducă la formarea unei viziuni unitare 
despre lume, să asigure coerență actului educațional. 

Conținutul învățământului de mâine va fi însoțit de 
noi finalităţi, componente, concepte fundamentale: 

el va fi un conținut multidimensional, bazat pe 
integrarea celor de tip formal, nonformal şi informal, căci 
elevii de astăzi le utilizează explicit în autoeducaţie; 

modalităţi de integrare am putea aminti: ore 
educative axate pe probleme concrete ale realităţii 
înconjurătoare, ore consacrate sintezelor şcolare, activităţi 


pe echipe, folosirea metodelor care leagă învăţarea din 
clasă cu cea independentă, organizarea de activităţi 
opţionale sau extraşcolare, abordări interdisciplinare, 
consolidarea criteriilor de apreciere, promovarea educaţiei 
permanente, efectuarea unor activităţi în instituții 
extraşcolare, atragerea mass-media în realizarea unor 
teme şcolare, integrarea în viaţa comunităţii etc. 

Incercările de integrare a diferitelor tipuri de învăţări 
se fac atât din interiorul sistemelor educative, cât şi din 
exteriorul acestora. 

5. NORMATIVITATE ÎN PROCESUL DE 
ÎNVĂȚĂMÂNT. SISTEMUL PRINCIPIILOR DIDACTICE. 
FUNDAMENTE, RELEVANȚĂ PENTRU ÎNVĂȚĂMÂNTUL 
PRIMAR, PRACTICĂ, APLICAȚII. 

Normativitatea Definire: 

norma este un instrument, o modalitate de 
coordonare şi de desfăşurare a acțiunilor umane. 
Pedagogic, „norma” indică unul sau mai multe criterii 
obligatorii în realizarea acțiunii, condiții minimale de 
îndeplinit şi după care se apreciază reuşita acțiunii, 
numărul de acțiuni pe unitatea de timp, propoziții 
prescriptive de desfăşurare optimă, indicații practice 
privind obligaţiile, interdicțiile, permisiunile în acţiune, 
algoritmii de respectat; 

Normativitatea este un element component al 
structurii educației. In analiza ei utilizăm rezultate ale 
logicii acțiunilor, scopurilor şi planurilor de acțiune 
rațională şi eficientă (M. Călin). Prin analiza normativă a 
acțiunii educative se are în vedere raționalitatea ei: relația 
dintre valori, scopuri şi norme, pentru ca învățătorul să 
conştientizeze condițiile, regulile de construire şi realizare 
a procesului pedagogic, să distingă ceea ce trebuie să facă. 
În limbajul comun, normativitatea este redată de expresii 
des utilizate: trebuie/nu trebuie să...; este permis/nu este 
permis să...; se poate/nu se poate să...; dacă respecţi... 
atunci realizezi; se cere să... ca să realizezi; aplici 
următoarele reguli...; respecţi următoarele etape...; 
respecţi următoarele condiţii... etc. 


Aspectele normativităţii care duc la eficientizarea 
activităţii didactice: 

normele didactice sunt corelate cu cele pedagogice, 
prin natura domeniului şi pot fi: organizaționale 
(reglementări de funcţionare a instituţiei şcolare), 
procedurale (utilizarea metodologiilor didactice), 
comunicative (relația  învăţător-elev), obligatorii sau 
permisive, generale sau particulare, orientative pentru 
acțiunea viitoare; 

fiecare element component al procesului de 
învățământ preuspune şi un element prescriptiv: „In orice 
demers didactic se urmăresc trei scopuri: informativ- 


formativ-educativ”; „Nu toate obiectivele pot fi 
operaționalizate”; „Este posibil şi recomandabil ca 
sarcinile de lucru să fie diferențiate”; „Trebuie ca 


învățătorul să se pregătească pentru orice demers 
didactic”; „Se precizează elevului ce mijloace să utilizeze 
în rezolvarea sarcinilor”; „Reuşita unui demers didactic se 
apreciază după anumite criterii” etc. 

normele procesului de învăţământ prezentate în 
abordarea didactică teoretică, explicativă sunt mai mult 
sau mai puţin utilizate, respectate, cu cât învățătorul are 
pregătirea pedagogică adecvată şi manifestă interes 
pentru problemă. In caz contrar, asistăm la empirism 
didactic, stil artizanal, imitare de modele, aplicaţii şi 
rezolvări greşite ale situaţiilor; 

cu cât învățătorul, dar şi elevul, progresiv cunosc 
aspectul ştiinţ inc al normativităţii didactice, cu atât îşi pot 
manifesta creativitatea, asigura optimizarea acţiunilor. De 
aceea ele devin criterii de apreciere a elementelor 
instructiv-educative, a gradului de maturizare 
profesională, de afirmare a măiestriei didactice. Mai mult, 
se previn şi se corectează improvizaţia, acţiunea 
întâmplătoare, repetarea unor experiențe deja 
demonstrate şi generalizate (E. Joița). 

Lege - principiu - normă - regulă Relaţia lege - 
principiu - normă - regulă: 

teoria instruirii precizează principiile didactice, 


metodologia ei dezvoltă normele şi regulile de respectare, 
aplicare a lor, în rezolvarea variatelor situaţii concrete ale 
predării - învăţării - evaluării; 

teoria educaţiei insistă şi pe legitatea pedagogică. 
Din aprofundarea acestui aspect se poate înţelege mai clar 
relaţia lege - principiu - normă - regulă şi evita limitarea 
sa sau confundarea bazei logice (lege, principiu) cu cea 
procedurală (normă, regulă), în construcţia, interpretarea 
şi realizarea educaţiei; 

principiul este o cerinţă cu caracter logic care arată 
necesitatea educaţiei şi a funcţionalităţii ei, exprimă o idee 
de bază pe care se întemeiază gândirea pedagogică, un 
punct de reper pentru acţiune. Norma nu se referă la 
regularitatea acţională (ca în principiu), ci la raționalitatea 
actelor pedagogice; 

un exemplu necesar: 

legea: abordarea educatului ca obiect şi mai ales ca 
subiect al educaţiei; 

norma: necesitatea participării active şi conştiente a 
acestuia în instruire; 

reguli: pentru învăţător (să prezinte elementele noi 
prin detaliere, să comenteze definiţia mai întâi şi apoi să 
prezinte cauzele, să elimine interpretările greş de posibile, 
să îmbine tipurile de explicaţie, să utilizeze exemple etc.) 
şi pentru elevi (să asculte cu atenţie, să formuleze 
întrebări, să coreleze cunoştinţele noi cu cele anterioare 
etc.); 

metodologia instruirii, în concretizarea ei, dacă nu 
face apel la legi, principii, norme, reguli, nu-şi dovedeşte 
caracterul ştiinţific, raţional, obiectiv, nu depăşeşte 
empirismul acţional în desfăşurarea activităţilor. Aşa se 
justifică optima alegere apoi a metodelor, procedeelor, 
tehnicilor, mijloacelor, modurilor de organizare a predării- 
învăţării. După cum şi invers: raportarea metodologiei 
instruirii la principii, norme, reguli nu înseamnă 
conformism, conservatorism acţional, aşa cum sunt adesea 
justificate anumite comportamente didactice ale cadrelor 
didactice („aşa se cere...”, „aşa recomandă metodica...”). 


Învățătorul este chiar invitat să-şi afirme iniţiativa, 
creativitatea procedurală, după datele situaţiilor. Acest 
comportament didactic este cerut şi de faptul că 
principiile, normele nu sunt respectate în activitate izolat, 
ci în sistem, ele interacţionându-se, presupunându-se 
unele pe altele. 

Principiile didactice Criterii de clasificare: 

Principii cu caracter general: 

principiul integrării organice a teoriei cu practica; 

principiul luării în consideraţie a particularităţilor de 
vârstă şi individuale. 

Principii care se impun cu dominanţă asupra 
conţinutului învăţământului: 

principiul accesibilităţii cunoştinţelor, priceperilor şi 
deprinderilor; 

principiul sistematizării şi continuității în învăţare. 

Principii care acționează asupra metodologiei 
didactice şi a formelor de organiza re a activităţilor: 

principiul corelaţiei dintre senzorial şi raţional, 
dintre concret şi abstract în predare-învăţare (principiul 
intuiţiei); 

principiul însuşirii conştiente şi active; 

principiul însuşirii temeinice a cunoştinţelor şi a 
abilităţilor (C. Cucoş). 

Principiul integrării teoriei cu practica: 

acest principiu presupune ca tot ceea ce se însuşeşte 
în activitatea didactică să fie valorificat în activităţile 
ulterioare, fie că acestea sunt activităţi de învăţare, fie că 
sunt activităţi materiale. În acelaşi timp, această regulă se 
referă la faptul că ceea ce se învaţă în perspectiva unei 
aplicaţii concrete, imediate sau de viitor se însuşeşte mult 
mai temeinic şi cu o motivat le mai puternică; 

aplicativitatea în învăţământ ar putea avea două 
sensuri, relativ distincte, dar complementare: 

folosirea datelor asimilate la un moment dat ca 
antecedente pentru rezolvarea unor sarcini teoretice 
ulterioare; acest lucru se poate asigura prin realizarea 
permanentă de conexiuni între cunoştinţe (specifice sau 


nonspecifice, intradisciplinare sau interdisciplinare); 

prelungirea procesului de însuşire a unor cunoştinţe 
sau a unor deprinderi prin recursul la activităţi materiale, 
concrete, motrice; prelungirea lui a şti în a şti să faci, a şti 
să fii, a şti să fii şi să devii etc. Aceste sarcini se pot 
materializa prin punerea elevilor în situaţii faptice, prin 
experimentarea unor acţiuni reale sau posibile, prin 
trăirea unor stări, prin rezolvarea unor probleme care ţin 
de aspectele practice ale vieţii; 

trecerea de la aspectele teoretice la cele practice se 
poate realiza fie treptat, prin procesării şi modelări 
exemplare care îi trimit pe elevi spre situaţii reale, fie 
direct, prin „plonjarea” în faptul de viaţă aşa cum este el, 
prin trăirea efectivă a unor realităţi (C. Cucoş). 

Principiul respectării particularităţilor de vârstă şi 
individuale: 

ne atenționează asupra faptului că este bine să 
pornim de la datele persoanei de educat, de la natura sa 
interioară şi să nu forţăm nepermis de mult peste limitele 
pe care le îngăduie vârsta şi caracteristicile individuale; 

Îşi găseşte fundamentarea psihologică în relaţia care 
se instituie între învăţare şi dezvoltare. Învăţarea se va 
face în raport cu „zona celei mai apropiate dezvoltări”, în 
sensul că se va da elevului maximum din ceea ce el poate 
să asimileze la un moment dat şi care îi permite 
dezvoltarea psihică în perspectivă; 

respectarea  particularităţilor individuale este în 
consens cu cerinţele unui învăţământ modern şi 
democratic. Fiecare copil este o individualitate irepetabilă, 
care pretinde un tratament individualizat. Educaţia nu are 
menirea de a uniformiza oamenii. Procesele psihice 
individuale precum percepția, gândirea, limbajul, 
inteligenţa, atenţia, memoria, emotivitatea etc. capătă 
contururi diverse de la un individ la altul. Învățătorul are 
obligaţ ia de a ţine cont şi a exploata în mod diferențiat 
aceste calităţi psihice individuale, prin tratarea lor 
diferențiată. tratarea diferențiată se realizează prin 
intermediul mai multor procedee: 


acţiuni individualizate ce se desfăşoară pe fondul 
activităţilor frontale, cu întreaga clasă de elevi; 

acţiuni individualizate sugerate şi impuse în cadrul 
procesului de învăţământ, dar care se realizează în afara 
lui (teme de casă); 

activităţi pe grupe de nivel; 

activităţi în clase speciale, dimensionate anume, fie 
pentru elevii cu abilităţi deosebite, fie pentru elevii cu 
handicapuri. 

Principiul accesibilităţii cunoştinţelor, priceperilor şi 
deprinderilor: 

cunoştinţele şi deprinderile stipulate în planuri, 
programe, activităţi vor fi astfel selectate şi expuse, încât 
să poată fi, în principiu, asimilate şi valorificate optimal de 
către elevi; 

accesibilitatea cunoştinţelor va fi vizată de înşişi 
factorii de decizie, de cei care realizează planurile şi 
programele şcolare. Succesiunea, ponderea şi momentul 
inserţiei unei discipline vor fi prescrise ţinându-se cont de 
capacităţile copiilor dintr-o anumită categorie de vârstă. 
Dar momentul principal când se realizează accesibilizarea 
cunoştinţelor este demersul didactic pregătit şi susţinut de 
către învăţător. Nu orice informaţie este pasibilă de a fi 
introdusă în clasă. Învățătorul trebuie să selecteze atent 
doar acele cunoştinţe care concordă cu nevoile elevilor. 
Explicaţiile şi interpretările realizate de cadrul didactic vin 
în sprijinul respectării acestui principiu; 

Intr-o autentică situaţie didactică, învățătorul va crea 
acele contradicții optime dintre cunoscut şi necunoscut, 
dintre uşor şi greu, dintre concret şi abstract, astfel încât 
să-i incite pe elevi la interogaţ le şi cercetare. Este de 
presupus o solicitare maximală a elevilor, dar este vorba 
de o solicitare realistă. Se ştie că o sarcin a prea uşoară 
îmbie la delăsare şi inactivitate, după cum o sarcină prea 
dificilă conduce la blocaj şi la stoparea oricărei activităţi. 

Principiul sistematizării şi continuității în învăţare: 

sistematizarea cunoştinţelor presupune predarea 
integrată a informaţiilor, asigurarea unor coordonări şi 


conexări fireşti ale acestora. Tot ceea ce se predă la un 
moment dat trebuie să aibă legătură cu ceea ce s-a însuşit 
până la momentul respectiv. Noţiunile şi ideile se vor 
integra treptat în sisteme explicative din ce în ce mai largi 
şi mai complexe. Învățătorul va apela la strategii coerente 
de punere în formă a informaţiilor, va utiliza scheme, 
planuri, va aloca momente sau chiar demersuri didactice 
întregi sistematizării cunoştinţelor. Corelaţiile se pot 
realiza interdisciplinar sau intradisciplinar; 

predarea sistematică poate fi asigurată prin însăşi 
logica de constituire a disciplinei respective. Ordonarea 
unei discipline poate fi liniară (predarea cunoştinţelor fără 
revenirea şi îmbogățirea fondului ideatic primar), 
concentrică (revenirea la nucleul iniţial şi amplificarea 
acestuia cu noi date) şi genetică (prin evocarea proceselor 
şi fenomenelor); 

continuitatea în actul predării şi al învăţării 
presupune asigurarea unei treceri şi evoluţii fireşti, 
naturale de la antecedentul la consecventul explicativ. 
Predarea se va realiza prin asigurarea unei legături în timp 
a cunoştinţelor care se vehiculează. De regulă, 
continuitatea este asigurată prin succesiunea disciplinelor 
prevăzute în planul de învăţământ sau prin logica internă a 
unei discipline. De multe ori însă, învățătorul va fi nevoit 
să intervină pentru evitarea unor rupturi, discontinuități în 
materia pe care o predă. Nerespectarea acestei cerinţe 
duce la apariţia unor goluri sau regrese în învăţare sau 
chiar la eşec şcolar. Educaţia nu se face în salturi, ci 
continuu, consecvent, ea alonat. Eşalonarea riguroasă a 
activităţii didactice se realizează prin proiectarea 
didactică. Principiul corelaţiei dintre senzorial şi raţional, 
dintre concret şi abstract (principiul intuiţiei): 

conceptul de intuiţie în psihologie şi pedagogie are 
sensul de cunoaştere directă, prin intermediul 
analizatorilor, al obiectelor şi fenomenelor. Aceasta se 
concretizează într-o imagine, care întotdeauna este 
concretă, individualizată. Intuiţia se clădeşte pe un anumit 
suport concret (dar nu tot timpul palpabil, în sensul fizic). 


Concreteţea poate fi de ordin obiectual (un lucru care 
poate fi văzut, atins, manipulat), dar şi de ordin logic 
(cuvintele pot fi mai concrete sau mai abstractede 
exemplu, conceptul de creion este mai concret decât 
conceptul de relaţie); 

ridicarea la abstract se face prin desprinderea de 
date intuitive, printr-o punere în paranteze a materialităţii, 
concreteţei şi individualităţii obiectelor şi proceselor. 
Gândirea abstractă este mult mai mobilă, mai 
independentă şi mai operantă pentru clase variate şi 
multiple fenomene. Dar, până aici, elevii trebuie să fi 
trecut prin pasul operării directe cu obiecte sau cu imagini 
ale acestora. Există un moment optim când învățătorul va 
trece de la gândirea obiectuală la cea abstractă şi invers; 

eficienţa respectării acestui principiu poate fi 
maximă, dacă învățătorul va acţiona în concordanţă cu o 
serie de norme: folosirea raţională a materialului didactic, 
selectarea materialului potrivit funcţiei pe care o 
îndeplineşte intuiţia, dozarea raportului dintre cuvânt şi 
intuiţie, solicitarea intensă a elevului în efectuarea unor 
activităţi variate de observare, selectare, analiză, sinteză, 
comparaţie, verbalizare, dirijare atentă a observaţiei 
elevilor spre ceea ce este constant în cunoaştere etc. 

Principiul participării active şi conştiente a elevului 
în activitatea de predare - învăţare - evaluare: 

acest principiu cere ca elevii să îşi însuşească ceva în 
măsura în care au înţeles şi să participe singuri la aflarea 
cunoştinţelor pe care învățătorii le propun la un moment 
dat. Activizarea elevilor presupune menţinerea lor într-o 
stare de trezie intelectuală, de încordare plăcută, de 
căutare a soluţiilor la o serie de situaţii-problemă pe care 
învățătorul le provoacă. A fi activ înseamnă a gândi, a 
medita, a raţiona, a merge pe firul unui gând, al unei idei. 
Elevul este nu numai obiect, ci şi subiect al învăţării, este 
implicat şi cointeresat în a cunoaşte şi a face. Tot ceea ce 
primeşte individul din exterior este selectat, organizat într- 
un mod propriu şi creativ. Lumea se reflectă diferențiat în 
mintea şi sufletul unui copil. Ea se reface de fiecare dată 


când o conştiinţă se apleacă asupra ei. Prin actul predării, 
realitatea se reconstruieşte, iar noi înşine ne modelăm în 
raport cu datele ei; 

trebuie cultivată voinţa de a acţiona asupra 
cunoaşterii şi nu de a o primi la modul pasiv. Orice 
achiziţie se dovedeşte a fi autentică atunci când individul a 
fost pus în situaţia de interogaţie, de acţiune propriu-zisă; 

participarea conştientă presupune o trezire a voinţei 
de a cunoaşte şi amplificarea continuă a acestei apetenţe. 
Nu trebuie încurajată învăţarea pe de rost, însuşirea 
mecanică a informaţiilor. Accentul va cădea pe înţelegerea 
prealabilă a cunoştinţelor înainte de a fi stocate sau 
reproduse. Elevul este nevoit să stăpânească acel cumul de 
cunoştinţe achiziţionate, să le actualizeze diferențiat, să 
facă legăturile cele mai nimerite, să disloce acele achiziţii 
care nu mai sunt operante, să creeze noi explicaţii, noi 
ipoteze. Învățătorul talentat va apela la tactici, metode, 
procedee active şi participative, va stimula şi încuraja 
creativitatea, imaginaţia şi spiritul lor critic. Poziţia sa 
trebuie să fie maleabilă, deschisă, permisivă la iniţiativele 
elevilor, pasibilă de a-i face să înţeleagă lumea şi altfel 
decât a înţeles-o învățătorul sau ei înşişi la un moment dat. 

Principiul  însuşirii temeinice a cunoştinţelor, 
priceperilor şi deprinderilor: 

acest principiu orientează preocuparea învățătorului 
asupra calităţii rezultatelor învăţării în sensul asigurării 
trăiniciei şi durabilităţii acestora. Orice achiziţie se va face 
în perspective presupoziţiei că acea achiziţie este 
valoroasă şi benefică pentru individ; 

Învățătorul are menirea de a pregăti condiţiile 
durabilităţii oricărei cunoştinţe achiziţionate. Ceea ce este 
dobândit de elev la un moment dat urmează să fie utilizat 
în perspectivă. Temeinicia este dată de modalitatea de 
însuşire, de fixare şi de interpretare a achiziţiei. Este 
indicat să se memoreze numai ceea ce s-a înţeles. Se 
recomandă repetarea atât în ordinea iniţială de prezentare 
a informaţiilor, cât şi într-o succesiune inversă însuşirii 
iniţiale. Exerciţiul de memorare raţională este binevenit în 


această situaţie. Recapitularea este un bun prilej de a 
reanaliza achiziţiile, de a le sintetiza, de a realiza 
conexiuni între mai multe planuri de importanţă a 
cunoştinţelor şi abilităţilor; 

cerința stipulată de acest principiu poate fi asigurată 
şi de calitatea sau temeinicia controlului şi aprecierii 
şcolare. Însăşi perspectiva unui control şi a unei evaluări îl 
predispune pe elev spre o însuşire temeinică, drept 
remediu al uitării. Invăţarea temeinică se va raporta şi la 
perspectiva practică. În fond, practica ulterioară validează 
temeinicia cunoştinţelor. Nu este vorba de o practică 
imediată, ci de una care poate surveni în timp, una 
potenţială, posibilă, dorită. Toate principiile formează un 
sistem, acţionează simultan şi corelat. Respectarea unui 
principiu invită la respectarea tuturor, în ponderi ce ţin de 
circumstanţele învăţării. 

MALI ŢA ADRIANA, institutor, Şcoala Generală Nr. O 
Arad 

V. FINALITĂŢILE EDUCAŢIEI 

1. Definirea şi analiza conceptelor: finalitate, ideal, 
scop, obiectiv, sarcina, profilul educaţional al elevului 


2. Taxonomia finalităţilor. criterii şi sisteme de 
referinţă în clasificare: macro-micro (finalităţi de sistem- 
finalităţi de proces); grad de generalitate (obiective 
generale-specifice / intermediare; obiective cadru, 
obiective de referință; concrete/operaţionale); conținut 
psihologic (obiective cognitive, afective, psihomotorii); 
competențe generale şi specifice; temporalitate; 
măsurabilitate ş.a. 

3.  Operaţionalizarea obiectivelor educaționale. 
concept, model, relevanţă practică, limite, aplicaţii 

1. DEFINIREA ŞI ANALIZA CONCEPTELOR: 
FINALITATE, IDEAL, SCOP OBIECTIV, SARCINA, 
PROFILUL EDUCAŢIONAL AL ELEVULUI 

Din perspectivă educațională educația are un 
caracter finalist. Ea este produsul acțiunii oamenilor şi, în 
consecinţă, poate fi explicată şi abordată numai prin 
prisma intenţiilor urmărite şi a rezultatelor obţinute. 
Sensul teleologic desemnează faptul că în orice moment 
educaţia este orientată şi dirijată în funcţie de finalităţile 
pe care le urmăreşte. 

Finalităţile educaţiei Definiţie: 

reprezintă un model metodologic de explicare şi 
înţelegere corectă a raportului dintre planul general, 
particular şi concret al activităţii de formare-dezvoltare a 
personalităţii la nivelul sistemului şi al procesului de 
învăţământ; 

În sens pedagogic larg, sesizat de Viviane şi Gilbert 
de Landsheere, finalitatea este „un motiv pentru care 
există ceva”, care asigură „raţiunea de a fi a activităţii de 
educaţie”. 

Finalităţile instruirii exprimă: 

aspirații, intenţii pe termen lung; 

orientarea obligatorie a activităţii pedagogice către 
anumite rezultate aşteptate, anticipate de către factorii 
implicaţi, societate, instituţii specializate, indivizi; 

realizarea în trepte, progresivă, dinamică a instruirii, 
dar de la acţiuni simple, concrete, operaţionale, situative, 
către finalitatea cu gradul cel mai mare de generalitate 


(idealul educaţiei), prin intermediul altora, cu o sferă mai 
restrânsă (obiective); 

adaptarea, în timp, a conţinutului finalităţilor la 
modificările valorilor promovate, conturate în dezvoltarea 
complexă a societăţii; 

dependenţa calităţii schimbărilor în învăţământ 
(conţinut, structură, strategii, resurse); 

modalităţi variate de definire a complexității 
finalităţilor, după gradul de trecere de la particular la 
general, de la nivelul ideal la cel practic, real, imediat. 

Finalităţile educaţiei pot fi clasificate pe baza 
următoarelor criterii: 

după forma de obiectivare a orientărilor valorice: 

finalităţi de tip proiect: idealul pedagogic, scopurile 
pedagogice, obiectivele generale ale sistemului de 
învățământ; 

finalităţi de tip produs: obiectivele specifice 
procesului de învățământ, obiectivele operaționale. 

după modul de raportare la sistemul de educație: 

finalităţi macrostructurale (raportate la nivelul 
macrostructural al sistemului de educație: idealul 
pedagogic, scopurile pedagogice, obiectivele generale); 

finalităţi microstructurale (raportate la nivelul 
microstructural al sistemului de educație: obiectivele 
specifice procesului de învăţământ, obiectivele 
operaționale). 

după gradul de generalitate reflectat: 

finalităţi de maximă generalitate: idealul pedagogic, 
scopurile pedagogice; 

obiective pedagogice specifice: obiective cognitive, 
afective, psihomotorii; 

obiective pedagogice operaționale, definite în cadrul 
activității didactice. 

după gradul de generalitate asumat: 

finalitate pedagogică (de exemplu: „o personalitate 
dezvoltată”); 

scop pedagogic (de exemplu: „protejarea mediului”); 

obiectiv pedagogic operaţional (de exemplu: „să 


depisteze, în mediul apropiat, semnele concrete ale 
poluării”). 

după gradul de raportare la teoria, respectiv la 
practica pedagogică: 

finalităţi pedagogice teoretice, de maximă 
generalitate: idealul pedagogic, scopurile pedagogice; 

obiective pedagogice teoretice orientative: obiective 
pedagogice generale ale sistemului de învăţământ; 

obiective pedagogice aplicative: obiectivele 
operaţionalizabile pe domenii psihologice, pe domenii cu 
conţinut specifice; 

obiective concrete (operaţionale): obiectivele unei 
activităţi didactice (lecţii, excursii didactice). 

după gradul de divizare: 

finalităţi indivizibile: idealul pedagogic, scopurile 
pedagogice ale sistemului de educaţie; 

finalităţi divizibile: obiectivele pedagogice specifice 
(incluse în programele şcolare); obiectivele pedagogice 
operaţionale (incluse în planul activităţii didactice, 
elaborate de cadrul didactic) (S. Cristea). 

Idealul pedagogic 

Definiţie: 

defineşte „un model” determinat, în mod obiectiv, de 
tendinţele de evoluţie ascendentă a societăţii, proiectate şi 
realizate în plan cultural, politic, economic. El include 
astfel ţinta supremă sau modul perfect către care tinde 
educaţia şi fiecare individ în educaţia sa; 

prin intermediul său societatea îşi proiectează 
propriile sale aspirații, concretizate în calitățile 
fundamentale ale membrilor săi, indispensabile pentru 
menținerea şi funcționarea ei ca sistem macrosocial. 

Dimensiunile complementare ale idealului pedagogic: 

dimensiunea socială vizează: tendința generală de 
dezvoltare a societății pe termen mediu şi lung; 
fundamentele filosofice şi politice ale evoluției sociale; 
valorile culturale şi economice angajate în diferite 
prospecte sociale; deschiderile instituțiilor sociale spre 
(auto) perfecționare; 


dimensiunea psihologică se referă la: tipul de 
personalitate care corespunde tendinței generale de 
evoluţie a societăţii; tipul de învăţare socială, bazat pe 
cunoştinţe fundamentale, cu grad de aplicabilitate şi 
adaptabilitate maximă; substratul motivaţional al (auto) 
realizării umane; 

dimensiunea pedagogică se referă la posibilităţile de 
care dispune sau cu care va trebui investită acţiunea 
educaţională pentru a putea pune în practică acest ideal. 

Rolul idealului educaţional: 

realizează joncţiunea între ceea ce este şi ceea ce 
trebuie să devină omul în procesul educaţiei. Dacă 
cerinţele idealului sunt în contradicţie cu aspiraţiile 
generale ale societăţii sau depăşesc posibilităţile de 
realizare ale educaţiei, atunci acel ideal are un caracter 
utopic, iar dacă cerinţele şi exigenţele sale se află sub 
acest nivel, idealul încetează de a exercita un rol 
stimulator asupra educaţiei. Valoarea pedagogică a 
oricărui ideal educativ depinde de echilibrul pe care 
reuşeşte să-l stabilească între realitate şi posibilitate; 

din perspectivă  teleologică, idealul pedagogic 
reprezintă o sinteză între idealul social, care vizează tipul 
de societate proiectat pe termen lung, şi idealul psihologic, 
care vizează tipul de calitate superioară a personalităţii 
umane, corespunzător proiectului social elaborat pe 
termen lung; 

din perspectivă  axiologică, idealul pedagogic 
reprezintă un reper managerial prioritar, fundamental 
pentru (re) proiectarea, (re) organizarea, (re) 
implementarea activităţii de educaţie la toate nivelurile 
sistemului şi procesului de învăţământ. 

Evoluţia idealului pedagogic din punct de vedere 
istoric: 

În Atena, idealul educativ era exprimat în ideea 
dezvoltării armonioase (kalokagathia), a acelui om în care 
se îmbin a frumuseţea fizică cu trăsăturile moral- 
intelectuale ale personalităţii lui; 

În Sparta, idealul educativ era dominat de spiritul 


militar; 

Evului Mediu îi este propriu idealul cavaleresc şi 
idealul religios; 

Renaşterea a avut un ideal umanist, accentul 
punându-se pe dezvoltarea şi înflorirea personalităţii 
umane (se insista astfel pe cunoaşterea individualităţii 
umane, a libertăţii şi demnităţii sale); 

epoca luminilor întregeşte idealul educaţional 
impunând încrederea nestrămutată în puterea raţiunii 
umane, ca instrument de stăpânire a naturii. 

Introducerea şi extinderea maşinismului, 
concomitent cu adâncirea diviziunii sociale a muncii, au 
impus o altă viziune asupra educaţiei, concretizată într-un 
alt mod de a concepe idealul educaţional. Idealul urmează 
să condenseze într-un tot unitar toate acele calităţi 
intelectuale, fizice şi morale de care trebuie să dispună 
oamenii aşa cum „societatea îi vrea” (E. Durkheim). 

Idealul educaţional din societatea noastră: 

presupune formarea unei personalităţi integral - 
vocaţionale şi creatoare, capabilă să exercite şi să iniţieze 
roluri sociale în concordanţă ca propriile aspirații şi cu 
cerinţele sociale; 

Implică două laturi complementare, una 
antropologică şi cealaltă acţională. Prima se referă la 
desăvârşirea interioară a personalităţii, la dezvoltarea sa 
integral - vocaţională prin asimilarea valorilor culturale 
fundamentale şi stimularea pe această bază a calităţilor 
general-umane (aptitudini, atitudini, interese, motivații 
etc). Este latura care facilitează detaşarea individualităţii 
umane şi contribuie la accentuarea „personalizării” sale. 
Cealaltă latură, acţională, vizează implicarea şi exercitarea 
unei profesiuni în mod creator şi cu un randament sporit 
(omul societăţii din zilele noastre trebuie să fie un om de 
acţiune, implicat prin tot ceea ce face în procesul devenirii 
sociale) (I. Nicola); 

dezvoltarea personalităţii umane, a diverselor 
trăsături, în special, este rezultatul întrepătrunderii dintre 
factorii ereditari (dispoziţii interne) şi cei externi (mediul 


şi educaţia). Idealul educaţional, prin conţinutul său 
proiectiv, realizează joncţiunea dintre aceşti factori, 
anticipând finalitatea generală a educaţiei. 

Scopul 

Definiţie: 

este un obiectiv fundamental, cu grade diferite de 
generalizare, care desemnează schimbări observabile şi 
măsurabile la nivelul sistemului şi al procesului de 
învăţământ; 

realizează, ca finalitate, acordul între ideal şi 
obiectivele sale, este adecvat acţiunilor didactice, 
precizează secvenţe-dimensiuni ale personalităţii, devine 
relativ în raport cu diversitatea situaţiilor educative; 

elaborarea scopurilor pedagogice presupune 
delimitarea criteriilor valorice constante care conturează, 
într-o anumită etapă istorică, liniile generale de proiectare 
şi realizare a politicii educaţiei, valabile la nivel de sistem 
pe termen mediu şi lung. 

Scopurile acțiunii  instructiv-educative pun în 
evidenţă: 

orientările strategice ale procesului de învăţământ, 
prin realizarea finalităţilor educative, pe nivele de formare, 
şcolarizare sub forma unor rezultate aşteptate de ideal; 

deciziile luate pentru realizarea idealului, prin 
curricula şcolară; 

arată direcția acțiunii, strategia generală, 
proiectarea acțiunilor; 

fată de ideal, stabilesc intenții, aspirații pe termen 
mediu, cu un grad de generalitate, în acțiuni determinate, 
anticipând etape şi operaţii, echilibrând aspectele 
informative-educative ale procesului de Învățământ; 

modul de planificare, organizarea instrucției şi 
educaţiei şcolare cu precizarea rezultatelor pe etape 
(cicluri şcolare), cu prevederea conținuturilor, cu indicarea 
resurselor necesare; 

Trăsături esențiale: 

caracterul de acțiune, deoarece vizează direcțiile 
principale de acțiune socială, care susțin politica, 


planificarea educației, a învățământului, elaborarea 
curriculumului; 

caracterul strategic pentru că vizează liniile generale 
de inovaţie pedagogică (didactică), pe termen lung şi 
mediu, care susţin funcţional sistemul de învăţământ; 

caracterul tactic, prin precizarea criteriilor de 
elaborare a obiectivelor generale ale sistemului, care 
susţin proiectarea planurilor de învăţământ, a întregului 
curriculum; 

observarea, analiza, prevedea condiţiilor disponibile; 

sugerarea ordinii succesiunii adecvate a folosirii 
mijloacelor; 

alegerea alternativelor, stabilirea unor norme, 
reglementări; 

mobilizarea capacităţilor proprii, raţionale, 
intenţionale, în planuri de acţiune, prevenirea piedicilor, 
prevederea consecinţelor; 

depăşirea condiţiilor existente, învingerea 
dificultăţilor; 

stabilirea de variante acţionale pentru asigurarea 
flexibilităţii modificării pe parcursul acţiunii; 

precizarea obiectivelor în care se finalizează 
acţiunile, ca mijloc de orientare concretă a activităţii; 

adaptarea la posibilităţile elevului, cu eliminarea 
caracterului abstract, uniform, cu neglijarea capacităţilor 
individuale. 

Documente legislative din care se desprind scopurile 
educaţiei: 

Scopurile pedagogice ale sistemului de învăţământ 
pot fi deduse din Articolul 4 (paragraful 1) din Legea 
învăţământului, votată de Parlamentul României în 1995, 
care evidenţiază faptul că idealul „personalităţii autonome 
şi creative” implică: 

Insuşirea cunoştinţelor ştiinţifice, a valorilor culturii 
naţionale şi universale; 

dobândirea capacităților cognitive, abilităților 
practice, atitudinilor  motivaţionale şi  caracteriale, 
necesare în plan intelectual, moral, tehnologic, estetic şi 


fizic; 

asimilarea strategiilor de învăţare necesare (auto) 
instrucției permanente; 

formarea conştiinţei morale în spiritul respectării 
depline a drepturilor şi libertăţilor fundamentale ale 
omului; 

profesionalizarea tinerei generaţii la nivelul 
cerinţelor societăţii moderne informatizate (vezi Legea nr. 
85). 

Obiectivele procesului de învățământ, ale 
curriculumului precizat Definiţie: 

continuă drumul de  concretizare, detaliere, 
specificare a scopurilor în plan acțional bine delimitat, pe 
termene variate (şcolaritate, ciclu curricular, an şcolar, 
predarea-învăţarea unei discipline, a unei teme, capitol, 
lecții, secvențe); 

obiectivele didactice sunt enunțuri care dau expresie 
intenției de a determina o schimbare în personalitatea 
elevului ca urmare a implicării sale în activitatea de 
predare şi învăţare (M. Ionescu); 

obiectivul desemnează schimbări generale sau 
particulare proiectate în mod intenţionat, observabile şi 
măsurabile şi are grade diferite de generalitate; 

obiectivul educaţional este ipostaza cea mai concretă 
a finalităţilor şi indică tipul de schimbări pe care procesul 
de învăţământ îl aşteaptă şi îl realizează. El se referă la 
achiziţii de încorporat, redate în termeni de 
comportamente concrete, vizibile, măsurabile şi 
exprimabile. Spre deosebire de scop, care vizează evoluţii 
şi schimbări mai extinse din punct de vedere cognitiv, 
afectiv, comportamental, obiectivele se deduc din scopuri, 
iar acestea din ideal (C. Cucoş). 

Ca trăsături generale obiectivele indică: 

Intenţii care anticipă o modificare la nivelul 
personalităţii; 

rezultate concrete pe care să le dovedească elevii în 
urma aplicării curriculumului în funcţie de care profesorul 
urmăreşte realizarea scopurilor în continuare, asigură 


succesiunea obiectivelor specifice aferente scopurilor, 
adaptează acţiunile; 

relaţia cu celelalte elemente ale procesului de 
învăţământ de care depinde realizarea lor: prelucrarea 
conţinutului, alegerea metodelor, a mijloacelor, formelor de 
organizare, a variantei optime de proiectare, de dirijare a 
elevilor, stabilirea formelor de evaluare; 

modul de  raţionalizare a acţiunilor instructiv- 
educative în jurul scopurilor derivate, ordonate, 
organizate, echilibrate; 

modul de reglare a acţiunilor pe măsura constatării 
realizării obiectivelor, a ceea ce s-a aşteptat, putând 
conduce chiar la reformularea scopurilor, obiectivelor după 
evaluarea posibilităţii reale de rezolvare a lor; 

modul de concretizare în sarcini de lucru pentru 
elevi, la variate nivele de dificultate (E. Joița). 

Funcţii pe care le îndeplinesc obiectivele: 

funcţia de orientare valorică a procesului didactic, 
demonstrează că formularea unui obiectiv nu constituie un 
simplu exerciţiu/demers didactic în măsură să asigure 
creşterea gradului de organizare a predării şi învăţării, ci 
în acelaşi timp constituie „o opţiune şi o aspirație” care se 
subordonează unor valori referitoare la formarea 
personalităţii elevului. Dimensiunea valorică rezultă din 
concepţia despre cunoaştere, societate şi om. (Promovarea 
unor valori ca spiritul investigativ, imaginaţia creatoare, 
gândirea abstractă presupune formularea unor obiective 
care să pretindă nu doar achiziţie de informaţii şi 
reproducerea acestora, ci, cu deosebire, analize, sinteze, 
generalizări, experimentări); 

funcţia de reglare a procesului de învăţământ face ca 
orice activitate instructiv-educativă în fiecare din fazele ei, 
de prospectare, proiectare şi desfăşurare, să înceapă cu 
formularea obiectivelor. Modificarea unui obiectiv 
determină schimbări în toate componentele, verigile, 
câmpului său de acţiune. De asemenea, abandonarea sau 
nerealizarea obiectivului propus, presupune analiza 
retrospectivă a modului de desfăşurare-realizare a muncii 


instructiv-educative, pentru a face modificările care se 
impun, respectiv pentru a regla activitatea didactică 
asigurându-i eficienţa; 

funcţia de anticipare a rezultatelor şcolare se referă 
la faptul că în conţinutul obiectivelor indiferent de gradul 
lor de generalitate, se prefigurează rezultatul aşteptat la 
finele  secvenţelor de instruire. Evitând  formulările 
abstracte, generale, ambigue, ca de exemplu: 
„transmiterea de noi cunoştinţe”, „dezvoltarea gândirii”, 
„formarea trăsăturilor de personalitate” etc., obiectivele se 
formulează în aşa fel încât ele să indice în termeni concreţi 
cunoştinţele, nivelul de dezvoltare afectivă pe care dorim 
să le constatăm la elevi. Numai în acest fel obiectivele 
anticipă rezultatele şcolare şi mobilizează eforturile 
cadrului didactic şi ale elevilor într-un sens clar, bine 
definit şi în mod eficient; 

funcţia evaluativă se referă la faptul că verificarea, 
evaluarea şi notarea randamentului muncii elevului 
presupun utilizarea unor criterii între care obiectivele sunt 
cele mai importante. 

Structura obiectivelor pedagogice: 

este evidentă la nivelul activităţii concrete de 
predare - învăţare - evaluare; 

Implică o structură ierarhică care include trei trepte 
de organizare, specifice  finalităţilor educaționale 
microstructurale: 

obiectivele generale ale procesului de învăţământ 
vizează „scopurile” sau „țelurile” care orientează 
activitatea tuturor cadrelor didactice pe toată perioada 
şcolarității, integrând diferite produse parțiale sau 
specifice realizate în timp şi spaţiu, la nivelul instruirii 
formale, nonformale şi informale; 

obiectivele de generalitate medie vizează „scopurile” 
sau „ţelurile” unor niveluri, forme, discipline specifice de 
instruire care pot fi „semioperaţionalizate” prin acţiuni ale 
tuturor cadrelor didactice din domeniul respectiv, care 
angajează: 

anumite părţi ale materiei de învăţat: capitole, 


subcapitole; 

anumite posibilităţi de evaluare sumativă-cumulativă 
a cunoştinţelor, deprinderilor, strategiilor asimilate la 
diferite intervale de timp. 

obiectivele operaționale vizează  „ţelurile” sau 
„ţintele” concrete ale fiecărei activităţi didactice realizate 
de elevi sub conducerea managerială a cadrului didactic, 
pe secvențe de timp exacte care valorifică resursele 
interne şi externe ale învăţării disponibile în situaţia 
respectivă. 

Sarcina didactică Definiție: 

reprezintă un volum de cunoştinţe, capacităţi care 
urmează a fi dobândite de elevi conform obiectivelor 
pedagogice specifice şi concrete; 

pentru cadrul didactic reprezintă un set de obligaţii 
de predare, incluse într-un plan de activitate pentru 
atingerea unor obiective; 

pentru elev reprezintă un prilej de a dovedi 
posibilităţile de învăţare (S. Cristea). 

Profilul de formare (educaţional Definiţie: 

reprezintă o componentă reglatoare a curriculumului 
naţional pentru că descrie aşteptările faţă de absolvenţi şi 
caracteristicile elevilor; 

este o schiţă, un model de atins, pe care cadrele 
didactice îl concretizează, îl practică în cunoştinţe, 
capacităţi, competenţe, atitudini. 

Absolvenţii învăţământului obligatoriu ar trebui: 

să demonstreze gândire creativă prin formarea şi 
utilizarea unor deprinderi de judecată critică prin 
ameliorarea unor strategii proprii de rezolvare a 
problemelor etc; 

să folosească diverse modalităţi de comunicare în 
situaţii reale prin utilizarea deprinderilor de comunicare 
variată etc; 

să demonstreze capacitatea de adaptare la situaţii 
diferite; 

să-şi dezvolte capacităţile de investigare şi să-şi 
valorizeze propria experienţă (C. Cucoş). 


2. TAXONOMIA  FINALITĂŢILOR. CRITERII ŞI 
SISTEME DE 

REFERINŢĂ ÎN CLASIFICARE: MACRO-MICRO); 
GRAD DE 

GENERALITATE; CONŢINUT PSIHOLOGIC; 
COMPETENŢE 

GENERALE ŞI SPECIFICE;  TEMPORALITATE; 
MĂSURABILITATE 

Conceptul de taxonomie didactică Etimologie şi 
istoric: 

etimologia termenului  „taxonomie” se află în 
grecescul „taxis” = aşezare, ordonare, aranjare şi „nomos” 
= lege; 

conceptul de taxonomie didactică a fost introdus şi 
dezvoltat de Şcoala din Chicago, care sub conducerea lui 
B.S. Bloom, şi-a propus să contureze dimensiunile acţiunii 
instructive pe baza obiectivelor didactice, aceasta 
permiţând modelarea şi prelucrarea automatizată a datelor 
caracteristice procesului de învăţământ. 

Definiţie: 

În teoria şi practica instruirii s-a impus termenul de 
„taxonomie didactică”, ce reprezintă ştiinţa clasificării 
metodelor didactice, a principiilor învăţământului, a 
formelor de organizare a activităţilor instructiv-educative, 
a mijloacelor de instruire etc. 

Clasificarea obiectivelor şi a nivelelor de analiză ale 
acestora: Criterii de clasificare: 

Criteriul macro-microsistem: finalităţile de sistem şi 
de proces de învăţământ sunt obiectivele fundamentale 
sau scopurile sistemului (exemplu: pregătirea temeinică 
ştiinţifică, tehnică şi tehnologică a elevilor; calificarea în 
profiluri largi etc.); 

Criteriul - grad de generalitate reflectă toate 
dimensiunile procesului de învăţământ, angajate în plan 
funcţional - structural - operaţional. 

Criteriul grad de generalitate Obiectivele pedagogice 
generale: 

sunt valabile pe verticala şi orizontala procesului de 


învăţământ; 

reflectă dimensiunea funcţională a procesului de 
învăţământ, situată la linia de intersecţie cu finalităţile 
macrostructurale ale sistemului de educaţie; 

vizează criteriile de elaborare a planului de 
învăţământ, validate la nivel de politică a educaţiei în 
funcţie de capacitatea acestora de: 

a răspunde nevoilor reale de formare-dezvoltare a 
unui anumit tip de personalitate, valabil la scara întregii 
societăţi; 

a îndruma acţiunile viitoare de programare şi 
operaţionalizare a conținutului instruirii în cadrul 
programelor şi manualelor şcolare; 

a indica rezultatele care trebuie obţinute prin 
activităţile şcolare; 

a orienta selecţia conţinuturilor, activităţile de 
învăţare şi exigenţele pedagogice ale curriculum-ului 
(Curriculum şcolar, Ghid metodologic). 

Modele reprezentative care specifică domeniile 
schimbărilor didactice / educaționale: 

modelul morfologic care are la bază o concepție 
psihologică despre inteligență-înțeleasă ca structură de 
operaţii mintale implicate în rezolvarea de probleme şi 
obţinerea de performanţe. Dacă au fost stabilite operaţiile 
mintale specifice inteligenței, acestea pot fi luate ca 
referință în formularea obiectivelor generale, fără a 
respecta o ordine ierarhică. Ponderea importantă cade pe 
combinarea diferitelor operaţii şi a obiectivelor care le 
corespund pentru a avansa în dezvoltarea inteligenţei; 

modelul clasificării ierarhice (elaborat de de B.S. 
Bloom) are două dimensiuni: una de conținut (se bazează 
pe distincția dintre componentele cognitive, afective şi 
psihomotorii ale activității psihice implicate în învățare; în 
acelaşi timp se au în vedere diferențele dintre 
conținuturile învăţării: cognitive-care urmăresc în special 
producerea cunoaşterii ştiinţifice; afective-care vizează 
asimilarea şi practicarea de atitudini, norme, valori; psiho 
- motorii - care se referă la formarea unor deprinderi 


necesare înfăptuirii unei activităţi psiho - motorii), iar cea 
de-a doua dimensiune face o diferenţiere şi o ordonare a 
proceselor psihice implicate în învăţare în funcţie de 
gradul lor de complexitate (pentru fiecare domeniu de 
conţinut - cognitiv, afectiv, psihomotor - se delimitează în 
mod progresiv operaţii cu grade diferite de complexitate şi 
de accesibilitate pentru cei implicaţi în actul învăţării). 
Obiectivele pedagogice specifice: 

sunt valabile pe niveluri, trepte, discipline, forme de 
învăţământ şi de instruire; 

reflectă dimensiunea structurală a procesului de 
învăţământ, care vizează resursele de conţinut plasate 
intermediar între criteriile stabilite la nivel de politică a 
educaţiei şi cerinţele de proiectare didactică eficientă 
orientate în direcţia activităţii de  predare-învăţare- 
evaluare; 

acţionează la nivelul a trei coordonate principale 
angajate în activitatea de proiectare a procesului de 
învăţământ: 

coordonata transversală, care vizează dimensiunile 
educaţiei: 

obiective pedagogice specifice educaţiei intelectuale; 

obiective pedagogice specifice educaţiei morale; 

obiective pedagogice specifice educaţiei tehnologice; 

obiective pedagogice specifice educaţiei estetice; 

obiective pedagogice specifice educaţiei fizice. 

coordonata verticală, care vizează treptele de 
învăţământ: 

obiectivul pedagogic specific învăţământului 
preşcolar; 

obiectivul pedagogic specific învăţământului primar; 

obiectivul pedagogic specific învăţământului 
secundar inferior; 

obiectivul pedagogic specific învăţământului 
secundar superior (liceal, profesional); 

obiectivul pedagogic specific învăţământului superior 
(scurt, lung, postuniversitar). 

coordonata orizontală, care vizează obiectivele 


pedagogice specifice ale fiecărei discipline de învăţământ 
sau grupe de discipline proiectate intradisciplinar, 
interdisciplinar sau transdisciplinar; 

Cele trei coordonate prezentate anterior pot fi 
combinate şi  recombinate la nivelul planului de 
învăţământ, în funcţie de structura acestuia şi de criteriile 
care stau la baza elaborării acestuia. Valorificarea lor 
deplină presupune instituţionalizarea obiectivelor 
pedagogice specifice la nivelul unor programe de instruire 
formală şi nonformală, deschise educaţiei permanente şi 
autoeducaţiei. (S. Cristea). 

Obiectivele-cadru: 

sunt concepute pentru arii curriculare şi discipline de 
studiu; 

aceste obiective au un grad ridicat de generalizare şi 
de complexitate; 

se referă la formarea de capacităţi intelectuale, de 
deprinderi, abilităţi şi aptitudini specifice disciplinei 
respective şi sunt urmărite de-a lungul mai multor ani de 
studiu. 

Obiectivele de referinţă: 

specifică rezultatele aşteptate ale învăţării pe fiecare 
an de studiu şi urmăresc progresia în achiziţia de 
competenţe şi de cunoştinţe, de la un an de studiu la altul; 

se fixează la fiecare an de studiu în parte, urmărindu- 
se atingerea obiectivelor - cadru. 

obiectivele-cadru şi cele de referinţă sunt însoţite în 
programele şcolare de activităţi de învăţare (sarcini), de 
conținuturile prin care se realizează şi de standardele 
curriculare de performanţă. 

Obiectivele operaţionale (sau performative): 


Caracteristici: 
sunt înfăptuite pe termen scurt, în cadrul lecţiilor şi a 
altor activităţi instructiv - educative; trebuie să se 


regăsească în sarcini de lucru, în acţiuni ale elevilor 
efectuate simultan sau succesiv cu ale cadrului didactic, 
iar nu în relatarea conţinutului de predat sau în 
răspunsurile elevilor aşteptate de institutoarea (E. Joița); 


sunt valabile la nivelul activităţii efective de predare- 
învăţare-evaluare, realizată în diferite forme de organizare 
didactică; 

reprezintă dimensiunea operaţională a procesului de 
învăţământ care proiectează acţiunile pe care elevul 
trebuie să le realizeze sub conducerea cadrului didactic în 
timpul lecţiei; 

proiectează, la nivel operaţional, comportamentul de 
răspuns, al elevilor, la sarcinile didactice comunicate la 
începutul lecţiei sau a altor activităţi instructiv-educative. 
Acest comportament de răspuns trebuie să fie observabil şi 
evaluabil, din punct de vedere pedagogic, la diferite 
intervale de timp care acoperă una sau mai multe secvenţe 
de instruire proiectate şi realizate pe parcursul activităţii 
didactice respective. 

Elaborarea obiectivelor pedagogice concrete: 

presupune activarea unor strategii de 
operaţionalizare a finalităţilor microstructurale; 

În realizarea strategiei de operaţionalizare sunt 
implicate două operaţii pedagogice complementare: 

operaţia pedagogică de deducere obiectivelor 
concrete din obiectivele specifice şi din obiectivele 
generale incluse în documentele oficiale de proiectare a 
instruirii (programe şcolare, plan de învăţământ etc.); 

operaţia pedagogică de traducere efectivă a 
obiectivelor respective „în planul acţiunii şi al aplicaţiei 
directe” ca sarcini de învăţare; 

În strategia elaborării obiectivelor se porneşte de la 
cele generale, iar pentru realizarea lor, se porneşte de la 
cele operaţionale. 

Criteriul - conţinut psihologic 

Pornind de la posibilitatea diferenţierii unor categorii 
comportamentale s-au delimitat trei grupe de obiective: 

Obiective cognitive: 

precizează ce cunoştinţe, deprinderi, capacităţi, 
abilităţi să-şi însuşească elevul; 

Obiectivele afective: 

vizează formarea de interese, atitudini, convingeri, 


sentimente. 

Obiective psiho - motorii: 

desemnează comportamentele fizice (dexteritate 
manuală, rapiditatea mişcărilor). 

Criteriul - tipul de comportament aşteptat angajează 
două „criterii de referinţă”: competenţa proiectată şi 
realizată; performanţa proiectată şi realizată. 

Obiectivele pedagogice de competenţă: 

oferă instrumentele metodologice necesare pentru 
analiza „scopurilor” activităţii didactice, care concentrează 
obiectivele generale şi specifice ale procesului de 
învăţământ, operaţionalizate la nivelul unui capitol, grup 
de lecţii. Aceste instrumente metodologice nu sunt activate 
însă pentru formularea directă, imediată a obiectivelor; ele 
includ un „îndemn” care are menirea de a preciza ce 
comportamente trebuie cercetate, încurajate, întărite (E. 
Dimitriu); 

taxonomia elaborată de B. Bloom în anul 1956, poate 
fi interpretată ca un model al obiectivelor pedagogice de 
competenţă, care vizează următoarele domenii ierarhice 
ale cunoaşterii: cunoaşterea simplă - înţelegerea - 
aplicarea - analiza - sinteza - evaluarea critică; 

această taxonomie a fost completată de alţi autori, 
care au stabilit obiective de competenţă pentru domeniul: 

afectiv (Krathwohl): receptare - reacţie - valorizare - 
organizare - caracterizare; 

psihomotor (Simpson): percepere - dispoziţie - 
reacţie dirijată - automatism - reacţie complexă. 

Competenţele Definiţie: 

competențele sunt ansambluri structurate de 
cunoştinţe şi deprinderi dobândite prin învăţare, cu 
ajutorul cărora elevii pot rezolva diferite probleme dintr-un 
domeniu; 

proiectarea curriculumului pe competențe vine în 
întâmpinarea cercetărilor din psihologia cognitivă, 
conform cărora prin competență se realizează în mod 
exemplar transferul şi mobilizarea cunoştinţelor şi a 
deprinderilor în situaţii/contexte noi şi dinamice. 


Tipuri de competenţe: 

competențele pot fi generale (se definesc pe obiect 
de studiu şi se formează pe durata unui ciclu de 
învăţământ; au un grad ridicat de generalitate şi 
complexitate şi au rolul de a orienta demersul didactic 
către achiziţiile finale ale elevului); 

specifice (se definesc pe obiect de studiu şi se 
formează pe parcursul unui an şcolar; sunt derivate din 
competențele generale, fiind etape în rezolvarea acestora; 
acestora li se asociază prin programă unităţi de conţinut). 

Demersul de stabilire a competenţelor: 

s-a considerat că soluţia se află la intersecţia dintre 
domeniul didactic (vizând ariile curriculare), domeniul 
socio-economic (vizând pregătirea pentru piaţa muncii) şi 
domeniul de cunoaştere concretizat în şcoală printr-un 
obiect de studiu. Dacă primele două aspecte sunt relativ 
uşor de acceptat, cel de-al treilea necesită câteva 
precizări: nu este vorba de a dobândi acele cunoştinţe de 
care dispune expertul, ci de a utiliza şi mobiliza, în 
contexte adaptate vârstei şi nivelului de informaţii ale 
acestuia, abilităţi similare specialistului şi nu de a acumula 
insule de informaţii din cadrul domeniului; 

pentru a asigura o marjă cât mai largă de acoperire a 
obiectelor de studiu, s-a pornit de la o diferenţiere cât mai 
fină a etapelor unui proces de învăţare. Astfel, s-au avut în 
vedere următoarele şase etape vizând structurarea 
operaţiilor mentale: percepţie, interiorizare, construire de 
structuri mentale, transpunere în limbaj, acomodare 
internă, adaptare externă. 

Categoriile de competenţe sunt organizate în jurul 
câtorva verbe definitorii, ce exprimă complexe de operaţii 
mentale: 

Receptarea, care poate fi concretizată prin 
următoarele concepte operaţionale: 

Identificarea de termeni, relaţii, procese; 

observarea unor fenomene, procese; 

perceperea unor relaţii îi conexiuni; 

nominalizarea unor concepte; 


culegerea de date din surse variate; 

definirea unor concepte. 

Prelucrarea primară (a datelor), care poate fi 
concretizată prin următoarele concepte operaţionale: 

sortare-discriminare; 

compararea unor date, stabilirea unor relaţii; 

calcularea unor rezultate parţiale; 

clasificări de date; 

reprezentarea unor date; 

Investigare, descoperire, explorare; 

experimentare. 

Algoritmizarea, care poate fi concretizată prin 
următoarele concepte operaţionale: 

reducerea la o schemă sau model; 

anticiparea unor rezultate; 

reprezentarea datelor; 

rezolvare de probleme prin algoritmizare. 

Exprimarea, care poate fi concretizată prin 
următoarele concepte operaţionale: 

descrierea unor stări, fenomene, procese; 

generarea de idei; 

argumentarea unor enunţuri; 

demonstrarea. 

Prelucrarea secundară a datelor (a rezultatelor), care 
poate fi concretizată prin următoarele concepte 
operaționale: 

compararea unor rezultate, concluzii; 

calcularea, evaluarea unor rezultate; 

Interpretarea rezultatelor; 

analiza de situații; 

elaborare de strategii; 

relaționări între diferite tipuri de reprezentări, între 
reprezentare şi obiect. 

Transferul, care poate fi concretizat prin următoarele 
concepte operaționale: 

aplicarea în alte domenii; 

generalizarea şi particularizarea; 

Integrarea unor domenii; 


verificarea unor rezultate; 

optimizarea unor rezultate; 

realizarea de conexiuni între rezultate; 

adaptarea şi adecvarea la context. 

Comportamentele de competenţă, concepute pe 
diferite grade de complexitate, marchează deciziile 
manageriale necesare la nivelul proiectării programelor 
şcolare care vizează capacităţi de învăţare eficientă, 
confirmate prin atingerea unor performanţe, individuale şi 
sociale, concrete, evaluabile şi perfectibile în timp şi 
spaţiu. Obiectivele pedagogice de performanţă: 

sunt raportate direct la conținuturile instruirii 
proiectate la nivelul programelor şcolare. 

Criteriul - durata de realizare, pe baza căruia 
distingem obiective: 

pe termen lung; 

pe termen mediu; 

pe termen scurt. 

3, OPERAŢIONALIZAREA OBIECTIVELOR 
EDUCAŢIONALE. 

CONCEPT, MODEL, RELEVANȚĂ PRACTICĂ, 
LIMITE, APLICAȚII 

Conceptul de operaţionalizare: 

În domeniul ştiinţelor educaţiei, operaţionalizarea 
reprezintă activitatea de transpunere a scopurilor 
procesului de învăţământ în obiective specifice şi a 
acestora în obiective concrete, prin precizarea unor 
comportamente cognitive şi/sau psihomotorii observabile 
şi măsurabile (M. Ionescu); 

presupune şi un aspect tehnic, şi anume enunţarea 
obiectivelor sub forma comportamentelor observabile, 
măsurabile, cu ajutorul verbelor de acţiune. Prin 
operaţionalizare se precizează ceea ce urmează să facă 
elevul, respectiv performanţa/competenţa pe care trebuie 
să o dovedească, adică de care să fie capabil la finele unei 
secvenţe de instruire; 

Includerea într-un proiect de activitate didactică a 
unor obiective operaţionale, impune cadrului didactic să 


gândească şi să proiecteze riguros situaţiile, condiţiile de 
exersare şi manifestare a comportamentelor prefigurate 
prin operaţionalizarea obiectivelor. 

Criterii de  operaţionalizare a obiectivelor: 
Concretizarea pretinde ca orice obiectiv să se refere la 
activitatea elevului (învăţarea) şi nu la cea a cadrului 
didactic; 

obiectivele concrete vizează acțiuni, operatii, 
observații uşor de constatat, precizând şi rezultatele 
aşteptate la sfârşitul fiecărei secvențe de instruire; 

verbele, „cuvintele-acţiuni”, să fie în aşa fel alese 
încât să vizeze acţiuni, fapte observabile şi nu procese 
psihice care nu pot fi observate şi evaluate precis. Sunt 
autori care au elaborat listinguri de „cuvinte-acţiuni”. Vom 
oferi ca exemplu  „cuvintele-acţiuni” corespunzătoare 
obiectivelor cognitive din taxonomia lui Bloom: 

receptarea: a recunoaşte, a defini, a identifica, a 
distinge, a dobândi; 

aprofundarea (înţelegerea): a redefini, a reformula, a 
reorganiza, a stabili; a exprima în cuvinte proprii, a ilustra, 
a interpreta, a demonstra, a explica, a prevedea, a alege, a 
clasifica; 

aplicarea: a folosi, a generaliza, a aplica, a transfera, 
a completa, a extrapola; 

căutarea, analiza: a distinge, a identifica, a deduce, a 
recunoaşte, a compara, a discrimina, a analiza; 

crearea, elaborarea, sinteza: a scrie, a relata, a crea, 
a produce, a modifica, a planifica, a dezvolta, a formula, a 
combina, a proiecta; 

evaluarea: a estima, a valida, a judeca, a standardiza, 
a argumenta. 

Operaţionalizarea: 

presupune şi precizarea condiţiilor didactice / psiho - 
pedagogice în care elevii se vor exersa şi vor dovedi 
schimbarea calitativă şi cantitativă dorită; 

condiţiile vizează atât procesul învăţării realizat prin 
atingerea obiectivelor operaţionale, cât şi modurile de 
verificare şi evaluare a performanţelor. 


Evaluarea: 

criteriile, tipurile şi modalităţile de apreciere a 
rezultatelor. 

Optimalitatea: 

este impusă de exigenţele învăţământului diferențiat 
şi de strategia învăţării depline. 

Proiectarea obiectivelor în funcţie de mai multe 
nivele de performanţă: 

minimale, medii şi maximale. 

Dificultăţi sau greşeli în formularea obiectivelor: 

Confundarea obiectivelor cu programa, respectiv cu 
temele care trebuie însuşite; 

Confundarea obiectivului cu ceea ce cadrul didactic 
are în intenţie să facă; 

Includerea a mai mult decât un obiectiv în 
formularea rezultatului unei învăţări; 

Formularea obiectivelor în termeni de proces, adică 
ce să facă elevii ca să ajungă la un rezultat, în loc de 
formularea în termeni de produs: ce trebuie să 
demonstreze că ştiu să facă. 

Cadrul didactic va avea în vedere: 

obiectivele operaţionale reprezintă axul principal al 
unei lecţii: 

reprezintă ideea centrală, căreia i se subordonează 
celelalte idei, respectiv întregul conţinut al lecţiei; 

asigură orientarea lecţiei în ceea ce priveşte legătura 
dintre asimilarea informaţiei şi dezvoltarea psihică a 
elevilor. 

operaţionalizarea obiectivelor presupune stabilirea 
comportamentului, specificarea condiţiilor didactice şi 
criteriul de evaluare; 

cadrul didactic se va familiariza cu stilul de 
exprimare în cuvintele elevilor, precum şi cu deprinderea 
de a corecta, pe parcursul formării unor capacităţi, 
deviaţiile şi eventualele neîmpliniri educative; 

un obiectiv operaţional capătă funcţionalitate prin 
intermediul unui conţinut al activităţii didactice şi prin 
intermediul unei strategii didactice a unei situaţii de 


învăţare (A. Ilica). 

Exemple de obiective operaţionale: 

lată câteva obiective operaţionale, pe care cadrul 
didactic le poate avea drept repere orientative în 
formularea propriilor obiective, în funcţie de specificul 
clasei, a condiţiilor de realizare şi a nivelului de 
performanţă pe care îl vizează, pentru obiectul limba 
română: Perioada abecedară: 

să adopte o poziţie corectă şi convenabilă pentru 
scris; 

să mânuiască fără crispare instrumentele de scris; 

să reproducă modele, forme, elemente grafice 
propuse; 

să recunoască şi să compare diferite semne grafice; 

să execute cu fir continuu semne grafice date; 

să se orienteze în spaţiul grafic al caietului. 

Pentru perioada abecedară şi postabecedară în care 
elevii învaţă literele, legarea lor în cuvinte, a cuvintelor în 
propoziţii şi a propoziţiilor în texte, elevii vor fi capabili: 

să scrie corect litere, cuvinte, propoziţii; 

să distingă şi să reprezinte grafic sunete compuse; 

să scrie literele alfabetului; 

să scrie corect, lizibil, estetic în ritm propriu 
fragmente de 8 - 10 rânduri. 

Elementele grafice pregătitoare pentru scriere sunt: 

bastonate pe unul şi două spaţii; 

bastonate cu cârligul în jos; 

bastonate cu cârligul în sus; 

zala; 

cârligul; 

ovalul; 

trăsături buclate suprarând şi subrând; 

trăsături şerpuite cu noduleţ; 

trăsături arcuite cu noduleţ. 

Pentru învăţarea citirii, în perioada abecedară se vor 
folosi obiective operaţionale de forma: 

să recunoască litera nou predată; 

să numească literele învăţate anterior; 


să citească silabe din două - trei litere (să despartă 
corect în silabe un cuvânt); 

să compună silabe/cuvinte cu ajutorul alfabetului 
decupat; 

să citească corect cuvinte, propoziţii, scurte texte; 

să completeze cuvinte din care lipsesc silabe; 

să folosească intonaţia potrivită pentru citirea 
propoziţiilor în funcţie de semnele de punctuatie; 

să  ordoneze în propoziții corecte, cuvinte 
amestecate; 

să recunoască alineatele dintr-un text; 

să răspundă corect la întrebările referitoare la 
conţinutul lecţiei; 

să coreleze titlul textului cu imaginea ce însoţeşte 
lecţia; 

să selecteze propoziţii din text conform unor cerinţe 
impuse etc. 

să recite poezii. 

În ceea ce priveşte comunicarea orală, obiectivele 
operaţionale vor urmări ca elevii: 

să întreţină conversații pe diferite teme legate de 
familie, colectivul clasei, şcoală, diferite evenimente, 
natură etc. (deci să ştie să întrebe şi să răspundă la 
întrebări); 

să povestească diferite întâmplări; 

să improvizeze un dialog/o descriere pe o temă dată; 

să interpreteze diferite roluri ale unor personaje; 

să-şi exprime opinia faţă de întâmplări petrecute în 
preajma sa; 

să redea unele caracteristici ale unor vieţuitoare, 
obiecte din natură etc. 

VI. ÎNVĂŢ AREA ŞCOLARĂ. ORIENTĂRI 
CONTEMPORANE ÎN TEORIA ŞI PRACTICA ÎNVĂȚĂRII 

7. Conceptul de învăţare şcolară 

8. Condiţiile interne ale învăţării şcolare 

9. Condiţii externe ale învăţării şcolare 

10. Interdependenţa dintre condiţiile interne şi 
externe ale învăţării 

11. Specificul învăţării la şcolarul mic 

12. Specificul învăţării la şcolarul mijlociu 

1. CONCEPTUL DE ÎNVĂŢARE ŞCOLARĂ 

Învăţarea este o activitate fundamentală, alături de 
joc, muncă şi creaţie, specifică fiecărei etape de vârstă, 
care se manifestă cu preponderență în mod organizat, 
programat, instituţionalizat în perioada şcolarităţii. 

Învăţarea Definiţie: 

conceptul de învăţare poate fi abordat, în sens larg, 
ca modalitate prin care organismele vii se adaptează la 
condiţiile mediului. Astfel, modalităţile de reacţie de care 
dispune încă de la naştere un organism se diversifică, 
devin mai numeroase şi mai complexe şi se stabilizează 
prin învăţare; 

dacă definim învăţarea ca fiind dobândirea de către 


un individ a unor achiziţii, a unei experienţe în sfera 
comportamentală ca urmare a repetării situaţiilor sau a 
exersării, este evident că ea reprezintă un fenomen 
universal, chiar şi indivizii din lumea animală elaborând 
noi forme de comportare în procesul adaptării; 

din perspectivă pedagogică, ea este procesul de 
asimilare a cunoştinţelor şi formare a priceperilor şi 
deprinderilor, precum şi proiectarea şi dezvoltarea unor 
funcţii psihice, însuşiri, trăsături, capacităţi de formare a 
personalităţii. 

Note definitorii ale învăţării: 

conduce la o modificare în cunoaştere, în conduită, în 
elaborarea unui nou comportament; 

este rezultat al unor experienţe individuale şi al unui 
exerciţiu; 

este finalizarea unei adaptări psihice şi 
psihofiziologice; 

deşi învăţarea este condiţionată de actele înnăscute, 
de maturizare, de motivaţie, nu se confundă cu niciuna 
dintre acestea, respectiv se face distincţie între psihismul 
senzorial, structura acestuia - reflexe, instincte, topisme - 
tendinţe native, între tendinţele de creştere şi maturizare 
între obişnuinţă, între modificările conduitei ca efect al 
ingerării unor substanţe - drog, alcool, medicamente etc. 
Şi învăţare; 

actul învăţării atinge punctul maxim de dezvoltare, 
manifestare şi organizare la om, întrucât în desfăşurarea 
acesteia este implicat individul cu întregul sistem psihic: 
funcţii, fenomene, capacităţi, precum şi relaţiile dintre 
acestea, atitudinile sale faţă de cunoaştere, faţă de viaţă, 
experienţele proprii, dar şi cele imaginate, posibilitatea de 
a anticipa, de a inversa raportul între planurile 
gnoseologice; 

achiziţionarea prin învăţare a unei experienţe noi 
permite individului rezolvarea unor situaţii problematice şi 
optimizarea raporturilor sale cu lumea; 

conţinutul psihologic al învăţării vizează modificarea 
structurii cognitive, a stărilor emoţionale, a structurii 


motivaţionale, a modelelor comportamentale sub influenţa 
condiţiilor exterioare şi a propriilor acţiuni, de aici 
evidenţierea rolului transformator, modelator al învăţării. 

Învăţarea şcolară: Definiţie: 

Învăţarea şcolară angajează întreaga activitate 
psihică a individului, implică şi determină restructurări ale 
funcţiilor, capacităților, atitudinilor şi aptitudinilor 
acestuia, argument ce susține existența unei laturi 
informaționale şi a unei laturi operaționale ale acestui 
proces complex. Este în acelaşi i timp şi un proces social şi 
un proces individual; 

se desfăşoară în cadre instituţionalizate, pe baza 
unor programe şcolare şi planuri, având ca suport 
manualele şcolare. Este organizată în mod sistematic, 
vizează obiective, implică proiectare şi anticipare, dirijare, 
control, evaluare şi decizie. 

Învăţarea şcolară, ca proces social, presupune: 

acumularea de către elev (individ) a unei experienţe 
sociale (se învaţă prin efort individual, prin experienţa 
proprie, din experienţa altora, fixată în modele); 

un cadru social concret (şcoala ca instituţie, 
organizarea în clase după anumite criterii, respectiv grup 
psihosocial educaţional, cu toate implicaţiile ce le 
integrează); 

finalităţile, respectiv scopurile şi obiectivele, funcţiile 
derivă din nevoile sociale concrete; 

transmiterea şi fixarea experienţei se realizează prin 
actul comunicării, cu ajutorul limbajului, sub forma 
sistemelor conceptuale, a priceperilor şi deprinderilor; 

contexte culturale şi modele educaţionale; 

elevul (individul) se integrează într-un colectiv, 
particip a ca factor activ la dezvoltarea socială. 

Ca proces individual, învăţarea şcolară constă în: 

asimilarea de către individ (elev) a unui sistem de 
cunoştinţe, culturi, modele comportamentale, priceperi, 
deprinderi, pe care le va folosi ca instrument în activitate; 

deşi este experienţa socială generalizată, fiecare elev 
depune efort personal în organizarea, sistematizarea, 


restructurarea acesteia în propriul sistem conceptual- 
comportamental; 

raportarea subiectivă, individualizată de propriile 
aspirații, interese, expectanţe, tendinţe, preocupări; 

conferirea unei valori, a unui statut elevului, 
individului uman în general. 

Învăţarea şcolară se manifestă şi este definită în 
triplă ipostază: 

ca proces: 

Învăţarea şcolară recomandă participarea activă a 
elevului la desfăşurarea acestuia, construcţie şi 
reconstrucție, destructurare şi restructurare, integrare şi 
reintegrare a utilizării unor metode activ participative; 

In raport cu gradul de complexitate al achiziţiilor, 
învățarea se realizează printr-o succesiune de etape, de 
faze, care implică operaţii, acțiuni, stări, ce se finalizează 
în modificări în gradul de reflectare şi raportare la 
realitatea elevului. Gradual, se trece de la imagine la 
noţiune, de la acţiune externă la acţiune interiorizată 
desfăşurată în plan mintal, de la pseudoconcepte empirice 
la concepte ştiinţifice, de la impresii la emoţii superioare, 
intelectuale, de la forme vechi de comportare la forme noi. 

ca produs: 

Învăţarea ca produs, reprezintă un ansamblu de 
achiziţii ce pot îmbrăca diferite forme-noţiuni, idei, norme, 
capacităţi de operare şi progresare a informaţiei, 
comportamente, atitudini, valori, priceperi, deprinderi, 
comportamente, convingeri etc. 

produsul se materializează atât sub aspect cantitativ 
cât şi calitativ şi este relativ stabil, de natură cognitivă, 
afectivă şi acţională. 

ca funcţie de mai mulţi factori. 

Caracteristicile învăţării şcolare sunt: 

se realizează în cadrul instituţionalizat, implică 
norme, legi, regulament, etc. 

este proces dirijat din exterior şi tinde să devin a un 
proces strict dirijat; 

este demers conştient; 


are un caracter secvențial; 

dispune de caracter gradual; 

proces social de relaţionare pe verticală în special şi 
pe orizontală; 

are un pronunţat caracter informativ-formativ. 

Învăţarea şcolară se defineşte atât prin aceste 
caracteristici, dar şi din perspectiva ei în procesul de 
învăţământ, proces care rezultă din interacţiunea dintre 
instruire şi învăţare. Procesul de instruire presupune 
activitatea didactică de predare a profesorilor iar procesul 
de învăţare are loc în cadrul activităţii de învăţare a 
elevilor. 

Mecanisme şi procesualitate 

Prin învăţare se realizează un circuit complex al 
informaţiei de la receptare până la efectuare şi invers prin 
conexiune inversă, datorită mecanismelor autoreglatoare, 
astfel încât activitatea şi conduita umană se modifică în 
procesul adaptării şi echilibrării în relaţia cu mediul. 
Principalele funcțiuni neuropsihice componente ale stării 
de învăţare sunt: 

starea de veghe (care permite înţelegerea mesajelor 
lumii externe); 

starea de orientare - investigare (de atenţie, 
orientată către obiectul învăţării); 

starea afectogenă (valorizare afectivă a conţinutului 
învăţării în raport cu trebuinţele subiectului). 

Fazele procesului de învăţare sunt: 

receptarea şi înregistrarea materialului pe fondul 
unei stări de atenţie cerebrală; 

Înțelegerea şi generalizarea prin formarea de 
noţiunii şi principii; 

fixarea în memorie, păstrarea în timp a cunoştinţelor 
şi stocarea informaţiei; 

actualizarea prin reproducere a cunoştinţelor şi 
transferul acestora. 

Forme, tipuri şi niveluri de învăţare Definirea 
tipurilor de învăţare: 

prin tipuri de învăţare sunt denumite diferitele 


niveluri adaptive, diferite modificări psiho- 
comportamentale în funcţie de experienţele individului, 
trăite, ce intervin în toate subsistemele ei componente. 

Tipuri fundamentale de învăţare: 

Învăţarea senzorio-motorie (se formează deprinderile 
de scris, mers, muzicale, sportive, tehnice, practice etc.); 

Învăţarea cognitivă-intelectuală (se însuşesc noţiuni, 
ideile, principiile, teoriile, etc.); 

Învăţarea  socio-afectivă (se formează motive, 
convingeri, atitudini, trăsături de personalitate etc.). 

În cadrul acestor tipuri se pot contura mai multe 
subtipuri de învățare: 

după continut: 

Învăţarea participativă (învăţăm să auzim, să vedem, 
etc.); 

Învăţarea verbală (învăţăm să vorbim); 

Învăţarea conceptuală (învăţăm idei, noţiuni, reguli); 

Învăţarea motorie. 

după modul de operare cu stimuli: 

Învăţarea prin diseminare; 

Învăţarea prin asociere; 

Învăţarea prin repetare prin transfer; 

Învăţarea prin generalizare. 

după modul de organizare a informaţiei: 

Învăţarea algoritmică; 

Învăţarea euristică; 

Învăţarea programată; 

Învăţarea creatoare. 

după gradul de variaţ le a subiectului în actul 
învăţării: 

Învăţarea spontană; 

Învăţarea neintenţionată; 

Învăţarea latentă; 

Învăţarea neconştientizată imediat; 

Învăţarea în stare de somn (hipnopedie); 

Învăţare hipnotică; 

Învăţare în stare de veghe. Nivelurile învăţării: 

după condiţiile de realizare: 


Învăţarea şcolară; 

Învăţarea didactică; 

Învăţarea socială. 

după natura experienţei: 

Învăţarea din experienţă proprie; 

Învăţarea din experienţa altora. 

după scopul urmărit: 

Învăţarea formativă; 

Învăţarea informativă. 

după mecanismele şi operaţiile  neuropsihice 
implicate: 

Învăţarea prin condiţionare; 

Învăţarea prin imitație; 

Învăţarea prin încercare-eroare; 

Învăţarea prin anticipare şi decizie inventivă; 

Învăţarea prin creaţie. 

R Gagné a conceput un model constituit din opt tipuri 
de învăţare, în JUncţie de criteriul cantităţii şi calităţii 
achiziţiilor în sfera comportamentală, achiziţiile fiind 
realizate de la simplu la complex, de la automatisme la 
concepte: 

Învăţare de semnale, caracteristică formării 
reflexelor condiționate; 

Învăţare prin legături, lanţ de asociaţii repetate în 
timp, al căror efect este formarea stereotipurilor dinamice, 
specifică dependenţilor; 

Învăţarea în lanţ, presupune legarea unei succesiuni 
de relaţii îi de tipul S-I într-un comportament unic; 

Învăţarea de asociaţii verbale, asocierea unor lanţuri 
de silabe şi cuvinte; 

Învăţarea prin discriminare - reducerea sau 
împiedicarea unor stimuli de altă natură decât cei care 
compun sarcina de învăţare; 

Învăţarea de concepte - stă la baza formării 
noţiunilor; 

Învăţarea de reguli; 

Învăţarea prin rezolvarea de probleme; 

Teoriile învăţării 


Cercetarea psihologică evidenţiază conturarea mai 
multor modele de interpretare: 

Modelul asociaţionist şi al condiţionării clasice: 

Teoria condiţionării clasice (I. P. Pavlov, N. Miller); 

Teoria condiţionării prin contingenitate (E. Guther). 
Modelul behaviorist (asociaţionist comportamentist): 

Teoria conexionistă (E. L. Thor); 

Teoria condiţionării operante (S. Sky); 

Teoria  behaviorismului  intenţional  <aşteptării> 
(Tolman); 

Teoria meditației (C. Osgood); 

Teoria reducerii sistematice a tensiunii 
comportamentului (C. Hull); 

Teoria revizionistă a celor doi factori (O. H. Mowrat). 
Modelul gestaltist: 

Teoria legilor (principiilor) organizării învăţării (W. 
Kohler); 

Teoria câmpului (L. Lewin). 

Modelul funcţionist - pragmatist (nu sunt teorii 
dezvoltate, coerente şi sistematice): 

Teoria experimentalistă (R. Woodworth, E. Robinson); 

Teoria echilibrului funcțional de învățare (E. 
Claparède). Modelul matematic, informațional şi 
cibernetic: 

Teoria matematică a învăţării (F. Mostler); 

Teoria eşalonării stimulului (W. Estes); 

Teoria modelelor de tip Markov (Onicescu, 
Teodorescu); 

Teorii sistematice, algoritmice şi informaţionale 
(Stelson). Modelul psihosocial: 

Teoria învăţării prin imitație (N. Miller); 

Teoria proceselor imediate ale imitației (A. Bandura); 

Teoria comportamentelor interpersonale (R. Bales); 

Teoria resocializării prin muncă şi instruire a 
comportamentelor deviante (A. Makarenco). 

Modelul operaţional şi dinamic: 

Teoria formării mentale (P. Galperin); 

Teoria psihogenezei operaţ iilor mentale (J. Piaget); 


Teoria anticipării operaţionale (P Popescu). Modelul 
cognitivist: 

Teoria structurală, genetic-cognitivă (G. Bruner); 

Teoria organizatorilor învăţării verbale cognitive 
(Robinson); 

Teoria învăţării cumulativ ierarhice (R. Gagné). 
Modelul integravist: 

Teoria holodinamică (R. Titone); 

Teoria învăţării depline (J. Carroll). 

Teoria  psihogenezei cunoştinţelor şi operațiilor 
intelectuale - ]. Piaget ia în considerare: 

raportul învăţare - dezvoltare: învăţarea este 
subordonată dezvoltării în timp ce aceasta înglobează 
dezvoltarea; 

echilibrul acomodare-asimilare. 

Asimilarea constă în modificările impuse de organism 
obiectelor lumii înconjurătoare, acţiunea transformatoare 
exercitată de subiect asupra obiectului, pe baza 
experienţei cognitive şi operaţionale anterioare, pe când 
acomodarea se referă la modificarea conduitei individului 
în raport cu specificul şi caracteristicile obiectului la 
restructurarea, reorganizarea vechilor scheme în raport cu 
cele noi. Echilibrul între acomodare şi asimilare reprezintă 
adaptarea, care este mijlocită de învăţare. 

Consecințele educaţionale: 

organizarea planului de învăţământ astfel încât să 
asigure transformări structurale progresive; 

precizarea naturii proceselor de achiziţie prin care 
copilul asimilează; 

precizarea condiţiilor cele mai favorabile proceselor 
formative; 

Organizarea socială a activităţilor şcolare. Teoria 
genetic - cognitivă şi structurală - J.S. Bruner: 

Bruner afirmă că omul nu se poate bizui pe un proces 
întâmplător de învăţare, el trebuie dirijat şi implicat să 
participe activ şi conştient, stimulat independent să 
„descopere”, să controleze prin strategii sistematice de 
comportament mediul său şi cel înconjurător. Ambianţa 


culturală, societatea îi oferă omului mijloace de acţiune, de 
reprezentare imaginativă, de simbolizare şi de comunicare. 

J. Bruner formulează următoarele principii: 

dezvoltarea înseamnă desprinderea răspunsului de 
natura imediată a stimulului, datorită unor „procese 
mediatoare”; 

dezvoltarea este determinată de  interiorizarea 
evenimentelor într-un „sistem de stocare”; 

dezvoltarea intelectuală implică capacitatea 
individului de a conştientiza acţiuni efectuate, de a-şi 
autoexplica, de a trece de la comportamentul simplu la cel 
logic; 

dezvoltarea intelectuală presupune interacţiunea 
între îndrumător şi cel care învaţă; 

dezvoltarea intelectuală se caracterizează prin 
creşterea capacităţii de a opera simultan cu mai multe 
alternative. 

2. CONDIŢIILE INTERNE ALE ÎNVĂȚĂRII ŞCOLARE 

Învăţarea este determinată de o serie de condiţii şi 
cauze, unele dintre acestea facilitând, altele dimpotrivă, 
făcând dificilă realizarea sa. 

Condiţiile interne Definire: 

condiţiile interne sunt reprezentate de o serie de 
factori psihologici (procese, funcţii, însuşiri şi stări psihice) 
şi neurofiziologici constitutivi personalităţii elevului fiecare 
dintre ei având o pondere diferită în diferite etape şi 
momente ale acestei activităţi. 

Condiţiile interne se împart în următoarele grupe: 
Factori cognitivi: 

percepţia, spiritul de observat le şi reprezentările; 

memorarea logică, ceea ce implică înţelegerea celor 
învăţate; 

gândirea cu formele sale (convergentă şi divergentă) 
şi atributele ei (flexibilitate, fluiditate, originalitate, 
operativitate, caracter critic, profunzime); 

Imaginaţia creatoare şi reproductivă. 

Factori afectivi-motivaţionali: 

dispoziţia pentru activitatea de învăţare, sentimente 


intelectuale (curiozitatea, satisfacția intelectuală, 
sentimentul de mirare, al noului, de respect şi admiraţie 
pentru valorile ştiinţifice); 

Interesul cognitiv, dorinţa şi curiozitatea de a 
cunoaşte multiple şi variate aspecte ale realităţii naturale, 
sociale şi culturale; 

dorinţa de a-şi însuşi o profesie şi de a fi folositor 
societăţii prin practicarea ei cu competenţă; 

aspirații, convingeri şi idealuri superioare referitoare 
la viitorul său profesional; 

capacitatea de efort voluntar susţinut în activitatea 
de învăţare, perseverenţa şi încrederea elevului în 
posibilităţile sale intelectuale; 

exigenţa faţă de sine şi de calitatea activităţii de 
învăţare, atitudinea lui favorabilă faţă de această 
activitate; 

demnitatea şi spiritul de răspundere, spiritul de 
ordine şi de disciplină etc. 

Factori instrumentali: 

aptitudinea de a învăţa este o structură psihică 
complexă, care se defineşte prin coparticiparea şi 
interacţiunea specifică şi optimă a unor funcţii psihice, 
procese psihice şi aptitudini implicate în activitatea de 
învăţare (atenţie, organizare perceptiv-motorie, memorie, 
gândire, imaginaţie, spirit de observaţie şi inteligenţă), 
precum şi folosirea unor procedee raţionale de învăţare; 

aptitudinea şcolară se manifestă în desfăşurarea 
activităţii de învăţare, în raport cu o anumită sarcină de 
învăţare şi/sau cu un obiect de învăţământ, asigurând şi 
condiţionând realizarea acesteia la un nivel performanţial 
superior şi asimilarea facilă, deplină şi temeinică a 
conţinutului obiectului respectiv. 

Alţi factori sunt: 

priceperea elevului de a-şi organiza judicios 
activitatea de învăţare şi de a o îmbina cu odihna activă; 

deprinderea de a învăţa în mod sistematic şi 
continuu; 

capacitatea de transfer, ce implică reactualizarea 


selectivă a cunoştinţelor anterioare şi valorificarea lor în 
situaţii şi activităţi noi sau similare cu situaţia de învăţare. 

E. Factori fiziologici: 

starea de sănătate, echilibrul funcţional al 
organismului, în special cel neuro-psihic; 

Integritatea funcţională a sistemului nervos şi al 
analizatorilor; 

formarea cu uşurinţă a legăturilor nervoase 
temporale şi diferenţierea facilă, fin a şi selectiv a a 
stimulilor, inclusiv a celor verbali. 

Motivația Definiţie: 

motivaţia este definită ca fiind forţa care activează, 
direcţionează şi menţine un comportament. 

Motivația şi învăţarea şcolară: 

motivaţia şi afectivitatea se implică reciproc în 
procesul învăţării şcolare, urmărindu-se ca relaţia dintre 
elev şi materialul de învăţat să fie pozitivă, pentru a putea 
genera stări afective, emoţii superioare şi chiar sentimente 
intelectuale, morale, estetice - elemente constitutive ale 
atitudinilor. Stările afective pozitive generează motive sau 
constelații de motive, interese pentru diferite obiecte de 
învăţământ, formarea convingerilor şi chiar a concepţiei 
despre lume şi viaţă; 

educatorul va pune accent pe motivaţia pozitivă, va 
utiliza rațional motivația negativă, va căuta să 
convertească motivaţia afectivă în motivaţie cognitivă, pe 
cea extrinsecă în motivaţie intrinsecă, în funcţie de 
caracteristicile de vârstă ale elevilor; 

analiza motivelor învăţării este importantă, atât din 
perspectiva facilitării efectelor pozitive, cât şi din 
perspectiva identificării cauzelor  eşecului şcolar, a 
prevenirii acestora şi a adoptării unor măsuri de 
optimizare. 

Legea optimumului motivaţional Definire: 

reprezintă intensitatea optimă a motivaţiei care 
permite obţinerea unor performanţe superioare în 
activitatea de învăţare sau cel puţin a celor dorite de elev. 
Prin această lege este exprimată relaţia care trebuie să 


existe între dificultatea sarcinii de învăţare şi intensitatea 
motivului, a subiectului în activitatea de răspuns la 
solicitări; 

Relaţia dintre dificultatea stilului şi intensitatea 
motivului: 

sensul relației dintre dificultatea stilului şi 
intensitatea motivului depind de gradul de dificultate a 
sarcinii de îndeplinit şi modul de percepere a acesteia de 
către elev. Astfel apar două situaţii: 

când dificultatea sarcinii este apreciată corect de 
către subiect, atunci intensitatea motivului va fi 
corespondentă cu dificultatea sarcinii, realizându-se astfel 
optimum motivaţional; 

când dificultatea sarcinii este percepută incorect de 
către subiect, fie prin  supraapreciere, fie prin 
subapreciere, se realizează supramotivarea, respectiv 
submotivarea. 

Optimumul educaţional se obţine prin crearea unui 
uşor dezechilibru între intensitatea motivului şi dificultatea 
sarcinii astfel: 

dacă dificultatea sarcinii este medie, dar 
supraapreciată de către subiect, atunci este necesară 
reducerea nivelului intensității motivaţiei intensitatea 
motivului pentru a se obţine o intensitate medie, suficientă 
pentru realizarea sarcinii; 

dacă dificultatea sarcinii este medie, dar este 
subapreciată de către subiect, atunci se impune o uşoară 
supramotivare voluntară din partea subiectului; 

dacă dificultatea sarcinii este mare, dar este 
apreciată ca fiind facilă sau de nivel mediu, atunci se 
impune o creştere mai accentuată a nivelului motivatiei 
pentru a atinge intensitatea necesară îndeplinirii ei. 

Starea de submotivare şi de supraestimare trebuie 
evitate datorită efectelor negative pe care le generează în 
plan neuro-psihic şi în activitatea de învăţare. 

3. CONDIŢII EXTERNE ALE ÎNVĂȚĂRII ŞCOLARE 

Condiţiile externe sunt reprezentate de o serie de 
factori şi aspecte, care definesc personalitatea celui care 


programează şi dirijează învăţarea şcolară şi contextul în 
care ea se desfăşoară. În această categorie includem: 

Statutul profesorului 

Exercitarea profesiunii didactice presupune însuşirea 
a trei componente specifice: 

competenţa profesională - asigurată şi fundamentată 
pe cunoştinţe de specialitate; 

competenţa pedagogică (didactică şi educativă) 
asigurată de cunoştinţele psihopedagogice şi de 
aptitudinile pedagogice (talentul pedagogic); 

competenţa de a întreţine relaţii atât pe verticală în 
ierarhia superioară, dar şi cu beneficiarii procesului 
educaţional - elevi, părinţi, comunitate. 

Rolul profesorului în societatea contemporane: 

profesorul nu este doar o simplă sursă de informaţii 
ci este o personalitate ce amplifică şi nuanţează valenţele 
educative ale acestor cunoştinţe, el este cel care conduce 
activitatea didactică; 

profesorul are mai multe funcţii în şcoală şi anume: 
organizator al procesului de învăţământ, educator, 
partener al educaţiei, membru al corpului profesoral; 

fiecare cadru didactic dispune de o cultură generală, 
care trebuie să fie cât mai vastă, de o cultură de 
specialitate temeinică, în conformitate cu cerințele 
disciplinei predate, precum şi de o cultură 
psihopedagogică ce include cunoştinţe, tehnici de lucru, 
modalităţi de acţiune. 

Mediul şcolii şi al clasei de elevi 

Şcoala poate fi abordată din două perspective, atât ca 
instituţie, cât şi ca organizaţie: 

Instituţia este o structură relativ stabilă de statusuri 
şi roluri, în cadrul căreia indivizii îşi pot satisface anumite 
trebuinţe şi pot exercita funcţii sociale; 

organizaţia generează raporturi de cooperare, de 
schimb, dar şi de conflicte între participanţi, prin modul în 
care sunt divizate sarcinile, sunt distribuite rolurile, prin 
norme, reguli ce reglementează comunicarea şi conduitele, 
prin recompensele acordate. 


Rolul principal al şcolii este de socializare, de 
transmitere a valorilor promovate de societate şi are 
următoarele caracteristici: 

structură: clase de elevi, colectiv profesoral, ierarhie 
de competenţă; 

proces complex de relaţii îi între participanţi: elevi, 
profesori, directori; 

şcoala este un sistem deschis ce dezvoltă o funcţie 
primară (acţiunea asupra elevilor) şi o funcţie secundară 
(asupra comunităţii). 

Condiţiile ce trebuie satisfăcute de clasa de elevi 
sunt: instaurarea unor relaţii îi colegiale întemeiate pe 
stimă şi încredere reciprocă, adoptarea unor atitudini de 
bunăvoință şi acceptare reciprocă în relațiile 
interpersonale. 

Mediul socio-familial Mediul familial: 

statusul socio-economic vizează rangul pe care 
familia îl ocupă în societate, exprimat prin cuantumul 
veniturilor şi prestigiul ei. Acesta se suprapune şi 
interacționează cu nivelul cultural şi climatul psihosocial 
din interiorul familiei. Cea mai importantă variabilă a 
acestui status este nivelul de educaţie al părinţilor, venitul 
familial, valori economice, bunuri. Un nivel mai înalt de 
educaţie al părinţilor corelează în mod pozitiv cu 
atitudinea lor faţă de educaţie şi faţă de şcoală în special; 

nivelul cultural din familie exprimat printr-un set de 
reguli, prin aderarea la un sistem de valori, atitudini, 
credinţe va influenţa dezvoltarea personalităţii. 

Climatul psihosocial: 

este o variabilă a mediului familial, prin care se 
exprimă structura interioară a familiei, relațiile 
intrafamiliale dintre membrii săi, compoziţia familiei; 

fiecare dintre aceste variabile este generatoare de 
diferenţe în ceea ce priveşte dezvoltarea personalităţii, 
mai ales dacă se realizează o funcţie afectivă şi 
protectoare. 

Igiena învăţării 

Condiţii igienico-sanitare: 


asigurarea iluminaţiei optime în clasă şi în camera de 
locuit (75 de lucşi reprezentând intensitatea optimă). 
Valorile mai mari sau mai mici determină un efort 
neurofiziologic sporit (suprasolicitare) din partea 
analizatorului vizual, generând astfel oboseala acestuia şi 
reducerea capacităţii de concentrare a atenţiei; 

asigurarea unei temperaturi moderate, confortabile 
şi aerisirea spaţiilor de învăţare, pentru a asigura 
cantitatea de oxigen necesară bunei funcţionări a 
creierului, influenţează pozitiv - în mod 
indirectrandamentul învățării; 

activitatea intelectuală, deci şi învăţarea, determină 
o intensificare a proceselor metabolice din creier şi, 
implicit, creşterea consumului de oxigen, fapt ce impune 
aerisirea spaţiului în care elevii învaţă, în caz contrar 
producându-se fenomenul de blocaj neurofiziologic şi 
psihic; 

altă condiţie importantă este eliminarea zgomotelor 
tulburătoare, care distrag atenţia; 

orice activitate, deci şi cea instructiv-educativă, 
desfăşurată mai mult timp, fără întrerupere sau foarte 
intens provoacă oboseală. Atunci când subiectul este 
interesat de munca sa, când îi place, când capătă 
satisfacţie din rezultatele ei, el se simte mai puţin obosit. 
Dacă nu se asigură odihna necesară, poate apărea 
oboseala cronică surmenajul, ce presupune atât tulburări 
fiziologice, cât şi psihice; 

fenomenul oboselii poate fi prevenit prin câteva 
modalităţi: somnul, intercalarea în procesul muncii a unor 
perioade de odihnă, dozarea corespunzătoare a volumului 
şi intensității efortului, a timpului de muncă impus elevilor, 
în conformitate cu  particularităţile lor de vârstă, 
întocmirea ştiinţifică a orarului şcolar, alternarea muncii 
intelectuale cu munca fizică, stabilirea şi respectarea unui 
regim zilnic al elevului, formarea unui stil raţional de 
muncă intelectuală, asigurarea unei motivații adecvate, 
asigurarea şi organizarea utilă a timpului liber etc. 

4.  INTERDEPENDENŢA DINTRE CONDIȚIILE 


INTERNE ŞI EXTERNE ALE ÎNVĂȚĂRII 

Simplificând şi sintetizând condițiile prezentate, 
putem forma următoarea condiţie: eficienţa învăţării 
şcolare depinde de personalitatea celor două fiinţe care 
interacționează, educatorul şi educatul, şi de 
caracteristicile microclimatului fizic şi psihosocial (familial 
şi şcolar) în care se desfăşoară. 

5. SPECIFICUL ÎNVĂȚĂRII LA ŞCOLARUL MIC 

Intrarea în şcolarizare se subsumează întru totul 
caracteristicilor de profil al unei faze de tranziţie, ocupând 
o poziţie specială în configuraţia tabloului copilăriei. Ea 
marchează începutul celei de-a treia perioade a copilăriei, 
ce se va întinde pe un spaţiu de patru ani (între 6/7 ani - 
10/11 ani), până în pragul pubertăţii şi, implicit, în pragul 
preadolescenţei. Inceputul vieţii şcolare este începutul 
unei activităţi de învăţare care îi cere copilului atât un 
efort intelectual considerabil, cât şi o mare rezistenţă 
fizică. 

Factori care influenţează învăţarea Dezvoltarea 
fizică: 

se observă o creştere mai lentă în primii doi ani de 
şcolaritate, iar în ceilalţi doi ani creşterea este mai 
accentuată atât la înălţime cât şi în greutate; 

diversele componente ale corpului - claviculele, 
toracele, coloana vertebrală - suportă un puternic proces 
de osificare. Se întăresc articulațiile şi se intensifică 
calcifierea oaselor mâinilor. Creşte volumul muşchilor, 
forţa musculară şi se dezvoltă musculatura fină a degetelor 
mâinii; 

Însuşirea funcţiei scrisului reclamă o poziţie corectă 
a corpului în bancă şi dozarea efortului de punere în 
mişcare a aparatului motor al mâinii. Procesele de 
maturizare fizică fiind în curs de realizare, are o mare 
importanţă prevenirea poziţiilor incorecte în bancă, 
evitarea supraîncărcării ghiozdanului, care poate produce 
deplasări ale coloanei. Mişcarea, sportul, joacă un rol 
decisiv în călirea organismului la această vârstă; 

ritmul trepidant al activităţii şcolare îl face pe copil 


să pară mereu grăbit: mănâncă în fugă, se spală pe 
apucate, îşi ia precipitat ghiozdanul şi porneşte alergând 
spre şcoală. Aceste caracteristici comportamentale suportă 
oscilaţii specifice, cu tendinţe de accentuare, ori diminuare 
în funcţie de tipul de sistem nervos. Efortul fizic şi 
intelectual, reglat de consumurile energetice din organism 
şi din creier imprimă o marcă specifică instalării stării de 
oboseală, cu specificul ei de la un copil la altul. La aceasta 
se adaugă variaţ ia ce o introduce deosebirea după sex, 
care, după nouă ani, fetele se separă spontan de b aieţi în 
timpul jocului. 

Regimul de muncă şi de viaţă: 

mica şcolaritate este perioada când se modifică 
substanţial regimul de muncă şi de viaţă, caracteristicile 
tensionale generate de evenimente care domină şi 
marchează tabela de valori ale şcolarului mic; 

şcoala introduce în activitatea copilului un anumit 
orar, anumite planuri şi programe pentru activitate. 

Mediul şcolar: 

este complet diferit faţă de mediul familial, el fiind 
creat, cum observă M. Debesse, nu pentru a distribui 
satisfacţii afective, ci pentru o muncă disciplinată, 
continuă, organizată; 

şcoala constituie un mediu care, în locul unui grup 
restrâns, cel de joc, oferă copilului o colectivitate şi un loc 
de muncă, cu numeroase întrepătrunderi - mentale, 
afectiv-moralecare se constituie ca un important resort al 
dezvoltării psihice. 

Adaptarea şcolară: 

presupune o maturitate din partea copilului, o 
trecere de la afectivitatea îngustă din mediul familial şi 
interesele imediate ale jocului, pentru a pătrunde într-un 
nou univers de legături sociale şi aşi asuma îndatoriri; 

se înregistrează dificultăţi multiple de adaptare 
generate de o bază psihofiziologică precară (instabilitate 
neuropsihică), fie de fixaţiile şi conflictele afective de 
provenienţă socio-familială (încăpățânare, negativism), fie 
de însuşi mediul şcolar (sarcini copleşitoare, educatori 


dificili, fără experiență, clase  suprapopulate, care 
impietează asupra obţinerii stării de atenţie şi a disciplinei 
necesare bunei  desfăşurări a  lecţiei). De aici 
comportamente de retragere în sine, împrăştiere, 
compensare prin mijloace nedorite. 

Şocul şcolarizării: 

mutaţiile bruşte care acompaniază noua vârstă, 
mutaţiile care se petrec sub acţiunea mediului şcolar, aduc 
cu sine noi cunoştinţe, noi tehnici intelectuale, noi 
exigenţe şi îndatoriri, i-au determinat pe specialişti să 
vorbească de şocul şcolarizării, pe care l-au asemănat cu 
cel al naşterii sau debutului pubertăţii. Noul mediu social, 
obositor, provoacă adeseori o frică paralizantă. De aici 
importanţa deosebită a socializării prin grădiniţă, care, 
interpusă între familie şi şcoală contribuie la atenuarea 
şocului începutului de şcoală; 

mediul şcolar aduce cu el un climat mai rece şi mai 
puţin protector decât cel familial şi din grădiniţă. Cadrul 
didactic afişează un raport mai rezervat, mai puţin intim 
cu elevii, iar colegii sunt mai puţin dispuşi să dea 
înţelegere faţă de cel ce stă îmbufnat. 

Specificul învăţării la şcolarul mic învăţarea: 

Învăţarea este un gen de activitate şi totodată o 
formă de cultură care solicită intens operările pe plan 
convenţional, simbolic, bazat pe norme de substituție şi 
mediere, de transfer şi transformare, de corespondenţă; 

obiectivele şi situaţiile reale sunt înlocuite, în mare 
măsură, prin semne, reprezentări grafice, simboluri, care 
în cazul obiectelor fundamentale - citit-scrisul şi 
matematicadevin pentru şcolarul din clasa întâi materia 
nemijlocită a percepţiilor şi instrument al demersurilor 
cognitive. 

Învăţarea de tip şcolar: 

Îşi are rădăcinile în formele de experienţă spontană 
ale vârstei preşcolare, care se împletesc când cu 
manipularea obiectelor, când cu jocul, când cu unele forme 
elementare de muncă; 

jocul şi învăţarea, privite ca forme de activitate 


distincte ale conduitei infantile, se află în raporturi 
antinomice: primul - o activitate liberă, spontană, bazată 
pe comunicarea nemijlocită şi pe simpatie interpersonală, 
care admite trecerea rapidă de la o secvenţă la alta, 
realizându-se un raport noutate, creativitate şi 
autodirijare, ce nu lasă loc instalării oboselii şi plictiselii; 
cea de-a doua activitate obligatorie, cu program stabilit şi 
cu efort dozat, cu operaţii frecvent repetitive şi cu prestații 
măsurate prin etalon (calificative), asistată de un adult 
care intervine, supraveghează, observă. Constatăm astfel 
că deşi a năzuit cu ardoare spre învăţătură, şcolarul din 
clasa întâi poate avea reacţii negative, de insatisfacţie, de 
respingere faţă de noua lui ocupaţie; 

cu cât copilul este mai mic, cu atât este mai mare 
rolul în învăţare şi cunoaştere, al proceselor senzoriale şi 
al acţiunilor practice; 

Învăţarea se compune dintr-o serie de situaţii şi de 
sarcini de învăţare, care pentru şcolarii mici reclamă 
efectuarea unor acţiuni ce vor răspunde unor sarcini 
practice concrete. Învăţarea scrisului răspunde necesităţii 
exprimării corecte din punct de vedere ortografic, 
însuşirea cititului îi dezvoltă vorbirea şi-l pregăteşte 
pentru activităţi de lectură, rezolvarea sarcinilor de 
matematică răspunde necesităţii de a ţine evidenţa, în 
practică, a unor cheltuieli; însuşirea gramaticii - 
necesitatea folosirii cuvintelor în exprimarea orală şi 
scrisă; însuşirea cunoştinţelor despre natură - necesitatea 
de a şti la ce vârstă să observe animale şi plante, învăţarea 
primelor noţiuni de geografie, pentru a se orienta corect în 
spaţiul mediului apropiat şi depărtat; începerea învăţării 
istoriei - necesitatea informării asupra dimensiunilor 
temporale; 

Învăţarea şcolară îl pune pe copil în situaţia de a 
căuta procedee rezolutive concrete, practice. Porneşte de 
la practică ajungând la noţiuni şi cunoştinţe generale, care 
vor pregăti copilul pentru activităţi ulterioare mult mai 
complexe. 

Învăţarea la vârsta şcolară mică se distinge de 


etapele precedente: 

se desfăşoară pe baza unor acţiuni meticulos 
segmentate şi riguros înlănţuite. Aceste acţiuni pornesc de 
la contactul şcolarului cu obiectul. $Şcolarul mic se 
familiarizează cu aceste acţiuni care pot fi foarte diferite, 
în funcţie de specificul disciplinelor de învăţământ, unele 
pot avea aplicabilitate foarte largă, iar altele o sferă mai 
restrânsă; 

În cadrul învăţării la vârsta şcolară mică, copilul este 
pus în faţa unor acţiuni de control, de confruntare şi 
comparare a rezultatelor obţinute cu modelele concrete. 
Pe baza concordanţei sau neconcordanţei dintre rezultate 
şi modele, devine posibilă o anumită apreciere, 
sancţionare pozitivă sau negativă a conduitei de învăţare; 

cunoştinţele şi priceperile se adâncesc, devin mai 
sistematice, se consolidează structurile noţionale şi 
schemele logice, creând premisa dobândirii de noi abilităţi, 
priceperi, capacităţi. Se produce o generalizare a gândirii, 
primind un impuls puternic spre abordarea reflexivă a 
propriei activităţi mintale. Învăţarea duce la trecerea spre 
noi stadii, făcând să crească nivelul vârstei mentale ale 
copilului şi posibilitatea de a realiza noi acumulări în 
ordinea însuşirii cunoştinţelor; 

un rol hotărâtor îl are dascălul, sprijinul pe care îl 
acordă fiecărui copil, metodele folosite în introducerea 
elevului în sarcina de învăţare, practicarea mai multor 
metode de instruire. 

Dinamica proceselor de învăţare pe parcursul micii 
şcolarităţi a. Acumulările elevului din clasa întâi: 

Învăţarea  citit-scrisului şi implicațiile lui 
psihopedagogie: 

Inainte de învăţarea literelor există o perioadă 
preabecedară în care se însuşesc elementele grafice: bice, 
cârcei, cârlige, zale, bastonaşe, ovale, semiovale, cruciuliţe 
şi puncte. Elevii trebuie să respecte forma, mărimea, 
grosimea, înclinarea poziţiei, toate raportate la spaţiul 
grafic al caietului, care la început poate fi greoaie, 
sâcâitoare. Gradul de dificultate şi neatractivitate poate 


creşte dacă învățătorul va pune accentul pe sancţionarea 
rezultatului de învăţare şi nu pe iniţierea elevului în tainele 
procesului care duce la rezultatul corect; 

elevul poate avea modelul scrierii corecte în caiet, la 
tablă, în manual, caietul special, putând avea un 
antrenament anterior în scrierea unor elemente separate 
ale literei, poate avea sprijinul învățătorului şi, totuşi să nu 
realizeze o scriere conformă cu modelele oferite. Aceasta 
nu se datorează faptului că elevul nu a exersat suficient, ci 
pentru că nu ştie încă să se conducă după model, nu-l 
examinează suficient, nu-l face funcţional, nu-l include în 
actul lui de scriere. Practic acţiunea lui de scriere nu se 
realizează după model. Obiectul instruirii porneşte de la 
strategia raportării la model, de a decodifica secretele lui 
de construcţie - de a sesiza de unde porneşte corpul 
literei, cum se arcuieşte, cum se înscrie - ca volum, 
distanţă, mărime în spaţiul grafic al caietului; priceperea 
de a percepe modelul regularitatea, intervalele şi de a 
include datele percepţiei modelului cu rol corector, 
orientativ, diriguitor; autoreglarea actului de învăţare a 
scrierii corecte, este rezultanta conlucrării a trei factori 
psihici: imaginea - modelului, cuvântul - indicaţiile date cu 
privire la reproducerea modelului, acţiunea practică a 
copilului - de redare, pentru sine, a modelului; 

pentru a reuşi să scrie şi să citească un cuvânt, 
copilul trebuie să fie atent la mai multe lucruri: la cuvântul 
întreg - ca să ştie ce urmează să facă; la fiecare literă în 
parte - ca să ştie cum să o facă şi cum să pronunţe 
sunetul; la spaţiul grafic - ca să cum continuă, cum trece 
de la un cuvânt la altul. 

Şcolarul mic întâmpină dificultăţi în operarea cu 
semnele de punctuație: 

sunt introduse, folosite, arătate, dar mai puţin 
explicate în baza unor invarianţi obiectivi. Este cazul 
virgulei care ori nu se pune defel, ori nu se pune unde 
trebuie din cauza neregularităţii criteriilor de folosire. Cel 
mai frecvent se foloseşte pauza de intonaţie în pronunție, 
care este un criteriu subiectiv instabil, care admite variaţii 


individuale, făcând aleatorie încercarea copilului de a 
trece de la modularea de voce percepută la consemnarea 
ei prin virgulă. 

Dobândirea citit-scrisului trebuie văzută ca un act al 
devenirii ulterioare: 

ce devin, la ce servesc, cum evoluează, cărui sistem 
de activităţi supraordonate se vor integra. Treptat cititul şi 
scrisul se vor automatiza, înlesnind trecerea la alte 
achiziţii; 

pentru că ulterior ponderea scrisului este mai mare, 
copilul va lăsa deoparte caligrafia avută la început, iar în 
cadrul cititului se va pune accent pe interiorizare 
formându-se unele acţiuni mentale specifice. 

Semnificaţia psihologică a contactului şcolarului mic 
cu noţiunile de matematică: 

are o contribuţie esenţială la statornicirea planului 
simbolic,  abstracteategorial, în evoluția mentală a 
şcolarului din clasa întâi, cu condiţia ca prin programul de 
instruire să nu fie întreţinută o învăţare mecanică, 
neraţională, izolată de dezvoltare; 

de-a lungul unor unităţi de învăţare, şcolarii mici 
sunt antrenați în rezolvarea unor sarcini caracterizate prin 
anumite variante de relaţionare a cunoscutului cu 
necunoscutul, care are o schemă logică asemănătoare; 

elevii sunt familiarizați cu mişcarea în ordine 
crescătoare şi descrescătoare a şirului natural de numere, 
ca şi cu tehnica primelor două operaţii matematice 
fundamentale - adunarea şi scăderea - în limitele 
concentrului 0-10, apoi în rândul altor concentre, 
ajungând până la 100. Învață modalităţile de aflare a 
termenului necunoscut. Printr-o multitudine de exerciţii se 
ajunge la conştientizarea algoritmului de calcul şi la 
pregătirea terenului pentru rezolvarea de probleme. Aflând 
termenul necunoscut fac legătura între ce se dă şi ce se 
cere, ajungând ulterior la planul de rezolvare al 
problemelor; 

un risc mare în introducerea noţiunilor matematice la 
clasa întâi îl prezintă separarea exerciţiului de regula pe 


care trebuie să o folosească. Astfel se ajunge la 
automatisme, la învăţarea mecanică, iar în momentul în 
care este pus în faţa exerciţiului este în situaţia de a nu şti 
să-l rezolve. Sincronizarea celor două evenimente se 
soldează cu două serii de activităţi pozitive: aşezarea 
matematicii pe temeiul gândirii logice, scurtarea 
termenelor învățării şi eliberarea unor rezerve de timp 
pentru captarea de noi cunoştinţe; 

este foarte important să se insiste ca elevii să 
cunoască semnificaţia semnelor plus şi minus, să nu le 
confunde, să ştie că nu putem scădea un număr mai mare 
dintr-un număr mai mic şi atenţia mărită atunci când se 
citesc problemele şi cerinţele lor. 

La matematică, dar şi la celelalte obiecte, elevul de 
clasa întâi este dependent de modelul oferit: 

apar fluctuații cu reuşite şi nereuş de pentru că lasă 
câmp liber de manifestare a unor raportări neunivoce de 
sarcini care, apar univoce în reprezentarea învățătorului. 
De aici importanţa deosebită a principiului pedagogic de a 
ne raporta la prestațiile matematice ale micului şcolar ca 
nişte procese susceptibile a fi optimizate pe parcursul lor, 
pentru a se converti în rezultatele dorite; 

este necesar ca în structura comportamentului 
didactic să  precumpănească sugestiile, explicațiile, 
lămuririle, sprijinul, îndrumarea, încurajarea, incitarea, 
consilierea individualizată în raport cu munca 
independentă de acasă şi cu sarcinile de control frontal. 

b.  Acumulările elevului din clasa a doua: 
Caracteristici: 

clasele a două - a patra deschid în faţa copilului un 
nou câmp de situaţii de învăţare. Se produce un proces de 
îmbogăţire şi diversificare a învăţării sub impactul mai 
multor obiecte de învăţământ cu indice de distinctivitate 
sporit. Domenii care erau contopite sincretic în citit-scris, 
devin în clasa a doua compunere, lectură, cunoştinţe 
despre natură, segmente specializate ale învăţării şi 
evaluare; 

exersate cu acţiuni eficiente în colaborare cu 


învățătorul şi cu alţi adulţi, în clasa întâi, cunoştinţele 
însuşite devin priceperi şi deprinderi, formând ţelurile 
întregului învăţământ primar: apropierea acelui summum 
de abilităţi iniţiale, a acelor instrumente şi mijloace ale 
culturii - cititul, scrisul, număratul, socotitul, desenulce 
vor servi ca element de fundaţie, mediind accesul la noi 
achiziţii - funcțiile, procesele şi capacităţile psihice 
superioare (memorie, atenţie, abstractizare, comparaţie, 
discriminare), ca produse secundare şi din ce în ce mai 
indirecte ale învăţării; 

odată cu trecerea timpului se trece către praguri 
superioare de dificultate, iar aceasta face să crească 
nivelul de vârstă mentală căruia îi corespunde fiecare 
sarcină. Rezolvarea sarcinilor este în concordanţă cu 
nivelul  priceperilor, cunoştinţelor, deprinderilor şi 
capacităţilor existente deja la elev. Astfel, aceeaşi sarcină 
poate părea unor elevi mai uşoară sau mai dificilă, iar 
sarcina mai complexă să pară mai uşoară, iar cea mai 
puţin complexă să pară mai dificilă, în funcţie de 
conţinutul şi calitatea achiziţiilor precedente. 

La nivelul dezvoltării actului de citit - scris: 

după străbaterea abecedarului, în clasa a doua elevii 
fac cunoştinţă cu un manual aproape dublu ca volum, ceea 
ce presupune o multitudine de sarcini de învăţare. Elevii 
trebuie să ştie să citească textele, să redea oral conţinutul 
acestora, să repovestească, să memoreze şi să reproducă 
poezii oral şi scris, să facă dictări şi autodictări, să extragă 
idei principale, să repereze ortogramele şi să le explice; 

exerciţiile aplicative invită elevul să practice 
observaţii şi să reflecteze asupra unor sarcini noi: 
structurarea, exprimarea, scrierea, definirea propoziției şi 
a textului ca set de propoziţii legate prin înţeles, 
identificarea, memorarea, exemplificarea situaţiilor ce 
reclamă utilizarea diferențiată a variatelor semne de 
punctuație. La acestea se adaugă alcătuirea de compuneri: 
după imagini, cu început dat, cu sfârşit dat, pornind de la 
un titlu, pornind de la un cuvânt, proverb, de la un plan de 
idei; a citi pentru a reţine, a memora, a copia, a repovesti; 


pentru procesul instructiv-educativ se pune problema 
complexităţii psihologice reale a unei sarcini. Cerinţele 
care se pun copiilor trebuie să fie în aşa fel formulate încât 
să le poată soluţiona independent, cu autonomie şi 
creativitate. Cu cât se accentuează ponderea sarcinilor 
scris-citit, povestit, lectură, compunere, cu atât creşte 
importanţa psihologică a metodologiei din punct de vedere 
psihologic, în vederea introducerii elevilor la realizarea 
sarcinilor ce se cer. Independenţa şi creativitatea în 
învăţare se realizează pe etape; 

se distinge o fază de autonomie exterioară, 
superficială, când elevul continuă să lucreze acasă ceea ce 
a început la şcoală direcționat de învăţător; iar a doua fază 
este de autonomie internă când elevul este direcționat, 
ghidat de învăţător, dar lucrează după cum doreşte, după 
cum simte. 

La matematică apar numeroase dezvoltări cu un 
caracter inedit: 

În clasa a doua se lărgeşte sfera adunărilor şi 
scăderilor în concentrul 0-100 şi pătrund în sfera 
operaţiilor matematice înmulţirea şi împărţirea. Elevii fac 
cunoştinţă cu noţiuni de geometrie incipiente şi capătă 
cunoştinţe mai ample despre unităţile de măsură. Dacă în 
clasa întâi învăţarea matematicii este intuitiv - pe văzute 
(la nivel de imagine), pe arătate (prin demonstraţie) şi pe 
încercate (prin exerciţii şi antrenament), matematica din 
clasa a doua reduce intuitivul, îl simplifică, apoi îl elimină. 
Ea este mai vastă şi conţine elemente de metodă, 
încurajând învăţarea matematicii bazată pe logică şi pe 
structuri conceptualizate. Cu toate acestea elevii din clasa 
a doua resimt ca pe un handicap retragerea din manual a 
imaginilor concrete; 

ca şi în clasa întâi, tot exerciţiul este cel care 
primează pentru consolidarea  deprinderii de calcul, 
înaintea judecății matematice; 

În rezolvarea problemelor copiii au tendinţa de a 
folosi schema învățată în clasa întâi: „se cunoaşte”, „se 
cere”, „plan de rezolvare”, „răspuns”, „formulă numerică”, 


numai că acum această schelărie poate deveni un obstacol 
în rapiditatea rezolvării de probleme. Aşa încât metoda 
paşilor mărunți poate fi folosită doar la elevii cu nivel mai 
scăzut de inteligenţă, iar pentru cei mai abili se poate 
trece peste aceste etape mergând la rezolvarea rapidă a 
problemelor; 

formarea capacităţii matematice combinatorii pluriş i 
intraoperaţionale, presupune ca mersul înainte spre 
învăţarea unei noi operaţii să fie însoţit de o mişcare 
simetrică înapoi. Orice nouă cunoştinţă intră în legătură cu 
cele acumulate anterior, astfel ajungând la înmulţire şi 
împărţire se sedimentează adunarea şi scăderea. 

Contactul cu o serie de cunoştinţe despre natură - 
despre animale şi plante: 

poate să producă o anumită ordine în cunoştinţele 
elevilor despre lumea vie. Aceasta este trecerea ulterioară 
spre asimilarea noțiunilor de biologie cu studiul 
comparativ al organismelor; 

animalele şi plantele sunt prezentate doar din 
exterior. Dacă se recurge la prea multe detalii se ajunge la 
o învăţare mecanică, ceea ce nu este de dorit, pentru că 
odată cu trecerea timpului duce la uitare; 

foarte important este ca educaţia ecologică să aibă 
un rol foarte important. Având în vedere că poluarea are 
un nivel foarte ridicat trebuie ca învățătorul să aibă în 
vedere iniţierea unor programe prin care elevii să fie 
conştientizaţi de pericolul pe care îl prezintă poluarea şi 
găsite modalităţi de stopare a acesteia. 

c. Conţinutul şi modalităţi de învăţare în clasa a treia: 
Caracteristici: 

sub presiunea amplificării volumului informaţional, 
procesul multiplicării disciplinelor şcolare din clasa a treia, 
face necesară deschiderea de noi „şantiere” de lucru: cel 
al gramaticii, al compunerii. Din nucleele de cunoştinţe 
despre sol, plante, animale, relief, aşezări geografice 
presărate în manualul de limba română, se detaşează 
domenii de sine stătătoare: geografia, cunoştinţele despre 
natură; 


gramatica organizează şi normează structurile 
vorbirii şi ale comunicării scrise, oferind definiţii, 
construcţii, modele de comunicare ce relevă o faţetă sau 
alta a abstracţiei gramaticale. Compunerea oferă tipologii 
şi strategii: scheme, planuri, secvenţe, modele de 
valorificare şi punere în scenă a materialului cognitiv 
absorbit de elev din lecturi sau direct din viaţă; 

noţiunile de geometrie: unghiul, triunghiul, 
patrulaterul, paralelogramul - mai întinse decât cele din 
clasa a douaintroduc elevul în sfera formelor spaţiale 
generalizate. Se lărgeşte aria experienţei supuse reflecţiei 
conştiente prin utilizarea unor instrumente speciale ale 
învăţării, cum este căutarea invariantului gramatical, la 
limba română, şi a tipului de problemă, la matematică; 

extinderea câmpului învăţării, prin creşterea 
numărului disciplinelor de învăţământ distincte, face ca 
elevul să fie solicitat în mai multe direcţii, ceea ce poate să 
antreneze o creştere a probabilității dispersiei atenţiei, a 
interesului şi a efortului elevului şi o descreştere a 
posibilităţii de a face faţă la fel de bine tuturor solicitărilor. 
Ca urmare, câştigă în importanţă modul de a învăţa, 
abilitatea de a ordona şi coordona informaţiile, capacitatea 
de a opera cu esenţialul în diferite contexte şi utilizarea 
inteligentă a ştiutului pentru aflarea neştiutului. 

În cadrul obiectului limba română: 

un intens teren de încercare, dezvoltare şi îmbogăţire 
a potenţelor cognitive şi creatoare ale elevului din clasa a 
treia îl oferă obiectul limba română cu segmentele de 
citire, lectură, compunere, gramatică, dezvoltarea vorbirii, 
într-un cuvânt comunicare; 

textele propuse sunt foarte instructive şi diverse, 
fiind urmate de o serie de întrebări, teme, exerciţii. Lista 
de achiziţii probabile pe care le prefigurează contactul cu 
textele sunt caracteristici pentru învăţarea intelectuală, 
senzorio-motorie, afectivă, morală şi socială. 

Predominantă este activitatea de împărţire a textelor 
în fragmente logice, urmată de alcătuirea planului de idei. 
Este important de reţinut că trebuie să alb a loc un feed- 


back, o revenire la întreg deoarece pot apărea probleme, 
pierzându-se mesajul textului. Copiii trebuie învăţaţi că 
textele se împart în fragmente pentru a parcurge paşi 
mărunți în înţelegerea acestuia, dar pentru sesizarea 
mesajului întregului text trebuie revenit la textul integral 
iniţial; 

la gramatică, de asemenea, se foloseşte tot metoda 
paşilor mărunți, pentru ca asimilarea şi familiarizarea cu 
părţile de vorbire să fie cât mai corectă şi rapidă. Pentru a 
face gramatica cât mai atractivă trebuie folosite diferite 
metode de predare, texte cât mai atractive şi uşor de 
înţeles; 

principalul obiectiv al obiectului limba română la 
sfârşitul clasei a treia este constituirea capacităţii de a 
repovesti un text, de a compune, ca modalităţi de 
obiectivare a achiziţiilor făcute anterior. Compunerea este 
o zidire a elevului în care acesta trebuie să se implice, dar 
cu toate acestea copilul trebuie ajutat, îndrumat, fără a-i 
ştirbi din spontaneitate, creativitate. 

În cadrul obiectului matematică: 

unul dintre momentele esenţiale ale învăţării 
matematicii în clasa a treia îl constituie familiarizarea 
elevilor cu ordinele şi clasele numerelor. Astfel copiii 
descoperă modul de formare al numerelor şi al sistemului 
numeric - unitatea simplă sau repetată, multiplicată de un 
anumit număr de ori. Operaţiile matematice învăţate până 
acum sunt solicitate să lucreze în condiţii noi cu numere în 
concentrul 01.000.000. Scrierea, numirea şi citirea corectă 
a numărului comportă o mişcare în dublu sens în structura 
numărului: descrescător, de la stânga la dreapta, când 
scriem şi citim sintetic numărul; crescător, de la dreapta la 
stânga când conştientizăm analitic, principiile, semnificaţia 
fiecărei componente a numărului; 

noţiunile de geometrie întregesc seturile sarcinilor 
care compun matematica din clasa a treia. Cunoştinţele 
despre dreaptă, semidreaptă, segmentul de dreapta, 
introduse prin acţiuni de măsurare şi comparaţie şi 
diferenţiate criterial după jocul contrariilor 


„Mărginitnemărginit”, deschid calea spre universul 
conceptelor geometrice; 

matematica, domeniu al reversibilităţii, devine un 
instrument de testare, cultivare a inteligenţei copilului. 

d. Particularităţile învăţării la elevii din clasa a patra 
Caracteristici: 

clasa a patra este punctul terminus al ciclului primar 
şi un moment important în devenirea personalităţii 
elevului. Transmiterea conţinuturilor în învăţare continuă 
să formeze obiectul activităţii de predare - învăţare de 
către cadrul didactic unic; 

ceea ce complică mai mult lucrurile în planul 
procesului instructiv - educativ este creşterea numărului 
disciplinelor şi al volumului informaţional la fiecare 
disciplină, dar ideea că în clasa a patra cunoştinţele tind să 
apară ca modele  întrepătrunse,  prefigurând o 
interdisciplinaritate ce reclamă o restructurare şi 
amplificare a competenţei didactice. 

Limba română din clasa a patra oferă un teren 
propice exersării şi stimulării potenţialului cognitiv şi 
creativ al elevului.: 

conținuturile acestuia vizează trei categorii de 
procese mentale: mnezice, verbalo - logice şi imaginative, 
configurând o prelucrare de sub mai multe unghiuri de 
vedere a materialului lecturat; 

elevul din clasa a patra este caracterizat de un plus 
de maturitate, este foarte sensibil la faptul literar şi 
lingvistic, la eventualele oscilaţii şi inconsecvenţe ale 
modului cum este învăţat să se raporteze la ele. 

La matematică: 

temele introduc elevii în învăţarea noţiunii de fracţie 
- ordinară şi zecimală - ca moduri de redare parte-întreg, 
ca şi probleme de aflare a distanţei, vitezei şi timpului, 
probleme care se rezolvă folosind metoda figurativă, 
probleme care se rezolvă cu metoda mersului invers. 

Prin intermediul noţiunilor de geografie: 

elevul pătrunde în sfera unei învăţări în care acţiunea 
bazată pe imagine perceptivă şi de observare a realului 


sau a substituenţilor lui, harta, globul, are mare 
importanţă. Învățătorul trebuie să îi introducă pe elevi în 
specificul cognitiv al domeniului geografic, unde 
perceptivul se îmbină cu imaginarul, cu evocare şi cu 
acțiunea prezumtivă, redusă la scara mişcării într-un 
spațiu convențional, cel al hărții; 

procesele senzoriale declanşate: vizuale, 
chinestezice, tactile, olfactive, legate de aspectele fizice 
ale reliefului, cu înfăţişare, asperităţi, distanțe, floră - 
stârnesc interesul pentru drumeție, excursie; contactul 
elevilor cu noțiunile geografice poate fi colorat cu excursii, 
imagini, descrieri, povestirea geografică. 

Istoria, ca disciplină nouă în clasa a patra, dar având 
unele premise în lecturile cu conţinut istoric: 

Îi introduce pe elevi într-un univers inedit, cel al 
manifestărilor de viaţă ale colectivităților umane. Câteva 
caracteristici ale istoriei ar fi: este vorba despre 
evenimente ale trecutului, la care elevii nu au avut cum să 
participe; cunoaşterea se realizează indirect, prin 
mediatori; 

procesul de învăţare se realizează ca o redescoperire, 
reconstituire a conţinutului şi semnificației evenimentului 
istoric; 

trebuie formată la elevi perceperea şi evaluarea 
corectă a timpului şi spaţiului istoric, capacitatea elevilor 
de a se manifesta ca nişte istorici în miniatură, folosind 
grila mărturiilor  mediatoare despre evenimente, 
capacitatea de a extrage semnificaţii din materialul pe 
care-l învaţă şi de a opera cu el, în ordine cauzal- 
explicativă; 

pentru a realiza o învăţare cât mai eficientă a istoriei 
nu este necesară doar o memorare a lecţiilor, ci se doreşte 
o participare cât mai activă la săpături arheologice, 
strângerea vestigiilor, cercetarea documentelor, 
perceperea exponatelor din muzee, citirea, decodificarea şi 
interpretarea textelor şi a inscripţiilor, alcătuirea unei 
expoziţii cu obiectele colecţionate de ei. Prin acţiunea 
directă, prin contactul direct cu vestigiile istorice se 


declanşează activismul său psihic actual - cognitiv şi 
emoţional - devine elementul de susţinere şi mecanismul 
cel mai apropiat al demersului de însuşire şi transmitere a 
faptului istoric. 

O însemnată contribuţie în formarea gândirii 
ştiinţifice o au cunoştinţele despre natură: 

elevii sunt  orientaţi spre învăţarea diferitelor 
fenomene ale naturii: ploaia, vântul, ceața, zăpada, 
chiciura; despre circuitul apei în natură, despre trecerea 
apei în diferite stări de agregare, (îngheţ, evaporare, 
condensare, topire, fierbere); 

totodată sunt prezentate bogăţiile solului: flora şi 
fauna cu plantele şi animalele existente pe teritoriul ţării 
noastre, dar sunt prezentate şi bogăţiile subsolului: roci, 
minerale, minereuri de fier, materiale de construcţii. 
Pentru a putea înţelege fenomenele cât mai bine, este 
necesar să se facă multe experimente, să se realizeze 
excursii de cercetare şi colectare de materiale din natură 
pentru diferite colecţii. 

Rolul altor discipline: 

alături de obiectele limba română, matematică, 
istorie, geografie, ştiinţe, un rol important în formarea 
elevilor îl au dexterităţile: abilităţile practice, educaţia 
plastică, educaţia muzicală, educaţia fizică, educaţia 
civică. Toate aceste obiecte, cărora unii nu le dau foarte 
mare importanţă, sunt importante pentru dezvoltarea 
creativităţii, îndemânării, sensibilităţii la frumos atât 
pentru priviri cât şi pentru auz; 

la abilităţi practice este bine folosit a tehnica 
Origami - o tehnică de îndoire a hârtiei, care ajută la 
învăţarea multor obiecte din diferite tipuri de hârtie. 
Folosirea acestor tehnici este folositoare şi pentru 
realizarea echilibrului psihologic interior al copilului, de 
linişte şi totodată de bucurie imediată la vederea 
produsului finit realizat de el însuşi; 

educaţia muzicală are un rol important în formarea 
culturii muzicale, pentru învăţarea notelor muzicale, a 
gamei DO major, cu pauze, semne de repetiţie, timpi şi 


contratimpi. S-a observat că elevii care cântă foarte mult 
au un nivel ridicat de optimism. 

În perioada micii şcolarităţi este bine ca învățătorul 
să pună accent pe însuşirea cunoştinţelor de bază, dar 
trebuie avute în vedere neapărat dexterităţile care menţin 
echilibrul între efort şi relaxare, între greu şi uşor, între 
plăcut şi util. 

6. SPECIFICUL ÎNVĂȚĂRII LA ŞCOLARUL MIJLOCIU 

Factorii care influențează învățarea  şcolarului 
mijlociu Particularităţile psihologice: 

vor fi strict determinate, dependente de locul ocupat 
şi rolul jucat de copii în sistemul relaţii iilor sociale; 

se schimbă locul său în familie, la şcoală, în 
societate; 

În şcoală, trecerea de la sistemul de învăţare cu un 
singur cadru didactic la cel cu mai mulţi profesori, atrage 
după sine diversificarea exigenţelor, a stilurilor de 
învăţare, creează condiţii pentru o nouă formă de adaptare 
socială; 

deşi tipul fundamental al activităţii rămâne tot 
învăţarea, aceasta se modifică în ceea ce priveşte 
cantitatea, calitatea şi condiţionarea ei; 

factorii care influenţează învăţarea devin tot mai 
numeroşi şi mult mai diferenţiaţi: modelele umane propuse 
de fiecare profesor; gradul de pregătire profesională şi 
psihopedagogică a profesorilor; modelele de lecții 
practicate de aceştia, stilul de relaţionare cu elevii, 
modalităţile de evaluare; 

apar probleme legate de adaptarea şcolară la toate 
aceste noi solicitări, de modificare a stilului relaţiilor 
interpersonale  (elev-profesor;  elevelev; elev-grup), în 
sfârşit, chiar de corijare a modului de învăţare practicat 
până acum. 

Pubertatea: 

este o perioadă care marchează încheierea copilăriei 
şi începutul adolescenţei, ea făcând o punte de legătură 
între acestea; 

copilul visează cu ochii deschişi, dar se şi joacă; el 


raţionează, dar nu excelează prin subtilităţi de logică, 
manifestă o exuberanţă motorie, dar ştie să şi-o canalizeze 
şi s-o controleze; dispune de multă autonomie, dar rămâne 
sensibil la sugestiile grupului; începe să creeze o anumită 
distanţă între el şi părinţi, dar este departe de a se închide 
în sine. Puberul „este încă un copil, dar un copil care din 
când în când tinde să-şi depăşească copilăria şi care, mai 
mult decât în oricare din perioadele precedente 
prelungeşte această copilărie spre viitor” (P. Osterrieth); 

puberul manifestă o imensă curiozitate faţă de tot 
ceea ce îl înconjoară, o puternică nevoie de a şti, de a 
cunoaşte, de a înţelege, ceea ce îl animă în toate acţiunile 
pe care le întreprinde. Fenomenele lumii naturale şi 
sociale exercită o atracţie deosebită asupra lui, îl seduc 
pur şi simplu. Realitatea fizică, cea umană, relaţiile dintre 
sexe, îl atrag şi îi ridică nenumărate probleme. Acest 
tablou îl stimulează, îl intimidează, îl tulbură, dar îl 
împinge spre explorare, uneori îl înspăimântă, dar îl şi 
atrage ca un magnet; 

Încercând să facă faţă solicitărilor, puberul îşi 
perfecţionează instrumentele cunoaşterii, îşi dezvoltă 
diversele componente ale activităţii sale psihice (percepţia, 
reprezentarea, memoria, limbajul, imaginaţia, etc.), 
producând importante modificări în structura şi 
funcţionalitatea de ansamblu a cunoaşterii. Este vorba 
despre o amplificare calitativă, dar şi cantitativă. La 
această vârstă copilul îşi pune ordine în cunoştinţele sale, 
le structurează după o serie de criterii, ajungând la o serie 
de reţete, piramide sau sisteme de noţiuni. Ceea ce îl ajută 
cel mai mult este gândirea. 

Gândirea în perioada pubertăţii: 

]. Piaget consideră că în pubertate gândirea se află în 
stadiul desăvârşirii relaţiilor concrete, a apariţiei lor în cât 
mai multe domenii. La început, puberul este legat de 
concret, care îl împiedică să generalizeze legile desprinse 
asupra mai multor situaţii. Abia în jurul vârstei de 12 ani 
gândirea formală se suprapune peste gândirea concretă; 

gândirea puberului este acumulatoare, ordonatoare, 


sistematizatoare; copilul raţionează asupra obiectelor, 
asupra relaţiilor dintre ele; apar operaţii combinatorii care 
dau posibilitatea de a raţiona după două sisteme de 
referinţă concomitent; se răstoarnă relaţia dintre real şi 
posibil, acum realul este un caz particular al posibilului; 

gândirea pătrunde în percepţie, o intelectualizează, o 
transformă în observaţie, adică în percepţie organizată, 
intenţionată, desfăşurată după plan, în vederea realizării 
unui scop; puberii au tendinţa de a acorda semnificaţii şi 
sensuri sociale tuturor obiectelor percepute, aspecte mai 
puţin sesizabile copiilor sub 11 ani. Se evidenţiază tendinţa 
puberilor de a comenta şi interpreta cele observate. La 10 
- 12 ani se elaborează numeroase reprezentări 
anticipative, care proiectează în viitor caracteristicile 
fenomenelor; 

memoria devine tot mai pregnant logică faţă de 
memoria cu caracter mecanic. Acum aceasta se bazează pe 
selecţia elementelor esenţiale, pe scheme logice, pe 
înţelegerea celor memorate. Întip arirea se face după 
criterii logice, apelând la planuri şi sistematizări personale 
ale informaţiilor. Reactualizarea recunoaşterii recurge la 
asociaţii între reprezentări, iar reactualizarea pe baza 
reproducerii presupune restructurarea verbală a 
materialului memorat în stil propriu. Atunci când 
materialul este interesant, reproducerea este fidelă; 

sub influenţa gândirii se dezvoltă şi limbajul, cu un 
debit de 6 - 120 de cuvinte pe minut. Calitatea limbajului 
creşte, se amplifică limbajul activ, creşte potenţialul 
asociativ al limbajului; problematizarea ideilor, creaţia 
unor cuvinte noi, toate ca urmare a dezvoltării gândirii; 

datorită multitudinii de cerinţe şi exigenţe pe care 
profesorii le adresează elevilor la diferite discipline, 
puberul îşi formează un anumit stil cognitiv, un anumit stil 
de a gândi (analitic sau sintetic), de a memora (logic sau 
mecanic). Copilul devine tot mai conştient de posibilităţile 
sale intelectuale pe care încearcă să le dezvolte, să le 
cizeleze, pentru a spori sfera cunoaşterii. El nu se 
mulţumeşte cu învăţarea mecanică, ci cu învăţarea 


selectivă, îi place să combine, să recombine reprezentările 
de care dispune, asociază cuvintele ajungând la rime, 
metafore, alegorii. Este perioada în care se scriu primele 
poezii, primele schiţe sau povestiri... Elevul simte nevoia 
de a-şi exprima, exterioriza propriile trăiri şi sentimente 
prin imagini şi idei artistice. Schimbarea, modificarea, 
adăugarea, transfigurarea celor auzite, învăţate sau trăite, 
în sens pozitiv, devine o modalitate curentă de acţiune. 
Astfel, nevoia de cunoaştere a şcolarului mic devine nevoia 
de creaţie a puberului. Această creaţie este subiectivă, în 
funcţie de propriile trăiri psihice, cu propria experienţă de 
viaţă. Procesul de învăţământ, dar şi activitățile 
extraşcolare oferă suficient de multe ocazii în acest sens; 

În cadrul acestei etape de viaţă încep să se contureze 
diferenţele în baza variabilei sex la nivelul unor abilităţi 
speciale şi al randamentului şcolar. Fetele pot prezenta 
performanţe superioare în ceea ce priveşte fluenţa verbală, 
ortografia, citirea şi calculul matematic. Băieţii obţin 
scoruri mari la raţionamentul matematic, orientare 
spaţială şi soluţionarea problemelor de descoperire; 

acum pot apărea diferenţe în ceea ce priveşte erorile 
tipice. Băieţii sunt înclinați să facă erori de rezolvare, pe 
când fetele cad în capcana erorilor de interpretare, dincolo 
de textul problemei. Cunoaşterea particularităţilor şi 
stimularea compensatorie, pot reduce diferenţele dintre 
fete şi băieţi. Fetele atrag un sistem hiperprotectiv din 
partea părinţilor pentru că au tendinţa de a se identifica cu 
persoanele care le dirijează (mama, învăţătoarea), de 
aceea se constată că au dificultăţi mai mari în a-şi dezvolta 
autonomia şi independenţa cognitivă. În această perioadă 
de şcolarizare se evidenţiază stiluri cognitive (J. Kagan): 

Impulsiv: copiii  impulsivi au un ritm de 
conceptualizare rapid, cu tendinţa de a zice primul 
răspuns care le vine în minte şi sunt preocupaţi să 
găsească repede răspunsuri; 

reflexiv: copiii reflexivi au nevoie de timp înainte de a 
răspunde, ei par a valoriza posibilitatea de analiză a 
variantelor de răspuns, fiind preocupaţi de calitatea 


răspunsului şi nu de rapiditatea acestuia; copiii impulsivi 
dau rezultate mai bune în sarcini care solicită interpretări 
globale; 

analitic: în ceea ce priveşte copiii cu stil cognitiv 
analitic, ei pleacă în conceptualizare de la detalii, faţă de 
cei cu stil tematic, care iau în considerare întregul; au 
performanţe mai mari în sarcini de tip analitic; 

sistematic: 

Problema stilului nu se pune în termeni de 
superioritate sau inferioritate. Rezultatele cercetărilor au 
arătat că este un ajutor deosebit pentru profesori ca să 
înţeleagă diferitele moduri în care reacţionează copiii în 
funcţie de sarcina de învăţare sau performanţele diferite 
ale aceluiaşi i copil în sarcini cognitive diferite. 

VII. PROBLEME TEORETICE ŞI PRACTICE ALE 
CURRICULUMULUI REFORMA CURRICULUMULUI ÎN 
ÎNVĂŢĂMÂNTUL PRIMAR ROMÂNESC 

7. Analiza conceptelor: curriculum, arie curriculară, 


ciclu curricular, conţinut al învăţământului, situaţie de 
învăţare 

8. Relaţia obiective-conţinuturi, metode de predare- 
învăţare-evaluare 

10. Tipuri de curriculum: core curriculum (de bază, 
trunchi comun), curriculum la dispoziţia şcolii; analiza 
raporturilor obligatoriuopţional, formal-nonformal, 
naţional-local 

11.  Orientări şi practici noi în organizarea 
curriculumului: interdisciplinaritate, organizare modulară, 
organizare de tip integrat, curriculum diferențiat şi 
personalizat 

12. Documentele curriculare: planul-cadru, programe 
şcolare, manualele, materialele-supor (ghiduri, portofolii, 
culegeri, manualul profesorului etc.). Metodologia aplicării 
lor în şcoală 

1. ANALIZA CONCEPTELOR: CURRICULUM, ARIE 
CURRICULARĂ, CICLU CURRICULAR, CONŢINUT AL 
ÎNVĂŢĂMÂNTULUI, SITUAŢIE DE ÎNVĂŢARE 

— Conceptul de curriculum 

Etimologia conceptului  „curriculum” (la plural 
„curricula”) se află în limba latină, în care termenul 
„Curriculum” are semnificații multiple, însă relativ 
apropiate:  „alergare”, „cursă”, „parcurgere“, „drum”, 
scurtă privire”, „în treacăt”. În prezent, nu există o 
definiţie şi o operaţionalizare unanim acceptate ale 
conceptului de „curriculum”, însă: 

a. În sens larg se desemnează prin curriculum 
ansamblul proceselor educative şi al experienţelor de 
învăţare prin care trece elevul pe durata parcursului său 
şcolar. _ 

b. În sens restrâns curriculumul cuprinde ansamblul 
acelor documente şcolare de tip reglator în cadrul cărora 
se consemnează datele esenţiale privind procesele 
educative şi experienţele de învăţare pe care şcoala le 
oferă elevului. Acest ansamblu de documente poartă, de 


regulă, denumirea de curriculum formal sau oficial 
(Curriculum Naţional pentru învăţământul Obligatoriu). 

c. Curriculumul se referă la oferta educaţională a 
şcolii şi reprezintă sistemul experienţelor de învăţare 
directe şi indirecte oferite educaţilor şi trăite de aceştia în 
contexte formale, neformale şi chiar informale (M. 
Ionescu). 

— Arie curriculară 

Unul dintre principiile care stau la baza elaborării 
noului Plan-cadru de învățământ este cel al selecției şi 
ierarhizării culturale. Acesta a condus la integrarea 
disciplinelor de studiu într-un sistem, la interrelaţionarea 
lor şi la consacrarea conceptului de „arie curriculară ”. 

Ariile curriculare reprezintă domenii ale cunoaşterii 
care oferă o viziune mulţi şi /sau interdisciplinară asupra 
disciplinelor de studiu  fs-a renunţat la viziunea 
tradiţională, în care ariile curriculare cuprindeau 
ansambluri de obiecte de învățământ abordate 
monodisciplinar, în conformitate cu domeniul de cercetare 
al fiecărei ştiinţe particulare). Ele sunt stabilite în mod 
ştiinţific, pe baza unor criterii epistemologice şi 
psihopedagogice; pe durata şcolarităţii obligatorii şi a 
liceului, ariile curriculare rămân aceleaşi, ponderea lor pe 
cicluri şi pe clase, fiind, însă variabilă. 

În ţara noastră, Curriculumul Național este 
structurat pe următoarele şapte arii curriculare: „Limbă şi 
comunicare”, „Matematică şi ştiinţe ale naturii”, „Om şi 
societate”, „Arte”, „Educaţie fizică şi sport”, „Iehnologii”, 
„Consiliere şi orientare”. Principiul  funcţionalităţii 
recomandă adaptarea disciplinelor de studiu şi, implicit, a 
ariilor curriculare la particularităţile de vârstă ale elevilor. 

— Ciclurile curriculare 

Pentru delimitarea diferitelor segmente ale 
şcolarităţii, s-a consacrat conceptul de „cicluri curriculare” 
care reprezintă periodizări ale şcolarităţii pe mai mulţi ani 
de studiu, care au în comun anumite finalităţi educaţionale 
şi sisteme metodologice. Prin finalităţile urmărite şi prin 
strategiile didactice adoptate, ciclurile curriculare trebuie 


să asigure continuitatea demersului instructiv-educativ de 
la o treaptă de şcolarizare la alta. Introducerea ciclurilor 
curriculare devine operativă prin: 

Modificări în planul de învăţământ (gruparea 
obiectelor de studiu; momentul introducerii în planul-cadru 
a unor anumite discipline; ponderea disciplinelor în 
economia planului); 

Modificări conceptuale la nivelul programelor şi al 
manualelor şcolare; 

Modificări de strategie didactică. 

Curriculumul Naţional din ţara noastră cuprinde 
următoarele cicluri curriculare, vizând obiectivele: 

Ciclul achiziţiilor fundamentale (grădiniţă - clasa a II- 
a) are ca obiective majore acomodarea la cerinţele 
sistemului şcolar şi alfabetizarea iniţială. Acest ciclu 
curricular vizează: asimilarea elementelor de bază ale 
principalelor limbaje convenţionale (scris, citit, calcul 
aritmetic); stimularea copilului în vederea perceperii, 
cunoaşterii şi stăpânirii mediului apropiat; stimularea 
potenţialului creativ al copilului, a intuiţiei şi a imaginaţiei; 
formarea  motivării pentru învăţare, înţeleasă ca o 
activitate socială; 

Ciclul de dezvoltare (clasa a III-a - clasa a VI-a) are 
ca obiective: dezvoltarea achizițiilor lingvistice şi 
încurajarea folosirii limbii române, a limbii materne şi a 
limbilor străine pentru exprimarea în situații variate de 
comunicare; dezvoltarea unei gândiri structurate şi a 
competenţei de a aplica în practică rezolvarea de 
probleme; familiarizarea cu o abordare pluridisciplinară a 
domeniilor cunoaşterii; constituirea unui set de valori 
consonante cu o societate democratică şi pluralistă; 
încurajarea talentului, a experienței şi a expresiei în 
diferite forme de artă; formarea responsabilității pentru 
propria dezvoltare şi sănătate; formarea unei atitudini 
responsabile faţă de mediu; 

Ciclul de observare şi orientare (clasa a VII-a - clasa 
a IX-a); 

Ciclul de aprofundare (clasa a X-a - clasa a XI-a); 


Ciclul de specializare (clasa a XII - a, clasa a XIII - a) 
(M. Bocoş). 

— Conţinut al învăţământului a. Definire: 

Conținuturile învăţământului reprezintă un capitol 
consacrat al didacticii. 

În didactica tradiţională, conţinutul învăţământului 
se exprima în general în cunoştinţe, priceperi şi deprinderi 
din domeniul ştiinţei, artei, tehnicii, pe care elevii le 
însuşesc în şcoală. 

În didactica modernă, conţinutul învăţământului se 
referă la ansamblul cunoştinţelor, abilităţilor, strategiilor, 
atitudinilor cognitive, comportamentelor, proiectate în 
documente şcolare oficiale care vizează stimularea 
dezvoltării personalităţii celor care se instruiesc în plan 
intelectual, moral, profesional, estetic, fizic. 

Din perspectivă curriculară, conţinutul 
învăţământului se referă la ansamblul valorilor pedagogice 
selectate din toate domeniile culturii, precizate în termeni 
de cunoştinţe, abilităţi, capacităţi, valori, modele 
atitudinale şi comportamentale, cu influenţe formative în 
plan intelectual, cognitiv, afectiv, psihomotor, moral, 
estetic etc., care sunt organizate şi repartizate pe cicluri 
şcolare şi care fac obiectul activităţilor de predare, 
învăţare şi evaluare. Teoria curriculumului conturează o 
nouă metodologie de selecţionare, proiectare şi realizare a 
conţinutului învăţământului, prin valorificarea tuturor 
elementelor cunoaşterii umane, relevante din punct de 
vedere al formăriimodelării personalităţii, la nivelul 
fiecărei trepte şi discipline şcolare. 

b. Dimensiunea globală a conținutului 
învăţământului: 

Complexitatea conceptului de conţinut al 
învăţământului face ca dimensiunea sa globală să includă 
un curriculm comun, numit şi trunchi comun de cultură 
generală şi un curriculum diferențiat. 

Curriculumul comun sau trunchiul de cultură 
generală asigură fundamentul formării şi dezvoltării 
personalităţii pe toată perioada  şcolarităţii, prin: 


elaborarea unor programe de studii identice în 
învăţământul general obligatoriu; prelungirea 
curriculumului comun în cultura de profil (în învăţământul 
liceal) şi de specialitate (în învăţământul profesional); 
aprofundarea curriculumului comun la niveluri adecvate 
domeniului de studiu în primii doi ani de studii 
universitare); 

Curriculumul diferențiat oferă posibilitatea realizării 
unui învăţământ individualizat, profilat, specializat. Oferă 
următoarele oportunități: posibilitatea unor cursuri 
opţionale; posibilitatea canalizării culturii de profil spre 
anumite domenii de specialitate, în învăţământul liceal; 
posibilitatea formării profesionale complexe, în cadrul 
profilului de studiu din învăţământul superior. 

Selectarea conţinutului învăţământului în contextul 
curriculumului comun şi al curriculumului diferențiat 
creează premisele elaborării unor programe 
individualizate, care să includă elemente ale 
curriculumului local şi ale curriculumului ascuns (M. 
Ionescu). 

c. Caracteristicile conținutului învățământului: 

Din perspectivă curriculară caracteristicile 
conținutului învăţământului sunt: 

Caracterul relativ stabil; 

Caracterul dinamic; 

Este subordonat  finalităţilor, scopurilor şi 
obiectivelor educaționale; 

Cuprinde elemente variate; 

Are caracter global, dar se caracterizează şi prin 
diversificare; 

Prezintă o complexitate crescândă pe măsura trecerii 
de la un ciclu curricular la altul; 

Este un concept subordonat celui de conținut al 
educaţiei; 

Este vectorul principal al procesului de învăţământ şi 
deţine un loc central în ansamblul componentelor de 
învăţământ; 

Conţine în primul rând mesaje semantice, dar este 


însoţit adesea şi de mesaje ectosemantice (componente 
afective, emoţionale, trăiri, gesturi, atitudini, relaţii îi 
interpersonale etc.). 

d. Sursele conţinutului învăţământului: 

La baza conţinutului învăţământului stau diverse 
surse sau repere ale dimensionării sale, aflate în prezent 
într-un proces de multiplicare şi întrepătrundere: 

Achiziţiile din ştiinţele exacte şi socioumane; 

Cultura şi arta; 

Achiziţiile din tehnologie; 

Aspiraţiile celor ce se instruiesc; 

Achiziţiile cercetării pedagogice; 

Sportul şi turismul; 

Problematica lumii contemporane; 

Caracteristicile pieţei muncii; 

Viitorologia şi prospecţia; 

Mass-media (G. Văideanu). 

e. Factorii care determină conţinutul învăţământului 

Concepţia generală despre educaţie; 

Concepţia despre cultură şi despre relaţia dintre 
cultura generală şi cea de specialitate; 

Cultura generală; 

Cultura socială; 

Concepţia psihologică despre învăţare. 

f. Criterii de selecţionare şi structurare a conţinutului 
învăţământului: 

Criteriile filosofice; 

Criteriile logico-ştiinţifice; 

Criteriile pedagogice; 

Criteriile psihologice (M. Ionescu). - Situaţie de 
învăţare 

Situaţia educativă este definită ca fiind complexul 
factorilor externi şi interni semnificativi pentru subiect ce 
interacționează unitar şi, parţial, imprevizibil, având ca 
efect restructurări în plan personal. Orice situaţie nouă se 
construieşte pe baza restructurării experienţei acumulate 
anterior şi prin realizarea unor transferuri dinspre situaţia 
familiară. Situaţiile educative pot fi sistematizate în trei 


mari categorii: 

Situaţii educative nonformale (regizate de actori 
involuntari, purtătoare de curriculum ascuns rezultat din 
inexistenţa unei acțiuni formative consecvente şi 
continue); 

Situaţii educative informale (coordonate de actori 
brevetaţi într-un anumit domeniu al cunoaşterii; sunt 
orientate spre realizarea unor obiective ce vin în 
întâmpinarea opţiunilor realizate de subiecţi); 

Situaţii educative formale sau pedagogice (incluzând 
situaţii de învăţare, situaţii de predare şi situaţii de 
evaluare). 

Pentru identificarea parametrilor ce potenţează 
funcţiile de formare şi de dezvoltare ale situaţiilor 
educative se iau în considerare intensitatea, frecvenţa şi 
varietatea  intervenientului formativ: a. Intensitatea 
intervenţiei educative: 

Pentru subiect, situaţia nouă capătă semnificaţie din 
momentul în care satisface anumite curiozităţi, când 
răspunde anumitor trebuinţe; 

În funcţie de aşteptările subiectului, intensitatea 
intervenţiei educative este percepută diferențiat (o 
anumită situație de învățare este, pentru unii, purtătoare 
de mesaj educativ, iar pentru alții, aceeaşi situație rămâne 
neutră din punctul de vedere al modificărilor produse; 

Potenţarea artificială a intensității situaţiilor 
educative prin coerciție structurează comportamente fără 
un real suport motivaţional, iar pe de altă parte, poate 
genera ambivalență cognitivă, atitudinal - afectivă sau 
practicacţională. 

b. Frecvența cu care aceeaşi situaţie educativă 
revine, trimite la analizarea raportului cantitate-calitate: 

Un număr mare de repetiţii care depăşeşte pragul 
maximal acceptat de subiect duc la transformarea 
soluționării situațiilor într-o banală reproducere a 
schemelor acţionale; 

Variabila calitate, în condiţiile menţinerii intensității 
trăirilor, determin a angajarea activă şi expresivă a 


subiectului în situaţia creată. 

c. Varietatea situaţiilor educative are ca principal 
efect generalizarea şi  interiorizarea  cumulului de 
cunoştinţe, capacități şi deprinderi, satisfăcând şi 
imperativul transferabilităţii (G. Ţugui). 

Necesitatea ca elevii să exploreze conținuturile 
învăţării, să comunice rezultatele în propriul cod de 
simbolizare cere şcolii crearea contextelor (situaţiilor) de 
învăţare adecvate. În lipsa lor, multe capacităţi particulare 
rămân în afara educaţiei şcolare. Elevii sunt diferiţi prin 
profilurile aptitudinale şi intelectuale cu care se nasc, dar 
şi prin căile, situaţiile de învăţare în care dezvoltă. Ca 
urmare, şcoala trebuie să încurajeze elevii în rezolvarea de 
probleme contextualizate, de tipul celor cu care se vor 
confrunta în viaţă, în societate (Consiliul Naţional pentru 
Curriculum, 2001). 

2. RELAŢIA OBIECTIVE - CONŢINUTURI - METODE 
DE PREDARE - ÎNVĂŢARE - EVALUARE 

Noul Curriculum Naţional a fost elaborat pe baza 
unui set de principii şi de criterii menite să asigure 
coerenţa la nivelul proiectării şi al dezvoltării sale. Ele 
vizează componentele de bază ale procesului de 
învăţământ, fiind  enunţuri sintetice care exprimă 
caracteristicile noului demers curricular. 

a. Principii privind curriculumul ca întreg: 

Curriculumul trebuie să reflecte idealul educaţional 
al şcolii româneşti aşa cum este acesta definit în Legea 
învăţământului; 

Curriculumul trebuie să respecte caracteristicile de 
vârstă ale elevului, corelate cu principiile de psihologie a 
învăţării; 

Curriculumul trebuie să reflecte dinamica valorilor 
socio-culturale specifice unei societăți deschise şi 
democratice; 

Curriculumul trebuie să-i ajute pe elevi să-şi 
descopere disponibilităţile şi să le valorifice la maximum în 
folosul lor şi al societăţii. 

b. Principii privind învăţarea: 


Elevii învaţă în stiluri diferite şi în ritmuri diferite; 

Învăţarea presupune investigaţii continue, efort şi 
autodisciplină; 

Învăţarea dezvoltă atitudini, capacităţi şi contribuie 
la însuşirea de cunoştinţe; 

Învăţarea trebuie să pornească de la aspecte 
relevante pentru dezvoltarea personală a elevului şi pentru 
inserţia sa în viaţa sa socială; 

Învăţarea se produce prin studiu individual şi prin 
activităţi de grup. 

c. Principii privind predarea: 

Predarea trebuie să genereze şi să susţină motivaţia 
elevilor pentru învăţarea continuă; 

Profesorii şi învățătorii trebuie să creeze oportunităţi 
de învățare diverse, care să faciliteze atingerea 
obiectivelor propuse; 

Profesorii şi învățătorii trebuie să descopere şi să 
stimuleze aptitudinile şi interesele elevilor. 

Predarea nu înseamnă numai transmitere de 
cunoştinţe, ci şi de comportamente şi de atitudini; 

Predarea trebuie să faciliteze transferul de informaţii 
şi de competenţe de la o disciplină la alta; 

Predarea trebuie să se desfăşoare în contexte care 
leagă activitatea şcolară de viaţa cotidiană. 

d. Principii privind evaluarea: 

Evaluarea este o dimensiune esenţială a procesului 
curricular şi o practică efectivă în clasă; 

Evaluarea trebuie să implice folosirea unei mari 
varietăţi de metode; 

Evaluarea trebuie să fie un progres reglator care 
informează agenţii educaţionali despre calitatea activităţii 
şcolare; 

Evaluarea trebuie să-i conducă pe elevi la o 
autoapreciere corectă şi la o îmbunătăţire continuă a 
performanţelor; 

Evaluarea se fundamentează pe standarde 
curriculare de performanţă, orientate spre ceea ce va fi 
elevul la finalizarea parcursului său şcolar şi la intrarea în 


viaţa socială. 

Componentele acestui sistem (obiective, conţinuturi, 
strategii, surse, evaluare) se întrepătrund şi se 
condiționează reciproc: 

a. Obiectivele generale şi operaționale, componente 
ale idealului educațional, determină (influențează) selecția 
şi vehicularea conţinuturilor în concordanță cu 
îndeplinirea acestora. La rândul lor, conținuturile 
influenţează delimitarea şi perfecţionarea obiectivelor în 
conformitate cu forţa lor informaţional-formativă, acţională 
şi de investigaţie; 

b. Strategiile - metodele, mijloacele şi formele de 
activitate didactice sunt influențate de conţinuturi, 
obiective şi invers. De exemplu, un conţinut cu un 
pronunţat caracter aplicativ va determina strategii cu 
caracter practic-participativ. La rândul lor, strategiile cu 
caracter practic-aplicativ, pentru a-şi îndeplini obiectivele 
operaţionale specifice, determină selectarea anumitor 
conţinuturi, organizarea şi vehicularea lor în corelare cu 
gradul, profilul şi formele de învăţământ, cu principiile 
didactice, cu tipologia metodelor didactice etc. 

c. Evaluarea va determina selecţia şi examinarea 
anumitor conţinuturi, gradul de atingere a obiectivelor 
stabilite, o considerare şi reconsiderare a metodologiei 
folosite. 

Abordarea sistemică a acestor componente sporeşte 
coerenţa, nivelul, valoarea, performanţa şi eficienţa 
fiecăreia în parte, cât şi a întregului proces instructiv- 
educativ. De asemenea, pune în acţiune fenomenul de 
feedback (conexiune inversă), care asigură reglajul şi 
perfecţionarea lor continuă (I. Bontaş). 

3, FACTORI DETERMINANŢI ŞI SURSE 
GENERATOARE ÎN ELABORAREA CURRICULUMULUI 

Curriculumul Naţional este proiectat să răspundă în 
mod adecvat la provocările fără precedent cărora trebuie 
să răspundă tinerii aflaţi acum pe b ăncile şcolii. Sistemul 
de învăţământ are datoria şi responsabilitatea de a-i 
pregăti pentru schimbările ce vor avea loc la nivel 


economic, social, politic şi cultural, atât pe plan intern cât 
şi internaţional. Cele mai importante ar fi: 

Generalizarea economiei de piaţă şi a sistemului 
politic democratic; 

Accesul deschis la informaţie a unor segmente din ce 
în ce mai largi ale populaţiei; 

Creşterea interdependenţelor dintre societăţi, culturi 
şi tehnologii pe plan mondial; 

Accentuarea specializării la nivel înalt, concomitent 
cu flexibilizarea şi mobilitatea pieţei muncii într-o lume 
dinamică. 

Curriculumul sintetizează ansamblul de aşteptări 
exprimate de şcoală faţă de un tânăr capabil să răspundă 
cerinţelor unor realităţi în schimbare. Aceste exigenţe se 
pot rezuma în: 

Capacităţi superioare de gândire critică şi 
divergentă, în măsură să-i ajute pe elevi să utilizeze 
cunoştinţele şi competențele dobândite în diferite situaţii 
problemă; y Motivația şi disponibilitatea de a răspunde în 
mod adecvat la schimbare, ca premisă a ori că rei 
dezvoltări personale; y Capacităţi de inserţie socială 
activă, alături de un set de atitudini şi de valori 
personalizate la viața unei societăți deschise şi 
democratice. Repere strategice de elaborare: 

y Raportarea la dinamica şi la necesităţile actuale, 
precum şi al finalităţile de perspectivă ale sistemului 
românesc de învăţământ, generate de evoluţiile societății 
şi formulate în diverse documente de politică educaţională; 
y Raportarea la tendinţele actuale şi la criteriile 
internaţionale general acceptate în domeniul reformelor 
curriculare; y Raportarea la acele tradiţii ale sistemului 
românesc de învăţământ care sunt pertinente din punctul 
de vedere al reformei în curs. Indicatori pe baza cărora se 
construiesc programele şcolare: 

Nivelul, varietatea şi complexitatea intereselor 
educaționale ale elevilor; 

Ritmul  multiplicării permanente a domeniilor 
cunoaşterii; y Exigenţele formării personalității elevului 


într-o lume în schimbare. Elaborarea Curriculumului 
Naţional urmăreşte: 

Adecvarea curriculumului la contextul socio-cultural 

naţional; y  Permeabilitatea curriculumului faţă de 
evoluţiile în domeniu înregistrate pe plan internaţional; y 
Coerenţa, manifestată atât la nivelul relaţiei dintre 
curriculum şi finalităţile sistemului de învăţământ, cât şi la 
nivelul diferitelor componente intrinsece ale acestuia; y 
Pertinenţa curriculumului în raport cu obiectivele 
educaţionale; y Transparenţa curriculumului din punctul 
de vedere al tuturor agenţilor educaţionali implicaţi; y 
Articularea optimă a fazelor procesului curricular în 
ansamblul său: proiectare, elaborare, aplicare, revizuire 
permanentă. Idealul educaţional şi finalităţile sistemului 
reprezintă un set de aserţiuni de politică educaţională, 
care consemnează la nivelul Legii învăţământului profilul 
de personalitate dezirabil la absolvenţii sistemului de 
învăţământ, în perspectiva evoluţiei societăţii româneşti. 
Acestea au un rol reglator, constituind un sistem de 
referinţă în elaborarea Curriculumului Naţional. 
A Idealul educaţional al învăţământului românesc 1. 
Învăţământul urmăreşte realizarea idealului educaţional 
întemeiat pe tradiţiile umaniste, pa valorile democraţiei şi 
pe aspiraţiile societăţii româneşti şi contribuie la păstrarea 
identităţii naţionale; 

2. Idealul educaţional al şcolii româneşti constă în 
dezvoltarea liberă, integrală şi armonioasă a 
individualităţii umane, în formarea personalităţii autonome 
şi creative. 

4. TIPURI DE CURRICULUM: CORE CURRICULUM 
(DE BAZĂ, TRUNCHI COMUN), CURRICULUM LA 
DISPOZIŢIA ŞCOLII; ANALIZA RAPORTURILOR 
OBLIGATORIU - OPŢIONAL, FORMAL - NONEORMAL, 
NAŢIONAL - LOCAL 

Literatura de specialitate oferă mai multe posibilităţi 
de clasificare a curriculumului şcolar. Între diferitele tipuri 
de curriculum există, în mod firesc, multiple interacțiuni. 
Clasificările următoare reliefează specificitatea tipurilor de 


curriculum din următoarele perspective: a. În funcţie de 
criteriul cercetării fundamentale a curriculumului: 

Curriculum general (curriculum comun, trunchi 
comun de cultură generală, curriculum central, core 
curriculum, curriculum de bază) este asociat cu obiectivele 
generale ale educaţiei şi cu conținuturile educaţiei 
generale-sistemul de cunoştinţe, abilităţi intelectuale şi 
practice, competenţe, stiluri atitudinale, strategii, modele 
acţionale şi comportamentale de bază, obligatorii pentru 
educați pe parcursul primelor trepte ale şcolarităţii. Core 
curriculum este un concept original impus în spaţiul anglo- 
saxon, constituit din acel trunchi comun de materii, 
obligatoriu pentru toţi elevii, iar-ca procentajocupă până la 
80% din totalul disciplinelor, restul materiilor fiind 
selectate circumstanţial, în funcţie de nevoile concrete, 
speciale ale unor categorii de elevi (C. Cucoş); 

Curriculum de profil şi specializat vizează formarea şi 
dezvoltarea comportamentelor, competenţelor, abilităţilor 
şi strategiilor caracteristice unor domenii ale cunoaşterii, 
care îşi găsesc corespondent în anumite profiluri de studii 
(ştiinţe umaniste, ştiinţe exacte, muzică, arte plastice, 
sporturi ş.a.m.d.); 

Curriculum subliminal (curriculum ascuns) cuprinde 
ansamblul experienţelor de învăţare şi dezvoltare directe 
sau indirecte, explicite sau implicite, rezultate din 
ambianța educaţională şi din climatul psihosocial general, 
în care se desfăşoară activitatea instructiv-educativă; 

Curriculumul informal cuprinde ansamblul 
experienţelor de învăţare şi dezvoltare indirecte, care apar 
ca urmare a interacțiunilor celui care învaţă cu mijloacele 
de comunicare în masă, a interacțiunilor din mediul social, 
cultural, economic, familial, al grupului de prieteni, al 
comunităţii etc. 

b. În funcţie de criteriul cercetării aplicative a 
curriculumului: 

Curriculumul formal (oficial) este cel prescris oficial, 
care are un statut formal şi care cuprinde toate 
documentele şcolare oficiale care stau la baza proiectării 


activităţii instructiv-educative la toate nivelele sistemului 
şi procesului de învăţământ. Este validat de factorii 
educaţionali de decizie şi include următoarele documente 
oficiale: documente de politică a educaţiei, documente de 
politică şcolară, planuri de învăţământ, programe şcolare 
şi universitare, ghiduri, îndrumătoare şi materiale 
metodice suport, instrumente de evaluare; y Curriculumul 
recomandat este susţinut de grupuri de experţi în educaţie 
sau de autorităţi guvernamentale şi este considerat ghid 
general pentru cadrele didactice; y Curriculumul scris are, 
de asemenea, caracter oficial şi este specific unei anumite 
instituţii de învăţământ; y Curriculumul predat se referă la 
ansamblul experienţelor de învăţare şi dezvoltare oferite 
de educatori celor educați în activităţile instructiv- 
educative curente; y Curriculumul de suport cuprinde 
ansamblul materialelor curriculare auxiliare: culegeri de 
probleme, culegeri de texte, îndrumătoare didactice, 
atlase, software etc.; y Curriculumul învăţat se referă la 
ceea ce educaţii au asimilat ca urmare a implicării lor în 
activităţile instructiv-educative; y Curriculumul testat se 
referă la experienţele de învăţare şi dezvoltare apreciate şi 
evaluate cu ajutorul unor probe de evaluare. 

c. In funcţie de criteriul epistemologic: 

Curriculum formal (currriculum oficial); 

Curriculum comun (curriculum general, trunchi 
comun de cultură generală, curriculum central, core- 
curriculum, curriculum de bază); y Curriculum specializat; 
y Curriculum ascuns (curriculum subliminal); y Curriculum 
informal; 

Curriculum neformal/nonformal care vizează 
obiectivele şi conținuturile activităţilor instructiv-educative 
neformale/nonformale, care au caracter opţional, sunt 
complementare şcolii, structurate şi organizate într-un 
cadru instituţionalizat extraşcolar (de exemplu în cluburi, 
asociaţii artistice şi sportive, case ale elevilor şi 
studenţilor, tabere etc.); 

Curriculum local care include ofertele de obiective şi 
conţinuturi ale activităţilor instructiv-educative propuse de 


către inspectoratele şcolare (şi aplicabile la nivel teritorial) 
sau chiar de către unităţile de învăţământ, în funcţie de 
necesităţile proprii şi de solicitările înregistrate. 

d. Tipologia (şi terminologia)  Curriculumului 
Naţional operant în cadrul sistemului de învăţământ din 
România: 

Curriculumul nucleu - reprezintă aproximativ 70% 
din Curriculumul Naţional, trunchiul comun, obligatoriu, 
adică numărul minim de ore de la fiecare disciplin a 
obligatorie prevăzută în planul de învăţământ. El 
reprezintă unicul sistem de referinţă pentru evaluările şi 
examinările externe (naţionale) din sistem şi pentru 
elaborarea standardelor curriculare de performanţă; 

Curriculumul la decizia şcolii asigură diferenţa de 
ore dintre curriculumul nucleu şi numărul minim sau 
maxim de ore pe săptămână, pentru fiecare disciplină 
şcolară prevăzută în planurilecadru de învăţământ, pe an 
de studiu. Complementar curriculumului nucleu, şcoala 
poate oferi următoarele tipuri de curriculum: curriculum 
extins, curriculum nucleu aprofundat, curriculum elaborat 
în şcoală: 

Curriculumul extins este acel tip de proiect 
pedagogic care are la bază întreaga programă şcolară a 
disciplinei, atât elementele de conţinut obligatorii, cât şi 
cele facultative; Diferenţa până la numărul maxim de ore 
prevăzute pentru o anumită disciplină se asigură prin 
îmbogățirea ofertei de conținuturi prevăzute de 
curriculumul nucleu; 

Curriculumul nucleu aprofundat este acel tip de 
proiect pedagogic care are la bază exclusiv trunchiul 
comun, respectiv elementele de conținut obligatorii. 
Diferența până la numărul maxim de ore prevăzute pentru 
o anumită disciplină se asigură prin reluarea şi 
aprofundarea curriculumului nucleu, respectiv prin 
diversificarea activităților de învățare; 

Curriculumul elaborat în şcoală este acel tip de 
proiect pedagogic care conține, cu statut opțional, diverse 
discipline de studiu propuse de instituţia de învăţământ 


sau alese din lista elaborată de minister. Fiecare profesor 
are oportunitatea de a participa în mod direct la 
elaborarea curriculumului, funcţie de condiţiile concrete în 
care se va desfăşura activitatea didactică. Disciplinele 
opţionale se pot proiecta în viziune monodisciplinară, la 
nivelul unei arii curriculare sau la nivelul mai multor arii 
curriculare. Curriculumul elaborat în şcoală nu constituie 
obiectul evaluărilor şi examinărilor externe, naţionale. 
Profesorului care elaborează acest tip de curriculum îi 
revine sarcina de a proiecta, pe lângă obiectivele 
educaţionale şi conținuturile instructiv-educative, 
competențele şi performanţele aşteptate de la elevi, 
precum şi probele de evaluare corespunzătoare (M. 
Bocoş). 

5. ORIENTĂRI ŞI PRACTICI NOI ÎN ORGANIZAREA 


CURRICULUMULUI: INTERDISCIPLINARITATE, 
ORGANIZARE  MODULARĂ, ORGANIZARE DE TIP 
INTEGRAT, CURRICULUM DIFERENȚIAT ŞI 
PERSONALIZAT. 


Multiplicarea surselor învăţământului şi acumulările 
cognitive din diferitele domenii ale cunoaşterii impun noi 
strategii de dimensionare şi de structurare ale 
conţinuturilor. Eficienţa lor este dată nu numai de 
modalitatea de selecţie a informaţiilor, pentru a li se 
asigura  descongestionarea, ci şi de strategiile de 
ierarhizare şi organizare, de compunerea şi articularea 
acestora în complexe cât mai apropiate de realitatea 
descrisă şi de obiectivele educaţionale privind realizarea 
unei viziuni integrative, holistice la elevi. 

— Organizarea interdisciplinară Conexiunea 
disciplinară cunoaşte patru niveluri de concretizare: 

Multidisciplinaritatea apare ca modalitatea cea mai 
puţin dezvoltată a conexiunii, constând, mai degrabă, în 
juxtapunerea unor elemente ale diverselor discipline, 
pentru a pune în lumin a aspectele lor comune; 

Pluridisciplinaritatea - punctul de plecare în 
structurarea conţinuturilor îl reprezintă o temă, o situaţie, 
o problemă abordată de mai multe discipline, cu 


metodologii specifice; prezintă avantajul abordării unui 
fenomen din diferite perspective, reliefând multiplele sale 
relaţii cu alte fenomene din realitate; 

Interdisciplinaritatea este o formă a cooperării între 
discipline diferite, cu privire la o problematică a cărei 
complexitate nu poate fi surprinsă decât printr-o 
convergenţă şi o combinare prudentă a mai multor puncte 
de vedere. Un conţinut şcolar structurat în chip 
interdisciplinar este mai adecvat realităţii descrise şi 
asigură o percepere unitară, coerentă a fenomenologiei 
existenţiale; 

Transdisciplinaritatea este vizată ca 0) 
întrepătrundere a mai multor discipline, care pot conduce, 
în timp, la constituirea de noi discipline sau noi domenii 
ale cunoaşterii; desemnează o nouă abordare a învăţării 
şcolare, centrată nu pe materii, ci „dincolo” de acestea; 
disciplinele sunt valorificate ca furnizoare de situaţii şi 
experienţe de învăţare (C. Cucoş). 

Cel puţin pentru învăţământul preuniversitar se pot 
identifica trei puncte de intrare a interdisciplinarităţii (G. 
Văideanu): 

Niveluri rezervate conceptorilor, adică autorilor de 
planuri, programe şi manuale şcolare, teste sau fişe de 
evaluare; 

Punctele de intrare accesibile învăţătorilor şi 
profesorilor, în cadrul proceselor de predare şi evaluare; în 
acest caz, programele rămân neschimbate; 

Prin intermediul activităților  nonformale sau 
extraşcolare. 

In funcţie de modul cum intervine profesorul, 
interdisciplinaritatea se face prin: 

Corelaţii obligatorii şi minimale, prevăzute de 
programele şcolare sau impuse de logica predării noilor 
cunoştinţe; 

Conexiuni disciplinare sistematice şi elaborate, care 
constituie expresia unei viziuni bisau pluridisciplinare; 
aceste conexiuni presupun analiza epistemologică a 
disciplinelor şi identificarea conceptelor şi metodologiilor 


comune sau elaborarea în echipă a proiectelor de lecţii şi a 
planificărilor anuale sau semestriale. 

Sub raportul modului elaborării sau al purtătorului, 
interdisciplinaritatea poate fi: 

Centrată pe o cultură bogată şi pluridisciplinară a 
unui profesor; cazurile sunt mai rare şi presupun unele 
riscuri; 

Realizată în echipe de profesori cu specialităţi, 
vizând fie numai un grup de discipline predate la aceeaşi 
clasă, fie aceleaşi discipline urmărite în dimensiunea 
orizontală, cât şi în cea verticală. 

In cadrul proceselor didactice obişnuite, la discipline 
diferite, se pot identifica obiective comune care pot fi, de 
asemenea, prilejuri de realizare a unor conexiuni 
disciplinare ce ţin de inspiraţia şi de tactul profesorilor 
pregătiţi în perspectiva monodisciplinară. În acelaşi timp, 
tendinţa de a integra în clasă elemente informaţionale 
provenite din mediul informal constituie o cale profitabilă, 
de întărire a spiritului interdisciplinar. Pregătirea 
profesorilor pentru organizarea  interdisciplinară a 
conținuturilor: 

În viitor modalitatea cea mai viabilă de lucru va fi 
lucrul în echipe de profesori care vor colabora la 
elaborarea şi desfăşurarea curriculumului unei clase, 
precum şi la dimensionarea unor conţinuturi (prin planuri, 
programe, manuale), deschizând perspective reale viziunii 
interdisciplinare. 

— Organizarea modulară învăţământul modular 
constă în structurarea conținuturilor în moduli didactici, 
aceştia incluzând seturi de cunoştinţe, situații didactice, 
activităţi şi mijloace de învăţământ delimitate, menite a se 
plia pe cerinţele şi posibilităţile unor grupe de elevi. 
Caracteristici: 

Se accentuează flexibilitatea conţinuturilor în funcţie 
de interesele şi capacităţile elevilor, de particularităţilor 
lor psihice; 

Cursurile modulare presupun acţiuni de selecţie a 
elevilor sau sunt frecventate în urma opţiunilor libere ale 


acestora; 

Elevii urmează anumiţi moduli, în acord cu dorinţele 
şi aptitudinile lor, simultan cu frecventarea cursurilor din 
programul comun. 

Diferenţierea  modulilor în ceea ce priveşte 
dificultatea, nivelul şi ritmul de lucru: 

Moduli de recuperare pentru elevii cu dificultăţi; 

Moduli de explicaţii suplimentare pentru categorii de 
elevi buni sau foarte buni. 

Cum se realizează învăţarea modulară? 

Elevul optează sau i se sugerează urmarea unui 
modul pe care îl parcurge cu ajutorul profesorului; 

Se face evaluarea rezultatelor; 

În caz de nereuşită, se recomandă un modul inferior 
sau complementar; 

Dimensionarea modulară a conţinutului se face 
pentru un grup de discipline care urmăresc diferențieri 
chiar în vederea orientării profesionale a elevilor. 

Temeiul filosofic al  structurării modulare a 
conţinutului este holismul, adică încercarea de a concepe o 
totalitate informaţională ca unitate integrată de elemente 
ce îşi pierd trăsăturile secvențiale. 

Structurarea  modulară  înlesneşte cuprinderea 
cunoştinţelor speciale în ansambluri logice care depăşesc 
cantitativ şi calitativ caracteristicile  subunităţilor 
curriculare; 

Mai mulţi moduli se pot construi într-un lanţ modular 
sau o suită de moduli care pot fi oferiţi/ceruţi elevilor în 
funcţie de obiective sau în raport cu interesele şi 
aptitudinile acestora; 

Plecând de la natura conţinutului circumscris de 
modul, acesta poate fi centrat pe informaţii, metode, 
acţiuni, operaţii de achiziţionat sau, cel mai adesea, pe 
combinaţii ale acestor posibilităţi. 

— Organizarea integrată a conţinutului 

Presupune integrarea unor elemente de conţinut 
particulare în noi structuri explicative (noi discipline) care 
realizează un salt „metateoretic” sau  „metavaloric”, 


preluând şi integrând conținuturi  esenţializate şi 
resemnificate din perspectiva noii „umbrele” explicative 
mai cuprinzătoare (discipline precum: Ştiinţele naturii, 
Trebuinţele omului, Jocurile sociale etc.). 

Se poate face prin: 

Integrarea cunoştinţelor în jurul unui pol ştiinţific 
(seturi conceptuale, scheme operatorii, metodologii 


investigative); 
Ordonarea cunoştinţelor către un pol practic (precum 
centrele de interes ale lui Ovide Decroly - hrană, 


securitate, afiliaţ le etc.); 

Gruparea în jurul unui pol social (aspecte economice, 
politice, religioase); 

Integrarea valorilor în funcţie de un pol personal 
(iubire, boală, familie etc); 

Structurarea integrată realizează o joncțiune a 
obiectivelor educaţionale, a unor structuri de conţinuturi 
corelative şi a intereselor şi disponibilităţilor actorilor 
antrenați în învăţare. 

Organizarea diferențiată şi personalizată a 
conţinuturilor 

Vizează adaptarea procesului instructiv-educativ la 
posibilităţile aptitudinale, la nivelul intereselor cognitive, 
la ritmul şi la stilul de învăţare al elevului. 

Caracteristici: 

Strategia diferenţierii curriculare se exprimă prin 
trecerea de la „o şcoală pentru toţi” la „o şcoală pentru 
fiecare”; 

Este recomandată pe considerente pedagogice şi ca o 
direcţie a integrării şi  compatibilizării proceselor 
educaţionale în spaţiul euroatlantic; 

Se face de către profesor în conţinuturi, metode de 
predare-învăţare, mediu psihologic, standarde de 
performanță; 

Se exprimă la nivelul elevului prin extensiunea 
cunoştinţelor, profunzimea înţelegerii, ritmul şi stilul de 
învăţare (creativ, reproductiv, investigativ etc.). 

Cum se realizează adaptarea curriculumului în acord 


cu  trebuinţele de dezvoltare şi de afirmare ale 
predispoziţiilor aptitudinale şi specifice? a. La nivel liceal: 

Organizarea diferențiată a conţinuturilor apare în 
planurile de învăţământ, concepute diferit (prin proporţia 
grupelor de discipline, natura disciplinelor opţionale etc.), 
în funcţie de profilul liceului; 

c. La nivelul şcolii generale: 

Diferenţierea se face în special prin extensiunea şi 
profunzimea cunoştinţelor propuse spre învăţare şi mult 
mai puţin prin natura lor (cu excepţia disciplinelor 
opţionale). Noile programe pe discipline şi arii curriculare 
lasă la decizia profesorilor să abordeze fie un curriculum 
aprofundat, predarea limitându-se la 70% din programă, în 
întreg timpul alocat disciplinei prin planul de învăţământ 
(se adresează elevilor cu interese cognitive normale sau 
mai reduse, ori fără predispoziţii aptitudinale în domeniul 
respectiv), fie să abordeze un curriculum extins cu mai 
mult de 70% cu predare în acelaşi interval de timp (se 
adresează elevilor cu predispoziţii aptitudinale înalte şi cu 
interese deosebite pentru aria curriculară respectivă); 

Pentru core curriculum, diferenţierea o face 
profesorul clasei, când diferenţierea se aplică în cadrul 
aceleiaş i clase, sau conducerea şcolii şi catedra, atunci 
când se optează pentru predarea pe clase omogene de 
aptitudini (C. Cucoş). 

6. DOCUMENTELE CURRICULARE: PLANUL - 
CADRU, PROGRAME ŞCOLARE, MANUALELE, 
MATERIALELE SUPORT (GHIDURI, PORTOFOLII, 
CULEGERI, MANUALUL PROFESORULUI ETC.). 
METODOLOGIA APLICĂRII LOR ÎN ŞCOALĂ 

Incepând cu anul şcolar 1998 - 1999, în România, 
Curriculumul Național cuprinde: 

Curriculumul Naţional pentru învăţământul 
obligatoriu. Cadru de referinţă (document reglator care 
asigură coerenţa în elaborarea componentelor sistemului 
curricular, în termeni de procese şi produse) 

— Planurile-cadru de învăţământ pentru clasele I-XII 

Planulcadru de învăţământ reprezintă documentul 


curricular oficial elaborat la nivel central, care stabileşte: 

Ariile curriculare; 

Obiectele de studiu; 

Resursele de timp necesare abordării acestora (M. 
Ionescu). 

Acest Plan de învăţământ are la bază finalităţile 
învățământului preuniversitar şi două categorii de 
principii: 

a. Principii de politică educațională: 

Principiul descentralizării şi al flexibilizării (şcolile 
vor avea libertatea de a-şi construi scheme orare proprii, 
cu plaje orare pentru disciplinele obligatorii şi opţionale); 

Principiul descongestionării programului de studiu al 
elevilor, vizându-se un mai mare randament al învăţării pe 
fondul unui consum psihic normal, fără forţări şi presiuni; 

Principiul eficienţei (valorizarea înaltă a tuturor 
resurselor umane şi materiale din şcoli; evitarea şomajului 
prin predarea în echipă, redimensionarea normei de 
predare, cursuri opţionale, activităţi de consiliere şi de 
orientare); 

Principiul compatibilizării sistemului românesc de 
învăţământ cu standardele europene. 

b. Principii de generare a noului plan de învăţământ: 

Principiul selecției şi al ierarhizării culturale 
(stabilirea disciplinelor şcolare şi gruparea sau 
ierarhizarea lor pe categorii de discipline); 

Principiul funcţionalităţii (racordarea experienţei de 
învăţare pe arii curriculare la caracteristicile etapelor 
ontogenetice ale elevilor şi la evoluţiile din domeniul 
cunoaşterii); 

Principiul coerenţei (integrarea verticală şi orizontală 
a ariilor curriculare în interiorul sistemului şi, în cadrul 
ariilor curriculare, integrarea obiectelor de studiu); 

Principiul egalităţii şanselor (asigurarea dreptului 
fiecărui elev de a se exprima deplin, în acord cu nivelurile 
sale aptitudinale); 

Principiul flexibilităţii şi al parcursului individual (un 
curriculm diferențiat şi personalizat sau, altfel spus, 


trecerea de la o şcoală unică pentru toţi, la o şcoală pentru 
fiecare); 

Principiul racordării la social (C. Cucoş). 

— Programele şcolare 

Programele şcolare sunt documente oficiale care 
redau sintetic conținuturile învăţământului pe ani şcolari 
sau pe cicluri de învăţământ. Sunt instrumentul didactic 
principal care descriu condiţiile dezirabile pentru reuşita 
învăţării, exprimate în termeni de obiective, conţinuturi şi 
activităţi de învăţare. (Curriculum Naţional, 1998) 

Structura unei programe şcolare concepută din 
perspectivă curriculară se compune dintr-o componentă 
generală, valabilă pentru toate ariile curriculare şi una 
particularizată la o arie curriculară anume. Componenta 
generală include: 

Prezentarea succintă a scopurilor tuturor 
programelor ariilor curriculare din planul de învăţământ; 

Prezentarea obiectivelor generale ale sistemului de 
învăţământ naţional; 

Precizarea obiectivelor  instructiv-educative ale 
nivelului şi ale profilului de învăţământ pentru care au fost 
concepute programele; 

Planul de învăţământ, însoţit de precizări şi 
comentarii referitoare la aspectele particulare ale ariei 
curriculare respective şi relaţiile ei cu celelalte arii 
curriculare; 

Principiile didactice fundamentale, corelate cu 
obiectivele instructiv-educative urmărite prin programa 
propusă. 

Componenta particularizată la o arie curriculară 
cuprinde următoarele elemente: 

Modelul didactic al disciplinei sau a ariei curriculare 
respective prezintă o imagine sintetică a structurii interne 
a disciplinei, semnificativă pentru procesul de 
predare/învățare; 

Obiectivele cadru sunt obiective cu un grad ridicat de 
generalitate şi complexitate. Ele se referă la formarea unor 
capacități şi atitudini specifice disciplinei şi sunt urmărite 


de-a lungul mai multor ani de studiu; 

Obiectivele de referință specifică rezultatele 
aşteptate ale învăţării şi urmăresc progresia în achiziţia de 
competenţe şi de cunoştinţe de la un an de studiu la altul; 

Conținuturile sunt mijloace prin care se urmăreşte 
atingerea obiectivelor cadru şi de referinţă propuse. 
Unităţile de conţinut sunt organizate fie tematic, fie în 
conformitate cu domeniile constitutive ale diverselor 
obiecte de studiu; 

Exemplele de activităţi de învăţare sunt construite 
astfel încât să pornească de la experienţa concretă a 
elevului şi să se integreze unor strategii didactice adecvate 
contextelor variate de învăţare. Programa oferă cel puţin 
un exemplu de astfel de activităţi pentru fiecare obiectiv 
de referinţă în parte. 

Sugerarea unor metodologii de predare, însoţite de 
recomandări din domeniul curriculum de suport; 

Sugestii privind evaluarea rezultatelor elevilor; 

Precizarea standardelor naţionale de performanţă ale 
elevilor. Standardele curriculare de performanţă sunt 
criterii de evaluare a calităţii procesului de învăţare. Ele 
reprezintă enunţuri sintetice, în măsură să indice gradul în 
care sunt atinse obiectivele curriculare de către elevi. 
Constituie specificări de performanţă vizând cunoştinţele, 
competențele şi comportamentele stabilite prin 
currriculum. Asigură conexiunea între curriculum şi 
evaluare, pe baza lor elaborându-se nivelurile de 
performanţă, precum şi itemii necesari probelor de 
evaluare. Standardele sunt realizate pe obiect de studiu şi 
pe treaptă de şcolarizare, permiţând evidențierea 
progresului realizat de elevi. Elaborarea lor are în vedere: 
finalităţile pe treaptă şi pe ciclu de şcolaritate; obiectivele 
cadru şi cele de referinţă ale disciplinei; caracteristicile 
psihopedagogice ale vârstei şcolare vizate (C. Cucoş). 

— Manuale şcolare alternative Manualul şcolar 
reprezintă documentul şcolar oficial care concretizează 
programa şcolară a unui obiect de învăţământ pentru o 
anumită clasă, tratând temele/unităţile de conţinut în 


subteme/subunităţi de conţinut: capitole, subcapitole, 
grupuri de lecţii, secvenţe de învăţare etc. 

a. Utilitate: 

Pentru cadrul didactic, manualul este un instrument 
de lucru orientativ, un ghid în proiectarea şi realizarea 
activităţilor didactice; 

Pentru elevi este cel mai important instrument de 
informare şi de lucru, întrucât îndeplineşte concomitent 
funcţiile: informativă, formativă, de autoinstruire şi 
stimulativă. 

b. Demersurile de elaborare a unui manual şcolar 
trebuie să aibă în vedere: 

Exigenţe de ordin ştiinţific; 

Exigenţe psihopedagogie; 

Exigenţe de ordin igienic; 

Exigenţe de ordin estetic; 

Exigenţe de ordin economic. 

Pentru o anumită treaptă de şcolaritate, clasă şi 
disciplină de studiu, pot exista mai multe manuale şcolare 
alternative. Ele se bazează pe modalităţi diferite de 
abordare, tratare şi operaţionalizare a conţinuturilor, care 
contribuie la atingerea obiectivelor cadru şi de referinţă 
cuprinse în programele şcolare, obiective care sunt unice 
la nivel naţional (M. Bocoş). 

— Ghiduri, norme metodologice şi materiale suport - 
descriu condiţiile de aplicare şi de monitorizare ale 
procesului curricular şi conţin sugestii metodologice. 

O parte integrantă a strategiei de abilitare 
curriculară a profesorilor o constituie elaborarea şi 
difuzarea de ghiduri metodologice, pachete de formare şi 
autoformare, liste de teme pentru diverse arii curriculare 
şi sugestii de realizare didactică a lor. 

Pentru elevi, în completarea manualelor, se cer 
elaborate şi diversificate culegeri de texte literare, 
filosofice, culegeri de exerciţii şi probleme, soft didactic, 
atlase, crestomaţii, fişe de activitate independentă etc. 

— Metodologia de aplicarea. Planul-cadru de 
învăţământ este obligatoriu de aplicat pentru toate 


unităţile de învăţământ de acelaşi grad şi profil. 

b. Pe baza Planului-cadru de învăţământ se alcătuiesc 
schemele orare. Definirea schemelor orare: 

Pe baza evaluării condiţiilor locale şi a potenţialului 
elevilor, Consiliile profesorale pot face propuneri de 
scheme orare Consiliului de administraţie; 

Consiliul de administraţie al şcolii va prezenta public 
oferta şcolii (posibilităţile privind programul maxim, 
opţionalele şi/sau extinderile), cerând părinţilor şi elevilor 
să-şi exprime opţiunile. Consultarea acestora de către 
Consiliul de administraţie poate fi făcută prin mai multe 
căi: completarea de către părinţi a unor chestionare, votul 
exprimat de părinţi în adunarea clasei sau a şcolii, 
investirea de către părinţi a reprezentanţilor lor în 
Consiliul de administraţie cu putere de a decide în numele 
lor etc. Fiecare Consiliu de administraţie îşi va alege 
propria cale de consultare a părinţilor şi elevilor; 

Definirea schemelor orare ale claselor pentru anul 
şcolar următor se face până la sfârşitul anului şcolar în 
curs. 

b. Realizarea schemei orare 

Se porneşte de la tabelul care explicitează trunchiul 
comun. La acesta se adaugă ore în funcţie de opţiunile 
privind: numărul minim sau maxim de ore pe săptămână, 
câte extinderi, la ce discipline, câte opţionale, din ce arii; 

Schemele orare nu se alcătuiesc prin însumarea de 
jos în sus pe coloană a numărului de ore minim, mediu sau 
maximale plajelor orare, ci prin calcularea în „zigzag” a 
numărului minim, mediu şi maxim de ore ale plajelor orare 
pe discipline, în funcţie de opţiunile elevilor; 

În schemele orare se regăsesc  opţionalele 
(Curriculum Naţional, 1999). 

c. Orarul 

Orarul este un document organizatoric ce izvorăşte 
din prevederile planului de învăţământ. El se elaborează 
de către cadrele didactice pe baza planului de învăţământ 
şi a schemelor orare. Se recomandă să se elaboreze în 
cooperare cu elevii. Condiţiile unui orar bine întocmit şi 


eficient sunt de natură ergonomică, psihodidactică şi de 
igiena studiului: 

Programarea raţională a disciplinelor şi activităţilor 
didactice; 

Programarea orelor numai într-o parte a zilei; 

Eventualele ore sau zile libere să se plaseze în orar la 
sfârşitul zilei sau al săptămânii; 

Folosirea intensivă a orelor prevăzute în orar; 

Respectarea de către profesori a pauzelor. 

În condiţiile democratizării societăţii, descentralizării 
educaţionale, autonomiei şcolare, Legea învăţământului şi 
alte reglementări conferă instituţiilor şcolare anumite 
drepturi şi libertăți în elaborarea şi aplicarea 
documentelor şcolare, cu respectarea exigențelor 
ştiinţifice, practice, pedagogice şi metodice necesare 
stabilirii şi punerii „în operă” a unui curriculum modern, 
elevat, de valoare şi eficienţă ideatică şi acţională, care să 
le asigure acreditarea (I. Bontaş). 

VIII. PREDAREA. ORIENTĂRI CONTEMPORANE ÎN 
TEORIA ŞI PRACTICA PRED ARII 

6. Conceptul de predare. relaţia predare-învăţare- 
evaluare 

7. Predarea - act de comunicare pedagogică eficientă 

8. Strategii şi stiluri de predare 

9. Specificul predării în învăţământul primar 

10. Modele de determinare a eficacităţii şi eficienţei 
predării şi a comportamentului didactic al învățătorului 

1. CONCEPTUL DE PREDARE. RELAŢIA PREDARE- 
ÎNVĂŢARE-EVALUARE 

Procesul de învăţământ devine câmpul de 
manifestare a trei secvenţe care se întrepătrund: predarea, 
învăţarea, evaluarea. 

Conceptul de  „predare” a suferit o serie de 
modificări, dobândind un conţinut tot mai cuprinzător. 

Definiţii: 

definiţia primară consideră arta predării drept „arta 
aplicării unor stimuli având ca rezultat producerea sau 
prevenirea unor răspunsuri”; scopul institutorului este „să 
producă la fiinţele umane schimbări dezirabile şi să le 


prevină pe cele indezirabile” (Thorndike, E. L.); 

În didactica tradiţională, în actul predării, accentul 
cădea pe comunicarea de cunoştinţe gata făcute, pe care 
elevii le asimilau în mod pasiv; 

În didactica modernă, optica asupra predării s-a 
schimbat radical. Termenul „predare” e sinonim cu 
„instruire”, „informare”, „comunicare”, „transmitere”: 

predarea este o acţiune de înzestrare sistematică a 
elevilor cu cunoştinţe, de îmbogăţire a reprezentărilor şi 
noţiunilor acestora, de conducere a activităţii lor 
independente, de control şi evaluare; 

predarea nu se reduce la transmiterea unui volum de 
informaţii, ci ea presupune acţiuni şi operaţii sistematice 
întreprinse în vederea organizării, desfăşurării şi 
îndrumării optime a activităţii de învăţare desfăşurată de 
elevi; 

predarea s-a transformat într-un factor care 
declanşează, stimulează şi orientează ansamblul 
activităților şcolare ale elevilor, printre care şi studiul 
individual, fixarea şi consolidarea noului şi ea presupune şi 
controlul şi evaluarea conţinutului evaluat; 

predarea aste privită predominant ca o problemă de 
inducere a activităţii de învăţare la elevi şi de organizare, 
dirijare şi îndrumare a acesteia. Prin activitatea de 
învăţare pe care o induce, predarea facilitează formarea 
progresivă şi dezvoltarea personalităţii elevilor. 

Prin predare se înţelege transmitere de cunoştinţe şi 
formare de tehnici de muncă: 

cunoştinţele sunt informaţii condensate sub formă de 
reprezentări, noţiuni, principii etc. cu privire la obiectele 
lumii externe şi la relaţiile dintre ele; 

tehnicile de muncă sunt segmente ale activităţii care 
cuprind momente informaţionale şi motorii, reunite în 
structuri unitare subordonate unor sarcini de muncă 
distincte. 

Predarea reprezintă acţiunea complexă a cadrului 
didactic, care presupune: 

prezentare unui material concret şi/sau verbal: date, 


informaţii, exemple, evenimente, modele materiale, modele 
ideale etc. 

organizarea şi conducerea unor activităţi în care să 
se valorifice materialul concret şi verbal oferit; 

acordarea de sprijin elevilor pentru a putea observa, 
analiza, compara, aplica, sintetiza, abstractiza şi reflecta; 

extragerea esenţialului (împreună cu elevii) şi fixarea 
lui în noţiuni, concepte, judecăţi şi raționamente; 

operaţionalizarea cunoştinţelor elevilor, prin 
conceperea şi rezolvarea de exerciţii şi probleme, de 
sarcini teoretice şi practice, prin organizarea activităţilor 
de muncă independentă. 

Conceptul de învăţare Definiţii: 

În limbaj comun, prin învăţare se înţelege activitatea 
efectuată în scopul însuşirii anumitor cunoştinţe, ale 
formării anumitor deprinderi sau dezvoltării unor 
capacităţi; 

În sens mai larg, social, învăţarea înseamnă 
dobândire de experienţă şi modificare a comportamentului 
individual; 

P. Fraisse arată că învăţarea este un cuvânt generic, 
care defineşte toate modificările de adaptare a 
comportamentului individual, ce se produc în cursul unei 
probe repetate; 

după E.R. Hilgard şi G. Bower, învăţarea este un 
proces de achiziţie în funcţie de experienţă, adică un 
proces graţie căruia anumite activităţi sau conduite iau 
naştere ori se modifică în raport cu condiţiile variabile sau 
repetitive ale mediului; 

O definiţie a învăţării, operaţională în domeniul 
ştiinţelor educației este următoarea: învăţarea este 
înţeleasă ca muncă intelectuală şi fizică desfăşurată în 
mod sistematic de către elevi şi alţi oameni, în vederea 
însuşirii conținutului ideatic şi formării abilităţilor 
necesare dezvoltării continue a personalităţii. Perspective 
din care poate fi privită învăţarea: 

Învăţarea poate fi privită şi ca act de elaborare de 
operaţii şi de strategii mintale / cognitive. Sintagma 


„elaborare de operații” se referă la activitatea de 
construcţie sau reconstrucţie mintală a ceva nou din punct 
de vedere calitativ, iar „elaborarea proprie” este diferenţa 
specifică, nivelul superior al învăţării. Termenul „strategii 
mintale/cognitive” se referă la procesele şi operaţiile 
psihice cu ajutorul cărora, elevul îşi controlează propriul 
său comportament în ascultare, receptare, învăţare şi 
gândire; 

Învăţarea nu se reduce la munca la birou, în clasă, 
acasă sau la bibliotecă, ci presupune şi acţiuni practice în 
cabinete, în laboratoare, acolo unde cele însuşite pot fi 
fixate şi consolidate prin aplicaţii practice; 

Învăţarea presupune timp pentru reflecţie şi pentru 
noi elaborări. 

— Conceptul de evaluare: 

Evaluarea are rolul de a măsura şi constata eficienţa 
procesului  instructiv-educativ, raportată la cerințele 
economice şi culturale ale societăţii contemporane. 

— Raportul dintre predare - învăţare - evaluare 
Predarea şi învăţarea: 

reprezintă două procese corelative şi coevolutive, 
două subsisteme care sunt şi trebuie să fie în raport de 
intercondiţionare; 

eficienţa procesului de învăţământ, reuşita sau 
nereuşita unei activităţi didactice se datorează atât 
predării, cât şi învăţării, ele influenţându-se reciproc; 

legătura intrinsecă dintre predare şi învăţare a fost 
susţinută numai în plan teoretic. În plan practic, multă 
vreme, greutatea specifică a căzut pe predare, ceea ce 
face ca, în prezent, teoria şi metodologia 
instruirii/didactica să aibă de rezolvat în mod corect relaţia 
dintre teaching / predarea de către institutor, pol al 
didacticii clasice şi learning / învăţarea, activitate proprie 
elevului - centru de interes al pedagogiei moderne. 

Predare - învăţare - evaluare 

prin evaluare măsurăm eficienţa predării şi învăţării, 
constatăm succesul sau insuccesul procesului instructiv- 
educativ; 


evaluarea pune în evidenţă: 

— relaţia succes-insucces şcolar privită ca realizare 
sau nerealizare a unei sarcini, ca moment de bilanţ al 
efortului depus, ca grad de manifestare variabilă în funcţie 
de dificultatea sarcinilor, ca acord între solicită îi şi 
realizarea lor; 

performanţa obţinută ca expresie a nivelului de 
pregătire teoretică şi practică la un relaţia progres şi 
reuşită şcolară prin raportare la fazele iniţiale şi 
intermediare, la obiective, la curbele de evoluţie, la 
criteriile integrării socio-profesionale şi şcolare ulterioare; 

discordanţa între cerinţe, aşteptări şi rezultate. 

Analizând cele de mai sus, putem afirma că predarea, 
învăţarea, evaluarea se află într-o strânsă şi permanentă 
legătură, nefiind viabile singure. 


2. PREDAREA - ACT DE COMUNICARE 
PEDAGOGICA EFICIENTĂ 
Procesul de predare - învăţare are la bază 


comunicarea didactică, parte integrantă a comunicării 
umane. Reuşita actului pedagogic depinde în mare parte 
de calitatea comunicării dintre cei doi poli ai educaţiei, 
institutor şi elev. 

Comunicarea didactică 

Comunicarea didactică are câteva particularităţi este 
îndreptată spre realizarea obiectivelor propuse; 

conținuturile ei sunt purtătoare de instruire; 

are un efect de învăţare, urmărind influențarea, 
modificarea şi stabilitatea comportamentelor individuale 
sau de grup; 

produce învăţare, educaţie şi dezvoltare, prin 
implicarea activă a elevului în actul comunicării. 

Tipuri de comunicare didactică: 

comunicarea verbală, codificată logic, având scopul 
de-a oferi conţinuturi, semantică, dezvăluind sensuri şi 
semnificaţii, toate realizate cu ajutorul limbajului oral şi 
scris; 

comunicarea neverbală (nonverbală), necodificată 
logic, alcătuită din stări afective, emoţionale, experienţe 


personale, atitudini, exprimate prin altfel de limbaje, 
nonvebale (mimică, gesturi, expresii). 

Structurarea comunicării didactice, bazată pe 
dimensiunea ei orală, prin prisma teoriei comunicării: 

emițătorul (institutorul); 

receptorul (elevul, clasa de elevi); 

repertoriul  emiţătorului (totalitatea noțiunilor, 
cunoştinţelor, priceperilor, deprinderilor, experienţei de 
care dispune cadrul didactic şi cu care se angajează în 
actul predării); 

repertoriul receptorului (elevului) care cuprinde 
ansamblul cunoştinţelor,  priceperilor, deprinderilor, 
experienţelor elevului; nivelul dezvoltării fizice şi psihice 
cu care se implică în învăţare; 

repertoriul comun al institutorului şi al elevului. 

Comunicarea devine posibilă dacă: 

repertoriile au elemente comune, se intersectează: 
emițătorul poate deveni receptor, şi viceversa. În cazul în 
care canalul de comunicare este obturat de diferiţi factori 
(zgomote, vocea slabă, suprapunerea de sunete etc.), se 
produc pierderi de informaţie şi scade posibilitatea 
formării acelui repertoriu comun necesar înţelegerii 
reciproce. 

Învăţarea eficientă are drept condiţie înţelegerea 
celor transmise. Institutorul are un rol important mai ales 
în prelucrarea informaţiilor, pe care le expune după o 
anumită logică pedagogică, făcând ca acestea să fie 
accesibile elevilor (nivelului lor de dezvoltare); 

rolul activ al institutorului se referă la filtrarea 
conţinuturilor învăţării prin selecţia, organizarea şi 
adaptarea lor la specificul clasei de elevi. 

Factori de care depinde eficacitatea comunicării: 

ambii poli ai educaţiei; 

calitatea transmisiei informaţiilor: structurarea 
logică a conţinuturilor, claritatea, precizia şi plasticitatea 
exprimării; 

nivelul de dezvoltare a structurilor psihice şi de 
limbaj a elevilor: limbajul folosit în comunicarea didactică 


este esenţial, deoarece el nu are aceleaşi semnificaţii şi 
pentru elevi, fiind uneori mai puţin cunoscut acestora; 
pentru a evita riscurile vorbelor goale, lipsite de sens, 
institutorul trebuie să fie atent cum va prezenta 
conținuturile învăţării; este necesar ca institutorul să 
cunoască nivelul real la care se află elevii din punct de 
vedere al vocabularului şi al cunoştinţelor deţinute în acel 
moment; 

gradul de implicare a elevilor în procesul de predare 
- învăţare; 

Conexiunea inversă (retroacţiune, sau feed-back): 

Înseamnă verificarea informațiilor transmise, 
moment în care se inversează cele două roluri: elevul 
devine emiţător, iar institutorul - receptor al cunoştinţelor 
prezentate anterior. Scopul final al demersului 
institutorului nu se rezumă doar la a informa, ci vizează 
schimbarea, evoluţia elevului. Beneficiarul informaţiei, 
după ce a preluat-o, este disponibil la transformare prin 
acţiune, în urma procesului de învăţare ce include şi 
informaţia primită. Feed-backul reprezintă un mijloc 
eficient de orientare a învăţării; 

feed-backul transmite simultan date, emiţătorului şi 
receptorului, referitoare la: obstacolele comunicării / 
învăţării; personalitatea receptorului/ cerinţele 
emiţătorului; măsura în care s-a adaptat mesajul 
(învăţarea; 

dacă feed - bakul este o retroacţiune prin care 
finalitatea redevine cauzalitate, modalitatea prin care 
anticiparea finalităţii redevine cauzalitate este numită 
feed-forward.  Feed-forward-ul acționează preventiv, 
asigurând controlul fiecărei secvențe de învățare către 
finalitatea sa, aşa încât să se evite, pe cât posibil, eşecul. 
(D.  Herlo) Sistemul de codificare şi decodificare 
condiţionează calitatea comunicării: 

transmiterea oricărui mesaj presupune utilizarea 
unor semne specifice: simboluri, cuvinte, terminologii 
specifice, a unui limbaj. Codul se referă la totalitatea 
semnelor cu semnificaţiile lor verbale sau nonverbale; 


prin retroacţiune, elevii sunt nevoiţi să decodifice 
ceea ce le este comunicat pentru a găsi sensul atribuit de 
institutor cuvintelor şi expresiilor. Momentul optim este 
atunci când elevii sesizează sensul unei comunicări; 

decodarea mesajului se realizează doar dacă 
institutorul şi-a adaptat comunicarea la nivelul la care se 
află aceştia (aceasta nu înseamnă că institutorul, prin 
calitatea lui de formator, nu va introduce elemente noi în 
comunicarea cu elevii pe care le va explica, realizând un 
alt pas în evoluţia lor continuă); 

conținuturile prea dense pot crea probleme în 
trecerea de la codificare, la acţiunea de decodificare. 
Pentru a se evita această situaţie, institutorul poate 
segmenta conţinutul sau poate reveni cu explicaţii 
suplimentare, oferind exemple, concretizări, sinonimii şi 
comparații necesare în asemenea condiţii. 

Pericole legate de derularea imediată a procesului 
educativ pot apărea de oriunde, însă totul porneşte de la 
condiţiile în care se realizează comunicarea institutor-elev, 
relaţie pe care se clădeşte întreg procesul de învăţare. 

3. STRATEGII ŞI STILURI DE PREDARE 

Eficienţa ori că rei acţiuni, indiferent de natura ei 
(socială, economică, educaţională etc) depinde, în mod 
firesc, de integrarea sa într-o structură organizatorică mai 
amplă şi mai complexă, respectiv într-un sistem, căruia i se 
subordonează din punct de vedere al 
scopurilor/finalităţilor urmărite. 

Strategii de predare-învăţare Definirea strategiilor de 
predare-învăţare: 

In sens larg, putem defini „strategia” ca modalitate 
de desfăşurare şi ameliorare a acţiunilor întreprinse în 
vederea atingerii unui anumit scop; 

În sens pedagogic, conceptul de „strategie” se referă 
la ansamblul de decizii, tehnici de lucru, procedee şi 
operaţii care vizează modernizarea şi perfecţionarea 
componentelor procesului de învăţământ, în acord cu 
obiectivele generale ale învăţământului şi educaţiei; 

luând în considerare noile achiziţii din didactica 


generală, strategiile de predare se pot defini ca sisteme de 
metode, procedee, mijloace şi forme de organizare a 
activităţii de instruire, integrate în structuri operaţionale, 
care au la bază o viziune sistemică şi care sunt menite să 
asigure o învăţare activă şi creatoare a cunoştinţelor şi 
abilităţilor şi să raţionalizeze procesul instruirii. 

Caracteristicile strategiilor de predare-învăţare: 

au, într-o anumită măsură, caracter normativ, dar nu 
au rigiditatea unei reguli sau a unui algoritm de 
desfăşurare. Dimpotrivă, ele constituie componenta 
dinamică şi deschisă a situaţiilor de instruire, caracterizată 
de o mare flexibilitate şi elasticitate internă; 

demersul didactic general conturat prin strategiile 
educaţionale nu este determinat riguros; el poate fi 
„ajustat” şi adaptat la evenimentele instruirii şi la 
condiţiile de predare existente; imaginarea, proiectarea şi 
aplicarea strategiilor de instruire reprezintă acţiuni care 
este recomandabil să se caracterizeze mai mult prin 
tentative decât prin certitudini, prin spirit de creaţie 
didactică şi nu de execuţie mecanică; departe de a fi o 
simplă tehnică de lucru, strategiile didactice poartă, în 
bună măsură, amprenta stilului didactic, a creativităţii 
didactice şi a personalităţii institutorului. 

funcţia strategiilor de predare-învăţare este de a 
structura şi modela înlănţuirea situaţiilor de învăţare în 
care sunt puşi elevii şi de a declanşa la aceştia 
mecanismele psihologice ale învăţării; 

elementele componente ale strategiilor de predare- 
învăţare alcătuiesc un sistem; între ele se stabilesc 
conexiuni, interrelaţii şi chiar interdependenţe. O strategie 
didactică se poate descompune într-o suită de operaţii, 
etape, reguli de desfăşurare, reguli de decizie, 
corespunzătoare diferitelor secvenţe ale predării-învăţării, 
dar se impune precizarea că fiecare decizie asigură 
trecerea la secvența următoare prin valorificarea 
informaţiilor dobândite în etapa anterioară; 

strategiile didactice nu se identifică cu sistemul 
metodologic pentru care s-a optat şi nici cu metoda 


didactică de bază. Metodele didactice sunt elemente 
constitutive ale strategiei didactice, au caracter 
operaţional, însă utilizarea exclusivă a metodei nu este 
suficientă, pentru atingerea obiectivelor fiind nevoie de o 
întreagă strategie. În timp ce utilizarea metodei reprezintă 
o acţiune care vizează învăţarea în termenii unor 
performanţe imediate, la nivelul unei activităţi de predare- 
învăţare-evaluare, strategia didactică vizează procesul 
instruirii în ansamblul său, nu o singură secvenţă de 
instruire; 

strategiile didactice nu se asimilează cu lecţia 
întrucât ele pot fi şi trebuie să fie valorificate nu doar în 
cadrul lecţiilor şi al activităţilor didactice desfăşurate în 
clasă, ci în cadrul tuturor tipurilor de activităţi desfăşurate 
de binomul institutor-elev; 

strategiile didactice au caracter probabilistic, ceea ce 
înseamnă că o anumită strategie didactică, chiar dacă este 
fundamentată ştiinţific şi adecvată resurselor psihologice 
ale clasei, nu poate garanta reuş ita procesului de instruire 
întrucât există un număr mare de variabile şi subrariabile 
care intervin în acest proces. 

Criterii de stabilire a strategiilor didactice: 

concepţia pedagogică şi didactică generală a 
perioadei respective, principalele orientări din didactica 
generală şi din didactica specialităţii, precum şi concepţia 
personală a cadrului didactic, rezultat al experienţei 
didactice proprii; 

sistemul principiilor didactice generale şi sistemul 
principiilor didactice specifice disciplinei de studiu, care, 
referindu-se la problematica învățării, orientează şi 
dirijează instruirea, stând la baza analizei, proiectării, 
desfăşurării şi evaluării lor ştiinţifice; 

obiectivele generale ale disciplinei de studiu, 
obiectivele  instructiv-educative ale  temei/capitolului, 
obiectivul fundamental şi obiectivele operaţionale ale 
activităţii didactice, care trebuie să se coreleze şi să se 
armonizeze cu strategiile didactice utilizate. Pentru 
atingerea diferitelor tipuri de obiective (cognitive, 


psihomotorii şi afectiv-motivaţionale) se concep strategii 
diferite (acestea se centrează pe obiectivele operaţionale, 
se adaptează tipului acestora, dar se diferenţiază foarte 
mult chiar şi în cadrul aceluiaşi tip de obiective, funcţie de 
finalitatea concretă urmărită); 

natura şi specificul conţinutului ştiinţific care face 
obiectul activităţii instructiv-educative: unul şi acelaşi i 
conţinut poate fi predat şi asimilat în moduri diferite în 
funcţie de rolul pe care îl deţin cei doi componenți ai 
binomului educaţional. Dacă elevul este cel care deţine 
rolul principal în învăţare, atunci noul va fi însuşit prin 
observare directă, experimentări, descoperiri, exerciţii 
intelectuale şi practice, activităţi independente etc, iar 
dacă institutorul deţine rolul principal în învăţare, el va 
transmite elevilor noile cunoştinţe prin enunţare, 
expunere, deducere, explicaţii, demonstraţii, modelări etc. 

clasa de elevi participanţi la activitatea instructiv- 
educativă, cu particularităţile sale: 

mărimea colectivului de elevi; 

gradul de omogenitate sau  neomogenitate al 
colectivului; 

nivelul mediu de pregătire al clasei, în general, dar şi 
la disciplina respectivă; 

particularităţile psihologice de vârstă şi individuale 
ale elevilor; 

nivelul de dezvoltare intelectuală, capacitatea de 
învăţare a elevilor şi mecanismele adoptate de aceştia; 

nivelul motivaţional al elevilor pentru activitatea de 
învăţare la disciplina respectivă; 

sistemul de interese şi aspirații al elevilor; 

aptitudinile pe care elevii le au pentru obiectul de 
studiu respectiv; 

experienţa de învăţare pe care o deţin elevii, tipul de 
învăţare adecvat situaţiilor de instruire şi particularităţilor 
elevilor, legitaţiile, teoriile şi condiţiile psihologice şi 
pedagogice ale învăţării; 

natura (exerciţii, sarcini de lucru, activităţi practice 
etc) şi formele probelor de evaluare (de tip sumativ, 


formativ sau alternante); 

dotarea didactico-materială a şcolii, caracteristicile 
spaţiului şcolar şi ale mediului de instruire, resursele 
didactice ale şcolii (computere, aparatură audio-video, 
ustensile şi aparatură de laborator, filme, diapozitive, 
planşe, monstre etc) şi resursele care pot fi confecţionate 
şi/sau puse la dispoziţia elevilor de cadrul didactic; 

timpul şcolar disponibil pentru realizarea activităţii 
didactice respective - reprezintă o variabilă care 
influenţează în mare măsură alegerea strategiilor 
didactice; 

personalitatea şi competenţa ştiinţifică, 
psihopedagogică şi metodică a cadrului didactic, stilul de 
activitate didactică, ingeniozitatea şi creativitatea sa... 

Cerinţe psihopedagogice şi metodice ale strategiilor 
de predare-învăţare eficiente: 

alegerea strategiilor de predare-învăţare trebuie să 
se realizeze în mod ştiinţific, respectiv să aibă la bază 
argumente referitoare la adecvarea lor la situaţia de 
instruire, la eficienţa lor în condiţiile respective şi nu 
simpla improvizație sau intuiţie a cadrului didactic; 

funcţia strategiilor didactice fiind aceea de a 
structura şi modela situaţiile de învăţare în care elevii să 
fie implicaţi cât mai activ, cu cât numărul sarcinilor de 
învăţare comunicate elevilor este mai mare şi intervenţiile 
şi i/sau punctele de sprijin ale cadrului didactic sunt mai 
reduse ca număr şi conţinut, cu atât strategiile didactice 
sunt mai eficiente; 

Întrucât în procesul instructiv-educativ se urmăreşte 
asigurarea progresului intelectual al elevilor, este necesară 
o armonizare a strategiilor de instruire cu nivelul de 
dezvoltare intelectuală a elevilor, dar şi o impulsionare a 
evoluţiei acestora spre stadiul superior de dezvoltare 
intelectuală; 

este necesară o armonizare a strategiilor didactice cu 
motivaţia pe care o au elevii pentru studiul disciplinei şi al 
temei respective, dar şi o stimulare a acestei motivații. 
Ideal este ca motivarea elevilor să preceadă utilizarea unei 


strategii didactice şi în acelaşi timp să decurgă din 
aplicarea acesteia. 

Taxonomia strategiilor de predare-învăţare 

Criterii de clasificare a strategiilor didactice: 

După gradul de generalitate: 

generale (comune mai multor discipline de studiu); 

particulare (specifice unei discipline de studiu). 

După caracterul lor: 

de rutină (bazate pe automatisme rigide); 

bazate pe sisteme de deprinderi, pe moduri generale 
de abordare a predării pentru categorii de probleme; 

novatoare, creative (elaborate chiar de către cei care 
predau). 

După natura obiectivelor pe care sunt centrate: 

cognitive; 

acţionale; 

afectiv - atitudinale. 

După evoluţia gândirii elevilor: 

Inductive; deductive; analogice; transductive; 

mixte. 

După gradul de dirijare a învăţării există mai multe 
posibilităţi de clasificare: 

algoritmice (de învăţare riguros dirijată); 

semialgoritmice (de învăţare semiindependentă); 

nealgoritmice (de învăţare preponderent 
independentă); 

prescrise (de dirijare riguroasă a învăţării): imitative; 
explicativreproductive  (expozitive); explicativ-intuitive 
(demonstrative); algoritmice; programate; 

neprescrise/participative (de activizare a elevilor): 
euristice (explicativ-investigative, investigativ-explicative, 
de explorare observativă, de explorare experimentală, de 
descoperire, bazate pe conversaţia euristică, 
problematizante, bazate pe cercetarea în echipă); creative 
(bazate pe originalitatea elevilor); 

mixte: algoritmico-euristice; euristico-algoritmice. 

Elemente componente ale strategiilor didactice 

Conceptul de strategie didactică presupune două 


aspecte foarte importante: 

În primul rând ne referim la modalitatea de 
combinare şi corelare a metodelor, procedeelor, 
mijloacelor şi formelor de organizare a activităţii didactice 
în aşa fel încât activităţile de predare, învăţare şi evaluare 
să devină cât mai eficiente; 

În al doilea rând, este de dorit ca învăţarea să 
presupună implicarea deplină a elevilor - intelectuală, 
motrică şi afectiv-volitivă, să aibă la bază (dacă este 
posibil) o activitate experimentală, să se realizeze prin 
conexiuni  interdisciplinare, pe un fond euristic şi 
problematizant. Principalele elemente constitutive ale unei 
strategii didactice sunt: 

sistemul formelor de organizare şi desfăşurare a 
activităţii de predareânvăţare; 

sistemul metodologic, respectiv sistemul metodelor şi 
al procedeelor didactice; 

sistemul mijloacelor de învăţământ; 

modul de abordare a predării şi a învăţării, respectiv 
tipurile de învăţare şi mecanismele de asimilare a 
cunoştinţelor şi abilităţilor de către elevi. 

Elementele componente ale unei strategii didactice 
acţionează ca un sistem: între ele se stabilesc legături 
reciproce şi chiar intercondiţionări, ceea ce face ca 
raportul dintre ele să fie dinamic şi flexibil. La rândul ei, 
fiecare componentă a strategiei didactice reprezintă un 
sistem alcătuit din elemente care se îmbin a şi se sprijin a 
reciproc. 

Stiluri de predare 

Funcţiile de predare se realizează şi se exprimă prin: 

comportamente de predare specifice; 

stiluri de predare. Comportamentele pedagogice: 

cunosc o mare varietate: de organizare, de impunere, 
de dezvoltare, de personalizare, de interpretare, de feed- 
back pozitiv şi negativ, de concretizare, de afectivitate 
pozitivă şi negativă etc. 

se constituie în structuri comportamentale sau 
moduri de comportament. Cei mai mulţi institutori par să 


alb a moduri proprii, specifice, de a preda. Atunci când un 
anumit mod de a preda se aplică de preferinţă, tinde să 
revină cu regularitate, să capete o anumită stabilitate şi 
durabilitate; el poate constitui un stil de predare sau 
activitate didactică. 

Stilul de activitate didactică: 

desemnează felul în care institutorul organizează şi 
conduce procesul de învăţământ, presupunând anumite 
abilităţi, îndemânări sau priceperi din partea acestuia; 

are un caracter personal, fiind oarecum unic pentru 
fiecare institutor. El reflectă concepţia şi atitudinile 
pedagogice ale acestuia, competenţa şi capacitatea lui 
profesională; 

diferitele stiluri se pot constitui în funcţie de câteva 
dominante sau aspecte constante care pot să caracterizeze 
conduita institutorilor, ca de exemplu: 

deschiderea spre inovaţ le înclinaţie spre rutină; 

centrare spre angajarea elevului - substituirea 
învăţării cu predarea; 

centrare pe conţinut - preocupare pentru dezvoltarea 
elevului; 

apropiat - distant; 

permisiv - autoritar; 

nivel înalt de exigenţe - exigente scăzute; 

prescripţie - independenţă etc. 

din perspectiva creativităţii se identifică: 

stilul creativ (există unii institutori care dovedesc mai 
multă flexibilitate decât alţii în comportamentul lor 
didactic: aceştia sunt receptivi la ideile şi experienţele noi; 
sunt  ataşaţi comportamentului explorativ; manifestă 
îndrăzneală, mai multă independenţă în gândire şi 
acţiunea didactică; au capacitate de a-şi asuma riscuri; ei 
sunt dispuşi să încerce noi practici, noi procedee, idei 
etc.); 

stilul rutinier (sunt şi institutori care manifestă o 
supleţe redusă, sunt rigizi, dogmatici, oarecum refractari 
la schimbare, la inovaţie; sunt înclinați spre convenţional, 
spre conservatorism; aceştia nu sunt dispuşi să accepte 


decât lucrurile care converg cu optica lor iniţială: tratează, 
de obicei, cu refuz solicitări ce presupun înnoire). 

Prin prisma centrării pe conţinut - pe dezvoltarea 
personalităţii sunt  institutori  ataşaţi materiei sau 
subiectelor predate, sau sunt institutori ataşaţi dezvoltării 
personalităţii elevilor. 

Un bun institutor este acela care este capabil de o 
mare varietate de stiluri didactice, având astfel 
posibilitatea să-şi adapteze munca sa diferitelor 
circumstanţe, să confere predării flexibilitate şi mai multă 
eficienţă. 

4. SPECIFICUL PREDĂRII ÎN ÎNVĂŢĂMÂNTUL 
PRIMAR 

Particularităţile de vârstă şi cele individuale ale 
elevilor impun un anumit specific predării: în clasele 
primare, copilul îşi formează deprinderi de citire şi scriere 
corectă, face cunoştinţă cu primele noţiuni matematice, 
începe studiul mediului înconjurător, al geografiei şi 
istoriei. 

Învăţarea citirii şi scrierii Caracteristici: 

este prima activitate din procesul alfabetizării care 
începe odată cu şcolarizarea; 

constituie o condiţie de bază a întregii munci 
instructiv-educative din şcoală (cunoaşterea lumii 
înconjurătoare nu se face numai prin observarea directă, ci 
şi indirect, din cărți); 

reprezintă pentru începători o activitate complexă şi 
necesită folosirea unei metode specifice de predare (de 
modul cum învățătorul predă citit-scrisul depinde în cea 
mai mare măsură progresul ulterior al copiilor în studiul 
limbii române şi al celorlalte obiecte de studiu din clasele 
I-IV); 

Caracteristicile procesului de învăţare a citit- 
scrisului: 

trebuie să se pornească de la particularităţile 
materialului predat, dar tot atât de important este să se 
ţină seama de particularităţile psihologice ale copiilor; 

În prima etapă, când gândirea micilor şcolari îşi mai 


păstrează caracterul intuitiv, iar activitatea lor de 
cunoaştere este orientată spre perceperea aspectelor 
materiale şi a formării unor reprezentări de limbă, este 
nevoie să se recurgă chiar la obiecte, ilustraţii, tablouri, 
care servesc  dezvăluirii conținutului  noţional al 
cunoştinţelor, caracteristicilor esenţiale ale noţiunilor; 

În etapa următoare, materialul intuitiv de bază îl 
constituie cuvintele, faptele de limbă, organizate în 
propoziţii, fraze, texte închegate; 

trebuie să dea posibilitatea elevilor să-şi însuşească 
uşor, dar corect, pronunţarea sunetelor în variate 
combinaţii de silabe, în cuvinte, să recunoască literele în 
scris şi apoi să transforme literele din complexul de silabe 
şi cuvinte iarăşi i în sunete; 

Utilizarea metodei fonetice, analitico-sintetică: 

Il pune pe copil în situaţia de a opera cu propoziţii de 
la care începe analiza fonetică până se ajunge la sunetul a 
cărui predare se urmăreşte; 

pentru a dezvolta gândirea copiilor în sensul solicitat 
de logică, este necesar ca învățătorul să formuleze şi să 
ceară elevilor formularea de propoziţii care să prezinte o 
structură logică. 

Însuşirea scrierii: 

este un proces complex, mai dificil decât cel al citirii; 

Inainte de a ajunge la literă sau la cuvânt, copilul 
străbate o fază de lucru având ca obiectiv deprinderea 
copilului cu tehnica trasării unor grupe de elemente 
grafice (cârlige, zale, bastonate, ovale etc.) necesare 
scrierii literei. In predarea acestor elemente grafice şi mai 
apoi a literelor învățătorul trebuie să pună accentul pe 
iniţierea elevului în tainele procesului de scriere. 
Învățătorul va urmări permanent poziţia corpului elevilor, 
va îndruma şi urmări respectarea regulilor tehnice, 
igienice şi grafice privitoare la forma, înclinarea, grosimea 
literelor; 

după familiarizarea elevilor cu elementele grafice se 
trece la învăţarea scrierii literelor, a cuvintelor şi 
propoziţiilor. 


Metode folosite: 

cei trei factori ai procesului predării limbii (lingvistic, 
psihologic şi pedagogic) sunt hotărâtori în ceea ce priveşte 
alegerea metodelor şi procedeelor de predare; 

elevii din ciclul primar, cu precădere cei din clasele I- 
II, nu dispun de cunoştinţele gramaticale necesare 
explicării şi scrierii cuvintelor şi de aceea se foloseşte 
foarte mult metoda exerciţiului, care se bazează pe 
formarea de automatisme. Eficienţa metodei depinde de 
calitatea exerciţiilor propuse, de adaptarea lor la 
posibilităţile de înţelegere specifice vârstei. 

— Predarea noţiunilor matematice 

Valorificarea diverselor surse intuitive: 

În procesul de predare a noţiunilor matematice 
trebuie valorificate: experiența empirică a copiilor, 
matematizarea realității înconjurătoare, operații cu 
mulțimi concrete de obiecte, limbajul grafic; 

Folosirea jocului: 

În clasa întâi institutorul foloseşte jocul didactic la 
orele de matematică deoarece noţiunile de număr şi de 
operaţii cu numere sunt abstracte; 

oferă numeroase avantaje pedagogice, dintre care: 
constituie o admirabilă modalitate de a-i determina pe 
copii să participe activi la lecţie; antrenează la lecţie atât 
copiii timizi cât şi pe cei slabi; dezvoltă spiritul de 
cooperare; dezvoltă la elevi iscusinţa, spiritul de 
observaţie, ingeniozitatea, inventivitatea; constituie o 
tehnică atractivă de exploatare a realităţii. 

Procesul evolutiv de învăţare a matematicii: 

modelul de învăţare a matematicii din clasa întâi 
rămâne unul cu precădere intuitiv, în care relaţiile 
matematice nu sunt disociate de relaţiile dintre 
reprezentările lucrurilor; începând din clasa a doua se 
reduce intuitivul, se simplifică şi către sfârşit chiar se 
elimină. Începând din clasa a doua, se lărgeşte repertoriul 
adunării şi scăderii; 

În clasa a treia pătrund în fluxul operaţiilor 
matematice înmulţirea şi împărţirea. Mersul înainte, spre o 


altă operaţie, presupune reconsiderarea operaţiilor deja 
învăţate; 

În predarea operaţiilor de înmulţire şi împărţire se va 
acţiona astfel încât să se creeze o influenţă retroactivă 
favorabilă a noilor cunoştinţe (înmulţirea) asupra vechilor 
cunoştinţe (adunarea). 

temele care îi introduc pe elevi în învăţarea noţiunii 
de fracţie ca mod de redare a relaţiei parte-întreg, ca şi 
problemele ce implică metoda mersului invers, oferă foarte 
bune ocazii de educare a gândirii matematice; 

Ilustrările, explicaţiile şi generalizările care se aduc 
în procesul predării pot să se constituie ca metode 
susceptibile să-i conducă pe elevi la surprinderea esenței 
matematice. 

— Predarea geografiei Caracteristici: 

În clasa a patra elevul se află la primul său contact cu 
geografia; 

deoarece structura personalităţii elevului la această 
vârstă e cantonată încă în etapa operaţiilor concrete, 
trebuie ca în predare învățătorul să apeleze la strategii 
adecvate pentru  accesibilizarea conținutului noii 
discipline. 

Metode şi procedee instructiv-educative specifice: 

expunerea sistematică; 

observația geografică; 

excursia geografică; 

lectura geografică; 

metoda descrierii şi a problematizării; 

modelul şi modelarea etc. 

Predarea istoriei Caracteristici: 

Istoria, ca disciplină nouă de învăţământ la clasa a 
patra îi introduce pe elevi într-un univers inedit, cel al 
manifestărilor de viaţă ale colectivităţilor umane; 

pentru a realiza o învăţare cât mai autentică a 
istoriei, elevii nu trebuie doar să memoreze realitatea 
finită despre eveniment, ci să se angajeze într-o activitate 
de redescoperire; 

În predarea istoriei, învățătorul trebuie să ţin a 


seama de capacitatea de muncă intelectuală a elevilor cu 
care lucrează şi de conţinutul lecţiei. În decursul lecţiei de 
istorie se întâlneşte adesea îmbinarea metodică şi 
asocierea tehnicii instrumentale. 

Metode şi procedee instructiv-educative specifice: 

prin acţiuni de explorare, perceperea exponatelor din 
muzee, citirea şi interpretarea textelor şi inscripţiilor 
elevul va trece de la perceperea obiectului la actul de 
reprezentare, imaginare şi trăire a scenariului de viaţă 
probabil ascuns în spatele mărturiei despre el. Aceasta va 
feri pe micii şcolari de achiziţionarea complexului de 
temere de istorie care se poate instala în cazul memorării 
faptelor, fără trezirea unor puternice emoţii, care să ducă 
la formarea de sentimente mai târziu. 

Activitatea şcolarului mic poate fi susţinută nu numai 
de o motivaţie externă, dar şi de o motivaţie internă, care 
activează procesul de asimilare a cunoştinţelor într-un mod 
continuu. Ea se naşte atunci când învățătorul asigură în 
procesul predării stimularea şi menținerea într-o 
permanentă stare activă a vioiciunii şi curiozității copilului. 

5. MODELE DE DETERMINRE A EFICACITĂŢII ŞI 
EFICIENŢEI PREDĂRII ŞI A COMPORTAMENTULUI 
DIDACTIC AL ÎNVĂȚĂTORULUI 

Motivatia necesității îmbunătățirii pregătirii 
învățătorului / institutorului / profesorului: 

Învățătorul exercită o profesie de cea mai mare 
importanță pentru societate: ține sub control şi sub o 
îndrumare responsabilă copii cu vârsta cuprinsă între 6 şi 
11 ani; 

Învățătorul este pârghia promotoare în formarea 
personalităţii elevului prin tot ceea ce întreprinde în 
activitatea curriculară. 

Caracteristicile unui model modem şi eficace al 
formării şi perfecţionării continue: 

se pune accentul pe o pregătire pe termen lung, care 
să devină un suport sigur de susţinere a unei puternice 
motivații profesionale a învăţătorilor şi a unui îndelungat 
efort de creativitate didactică ce se cere din partea lor; 


se pune accent pe însuşirea unei înalte competenţe 
profesionalpedagogice, pe modelarea comportamentelor 
didactice necesare exercitării tuturor funcţiilor cerute de 
organizarea şi conducerea procesului de învăţământ. 

Caracterul polivalent al calităţilor şi funcţiilor 
învățătorului: 

calităţi personale, esențiale ale personalității 
învățătorului se numără: dragostea părintească şi 
respectul pentru drepturile copilului, atitudine creativă în 
predare, calm, răbdare, perseverență în acțiunile 
întreprinse, ton cald, apropiat de sufletul copilului îmbinat 
cu exigenţă măsurată faţă de copii, relaţii de dialog, 
cooperare şi parteneriat cu elevii săi şi cu colegii săi; 

competenţa profesională:  temeinica pregătire 
teoretică a învăţătorilor este apreciată ca fiind 
fundamentală pentru exercitarea competentă a profesiei 
de învăţător. Explicaţia e simplă: nu poţi fi un bun 
învăţător dacă tu însuţi nu eşti bine format, educat, dacă 
nu  stăpâneşti cu competenţă obiectele de studiu. 
Pregătirea de specialitate este însă permanent ameninţată 
de intervenţia uitării. De aceea, operaţiile de actualizare şi 
asimilare a noului sunt de o importanţă majoră, fiind 
necesară o documentare permanentă a învăţătorilor; 

calităţile personale şi competența profesională 
asociate într-o formă unitară şi firească, constituie o 
cerinţă de căpătâi ce trebuie îndeplinită de învăţători. Din 
acest motiv, apropierea pregătirii teoretice de o foarte 
bună pregătire practică capătă o importanţă din ce în ce 
mai mare. 

Priorităţile acţiunii educaţionale: 

modernizarea perpetuă a procesului instructiv- 
educativ impune ca metodele aplicate în procesul predării 
să fie cât mai riguros selectate, într-o formă accesibilă, 
novatoare. Prin diversificarea metodelor, învățătorul va 
urmări înlăturarea plictisului, rutinei, deschizând în 
sufletul elevului dorinţa de învăţare într-un mod creativ şi 
eficient; 

lecţiile desfăşurate pe baza metodelor interactive duc 


la eficientizarea procesului predării într-un concept facil, 
atractiv; 

dezvoltarea maximală a capacităţilor fiecărui elev; 

asigurarea şanselor egale de acces şi de parcurgere, 
de afirmare a fiecărei personalităţi şi a grupului şcolar 
constituie piatra de încercare a competenţei şi dăruirii 
învățătorului. Acesta trebuie să-şi afirme mai pregnant 
rolul de consultant, organizator şi animator; 

este necesar ca învățătorul să dispună de capacitatea 
de a consilia elevii, capacitate ce presupune sesizarea şi 
rezolvarea de probleme foarte diverse şi complicate; 

Învățătorul trebuie să aplice creator la specificul 
situaţiei de predare, principalele metode şi tehnici de 
activitate intelectuală. Metodele, procedeele şi 
instrumentele vor fi adecvate situaţiilor concrete, pentru 
asigurarea succesului şcolar; 

Învățătorul va aplica probe psihologice, va completa 
fişe de caracterizare, fişe psihopedagogice, chestionare de 
interese în scopul identificării aptitudinilor elevilor şi a 
dezvoltării acestora; 

Învățătorul va aplica principiile, metodele şi 
procedeele educaţiei moral-civice, estetice, democratice în 
procesul formării la elevi a bazelor conştiinţei şi conduitei; 

Învăţătorului trebuie să alb a capacitatea şi abilitatea 
de a fi un bun formator şi conducător al colectivului de 
copii; _ 

Învățătorul, în toate împrejurările, trebuie să 
demonstreze un comportament impecabil, astfel încât să 
poată fi preluat ca model, ca exemplu benefic formării 
copiilor. Aceasta pentru că trebuie să ai tu, ca educator, 
calităţile pe care le ceri celorlalţi; 

Învățătorul trebuie să organizeze şi să desfăşoare 
activităţi concrete pentru educarea relații iilor 
interpersonale: cooperare, comunicare, competiţie, 
conflict, acomodare pentru formarea unor deprinderi şi 
obişnuinţe de conduită civilizată; 

Învățătorul trebuie să fie conştient de necesitatea 
autodepăşirii. Conştientizarea  neajunsurilor în planul 


eficienţei predării îl va determina pe oricare învăţător 
responsabil să-şi organizeze eforturile în sfera 
autoperfecţionării. 

IX. METODOLOGIA ŞI TEHNOLOGIA INSTRUIRII 

6. Delimitări conceptuale: metodologie, tehnologie, 
strategie, metodă, procedeu, mijloc. Analiza 
interdependenţelor. Rolul integrator al strategiilor 
didactice 

7. Sistemul metodelor de instruire. Clasificarea şi 
caracteristicile principalelor grupe de metode. Specificul 
metodelor de instruire pentru învăţământul primar 

8. Descrierea metodelor de instruire. Fundamente şi 
posibilităţi de aplicare eficientă, activizatoare, creativă. 
Instruirea asistată de calculator - direcţie strategică în 
perfecţionarea metodologiei şi tehnologiei instruirii 


9. Mijloace didactice şi suporturi tehnice de instruire: 
rol, funcţii, valenţe formative 

10. Instruirea asistată de calculator - direcţie 
strategică în perfecţionarea metodologiei şi tehnologiei 
instruirii 

1. DELIMITĂRI CONCEPTUALE: METODOLOGIE, 
TEHNOLOGIE, STRATEGIE, METODĂ, PROCEDEU, 
MIJLOC. ANALIZA INTERDEPENDENŢELOR. ROLUL 
INTEGRATOR AL STRATEGIILOR DIDACTICE 

Dacă curriculumul actual are ca scop realizarea de 
obiective axate pe formarea şi dezvoltarea elevilor, atunci 
mijloacele instruirii nu se vor mai centra pe însuşirea de 
cunoştinţe în sine, ci pe exersarea de experienţe, situații, 
acţiuni corespunzătoare acestor obiective. 

Pe legătura care se creează între obiective, 
conţinuturi şi rezultate finale se regăseşte metodologia de 
instruire şi educare, sistem de operare concretă, care face 
apel la anumite metode şi procedee, mijloace de 
învăţământ, forme de organizare a activităţilor, moduri de 
relaţionare cadru didactic - elev, moduri manageriale de 
conducere a acţiunilor. 

— Metodologia procesului de învăţământ: 

reprezintă teoria care vizează definirea, clasificarea 
şi valorificarea metodelor didactice în vederea optimizării 
permanente a activităţii de predare-învăţare-evaluare (S. 
Cristea). 

presupune raportarea la activitatea pedagogică de 
formare-dezvoltare permanentă a personalităţii aflată în 
strânsă interdependenţă cu toate elementele componente 
ale procesului de învăţământ, privite ca ansamblu 
structural în deplina lui unitate (I. Cerghit). 

Continuu supusă perfecționării, metodologia 
instruirii are în vedere următoarele tendinţe: 

adaptarea la cerinţele centrării instruirii pe elev, pe 
activizarea şi pe diferenţierea, personalizarea formării 
sale; 

orientarea priorităţilor metodologice către realizarea 
obiectivelor de natură formativă, prin utilizarea 


conţinuturilor, pentru câştigarea experienţelor învăţate, a 
capacităţilor, a abilităţilor cerute; 

orientarea participării elevilor în învăţare, prin 
combinarea formelor de învăţare, a tipurilor de strategii, a 
procedeelor de aplicare a metodelor, prin integrarea 
metodică a mijloacelor de învăţământ, prin alternarea 
formelor de organizare a instruirii, a varierii stilurilor 
didactice; 

transformarea treptată a metodologiei instruirii 
dirijate într-o metodologie a autoinstruirii. 

Un alt concept în teoria instruirii este cel de 
tehnologie a educaţiei/instruirii. El s-a impus în ultimele 
decenii, pentru a sublinia ideea că orice proces, acţiune 
pedagogică, implică o anumită modalitate relativ exactă de 
rezolvare, după o anumită  organizare-programare, 
acceptată drept concepţie pedagogică. 

— Tehnologia instruirii 

Indică ansamblul metodelor, mijloacelor de 
cunoaştere ştiinţifică prin învăţare, a modurilor de aplicare 
a datelor ştiinţifice la situaţii concrete, de combinare a 
metodelor şi procedeelor într-o concepţie unitară de 
rezolvare a obiectivelor, arată ce sunt, ce roluri au, cum 
sunt determinate, ce specific au, cum corelează, cum se 
aplică, cum se combină, cum se perfecţionează (E. Joița); 

este una dintre cele mai abordate problematici ale 
teoriei şi practicii instruirii deoarece defineşte căile de 
obţinere a cunoaşterii, de predare, de învăţare, de 
evaluare; 

Metoda: 

Din punct de vedere etimologic: 

abordarea etimologică a cuvântului ne arată că 
metoda îşi păstrează semnificaţia originală, dedusă din 
grecescul methodos: odos = cale, drum; metha = către, 
spre; methodos = cercetare, căutare, urmărire. Astfel, 
metoda s-ar putea defini: drumul sau calea de urmat în 
activitatea comună desfăşurată de educator şi educati, 
pentru împlinirea obiectivelor învăţământului şi spre 
formarea acestora; 


În didactica tradiţională: 

modul optimal de organizare al acţiunii de instruire, 
în măsură să îmbine intim eforturile profesorului şi ale 
elevilor; 

este un plan de acţiune, o succesiune de operaţii 
realizate în vederea atingerii unui scop, un instrument de 
lucru în activitatea de cunoaştere, de formare şi dezvoltare 
a abilităţilor; 

În didactica modernă: 

este înţeleasă ca fiind un mod de a proceda pentru a 
pune elevul într-o situaţie de învăţare - mai mult sau mai 
puţin dirijată - care să se apropie cu una de cercetare 
ştiinţifică, de urmărire şi descoperire a adevărului şi de 
legare a lui de aspectele practice, aplicative ale realităţii. 

Privită sub raport funcţional şi structural: 

poate fi considerată drept un model sau un ansamblu 
organizat al procedeelor sau modurilor de realizare 
practică a operaţiilor care stau la baza acţiunilor 
întreprinse în comun de profesor şi elevi şi care conduc în 
mod planificat şi eficient la realizarea obiectivelor propuse. 

— Procedeele didactice 

Caracteristici: 

arată modul de aplicare a metodelor pe secvenţe, 
operaţii, situaţii concrete; 

ele detaliază metoda, o particularizează, arată un 
mod de valorificare al ei şi arată o tehnică limitată de 
acţiune; 

Relaţia metodă-procedeu didactic: 

eficienţa practică a metodei este dată de alegerea, 
calitatea, unitatea, combinarea, adecvarea, ordonarea şi 
reordonarea procedeelor pe operaţiile predării, învăţării, 
evaluării. Astfel ele sunt considerate drept tehnici mai 
limitate de acţiune, de rezolvare directă a unor operaţii, 
situaţii concrete (E. Joița); 

procedeele sunt subordonate finalităţilor de urmărit 
prin intermediul metodei date, iar în cadrul ei, fiecare 
procedeu îşi păstrează semnificaţia atât timp cât situaţia o 
cere. Fiecare procedeu eficient sporeşte valoarea metodei 


în care se integrează, dar la fel poate să-i aducă prejudicii 
dacă este lipsit de eficienţă; 

relaţia metodă-procedeu este foarte dinamică, ceea 
ce determină trecerea cu uşurinţă a unui termen în 
celălalt. De exemplu, dacă explicaţia unui profesor asupra 
unui fenomen a dominat tot cursul lecţiei, iar realizarea 
experimentală a fenomenului respectiv de către elevi a 
intervenit doar ca o secvenţă (ca un simplu procedeu), într- 
o altă lecţie lucrurile se pot inversa: experimentul efectuat 
de elevi să ocupe locul preponderent, iar explicaţia 
profesorului să intervină doar în anumite momente; 

diferenţa care trebuie făcută între metoda didactică, 
pe de o parte, şi procedeul didactic pe de altă parte, 
constă în faptul că metoda de învăţământ reprezintă o 
entitate mai cuprinzătoare, pe când procedeul este fie doar 
o parte integrantă a metodei, fie un element de sprijin, fie 
un mod concret de valorificare a metodei (D. Herlo). 

Mijloacele de învăţământ Caracteristici: 

reprezintă instrumentele naturale, artificiale, tehnice 
(auditive, vizuale, audio-vizuale), informaţionale, cu 
caracter auxiliar în raport cu metodele şi procedeele 
didactice; 

sunt instrumente sau complexe instrumentale menite 
să faciliteze transmiterea unor cunoştinţe, formarea unor 
priceperi, deprinderi, evaluarea unor achiziţii, valorizarea 
unor aplicaţii practice în cadrul procesului didactic. 

Rolul mijloacelor de învăţământ: 

facilitează limitarea  verbalismului, punerea în 
contact a elevilor cu obiecte şi fenomene mai greu 
accesibile perceperii directe; 

au şi importante virtuţi formative pentru înţelegerea, 
aplicarea, interpretarea aspectelor realităţii, pentru 
sensibilizarea la probleme, întărirea motivaţ iei şi 
interesului, chiar educaţia estetică. (C. Cucoş) Tehnicile de 
eficientizare a activităţii de predare-învăţare-evaluare, 
respectiv metodele, procedeele şi mijloacele didactice, 
formează structura metodologiei procesului de învăţământ. 

Strategia didactică Caracteristici: 


se raportează la abordarea situaţională a procesului 
de învăţământ, pornind de la studiile psihologice asupra 
obiectivelor şi rezultatelor învăţării (între acestea sunt 
cuprinse şi strategiile cognitive ca deprinderi, capacităţi 
care guvernează comportamentul de învăţare, de utilizare 
a modelului găsit în rezolvarea situaţiilor asemănătoare 
sau situaţii problematice); 

strategia face parte din metodologia, arta 
profesorului de a conduce, rezolva situații de instruire (E. 
Joița). El foloseşte în sistem elementele procesului de 
predare-învăţare-evaluare, pentru realizarea obiectivelor 
într-o anumită manieră, opțiune procedurală, mod 
combinativ, stil de coordonare, model de rezolvare tipică şi 
optimală. Este aşadar un fapt de management 
instrucţional; 

Strategiile didactice fac parte din tehnologia 
didactică şi reprezintă ansambluri de procedee pentru 
conlucrarea profesor-elevi în realizarea predării-învăţării, 
în câmp specific de factori şi posibilităţi. 

Tipuri de strategii: 

expozitiv-euristice, realizate prin combinarea 
metodelor expozitive; 

algoritmizate, realizate prin combinarea metodelor 
algoritmice; 

evaluativ - stimulative, prin combinarea metodelor de 
verificare, notare şi apreciere (I. Nicola). 

Componentele pe care se poate construi strategia 
didactică: 

mediul de organizare a situaţiilor de învăţare: formal, 
semiformal, extraşcolar; 

forma de organizare a educaţilor: individuală, pe 
grupe, frontală; 

după gradul de explicitare a conţinuturilor: directe, 
sugerate, ascunse; 

după dimensiunea conţinutului transmis: secvențial, 
pe unităţi tematice, global; 

după gradul de intervenţie a profesorului: 
permanent, episodic, combinat. 


Pe lângă cele tradiţionale, strategiile moderne ating 
noi atribute: 

rolul elevilor: exprim a puncte de vedere proprii, 
realizează schimb de idei cu ceilalţi, argumentează, caută 
înţelegerea, cooperează în rezolvarea problemelor; 

rolul profesorului: facilitează şi moderează învăţarea, 
ajută elevii să înţeleagă şi să explice propriu, este partener 
în învăţare; 

modul de realizare a învăţării: predominant prin 
formare de competenţe, învăţare prin cooperare; 

evaluarea: măsurarea şi aprecierea competenţelor, 
accent pe elementele calitative, vizează procesul de 
învăţare la fiecare elev (C. Cucoş). 

Strategia oferă criterii pentru construirea acţiunilor, 
situaţiilor de instruire prin: 

alegerea orientării spre un anumit tip, formă, 
modalitate de predareânvăţare, de conducere a acestora; 

alegerea ansamblului optim de metode, mijloace, 
forme de organizare, care vehiculează conținuturile 
învăţării; 

Indicarea condiţiilor, resurselor minime necesare în 
atingerea unui obiectiv sau a unui grup; 

conceperea, proiectarea pe secvenţe a predării - 
învăţării - evaluării sau printr-o anume înlănţuire, 
ordonare a acestora; 

găsirea soluției adecvate de definire, alegere, 
corelare a situaţiilor rezultate din raportarea la obiective, 
anterior precizat; 

realizarea de combinaţii variate ale acestor elemente 
ale procesului instruirii, atât la nivel global, cât şi la 
nivelul unei situaţii concrete de predare, învăţare, pe un 
obiectiv operaţional; 

Indicarea unui anumit mod de introducere a elevului 
în situaţia creată, de îndrumare a lui în rezolvarea sarcinii, 
până la finalizarea, evaluarea ei; 

raportarea acestei combinaţii la alte condiţii 
determinate - nivel iniţial de pregătire al elevilor, timp 
acordat, moment de începere, loc între celelalte situaţii, 


condiţii materiale; 

formularea unei variante, soluţii cu caracter de 
decizie, după prelucrarea informaţiilor acumulate asupra 
componentelor necesare situaţiei, privind tipul, 
organizarea, desfăşurarea acesteia; 

posibilitatea de detaliere a componentelor necesare 
situaţiei, privind tipul, organizarea, desfăşurarea acesteia; 

posibilitatea de detaliere a componentelor sale în 
acţiuni, operaţii delimitate (procedee), care să sporească 
gradul de precizie, de control, de prevenire a abaterilor, de 
eficientizare; 

posibilitatea profesorului de a dirija evoluţia situaţiei, 
de a sesiza factorii perturbatori şi a interveni, a găsi soluţii 
de adaptare sau de alegere a altei modalităţi ad-hoc, a 
antrena elevii după particularităţile lor, a-şi afirma 
creativitatea, stilul de predare, de conducere a acţiunii; 

Indicarea modului adecvat de punere a elevului în 
contact cu obiectivele urmărite, cu conţinutul, cu sarcinile 
concrete, cu condiţiile de realizare, cu criteriile de 
evaluare, cu tipul de învăţare şi valorificare a experienţei 
anterioare; 

formularea chiar de ipoteze de cercetare a 
optimizării instruirii, prin introducerea, experimentarea de 
noi combinaţii metodologice, organizatorice; 

delimitarea gradului, formei, extinderii dirijării 
elevilor în antrenarea, rezolvarea, generalizarea 
rezultatelor, în implicarea lor în situațiile specifice de 
învățare; 

sprijinirea profesorului în găsirea răspunsurilor la 
problemele pe care şi le pune în acțiunea de proiectare 
didactică, de definire şi combinare a situațiilor de 
instruire-educare solicitate; 

unificarea criteriilor, adaptarea lor în stabilirea 
strategiei de rezolvare a situației: concepția profesorului, 
obiectivele, conținutul informațional, tipul de experiență a 
elevilor, normativitatea respectată, resursele didactico- 
materiale, timpul dat. 

Din ceea ce s-a precizat mai sus, rezultă că strategia 


didactică nu se rezumă la aplicarea unei metode, ci se 
impune nevoia de cuprindere şi a mijloacelor de 
învăţământ ca auxiliare ale metodelor, dar şi a formelor de 
organizare a activităţii elevilor (frontală, independentă, 
individuală sau pe grupuri omogene/eterogene) şi a 
activităţii generale (în clasă, în afara clasei, în afara şcolii) 
(E. Joița). 

2. SISTEMUL METODELOR DE INSTRUIRE. 
CLASIFICAREA ŞI CARACTERISTICILE PRINCIPALELOR 
GRUPE DE METODE. SPECIFICUL METODELOR DE 
INSTRUIRE PENTRU ÎNVĂŢĂMÂNTUL PRIMAR 

Există o mare diversitate de metode, modalităţi de 
rezolvare, de procedee, de tehnici utilizate de către 
profesor şi elevi. Cu cât sporeşte mai mult gradul de 
diversificare a metodelor, cu atât mai necesară este 
ordonarea şi ierarhizarea acestora, integrarea lor în 
sisteme unitare, determinate după criterii ştiinţ ince. 

Criterii avute în vedere pentru întocmirea unei 
taxonomii a metodelor didactice: 

criteriul istoric: tradiţionale şi moderne; 

sfera aplicabilităţii: generale şi speciale; 

modul de prezentare a informaţiilor: verbale şi 
concret-intuitive; 

gradul de activizare al elevilor: pasive-expozitive şi 
participative; 

rolul didactic dominant: de predare, de consolidare, 
de verificare; 

strategia de învăţare: algoritmice şi euristice; 

forma de organizare: de învăţare individuală, în 
grupuri sau de învăţare frontală; 

tipurile de învăţare: prin receptare, prin descoperire, 
prin acţiune practică, prin creaţie. 

Clasificarea metodelor. După I. Cerghit se disting 
patru mari categorii de metode: 

a. Metode de comunicare şi dobândire a valorilor 
social-culturale (organizarea învăţării este centrată pe 
comunicare, ca model  logocentric): „Metode de 
comunicare orală: 


expozitive: naraţiunea, descrierea, explicaţia, 
demonstraţia teoretică, prelegerea, conferinţa, expunerea, 
discuţia, dezbaterea, informarea,  micro-simpozionul, 
instructajul; 

Interogative: conversaţia euristică, dialogul, 
consultaţia în grup, preseminarul, seminarul, masa- 
rotundă,  brainstormingul (furtuna de idei), discuţia 
dirijată, colocviul, discuţia liberă; 

de instruire prin problematizare: rezolvarea de 
situaţii problemă; Metode de comunicare scrisă: instruirea 
prin lectură, munca cu cartea, analize de text, reformarea, 
documentarea; Metode de comunicare  oral-vizuală: 
instruirea prin filme sau televiziune, prin tehnici audio- 
video, DVD; Metode de comunicare interioară (bazate pe 
limbajul intern): reflecția personală, experimentul mintal. 
b. Metode de explorare sistematică a realității obiective: 

Metode de explorare directă a realității, bazate pe 
contactul nemijlocit cu lumea obiectelor, fenomenelor, ca 
metode de descoperire: observarea sistematică 
independentă sau dirijată, observația în condiții de 
experimentare, cercetarea documentelor istorice, studiul 
de caz, efectuarea de anchete, studii comparative, 
elaborarea de monografii, coparticipare la evenimente; 

Metode de explorare indirectă a realității, bazate pe 
contactul cu substitute ale obiectelor şi fenomenelor reale: 
demonstrația, modelarea; 

c. Metode fundamentate pe acțiune (metode practice) 
utilizate în însuşirea de noi cunoştinţe şi deprinderi, dar şi 
în operaţionalizarea noţiunilor, aplicarea lor în practică: 

Metode de acţiune efectivă, reală sau autentică: 
exerciţiul, lucrări practice, lucrări de atelier, activităţi 
creative, studiu de caz, elaborare de proiecte, participare 
la munca productivă sau social-culturală; 

Metode de acţiune simulată sau fictivă: jocuri 
didactice, jocuri de simulare, învăţarea dramatizată, 
învăţare pe simulatoare; 

d. Metode de raţionalizare a conţinuturilor şi 
operaţiilor de predareânvăţare, centrate pe performanţă, 


pe eficienţă maximă: 

metodele algoritmice; 

Instruirea programată care depăşeşte prin 
complexitate şi suportul ei teoretic, cadrul strict al unei 
grupări sau al alteia dintre cele enunțate şi se constituie 
într-o metodă distinctă; 

Instruirea asistată de calculator. 

Această ordonare a metodelor didactice s-a realizat 
pentru a avea o viziune de ansamblu asupra acestora, care 
să excludă din practica pedagogică folosirea unilaterală, 
preferenţială a unui grup de metode în defavoarea altora, 
şi să susţină necesitatea aplicării unui registru cât mai 
larg, fundamentat pe ideea complementarităţii. 

3. DESCRIEREA METODELOR DE INSTRUIRE. 
FUNDAMENTE ŞI POSIBILITĂŢI DE APLICARE 
EFICIENTĂ, ACTIVIZATOARE, CREATIVĂ 

În activitatea didactică, metodele sunt alese şi 
utilizate în sistem, pe fondul strategiilor precizate, 
deoarece ele acţionează complementar în rezolvarea 
situaţiilor de instruire. Pentru a le putea combina şi folosi 
optim în practica pedagogică, este nevoie să le ştim 
caracteristicile de bază, procedeele care stau la baza lor. 

Abordăm în continuare metodele şi procedeele lor 
după nivelul lor de utilizare în dinamica procesului 
instructiv-educativ şi în funcţie de gradul lor de utilizare în 
învăţământul preşcolar şi primar. 

— Metode didactice în care predomină acţiunea de 
comunicarea. Metode didactice în care predomină 
acţiunea de comunicare orală expozitivă 

Metoda expunerii: 

asigură prezentarea orală a unei teme sau probleme 
într-o organizare logică, densă, clară, fluentă, sub forma 
naraţiunii, explicaţiei sau prelegerii; 

optimizarea metodei solicită profesorului proiectarea 
unui oponent real sau virtual care stimulează ritmul şi 
dinamismul expunerii inclusiv prin introducerea unor 
procedee didactice bazate pe tehnici de dramatizare şi de 
identificare. 


b. Metode didactice în care predomină acţiunea de 
comunicare orală interogativă 

Metoda conversaţiei euristice: 

valorifică maieutica lansată de Socrate, respectiv 
arta de a moşi spiritul; 

dialogul proiectat de cadrul didactic la nivelul acestei 
metode poate fi dirijat prin secvenţe de întrebări-răspuns 
care solicită reproducerea cunoştinţelor predate-învăţate, 
dar şi prin întrebări-problemă care stimulează gândirea 
elevului la nivelul unor explicaţii, aplicaţii, analize-sinteze, 
interpretări, aprecieri critice; 

eficientizarea acestei metode implică: limitarea 
drastică a întrebărilor care angajează mai mult memoria; 
crearea situaţiilor de învăţare care asigură transformarea 
întrebărilor în întrebări-problemă; respectarea 
potenţialului de reflecţie al fiecărui elev, în termenii 
stimulării raportului dintre acţiunea verbală externă şi 
acţiunea verbală internă. 

Metoda dezbaterii: 

valorifică procedeul întrebărilor în direcţia unui 
schimb organizat de informaţii semnificative pentru 
soluţionarea unor probleme, dezvoltarea unor capacităţi de 
stăpânire a materiei, de exprimare şi de creaţie în 
contextul unor aplicaţii sau analize de caz deschise 
perfecţionării; presupune un anumit nivel de cunoştinţe şi 
capacităţi, comun participanţilor, valorificabil sub 
conducerea unui cadru didactic; 

structura metodei implică trei momente decisive: 
introducerea prin formularea întrebărilor sau a 
întrebărilor-problemă; intervenţia participanţilor; 
sintetizarea discuţiilor prin sistematizarea argumentelor, 
delimitarea aprecierilor, definitivarea concluziilor. 

Metoda furtuna de idei (brainstorming) reprezintă o 
variantă a dezbaterii. 

Constă în: 

lansarea problemei în vederea activării tuturor 
membrilor grupului; 

stimularea participanţilor în vederea emiterii cât mai 


multor idei; 

consemnarea tuturor ideilor emise de participanţii la 
activitate; 

aprecierea critică finală, amânată strategic, 
presupune selecționarea ideilor valide şi evidențierea celor 
originale, valorificabile în plan pedagogic şi social; 

sunt utilizate mijloace didactice cum ar fi: casetofon - 
pentru consemnarea ideilor emise de participanţi; 
metodele statistice - pentru  selecţionarea ideilor 
principale, pentru validarea şi valorificarea lor finală. 

Metoda problematizării: 

urmăreşte realizarea activităţii de predare-învăţare- 
evaluare prin lansarea şi rezolvarea unor situaţii-problemă 
(situaţie contradictorie, conflictuală, ce rezultă din trăirea 
simultană a doua realităţi incompatibile între ele, pe de o 
parte experienţa trecută, iar pe de altă parte elementul de 
noutate şi de surpriză, necunoscutul, cu care este 
confruntat elevul - I. Cerghit); 

Funcţionalitatea pedagogică a  problematizării 
implică angajarea următoarelor structuri de organizare a 
acestei metode: 

formularea problemei la nivelul unei situații- 
problemă, activitate proiectată şi realizată de cadrul 
didactic în termenii asumării unor obiective pedagogice 
specifice şi concrete; 

sesizarea şi conştientizarea conflictului epistemic, 
activitate realizată de elevi sub îndrumarea cadrului 
didactic; 

restructurarea cunoştinţelor şi capacităţilor 
dobândite de elevi pentru rezolvarea conflictului epistemic 
sesizat pe circuitul gândire  convergentă-gândire 
divergentă; 

rezolvarea situației-problemă prin valorificarea 
deplină a resurselor de creativitate proprii gândirii 
divergente. 

c. Metode didactice în care predomină acțiunea de 
comunicare scrisă 

Metoda lecturii: 


Implică valorificarea pedagogică deplină a 
procedeului muncii cu cartea; 

reflectă trăsăturile proprii anumitor tipuri de lectură: 
lectura explicativă, lectura  problematizată, lectura 
selectivă, lectura analitică, lectura sintetică, lectura 
dirijată; 

propune elevului o cale de învățare eficientă prin 
asumarea următoarelor funcții pedagogice: funcția de 
informare şi documentare sistematică, funcția de stimulare 
a instruirii şi autoinstruirii; funcția de culturalizare 
permanentă a elevului; 

presupune realizarea unor exerciții multiple cu 
valoare de procedee didactice, orientate special pentru 
formarea, perfecţionarea şi integrarea în activitatea de 
învăţare a următoarelor deprinderi: deprinderea lecturii 
comprehensive (a înţelege corect cele citite), deprinderea 
lecturii esenţializate (a conspecta, a lua notițe rezumative), 
deprinderea lecturii demonstrative (a sesiza, a rezolva 
probleme), deprinderea lecturii problematizate (a sesiza 
situaţiiproblemă), deprinderea lecturii creative (a sesiza, a 
rezolva, a inventa situaţii-problemă; 

angajează formarea unor deprinderi cu grad de 
funcţionalitate maximă la nivel intelectual, la nivel 
psihologic şi la nivel ergonomic (condiţii optime de 
activitate); 

vizează formarea şi cultivarea spiritului ştiinţific care 
presupune atingerea obiectivelor pedagogice evocate 
anterior şi perfecţionarea lor în sensul educaţiei 
permanente şi al autoinstruirii. 

d. Metode didactice în care predomină acţiunea de 
comunicare internă Metoda reflecţiei: 

valorifică integral resursele psihologice şi pedagogice 
ale limbajului intern, care trebuie activate permanent la 
nivelul unor exerciţii de meditaţie sistematică, posibile şi 
necesare în cazul atingerii unor standarde performante la 
nivelul activităţii didactice, în plan frontal, particular, 
individual; 

reflecţia constituie, în acelaşi timp, o resursă 


tehnologică care poate fi activată la nivelul oricărei 
metode didactice în vederea stimulării inteligenţei 
generale şi speciale a elevilor. 

— Metode didactice în care predomină acţiunea de 
cercetarea. Metode didactice în care predomină acţiunea 
de cercetare directă a realităţii 

Metoda observaţiei sistematice şi independente: 

valorifică modelul cercetării ştiinţifice clasice prin 
intermediul unor raționamente inductive şi deductive care 
asigură investigarea directă a unor obiecte, fapte, 
evenimente, relaţii, corelaţii; 

funcţia pedagogică a acestei metode este de formare 
şi dezvoltare a spiritului de cercetare obiectivă a realităţii, 
pe baza unor criterii de rigurozitate ştiinţifică asumate la 
niveluri psihopedagogice şi sociale adecvate fiecărei trepte 
(pre) şcolare; 

Structura metodei parcurge următoarele etape: 
sesizarea elementelor esenţiale ale fenomenului studiat; 
definirea trăsăturilor generale la nivelul unor categorii 
observabile; exprimarea sintetică, la nivel conceptual, a 
funcţiei sociale a fenomenului studiat; 

desfăşurarea etapelor implică intervenţia orientativă 
a profesorului, pe baza căreia elevul poate obţine 
informaţiile necesare pentru formarea şi aplicarea 
noţiunilor incluse în programele şcolare, printr-un efort 
propriu de cunoaştere nemijlocită a realităţii; 

perfecţionarea metodei vizează asigurarea saltului de 
la observat ia dirijată de profesor, la observarea 
sistematică, realizată independent de elev prin 
valorificarea procedeelor de diferenţiere a instruirii, 
aplicabile în diferite situaţii didactice, în condiţiile unui 
învăţământ diferențiat, pe grupe sau individual. 

Metoda experimentului: 

corespunde cerinţelor specifice activităţii didactice 
realizabilă în laborator, cabinet, atelier şcolar; 

urmăreşte  formarea-dezvoltarea spiritului de 
investigaţie experimentală, care presupune aplicarea 
cunoştinţelor ştiinţifice în diferite contexte productive; 


obiectivele vizează capacitatea de a formula şi a 
verifica ipoteze ştiinţifice; a elabora definiţii operaţionale; 
a organiza aplicarea cunoştinţelor ştiinţifice în context 
didactic frontal, individual, de grup; 

structura de proiectare implică parcurgerea 
următoarelor etape: motivarea psihopedagogică a elevului 
pentru situații de experimentare; argumentarea 
importanţei demersului experimental care urmează să fie 
realizat în cadrul activităţii didactice; prezentarea ipotezei 
sau ipotezelor care solicită declanşarea experimentului; 
reactualizarea cunoştinţelor şi a capacităţilor necesare 
pentru desfăşurarea experimentului, cu precizarea 
condiţiilor didactice şi tehnologice; desfăşurarea 
experimentului sub îndrumarea profesorului; observarea şi 
consemnarea fenomenelor semnificative care apar pe 
parcursul realizării experimentului; verificare şi 
dezbaterea rezultatelor; definitivarea concluziilor în sens 
ştiinţific şi pedagogic. 

Metoda cercetării documentelor istorice: 

este specifică disciplinelor din domeniul social, al 
literaturii şi educaţiei estetice; 

presupune valorificarea unor procedee didactice din 
categoria observației, lecturii dirijate, demonstrației 
problematizate. 

b. Metode didactice în care predomină acțiunea de 
cercetare indirectă a realității 

Metoda demonstrației: 

reprezintă acțiunea didactică de prezentare a unor 
obiecte şi fenomene din natură şi societate, reale sau 
substituite, în vederea stimulării capacității elevilor de 
descoperire şi de argumentare a esenței acestora; 

ea preia funcția stimulării operațiilor logice care 
asigură prelucrarea datelor concrete, intuitive, în vederea 
deducerii şi a argumentării noţiunilor sugerate altfel prin 
obiectele reale sau substitutele prezentate elevului de 
către profesor; 

demonstraţia valorifică resursele tehnologice ale 
unor metode angajate la nivelul unor procedee didactice, 


susţinute prin mijloace de instruire adecvate, care conferă 
o cale proprie de realizare a activităţii instructiv-educative; 

poate fi proiectată pedagogic în variante de acţiune 
didactică, organizate ca: 

demonstraţia observaţională, bazată pe prezentarea 
unor obiecte şi fenomene reale; 

demonstraţia experimentală, bazată pe prezentarea 
unor obiecte sau fenomene substituite în condiţii de 
laborator; 

demonstraţia grafică, bazată pe prezentarea unor 
obiecte şi fenomene prin intermediul unor fotografii, 
tabele, planşe, statistici, scheme scrise la tablă; 

demonstraţia documentară, bazată pe prezentarea 
obiectelor şi fenomenelor pe baza unei documentaţii 
specifice domeniului de studiu respectiv; 

demonstraţia analogică, bazată pe prezentarea unor 
obiecte sau fenomene prin intermediul unor modele; 

demonstraţia programată, bazată pe prezentarea 
obiectelor şi fenomenelor prin intermediul tehnicilor 
speciale de instruire programată sau de instruire asistată 
pe calculator. 

valorificarea acestor mijloace, în complementaritatea 
şi integralitatea lor, conferă fiecărei variante a 
demonstraţiei atuuri metodologice superioare, ştiut fiind 
că tehnicile de instruire auditive asigură însuşirea a 20 % 
din materialul propus învăţării, tehnicile de instruire 
vizuale - 30 % din materialul de învăţat, iar tehnicile de 
instruire audio-vizuale - 65 % din acesta. 

Metoda modelării: 

reprezintă acţiunea didactică de valorificare a unor 
modele de cercetare indirectă a realităţii, avansate de 
profesor, care orientează activitatea elevului în direcţia 
sesizării unor informaţii, trăsături, relaţii despre obiecte, 
fenomene şi procese, din natură şi societate, analogice din 
punct de vedere funcţional şi structural; 

modelul pedagogic tinde să reproducă elementele 
esenţiale ale fenomenelor şi proceselor originale studiate, 
îndeplinind astfel o dublă funcţie: de informare iniţială, 


care declanşează mecanismele logice şi epistemologice 
specifice raţionamentului de tip analogic; de validare finală 
a cunoştinţelor dobândite, la nivelul unor sisteme de 
referinţă diferite care angajează resursele specifice 
evaluării formative, continue; 

modelele pot fi de mai mute tipuri: modele materiale 
(au formă  obiectuală, substanţială, fizică, tehnică: 
machete, mulaje), modele figurative (au formă grafică, 
reprezentată prin fotografii, desene, scheme, schiţe, 
diagrame,  organigrame, care au capacitatea de a 
reproduce forma exterioară, structura internă şi relaţiile 
funcţionale specifice obiectului original), simbolice (au 
formă  esenţializată, ideală, exprimată prin formule, 
ecuaţii, scheme) şi propoziţionale (au formă abstractă şi au 
capacitatea de a defini, analiza, aplica, evalua relaţiile 
funcţionale de maximă generalitate existente la nivelul 
structurii interne a obiectului original). 

Metode didactice în care predomină acţiunea 
didactică  operaţională/practică a realităţii a. Metode 
didactice în care predomină acţiunea didactică 
operaţională reală 

Metoda exerciţiului: 

reprezintă o modalitate de automatizare a acţiunii 
didactice, realizabilă prin consolidarea şi perfecţionarea 
operaţiilor de bază implicate în realizarea unei sarcini 
didactice la niveluri de performanţă prescrise şi 
repetabile, eficiente în condiţii de organizare pedagogică 
relativ identice; 

această metodă asigură însuşirea cunoştinţelor şi 
capacităţilor programate pedagogic la nivelul fiecărei 
trepte şi discipline de învăţământ prin formarea unor 
deprinderi care pot fi integrate permanent la nivelul 
diferitelor activități de predare-învăţare-evaluare. 
Proiectare şi realizarea exerciţiului presupune următoarele 
etape: 

familiarizarea elevului cu acţiunea care urmează să 
fie automatizată; 

antrenarea operaţiilor necesare pentru desfăşurarea 


acţiunii respective; 

Integrarea operaţiilor antrenate în structura acţiunii, 
consolidată deja la nivelul unui stereotip dinamic; 

sistematizarea acţiunii în funcţie de scopul general şi 
specific al activităţii respective; 

Integrarea acțiunii automatizate în activitatea 
respectivă; 

perfecționarea acțiunii automatizate în contexte 
diferite care asigură evoluţia sa în termeni de stabilitate şi 
flexibilitate. 

exerciţiile pot fi clasificate în funcţie de gradul lor de 
complexitate (exerciţii simple, semicomplexe, complexe) 
sau de dirijare a acțiunii automatizate (dirijate, 
semidirijate, autodirijate). 

Metoda algoritmizării: 

angajează un lanţ de exerciţii dirijate, integrate la 
nivelul unei scheme de acţiune didactică standardizată, 
care urmăreşte îndeplinirea sarcinii de instruire în limitele 
demersului prescris de profesor în sens univoc; 

eficienţa metodei depinde de calitatea algoritmilor 
aleşi de a interveni ca modele operaţionale care 
optimizează activitatea de învăţare prin intermediul 
aplicării unor reguli, formule sau coduri de acţiune 
didactică exacte şi riguroase; 

algoritmii didactici pot fi clasificați astfel: 

algoritmi de sistematizare a materiei, aplicabili prin 
intermediul unor reguli de definire a conceptelor, 
principiilor, legilor; de realizare a judecăților şi 
raţionamentelor; de stăpânire a formulelor; de analiză - 
sinteză a teoriilor; 

algoritmi de rezolvare a problemelor, aplicabili prin 
intermediul unei reguli sau ipoteze de lucru, de calcul, de 
proiectare, de investigaţie; 

algoritmi de consolidare a cunoştinţelor dobândite, 
aplicabili prin reguli de proiectare şi perfecţionare a unor 
deprinderi intelectuale, sociale sau psihomotorii; 

algoritmi de optimizare a unor capacităţi, aplicabili 
prin reguli de perfecţionare a standardelor de rezolvare a 


unor probleme; 

algoritmi de creaţie, aplicabili prin reguli de 
rezolvare a unor situaţiiproblemă, exprimate la nivelul 
unor tehnici de gândire divergentă productivă; 

algoritmi de programare a materiei, aplicabili prin 
reguli de ierarhizare a secvenţelor didactice la nivelul unor 
coduri specifice (instruirii programate sau instruirii 
asistată de calculator). 

deşi standardizată prin definiţie, metoda 
algoritmizării are resurse euristice valorificabile pe tot 
parcursul unei activităţi didactice; pentru profesor aceasta 
presupune delimitarea momentelor în care însuşirea 
algoritmizată a cunoştinţelor solicită deschiderea spre 
anumite orizonturi de ordin euristic; ele au ca efect 
formarea capacităţii elevului de a elabora treptat propriile 
scheme de instruire algoritmizată, aplicabile în diferite 
circumstanţe didactice sau extradidactice. 

Metoda lucrărilor practice: 

valorifică resursele acţiunii didactice bazată pe 
exerciţiu şi algoritmizare la nivelul unor activităţi de 
instruire cu obiective specifice de ordin productiv; 

asigură orientarea aplicativă a cunoştinţelor şi 
capacităţilor în vederea realizării unor produse 
semnificative la nivelul educației tehnologice dar şi la 
nivelul educaţiei estetice sau sportive; 

are ca notă specifică orientarea cunoştinţelor şi 
capacităţilor elevului spre o finalitate productivă, care 
urmăreşte transformarea realităţii abordate la nivel 
concret în condiţiile unei munci efective, realizabilă în 
cabinet, atelier sau lot şcolar. 

Metoda studiului de caz: 

elaborează acţiunea didactică prin intermediul unor 
situaţii reale care oferă premise inductive şi deductive 
pentru realizarea unor concluzii cu valoare de reguli, 
principii, legităţi; 

această metodă angajează următoarele etape: 

Identificarea cazului; 

analiza-sinteza cazului; 


stabilirea alternativelor de rezolvarea a cazului; 

optimizarea soluţiei finale adoptată pentru rezolvarea 
cazului, în termeni observaţionali şi experimentali. 

consistenţa metodei depinde de capacitatea acesteia 
de a proiecta situaţii de învăţare adecvate temei sau 
disciplinei de învăţământ. 

b. Metode didactice în care predomină acţiunea 
didactică operaţională/practică simulată Metoda jocului 
didactic: 

reprezintă o acţiune care valorifică la nivelul 
instrucției finalităţile adaptative de tip recreativ proprii 
activităţii umane; 

dinamizează acţiunea didactică prin intermediul 
motivaţiilor ludice care sunt subordonate scopului 
activităţii de predare-învăţare-evaluare într-o perspectivă 
pronunţat formativă; 

modalităţile de realizare angajează următoarele 
criterii de clasificare a jocurilor didactice: 

după obiectivele prioritare: jocuri senzoriale, jocuri 
de observare, de dezvoltare a limbajului, de stimulare a 
cunoaşterii interactive; 

după conținutul instruirii: jocuri matematice, 
muzicale, tehnologice, sportive, literare/lingvistice; 

după forma de exprimare: jocuri simbolice, de 
orientare, de sensibilizare, conceptuale, jocuri-ghicitori, 
jocuri de cuvinte încrucişate; 

după resursele folosite: jocuri materiale, orale, pe 
bază de întrebări, pe bază de fişe individuale, jocuri pe 
calculator; 

după regulile instituite: jocuri cu reguli transmise 
prin tradiție, jocuri cu reguli inventate, jocuri spontane, 
jocuri protocolare; 

după competențele psihologice stimulate: jocuri de 
mişcare, de observaţie, de atenţie, de memorie, de 
gândire, de imaginaţie, de limbaj, de creaţie; 

jocurile de simulare proiectează diferite situații de 
învăţare bazate pe elemente şi relații virtuale de conflict, 
de decizie, de asumare de roluri, care angajează 


capacitatea de acţiune a elevului, spiritul său de 
competiţie, posibilităţile sale de explorare euristică a 
realităţii. 

Metoda dramatizării: 

stimulează învăţarea prin acţiuni care valorifică 
tehnicile artei teatrale, adaptabile la particularităţile de 
vârstă ale elevilor şi la forma de exprimare a unor 
conţinuturi prevăzute în programele şcolare; 

poate angaja procedee didactice inspirate din 
tehnologia dezbaterii, demonstraţiei, modelării, 
problematizării. Astfel, activitatea de predare-învăţare- 
evaluare poate fi organizată sub forma unor procese 
literare, procese juridice, expuneri cu oponent, tehnici de 
psihodramă, acţiuni de simulare a etapelor de creaţie în 
diferite domenii ale cunoaşterii ştiinţifice, artistice, 
economice etc. (S. Cristea). 

Metode didactice în care predomină acţiunea de 
programare specială a instruirii 

Metoda instruirii programate: 

organizează acţiunea didactică aplicând principiile 
ciberneticii la nivelul activităţii de predare-învăţare- 
evaluare, concepută ca un sistem dinamic complex, 
constituit dintr-un ansamblu de elemente şi de inter-relaţ îi 
(I. Nicola); 

dezvoltă propriile sale principii valabile la nivel 
strategic în orice variantă de organizare cibernetică a 
învăţării, într-o structură liniară sau ramificată: 

Principiul paşilor mici 

Principiul comportamentului activ 

Principiul evaluării imediate a răspunsului (întărirea 
pozitivă sau negativă a comportamentului elevului) 

Principiul ritmului individual de învăţare 

reuşita acestei metode depinde de calitatea 
mijloacelor didactice necesare pentru proiectarea şi 
realizarea activităţii instructiv-educative; 

profesorul are un rol determinant: el elaborează şi 
dirijează programul de instruire în interiorul metodei sau 
în asociere cu alte metode, valorificând la maximum 


resursele acesteia. 

Metoda instruirii asistată de calculator: 

valorifică principiile de modelare şi de analiză 
cibernetică a activităţii de predare-învăţare-evaluare în 


contextul noilor tehnologii informaţionale şi 
comunicaţionale, caracteristice societăţii de tip 
postindustrial; 


a devenit o nouă cale de învăţare eficientă, valabilă la 
toate nivelurile, treptele şi disciplinele (pre) şcolare şi 
universitare; 

depinde nu numai de calitatea calculatorului, ci şi de 
condiţia pedagogică asumată la nivelul programelor 
şcolare; 

valorifică următoarele operaţii didactice integrate la 
nivelul unei acţiuni de dirijare euristică şi individualizată a 
activităţii de predareânvăţare-evaluare (G. Văideanu): 

organizarea informaţiei conform cerinţelor programei 
adaptabile la capacităţile fiecărui elev; 

provocarea cognitivă a elevului prin secvențe 
didactice şi întrebări care vizează depistarea unor lacune, 
probleme, situaţii-problemă; 

rezolvarea sarcinilor didactice prezentate anterior 
prin reactivarea sau dobândirea informaţiilor necesare de 
la nivelul resurselor tehnologice activate  de/prin 
calculator; 

asigurarea (auto) evaluării rezultatelor elevului prin 
medierea resurselor autoreglatorii existente la nivelul 
calculatorului; 

realizarea unor sinteze  recapitulative după 
parcurgerea unor teme sau module de studiu; 

asigurarea unor exerciţii suplimentare de stimulare a 
creativităţii elevului. 

Integrarea noilor tehnologii în structura de acţiune 
specifică metodei didactice, conferă activităţii elevului un 
caracter reactiv şi proactiv, în raport cu informaţia 
vehiculată, cu timpul real de învăţare, cu valoarea 
formativă a cunoştinţelor dobândite (C. Creţu); 

Vorbind despre necesitatea inovării în domeniul 


metodologiei didactice, profesorul Ioan Cerghit afirmă că 
Pedagogia modernă nu caută să impună niciun fel de 
reţetar rigid, dimpotrivă, consideră ca fixitatea metodelor, 
conservatorismul educatorilor, rutina excesivă, indiferența 
aduc mari prejudicii efortului actual de ridicare a 
învăţământului pe noi trepte; ea nu se opune în niciun fel 
iniţiativei şi originalității individuale sau colective de 
regândire şi reconsiderare în spirit creator a oricăror 
aspecte care privesc perfecţionarea şi modernizarea 
metodologiei învăţământului. În fond, creaţia, în materie 
de metodologie, înseamnă o necontenită căutare, reînnoire 
şi îmbunătăţire a condiţiilor de muncă în instituţiile 
şcolare. 

Clasificarea metodelor şi tehnicilor interactive de 
grup a. Metode de predare-învăţare interactivă în grup 

Metoda predării/învăţării reciproce: 

este o strategie instrucţională de învăţare a tehnicilor 
de studiere a unui text; 

după ce sunt familiarizați cu metoda, elevii 
interpretează rolul profesorului, instruindu-şi colegii. Are 
loc o dezvoltare a dialogului elev-elev; 

se poate desfăşura pe grupe sau cu întreaga clasă; 

este centrată pe patru strategii de învăţare folosite 
de oricine face un studiu de text pe teme sociale, ştiinţifice 
sau un text narativ. Aceste strategii sunt: rezumarea, 
punerea de întrebări, clasificarea datelor şi prezicerea sau 
pronosticarea. Rezumarea înseamnă expunerea a ceea ce 
este mai important din ceea ce s-a citit; se face un 
rezumat. Punerea de întrebări se referă la listarea unei 
serii de întrebări despre informaţiile citite; cel ce pune 
întrebările trebuie să cunoască bineînţeles şi răspunsul. 
Clarificarea presupune discutarea termenilor necunoscuţi, 
mai greu de înţeles, apelul la diverse surse lămuritoare, 
soluţionarea neînțelegerilor. Prezicerea se referă la 
exprimarea a ceea ce cred elevii că se va întâmpla în 
continuare, bazându-se pe ceea ce au citit. 

etapele metodei sunt: 

explicarea scopului şi descrierea metodei şi a celor 


patru strategii; 

Împărţirea rolurilor elevilor; 

organizarea pe grupe; 

lucrul pe text; 

realizarea învăţării reciproce; 

aprecieri, completări, comentarii. 

Avantajele metodei predării/învăţării reciproce sunt: 

este o strategie de învăţare în grup care stimulează şi 
motivează; 

ajută elevii în învăţarea metodelor şi tehnicilor de 
lucru cu textul, tehnici de muncă intelectuală pe care le 
poate folosi apoi şi în mod independent; 

dezvoltă capacitatea de exprimare, atenţia, gândirea 
cu operaţiile ei şi capacitatea de ascultare activă; 

stimulează capacitatea de concentrare asupra 
textului de citit şi priceperea de a selecționa esenţialul. 

Mozaicul: 

este o strategie bazată pe învățarea în echipă; 

fiecare elev are o sarcină de studiu în care trebuie să 
devină expert. El are în acelaşi timp şi responsabilitatea 
transmiterii informaţiilor asimilate, celorlalţi colegi. 

etape: 

pregătire materialului de studiu: profesorul stabileşte 
tema de studiu şi o împarte în 4 sau 5 subteme la care se 
pot stabili elementele principale pe care trebuie să pună 
accentul elevul. Acestea pot fi formulate fie sub formă de 
întrebări, fie afirmativ, fie un text eliptic care va putea fi 
completat numai atunci când elevul studiază materialul 
propus. Se realizează o fişă-expert în care profesorul trece 
cele 4 - 5 subteme propuse şi care va fi oferită fiecărui 
grup; 

organizarea colectivului în echipe de învăţare de 4 - 
5 elevi care vor primi fiecare un număr corespunzător 
fiecărei subteme. Fiecare elev trebuie să devină expert în 
problema dată şi în acest sens studiază materialul primit, 
independent; 

constituirea grupurilor de experţi se face în funcţie 
de subtema studiată. Astfel toţi experţii la subtema nr. 1, 


îşi părăsesc grupul iniţial şi se reunesc în grupul experţilor 
la subtema 1. La fel se procedează şi pentru celelalte 
subteme. Elevii prezintă un raport individual asupra a ceea 
ce au studiat independent. Au loc discuţii pe baza datelor 
şi a materialelor avute la dispoziţie, se adaugă elemente 
noi şi se stabileşte modalitatea în care noile cunoştinţe vor 
fi transmise şi celorlalţi membrii din echipa iniţială; 

reîntoarcerea în echipa iniţială de învăţare, unde 
experţii transmit cunoştinţele asimilate, reţinând la rândul 
lor cunoştinţele pe care le transmit colegii lor, experţi în 
alte subteme. Modalitatea de transmitere trebuie să fie 
scurtă, concisă, atractivă, putând fi însoţită de suporturi 
audio-vizuale sau diverse materiale; 

evaluarea. Grupele prezintă rezultatele întregii clase. 
În acest moment elevii sunt gata să demonstreze ce au 
învăţat. Profesorul poate pune întrebări, poate cere un 
raport sau un eseu ori poate da spre rezolvare fiecărui elev 
o fişă de evaluare. 

Metoda turneelor între echipe: 

presupune învăţarea prin cooperare şi apoi aplicarea 
individuală a celor învăţate într-un joc competitiv; 

se formează echipe-casă eterogene, care învaţă sau 
recapitulează ceea ce s-a învăţat. Apoi, indivizii se mută în 
echipe de turneu omogene pentru a se întrece într-un joc 
bazat pe cele învăţate. În mod obişnuit, jocul constă în a 
răspunde la întrebări. Pentru fiecare răspuns corect, 
fiecare individ câştigă un punct. După turneu, fiecare elev 
se întoarce în echipa-casă cu un anumit scor. Echipa 
însumează aceste scoruri şi îşi calculează punctajul, iar 
apoi se stabilesc echipele câştigătoare; 

pe lângă faptul că le oferă elevilor ocazia de a-şi 
exersa deprinderile de învăţare în colaborare, metoda dă 
posibilitatea formării şi exersării unor deprinderi sociale, 
printre care sportivitatea; înainte de a începe turneele, se 
discută cu elevii ce înseamnă spiritul sportiv şi li se cere să 
dea exemple concrete. 

Metoda „Schimbă perechea”: 

Se lucrează în perechi. Se împarte clasa în două 


grupe egale ca număr de participanţi. Se formează două 
cercuri concentrice, elevii fiind faţă în faţă, pe perechi. 
Profesorul pune o întrebare sau dă o sarcină de lucru în 
perechi. Fiecare pereche discută şi apoi comunică ideile. 
Cercul din exterior se roteşte în sensul acelor de 
ceasornic, realizându-se astfel schimbarea partenerilor în 
pereche; 

elevii au posibilitatea de a lucra cu fiecare membru al 
clasei. Fiecare se implică în activitate şi îşi aduce 
contribuţia la dezvoltarea sarcinii. La final, clasa se 
regrupează şi se analizează ideile emise, profesorul putând 
alcătui împreună cu elevii o schemă a concluziilor 
obţinute; 

este o metodă interactivă de grup care stimulează 
participarea tuturor elevilor la activitate; elevii au 
posibilitatea de a lucra cu fiecare dintre membrii 
colectivului; 

stimulează cooperarea în echipă, ajutorul reciproc, 
înţelegerea şi toleranța faţă de opinia celuilalt; 

este uşor de aplicat la orice vârstă şi adaptabilă 
oricărui domeniu şi obiect de învăţământ; dezvoltă 
inteligenţa logico-matematică, inteligenţa interpersonală 
ce creează oportunităţi în munca colectivă. 

Metoda piramidei sau metoda bulgărelui de zăpadă: 

are la bază împletirea activităţii individuale cu cea 
desfăşurată în mod cooperativ, în cadrul grupurilor; 

constă în încorporarea activităţii fiecărui membru al 
colectivului într-un demers colectiv mai amplu, menit să 
ducă la soluţionarea unei sarcini sau a unei probleme date; 

etape: 

faza introductivă: profesorul expune datele problemei 
în cauză; 

faza muncii individuale: elevii lucrează pe cont 
propriu la soluţionarea problemei timp de cinci minute. In 
această etapă se notează întrebările legate de subiectul 
tratat; 

faza lucrului în perechi: elevii formează grupe de doi 
elevi pentru a discuta rezultatele individuale la care a 


ajuns fiecare. Se solicită răspunsuri la întrebările 
individuale din partea colegilor şi, în acelaşi timp, se 
notează dacă apar altele noi; 

faza reunirii în grupuri mai mari. De obicei se 
alcătuiesc două grupe aproximativ egale ca număr de 
participanţi, formate din grupele mai mici existente 
anterior şi se discută despre soluţiile la care s-a ajuns. 
Totodată se răspunde la întrebările rămase nesoluţionate; 

faza raportării soluţiilor în colectiv. Întreaga clasă, 
reunită, analizează şi concluzionează asupra ideilor emise. 
Acestea pot fi trecute pe tablă pentru a putea fi vizualizate 
de către toţi participanţii şi pentru a putea fi comparate. 
Se lămuresc şi răspunsurile la întrebările nerezolvate până 
în această fază, cu ajutorul profesorului; 

faza decizională. Se alege soluţia finală şi se stabilesc 
concluziile asupra demersurilor realizate şi asupra 
participării elevilor la activitate. 

b. Metode de fixare şi sistematizare a cunoştinţelor şi 
de verificare Diagrama cauzelor şi a efectului: 

oferă posibilitatea punerii în evidenţă a izvoarelor 
unei probleme, unui eveniment sau unui rezultat; 

diagramele sunt folosite de grup ca un proces creativ 
de generare şi organizare a cauzelor principale şi 
secundare ale unui efect. 

etape: 

Se împarte clasa în echipe de lucru; 

Se stabileşte problema de discutat care este 
rezultatul unei întâmplări sau unui eveniment deosebit - 
efectul. Fiecare grup are de analizat câte un efect. 

Are loc dezbaterea în fiecare grup pentru a descoperi 
cauzele care au condus la efectul discutat. Inregistrarea 
cauzelor se face pe hârtie sau pe tablă. 

Construirea diagramei cauzelor şi a efectului: pe axa 
principală se trece efectul, pe ramurile axei se trec cauzele 
principale ale efectului (corespund întrebărilor: Când? 
Unde? Cine? De ce? Ce? Cum?); cauzele secundare sau 
minore ce decurg din cele majore se trec pe câte o ramură 
mică ce se deduce din cea a cauzei majore; 


Etapa examinării listei de cauze generate de fiecare 
grup; 

Stabilirea concluziilor şi a importanţei cauzelor 
majore; 

Diagrama cauzelor şi a efectului este un instrument 
folositor atunci când scopul activităţii este să se ajungă la 
rădăcina elementelor care au determinat apariţia unui 
fapt. 

Tehnica florii de lotus: 

presupune deducerea de conexiuni între idei, 
concepte, pornind de la o temă centrală; problema sau 
tema centrală determin a cele 8 idei secundare care se 
construiesc în jurul celei principale, asemeni petalelor 
florii de lotus; 

cele 8 idei secundare sunt trecute în jurul temei 
centrale, urmând ca apoi ele să devină la rândul lor teme 
principale, pentru alte 8 flori de lotus. Pentru fiecare din 
aceste noi teme se vor construi câte alte 8 idei secundare. 
Astfel, pornind de la o temă centrală, sunt generate noi 
teme de studiu pentru care trebuie dezvoltate conexiuni şi 
noi concepte; 

tehnica florii de lotus stimulează şi dezvoltă 
capacităţi ale inteligenţei lingvistice, ale inteligenţei 
interpersonale, ale inteligenței  intrapersonale, ale 
inteligenței sociale. 

c. Metode de rezolvare de probleme prin stimularea 
creativității Brainstormingul 

este o metodă interactivă de dezvoltare de idei ce 
rezultă din discuțiile purtate între mai mulți participanti, în 
cadrul căreia fiecare vine cu o mulțime de sugestii. 
Rezultatul acestor discuții se soldează cu alegerea celei 
mai bune soluții de rezolvare a situației dezbătute; 

metoda asaltului de idei are drept scop emiterea unui 
număr cât mai mare de soluții, de idei, privind modul de 
rezolvare a unei probleme, în speranţa că, prin combinarea 
lor se va obţine soluţia optimă; 

calea de obţinere a acestor idei este aceea a 
stimulării creativităţii în cadrul grupului, într-o atmosferă 


lipsită de critică, neinhibatoare, rezultat al amânării 
momentului evaluării. Altfel spus, participanţii sunt 
eliberaţi de orice constrângere, comunică fără teama că 
vor spune ceva greşit sau nepotrivit, care va fi apreciat ca 
atare de către ceilalţi participanţi; 

Interesul metodei este acela de a da frâu liber 
imaginaţiei, a ideilor neobişnuite şi originale, a părerilor 
neconvenţionale, provocând o reacţie în lanţ, constructivă, 
de creare a ideilor pe idei. În acest sens, o idee sau 
sugestie, aparent fără legătură cu problema în discuţie, 
poate oferi premise apariţiei altor idei din partea celorlalţi 
participanţi; 

se desfăşoară în cadrul unei reuniuni formate dintr- 
un grup de maxim 30 de persoane, de preferinţă eterogen 
din punct de vedere al pregătirii, sub coordonarea unui 
moderator care îndeplineşte rolul atât de animator cât şi 
de mediator; 

durata optimă este de 20 - 45 minute; 

specific acestei metode este şi faptul că ea cuprinde 
două momente: unul de producere a ideilor şi apoi 
momentul evaluării acestora, faza aprecierilor critice. 

Explozia stelară: 

este o metodă nouă de dezvoltare a creativităţii, 
similară brainstormingului. Începe din centrul conceptului 
şi se împrăştie în afară, cu întrebări, asemeni exploziei 
stelare; 

se scrie ideea sau problema pe o foaie de hârtie şi se 
înşiră cât mai multe întrebări care au legătură cu ea. Un 
bun punct de plecare îl constituie cele de tipul: Ce? Cine? 
Unde? De ce? Când? Lista de întrebări iniţiale poate 
genera altele, neaşteptate, care cer şi o mai mare 
concentrare. 

scopul metodei este de a obţine mai multe întrebări 
şi astfel cât mai multe conexiuni între concepte; 

este o modalitate de stimulare a creativităţii 
individuale şi de grup. Organizată în grup, metoda 
facilitează participarea întregului colectiv, stimulează 
crearea de întrebări la întrebări, aşa cum brainstormingul 


dezvoltă construcţia de idei pe idei. 

etape: 

propunerea unei probleme; 

colectivul se poate organiza în grupuri preferenţiale; 

grupurile lucrează pentru a elabora o listă cu cât mai 
multe întrebări şi cât mai diverse; 

comunicarea rezultatelor muncii de grup; 

evidenţierea celor mai interesante întrebări şi 
aprecierea muncii în echipă; 

facultativ se poate proceda şi la elaborarea de 
răspunsuri la unele dintre întrebări. 

Studiul de caz: 

reprezintă o metodă de confruntare directă a 
participanţilor cu o situaţie reală, autentică, luată drept 
exemplu tipic, reprezentativ pentru un set de situaţii şi 
evenimente problematice; 

etape: 

prezentarea cadrului general în care s-a produs 
evenimentul şi a cazului respectiv; 

sesizarea  nuanţelor cazului concomitent cu 
înțelegerea necesității rezolvării lui de către participanți; 

studiul individual al cazului propus; 

dezbaterea în grup a modurilor de soluționare a 
cazului; 

formularea concluziilor optime pe baza luării unor 
decizii unanime evaluarea modului de rezolvare a situației- 
caz şi evaluarea grupului de participanţi; predicții asupra 
importanţei reţinerii  modalităţilor de soluţionare în 
vederea aplicării lor la situaţii similare. 

Phillips 6/6: 

este o metodă similară brainstormingului şi tehnicii 
6/3/5, care se individualizează însă prin limitarea discuţiei 
celor 6 participanţi la 6 minute; 

are drept scop intensificare producţiei creative, ca şi 
în cazul tehnicii 6/3/5. 

Tehnica 6/3/5 este asemănătoare brainstormingului: 

Ideile noi se scriu pe foi de hârtie care circulă între 
participanţi; 


tehnica se numeşte 6/3/5 pentru că există 6 membrii 
în grupul de lucru, care notează pe o foaie de hârtie câte 3 
soluţii fiecare, la o problemă dată, timp de 5 minute. 

etape: 

Impărțirea clasei în grupe a câte 6 membrii fiecare; 

formularea problemei şi explicarea modalităţii de 
lucru; 

desfăşurarea activităţii în grup; 

analiza soluţiilor şi reținerea celor mai bune. 

are ca avantaje faptul că oferă elevilor mai puţin 
comunicativi posibilitatea de a se exprima; stimulează 
construcţia de idei pe idei; 

Incurajează solidaritatea în grup şi competiţia între 
grupuri; 

are caracter formativ-educativ, dezvoltând spiritul de 
echipă cât şi procesele psihice superioare. 

Tehnica acvariului: 

permite furnizarea unui context în care participanţii 
pot să exerseze observaţia care contribuie la dezvoltarea 
spiritului critic şi a înţelegerii diferenţelor de opinie. 

etape: 

Impărțirea participanţilor în două grupuri care vor fi 
aşezate ca două cercuri concentrice; 

precizarea sarcinii sau temei discuţiei; 

grupul interior este activat, discutând deschis sau 
lucrând; 

grupul din exterior ascultă şi observă ceea ce se 
discută în cercul interior şi interacţiunile care au loc între 
membrii săi; 

grupul exterior prezintă grupului interior observaţiile 
în legătură cu ceea ce s-a petrecut în timpul exerciţiului; 

analiza comportamentului participanţilor care au fost 
observați; 

rezumarea şi oferirea feed-backului participanţilor. 

Controversa creativă: 

este o metodă în care profesorul pregăteşte pentru 
discuţie una sau mai multe afirmaţii care pot da naştere 
cel puţin la două puncte de vedere diferite şi le supune 


discuţiei grupului. 

Patru colţuri: 

este recomandată atunci când există mai mult de 
două poziţii în legătură cu problema discutată; 

se lansează problema, iar în funcţie de răspunsurile 
A, B, C sau D, elevii sunt trecuţi în cele patru colţuri ale 
clasei, corespunzătoare fiecărui răspuns. Elevii discută 
între ei în interiorul propriului colţ/grup. În final se 
încearcă convertirea altor grupuri care să renunţe la 
poziţia iniţială şi să accepte poziţia propusă, prin discuţii 
argumentate; 

etape: 

prezentarea temei şi a unor informaţii generale; 

formarea unei păreri personale; 

munca individuală a elevului pentru a-şi exprima 
poziţia proprie; 

elevii adoptă fizic o poziţie clară (distribuţia în 
colţuri); 

elevii ascultă părerile colegilor şi cântăresc sensurile 
care se construiesc în legătură cu problema discutată. 
Acum este importantă monitorizarea conversaţiei, astfel 
încât să se audă multe voci şi din toate grupurile; 

elevii au posibilitatea de a-şi schimba punctul de 
vedere şi de a o face în public. Aceştia trebuie să-şi 
articuleze ideile cu claritate, pentru a le putea comunica 
celorlalţi şi pentru a fi înţelese. 

rezumarea poziţiei şi argumentelor grupului şi apoi 
redactarea unor lucrări scrise individuale (eseu de 5 
minute). 

Metoda Frisco: 

are la bază interpretarea din partea participanţilor a 
unui rol specific, care să acopere o anumită dimensiune a 
personalităţii, abordând o problemă din mai multe 
perspective. Astfel, membrii grupului vor trebui să joace, 
fiecare, pe rând, rolul conservatorului, exuberantului, 
pesimistului şi optimistului; 

scopul metodei este de a identifica problemele 
complexe şi dificile şi de a le rezolva pe căi simple şi 


eficiente; 

are la bază brainstormingul regizat şi solicită din 
partea elevilor capacităţi empatice, spirit critic, punând 
accentul pe stimularea gândirii, a imaginaţiei şi a 
creativităţii. 

etape: 

Etapa punerii problemei spre analiză; 

Etapa organizării colectivului şi stabilirea rolurilor; 

Etapa dezbaterii colective, când fiecare interpretează 
rolul ales şi-şi susţine punctul de vedere în acord cu 
acesta; 

Etapa sistematizării ideilor emise şi a concluziilor 
asupra soluţiilor găsite. 

Sinectica (synecticos = syn - a aduce împreună + 
ecticos - elemente diverse), numită şi metoda analogiilor 
sau metoda asociaţiilor de idei: 

are în vedere stimularea creativităţii participanţilor 
pentru formularea de idei şi ipoteze, folosind 
raţionamentul prin analogie; 

scopul sinecticii este de a elibera participanţii de 
orice constrângeri şi de a le îngădui să-şi exprime liber 
opiniile în legătură cu o problemă pe care trebuie s-o 
abordeze dintr-o perspectivă nouă; 

Incită la dezvoltarea de idei inedite şi originale şi la 
asociaţii de idei, mizând pe remarcabila capacitate a minţii 
umane de a face legături între elemente aparent 
irelevante. 

etape: 

Enunţarea problemei de către profesor/elev; 

Familiarizarea elevilor cu elementele cunoscute ale 
problemei; 

Detaşarea temporară a elevilor de elementele 
cunoscute ale problemei; 

Căutarea deliberată a irelevanţei aparente, fapt care 
poate genera conexiuni surprinzătoare, neobişnuite; 

Potrivirea forţată a materialului irelevant descoperit 
cu problema discutată; 

Inventarierea căilor posibile de relaţionare dintre 


ideile aparent irelevante şi elementele date ale problemei, 
prin producerea de idei noi. 

Cubul: 

este o tehnică utilizată în munca de grup şi se 
foloseşte în cazul în care se doreşte explorarea unui 
subiect, a unei situaţii din mai multe perspective; 

se oferă astfel elevilor posibilitatea de a-şi dezvolta 
competențele necesare unor abordări complexe şi 


integratoare; 

etape: 

Realizarea unui cub pe ale cărui feţe se notează: 
descrie, compară, analizează, asociază, aplică, 
argumentează. 


Anuntarea temei pusă în discuţie; 

Impărțirea elevilor în şase grupe, fiecare urmând să 
examineze topica aleasă din perspectiva unei feţe a 
cubului, astfel: 

Descrie: culorile, formele, mărimile etc. 

Compară: Ce este asemănător şi ce este diferit? 

Asociază: La ce te îndeamnă să te gândeşti? 

Analizează: Spune din ce este făcut, din ce se 
compune etc? 

Aplică: Ce poţi face cu el? Cum poate fi folosit? 

Argumentează pro sau contra. Ia atitudine şi listează 
o serie de motive care vin în sprijinul afirmației tale. 

Turul galeriei: 

se desfăşoară în grupuri mici de trei sau patru elevi. 
Aceştia lucrează iniţial la o problemă care se poate 
materializa într-un produs final, pe cât posibil pretându-se 
la abordări variate; 

produsele sunt expuse şi apoi examinate şi discutate 
de toţi elevii clasei care fac turul galeriei; 

se iau notițe, iar apoi grupurile îşi reexaminează 
propriile produse prin comparaţie cu celelalte şi citesc 
comentariile făcute pe produsul lor. 

Linia valorică: 

este un exerciţiu de exprimare a opiniilor şi de 
investigare independentă; 


cuprinde următoarele etape: 

Profesorul pune o întrebare la care răspunsurile pot 
fi gradate (da, nu, şi da şi nu); 

Elevii se gândesc la răspuns singuri şi pot să-l noteze 
pe o hârtie; 

Elevii se aliniază apoi, alegându-şi o poziţie care 
reflectă punctul lor de vedere. În interiorul propriului grup 
îşi pregătesc cu colegii argumente punctuale care le susţin 
propria poziţie; 

Fiecare grup pregăteşte o listă de argumente în 
sprijinul punctului lor de vedere; 

Fiecare grup îşi exprimă punctul de vedere printr-un 
purtător de cuvânt. 

Această strategie este menită să-i ajute pe elevi să-şi 
pregătească şi să-şi prezinte argumentele, precum şi să-şi 
asculte cu atenţie colegii. 

d. Metode pentru dezvoltarea abilităţilor de 
comunicare şi relaţionare Sinelg = sistem interactiv de 
notare pentru eficientizarea lecturii şi gândirii: 

este o modalitate de codificare a textului care 
permite celui care învaţă să citească şi să înţeleagă în mod 
activ şi pragmatic un anumit conţinut; 

ca metodă este tipică pentru etapa de realizare a 
sensului (învăţare, comprehensiune): cunoştinţele 
anterioare ale elevilor evidenţiate prin activităţi specifice 
de evocare se folosesc ca bază de plecare pentru lectura / 
ascultarea textului. În timpul lecturii, elevii marchează în 
text: cunoştinţele confirmate de text (V); cele infirmate / 
contrazise (); cunoştinţele noi, neîntâlnite până acum (+); 
cunoştinţele incerte, confuze, care merită să fie cercetate 
(?). După lectură, informaţiile se trec într-un tabel şi se 
discută în perechi sau grupuri, apoi se comunică 
profesorului care le centralizează într-un tabel similar pe 
tablă; cunoştinţele incerte pot rămâne ca temă de 
cercetare pentru lecţiile următoare. 

Ştiu / Vreau să ştiu /Am învăţat: 

este o metodă realizată cu grupuri mici sau cu 
întreaga clasă; 


etape: 

se trece în revistă ceea ce ştiu deja elevii despre o 
anumită temă şi apoi se formulează întrebări la care se 
aşteaptă găsirea răspunsului în lecţie; 

pentru a folosi această metodă se cere la început 
elevilor să formeze perechi şi să facă o listă cu tot ce ştiu 
despre tema ce urmează a fi discutată; 

se construieşte pe tablă un tabel cu rubricile: ştiu (ce 
credem că ştim?), vreau să ştiu (ce vrem să ştim?), am 
învăţat (ce am învăţat?); 

se cere elevilor să spună ce au scris pe liste şi se 
notează lucrurile cu care toată lumea este de acord, dacă 
este posibil, pe categorii; 

elevii formulează întrebări despre lucrurile de care 
nu sunt siguri. Aceste întrebări pot apărea în urma 
dezacordului privind unele detalii sau pot fi produse de 
curiozitatea elevilor. Ele se notează pe coloana din mijloc; 

se cere apoi elevilor să citească textul, după care se 
va reveni asupra întrebărilor pe care le-au trecut în 
coloana Vreau să ştiu pentru a se trece răspunsul lor în 
coloana Am învăţat; 

În continuare sunt întrebaţi elevii ce alte informaţii 
au găsit în text, în legătură cu care nu au pus întrebări la 
început şi sunt trecute şi acestea în ultima coloană; 

dacă există întrebări fără răspuns, sunt discutate cu 
elevii sursele de unde ar putea găsi informaţii. În final, se 
revine la tabelul scris pe tablă şi se decid ce au învăţat din 
lecţie. Unele întrebări s-ar putea să rămână fără răspuns şi 
s-ar putea să apară întrebări noi. În acest caz, ele pot fi 
folosite ca punct de plecare pentru investigaţii ulterioare. 

Jurnalul cu dublă intrare: 

este o metodă prin care cititorii stabilesc o legătură 
strânsă între text şi propria lor curiozitate şi experienţă. 
Acest jurnal este deosebit de util în situaţii în care au de 
citit texte mai lungi, în afara clasei; 

pentru a face un asemenea jurnal, elevii împart o 
pagină în două, trăgând o linie verticală, cu creionul. În 
partea stângă li se va cere să noteze un pasaj sau o 


imagine din text care i-a impresionat în mod deosebit 
pentru că le-a amintit de o experienţă personală, pentru că 
ia surprins, pentru că nu sunt de acord cu autorul, sau 
pentru că o consideră relevantă pentru stilul sau tehnica 
autorului. În partea dreaptă li se va cere să comenteze acel 
pasaj: De ce l-au notat? La ce i-a făcut să se gândească? Ce 
întrebare au în legătură cu acel fragment? De ce i-a 
intrigat? Pe măsură ce citesc, elevii se opresc din lectură şi 
notează în jurnal. Unii profesori cer un număr minim de 
fragmente comentate, în funcţie de dimensiunile textului; 

după ce elevii au realizat lectura textului, jurnalul 
poate fi util în faza de reflecţie, dacă profesorul revine la 
text, cerându-le elevilor să spună ce comentarii au făcut în 
legătură cu pasaje diverse (şi profesorul ar trebui să fi 
făcut comentarii, pentru a atrage atenţia asupra unor părţi 
din text pe care ţine neapărat să le discute cu elevii). 

Eseul de cinci minute: 

se foloseşte la sfârşitul orei, pentru a-i ajuta pe elevi 
să-şi adune ideile legate de tema lecţiei şi pentru a-i da 
profesorului o idee mai clară despre ceea ce s-a întâmplat, 
în plan intelectual, în acea oră; 

se cer elevilor două lucruri: să scrie un lucru pe care 
l-au învăţat din lecţia respectivă şi să formuleze o 
întrebare pe care o mai rețin în legătură cu aceasta; 

profesorul strânge eseurile de îndată ce elevii le-au 
terminat de scris şi le foloseşte pentru a-şi planifica la 
aceeaşi clasă lecţia următoare. 

Ciorchinele: 

este o metodă de brainstorming neliniară care 
stimulează găsirea conexiunilor dintre idei; poate fi utilizat 
atât în evocare prin inventarierea cunoştinţelor elevilor, 
cât şi în etapa de reflecţie; 

etape: 

se scrie un cuvânt / temă în mijlocul tablei sau a foii 
de hârtie; 

se notează în jurul acestuia toate ideile, sintagmele 
sau cunoştinţele care vin în minte în legătură cu tema 
respectivă, trăgându-se linii între acestea şi cuvântul 


iniţial; 

pe măsură ce se scriu cuvintele, ideile noi, se trag 
linii între cele care par a fi conectate; 

activitatea se opreşte când se epuizează toate ideile 
sau când s-a atins limita de timp acordată. 

etapele pot fi precedate de brainstorming în grupuri 
mici sau în perechi. În acest fel, se îmbogăţesc şi se 
sintetizează cunoştinţele. Rezultatele grupurilor se 
comunică profesorului care le notează la tablă într-un 
ciorchine fără a le comenta sau judeca. În etapa finală a 
lecţiei, ciorchinele poate fi reorganizat utilizându-se 
anumite concepte supraordonate găsite de elevi sau de 
profesor. 

Termeni cheie / Termeni daţi în avans: 

profesorul poate alege patru sau cinci termeni cheie 
dintr-un text, pe care să-i scrie pe tablă; elevii, în perechi, 
au cinci minute la dispoziţie pentru a decide, prin 
brainstorming, ce relaţie poate exista între aceşti termeni, 
cum vor fi puşi în relaţie - cronologic, sau pentru a explica 
un proces ştiinţ inc - în textul pe care urmează să-l 
citească; 

când perechile au ajuns la o concluzie privind relaţia 
dintre termeni, profesorul le cere să citească textul cu 
atenţie, pentru a vedea dacă termenii apar aici în relaţia 
pe care au anticipat-o ei. O modalitate de a lega termenii 
este prin scrierea unei scurte povestiri în care să apară 
toţi termenii; 

pentru ca anticipaţiile elevilor să nu prevadă în 
întregime textul lecţiei se impune ca termenii să fie 
suficient de vagi, sau unul dintre ei să conducă imaginaţia 
pe o pistă greşită. 

e. Metode de cercetare în grup Proiectul: 

este o activitate mai amplă decât investigația care 
începe în clasă prin definirea şi înţelegerea sarcinii 
(eventual prin începerea rezolvării acesteia), se continuă 
acasă pe parcursul a câtorva zile sau săptămâni (timp în 
care elevul are permanente consultări cu profesorul) şi se 
încheie tot în clasă, prin prezentarea în faţa colegilor a 


unui raport asupra rezultatelor obţinute şi, dacă este 
cazul, a produsului final; 

proiectul poate fi individual sau de grup; 

titlul sau tema vor fi alese de către profesor în 
funcţie de anumite criterii: 

elevii trebuie să alb a un anumit interes pentru 
subiectul respectiv; 

trebuie să cunoască dinainte unde îşi pot găsi resurse 
materiale; 

să fie nerăbdători în a crea un produs de care să fie 
mândri; 

să nu aleagă subiectul din cărţ i vechi sau să urmeze 
rutina din clasă; 

capacităţile şi competențele care se evaluează în 
timpul realizării unui proiect sunt: metodele de lucru; 
utilizarea corespunzătoare a bibliografiei; utilizarea 
corespunzătoare a materialelor şi echipamentului; 
corectitudinea / acuratețea tehnică; generalizarea 
problemei; organizarea ideilor şi materialelor într-un 
raport; calitatea prezentării. 

Portofoliul: 

reprezintă o colecție de informații despre o anumită 
temă obţinut printr-o varietate de metode şi tehnici de 
către elev. 

4. MIJLOACE DIDACTICE ŞI SUPORTURI TEHNICE 
DE INSTRUIRE: ROL, FUNCŢII, VALENŢE FORMATIVE 

Mijloacele didactice reprezintă ansamblul 
instrumentelor materiale, naturale tehnice, selectate şi 
adaptate pedagogic la nivelul metodelor şi a procedeelor 
de instruire pentru realizarea mai eficientă a sarcinilor 
proiectate la nivelul activității  instructiv-educative. 
Valoarea lor depinde de calitățile pedagogice angajate în 
măsura în care ele sunt simultan sau succesiv: purtătoare 
de informaţii semnificative; puncte de sprijin material 
necesar pentru activarea deplin a a metodelor alese; 
resurse practice, disponibile să diminueze sau chiar să 
anuleze  verbalismul propriu metodelor tradiţionale. 
Mijloacele didactice intervin ca instrumente subordonate 


acţiunii imprimate la nivelul metodelor de învăţământ, pe 
baza unui ansamblu de procedee operaţionale. 

După I. Cerghit, clasificarea mijloacelor didactice 
este următoarea: Mijloace didactice informativ- 
demonstrative: 

Instrumente informative naturale: ierbar, insectar, 
metale, roci; 

Instrumente tehnice: obiecte tehnice, instalaţ îi 
tehnice; 

Instrumente elaborate ca substitute ale realităţii de 
tip tridimensional, bidimensional sau de tip simbolic. 

Mijloace didactice de exersare-formare a 
deprinderilor: 

Instrumente gen jocuri tehnice; 

Instrumente de: laborator, cabinet, atelier, lot şcolar. 
Mijloace didactice de raţionalizare a timpului didactic: 

Instrumente gen: hartă contur, şabloane didactice, 
ştampile didactice, grile; 

Instrumente gen: tablă electronică, dispozitive 
automate de instruire. Mijloace didactice de evaluare a 
rezultatelor: 

teste docimologice, grile de măsurare-apreciere a 
activităţii; 

şabloane pentru evaluare, instalaţ îi de evaluare. 

Baza lor de susţinere senzorială oferă un alt criteriu 
de clasificare: mijloace didactice vizuale: 

Imagini, ilustrate, proiecţii fixe; mijloace didactice 
sonore: 

radio, casetofoane, magnetofoane, discuri; mijloace 
didactice audio-vizuale: 

filme, televiziune, casete video, DVD. 

Valoarea psihopedagogică a mijloacelor audio-vizuale 
se relevă mai uşor prin repetarea lor la diversitatea 
variantelor de instruire. Deoarece se ştie că în afara 
situaţiei clasice de instruire profesor-elev sunt posibile şi 
altele, absenţa codului în comunicarea audio-vizuală este 
un avantaj ce face posibilă folosirea variantei pe toate 
treptele de şcolaritate. Analiza comparativă a variantelor 


de instruire relevă atât avantajele cât şi dezavantajele 
fiecăreia, ceea ce impune utilizarea alternativă a tuturor în 
funcţie de împrejurări. Mijloacelor didactice le sunt 
atribuite următoarele caracteristici: 

sprijin a cunoaşterea aspectelor realităţii inaccesibile 
mai mult sau mai puţin, de a media învăţarea, în general; 

oferă, vehiculează informații variate, în forme 
diverse; 

realizează mai eficient obiectivele concrete, ca 
resurse practice, de activizare a metodelor didactice; 

reflectă pătrunderea în domeniu a nivelului 
dezvoltării ştiinţei şi tehnicii, de la obiectele naturale 
iniţial utilizate, până la mijloacele audio-vizuale şi 
sistemele multimedia de astăzi; 

reprezintă o resursă materială prin esenţă, dar prin 
funcţionalitatea îndeplinită devin instrumente ale 
profesorului sau elevului, devin tehnici de învățare activă. 

Funcțiile mijloacelor de învățământ: 

funcția informativă, de comunicare oferă informatii 
asupra obiectelor, fenomenelor, proceselor greu accesibile, 
pot prezenta fenomenele static sau dinamic, evidențiază 
elementele esenţiale, oferă sarcini de rezolvat şi puncte de 
sprijin, asigură conexiunea inversă sau posibilitatea de 
revenire, pentru aprofundare sau comparare; 

funcţia  formativ-educativă sprijină antrenarea 
calitativă a proceselor cognitive în formarea capacităţilor 
intelectuale, antrenează realizarea obiectivelor afectiv - 
atitudinale (receptarea, convingerea, trăirea, motivaţia, 
interesul, valorizarea) şi a celor psihomotorii (deprinderi 
de căutare şi mânuire, de rezolvare independentă, de 
organizare, de adaptare, de reglare); 

funcţia de activizare a elevilor în predare-învăţare: 
prin stimularea spiritului de observaţie, a curiozităţii şi 
interesului, prin orientarea efortului cognitiv, a participării 
active, afirmarea inițiativei sau a creativităţii în 
interpretare, prin susţinerea ilustrativ-demonstrativă a 
învăţării independente sau în grup; 

funcţia organizatorică prin: sprijinirea raţionalizării 


efortului şi a timpului în învățare, combaterea 
supraîncărcării, combaterea  monotoniei şi oboselii, 
structurarea stilului de învăţare, atât pentru elevi, cât şi 
pentru profesori; 

Implicarea în perfecționarea relațiilor profesor-elevi 
în timpul predării-învăţării-evaluării; 

sprijinirea profesorului în verificarea realizării unor 
rezultate ale învăţării. 

Valenţe formative ale mijloacelor de învăţământ 
acestea se relevă în condiţii experimentale, cu prilejul 
folosirii lor de către subiecţi în procesul de formare a 
deprinderilor şi priceperilor. Didactica experimentală are 
în vedere permanent atributul de a evalua modificările 
obiectului educaţiei şi prin aceasta, eficienţa mijloacelor 
de învăţământ, ducând la alegerea celor mai adecvate 
pentru realizarea obiectivelor operaţionale; 

mijloacele de învăţământ contribuie nu numai la 
optimizarea randamentului şcolar al elevului, dar şi la 
dezvoltarea capacităţii acestuia de a înregistra, prelucra şi 
interpreta mesajul informaţional emis de obiectul stimul; 
totodată ameliorează operaţiile perceptive de fixare, de 
explorare, de comparare, precum şi caracterul raţional al 
acţiunilor perceptive; 

asimilarea şi consolidarea structurilor perceptive 
operatorii necesită organizarea experienţei senzoriale, 
motorii sau psiho-intelectuale a elevilor, ceea ce mijloacele 
de învăţământ sunt capabile să ofere (D. Herlo). 

Valoarea pedagogică a fiecărui mijloc de învăţământ 
este condiţionată de factori diferiţi: 

nivelul motivaţ iei şcolare; 

nivelul cunoştinţelor anterioare actului de asimilare a 
noilor informaţii; 

capacitatea psiho-intelectuală generală a elevului; 

modul de structurare al curriculum-ului; 

caracterul relevant, sistematic şi logic al ideilor de 
desprins şi de asimilat; 

caracterul activ şi complementar al predării-învăţării; 

mărirea densităţii informaţiei transmisă în unitatea 


de timp; 

adresabilitate largă; 

verificarea activităţii mintale a elevului, asigurarea 
feedbackului, a repetiţiei şi exersării. 

Creşterea eficienţei procesului de predare-învăţare 
are ca substrat asigurarea interactivităţii profesor - elev - 
mijloc de învăţământ prin: 

aprofundarea proceselor de analiză-sinteză; 

clarificarea aspectelor puţin sesizate prin utilizarea 
mijloacelor didactice; 

asigurarea înţelegerii de către elevi şi formării la 
aceştia a unei viziuni de ansamblu asupra celor receptate; 

Integrarea noilor cunoştinţe în sistemul cognitiv al 
elevului; 

formarea unor competenţe stabile (D. Herlo). 

6. INSTRUIREA ASISTATĂ DE CALCULATOR - 
DIRECŢIE STRATEGICĂ ÎN PERFECŢIONAREA 
METODOLOGIEI ŞI TEHNOLOGIEI INSTRUIRII 

Definire: 

Instruirea şi autoinstruirea asistată de calculator se 
referă la utilizarea calculatorului în procesul de 
învăţământ, în scopuri didactice; 

Introducerea calculatorului presupune: o linie 
didactică bine precizată, cu orientări pedagogice, 
psihologice şi metodice; cadre didactice cu pregătirea 
necesară. 

Condiții pentru difuziunea instruirii asistate de 
calculator în practica şcolară: 

adaptarea educației la necesitățile actuale şi de 
perspectivă ale societății; 

Imbogăţirea şi modernizarea permanentă a 
sistemului metodelor de învăţământ; 

realizarea de progrese în domeniul informaticii, al 
calculatoarelor şi al tehnologiilor de comunicare. 

Necesitatea existenţei unui program de instruire: 

este un produs pedagogic, rezultatul programării 
pedagogice; 

programul de instruire urmează să fie transpus într- 


un program - computer, care reprezintă un program 
informatic: 

produsele informatice (care sunt produse 
intelectuale) sunt numite software; 

aparatura electronică este numită hardware; 

elaborarea lecţiilor şi a celorlalte forme de 
organizare a activităţii este numită courseware. 

Direcţii de activitate în legătură cu instruirea asistată 
de calculator: 

Învăţământul de informatică; 

programarea pedagogică a conţinutului, a 
materialului de studiat şi a activităţii elevului în legătură 
cu acel conţinut; 

elaborarea programului - computer; 

abordarea şi soluţionarea problemelor legate de 
hardware. 

Importanţa introducerii calculatorului în şcoală: 

reprezintă o strategie de lucru a profesorului şi a 
elevilor de tip interactiv, un nou mod de concepere a 
instruirii şi învăţării; 

se înserează în contextul învăţământului pe clase şi 
lecţii; 

simulează procese şi fenomene complexe pe car 
niciun alt mijloc didactic nu le poate pune atât de bine în 
evidenţă; 

construieşte contexte pentru aplicaţii ale conceptelor, 
oferind celor ce studiază şi limbajul cu ajutorul căruia ei îşi 
pot descrie propria activitate. 

Facilităţi oferite de utilizarea calculatorului: 

simularea unor procese şi fenomene în mişcare prin 
imagini animate; 

crearea de situaţii - problemă cu valoare stimulativă 
şi motivaţională pentru elevi; 

Imbunătăţirea procesului de conexiune inversă; 

desfăşurarea de activităţi diferenţiate pe grupe de 
nivel; 

desfăşurarea de activităţi de autoinstruire; 

desfăşurarea de activităţi de autotestare; 


desfăşurarea de activităţi recapitulative; 

organizarea de jocuri didactice în scopul aprofundării 
cunoştinţelor şi abilităţilor. 

Meritul deosebit al instruirii asistate de calculator 
constă în faptul că presupune participarea activă a elevilor 
în procesul de predare - învăţare şi că permite dezvoltarea 
intelectuală a acestora, adecvată ritmului lor de lucru. 

1. DEFINIREA ŞI ANALIZA CONCEPTULUI DE 
RELAŢIE EDUCAŢIONALĂ 

Relaţie educaţională Definiţie: 

prin relaţie educaţională se înţelege o relaţie directă 
ce se stabileşte în procesul educativ între educator şi 
educat. Este o relaţie reciprocă dintre diverş i factori 
educativi (diriginte, profesori, psiholog, părinte, colectiv 
de elevi) în scopul realizării unei influenţe favorabile în 
procesul educaţiei, astfel încât să se asigure condiţii 
optime pentru dezvoltarea personalităţii elevului şi pentru 
înlesnirea procesului de autocunoaştere. Are un caracter 
organizat, pe baza unui sistem educativ bine conceput. 
Este o verigă indispensabilă procesului educativ, 
constituind motorul acestui proces. Multitudinea şi 
calitatea relaţiilor educaţionale condiţionează dezvoltarea 
personalităţii individuale şi formarea unor colective 
puternice. Orice relaţie între oameni, între grupuri are şi 
un sens educativ. 

procesul de învăţământ generează un ansamblu de 
relaţii educaţionale. Orice interacţiune este purtătoare de 
atitudini, iar acestea se exprimă prin modul în care 
educatorul interacționează cu elevii, dar şi prin modul în 
care elevii interacționează între ei. 

Tipuri de relaţii educaţionale: 

relaţii intragrupale: raporturile ce se stabilesc în 
interiorul unui grup educaţional între: educator - elev / 
elevi; elev / elevi - elev / elevi; 

relaţii intergrupale: raporturi stabilite între membrii 
unor grupuri diferite (grup - grup). Adeseori grupul de 


elevi interacționează cu alte grupuri mai mult sau mai 
puţin asemănătoare, la nivelul şcolii sau în mediul 
extraşcolar. 

Caracteristicile relaţiilor educaţionale: 

au caracterul unor conexiuni inverse, manifestându- 
se în dublu sens. De exemplu relaţii ia elev - grup poate fi 
privită dinspre elev spre grup, dar şi invers dinspre grup 
spre elev. Fiecare categorie de relaţii are caracteristici 
proprii, dar se condiţionează şi se influenţează reciproc cu 
celelalte; 

sunt  multidimensionale adică sunt de natură 
pedagogică, psihologică, sociologică şi îşi au originea în 
natura procesului pedagogic, ca tip de activitate 
caracterizat prin interacţiunea multiplă a unor factori 
umani individuali sau în grupuri; 

determin a constituirea unui climat psihosocial care 
poate favoriza sau, dimpotrivă poate împiedica obţinerea 
rezultatelor dorite. Această ambianţă sau climat al clasei 
reprezintă expresia atitudinilor emoţionale faţă de 
învăţare, condiţionând o serie de aspecte ale procesului de 
învăţare: influenţează modul de organizare şi conducere a 
grupului de elevi, strategiile de lucru pentru care se 
optează şi mai ales activitatea de învăţare a elevilor. 

2. RELAŢII ŞI INTERACȚIUNI EDUCAŢIONALE ÎN 
CLASA DE ELEVI 

Elevul nu este o fiinţă izolată, el face parte dintr-o 
clasă şcolară, iar însuşirea de cunoştinţe, priceperi şi 
deprinderi, formarea de capacităţi are loc în condiţiile 
existenţei permanente a elevului în cadrul unui grup social 
- clasă şcolară - care poate să favorizeze, dar şi să 
defavorizeze atât procesul de informare cât şi cel de 
formare a lui. Elevul, ca şi adultul, se comportă diferit în 
anumite grupuri sociale. 

Relaţii educaţionale în clasa de elevi Importanţa 
cunoaşterii relaţiilor de la nivelul clasei: 

elevii unei clase se influenţează reciproc, iar 
influenţa se resimte în cantitatea şi calitatea învăţării; 

s-a observat că acţiunea colectivă a grupului în mai 


multe privin te dă rezultate superioare activităţilor 
individuale. Cunoscând bine manifestările de grup, 
învățătorul îşi poate ridica substanţial calitatea muncii lui. 
El se poate folosi de grup pentru a influenţa şi schimba 
atitudinea, comportamentul unor elevi în sensul dorit; 

dacă şcoala tradiţională a avut atitudine reticentă şi 
chiar a descurajat cooperarea între elevi, pedagogii 
contemporani o favorizează, deoarece grupul mediază 
relaţii ia dintre învăţător şi elevi. 

Relaţii educaţionale la nivelul clasei, văzută ca un 
grup primar: 

Clasa de elevi poate fi considerată un grup primar, în 
care membri ei au aceleaşi valori, scopuri şi standarde de 
comportament şi în care sunt posibile contacte 
interpersonale, deoarece: 

sunt frecvente interacţiunile de tip „faţă în faţă”; 

clasa posedă structuri ce-i conferă stabilitate; 

clasa tinde să atingă anumite scopuri; 

membrii clasei se percep ca făcând parte din grup, 
iar elevii din alte clase îi identifică pe baza acestei 
aparenţe. 

Relaţii educaţionale la nivelul clasei, văzută ca un 
grup social specific: 

Clasa şcolară este un grup social specific, cu 
structură şi roluri clare, ce mediază în timp schimbări 
cognitive fundamentale la nivelul fiecărui membru, 
deoarece constituie: 

cadrul psihosocial al activităţii de învăţare; 

un mediu de comunicare şi socializare. 

Relaţii educaţionale la nivelul clasei, raportate la 
cadrul organizaţional: 

În clasa de elevi activitatea se poate desfăşura 
frontal, individual, pe grupe sau în echipă. În funcţie de 
scopul urmărit, învățătorul poate alege cum îşi va organiza 
colectivul de elevi. Sarcina comună dă naştere unor 
modele acţionale care au specific propriu, face să apară 
tradiţii, coduri, valori, norme, şi mai ales pot influenţa 
activitatea de învăţare şi performanţele elevilor; 


copilul caută şi poate găsi afecţiune din partea 
învățătorului şi a celor de o vârstă cu el. Se dezvoltă 
sentimentul de apartenenţă, atât de necesar echilibrului şi 
sănătăţii psihice a copilului şi tot în cadrul grupului său va 
găsi şi recunoaşterea capacităţilor sale, va avea primele 
succese; 

În timpul pauzelor, copiii formează mici grupuleţe şi 
îşi petrec vremea mai mult împreună, jucându-se. 
Contactele acestea de grup sunt în majoritate paşnice, 
rareori au caracter de ostilitate. Aceste grupuri se 
constituie după anumite criterii de preferinţă, relaţiile 
dintre membri încă nu sunt consolidate. 

— Relații interpersonale: Tipuri de relații 
fundamentale socioafective: 

relații de atracție (simpatie), de respingere 
(antipatie) şi de indiferenţă. Unele dintre ele se referă la 
atitudinea elevului faţă de colegii săi (sentimente de 
simpatie, antipatie, indiferenţă), în timp ce altele au în 
vedere modul în care ceilalţi colegi din clasă răspund 
sentimentelor sale; 

În funcţie de relaţiile interpersonale în cadrul 
grupului şcolar apar lideri informali şi neoficiali. Ei 
exercită, de regulă, aceleaşi funcţii referitoare la 
îndeplinirea sarcinilor şi menţinerea coeziunii grupului, 
dar în alt mod şi prin alte mijloace decât liderii formali sau 
oficiali. De aici, numeroase deosebiri şi contradicții care 
pot să apară între cele două categorii de lideri, fenomene 
care duc deseori la victoria liderilor informali în cadrul 
colectivelor şcolare. Relaţiile interpersonale influenţează 
personalitatea elevilor: 

relaţii unilaterale: în funcţie de cele trei tipuri de 
relaţii socioafective, putem spune că există copii preferaţi 
(populari) de majoritatea colegilor, copii respinşi de cei 
mai mulţi (izolaţi), iar alţii sunt priviţi cu indiferenţă, 
câteodată fiind acceptaţi, altă dată respinşi. Preferinţele 
sau respingerile nu sunt reciproce. Cei ce caută apropierea 
de un copil popular nu sunt neapărat căutaţi la rândul lor 
de acesta; 


relaţii bilaterale: între doi elevi există relaţii afective 
preferenţiale ele putând fi biunivoce (A îl preferă pe B şi 
invers) sau contrarii (A îl preferă pe B, dar B îl respinge pe 
A). 

La nivel de grup relaţiile interpersonale dintre elevi 
se pot constitui în structuri interpersonale: 

structuri predominant pozitive, în sensul că toate 
relaţiile au un asemenea caracter, adică se poate vorbi 
despre cunoaşterea autentică şi profundă, bazată pe 
surprinderea elementelor comportamentale esenţiale; 
comunicarea este liberă şi deschisă între parteneri; există 
un număr mare de preferinţe reciproce; se manifestă 
cooperare şi competiţie; are loc acomodare interpersonală; 

structuri predominant negative, în sensul că 
majoritatea relaţii iilor interpersonale au astfel de 
orientări: o cunoaştere superficială, bazată pe aparenţe, o 
comunicare  scurt-circuitată de blocaje, bruiaje şi 
distorsiuni ale informaţiilor, un număr mare de respingeri 
reciproce sau de elevi izolaţ i, relaţii îi conflictuale între 
membrii grupului. 

— Relaţiile intragrupale Relaţia educator - elevi 
constituie cea mai importantă categorie de relaţii 
educaţionale, deoarece, într-o anumită măsură, le 
influenţează şi le condiţionează pe celelalte: 

sunt în special relaţii de muncă, ceea ce le conferă o 
puternică influenţă asupra modului de desfăşurare a 
activităţii şi a rezultatelor acesteia; 

sunt relaţii îi „asimetrice” adică partenerii au vârste 
diferite, au o pregătire şi o cultură generală de nivel 
diferit, experienţa de viaţă a educatorului este mai 
îndelungată şi mai vastă, educatorul îi învaţă pe elevi, iar 
elevii urmează modelul educatorului, învățând de la el; 

reproduce la scara mică relaţia socială dintre 
generaţii. Generaţia adultă trebuie să manifeste grijă şi 
responsabilitate pentru pregătirea/formarea generatiei 
tinere, ajutându-i să preia şi să dezvolte experienţa 
generaţiilor dinaintea ei, altfel nu se poate produce 
progresul societăţii; 


este influenţată nu numai de stilul de muncă al 
educatorului, ci şi de trăsăturile de personalitate ale 
acestuia, care îşi vor dobândi valoarea de „modele” oferite 
partenerilor de educaţie. 

Umanizarea şi personalizarea interacțiunii 
educaţionale implică restructurări substanţiale ale rolului 
didactic: 

profesorul nu mai este doar persoana care propune 
conţinuturi, dă lecţii, formulează sarcini, ci stimulează şi 
întreţine activismul investigator al elevului, creează 
condiţiile necesare ca el să se comporte într-un anume fel, 
să descopere şi să-şi pună probleme; 

se orientează către specificul intereselor şi 
capacităților elevului, este atent la realizările şi creațiile 
acestuia. Educatorii trebuie să posede calitățile necesare 
centrării cu precădere pe aşteptările, cererile, trebuințele 
şi interesele elevilor; 

cadrul didactic trebuie să fie capabil de a se dedubla 
şi de a lucra din perspectiva sa şi a grupului, să aibă 
capacitatea de a intui caracteristicile de ordin 
interpersonal ale elevilor, capacitatea de percepere 
adecvată a relațiilor preferențiale dintre elevi, de 
anticipare a atitudinilor sociale ale elevilor în raport cu 
situațiile educaționale viitoare. 

Relația profesor-elev Clasificare: 

a. In funcție de accentul care s-a pus pe unul sau 
altul dintre subiecti: 

Magistrocentrismul: 

aparține pedagogiei tradiționale şi are la bază o 
concep ție autoritaristă (educatorul impune elevului un 
sistem de cerințe şi obligaţii cărora el trebuie să i se 
supună necondiţionat); 

această tendinţă se axează în exclusivitate pe 
autoritatea educatorului şi promovează o comunicare 
unidirecţională, de la educator la educat, punând accentul 
pe influenţele exterioare ce se exercită asupra elevului, 
neluând în considerare clasa reţeaua ei complexă de 
comunicaţie. 


Pedocentrismul: 

a apărut odată cu orientarea educaţiei libere, ea 
îmbrăcând forma liberalismului pedagogic; 

pune accent pe libertatea deplin a a elevului, în 
sensul că trebuie să i se creeze toate condiţiile în vederea 
unei dezvoltări spontane, fără niciun fel de constrângere 
sau dirijare exterioară; 

pedagogia contemporană a încercat să depăşească 
opoziţia dintre cele două tendinţe extreme, prin abordarea 
relaţiilor educaţionale din perspectiva datelor furnizate de 
ştiinţele comunicării sociologiei şi psihologiei sociale. 
Specialiştii au ajuns la concluzia că aceste relaţii trebuie 
privite şi analizate în contextul întregului proces al 
activităţii educative. b. Din punct de vedere psihosocial: 

1. Relaţiile pedagogice specifice nivelului informal; 

2. Relaţiile pedagogice specifice nivelului formal: 

sunt influențate de statutul învățătorului şi de rolul 
său (planificarea şi proiectarea activităţii didactice, 
transmiterea cunoştinţelor, stimularea învăţării, evaluarea 
rezultatelor şcolare); aceste tipuri de relaţii educaţionale 
au un caracter predominant raţional, fiind vorba de relaţii 
de muncă propriu-zisă, care se constituie în activităţile de 
cunoaştere şi învăţare; la nivel formal se structurează două 
tipuri principale de relaţii învăţător-elevi: relaţii de 
comunicare şi relaţii de conducere. 

Relaţiile de comunicare pot fi: 

de transmitere de informaţii, de solicitare a unei 
cerinţe, de răspuns, de reacţie, de exprimare a unor stări 
afective; 

din punctul de vedere al direcțiilor în care se 
realizează comunicarea există: 

relaţii îi unidirecţionale desfăşurate pe direcţia 
învăţători-elevi în care se impune dominanţa formală a 
educatorului; 

relaţii îi bidirecţionale în cadrul cărora comunicarea 
se produce atât din partea învățătorului cât şi din partea 
elevului; 

relaţii îi multidirecţionale în cadrul cărora învățătorul 


încetează a mai fi singura persoană transmiţătoare de 
informaţie referitoare la noile conţinuturi. 

Relaţiile de conducere a activităţii didactice pot fi de 
patru tipuri: 

autocratice - presupune o dominare totală din partea 
învățătorului, care înăbuşă iniţiativa, independenţa şi 
creativitatea elevilor; 

liberale (îngăduitoare) - învățătorul nu mai are rolul 
conducător în procesul educaţiei ci se subordonează 
intereselor şi iniţiativelor elevilor; 

nondirecte - rolul învățătorului nu presupune 
intervenţia de niciun fel în procesul educaţiei, ci crearea 
unei atmosfere de încredere în care elevul să descopere 
drumul şi direcţiile sale de acţiune; 

democratice - tendinţa învățătorului de a se integra 
în climatul clasei, de a se identifica cu viaţa şi activitatea 
elevilor. 

Relaţia elev - elevi 

Activitatea de învăţare se desfăşoară într-un cadru 
instituţionalizat, se formează grupuri de elevi, ceea ce 
determină apariţia unor multiple relaţii elev - elev; elev - 
elevi; elevi - elev; elevi - elevi. Aceste relaţii sunt generate 
de nevoia de comunicare între individ şi grupul căruia îi 
aparţine, la care se adaugă relaţii de conlucrare, de 
conducere / subordonare, precum şi relaţii socio - afective. 
Relaţiile în cadrul grupului: 

a. Tipuri de relaţii: 

relaţiile de comunicare în cadrul grupului au ca 
obiect diferite situaţii şi aspecte ale vieţii şi activităţii 
fiecăruia. Se transmit informaţii, solicitări adresate 
colegilor, răspunsuri la aceste solicitări,  corectări, 
aprecieri, încurajări sau dimpotrivă nemulțumiri sau 
dezamăgiri. Absența sau deficienţa în comunicare se află la 
originea tensiunilor ce se manifestă în grup; 

relaţie de conducere exercitată fie de o singură 
persoană, fie de un subgrup. Ca urmare, fiecare membru al 
grupului se va afla într-o relaţie de subordonare faţă de 
persoana sau subgrupul conducător. 


b. Caracteristici: 

relaţii ia elev - elev are un predominant caracter 
psihologic, bazându-se pe o cunoaştere reciprocă şi pe 
activitatea comună; 

Interacțiunea dintre elevi apare sub forma unor 
relaţii interpersonale conştiente care se realizează în mod 
nemijlocit. Indeplinirea de către elevi a unor sarcini şi 
activit ăţi comune presupune existenţa unor relaţii de 
interdependenţă; 

În cadrul grupului educaţional există întotdeauna şi 
aspecte emoţional - afective, ca şi momente de tensiune şi 
conflict, deoarece viaţa în grup dezvoltă norme, valori, 
convingeri care exercită atât influenţe cât şi convingeri 
asupra elevilor. În consecinţă personalitatea elevului se 
manifestă în interdependenţă cu viaţa grupului din care 
face parte, cu normele şi valorile pe care acestea le 
dezvoltă; 

În cadrul clasei există un lider formal, care trebuie să 
respecte cerinţele şcolare, acestea fiind impuse de 
educator, dar există şi un lider informal, care poate susţine 
sau nu acţiunile liderului formal. În cazul în care cei doi se 
află în opoziţie se exercită o influenţă negativă asupra 
membrilor grupului. In orice grup statutele membrilor sunt 
diferite şi chiar ierarhizate, rolul fiecăruia se interferează 
cu al celorlalţi influențând caracteristicile grupului; 

cooperarea dintre elevi favorizează relaţiile şi 
schimburile dintre ei, stimulează înţelegerea şi acceptarea 
reciprocă, precum şi efortul comun în realizarea sarcinilor 
de învăţare sau extradidactice. Constituirea unui grup 
bazat pe competiţie poate avea efecte negative atât pe 
plan individual, ducând la insecuritate personală în grup, 
cât şi în planul grupului, delimitându-i coeziunea. 
Bineînţeles că cele două situaţii nu trebuie puse în 
opoziţie, cel mai corect mod de acţiune este de a folosi 
tehnici de cooperare prin competiţie şi nu în opoziţie cu 
acestea. 

relaţiile interpersonale lasă urme adânci în 
personalitatea elevilor care pot fi clasificați în trei 


categorii: activi, care acceptă relaţiile din clasă; cei care 
particip a conştiincios la activitate, dar fără iniţiativă, fără 
a se implica în formarea relaţiilor de grup; cei care 
participă din obligaţie la activitate şi se adaptează pasiv la 
relaţiile de grup. 

Relaţiile intergrupale 

Relaţiile se stabilesc între diferite clase din cadrul 
colectivului unei şcoli sau chiar cu clase din şcoli diferite: 

aceste relaţii îi se pot manifesta în plan vertical (cu o 
clasă mai mică sau mai mare decât clasa iniţiatoare) sau în 
plan orizontal, adică la nivelul claselor paralele; 

Intre grupurile unor clase diferite pot apărea relaţii îi 
de concurenţă, dar uneori şi de cooperare; 

de asemenea, în cadrul şcolii, un grup poate 
reprezenta un model, un nivel de aspiraţ le pentru un alt 
grup. 

Clasificarea relaţiilor interpersonale într-o primă 
clasificare au fost identificate: 

relaţii de acomodare prin care membrii grupului îşi 
reglează comportamentele; 

relaţii îi de asimilare care constau în transferarea 
unor informații, puncte de vedere, atitudini şi 
comportamente de la o persoană la alta; 

relaţii de stratificare: ierarhia statutelor structurează 
componenţa grupului; 

relaţii de alienare: neputând desfăşura interacțiuni 
reciproce, unii membrii ai grupului manifestă tendinţe de 
izolare. 

O altă clasificare identifică: relaţii îi de comunicare, 
afective, de dominare sau de conducere. 

Jean Piaget distinge: relaţii îi intelectuale, relaţii îi 
afective, relaţii îi morale. Alte modele taxonomice le 
grupează în: relaţii verbale, de comunicare, afective, 
voluntare. 

In funcţie de nevoile şi trebuinţele psihologice pe 
care le resimt elevii atunci când se raportează unii la alţii: 

de intercunoaştere: 

se referă la nevoia de a dispune de informaţii cu 


privire la celălalt, la personalitatea lui. Când învățătorul 
deţine informaţii consistente despre elevii săi, iar elevii 
despre ceilalţi colegi, dinamica interacțiunilor este mai 
consistentă, iar când informaţiile sunt limitate, 
posibilitatea instaurării neîncrederii între parteneri devine 
mai mare; 

În grupul educaţional elevii acţionează împreună în 
procesul de instruire, se cunosc reciproc. Ei nu doar 
comunică ci şi îşi împărtăşesc ideile, gândurile, 
sentimentele. 

de intercomunicare: 

prin comunicare se realizează un schimb de 
informaţii cognitive, afective, comportamentale. Aceste 
relaţii apar ca o rezultantă a ceea ce simt subiecţii atunci 
când intră în interacţiune. În clasă au loc numeroase 
schimburi de mesaje; 

In cadrul grupului educaţional, foarte important 
pentru procesul instructiv-educativ este să se ajungă la o 
comunicare prin antrenarea cât mai multor elevi în acest 
proces. 

cea mai eficientă este comunicarea de tipul „faţă în 
faţă”, elevii situaţi la „periferie” lovindu-se de unele 
dificultăţi în receptionarea mesajului; 

funcţia de comunicare duce la unificarea activităţii 
grupului educaţional în vederea atingerii obiectivului 
propus. 

socio-afective preferenţiale; 

de influențare: 

sunt determinate de poziţia pe care o ocupă fiecare 
elev în ierarhiile subiective şi obiective, de multe ori 
producându-se independent de relaţiile socio-afective ale 
grupului educaţional. Se produce un schimb de mesaje de 
la un individ la altul, ceea ce contribuie la schimbarea 
comportamentelor celor aflaţi în interacţiune; 

toţi subiecţii sunt în acelaşi timp stimuli şi agenţi de 
influențare. Aceste influenţe produc reacţii din partea 
celorlalţi, unele schimbări şi restructurări la nivelul 
conştiinţei lor, precum şi o modificare a sistemului 


atitudinal. Elevul poate să-şi modeleze opinia în funcţie de 
opinia exprimată de cel cu care se află în interacţiune; 

Influenţa educaţională poate fi analizată în funcţie 
de: influenţa învățătorului, ca lider şi ca factor exterior; 
influenţa de grup. 

Factori care influenţează relaţiile educaţionale: 

personalitatea învățătorului, dar contează şi 
condiţiile generale în care se desfăşoară procesul de 
educaţie şi concepţia pedagogică aflată la baza acestui 
proces: învățătorul organizează şi conduce activitatea de 
învăţare, prelucrează şi transmite cunoştinţele şi 
capacitățile propuse de curriculum, modelează 
personalitatea copilului, desfăşoară şi activități 
extraşcolare, sprijin a ceilalți factori educativi. Condițiile 
generale în care se desfăşoară procesul instructiv-educativ, 
reprezintă un factor obiectiv care influențează 
interacțiunea dintre învăţător şi elevi; 

concepția pedagogică ce stă la baza activităților 
educaționale. 

Cunoaşterea relațiilor şi structurilor interpersonale 
dintr-un grup este utilă nu numai din punct de vedere 
explicativ, ci mai ales acţional, ea permiţând realizarea 
unei activităţi educaţionale legitimă din punct de vedere 
ştiinţific, şi deci eficientă. 

3, CARACTERISTICILE DEMERSULUI DE 
„INFLUENȚĂ EDUCAȚIONALĂ” ÎN ÎNVĂŢĂMÂNTUL 
PRIMAR 

Influenţa educaţională Definiţie: 

prin influenţă educaţională se înţelege o acţiune 
exercitată asupra unei persoane sau grup social, în scopul 
formării de concepţii, sentimente, deprinderi, 
comportamente. Şcoala, familia, mass-media, grupul de 
prieteni, întregul mediu social desfăşoară o influenţă 
educativă. Aceasta se manifestă pe întreaga durată a 
procesului educației permanente, dar recepţionarea 
diferitelor influenţe se face selectiv, în funcţie de sursa de 
influenţă, de vârsta celui supus influenţei educaţionale, de 
întregul context al influențelor exercitate simultan sau 


succesiv. 

Manifestarea influenţei educaţionale: 

În familie, influenţa educaţională este realizată de 
către părinţi. Ei sunt cei care reprezintă pentru copii lor 
un model de comportament şi care încă din primii ani de 
viaţă ai copilului pun bazele formării personalităţii lui; 

In şcoală, influenţa educaţională se exercită atât de 
către învăţător şi profesor cât şi de către elevi. Învățătorul 
este cel care, lider fiind, nu doar transmite cunoştinţele, 
formează capacităţi, ci modulează personalitatea elevului. 
De aceea el însuşi trebuie să fie un model de 
comportament şi să contribuie la formarea trăsăturilor 
pozitive de caracter. În lecţiile de limba română există 
texte care au influenţe educaţionale, prezentând modele 
pozitive sau negative de comportament. La orele de 
educaţie civică din clasele a Il-a şi a IV-a elevii sunt 
familiarizați cu valori şi norme morale, învățătorul 
încercând să formeze elevilor sentimente şi deprinderi 
morale; 

In cadrul colectivului de elevi fiecare subiect 
reprezintă un model de comportament, astfel că el poate 
exercita o influenţă educaţională asupra unui coleg sau 
asupra întregului grup. Aici trebuie să intervin a 
învățătorul care întăreşte influenţele pozitive şi înlătură şi 
sancţionează influenţele negative; 

un rol important îl are şi grupul de prieteni care 
poate influenţa în mai mare sau mai mică măsură 
comportamentul copilului. El va căuta acel grup care 
corespunde intereselor şi preferințelor sale; 

revistele, filmele şi piesele de teatru adecvate vârstei 
şcolarului mic oferă modele şi tipuri comportamentale care 
influenţează formarea personalităţii şcolarului. 

4. ATRACŢIA INTERPERSONALĂ ÎN CLASA DE 
ELEVI 

Relaţii bazate pe formarea subgrupurilor non-formale 

Caracteristici: 

clasa de elevi acţionează pe baza unor relaţii 
interpersonale preferențial simpatice, formându-se 


subgrupuri non-formale. Aceste subgrupuri sunt sisteme 
deschise, se reorganizează continuu în raport cu cerinţele 
unor situaţii concrete. Fiecare elev din clasă poate face 
parte la un moment dat dintr-un asemenea subgrup. 
Practic însă doar unii elevi devin „centre de interes” în 
aproape orice situaţie; foarte rar se va impune un elev mai 
izolat sau cu un statut mai puţin important în organizarea 
informală a clasei; 

afirmarea unora şi respingerea altora poate fi 
explicată prin studierea personalităţii elevilor. În general 
sunt apreciaţi în cadrul colectivului de elevi cei care sunt 
prietenoşi, amabili, manifestă  colegialitate, oferind 
ajutorul necesar celorlalţi. La nivelul şcolarilor mici 
prezintă o mare importanţă inteligenţa de care dau 
dovadă, precum şi rezultatele bune obţinute la învăţătură. 
Trăsăturile negative, care sunt condamnate de colegi sunt 
egoismul, îngâmfarea, lăudăroşenia şi într-o mică măsură, 
rezultatele mai slabe la învăţătură; 

elevii care reprezintă subgrupul central, adică sunt 
acceptaţi şi apreciaţi de majoritatea elevilor clasei, 
beneficiază de acest statut datorită prestigiului obţinut 
prin raportare la sarcinile principale ale clasei, dar şi în 
alte împrejurări: în urma unor concursuri şcolare unde au 
obţinut rezultate semnificative, în urma rezolvării unor 
situaţii mai deosebite ale vieţii şcolare sau în urma 
descoperirii unor talente artistice deosebite; 

relaţiile afectiv simpatetice, stabilite între elev şi 
colectivul clasei, constituie pentru cel dintâi un stimulent 
în activitatea sa şcolară şi un suport moral care-l ajută să 
depăşească mai uşor situaţiile stresante prin care poate 
trece. În cazul în care elevul este respins de colectiv sau 
de unele grupuri formate spontan în interiorul lui, el nu 
are spre cine să întindă mâna după ajutor; 

statutul de elev „popular” sau „respins” nu se 
datorează exclusiv atitudinii  preferenţiale sau de 
respingere a colectivului, ci şi poziţiei pe care elevul şi-o 
cucereşte el însuşi pe „scara de prestigiu” a clasei prin 
eforturi şcolare, gradul de sensibilitate etc. Există elevi 


care prin trăsăturile lor puternice de personalitate se 
impun cu uşurinţă în stima colectivului clasei, care-i oferă 
un climat favorabil dezvoltării. Alţii simt nevoia şi ştiu să 
stabilească contacte sociale, cucerindu-şi cu uşurinţă 
statutul de elevi populari. Relaţia afectiv-simpatetică 
pozitivă, stabilită cu colegii, reprezintă pentru ei un 
puternic imbold şi suport moral în activitatea şcolară şi 
extraşcolară. 

Liderul de grup: 

apariţia liderilor într-un grup este determinată de 
unele împrejurări sau situaţii care determină impunerea 
unor elevi care au capacitatea să răspundă cel mai bine 
nevoilor celorlalţi colegi, elevi ce pot determina orientarea 
colectivului spre un comportament anume. Autoritatea 
unui lider în cadrul grupului nu poate fi acordată de cineva 
ci este câştigată în diferite situaţii; 

autoritatea este produsul aprecierii şi expresia 
încrederii colectivului într-o persoană anume, 
caracterizată prin o serie de trăsături ale personalităţii: 

trăsăturile de caracter constituie un indicator al 
atitudinii liderului faţă de colectiv, faţă de sarcinile 
principale de muncă: conştiinţa,  responsabilităţile, 
disciplina, modestia, comportamentul deschis faţă de 
ceilalţi, sinceritatea, atenţia faţă de colegi; 

altă condiţie esenţială a impunerii unui lider este 
inteligenţa socială, capacitatea de adaptare în rezolvarea 
situaţiilor sociale care apar în lumea şcolii. Factorii sociali 
ai dezvoltării şi perfecţionării inteligenţei sunt cooperarea, 
colaborarea în muncă, schimbul de idei; 

variabila temperamentală este prezentă prin modul 
în care individul rezolv a situaţiile sociale. Impulsivii, 
neechilibraţii, cei înclinați spre rezolvări pasionale şi 
subiectivism, cei care nu acceptă obiecţii din partea 
celorlalţi, agresivii nu se bucură de simpatie şi apreciere. 
Dimpotrivă elevii care sunt echilibraţi, vioi, cei ce stabilesc 
cu uşurinţă contacte cu alţii, optimiştii întrunesc mai 
curând aprobarea colectivă. 

Elevii izolaţi: 


firea mai retrasă, izolarea unora sau timiditatea îi fac 
pe unii elevi să intre cu mai mare dificultate în ritmul 
comun, în fluxul de gânduri şi afectivitate a grupului; 

dacă într-un grup coeziunea este redusă, dacă apar 
dese conflicte, unii se izolează, nu vor să participe la 
această viaţă de grup sau se desprind de grup atunci când 
înregistrează insuccese colective de natură diferită. 
Desigur e mai comod să nu te identifici cu grupul, decât 
să-ţi asumi partea de răspundere pentru eşecul comun; 

de asemenea preocupările deosebite îi pot izola pe 
unii elevi: ei nu-şi găsesc un corespondent în colectiv; 

alte cauze ale izolării pot fi existenţa unui complex de 
inferioritate datorat educaţiei sau dificultăţilor fizice sau 
intelectuale, inadaptarea şcolară, incapacitatea de a 
răspunde tuturor cerinţelor şcolare. Relațiile socio- 
afective, preferenţiale apar dintr-o nevoie interpersonală 
privind schimbul de emoţii şi sentimente care generează 
relaţii de simpatie, de preferinţă sau de respingere 
unilaterală sau reciprocă între membrii grupului 
educaţional. Acest tip de relaţii sunt o condiţie pentru 
dezvoltarea personalităţii elevilor, sunt influențate de 
mediul social clasei şi au drept caracteristici fundamentale 
spontaneitatea, sinceritatea, nevoia de reciprocitate în 
relaţiile afective pozitive. 

Relaţiile  afectiv-simpatetice pot deveni factori 
dinamizatori ai procesului de învăţare, având un rol 
stimulativ pentru întreaga activitate a elevilor, iar 
educatorii le pot transforma într-o adevărată forţă în 
desfăşurarea optimă a actului educaţional. 

5. COMUNICAREA INTERPERSONALĂ 

Comunicarea: 

orice comunicare este o interacţiune, o influenţă 
reciprocă între mai multe persoane. Comunicarea este un 
act ce stă la baza legăturilor sociale dintre oameni; 

canalele de transmitere a comunicării pot fi variate: 
comunicarea verbală (orală sau scrisă), comunicarea 
nonverbală  (mimică,  gestică, poziţia corporală) şi 
comunicarea paraverbală. 


Comunicarea interpersonală: 

se produce între două sau mai multe persoane aflate 
în interacţiune; 

a comunica înseamnă a te exprima şi a te face 
înţeles. Pentru aceasta sunt necesare anumite condiţii date 
de tipul de relaţie dintre persoanele aflate în interacţiune, 
iar această relaţie este rezultatul unor atitudini dezvoltate 
de fiecare persoană. 

Atitudinile în comunicare: 

pot fi exprimate prin vorbire, intonaţia vorbirii, 
mimică, gesturi, acţiuni etc; 

atitudinile membrilor unei clase de elevi influenţează 
decisiv calitatea relaţiilor ce se stabilesc între aceştia. 

În situaţiile de comunicare interpersonală pot apărea 
următoarele categorii de atitudini: 

a... Atitudinea de interpretare: 

atitudinea de interpretare constă în explicarea 
pentru alţii a unor raţiuni aflate la originea faptelor şi 
spuselor personale. Deci cineva ştie ceva şi transmite 
celuilalt ceva ce acesta nu ştie; 

creează o relaţie de dependenţă între partenerii 
comunicării. Cel care interpretează se autointitulează 
deţinător al cunoaşterii, iar celălalt participant la 
comunicare devine dependent de el. În consecinţă 
„dependentul” poate accepta acest rol, blocându-şi propria 
exprimare, deci blocând comunicarea; 

altă urmare a acestei atitudini poate fi neacceptarea 
relaţiei de dependenţă, ceea ce va duce la o anumită 
agresivitate în comunicare; 

Interpretarea nu trebuie exclusă din comunicare, dar 
această atitudine nu trebuie să devină fundamentul 
comunicării, ci doar rezultatul ei; 

dacă dorim să-i permitem celuilalt să se exprime 
liber, real, personal trebuie să evităm interpretarea. 

b. Atitudinea de evaluare: 

constă în formularea unei judecăţi pozitive sau 
negative în raport cu ceea ce face sau spune celălalt; 

se bazează pe o diferenţă de statut între partenerii 


comunicării, creând, la fel ca atitudinea de interpretare, o 
relaţie de dependenţă; 

posibilă consecinţă a acestei evaluări este blocarea 
comunicării ca urmare a evaluării negative. Astfel se 
creează un climat relaţional nefavorabil care reduce 
motivaţia exprimării şi îl determină pe cel supus evaluării 
să nu-şi mai verbalizeze ideile şi sentimentele pentru că 
riscă să fie judecat negativ; 

În condiţiile unei evaluări pozitive apare riscul ca 
atunci când este receptată o judecată pozitivă copilul să 
selecteze dintre ideile sau trăirile sale numai pe acelea 
care îi permit obţinerea acesteia; 

evaluarea pozitivă sau negativă a comunicării unei 
persoane duce la îngustarea posibilităţii de exprimare 
autentică. Cu cât dorim mai mult ca un copil să se exprime 
liber, cu atât mai puţin trebuie judecat. 

c. Atitudinea de ajutor sau consiliere: 

constă în propunerea unor soluţii în funcţie de ceea 
ce celălalt a exprimat; 

se bazează pe o diferenţă de statut, pe o relaţie de 
dependenţă, având în vedere că există un „consilier” şi un 
„consiliat”, „un susţinător” şi „un susţinut”; 

cu cât un copil este ajutat mai mult, cu atât 
dependenţa lui faţă de consilier creşte, în detrimentul 
independenţei. În consecinţă, în cazul în care se abuzează 
de această atitudine de consiliere discursul celuilalt va fi 
superficial, reducându-i posibilităţile de a-şi rezolva singur 
problemele, deoarece iniţiativa de căutare a soluţiilor vine 
din partea consilierului, nu din partea celui care se 
confruntă, de fapt cu problema respectivă; 

altă consecinţă posibilă ar fi orientarea comunicării 
în sensul soluţiilor propuse de consilier, limitând libertatea 
de gândire şi mişcare a celui consiliat; 

dacă se doreşte oferirea posibilităţii de exprimare 
liberă a unei persoane nu trebuie utilizată prea des 
atitudinea de consiliere. Aceasta nu presupune excluderea 
ei, ci sfatul, ajutorul să fie oferit astfel încât celălalt 
partener al comunicării să-şi poată expune liber 


problemele sau cererile. Astfel prin faptul că o persoană îşi 
expune idei, sentimente, puncte de vedere consilierul va 
putea deţine mai multe elemente pentru a putea formula 
sfatul cel mai potrivit. 

d. Atitudinea de chestionare: 

constă în adresarea unor întrebări pentru a-i permite 
celuilalt să se exprime. Această atitudine, utilizată frecvent 
supune comunicarea unor riscuri majore, cum ar fi: 
superficialitate, demoralizarea cognitivă a celuilalt; 

poate deveni unul dintre instrumentele manipulării 
sau ale canalizării inconştiente. Alegerea întrebărilor 
permite orientarea comunicării într-o anumită direcţie, 
evitându-se întrebările care pot ridica probleme sau 
divergențe de opinie. In acest caz chestionarea nu este 
organizată în funcţie de anchetă, ci în funcţie de 
caracteristicile psihologice ale  anchetatorului. De 
asemenea ordinea în care sunt adresate întrebările riscă 
să închidă într-o oarecare măsură orizontul celui 
chestionat pentru că el va răspunde în permanenţă, ţinând 
cont de răspunsul anterior, având grijă să nu se contrazică 
nici măcar parţial; 

presupune asumarea unor riscuri importante, în 
cazul în care dorim să cunoaştem punctul de vedere al 
celuilalt. Cu cât adresăm mai multe întrebări, cu atât 
şansele ca acesta să poată aprofunda scad, iar posibilitatea 
ca acesta să fie canalizat creşte; 

comunicare autentică necesită limitarea utilizării 
chestionării, dar nu renunţarea la aceasta, deoarece în 
interacţiunea comunicării, celălalt aşteaptă întrebări, iar 
faptul de a nu fi deloc chestionat poate genera o reacţie de 
surpriză, chiar de neîncredere. Atunci când chestionarea 
devine necesară, formularea unor întrebări cât mai 
deschise se dovedeşte a fi un aspect benefic al 
comunicării. 

e. Atitudinea de comprehensiune: 

constă în a-i arăta celuilalt că te interesează ceea ce 
spune el, că asculţi pentru a încerca să-l înţelegi, nu 
pentru a-l judeca; 


se manifestă prin reformularea a ceea ce partenerul 
de comunicare a exprimat anterior; creează o diferenţă de 
statut, dar aceasta este inversă în raport cu celelalte 
atitudini: cel care reformulează este total dependent de cel 
care se exprimă; 

se creează un climat relaţional care facilitează 
exprimarea şi care este marcat de doi factori esenţiali. Un 
asemenea climat este semnul unui interes real pentru 
celălalt şi creează o situaţie în care amenințările pe care 
acesta le poate resimţi atunci când se exprimă vor fi 
reduse la maxim, deoarece el nu se va simţi nici jenat, nici 
interpretat, nici interogat. Climatul de comprehensiune 
reduce aşadar mecanismele de apărare ale celuilalt, 
permițându-i să-şi continue reflecţia, incitându-l să-şi 
dezvolte opiniile sau sentimentele pe care le-a exprimat. 
Fiecare dintre aceste atitudini au consecinţe asupra 
comunicării şi asupra relaţii iilor interpersonale stabilite 
între membrii unui grup. În comunicarea interpersonală 
este esenţială crearea unui climat relaţional: 

acceptarea necondiționată a celuilalt presupune 
renunţarea la orice judecată cu privirea la ceea ce exprimă 
celălalt, acceptarea spuselor sale, a manierei în care le-a 
exprimat sau a faptului că el nu doreşte să-şi exteriorizeze 
un anumit sentiment; 

autenticitatea este o condiţie necesară pentru 
instaurarea unui climat favorabil comunicării. 
Autenticitatea interesului acordat celuilalt ne face 
disponibili pentru el, în raport cu ceea ce spune, devenind 
o condiţie esenţială pentru o ascultare comprehensivă; 

empatia presupune hotărârea şi capacitatea de a 
controla propriile reacţii socio-afective, devenind astfel 
disponibil pentru partenerul de comunicare, pentru a 
încerca înţelegerea din interior, a vedea o situaţie prin 
ochii celuilalt. Empatia se defineşte deci prin 
receptivitatea la sentimentele trăite de celălalt şi prin 
capacitatea verbală de a comunica această 
comprehensiune (înţelegere). Empatia trebuie să fie activă 
şi să fie transmisă celuilalt. Ea presupune relaţii 


interpersonale lipsite de ameninţări sau de provocări. 

Pentru o comunicare interpersonală optimă cel care 
doreşte să favorizeze exprimarea celuilalt trebuie să 
manifeste o atitudine de  comprehensiune şi să-şi 
controleze reacţiile spontane carte tind spre evaluare, 
ajutor, interpretare sau chestionare. 

6. CLIMATUL EDUCAŢIONAL ÎN CLASA DE ELEVI 

Climatul grupului Definiţie: 

prin climat se înţelege „ambianța intelectuală şi 
morală care domneşte într-un grup, ansamblul percepţiilor 
colective şi al stărilor emoţionale existente în cadrul 
acestuia” (E. Păun). 

Caracteristici: 

este puternic subiectivizat deoarece fiecare membru 
al grupului conferă anumite semnificaţii situaţiilor cu care 
se confruntă sau celor cu care interacționează; 

constituie un puternic factor de mobilizare a 
membrilor grupului. El poate avea valori pozitive, 
devenind un factor de susţinere, sau valori negative, 
devenind un factor perturbator. 

Climatul şcolii Definiţie: 

climatul şcolii se manifestă prin caracteristicile 
psihosociale din şcoală, prin tipul de autoritate, gradul de 
motivare şi de mobilizare a resurselor umane, stările de 
satisfacţie sau insatisfacţie, gradul de coeziune a grupului 
şcolar. Climatul şcolii reprezintă deci atât percepţia 
profesorilor, cât şi cea a elevilor asupra mediului şcolar în 
care îşi desfăşoară activitatea. 

Factorii care influenţează climatul şcolii: 

factorii structurali se referă la structura unui grup, 
adică la modul în care sunt grupaţi şi interacționează 
membrii grupului: 

prin acest mod de grupare se distribuie rolul 
individului în grup, drepturile şi obligaţiile acestuia în 
raport cu grupul. 

mărimea şcolii şi compoziţia umană a acesteia 
influenţează climatul şcolii. 

Factorii instrumentali se referă la condiţiile şi 


mijloacele de realizare a obiectivelor materiale şi 
mijloacele didactice, relaţiile interpersonale, strategiile 
didactice, modalităţile de comunicare în interiorul şcolii 
sau în afara ei (cu parteneri externi), modul de organizare 
a activităţilor didactice etc. 

Factorii socio-afectivi au efect asupra integrării 
socio-afective a unui individ în colectivitate: 

vizează relaţiile interpersonale (acceptare, atracţie, 
respingere, indiferenţă); 

prezenţa unor subgrupuri (aşa-numitele 
„bisericuţe”); 

satisfacția sau insatisfacţia provocată de activităţile 
comune desfăşurate, tehnicile de lucru utilizate. 

Interacțiunile dintre membrii grupului atrag după 
sine apariţia unor fenomene psihosociale: 

Imitaţia, cooperarea, competiţia, conflictul, 
obiceiurile, mentalităţile, memoria şi voinţa colectivă, 
stările de entuziasm sau de apatie colectivă, stări 
tensionate sau destinse, spiritul de grup; 

alte fenomene psihosociale apărute în cadrul clasei 
de elevi sunt cele denumite prin termenii „bufonul clasei”, 
„țapul ispăşitor”,  „solidarizarea membrilor grupului”, 
„preferarea” unora etc. 

Influenţa climatului clasei 

Influenţa climatului clasei asupra dezvoltării 
personale: 

clasa de elevi este un grup mic, format dintr-un 
număr relativ restrâns de membri între care există relaţii 
nemijlocite, adică relaţii de tipul „faţă în faţă”. Fiecare 
copil are posibilitatea de a intra în relaţii directe cu toţi 
ceilalţi, îi poate cunoaşte foarte bine, pot acţiona 
împreună, se pot aprecia reciproc. Mijloacele de realizare 
a acestor relaţii îi „faţă în faţă” sunt exclusiv verbale şi 
afective; 

În clasa de elevi se desfăşoară activităţi specializate 
şi diferenţiate de predare - învăţare - evaluare cu conţinut 
şi finalitate educativă. Acestea sunt organizate circular, 
adică elevii gravitează în jurul liderului adult, care devine 


astfel un consilier al grupului atât pentru probleme 
educative cât şi psihosociale; 

Între fiecare persoană şi grup există relaţii de 
interdependenţă, deoarece influenţele exercitate sunt 
bivalente. Grupul, deci clasa de elevi influenţează fiecare 
persoană din cadrul ei, schimbându-i imaginea despre 
sine, reacţiile, comportamentele, atitudinile şi 
performanţele, dar, totodată fiecare elev, la rândul lui va 
influenţa grupul, subliniindu-i structura şi funcţionalitatea; 

anumite comportamente pozitive ale unui elev, 
imitate involuntar sau preluate în mod conştient de alţii, 
vor conduce la schimbări benefice în climatul clasei, 
acţionând favorabil asupra randamentului şi eficienţei 
activităţii. Elevul nu este doar receptorul pasiv al 
influențelor grupului, ci şi creatorul unor noi situaţii, cel 
care le stăpâneşte, le controlează sau le dirijează. 

Influenţa climatului clasei asupra activităţilor 
desfăşurate: 

In procesul de realizare a unei sarcini, acest lucru 
depinde în egală măsură de dificultatea şi natura sarcinii, 
de potenţialul intelectual al elevilor, dar şi de relaţiile de 
simpatie sau antipatie dintre ei; 

orice act de comunicare depinde de natura şi 
conţinutul mesajului la fel de mult ca şi de condiţiile 
afective ale comunicării (climatul destins sau tensionat al 
clasei şi atitudinea elevilor faţă de învăţător şi a 
învățătorului faţă de elevi); 

clasa de elevi cunoaşte o dinamică extraordinar de 
mare în timp, datorită schimbărilor survenite în primul 
rând la nivelul individului; 

fenomenele psihosociale ce alcătuiesc climatul clasei 
devin „factori de grup”, punându-şi amprenta pozitivă sau 
negativă asupra procesului de învăţare; 

cooperarea şi competiţia îşi pun amprenta asupra 
climatului clasei într-o mare măsură. O clasă de elevi în 
care cooperarea este predominantă se comportă într-o 
măsură care denotă coeziune, coordonarea eforturilor, 
valorizarea fiecărui membru în parte, atenţia acordată 


tuturor, o bună comunicare între toţi elevii, stabilirea unor 
relaţii amicale între colegi, deci armonie. O clasă 
competitivă generează insecuritate personală, ostilitate, 
respingeri mutuale, frică, anxietate, împiedicarea 
comunicării. De aceea trebuie evitată ierarhizarea elevilor, 
singurul termen de comparaţie rămânând activitatea 
anterioară proprie. 

Cunoscând puterea de influențare a fenomenelor 
psihosociale ce apar în cadrul clasei învățătorul trebuie să 
exploateze la maximum influenţa lor pozitivă, formativă, 
contribuind în felul acesta la transformarea lor în 
adevărate forţe dinamizatoare ale procesului educaţional. 

XI. EVALUAREA 

9. Definirea şi analiza conceptului de evaluare. 
Măsurarea - aprecierea - decizia. Integrarea evaluării în 
procesul de învăţământ. 

10. Funcţiile evaluării: de informare, motivaţională, 
de control, diagnoză, selecţie şi certificare, prognoză, 
reglare-autoreglare. 

11. Forme / tipuri de evaluare a rezultatelor şi 
progreselor şcolare: iniţială, continuă/formativă, finală / 


sumativă. 

12. Metode şi tehnici de evaluare a rezultatelor şi a 
progreselor şcolare (verificări orale, lucrări scrise, lucrări 
practice, teste de evaluare, proiecte, portofolii, 
chestionare, observaţiile ş.a.). 

13. Factori perturbatori şi erori în evaluarea şcolară. 
Modalităţi de corectare. 

14. Metodologia proiectării, elaborării, aplicării şi 
interpretării probelor evaluative. 

15. Formarea capacităţii de autoevaluare la elevi. 

16. Perfecţionarea metodologiei de evaluare şi 
perspectiva reformei învăţământului în România. 

1. DEFINIREA ŞI ANALIZA CONCEPTULUI DE 


EVALUARE. MĂSURAREA-APRE CIEREA-DECIZIA. 
INTEGRAREA EVALUARII IN PROCESUL DE 
INVAŢAMANT 


Docimologia este ştiinţa care studiază metodologia 
verificării şi evaluării rezultatelor şcolare, sistemul de 
notare, comportamentul examinatorilor şi al examinaţilor. 

Definiţiile evaluării în literatura de specialitate: 

evaluarea constituie o activitate de colectare, 
organizare şi interpretare a datelor obţinute prin 
intermediul instrumentelor de evaluare; 

evaluarea este un proces complex menit să aprecieze 
valoarea unui act educaţional sau al unei părţi din aceasta, 
eficacitatea resurselor umane şi materiale, a condiţiilor şi 
operaţiilor folosite în derularea activităţii educaţionale, 
prin compararea rezultatelor cu obiectivele propuse în 
etapele următoare (Skinner); 

evaluarea cuprinde o suită de acte prin care 
educatorul se informează asupra atingerii obiectivelor şi 
poate emite o apreciere asupra activităţii elevului (M. 
Ionescu); 

evaluarea constituie o ocazie de validare a justeţii 
secvenţelor educative, a componentelor procesului 
didactic şi un mijloc de delimitare, fixare şi intervenţie 
asupra conţinuturilor şi obiectivelor educaţionale (C. 


Cucoş); 

evaluare înseamnă: 

măsurare prin procedee specifice, cu ajutorul unor 
instrumente de măsură; 

Interpretarea şi aprecierea rezultatelor pe baza unor 
criterii unitare şi obiective; 

adoptarea deciziei educaţionale. Scopul evaluării: 

stabileşte acţiuni precise pentru a adapta necontenit 
strategiile educative la particularităţile situaţiei didactice, 
la particularităţile elevilor, la condiţiile economice şi 
instituţionale existente; 

determină măsura în care obiectivele programului de 
instruire au fost atinse, precum şi eficienţa metodelor de 
predare-învăţare folosite; 

generează anumite informaţii care au o funcţie 
autoreglatoare pentru creşterea eficienţei instruirii; 

asigură feed-backul. 

Redimensionarea şi regândirea strategiilor evaluative 
se realizează în consens cu anumite exigenţe: 

extinderea acţiunii de evaluare, de la verificarea şi 
aprecierea rezultatelor - obiectivul tradiţional - la 
evaluarea procesului, a strategiei care a condus la anumite 
rezultate; 

luarea în calcul şi a altor indicatori, alţii decât 
achiziţiile cognitive, precum conduita, personalitatea 
elevilor, atitudinile, gradul de încorporare a unor valori 
etc. 

diversificarea tehnicilor de evaluare şi creşterea 
gradului de adecvare a acestora la situaţii didactice 
concrete (extinderea folosirii testului docimologic, a 
lucrărilor cu caracter de sinteză, punerea la punct a unor 
metode de evaluare a achiziţiilor practice); 

deschiderea evaluării spre mai multe rezultate ale 
spaţiului şcolar (competenţe relaţionale, comunicarea 
învăţător-elev, disponibilităţi de integrare în social); 

necesitatea întăririi şi sancţionării cât mai operative 
a rezultatelor evaluării: scurtarea  feed-backului, a 
drumului de la diagnosticare la ameliorare, inclusiv prin 


integrarea eforturilor şi a exploatării dispoziţiilor psihice 
ale elevilor; 

centrarea evaluării asupra rezultatelor pozitive şi 
nesancţionarea în permanenţă a celor negative; 

stabilirea unui raport optim între evaluarea prin note 
şi evaluarea prin calificative; 

transformarea elevului într-un partener autentic al 
învățătorului în evaluare, prin autoevaluare, intervaluare şi 
evaluare controlată. 

2. FUNCŢIILE EVALUĂRII: DE INFORMARE, 
MOTIVAŢIONALĂ, DE CONTROL, DIAGNOZĂ, SELECŢIE 
ŞI CERTIFICARE, PROGNOZĂ, REGLARE-AUTOREGLARE. 

Funcţiile evaluării: 

de informare a societăţii, în diferite forme, privind 
stadiul şi evoluţia pregătirii populaţiei şcolare; 

motivaţională sau  stimulativă, de întărire a 
rezultatelor, de conştientizare a posibilităţilor elevilor 
(evaluarea prin calificative în ciclul primar are o asemenea 
funcţie, deoarece urmăreşte evoluţia copilului şi are un 
deosebit caracter formativ); 

de control sau de verificare a achiziţiilor şcolare este 
relevantă pentru identificarea măsurii în care elevii şi-au 
însuşit anumite deprinderi sau capacităţi, este o estimare a 
gradului în care elevul, supus procesului de instruire şi 
educaţie, s-a apropiat de o anumită performanţă; 

de diagnoză, respectiv de constatare a cauzelor care 
au condus la o slabă pregătire şi la o eficienţă scăzută a 
acţiunilor educative; 

de selecţie şi certificare, respectiv de stabilire a unei 
ierarhii, implicită sau explicită, prin atribuirea, în funcţie 
de rezultate, a unui rang valoric; 

de prognoză, respectiv stabilirea nevoilor şi 
disponibilităţilor viitoare ale elevilor sau ale instituţiilor de 
învăţământ; 

de  reglare-autoreglare a activităţii de predare- 
învăţare, respectiv stabilirea a ceea ce urmează a fi făcut 
în continuare; reprezintă feedbackul de la care învățătorul 
porneşte pentru stabilirea paşilor următori în activitatea 


de predare-învăţare. 

3. FORME/TIPURI DE EVALUARE A REZULTATELOR 
ŞI A PROGRESELOR ŞCOLARE: INIŢIALĂ, 
CONTINUĂ/FORMATIVĂ, FINALĂ/SUMATIVĂ 

Din perspectivă temporală, dar şi din punctul de 
vedere al cantităţii de informaţie putem identifica trei 
tipuri de evaluare: 

evaluarea iniţială sau predictivă, care se face la 
începutul unei etape de instruire (prin teste docimologice, 
concursuri); evaluarea iniţială are scopul de a dezvălui 
nivelul de la care porneşte activitatea de învăţare 
evaluarea iniţială se aplică la începutul anului şcolar, la 
începutul studierii unei unităţi de învăţare, la introducerea 
unei noi discipline sau la începerea unui ciclu de 
învăţământ; 

continuă sau formativă care se face în timpul 
secvenţei de instruire (prin tehnici curente de evaluare: 
observaţia curentă, chestionarea sau examinarea orală, 
precum şi testele de cunoştinţe); se realizează prin 
verificări sistematice, pe secvenţe mai mici; se desfăşoară 
prin verificarea tuturor elevilor şi asupra întregii materii; 

evaluarea finală sau sumativă, care se realizează la 
sfârşitul unei perioade de formare (prin verificări parţiale, 
examene etc.); are un caracter terminal, respectiv 
urmăreşte diferențierea elevilor în funcție de 
performanţele obţinute; operează prin sondaj în rândul 
elevilor şi în materie; prin observațiile şi concluziile pe 
care le permite, prin complexitatea probelor prin care se 
realizează, ea devine un prilej de bilanţ care poate 
fundamenta o analiză în profunzime a activității didactice; 
această formă de evaluare ţinteşte rezultate mai de 
substanță, cum ar fi capacitățile de muncă intelectuală. 

4. METODE ŞI TEHNICI DE EVALUARE A 
REZULTATELOR ŞI PROGRESELOR ŞCOLARE 
(VERIFICĂRI ORALE, LUCRĂRI SCRISE, LUCRĂRI 
PRACTICE, TESTE DE EVALUARE, PROIECTE, 
PORTOFOLII, CHESTIONARE, OBSERVAȚIILE 

Metodele de evaluare utilizate în practica curentă pot 


fi clasificate în trei mari categorii: 

— metode de verificare; 

— metode de măsurare; 

— metode de apreciere. 

Metodele de verificare, în funcţie de modalitatea 
concretă de utilizare pot fi: 

„evaluare orală; 

. evaluare prin probe scrise; 

. evaluare prin probe practice; 
. evaluare prin teste; 

. evaluare prin proiecte; 

f. evaluare prin portofolii; 

g. evaluare prin chestionare; 

h. evaluare prin observaţii; 

a. Evaluarea orală este o metodă empirică a cărei 
scop este atât optimizarea procesului instruirii cât şi 
asigurarea ritmicităţii notării. 

Se realizează, mai ales, prin întrebări şi răspunsuri şi 
prin îndeplinirea unor sarcini de lucru, oral, la tablă, sub 
atenta supraveghere a învățătorului. Este folosită ca 
verificare curentă şi parţială, pe parcursul programului de 
instruire/învăţare. Această metodă de evaluare, mai mult 
decât oricare metodă folosită, se întrepătrunde cu 
demersul de învăţare atât de mult încât, de multe ori, 
funcţia de învăţare şi cea de evaluare sunt indisociabile. 
Forme ale evaluării orale: 

Chestionarea orală; 

Examinarea orală se realizează în multiple forme, în 
funcţie de tehnicile utilizate: 

conversaţia de verificare (întrebări/răspunsuri); 

Interviul (tehnica discuţiei); 

verificarea pe baza unui suport vizual; 

redarea  (repovestirea) unui conţinut, a unui 
ansamblu de informaţii, evenimente, fapte, situaţii; 

citirea unor dialoguri incomplete şi completarea 
acestora. 

dialogul purtat între doi elevi, dintre care unul (sau 
ambii, pe rând) joacă rolul de examinator, iar clasa pe cel 

de evaluator, atât al calităţii întrebărilor formulate, cât şi a 
răspunsurilor; 

dezbaterea pe o temă stabilită în prealabil în care 
este implicată întreaga clasă, iar învățătorul devine 
mediator, având rolul de a redresa discuţia dacă aceasta 
deviază de la subiect şi de a o menţine la un nivel 
corespunzător; 

prezentarea unui portofoliu sau a unei lucrări în faţa 
clasei. Cerinţe în utilizarea probelor orale: 

O bună pregătire a învățătorului ca evaluator 
(antrenament specific în tehnica formulării întrebărilor, a 
conducerii interviului şi în cotarea răspunsurilor; 

necesitatea folosirii unor forme combinate de 
verificare orală (frontal, individual, mixt); 

creşterea nivelului de consistenţă şi de precizie al 
aprecierii prin utilizarea unor scheme de notare. 

Avantajele evaluării orale: 

reprezintă un mijloc util şi eficient de verificare 
operativă şi punctuală a pregătirii elevilor; 

este percepută de către elevi ca demers firesc al 
procesului de învăţare; 

relevă modul de exprimare al elevilor, logica 
expunerii, spontaneitatea, dicţia, fluiditatea exprimării; 

Îi deprinde pe elevi cu comunicarea orală directă, 
frecventă în viaţă şi cu un mod de probare a ceea ce ştiu; 

Îndeplineşte şi funcţia de învăţare, prin repetarea şi 
fixarea cunoştinţelor, dar şi prin întărirea imediată a ceea 
ce ştiu elevii că au învăţat; 

prin  interactivitatea caracteristică, favorizează 
dirijarea elevilor către răspunsuri corecte şi complete, prin 
întrebări suplimentare, ajutându-i să înţeleagă corect 
conţinutul la care se referă solicitarea; 

permite tratarea diferențiată a elevilor, făcând 
posibilă adecvarea gradului de dificultate a solicitărilor, 
cât şi ritmul chestionării la posibilităţile acestora. 

Limitele evaluării orale: 

are, în general, o validitate redusă datorită 
imposibilității acoperirii uniforme a conţinuturilor predate 


pe un interval mare de timp şi al verificării tuturor elevilor, 
privind asimilarea conţinutului supus verificării; 

operează doar un sondaj în conţinutul predat şi în 
rândul elevilor; 

cotarea răspunsurilor are o fidelitate redusă, 
intervenind factorii perturbatori ai evaluării (efectul halo 
sau Pygmalion); 

nu se acordă şanse egale elevilor, gradul de 
dificultate al întrebărilor fiind inevitabil diferit; 

dezavantajează elevii timizi şi pe cei care elaborează 
mai lent răspunsurile; 

necesită destul de mult timp. 

b. Probele scrise fac posibilă o evaluare obiectivă şi 
operativă pe baza unui cuantum de cunoştinţe cu scopul de 
a regla şi perfecționa procesul de învăţare. 

Indeplinesc o funcţie diagnostică (pun în evidenţă 
punctele forte, respectiv lacunele învăţării din perspectiva 
obiectivelor vizate), furnizează atât învățătorului cât şi 
elevului un feed-back asupra performanţelor obţinute; 
constituie un mijloc de autoevaluare pentru elevi; au 
valoare formativă şi reprezintă un instrument de integrare 
şi consolidare a învăţării. Probele scrise pot fi: 

probe curente (extemporale); 

probe de evaluare periodică (lucrări de control sau 
probe de evaluare sumativă; 

probe de bilanţ (lucrări scrise semestriale, teze); 

probe de evaluare centrate pe obiective. Avantajele 
evaluării scrise: 

elevii au posibilitatea să-şi prezinte achiziţiile fără 
intervenţia învățătorului; 

face posibilă evaluarea unui număr mare de elevi 
într-un interval determinat; 

economie de timp pentru evaluare; 

rezultatele se raportează la un criteriu unic de 
validare; 

avantajează elevii timizi, pe cei cu ritm de lucru 
inegal şi pe cei care se exprimă defectuos pe cale orală; 

asigură un grad sporit de obiectivitate în aprecierea 


comparativă a rezultatelor; 

asigură un grad ridicat de fiabilitate, permiţând 
reexaminarea răspunsului (care a fost conservat); 

permite verificarea unor capacităţi de 
analiză/sinteză, tratarea coerentă a unui subiect, 
rezolvarea problemelor, pe care evaluarea orală nu le 
evidenţiază decât parţial; 

verifică competenţe specifice învăţării, cum este 
exprimarea scrisă; 

atunci când lucrările sunt secretizate, îngăduie 
diminuarea subiectivităţii. 

Limitele evaluării scrise: 

nu permite dirijarea elevilor în formularea 
răspunsurilor; 

Întărirea pozitivăznegativă a răspunsului nu se 
produce imediat; 

oferă un feed-back mai slab, în sensul că unele erori 
sau neîmpliniri nu pot fi eliminate operativ prin intervenţia 
învățătorului; 

sunt dezavantajaţi elevii cu lacune; 

uneori operează doar sondaj e în învăţare. 

c. Probele practice vizează evaluarea capacităţii 
elevilor de a aplica informaţii, folosind priceperi, 
deprinderi, abilităţi. 

Pe lângă competențele specifice, aplicative (utilizarea 
datelor, a instrumentelor de lucru, interpretarea 
rezultatelor) oferă posibilitatea elevilor de a-şi dezvolta 
competenţe generale (comunicare, analiză, sinteză, 
evaluare). Cerinţe în utilizarea probelor practice: 

avizarea tematicii lucrărilor practice; 

cunoaşterea modului în care ele vor fi evaluate; 

Informare asupra condiţiilor necesare realizării 
acestor activităţi (instrumente de lucru, consumabile, 
aparate, unelte etc.). 

Un tip specific de probă practică îl constituie 
activităţile experimentale. În cadrul acestora, elevul 
descoperă mecanisme specifice de investigaţie, de 
observare, de reflecţie. De fapt aceste experimente sunt 


situaţii de învăţare în care învățătorul îşi propune să 
evalueze capacităţi variate care nu pot fi surprinse prin 
intermediul altor tipuri de probe, cum ar fi: 

capacitatea de a manipula corect instrumente, 
aparatură, substanţe; 

capacitatea de a efectua măsurători; 

capacitatea de a utiliza limbaje specifice 
(instrumente matematice); 

capacitatea de a înregistra şi de a prezenta cu 
claritate datele şi rezultatele obţinute. 

Principala caracteristic a a activităţilor 
experimentale este reprezentată de caracterul 
preponderent formativ al acestora, manifestat în domenii 
de activitate variate, cum ar fi: 

verificarea fenomenelor, legilor, relaţii iilor 
cunoscute; 

planificarea şi realizarea unui experiment; 

determinarea valorilor mărimilor; 

observarea şi studierea unor fenomene determinate. 
Modalităţile de evaluare a activităţilor experimentale se 
fac: 

fie prin experimente scurte, urmate de întrebări la 
care elevii răspund oral sau în scris, apoi se notează datele 
experimentale şi se interpretează rezultatele; 

fie că se porneşte de la o problemă bine aleasă, clară, 
ce urmează a fi studiată în vederea determinării unei legi, 
a studiului unui anumit sistem. 

d. Testele sunt instrumente eficiente de evaluare 
care: 

asigură o mai mare obiectivitate în procesul de 
evaluare; 

permit verificarea întregii clase într-un timp foarte 
scurt; 

cuprind esenţialul informaţiilor asimilate; 

conduce la formarea unor deprinderi de învăţare 
sistematică. Limitele utilizării testelor: 

favorizează o învăţare care apelează la detalii, la 
secvenţe informaţionale izolate; 


nu stimulează formarea unor capacităţi de 
prelucrare, de sinteză sau creaţie. 

Avantajul utilizării testelor constă în faptul că nu 
urmăreşte numai verificarea informaţiei acumulate de 
elevi, ci şi capacitatea acestora de a folosi cunoştinţele 
asimilate deja în situaţii variate. 

Testele pot fi standardizate sau elaborate de către 
învăţător. La baza construcţiei lor se regăsesc itemii. 

Itemii reprezintă elementele componente ale unui 
instrument de evaluare. Din punct de vedere al tipului de 
răspuns aşteptat şi al gradului de obiectivitate al notării, 
itemii se împart în: 

1. itemi obiectivi: 

Itemi de tip pereche; 

temi cu alegere duală; 

Itemi cu alegere multiplă. 

2. itemi semiobiectivi: 

[temi cu răspuns scurt/de completare; 

Itemi tip întrebări structurate. 

3. itemi subiectivi: 

Itemi tip rezolvare de probleme; 

Itemi tip eseu structurat; 

Itemi tip eseu nestructurat. 

1. Itemii obiectivi - caracteristici: 

S sunt utilizaţi preponderent pentru evaluarea 
nivelurilor inferioare ale domeniului cognitiv, dar nu 
numai; 

S pot fi cuprinşi în testele de progres şcolar, în 
special în cele standardizate; 

S-au obiectivitate ridicată în măsurarea/evaluarea 
rezultatelor învăţării; 

S nu necesită scheme de notare detaliate; punctajul 
se acordă în funcţie de marcarea răspunsului corect; 

S se pot aplica în cadrul tuturor disciplinelor şcolare. 

Itemii de tip pereche: 

solicită elevilor stabilirea unor corespondente între 
informaţiile distribuite pe două coloane. Informaţiile din 
prima coloană se numesc premise, iar cele din coloana a 


doua, răspunsuri; 

se folosesc mai ales pentru testarea unor informaţii 
factuale, urmărind dezvoltarea puterii de asociere în 
gândirea elevilor; 

se pot asocia: oameni - realizări; date - evenimente; 
termeni - definiţii; reguli - exemple; plante/animale - 
clasificări; calcule matematice - rezultate; 

Itemii cu alegere duală: 

oferă elevilor posibilitatea să aleagă răspunsul corect 
din două alternative (adevărat-fals, da-nu, corect-incorect); 

acest tip de itemi poate testa: 

Insuşirea unor cunoştinţe (elevii vor putea identifica 
dacă o definiţie, o regulă sunt formulate corect; 

capacitatea de a utiliza o definiţie, o regulă, pentru a- 
şi exprima opinia asupra unor clasificări după criteriile 
învăţate; 

puterea de discriminare a elevilor în aprecierea unor 
fapte, judecăţi. 

Itemii cu alegere multiplă: 

presupun existenţa unei premise (enunţ) şi a unei 
liste de alternative (soluţiile posibile sub forma unor 
cuvinte, numere, simboluri, fraze). 

elevul trebuie să aleagă singurul răspuns corect sau 
cea mai bună alternativ a (în acest caz alegerea 
răspunsului se face pe baza unor procese mentale 
complexe şi a unor discriminări atente); 

se folosesc pentru măsurarea rezultatelor învăţării 
care presupune înţelegerea, aplicarea sau interpretarea 
datelor factuale; 

măsoară rezultatele învăţării atât la nivelul 
memorării cunoştinţelor, cât şi la nivelul comprehensiv şi 
aplicativ al învăţării. 

2. ltemii semiobiectivi - caracteristici: 

S elevul este pus în situaţia de a-şi construi singur 
răspunsul. 

S permit identificarea şi natura/tipul greşelilor 
elevilor în scop diagnostic; 

S testează o gamă largă de capacităţi intelectuale, cu 


un nivel de dificultate şi de complexitate variabil. 

Itemii cu răspuns scurt: 

cer elevilor să formuleze răspunsul sub forma unei 
propoziţii, fraze, cuvânt, număr, simbol; 

este formulat sub forma unei întrebări directe. 

Itemii de completare: 

solicită drept răspuns unul sau două cuvinte, care să 
se încadreze în contextul-suport dorit; 

sunt formulaţi sub forma unor afirmaţii incomplete. 

Itemii de tip întrebări structurate: 

sunt formaţi din mai multe subîntrebări de tip 
obiectiv, semiobiectiv sau miniescu legate între ele printr- 
un element comun; 

subîntrebările umplu golul dintre tehnicile de 
evaluare cu răspuns liber (deschis) şi cele cu răspuns 
limitat (închis) impuse de itemii de tip obiectiv 

pot viza toate categoriile taxonomice, pornind de la 
simpla reproducere (definiţii, enumerări) până la aplicarea 
cunoştinţelor, analiză, sinteză şi formularea de ipoteze, 
judecăţi de valoare. 

3. Itemii subiectivi 

Itemii de tip rezolvări de probleme: 

solicită creativitatea, gândirea divergentă, 
imaginaţia, capacitatea de a genera sau reformula o 
problemă; 

În funcţie de domeniul solicitat (cel al gândirii 
convergente sau divergente), comportamentele evaluate 
sunt cele din categoriile aplicării sau explorării; 

etapele urmărite în rezolvarea de probleme: 
înţelegerea problemei; obţinerea informaţiilor necesare 
rezolvării problemei; formularea şi testarea ipotezelor; 
descrierea/explicarea metodelor de rezolvare a problemei; 
discutarea rezultatelor obținute; posibilitatea de 
generalizare şi transfer a tehnicilor de rezolvare. 

Itemii de tip eseu: 

permit evaluarea globală a unei sarcini de lucru din 
perspectiva unui obiectiv care nu poate fi evaluat eficient, 
valid şi fidel cu ajutorul unor itemi obiectivi sau 


semiobiectivi (compuneri, demonstraţii, descrieri etc.); 

cu ajutorul acestor itemi se testează: abilitatea de a 
evoca, organiza, integra idei; abilitatea de exprimare 
„personală” în scris; abilitatea de a realiza interpretarea şi 
aplicarea datelor. 

După tipul răspunsului aşteptat itemii de tip eseu pot 
fi: 

eseu structurat sau semistructurat, în care, cu 
ajutorul unor indicii, sugestii, cerinţe răspunsul aşteptat 
este ordonat şi orientat; 

eseu liber (nestructurat) care valorifică 
gândirea/scrierea creativă, imaginativă, originalitatea, 
creativitatea, inventivitatea etc. 

e. Proiectul presupune un demers evaluativ amplu: 

Incepe în clasă cu definirea şi înţelegerea sarcinii de 
lucru şi se continuă acasă pe o perioadă de timp în care 
elevul are permanente consultări cu învățătorul şi se 
încheie tot în clasă prin prezentarea în faţa clasei a unui 
raport asupra rezultatelor obţinute, eventual a produsului 
realizat; 

În cadrul proiectului sarcina de lucru poate fi 
individuală sau de grup; 

capacităţile elevilor posibil de evaluat prin 
intermediul acestei metode sunt: adecvarea metodelor de 
lucru şi a instrumentarului ales la obiectivele propuse prin 
proiect; folosirea corespunzătoare a materialelor şi a 
echipamentelor din dotare; rezolvarea de probleme; 
realizarea cu acuratețe a produsului din punct de vedere 
tehnic; posibilitatea generalizării problemei/solu ţ iei; 
prezentarea proiectului. 

Etapele proiectului sunt: 

Paşii realizării unui proiect: 

stabilirea domeniului de interes; 

stabilirea premiselor iniţiale (cadru conceptual, 
metodologic, datele generale ale investigaţiei); 

Identificarea şi selectarea resurselor materiale; 

colectarea datelor; 

precizarea elementelor de conţinut ale proiectului; 


realizarea produsului. 

Elementele de conţinut ale proiectului: 

pagina de titlu, pe care se consemnează tema 
proiectului, numele autorului, şcoala, perioada în care a 
fost elaborat proiectul (alegerea temei proiectului poate fi 
făcută de către învăţători sau chiar de către elev); 

cuprinsul proiectului care prezintă titlurile 
capitolelor şi subcapitolelor pe care se structurează 
lucrarea; 

Introducerea care include prezentarea cadrului 
conceptual şi metodologic căruia i se circumscrie studiul 
temei propuse; 

dezvoltarea elementelor de conţinut, a capitolelor şi 
subcapitolelor care oferă substanţă şi fundament analizei 
iniţiate; 

concluziile care sintetizează elementele de referinţă 
desprinse în urma studiului temei respective, sugestii de 
ameliorare a aspectelor vulnerabile semnalate; 

bibliografia; 

anexa care poate cuprinde grafice tabele, 
chestionare, fişe de observaţie etc. 

Evaluarea proiectului: 

Proiectul va fi evaluat atât după criterii care ţin de 
aprecierea calităţii proiectului (validitatea, 
completitudinea, elaborarea şi structura, calitatea 
materialului utilizat, creativitatea) cât şi după calitatea 
criterii care vizează activității elevului (raportarea elevului 
la tema proiectului, performarea sarcinilor, documentarea, 
nivelul de elaborare şi comunicare, greşelile, creativitatea, 
calitatea rezultatelor). Strategia de evaluare a proiectului 
trebuie clar definit a astfel încât să valorizeze efortul 
elevului în realizarea acestuia. 

f. Portofoliul poate fi considerat un instrument 
complex de evaluare dinamică care cuprinde rezultante 
relevante obținute prin metode şi tehnici de evaluare 
diverse. 

Elementele definitorii ale unui portofoliu sunt: 

scopul; 


contextul; 

modul de proiectare. 

În funcţie de scopul urmărit, portofoliul poate să 
cuprindă: 

toate realizările unui elev pentru o perioadă de timp 
(situaţie în care ilustrează progresul elevului); 

parte din realizările elevului (astfel devine 
instrument de autoevaluare); 

selecție de materiale pe o temă dată; 

selecție a celor mai reuşite produse; 

portofoliul va conţine acelaşi număr de elemente 
pentru fiecare elev. Pentru ca portofoliul să devină un 
instrument de evaluare interactiv este necesar: 

să luăm decizii despre conţinutul şi utilizarea 
portofoliilor împreună cu elevii; 

elevii să aleagă singuri piesele pe care le consideră 
reprezentative spre a fi incluse în portofoliu; 

să negociem cu elevii cum se va evalua portofoliul şi 
cum va fi inclusă această evaluare în aprecierea finală; 

să stabilim o periodicitate în revizuirea portofoliilor, 
astfel încât acest lucru să se poată face în colaborare elev- 
învăţător; pe cât posibil să fie stabilite scopuri individuale 
pentru fiecare elev; 

este de dorit să includem şi părinţii în revizuirea 
portofoliilor; 

să ne asigurăm că discuţia despre portofoliu se 
poartă în termeni pozitivi, de colaborare şi, mai ales, de 
faţă cu elevul al cărui portofoliu este analizat; 

să adoptăm o atitudine pozitivă şi încurajatoare. 
Aprecierea portofoliului are în vedere: 

progresul realizat de elev; 

efortul depus pentru realizarea acestui portofoliu; 

saltul evident între primele şi ultimele piese, în ceea 
ce priveşte calitatea materialului. 

Evaluarea prin portofoliu este mai puţin riguroasă 
decât un test sau o examinare orală, dar personalizează 
evaluarea. 

g. Chestionarele cuprind un set de întrebări ale căror 


răspunsuri oferă date despre nivelul cunoştinţelor elevilor. 
Se pot realiza oral sau în scris. Chestionarea orală: 

eficienţa metodei depinde de modul în care sunt 
formulate întrebările şi ce se urmăreşte cu precădere 
(simpla reproducere a cunoştinţelor, interpretarea şi 
prelucrarea lor, capacitatea de a opera cu ele şi de a le 
aplica în practică); 

avantajele ei constau în faptul că permite o verificare 
directă (învățătorul poate interveni cu întrebări 
suplimentare şi stimulative, ajutându-l pe elev. Întrebările 
adresate elevilor trebuie să fie clare, precise, logice). 

Chestionarele scrise: 

se utilizează mai mult ca mijloc de investigaţie în 
cadrul unor cercetări şi mai puţin ca metodă de evaluare; 

constituie o succesiune de întrebări organizată ca 
dialog, textul fiind astfel conceput încât să genereze 
elevilor impresia că este o transcriere a unei discuţii cu un 
învăţător anume; 

tipurile şi ordinea întrebărilor, limbajul folosit şi 
modul de exprimare, stabilirea variantelor pentru 
răspunsurile prestabilite sunt diverse. 

Din punctul de vedere al informaţiilor solicitate se 
pot folosi două tipuri de întrebări: 

Întrebări de date factuale - sunt întrebări de 
identificare în care se cer date ce în mod normal ar putea 
fi culese şi prin alte mijloace; 

Întrebări de opinie, în care răspunsul cuprinde date 
de ordin subiectiv, imposibil de observat pe cale directă. 

Din punctul de vedere al genurilor de răspunsuri 
solicitate se folosesc trei tipuri de întrebări: 

Întrebări închise, în care a răspunde înseamnă a 
alege una sau două variante dintr-o serie de întrebări gata 
formulate; 

Întrebări deschise care lasă libertate pentru o 
exprimare personală; 

Întrebări mixte, în care lista de variante nu a fost 
închisă, lăsându-se subiectului posibilitatea de a completa 
şi alte variante de răspuns. 


Din punctul de vedere al locului şi rolului întrebărilor 
în succesiunea chestionarului, se folosesc: 

Întrebările introductive; 

Întrebări de bază, care oferă informaţia principală 
despre opinia investigată; 

Întrebări complementare, care aduc şi alte 
informaţii; 

Întrebări „cheie” cu rolul de a verifica coerenţa şi 
constanţa anumitor opinii; 

Întrebări filtru, al căror răspuns permite subiectului 
să răspundă la întrebarea următoare sau i se cere să facă 
alte completări. 

h. Observarea sistematică a activității şi a 
comportamentului elevilor constă în investigarea 
sistematică pe baza unui plan dinainte elaborat şi cu 
ajutorul unor instrumente adecvate, a acțiunilor şi 
interacțiunilor, a evenimentelor, a relațiilor şi a proceselor. 

Pentru înregistrarea acestor informații învățătorul 
poate utiliza: 

fişa de evaluare; 

scara de clasificare; 

lista de control/verificare. 

Aceste instrumente se pot utiliza atât pentru 
evaluarea procesului, cât şi a produselor realizate de către 
elevi; cu ajutorul lor pot fi surprinse atât obiectivări 
comportamentale ale domeniului cognitiv, cât şi ale 
domeniilor afectiv şi psihomotor. 

În fişa de evaluare, învățătorul înregistrează: 

date  factuale despre evenimentele cele mai 
importante pe care le identifică în comportamentul sau 
modul de acţiune al elevilor săi; 

Interpretările învățătorului asupra celor întâmplate. 
Scara de clasificare: 

Însumează un set de caracteristici (comportamente) 
ce trebuie supuse evaluării, însoţit de un anumit tip de 
scară (scara Likert); 

scara cuprinde un număr de enunţuri faţă de care 
elevul trebuie să-şi manifeste acordul sau dezacordul, 


discriminând 5 trepte: puternic acord, acord, indecis, 
dezacord, puternic dezacord. 

Lista de control/verificare: 

este aparent asemănătoare cu scara de clasificare ca 
manieră de structurare; se deosebeşte de aceasta prin 
faptul că prin intermediul ei doar se constată prezenţa sau 
absenţa unei caracteristici, comportament etc, fără a emite 
o judecată de valoare oricât de simplă; 

se elaborează uşor, fiind şi simplu de aplicat elevilor 
(vezi anexa). 

I. Evaluarea cu ajutorul software-ului 
specializat/dedicat: 

se realizează prin rularea unui program informatic 
educațional, program recunoscut de sistemul de operare al 
unui calculator; 

are avantajul verificării riguroase, într-un timp 
dat/scurt şi cu feedbak imediat; 

softul se poate adapta nivelului evaluaţilor prin 
ajustarea dificult ăţi itemilor pe care îi conţine. 

5. FACTORI  PERTURBATORI ŞI ERORI ÎN 
EVALUAREA ŞCOLARĂ. MODALITĂŢI DE CORECTARE 

Obiectivitatea în notare poate fi influenţată de 
anumite circumstanţe care pot induce variaţii destul de 
semnificative fie de la un învăţător la altul (variabilitate 
interindividuală), fie la acelaşi învăţător în momente 
diferite (variabilitate intraindividuală). Efectul „halo”: 

aprecierea elevului se realizează prin extinderea 
unor calităţi secvențiale la întreaga sa conduită didactică; 

În virtutea unor judecăţi anticipative, învățătorii nu 
mai sunt dispuşi să observe lipsurile elevilor buni sau 
progresele elevilor slabi; 

În evaluarea conduitei se pot identifica două variante 
ale efectului  „halo”: efectul blând (aprecierea cu 
indulgență a persoanelor cunoscute comparativ cu cele 
necunoscute) şi eroarea de generozitate (tendinţa de a 
prezenta o realitate la modul superlativ, dorinţa de a 
masca o stare de lucruri reprobabilă). 

ca modalităţi de corectare amintim câteva strategii: 


recurgerea la examene externe (evaluarea se va face de 
către învăţători ai altor şcoli); extinderea lucrărilor cu 
caracter secret; efortul volitiv al învățătorului de 
autoimpunere a unei valorizări cât mai obiective. 

Efectul „Pygmalion „sau efectul oedipian: 

In acest caz aprecierea rezultatelor unui elev este 
influenţată de părerea relativ fixă pe care învățătorul şi-a 
făcut-o despre capacităţile acestuia; 

predicțiile învățătorului nu doar anticipă, ci şi 
facilitează apariţia fenomenului. 

Ecuația personală a examinatorului: 

In funcţie de personalitatea sa, fiecare învăţător îşi 
structurează criterii proprii de apreciere: unii sunt mai 
generoşi, alţii sunt mai exigenţi; unii folosesc nota ca mod 
de stimulare a elevului, alţii constrâng prin notă elevii la 
depunerea unor eforturi suplimentare; unii apreciază mai 
mult originalitatea, alţii conformitatea cu informaţiile 
predate; 

diferenţe apar la acelaşi examinator, pe parcursul 
unui an de învăţământ sau între evaluatorii de la şcoli 
diferite. 

Efectul de contrast: 

are loc ca urmare a accentuării a doua însuşiri 
contrastante care survin imediat în timp şi spaţiu, datorită 
comparării şi ierarhizării pe care învățătorii au tendinţa să 
o facă; 

acelaşi rezultat primeşte o notă mai bună dacă 
urmează după evaluarea unui rezultat mai slab, sau 
primeşte o notă mai mică dacă urmează după răspunsurile 
unui candidat care a dat răspunsuri foarte bune. 

Efectul de ordine: 

examinatorul, din inerție, menţine acelaşi nivel de 
apreciere pentru o suită de răspunsuri care în realitate 
prezintă anumite diferenţe calitative. 

Eroarea logică: 

constă în substituirea obiectivelor şi parametrilor 
importanţi ai evaluării prin obiective secundare 
(acuratețea, sistematicitatea expunerii, efortul depus de 


elev etc.) 

De obicei disciplinele de învăţământ riguroase, 
exacte se pretează la o evaluare mai obiectivă faţă de cele 
umaniste şi sociale care predispun la evaluări marcate de 
subiectivitatea evaluatorului. Personalitatea învățătorului, 
starea de moment, oboseala, factorii accidentali pot 
favoriza apariţia erorilor în evaluare. 

6. METODOLOGIA PROIECTĂRII, ELABORĂRII, 
APLICĂRII ŞI INTERPRETĂRII PROBELOR EVALUATIVE 

Proiectarea unei probe de evaluare necesită 
lămurirea câtorva probleme: 

Ce  evaluăm? (procesul de formare, rezultatele 
şcolare, niveluri de performanţă, competenţe în acţiune, 
aptitudini, abilităţi, capacităţi, elemente de competenţă, 
reprezentări mentale, atitudini, randamentul sau eficienţa 
educaţională); 

Cu ce scop evaluăm? (formativ, sumativ, diagnostic); 

Pe cine evaluăm? (toţi elevii, un anumit grup, elevii 
luaţi individual); 

Cum  evaluăm? (stabilirea clară a parcursului: 
scopuri, obiective, instrumente de evaluare, rezultate, 
interpretare, comunicare); 

Când evaluăm? (la începutul unui proces, pe 
parcursul procesului, la finele procesului, după un anumit 
timp de la finalizarea procesului, la date fixe, continuu); 

Cu ce evaluăm? (instrumentele de evaluare: probe 
orale, scrise, practice; observaţie directă în clasă; exerciţii, 
probleme, teme pentru acasă, eseuri; proiecte, referate, 
teme pentru investigaţiile individuale sau de grup; 
portofolii, tehnici de autoevaluare); 

Cui foloseşte evaluarea? (elevilor, învăţătorilor, 
părinţilor, factorilor de decizie,  conceptorilor de 
curriculum, autorităților abilitate în proiectarea 
examenelor). 

Etapele demersului privind elaborarea unei probe de 
evaluare: 

Pas 1: Stabilirea obiectivele de evaluare: 

se obțin prin  operaţionalizarea obiectivelor 


curriculare (de referinţă); 

definesc rezultate concrete, particulare ale învăţării; 

se exprimă în termeni de comportament observabil, 
fiind astfel echivalente obiectivelor operaţionale; arată 
ceea ce poate elevul să facă; 

In formularea unui obiectiv de evaluare se ţine seama 
de 3 elemente: comportamentul pe care elevul trebuie să-l 
demonstreze (ce?), condiţia în care se va produce acest 
comportament (cum?) şi nivelul de performanţă (cât?). 

Conform  taxonomiei lui Bloom, obiectivele de 
evaluare pot fi: 

obiective de învăţare (cunoaşterea şi înţelegerea 
unor date, fapte, reguli, principii); 

obiective de transfer (presupune capacitatea elevului 
de a utiliza cunoştinţe asimilate în alte situaţii similare); 

obiective de exprimare (se raportează la capacitatea 
de comunicare, de abstractizare şi generalizare, la 
posibilităţile creative ale individului). 

Pas 2: Stabilirea conţinuturilor curriculum-ului, 
reprezentative pentru obiectivele pe care dorim să le 
evaluăm; 

Pas 3: Stabilirea instrumentelor de evaluare; 

Pas 4: Redactarea probei; 

Pas 5: Utilizarea descriptorilor de performanţă 
corectare; 

Pas 6: Acordarea calificativelor în funcţie de 
descriptorii de performanţă şi comunicarea rezultatelor 
aprecierii; 

Pas 7: Analiza erorilor şi dificultăţilor; 

Pas 8: Corectarea greşelilor (exerciţii de recuperare 
şi dezvoltare). 

Pentru  evaluările  sumative se vor respecta 
următoarele condiţii: 

Itemii să aibă acoperire în materia parcursă de elevi; 

subiectele formulate să nu fie numai generale; 

Itemii probei să se distribuie gradat atingând cât mai 
multe niveluri taxonomice; 

formularea să fie clară, precisă şi accesibilă; 


la stabilirea itemilor să se aibă în vedere o paletă cât 
mai largă de criterii de verificare a capacităţilor şi a 
nivelului de cunoştinţe ale elevilor. 

7. FORMAREA CAPACITĂŢII DE AUTOEVALUARE LA 
ELEVI 

Prin autoevaluare elevii îşi compară nivelul la care au 
ajuns în raport cu obiectivele de referinţă şi cele 
operaţionale (de evaluare). 

Implicarea elevilor în aprecierea propriilor rezultate 
(atât autoevaluarea verbală cât şi autonotarea) are efecte 
benefice pe mai multe planuri: 

Învățătorul dobândeşte confirmarea aprecierilor sale 
în opinia elevilor, referitoare la rezultatele constatate; 

elevul exercită rolul de subiecte al acţiunii 
pedagogice, de participant la propria formare; 

Îi ajută pe elevi să aprecieze rezultatele obţinute şi să 
înţeleagă eforturile necesare pentru atingerea obiectivelor 
stabilite; 

cultivă motivaţia lăuntrică faţă de învăţătură şi 
atitudinea pozitivă, responsabilă, faţă de propria activitate. 

Capacitatea de autoevaluare a elevilor se formează: 

Implicit prin interiorizarea repetată a grilelor de 
evaluare pe care învățătorul le foloseşte; 

prin câteva modalităţi explicite de formare şi educare 
a spiritului de evaluare obiectivă cum ar fi: 

autocorectarea sau corectarea reciprocă - un prim 
pas pe drumul conştientizării competenţelor în mod 
independent (elevul este solicitat să-şi depisteze operativ 
unele erori, scăpări proprii sau ale colegului de bancă, în 
momentul realizării unor sarcini de învăţare; de obicei 
aceste erori nu se sancţionează prin note); 

autonotarea controlată - elevul este solicitat să-şi 
acorde o notă, care este apoi negociată cu învățătorul sau 
cu colegii; învățătorul va argumenta şi evidenția 
corectitudinea sau incorectitudinea aprecierilor formulate; 

notarea reciprocă - elevii sunt puşi în situaţia de a-şi 
nota colegii, prin reciprocitate, fie la lucrările scrise, fie la 
probele orale (nu se concretizează neapărat prin note); 


metoda de apreciere obiectivă a personalităţii, 
concepută de psihologul G. Zapan, constă în antrenarea 
întregului colectiv al clasei în evidenţierea rezultatelor 
obţinute de elevi prin coroborarea a cât mai multe 
informaţii şi aprecieri în vederea formării unor 
reprezentări cât mai complete despre fiecare elev în parte 
şi ale tuturor la un loc. 

Informaţiile obţinute în urma autoevaluării vor fi 
integrate şi valorificate prin câteva modalităţi: 

comparate cu informaţiile obţinute de către învăţător 
prin intermediul altor metode alternative; 

Înserate în portofoliile elevului; 

prezentate periodic părinţilor, alături de alte 
informaţii pentru a obţine o imagine cât mai completă 
asupra evoluţ iei elevului. 

Un loc aparte îl ocupă autoevaluarea 
comportamentelor din domeniul afectiv realizat prin 
chestionare şi scări de clasificare. 

8. PERFECŢIONAREA METODOLOGIEI DE 
EVALUARE ŞI 

PERSPECTIVA REFORMEI ÎNVĂŢĂMÂNTULUI ÎN 
ROMÂNIA 

În contextul general al reformei învăţământului 
românesc are loc şi o reformă a evaluării rezultatelor 
şcolare. Schimbări de esenţă s-au întâmplat atât în ceea ce 
priveşte evaluarea curentă, cât şi în ceea ce priveşte 
evaluările externe (examenele, testele naţionale). Astfel: 

In ciclul primar a fost elaborat şi aplicat cu succes un 
nou sistem de apreciere prin calificative; 

În gimnaziu şi liceu a fost îmbunătăţită evaluarea 
rezultatelor şcolare prin utilizarea pe scară tot mai largă a 
metodelor moderne de evaluare; 

rezultatele examenului de capacitate au constituit 
baza admiterii în licee şi şcoli profesionale; 

bacalaureatul, prin modul de formulare a subiectelor 
şi administrarea probelor, a devenit un examen din ce în ce 
mai credibil pentru a constitui unul din criteriile admiterii 
în învăţământul superior. 


În învăţământul primar: 

evaluarea are un caracter formativ; 

Inregistrarea rezultatelor elevilor în cataloage şi 
carnete se realizează ca rezultat al mai multor evaluări, în 
anumite momente stabilite de cadrul didactic; 

nu orice rezultat al unei evaluări de mai mică 
întindere este automat înregistrat în catalog, ci într-un 
caiet personal al cadrului didactic. (calificativul consemnat 
în catalog şi în carnetul de elev este rezultatul câtorva 
evaluări de acest tip; se pot înregistra în catalog 
calificativele obţinute de elevi la evaluări cu un anumit 
grad de complexitate); 

principiul înregistrării ritmice a rezultatelor 
constituie o constantă definitorie a noului sistem de 
evaluare; 

În documentele şcolare, în locul notelor, se 
înregistrează calificativele (Foarte bine, Bine, Suficient, 
Insuficient) şi datele acordării acestora (calificativele se 
acordă pe baza descriptorilor de performanţă elaboraţi de 
Serviciul Naţional de Evaluare şi Examinare). 

— Elemente caracteristice evaluării în ciclul primar 
Descriptorii de performanţă: 

sunt elaboraţi în concordanţă cu noul curriculum 
pentru învăţământul primar şi descriu capacităţile şi 
subcapacităţile pe care elevii trebuie să le demonstreze 
după anumite perioade de instruire; 

aceste capacităţi corespund obiectivelor cadru sau 
obiectivelor de referinţă din curriculum şi reprezintă 
criterii unitare de apreciere a performanţelor elevilor 

sunt prezentaţi în ghidul elaborat de SNNE (pe baza 
lor, fiecare cadru didactic îşi poate elabora alte exemple 
ţinând seama de curriculum şi de situaţia concretă de 
evaluare: formulează o capacitate şi/sau subcapacitate pe 
care doreşte să o evalueze, dedusă din obiectivele cadru 
sau de referinţă; elaborează descriptorii de performanţă pe 
trei niveluri; Fb, B, şi S; aplică o probă de evaluare şi 
notează elevii în concordanță cu  descriptorii de 
performanţă elaborati); 


Calificativul semestrial va fi decis astfel: 

se aleg două calificative cu frecvenţa cea mai mare, 
acordate în timpul semestrului; 

În urma aplicării probelor de evaluare sumativă, 
cadrul didactic optează pentru unul din cele două 
calificative. 

Calificativul anual se alege dintre calificativele 
semestriale, pe baza câtorva criterii orientative: 

progresul sau regresul în performanţă al elevului; 

raportul efort-performanţă realizată; 

creşterea sau descreşterea motivaţiei elevului; 

realizarea unor sarcini din programul suplimentar de 
pregătire sau din cel de recuperare stabilite de cadrul 
didactic. 

La sfârşitul anului şcolar: 

un elev este declarat promovat la o disciplină dacă a 
obţinut cel puţin calificativul semestrial „suficient“; 

elevii nu mai primesc premii, ci distincţii stabilite de 
Consiliul învăţătoral al şcolii. 

În sistemele de învăţământ din ţările dezvoltate se dă 
o importanţă mult mai mare finalizării unui ciclu de 
învăţământ printr-un examen de certificare decât admiterii 
într-o treaptă superioară. Transparenţa organizării şi 
desfăşurării examenelor, informarea permanentă a celor 
interesaţi privind modificările preconizate şi formarea 
cadrelor didactice în domeniul evaluării sunt condiţii 
esenţiale pentru punerea în practică a unui sistem credibil 
şi obiectiv de evaluare şi examinare curentă în România. 

PASCU  GEORGETA, institutor, Liceul Pedagogic 
„Dimitrieţ ichindeal” Arad 

XII. PROIECTAREA PEDAGOGICĂ A ACTIVITĂȚILOR 
DE INSTRUIRE ŞI EDUCARE. MODURI ŞI FORME DE 
ORGANIZARE A ACTIVITĂȚILOR DIDACTICE 

8. Conceptul de proiectare pedagogică. Funcţiile 
proiectării pedagogice: anticipare, orientare, organizare, 
dirijare, reglareautoreglare, decizie, inovare 

9. Etapele proiectării pedagogice: definirea 
obiectivelor şi a sistemului de referinţă spaţio-temporal, 
determinarea conţinuturilor, stabilirea strategiei optime de 
acţiune; stabilirea criteriilor şi a instrumentelor de 
evaluare 

10. Niveluri ale proiectării pedagogice. Finalizarea 
proiectării pedagogice: 

a. Proiecte elaborate pe: ciclu, an, semestru de 
învăţământ, săptămână, oră; 

b. Proiecte elaborate pe: arii curriculare, disciplină 
şcolară, temă, subiect; 

11. Unitate şi diversitate în proiectarea activităţilor 
de instruire şi educaţie. Modele de proiectare a lecţiei, a 


altor activităţi şcolare şi extraşcolare 

12. Grile de evaluare. Criterii de autoevaluare 

13. Moduri şi forme de organizare a activităţilor 
didactice: concept, tipologie (frontal, pe grupe, individual 
etc.): Lecţia - activitate didactică de bază. Alte forme de 
organizare 

14. Aplicaţii: proiectarea unui sistem de lecţii, de alte 
activităţi şcolare şi extraşcolare 

1. CONCEPTUL DE PROIECTARE PEDAGOGICĂ. 
FUNCŢIILE PROIECTĂRII PEDAGOGICE: ANTICIPARE, 
ORIENTARE, ORGANIZARE, DIRIJARE, REGLARE- 
AUTOREGLARE, DECIZIE, INOVARE 

— Conceptul de proiectare pedagogică: 

În viziune tradiţională Activitatea de proiectare 
didactică constă în simpla planificare şi eşalonare rigidă a 
timpului pe unităţi de instruire şi, în paralel, în eşalonarea 
univocă a materiei de studiat sub forma planului 
calendaristic, a sistemului de lecţii, a planului tematic, a 
proiectului de lecţie etc., în funcţie de aşa-numitele 
„programe analitice”. În viziune modernă 

Proiectarea didactică reprezintă o activitate 
complexă, un ansamblu de procese şi operaţii deliberative 
de anticipare a modului de desfăşurare a activităţii 
instructiv-educative, de fixare mentală a paşilor care se vor 
parcurge şi a relaţii iilor dintre aceştia. Acţiunile de 
proiectare didactică nu se identifică cu cele de elaborare a 
planurilor de activitate, ci sunt mult mai complexe. Ele 
constau în gândirea, anticiparea şi prefigurarea procesului 
instructiv-educativ, a strategiilor de predare, învăţare şi 
evaluare, a modului orientativ în care se va desfăşura 
activitatea. 

Se introduce sintagma „design instrucţional prin care 
se înţelege actul de a anticipa, de a prefigura demersul 
didactic într-o modalitate operaţională, în termeni care să 
îl facă traductibil în practică. Presupune: a defini 
obiectivele învăţării la unul sau mai multe niveluri; a 
sugera teme de activitate susceptibile să provoace 
învăţarea în sensul dorit; a oferi posibilitatea de alegere a 


metodelor şi mijloacelor de predare şi învăţare; a 
presupune instrumente de control al predării şi învăţării; a 
determina condiţiile prealabile necesare unei activităţi de 
învăţare eficientă (V. Landshere). 

— Funcţiile proiectării pedagogice: 

proiectarea didactică se realizează într-o manieră 
flexibilă, care îi dă profesorului posibilitatea să adapteze 
demersul pedagogic la caracteristicile situaţiei 
educaţionale şi la condiţiile concrete de instruire (M. 
Ionescu); 

accentul se pune pe prefigurarea şi construirea cât 
mai atentă a experienţelor de învăţare şi a situaţiilor 
educaţionale în care ei să realizeze activităţi cognitive 
eficiente; 

proiectarea didactică reprezintă un demers 
personalizat, care presupune elaborarea de instrumente 
didactice de interpretare personală a programei şcolare, în 
funcție de contextul educațional; 

conferă activității de instruire şi autoinstruire 
rigurozitate ştiinţifică şi metodică datorită apariţiei în 
didactica modernă a unor orientări şi tendinţe; 

se asigură premisele unor preocupări mai 
substanţiale şi mai sistematice de prefigurare cât mai 
amănunţită a influențelor educative şi de elaborare a unor 
documente de lucru cu valoare de autentice instrumente 
didactice.  Precede demersurile  instructiv-educative, 
indiferent de dimensiunea, complexitatea sau durata 
acestora; 

oferă cadrului didactic o imagine sistemică, de 
ansamblu, bine construită, asupra întregului curriculum 
corespunzător unei perioade determinate de timp; 

oferă libertatea, dar şi responsabilitatea cadrului 
didactic în conceperea şi organizarea activităţilor 
instructiv-educative (M. Ionescu). 

Argumentele care justifică acest demers anticipativ 
sunt următoarele: 

educaţia este un demers teleologic, prefigurat 
conştient, inclusiv la nivelul microsecvenţelor sale; 


educaţia constituie un act de mare complexitate şi 
responsabilitate; prin urmare ea se va consuma în acord cu 
o anumită programare şi prescriere detaliată ale acţiunilor 
specifice; 

atingerea finalităţilor se face gradual, treptat, pe 
grupe de ţinte cu grade de obiectivare diferite; 

se simte necesitatea optimizării permanente a actului 
didactic şi de adecvare la noi incitări; 

este necesară securizarea cadrului didactic şi 
eliminarea amatorismului şi improvizaţiei în predare (C. 
Cucoş). 

2. ETAPELE PROIECTĂRII PEDAGOGICE: 
DEFINIREA OBIECTIVELOR ŞI A SISTEMULUI DE 
REFERINȚĂ SPAŢIO-TEMPORAL, DETERMINAREA 
CONŢINUTURILOR, STABILIREA STRATEGIEI OPTIME 
DE ACȚIUNE; STABILIREA  CRITERIILOR ŞI A 
INSTRUMENTELOR DE EVALUARE 

„Un lucru bine făcut este rezultatul unui proiect bine 
gândit”. Unii autori (I. Jinga, D. Negreţ) avansează un 
algoritm procedural ce corelează patru întrebări esenţiale, 
în următoarea ordine: 

Ce voi face? 

Cu ce voi face? 

Cum voi face? 

Cum voi şti dacă ceea ce trebuia făcut a fost făcut? 

Răspunsurile la cele patru întrebări vor contura 
etapele proiectării didactice: prima întrebare vizează 
obiectivele educaţionale; a doua întrebare trimite către 
resursele educaţionale de care dispune sau trebuie să 
dispună educatorul; cea de-a treia întrebare cere un 
răspuns concret privind stabilirea unei strategii 
educaţionale coerente şi pertinente pentru atingere 
obiectivelor; răspunsul la a patra întrebare pune problema 
conturării unei metodologii de evaluare a eficienţei 
activităţii desfăşurate. 

Etapele proiectării didactice 

1. Etapa identificării şi dimensionării obiectivelor 
educaţionale ale lecţiei 


Precizarea clară a obiectivelor educaționale 
reprezintă condiția fundamentală a proiectării corecte a 
lecţiei. 

Normele de care se ţine seama în definirea unui 
obiectiv: 

un obiectiv descrie schimbarea care se aşteaptă să se 
producă în urma instruirii elevului, şi nu activitatea 
profesorului; 

obiectivul trebuie formulat în termeni 
comportamentali expliciţi, prin utilizarea unor verbe de 
acţiune; 

fiecare obiectiv concret trebuie să vizeze o operaţie 
singulară, pentru a facilita măsurarea şi evaluarea, şi nu o 
asociaţie sau o multitudine de operaţii, mai mult sau mai 
puţin distincte; 

Un obiectiv va fi elaborat şi exprimat în cât mai 
puţine cuvinte, pentru a uşura referirea la conţinutul său 
specific; 

obiectivele să fie integrate şi derivabile logic, pentru 
a fi asociate construcției logice a conținutului 
informaţional şi a situaţiilor instructive. 

Pentru delimitarea unui obiectiv se trece succesiv 
prin trei paşi (descrişi de Mager): 

Identificarea performanţei finale pe care instruirea 
încearcă să o realizeze; 

descrierea condiţiei esenţiale în care trebuie să se 
producă respectivul comportament; 

descrierea nivelului de perfecţionare a performanţei. 

2. Etapa care vizează stabilirea resurselor 
educaţionale se constituie din operaţii de delimitare a 
conţinutului învăţării (informaţii, abilităţi, atitudini, valori), 
a resurselor psihologice (capacităţi de învăţare, motivaţie) 
şi a resurselor materiale (spaţiu, timp, mijloace materiale). 

Resursele activităţii se referă la: 

Resurse materiale: manuale, texte auxiliare, 
materiale didactice, mijloace audio-video, locul de 
desfăşurare etc. 

Resurse umane: elevul cu personalitatea sa, 


motivaţia, capacităţile de învăţare şi exprimare, profesorul 
cu experienţa sa, influenţele comunităţii etc. 

Resurse procedurale - forma de organizare a clasei, 
modalităţi de organizare a activităţii, metode de învăţare, 
metode de predare şi alocare de timp. 

Un profesor este cu atât mai bun cu cât reuşeşte să-l 
înveţe pe elev exact ceea ce poate elevul şi are realmente 
nevoie. 

3. Etapa care vizează conturarea strategiilor 
didactice optime, adică a unor sisteme coerente de forme, 
metode, materiale şi mijloace educaţionale, pe baza cărora 
să se atingă obiectivele didactice. 

Selectarea celor „Trei M” (metode, mijloace, 
materiale) trebuie centrate pe îmbinare şi dozaj, pe 
adecvare şi eficienţă (îmbinări şi ordonări, astfel încât 
fiecare „M” din combinatorica propusă să potenţeze 
efectul didactic al celorlalte); 

Stabilirea scenariului didactic: previne erorile, 
riscurile, evenimentele nedorite în practica didactică. 
Activitatea didactică este un act de creaţie şi mai puţin un 
şir neîntrerupt de operaţii şablon, decantate în mod 
rutinier, didacticist. Nu se poate programa totul. Trebuie 
lăsat suficient loc spontaneităţii şi actului liber. 

4. Etapa a patra vizează stabilirea tehnicilor de 
evaluare a rezultatelor învăţării: 

În proiectul didactic se stabileşte de la început 
procedura de evaluare a nivelului de realizare a 
obiectivelor propuse; 

Evaluarea vizează raportul dintre rezultatele obţinute 
şi rezultatele scontate; 

Prin evaluare se poate determina eficienţa activităţii 
didactice. O activitate didactică este cu atât mai eficientă 
cu cât obiectivele ei au fost realizate într-un timp cât mai 
scurt, cu cheltuieli minime de resurse materiale, cu mai 
puţină oboseală şi cu mai multă plăcere pentru efortul 
depus; 

Prin evaluare se asigură o autoreglare şi 
perfecţionare continuă a procesului instructiv-educativ (C. 


Cucoş). 

3. NIVELURI ALE PROIECTĂRII PEDAGOGICE. 
FINALIZAREA PROIECTĂRII PEDAGOGICE 

Proiectarea poate viza nivelele: 

1. Nivelul macro - cel al procesului de învăţământ 
luat în ansamblul său: 

planuri de învăţământ; 

programe şcolare. 

2. Nivelul  micro-cel al capitolelor, temelor, 
secvenţelor de instruire, activităţilor didactice realizate în 
şcoală; 

În contextul noului curriculum, conceptul central al 
proiectării didactice îl reprezintă demersul didactic 
personalizat, iar instrumentul acestuia este unitatea de 
învăţare. 

— Conceptul de unitate de învăţare: O unitate de 
învăţare reprezintă o structură didactică şi flexibilă, care 
are următoarele caracteristici: 

Este coerentă din punct de vedere al obiectivelor 
vizate; 

Este unitară din punct de vedere tematic (adică al 
conţinutului); 

Este desfăşurată în mod continuu pe o perioadă de 
timp; 

Este finalizată prin evaluare. 

Realizarea unei unităţi de învăţare impune un demers 
didactic proiectat de fiecare învăţător/profesor în parte (C. 
Cucoş). 

— Documente de proiectare didactică - descrierea 
structurii lor 

Programa şcolară 

Programa şcolară este un document reglator, în 
sensul că: 

descrie oferta educaţională a unei anumite discipline 
pentru un parcurs şcolar determinat; este elementul 
central în realizarea proiectării didactice; 

reprezintă un document normativ în sensul că 
stabileşte obiective/competenţe obligatorii, adică ţintele ce 


urmează a fi atinse, prin intermediul actului didactic; 

nu este tabla de materii a manualului; 

nu este un element de îngrădire pentru 
învăţător/profesor; 

Programa se citeşte „pe orizontală”, în succesiunea 
de mai jos: 

ob ect ve obiective de activităţi de conţinuturi cadru 
e referinţă M învăţare M 

Fiecărui obiectiv cadru îi sunt asociate două sau mai 
multe obiective de referinţă; 

Pentru realizarea obiectivelor de referință, 
învăţătorul/profesorul poate organiza diferite activităţi de 
învățare; 

Programa propune unele dintre activitățile de 
învăţare posibile. Învăţătorul/profesorul poate opta pentru 
folosirea unora dintre aceste activităţi sau poate construi 
activităţi proprii. Exemplele din programă au caracter 
orientativ, de sugestii şi nu implică obligativitatea utilizării 
numai a acestora în activitatea didactică; 

Realizarea obiectivelor de referinţă se realizează cu 
ajutorul unităţilor de conţinut (care se regăsesc în ultima 
parte a programei); 

Învăţătorul/profesorul va selecta din lista cuprinzând 
„conținuturile învăţării” acele unităţi de conţinut care 
mijlocesc realizarea obiectivelor. 

— Documente de proiectare didactică elaborate de 
către profesor/institutor: 

Planificarea calendaristică; 

Proiectul unităţii de învăţare; 

Programa de opţional. 

Planificarea calendaristică 

În contextul noului curriculum, planificarea 
calendaristică se transformă dintr-un document 
administrativ formal care repetă modul de gestionare a 
timpului propus de programa analitică, într-un instrument 
de interpretare personală a programei, care asigură un 
demers didactic concordant cu situația concretă din clasă. 
Etapele elaborării planificării pentru clasele I - IX: 


Citirea atentă a programei: 

Stabilirea succesiunii de parcurgere a conţinuturilor; 

Corelarea fiecărui conţinut în parte cu obiectivele de 
referinţă vizate; 

Verificarea concordanţei dintre traseul educaţional 
propus de către profesor şi oferta de resurse didactice de 
care poate dispune (manuale, ghiduri, caiete etc.); 

Alocarea timpului considerat necesar pentru fiecare 
conţinut, în concordanţă cu obiectivele de referinţă vizate. 

Precizări: 

Unităţile de învăţare se indică prin titluri, stabilite de 
către profesor; 

Obiectivele de referinţă pot fi prezentate prin indicii 
lor numerici din programă; 

Conținuturile sunt indicate prin titluri din lista de 
conţinuturi a programei; 

Analiza corelaţiilor obiective-conţinuturi se 
realizează detaliind conținuturile programei; sub forma 
elementelor de conţinut (programe, manuale sau alte surse 
de conţinut); 

Modificările ulterioare ale planificării calendaristice- 
determinate de proiectarea unităţilor de învăţare şi de 
aplicarea lor  efectivă-se consemnează în rubrica 
observaţii; 

Întocmirea planificării calendaristice constituie 
pentru învăţător un prilej de reflecţie asupra posibilităţilor 
de a realiza pentru elevi parcursuri şcolare individualizate. 

Planificarea calendaristică se poate întocmi, pornind 
de la o rubricaţie dată. 

(Anexa 1 A) 

Proiectul unităţii de învăţare 

Etapele parcurse în elaborarea proiectului unităţii de 
învăţare: 

Corelarea elementelor de conţinut cu obiectivele de 
referinţă: elementele de conţinut se obţin din prelucrarea 
conţinuturilor; 

Stabilirea activităților de învățare: formularea 
activităților de învățare presupun stabilirea: sarcinilor de 


învăţare; a contextelor de învăţare specifice; a formelor şi 
modalităţilor de comunicare a rezultatelor învăţării; 

Precizarea resurselor didactice: stabilirea resurselor 
activităţii. Resursele cuprind: materiale suport: manuale, 
texte auxiliare (culegeri, antologii, enciclopedii, tabele 
matematice, hărţi etc.); mijloace audio-vizuale; timpul; 
spaţiul în care se desfăşoară ora de curs; organizarea 
clasei; resursele umane (elevul cu personalitatea sa, 
învăţătorul/profesorul cu experienţa sa, influenţele 
comunităţii etc.); modalităţile de organizare a activităţilor 
de învăţare. 

Stabilirea instrumentelor de evaluare. Evaluarea 
presupune stabilirea: descriptorilor de 
performanţă/obiectivele de evaluare (specifice unităţii de 
învăţare); proba de evaluare preconizată pentru a vedea 
măsura achiziţiilor elevilor; 

Derivarea lecţiilor din modelul de predare; 

Proiectul unităţii de învăţare se poate întocmi, 
pornind de la o rubricaţie dată. (Anexa 1 B) 

Programa de opţional Pentru programa de opţional 
se propune aceeaşi modalitate de proiectare ca a 
programelor de trunchi comun. Pe baza acesteia se 
realizează planificarea calendaristică şi proiectele 
unităţilor de învăţare ale opţionalului. 

Instituţia de învăţământ 

Profesor 

Disciplina 

Clasa / Nr. de ore pe săptămână 

Anul şcolar 

Titlul opţionalului 

Tipul opţionalului 

Argument 

Obiective de referinţă Activităţi de învăţare Lista de 
conţinuturi Modalităţi de evaluare 

— Documente de proiectare didactică - elaborarea 
documentelor realizate de către învăţător a. Elaborarea 
planificării calendaristice: I. Identificarea unităţilor de 
învăţare 


Realizarea planificării calendaristice implică 
utilizarea anumitor criterii, respectiv, mijloace de 
identificare a unităţii de învăţare. 

Criterii: 

Coerenţă în raport cu obiectivele de referinţă; 

Caracter unitar tematic; 

Desfăşurare continuă pe o perioadă de timp; 

Operare prin intermediul unor modele de învăţare; 

Subordonare a lecţiei, ca element operaţional; 

Finalizare prin evaluare. Mijloace de identificare: 

Componentele unităţii de învăţare (tema, unităţile de 
conţinut, lecţiile, modelul de predare); 

Tehnicile de corelare dintre conținuturile programei 
şi obiectivele de referinţă. 

Avantaje faţă de proiectarea didactică centrată 
tradiţional pe lecţie: 

Creează pentru elevi un mediu de învăţare coerent, 
în care aşteptările lor devin mai clare pe termen mediu şi 
lung; 

Implică profesorul în anticipări didactice pe termen 
mediu şi lung, cu răgaz pe ritmurile de învăţare diferite ale 
elevilor; 

Oferă perspectivă lecţiilor, printr-o relaţie neliniară 
între ele, limitând reducerea lor la colecţii de strategii 
aleatorii, în succesiuni liniare; 

Favorizează organizarea învăţării prin realizare de 
proiecte de către elevi „modalitatea de lucru cea mai 
frecventă, dacă examinăm viaţa din afara şcolii” (H. 
Gardner). Unităţile de învăţare vor însemna elaborarea, de 
către elevi, a unor proiecte personale, individuale sau de 
grup, prezentate şi evaluate în finalul unităţii de învăţare. 

II. Componentele unităţii de învăţare Tema unităţii de 
învăţare: 

Poate fi enunțată prin titlu (formulare concisă) sau 
scop (formulare mai amplă); 

Temele au calităţile obiectivelor de transfer şi de 
exprimare (creativitate); 

Stabilirea temelor pentru unităţile de învăţare are 


scopul de a identifica şi stimula: unificări tematice, sub 
diverse obiective de referinţă ale programei; integrări 
tematice, în cadrul mai multor arii curriculare; 
personalizarea predării şi învățării; abordări ale 
conținuturilor sub profiluri intelectuale multiple şi 
contexte de învăţare specifice; teme pentru proiectele 
elevilor. 

Modalităţi de organizare a unităţilor de învăţare: 

Lecţia trebuie să ofere o „replicare” în acelaşi timp 
funcţională, structurală şi operaţională a unităţii de 
învăţare, la o scară temporală mai mică şi într-un mod 
subordonat; 

Învățătorul poate structura conexiunile dintre 
obiective şi conținuturi, în mod progresiv, în baza 
următoarei liste de operații: identificăm conținuturi din 
programa şcolară aflate sub o unitate tematică; asociem 
obiective de referință din programă, care pot fi atinse prin 
aceste conţinuturi; adăugăm sau renunţăm la unele 
conţinuturi, după criteriul relevanței în raport cu 
obiectivele de referință identificate; corelăm conținuturile 
selectate şi cu alte obiective de referință asociate 
diverselor obiective cadru, după criteriul coerenței unităţii 
de învăţare; în final, dăm un titlu rezultatului obţinut. 

III. Alocarea de timp unităţilor de învăţare în 
planificarea calendaristică: 

Numărul unităţilor de învăţare pentru care un 
profesor optează în planificarea calendaristică, depinde de 
timpul considerat necesar parcurgerii de către elevi a 
fiecărei unităţi de învăţare. Alocarea de timp pentru 
fiecare unitate de învăţare se apreciază în funcţie de 
condiţii cum sunt: 

Obiectivele învăţării-complexitatea 
comportamentelor de învăţat; 

Nivelul de dezvoltare al elevilor, ritmurile proprii de 
învăţare; 

Nivelul de pregătire al elevilor (experienţa proprie); 

Tipul colectivului de elevi - eterogen sau omogen; 

Ritmul evaluărilor sumative, complexitatea 


produselor evaluate. 

b. Proiectarea unităţii de învăţare 

I. Proiectarea unităţii de învăţare începe prin 
stabilirea celor două coordonate care orientează 
activitatea profesorului: 

Coordonarea orizontală presupune o succesiune de 
operaţii de proiectare, având ca ţintă obiectivele de 
referință: 

Ce voi face? (identificarea 
obiectivelor/competenţelor; selectarea conținuturilor); 

Cu ce voi face? (analiza resurselor); 

Cum voi face? (determinarea activităților de 
învățare); 

Cât s-a realizat? (stabilirea instrumentelor de 
evaluare). 

Coordonarea cronologică a elementelor activității 
didactice este dată de secvențele modelelor de predare. 

II. Stabilirea conținuturilor unității de învățare 

Profesorul rezolvă următoarele sarcini: 

Adecvarea conţinuturilor la scopul curriculumului; 

Identificarea elementelor de conţinut, utilizând 
programa şi alte surse; 

O analiză secundară a corelaţiei obiective-conţinuturi 
la nivelul elementelor de conţinut; 

Reorganizarea conţinuturilor în funcţie de procesele 
cognitive care trebuie învăţate. 

Modalităţi de prelucrare didactică a conţinuturilor 
unităţii de învăţare. 

Profesorul: 

Intervine asupra conţinuturilor programei, prin 
regruparea lor sub diverse unităţi tematice; 

Intervine asupra conţinuturilor din manuale prin 
adaptare, înlocuire, omitere, adăugare, utilizând materiale 
suport; 

Facilitează conexiuni între ceea ce elevii înţeleg şi 
simt şi ceea ce elevii învaţă; 

Stimulează pe elevi să reflecteze la propriile 
cunoştinţe, în timp ce învaţă lucruri noi; 


Articulează noile cunoştinţe pe experienţa de viaţă a 
elevilor. 

III. Proiectarea activităţilor de învăţare 

Activităţile de învăţare sunt structuri didactice 
constituite din: 

Tema activității care îndeplineşte următoarele 
caracteristici: evocă scopul şi valoarea acţiunii, nu doar 
sarcinile de rezolvat; sunt invitaţii la cunoaştere prin 
explorare, acţiune şi reflecţie asupra căilor de realizare; 
sunt judecăţi de valoare care ne spun cum „să călătorim”; 
au rolul de organizatori cognitivi ai învăţării; 

Una sau mai multe sarcini de învăţare; 

Forme şi modalităţi de comunicare a rezultatelor 
învăţării. Contextele (situaţiile de învăţare) 

Necesitatea ca elevii să exploreze conținuturile 
învăţării, să comunice rezultatele în propriul cod de 
simbolizare cere şcolii crearea contextelor (situaţiilor) de 
învăţare adecvate. În lipsa lor, multe capacităţi particulare 
rămân în afara educaţiei şcolare. Elevii sunt diferiţi prin 
profilurile aptitudinale şi intelectuale cu care se nasc, dar 
şi prin căile, situaţiile de învăţare în care dezvoltă. Ca 
urmare, şcoala trebuie: 

să încurajeze elevii în rezolvarea de probleme 
contextualizate, de tipul celor cu care se vor confrunta în 
viaţă, în societate; 

să stimuleze combinaţiile unice de inteligenţe ale 
fiecărui elev. IV. Analiza resurselor activităţii didactice 

Profesorul va aloca fiecărei activităţi de învăţare 
acele resurse pe care le consideră necesare pentru 
conceperea strategiei şi realizarea demersului didactic: 

resurse materiale: manuale, texte auxiliare, materiale 
didactice, mijloace audio-video, locul desfăşurării; 

resurse umane: motivaţia, capacităţile de învăţare şi 
comunicare ale elevilor, profesorul cu experienţa sa, 
influenţele comunităţii; 

resurse procedurale: metode, forme şi modalităţi de 
organizare a activităţii, tipul de lecţie, alocarea de timp. 

IV. Proiectarea instrumentelor de evaluare 


Proiectarea evaluării rezultatelor se realizează 
concomitent cu proiectarea demersului de predare- 
învăţare şi în deplină concordanţă cu aceasta. In rubrica 
Evaluare din Proiectul unităţii de învăţare apar: 

menţiuni cu privire la tipul de instrumente de 
evaluare aplicate la clasă; 

specificaţii de evaluare iniţială, formativă sau 
sumativă. Focalizată pe unitatea de învăţare, evaluarea 
trebuie: 

să asigure evidenţierea progresului realizat de către 
elev în raport cu sine însuşi, pe unităţi mai mari de timp; 

să evidenţieze nu atât cantitatea de informaţii de 
care dispune elevul, ci mai ales ce poate el să facă, 
utilizând ceea ce ştie sau intuieşte; 

să aibă în vedere aspecte relevante pentru 
personalitatea copilului: gândirea, imaginaţia, atitudinea 
de responsabilitate, adoptarea unor metode proprii de 
lucru, competenţa de comunicare şi relaţionare etc. 

Aspecte ale evaluării care trebuie avute în vedere: 

diminuarea ponderii evaluării sumative în favoarea 
evaluării formative; 

stabilirea unui echilibru dinamic între evaluare scrisă 
şi cea orală; 

folosirea cu o mai mare frecvenţă a metodelor de 
autoevaluare şi de evaluare prin consultare, în grupuri 
mici. 

Fiecare activitate de evaluare a rezultatelor şcolare 
trebuie însoţită, în mod sistematic, de o autoevaluare a 
procesului pe care profesorul l-a desfăşurat, cu toţi elevii 
şi cu fiecare elev în parte, pentru obţinerea rezultatelor 
şcolare 

(CNC). 

4. UNITATE ŞI DIVERSITATE ÎN PROIECTAREA 
ACTIVITĂȚILOR DE INSTRUIRE ŞI EDUCAŢIE. MODELE 
DE PROIECTARE A LECŢIEI, A ALTOR ACTIVITĂŢI 
ŞCOLARE ŞI EXTRAŞCOLARE 

Activitatea de proiectare didactică se finalizează cu 
elaborarea unor instrumente de lucru, utile cadrului 


didactic: 

Plan tematic; 

Proiecte de activitate didactică/lecţie; 

Proiectele unor secvenţe elementare de instruire. - 
Proiectul de lecţie / activitate didactică 

1. Caracteristici: 

Este un instrument de lucru (scris) operaţional şi un 
ghid pentru profesor; 

Oferă o perspectivă de ansamblu, globală şi complexă 
asupra scenariului activităţii/lecţiei; 

Are un caracter orientativ, o structură flexibilă şi 
elastică; 

Prevede alternative de acţiune; 

Solicită, în aplicare, un comportament didactic 
creator şi chiar regândirea demersului anticipat atunci 
când situaţii neprevăzute fac necesar acest lucru. 

2. Structura proiectelor de activitate didactică: 

Nu se lucrează cu o structură unică a proiectelor de 
activitate didactică. Se concep proiecte de activităţi 
didactice cu diferite structuri ale componentei descriptive 
în funcţie de mai mulţi factori: 

Obiectivul fundamental; 

Natura conţinutului ştiinţific, valenţele preponderent 
informative sau formative ale acestora; 

Tipul strategiilor didactice pe care le înglobează; 

Nivelul de pregătire al elevilor etc. 

Cadrul interogativ care ar trebui să ghideze 
proiectarea: 

Activitatea pedagogică; 

Întrebările la care răspunde activitatea pedagogică; 

Acţiunile care trebuie realizate de către profesor (M. 
Ionescu). 

Proiectarea unei activități presupune realizarea unei 
concordante între trei puncte cheie: 

Obiective - Spre ce tind? 

Metode, materiale, mijloace şi experiențe sau 
exerciții de învățare - Cum să ajung acolo? 

Evaluarea - Cum voi şti când am ajuns? 


Prin corelarea celor trei puncte cheie se proiectează 
activitatea într-un set de acţiuni realizate în mai multe 
etape: 

Analiza generală, prin consultarea programei, 
manualului sau a altor materiale suport; 

Determinarea obiectivului general şi a obiectivelor 
operaționale; 

Selectarea şi organizarea conținutului învățării în 
unități şi teme principale convergente; 

Alegerea şi combinarea metodelor şi procedeelor 
didactice pentru situațiile concrete, în acord cu secvențele 
de conţinut,  particularităţile elevilor, obiectivelor 
activităţii; 

Selectarea unor mijloace de învăţământ sau 
proiectarea unor materiale cerute de fiecare eveniment al 
instruirii; 

Stabilirea  modalităţilor de activitate cu elevii 
(activitate frontală, abordare individualizată, lucrul în 
grupuri sau pe grupe de nivel, activitate combinată); 

Alegerea metodelor şi instrumentelor de evaluare 
corespunzătoare pentru a constata nivelul realizării 
obiectivelor propuse. 

3. Proiectul de activitate cuprinde o articulare 
ideatică, scriptică a mai multor elemente componente, ce 
sunt repartizate, de regulă, în două părţi: 

Partea introductivă (informaţii din care se deduc 
coordonatele activității: obiectul de învățământ, 
subiectul/tema activităţii, data, ora, clasa, propunător, 
obiectivul fundamental, categoria de lecţie); 

Partea ce vizează desfăşurarea propriu-zisă a 
activităţii (obiective operaţionale, conţinuturi, 
situaţii/activităţi de învăţare, strategii didactice, evaluare). 

Nu există un model unic, absolut, pentru derularea 
activităţii. Se pot structura modele diferite de desfăşurare 
a activităţilor, în funcţie de: obiective, conţinuturi, 
activităţi, locuri de desfăşurare a activităţii, mod de 
organizare a elevilor (C. Cucoş). 

5. GRILE DE EVALUARE. CRITERII DE 


AUTOEVALUARE 

Autoevaluarea 

De ce este nevoie de autoevaluare? 

Elevii au nevoie să se autoevalueze, să-şi compare 
nivelul la care au ajuns în raport cu obiectivele de 
referinţă şi cele operaţionale (de evaluare) şi să-şi impună 
un program propriu de formare; 

Elevii au nevoie să se autocunoască, fapt care are 
multiple implicaţii în plan motivaţional şi atitudinal; 

Prin informaţiile pe care le furnizează, autoevaluarea 
are un rol esenţial în întregirea imaginii elevului din 
perspectiva judecății de valoare pe care o emite 
profesorul-evaluator. 

Cum se dezvoltă capacitatea de autoevaluare? 

Pentru ca evaluarea să fie resimţită de către elev ca 
având efect formativ, raportându-se la diferite capacit ăţi 
ale sale în funcţie de progresul realizat şi de dificultăţile 
pe care le are de depăşit, este foarte utilă formarea şi 
exersarea la elevi a capacităţii de autoevaluare. 

Ca şi profesorul care conduce activitatea, elevul aflat 
în situaţia de învăţare are nevoie de anumite puncte de 
referinţă care să-i definească rolul, sarcina, natura şi 
direcţiile activităţii sale, ajutându-l să conştientizeze 
progresele şi achiziţiile făcute, să-şi elaboreze disciplina 
proprie de lucru, să se poată situa personal în raport cu 
exigenţele de învăţare. Elevii iau progresiv în sarcină 
propria formare; 

Evaluarea obiectivă, corectă, responsabilă, 
competentă trebuie să dezvolte (formeze) capacităţile 
elevilor de autoevaluare (autocontrol şi autoapreciere). 
Acest deziderat se realizează când elevii sunt conştienţi de 
cantitatea şi calitatea cunoştinţelor lor, de nivelul şi 
performanţelor obţinute, de capacităţile intelectuale şi 
profesionale, după caz, dovedite la evaluare; 

Evaluarea trebuie să fie însoţită de fenomenul de 
feedback, care, după caz, să asigure corectiile necesare. 

Grilele de autoevaluare 

Grilele de autoevaluare permit elevilor să-şi 


determine, în condiţii de autonomie, eficienţa activităţilor 
realizate. Pornind de la obiectivele educaţionale propuse, 
grila de autoevaluare proiectată conţine: 

capacităţi vizate; 

sarcini de lucru; 

valori ale performanţei. 

Autoevaluarea poate să meargă de la autoaprecierea 
verbală şi până la autonotarea mai mult sau mai puţin 
supravegheată de către profesor. 

Implicarea elevilor în aprecierea propriilor rezultate 
are efecte benefice pe mai multe planuri: 

profesorul dobândeşte confirmarea aprecierilor sale 
în opinia elevilor, referitoare la rezultatele constatate; 

elevul exercită rolul de subiect al acţiunii 
pedagogice, de participant la propria sa formare; 

Îi ajută pe elevi să aprecieze rezultatele obţinute şi să 
înţeleagă eforturile necesare pentru atingerea obiectivelor 
stabilite; 

cultivă motivaţia lăuntrică faţă de învăţătură şi 
atitudinea pozitivă, responsabilă, faţă de propria activitate. 

Calitatea evaluării realizate de profesor se 
repercutează direct asupra capacităţii de autoevaluare a 
elevului. Interiorizarea repetată a grilelor de evaluare cu 
care operează profesorul constituie o premisă a 
posibilităţii şi validității autoaprecierii elevului. 

Căi explicite de formare şi de educare a spiritului de 
evaluare obiectivă. lată câteva posibilităţi: 

Autocorectarea sau corectarea reciprocă. Este un 
prim exerciţiu pe calea dobândirii autonomiei în evaluare. 
Elevul este solicitat să-şi depisteze operativ unele erori, 
scăpări, în momentul realizării unor sarcini de învăţare. În 
acelaşi i timp, se pot edita momente de corectare a 
lucrărilor colegilor. Depistarea lacunelor proprii sau ale 
colegilor, chiar dacă nu sunt sancţionate prin note, 
constituie un prim pas pe drumul conştientizării 
competenţelor în mod independent; 

Autonotarea controlată. În cadrul unei verificări, 
elevul este solicitat să-şi acorde o notă, care este negociată 


apoi cu profesorul sau împreună cu colegii. Cadrul didactic 
are datoria să  argumenteze şi să  evidenţieze 
corectitudinea sau incorectitudinea aprecierilor formulate; 

Notarea reciprocă. Elevii sunt puşi în situaţia de a-şi 
nota colegii, prin reciprocitate, fie la lucrările scrise, fie la 
ascultările orale. Aceste exerciţii nu trebuie să se 
concretizeze neapărat în notare efectivă; 

Metoda de apreciere obiectivă a personalităţii. 
Concepută de psihologul Gh. Zapan, această metodă 
constă în antrenarea întregului colectiv al clasei în 
evidenţierea rezultatelor obţinute de elevii săi, prin 
coroborarea a cât mai multe informaţii şi aprecieri - 
eventual prin confruntare - în vederea formării unor 
reprezentări cât mai complete despre fiecare elev în parte 
şi ale tuturor la un loc. 

Un loc aparte îl ocupă autoevaluarea 
comportamentelor din domeniul afectiv. Acest lucru se 
realizează prin: 

chestionare (elevilor li se cere să dea răspunsuri 
deschise la întrebări); 

scări de clasificare; 

fişe de (auto) evaluare; 

jurnal reflexiv (I. Bontaş). 

O altă problemă importantă este aceea a utilității pe 
care o conferim informaţiilor astfel obţinute în urma 
autoevaluării. Pentru a căpăta o semnificaţie reală, servind 
formării elevului, ele trebuie integrate şi valorificate prin 
modalităţi diverse: 

comparate cu informaţiile obţinute de către profesor 
prin intermediul altor metode alternative; 

Inserate în portofoliul elevului; 

prezentate periodic părinților, alături de alte 
informaţii pentru a oferi o imagine cât mai completă 
asupra evoluţiei elevului. 

Pentru formarea deprinderilor autoevaluative la elevi 
este necesar ca elevii să cunoască obiectivelor pe care ei 
trebuie să le atingă şi criteriile de evaluare ale diverselor 
sarcini. Elevii trebuie încurajați să reflecteze asupra 


activităţii lor individuale sau în cadrul grupului. 

Încă din faza conceperii unui proiect de activitate, 
profesorul se va poziţiona interogativ faţă de valoarea 
praxiologică a demersului său, în legătură cu pertinenţa şi 
eficienţa travaliului pe care îl săvârşeşte. Pentru a realiza 
acest lucru el trebuie să cunoască, de la început, şi să se 
relaţioneze la un standard de expectanţe valorice şi criterii 
de reuşită (C. Cucoş). 

6. MODURI ŞI FORME DE ORGANIZARE A 
ACTIVITĂȚILOR DIDACTICE: CONCEPT, TIPOLOGIE 
(FRONTAL, PE GRUPE, INDIVIDUAL ETC): LECŢIA - 
ACTIVITATE DIDACTICĂ DE BAZĂ. ALTE FORME DE 
ORGANIZARE 

Definirea şi tipologia formelor de organizare a 
activităţii didactice Formele de organizare a procesului 
instructiv-educativ reprezintă cadrul organizatoric de 
desfăşurare a activităţii didactice formale, ansamblul 
modalităţilor specifice şi operaţionale de derulare a 
procesului didactic. 

Necesitatea existenței diversităţii de forme de 
instruire şi autoinstruire şi educare/autoeducare în şcoală 
şi în afara ei: 

Aceste forme au apărut din necesitatea de a depăşi 
dezavantajele lecţiei, de a atinge obiectivele educaţionale 
ale disciplinei de studiu şi de a realiza o activitate 
instructiv-educativă cu importante influenţe formative şi 
informative; 

Se pot structura, sistematiza şi transpune didactic, 
mai eficient, achiziţiile din domeniul ştiinţei, tehnicii, 
culturii, artei care urmează să fie transmise elevilor; 

Se pot valorifica diverse surse şi canale de informaţie 
cu valenţe instructiv-educative; 

Se pot satisface înclinațiile şi interesele elevilor 
pentru anumite obiecte de învăţământ şi pentru anumite 
tipuri de activităţi didactice. 

Clasificarea formelor de organizare a activităţilor 
didactice 

După ponderea activităţii: 


Activităţi frontale (predomină acţiunea frontală): 
lecţii, seminarii, cursuri universitare, activități în 
laboratoare şi cabinete şcolare, activități în ateliere 
şcolare, activit ăți pe lotul şcolar, activităţi în sala de sport, 
vizite, excursii, vizionări şi analizări de spectacole; 

Activităţi grupale (predomină acţiunea grupală): 
cercuri şcolare, consultaţii, meditații, vizite în grupuri 
mici, întâlniri cu diferite personalități, concursuri, 
cenacluri, serate literare şi muzicale, editări de reviste 
şcolare; 

Activităţi individuale (predomină acţiunea 
individuală): activităţi independente, studiul individual, 
studiul în bibliotecă, efectuarea temelor pentru acasă, 
elaborare de lucrări scrise, efectuarea de lucrări practic- 
aplicative şi experimentale, rezolvări de exerciţii şi 
probleme, lectură, elaborarea de proiecte şi materiale, 
cercetarea izvoarelor scrise şi arheologice, pregătirea 
pentru examene etc. 

După ponderea categoriei de metode didactice: 

Activităţi care au la bază metode de comunicare: 
lecţii, prelegeri, dezbateri, consultaţii; 

Activităţi care au la bază metode de cercetare: 
activităţi în cabinete şcolare şi biblioteci, vizite şi excursii 
didactice; 

Activităţi care au la bază metode experimentale: 
activităţi în laboratoare, efectuarea de lucrări practic- 
aplicative, elaborarea de proiecte; 

Activităţi care au la bază metode aplicative: activităţi 
în ateliere şcolare, pe lotul şcolar, în sala de sport. 

După locul de desfăşurare: 

Activităţi organizate în mediul şcolar: în clasă, în 
afara clasei, sub îndrumarea colectivului didactic al şcolii, 
în afara orelor prevăzute de orar, pentru a aprofunda 
pregătirea realizată în timpul lecţiilor; 

Activităţi organizate în mediul extraşcolar/activităţi 
conexe: organizate în de colectivul didactic al şcolii sau de 
instituţii din afara şcolii: teatre, case de cultură, cluburi, 
organizaţii sportive, tabere etc., într-un cadru 


instituţionalizat, situat în afara şcolii, respectiv a 
sistemului de învăţământ. 

După mediul în care se desfăşoară: 

Paraşcolare în mediul socio-profesional; 

Perişcolare în mediul socio-cultural. 

După momentul sau etapa procesului de învăţământ 
în care se desfăşoară: 

Activităţi introductive; 

Activităţi desfăşurate pe parcursul studierii 
capitolului sau temei; 

Activităţi finale / de încheiere. 

După categoria de educaţie căreia îi aparţin: 

Educaţia formală; 

Educaţia neformală / nonformală; 

Educaţia informală / difuză / incidentală. 

Definirea lecţiei 

Originea etimologică. Îşi are originea etimologică în 
termenul grecesc „lectio” care înseamnă a citi cu glas tare, 
a audia, a lectura, a medita. 

Criterii de definire a lecţiei: 

În funcţie de criteriul organizatoric lecţia este forma 
de activitate care se desfăşoară în clasă, sub conducerea 
cadrului didactic, într-un interval de timp precis 
determinat, pe baza cerinţelor cuprinse în programa 
şcolară şi potrivit orarului şcolar; 

Din punctul de vedere al conţinutului lecţia este un 
sistem de idei articulate logic şi didactic, în conformitate 
cu cerinţele psihopedagogice referitoare la predarea- 
asimilarea cunoştinţelor, la aplicarea lor, la verificarea, 
evaluarea şi notarea rezultatelor; ea reprezintă o unitate 
logică, didactică şi psihologică; 

Din perspectivă sistemică lecţia reprezintă un 
program didactic unitar, un sistem de cunoştinţe, abilităţi 
intelectuale şi i/sau practice, obiective operaţionale, 
resurse materiale şi metodologice menite să activizeze 
elevii. Această definiţie este şi cea mai modernă. 

Poziţia lecţiei în rândul formelor de organizare a 
procesului de învăţământ 


Lecţia rămâne modalitatea principală de organizare a 
activităţii didactice, prin intermediul căreia se realizează 
în acelaşi timp informare şi formare, instruire şi educare. 
Atributele lecţiei moderne: 

Dialog între profesor şi elev; 

Program didactic propus în vederea activizării 
elevilor; 

Diversitate de structuri ale lecţiilor desfăşurate. 

Caracterizarea lecţiei: 

Valenţele/virtuţile pe care le deţine lecţia comparativ 
cu alte forme de organizare a procesului de învăţământ: 

Asigură un cadru organizatoric adecvat pentru 
derularea procesului instructiv-educativ; 

Facilitează însuşirea sistematică a bazelor ştiinţelor, 
a sistemului de cunoştin te şi abilităţi fundamentale ale 
acestora; 

Contribuie la formare şi modelarea capacităţii de 
aplicare în practică a cunoştinţelor teoretice însuşite de 
elevi; 

Activităţile desfăşurate de elevi în timpul lecţiei 
sprijină formarea unei atitudini pozitive faţă de învăţare; 

Contribuie la dezvoltarea forțelor cognitive, 
imaginative şi de creaţie prin angajarea elevilor în lecție în 
eforturi intelectuale şi motrice de lungă durată; 

Oferă elevilor oportunitatea de a-şi exersa 
capacităţile intelectuale, motrice şi afective, de a-şi forma, 
consolida sentimente, convingeri, atitudini, trăsături 
pozitive de caracter, forme adecvate de comportament. 

Categorii de lecţii Categoria de lecţii reprezintă un 
grup de lecţii constituite ca unitate de structură în funcţie 
de anumite criterii: obiectivul fundamental, treapta de 
şcolarizare şi modul de pregătire al elevilor etc. 

Principalele categorii de lecţii cu care se operează 
frecvent în practica instruirii: 

Lecţia de comunicare şi asimilare de noi cunoştinţe; 

Lecţia de formare de abilităţi intelectuale; 

Lecţia de formare de abilităţi practice; 

Lecţia de recapitulare şi sistematizare a 


cunoştinţelor şi abilităţilor; 

Lecţia de verificare sau de control şi evaluare a 
cunoştinţelor şi abilităţilor. 

Categoria de lecţii, model util pentru proiectarea şi 
desfăşurarea lecţiilor: 

Taxonomia lecţiilor este o operaţie orientativă, 
flexibilă; se recomandă renunţarea la abordare lecţiei în 
sine, în mod izolat, trebuind considerată ca element 
component al unui sistem; 

Taxonomia lecţiilor este un reper pentru elaborarea 
strategiei didactice şi nu o operaţie formală; 

Obiectivul fundamental este reperul constant în 
stabilirea categoriilor de lecţii. În această clasificare 
intervin şi alţi factori variabili care se pot combina în 
diferite moduri, rezultând mai multe variante (V. Chiş, M. 
Ionescu). 

8. APLICAȚII: PROIECTAREA UNUI SISTEM DE 
LECȚII, DE ALTE ACTIVITĂȚI ŞCOLARE ŞI 
EXTRAŞCOLARE 

Necesitatea integrării lecţiilor în unităţi didactice 
mai ample şi mai complexe: 

Lecţiile urmăresc realizarea tuturor obiectivelor 
instructiv-educative ale procesului de învăţământ; 

Lecţiile nu pot fi privite izolat, ca elemente care se 
alătură unul altuia într-o înşiruire liniară. 

Există pârghii în demersul mintal şi acţional parcurs 
de profesor şi elevi în proiectarea şi desfăşurarea lecţiilor 
sau a sistemului de lecţii. Se poate deduce strategia de 
proiectare şi realizare a activităţilor, paşi principali care 
trebuie şi pot fi respectaţi în organizarea şi desfăşurarea 
acestora. Elemente care contribuie la actul decizional al 
profesorului în proiectarea sistemului de lecţii, a 
activităţilor şcolare şi extraşcolare: 

Stabilirea obiectivelor şi conţinuturilor; 

Acestea se realizează dacă se ţine seama de 
următoarele întrebări: cum? (resurse psihologice); cu ce? 
(resurse materiale); în ce condiţii? (ce? unde? cât? în cât 
timp? cu cine? pentru cine?) (M. Ionescu). 


Cerinţe în stabilirea structurii procesuale a 
sistemului de lecţii: 

Cunoaşterea temeinică a personalităţii elevilor; 

Valorificarea experienţei practice şi profesionale a 
elevilor; 

Diferenţierea şi chiar individualizarea unor obiective 
operaţionale; 

Structurarea şi esenţializarea conţinutului; 

Valorificarea metodelor didactice în direcția 
activizării elevilor; 

Utilizarea unor mijloace de învățământ care să 
sprijine esenţializarea şi conceptualizarea; 

Utilizarea muncii în grupuri mici de elevi; 

Realizarea unei evaluări continue; Factorii care 
condiţionează reuş ita organizării şi derulării activităţilor 
instructiv-educative desfăşurate, în afara clasei şi 
extraşcolare: 

Precizarea cu claritate a obiectivului general urmărit 
şi a obiectivelor specifice; 

Stabilirea celui mai bun loc de desfăşurare; 

Proiectarea structurii activității în raport cu 
obiectivele acesteia; 

Asigurarea legăturii cu procesul didactic realizat în 
clasă, cu obiectivele instructiv-educative ale acestuia. 

Activităţile în afara clasei şi extraşcolare pot fi 
organizate în trei momente sau etape ale procesului de 
învăţământ: 

a. La începutul studierii unui capitol sau a unei teme 
din programa şcolară (au statut de activităţi introductive) 
şi vizează atingerea următoarelor obiective: 

Familiarizarea elevilor cu subiectul capitolului/temei; 

Familiarizare elevilor cu sarcinile de instruire şi 
autoinstruire. 

Trezirea interesului elevilor pentru teme/temele care 
se vor aborda; 

Culegerea de material faptic care va fi valorificat în 
activităţile  instructiv-educative organizate în studiul 
capitolului/temei etc. 


Exemplu: vizite la un muzeu, unitate economică, 
vizionare de spectacol, film etc. pot fi activităţi 
introductive care sprijin a abordare unor teme/capitole. 

b. Pe parcursul studierii unui capitol/temă, în 
prelungirea/continuarea lecţiilor şi a altor forme de lucru 
ale binomului profesor-elev: 

Exemplu: După o lecţie introductivă de geografie 
realizată în sala de clasă, procesul de transmitere şi 
însuşire a noilor cunoştinţe poate avea loc chiar cu prilejul 
excursiilor, al vizitelor la muzee etc. 

c. La finele studierii capitolului/temei, caz în care au 
statut de activităţi finale sau de încheiere şi vizează 
atingerea următoarelor obiective: 

Sistematizarea, fixarea şi consolidarea achiziţiilor 
dobândite în studiul capitolului/temei; 

Aprofundarea achizițiilor dobândite în studiul 
capitolului/temei; 

Exersarea capacităților de aplicare şi transfer a 
cunoştinţelor ş.a. Exemplu: După studierea unei teme 
printr-un sistem de lecţii cu caracter teoretic, pentru ca 
elevii să sesizeze aplicabilitatea cunoştinţelor 
cunoştinţelor se pot organiza activităţi în cercuri tehnice, 
vizionări de expoziţii de filme etc. (M. Ionescu) 

ANEXA 1 

A. RUBRICATURA CALENDARISTICĂ: 

PROPUSĂ PENTRU PLANIFICAREA 

Instituţia de învăţământ 

Disciplina 

Anul şcolar 

Profesor/ institutor. 

Clasa 

Nr. ore/săptămână. Tip de curriculum. 

Nr crt Unităţi de învăţare Obiective de referinţă Nr. 
ore săptămâna Obs. 

RUBRICATURA PROPUSA PENTRU PROIECTAREA 
UNEI UNITĂŢI DE ÎNVĂŢARE 

Instituţia de învăţământ 

Disciplina 

Anul şcolar 

Unitatea de învăţare 

Perioada calendaristică. 

Profesor/ institutor. 

Clasa 

Nr. ore/săptămână. Tip de curriculum... 

Nr. de ore alocate. 

Obiective referinţă Conţinuturi (detalieri) Activităţi 
de învăţare/ Situaţii de învăţare Resurse Evaluare Obs. 

XIII. PERSONALITATEA ÎNVĂȚĂTORULUI / 


INSTITUTORULUI 

6. Structura personalităţii învățătorului: 
personalitatea de bază, câmpul psihopedagogic, 
reprezentările psihopedagogice, credințeleconvingerile 
psihopedagogice, personalitatea cristalizată, stil 
educațional 

7. Statute şi roluri ale cadrului didactic: planificare, 
organizare, control, îndrumare, evaluare, monitorizare, 
consiliere, decizie 

8. Recrutarea, selecția şi formarea cadrelor didactice 

9. Cariera didactică în România - învățătorul şi 
realitatea socioeducaţională 

10. Deontologia pedagogică 

1. STRUCTURA PERSONALITĂŢII ÎNVĂȚĂTORULUI 

Personalitatea de bază reprezintă o structură internă, 
mobilă şi flexibilă, parţial polivalentă, cu care individul 
intră în câmpul profesional psihopedagogic. Ea conţine 
două mari dimensiuni: 

personalitatea reală care reprezintă un ansamblu de 
procese, funcţii şi tendinţe interne de care dispune un 
individ într-o manieră nesimulată, nemascată şi care sunt 
caracteristice, profund reprezentative pentru sine însuşi, 
indiferent dacă în existenţa sa le cunoaşte, le acceptă, le 
exteriorizează sau nu; 

aptitudinea psihopedagogică reprezintă dispoziţiile 
interne relative care pot permite selecţia, concentrarea şi 
direcționarea componentelor personalităţii reale, pentru a 
obţine cele mai bune rezultate în profesiunea didactică. 
Putem considera aptitudinea  psihopedagogică drept 
energia intelectuală, volitivă şi sufletească ce susţine 
activitatea profesională. 

Câmpul psihopedagogic 

Profilul psihologic al individului interacționează cu 
mediul profesional specific - câmpul psihopedagogic. 
Formele concrete, obiectele de care se uzează zilnic, 
mobilizează conştiinţa şi, sub ipostaza cantităţii, a măsurii 
ne reglează propria personalitate. Acest câmp 
psihopedagogic constituie modalitatea concretă de 


interacţiune interpersonală cadru didactic - elevi. Pentru 
profesiunea didactică, acţiunea de a răspunde altuia, de a 
se face înţeles de altul precum şi alte tehnici dispuse să 
faciliteze relaţiile interpersonale - contact corporal, 
poziţia, proximitatea, gestul, expresia facială - conturează 
specificitatea câmpului. 

Câmpul psihopedagogic implică un spaţiu de viaţă 
subiectiv, cu o multitudine de componente: 

Statut socio-economic - atitudinea celorlalte instituţii 
faţă de grădiniţă, şcoală ori universitate induce o serie de 
modificări în planul percepţiei cadrelor didactice şi implicit 
asupra structurării personalităţii acestora; 

Influențe externe - sociale (percepţia opiniei publice 
în raport cu profesiunea didactică, aşteptările societăţii 
faţă de misiunea cadrelor didactice), politice (poziţia 
omului de la catedră şi gradul său de acceptare faţă de 
documentele de politică educaţională), familiale (relaţiile 
cu părinţii, solidaritatea colectivului de părinţi); 

Factori ergonomici - baza materială şcolară şi 
dotarea cu resurse practice de studiu, dispunerea 
mobilierului intern în clasă şi în şcoală; 

Norme deontologice - libertăţile şi interdicțiile 
profesionale prevăzute într-un cod deontologic sau 
vehiculate permanent în alte documente şcolare; 

Formele  interacţionale - relaţiile la nivelul 
colectivului de cadre didactice (o instituţie şcolară cu un 
colectiv de cadre didactice solidar şi înţelept organizat 
influenţează pozitiv formarea personalităţii unui tânăr 
absolvent), relaţiile cadru didactic-elevi; 

Situaţiile pedagogice - prezentate în obiective, 
conţinuturi, interacțiuni, strategii, evaluare, timp. 

Reprezentările psihopedagogice 

Reprezentările psihopedagogice sunt variate şi în 
legătură directă cu câmpul psihopedagogic. Ele pot fi: 

a. didactice; 

b. socio-educaţionale; 

c. deontologice. 

a. Reprezentările psihopedagogice didactice: 


se referă la opiniile, imaginile şi atitudinile 
institutorului faţă de proiectare (obiective - accentul pus 
pe operaţionalizare, pe varierea dimensiunilor taxonomiei 
lui Bloom, în special pe dimensiunile superioare ale 
judecăților valorice şi creativităţii, conţinuturi - atitudinea 
institutorului faţă de programe şi manuale, timp - 
planificarea, orarul şi ritmul de predare); 

strategie (preferința pentru o metodă expozitivă, 
conversativă, demonstrativă, explicativă sau combinaţii 
dintre acestea); 

Interacţiuni (autoritar, permisiv, alternant, elevii au 
drept la decizie, numai cadrul didactic este acela care 
decide, ambivalenţa); 

evaluare (forme: muncă independentă, teste şi probe 
scrise, examinări verbale; ritmicitatea: evaluare continuă, 
prin sondaj, sumativă, predictivă, complexă; rezistenţă în 
faţa subiectivităţii: efectele Hallo, Pygmalion, efectele de 
aşteptare, de contaminare, ecuaţia personală). 

b. Reprezentările  socio-educaţionale surprind 
diferenţele între elevi în funcţie de statutul socio-economic 
al familiei, poziţia elevului în familie, sexul, rasa, etnia, 
naţionalitate etc c. Reprezentările deontologice cuprind 
semnificaţiile pe care cadrul didactic le dă normelor 
prevăzute în codurile deontologice scrise ori tradiţiei şi 
modului în care acestea sunt traduse în comportamente de 
rol. 

Credinţele psihopedagogice 

Credinţele psihopedagogice iau ființă printr-o 
profundă implantare în structurile interioare afectiv- 
emoționale a anumitor reprezentări psihopedagogie. Se 
caracterizează prin: 

sunt structuri complexe cu multă energie şi cu o 
dinamică proprie, prezentându-se astfel atât ca proces dar 
şi ca produs; 

facilitează interacțiunea planului ideatic cu cel 
comportamental, astfel încât cadrul didactic care are o 
credinţă se distinge prin clarviziune, siguranță şi constanță 
în conduită de cei care nu o deţin; 


din punctul de vedere al carierei didactice se 
schimbă arareori şi puţin cantitativ, deoarece aceste 
procese presupun o conversiune internă şi o inversiune a 
planurilor de reprezentare. 

Funcţiile credințelor psihopedagogice sunt: 

dirijare şi reglare comportamentală - credinţa 
orientează şi  direcţionează comportamentul cadrului 
didactic în sensul normativităţii sau principiilor proclamate 
prin conţinutul respectiv; 

formativ-educativă - credinţele au o contribuţie 
pregnantă în devenirea morală şi pedagogică a cadrului 
didactic; 

proiectiv-anticipativă - cunoscând setul de credinţe 
al unui cadru didactic putem realiza predicții asupra 
manierei sale de comportare şi a stilului educaţional; 

axiologică - prin analiza credințelor se poate 
caracteriza grila valorică a unui individ, precum şi gradul 
său de cultură generală şi pedagogică; 

simbolică - orientarea spre scop a credințelor. - Stilul 
educaţional 

În ceea ce priveşte stilul educaţional, nu există un stil 
ideal, cel mult unul mai eficient decât celălalt, datorită 
variabilelor constitutive ale acestuia: variabila direcţională 
şi variabila socio-afectivă. El poate fi flexibil şi perfectibil. 
Pornind de la perfecţionarea informaţională obţinută pe 
diferite căi (cursuri organizate, lecturi particulare, 
asistenţă la activităţi, cercuri didactice, discuţii ocazionale 
cu colegii, schimburi de experiență, perfecţionări 
instituţionalizate) sunt declanşate reprezentări active care, 
fiind filtrate pe filiera afectivă, sunt supuse validării 
practice şi în final sunt expuse unei judecăţi valorice 
subiective. 

2. STATUT ŞI ROLURI ALE CADRULUI DIDACTIC 

În practica educaţională, statutul şi rolurile prescrise 
şi asumate îi arată cadrului didactic sarcinile, atribuţiile 
care conduc la atingerea cu succes a obiectivelor 
formăriidezvoltării elevilor. 

Statutul indică poziţia ocupată de cadrul didactic în 


structura socială, poziţie care are asociate drepturi şi 
obligaţii. Statutul educatorului are caracter complex şi 
multidimensional. Acesta include: 

statutul politico-moral: rezultă din interacţiunea 
exigenţelor, prescripţiilor, îndatoririlor legate de conduita 
eticomorală, de totalitatea comportamentelor, atitudinilor, 
motivat iilor educatorului; 

statutul profesional-ştiinţific: rezultă din cerinţele 
privind nivelul de pregătire psihopedagogică şi ansamblul 
de priceperi, deprinderi, aptitudini ale profesorului; 

statutul psihopedagogic: rezultă din interacţiunea 
exigenţelor legate de construcţia diferitelor componente 
ale personalităţii educatorului şi ansamblul de priceperi, 
deprinderi, aptitudini care îi aparţin acestuia; 

statutul  psihosocial: rezultă din interacțiunea 
exigențelor legate de interrelaționarea umană şi 
ansamblurile de cunoştinţe,  priceperi, deprinderi 
aptitudini, motivații ale educatorului, din punct de vedere 
personal. 

Rolul reprezintă aspectul dinamic şi situaţional al 
statutului de educator în aplicarea drepturilor şi 
îndatoririlor care sunt precizate formal în conducerea 
procesului instructiv-educativ. Rolul este un concept 
complex care include: 

aşteptarea celorlalţi pentru ca educatorul să aibă o 
anumită conduită dedusă din rolul prescris; 

percepţia roluluiconduita concretă; 

jucarea  roluluiacţiuni care confirmă sau infirmă 
aşteptările; 

conţinutul acţiunilor; 

Intensitatea implicării; 

evaluările efectelor asupra elevilor; 

autoevaluarea; 

reglare a pe p arcurs. 

Invăţătorul/ institutorul reprezintă: 

autoritatea publică, ca reprezentant al statului; 

furnizor de cunoştinţe; 

educator; 


evaluator al elevilor; 

partener al părinţilor în activitatea educativă; 

membru în colectivul şcolii; 

coleg. 

Educatorul se afirmă ca o personalitate conştientă, 
raţională, responsabilă, motivată şi competentă. Acest 
lucru are loc prin învăţarea, exersarea şi perfecţionarea 
rolurilor derivate din statut. Rolurile cadrului didactic în 
activitatea instructiv-educativă: 

planificare: activitățile cu caracter instructiv- 
educativ, determinarea sarcinilor şi obiectivelor pe nivele 
diferite, structurarea conţinuturilor esenţiale, întocmirea 
orarului clasei; 

organizare: activităţile clasei, fixează programul 
muncii, structurile şi formele de organizare; constituie şi 
determin a climatul şi mediul pedagogic; 

comunicare: informaţiile ştiinţifice, seturile 
axiologice sub forma mesajelor, stabileşte canalele de 
comunicare şi repertoriile comune. 

Construirea unui climat educaţional stabil, deschis şi 
constructiv presupune: 

conducerea activității desfăşurate în clasă, 
direcționând procesul asimilării cunoştinţelor şi dezvoltării 
aptitudinilor şi  deprinderilorelevilor, apelându-se la 
normativitatea educațională. Educatorul are rol de 
„dirijor”, ajutând construcţia sentimentelor şi a ideilor 
comune. 

Coordonarea acţiunilor clasei în globalitatea lor 
acţiunile instructiv-educative ale clasei. Urmăreşte mereu 
o sincronizare între obiectivele individuale ale elevilor cu 
cele comune clasei, evitându-se în acest fel suprapunerile 
sau risipa. Acest lucru duce la solidificarea relaţiilor din 
clasa-grup. 

Indrumarea elevilor pe drumul cunoaşterii prin 
intervenţii punctuale adaptate situaţiilor apărute, prin 
sfaturi şi recomandări care şi fie potrivite 
comportamentelor şi reacțiilor elevilor. 

motivarea activității elevilor prin formele de întăriri 


pozitive şi negative. Se recomandă utilizarea aprecierilor 
verbale şi a reacţiilor nonverbale pentru a se ajunge la 
comportamente pozitive; apelarea la simţul civic pentru 
corectarea tendinţelor negative ivite în comportamentele 
elevilor; încurajarea şi manifestarea solidarităţii cu unele 
momente de „suflet” prin care trece clasa sau unii membri 
ai săi. 

consilierea elevilor în activităţile şcolare, dar şi în 
cele extraşcolare, prin ajutorare prin sfaturi, prin orientare 
culturală a acestora. Un rol deosebit îl are educatorul prin 
intervenţia în orientarea şcolară şi profesională, dar şi în 
cazurile de patologie şcolară. 

controlul elevilor în scopul cunoaşterii stadiului în 
care se află activitatea de realizare a obiectivelor, dar şi 
nivelele de performanţă ale acestora. Controlul are un rol 
reglator şi de ajustare a activităţii şi atitudinilor; 

evaluarea elevilor în concordanţă cu obiectivele 
proiectate într-o etapă au fost atinse prin instrumente de 
evaluare (sumativă, prin prelucrări statistice ale datelor 
recoltate şi prin elaborarea sintezei aprecierilor finale). 

Eficienţa îndeplinirii rolurilor ca învăţător / institutor 
depinde şi de gradul în care acesta conştientizează şi 
utilizează adecvat faptul că prescripţiile sunt mai clar 
definite sau nu, că au valoare diferențiată, că permit o 
libertate variată de aplicare, că sunt mai mult sau mai 
puţin variate şi dorite. Cu toate acestea, uneori, 
învăţătorul/institutorul se află în situaţii conflictuale. 
Situaţii conflictuale: 

situaţie conflictuală apare din raporturile sale cu 
părinţii şi cu instituţia şcolii. Unii părinţi solicită acordarea 
unei atenţii speciale pentru copiii lor, dar educatorul 
trebuie să acorde aceeaşi atenţie tuturor elevilor, în egală 
măsură.  Învăţătorul/ institutorul se orientează după 
principiul „stimulare şi selecţie”, iar acest lucru vine în 
contradicţie cu obligaţia de a pretinde performanţe tuturor 
elevilor; 

un conflict de rol apare şi între transmiterea 
cunoştinţelor de specialitate şi calitatea de educator a 


dascălului. La unii învăţători/ institutori predomină 
preocuparea pentru transmiterea de cunoştinţe, alţii sunt 
preocupaţi mai ales de formarea personalităţii elevilor. 

Eficienţa îndeplinirii rolurilor va depinde de relaţia 
conştientizată şi respectată între aşteptarea celorlalţi şi 
percepţia proprie a dascălului. 

3. RECRUTAREA, SELECȚIA ŞI FORMAREA 
CADRELOR DIDACTICE 

Formarea cadrelor didactice se găseşte într-o etapă 
de restructurări. Exercitarea profesiunii de cadru didactic 
presupune însuşirea a trei competenţe specifice: 

competență profesională: o cultură tehnică specifică 
şi o competență interumană care-i permite să lucreze cu 
un public; 

capacitatea de a întreține raporturi satisfăcătoare cu 
eşaloanele ierarhiei superioare: sunt evaluaţi periodic de 
superiori, avansarea se face cu probă practică; 

competența de dezvolta relații bune cu 
beneficiariielevi, părinți, comunitate. 

Pregătirea cadrelor didactice este considerată o 
investiție în resurse umane, ceea ce conduce spre 
reconsiderarea statutului sistemului de pregătire a 
personalului didactic deoarece: 

educația este un factor de progres social, iar 
educatorul o forță propulsivă a spiritualității unui popor; 

dacă formația lui este bună, temeinică, această forță 
va acţiona pozitiv, dacă formaţia este inconsistentă, iar 
profesionalismul său este incert, forța va acţiona ineficient; 

dreptul la educaţie trebuie să-l alb a toţi copiii. 
Dreptul de a preda, însă, trebuie să fie strict limitat, adică 
să nu fie acordat decât acelora care au aptitudini, 
inteligenţă şi calităţi morale care să le permită să facă faţă 
cu succes responsabilităţilor. 

Activitatea în învăţământ presupune o selecţie 
riguroasă. Formarea profesională a cadrelor didactice 
presupune două etape: învăţarea profesiunii şi exersarea 
ei. 

Selecţia, pregătirea şi perfecţionarea personalului 


didactic pentru ciclurile începătoaregrădiniţă şi ciclul 
primar: 

a. se foloseşte un sistem de preselecție, constând în 
trecerea candidaţilor printr-o serie de teste de aptitudini, 
apreciate ca elemente componente ale aptitudinii 
pedagogice: aptitudini de dicţie şi comunicare, muzicale, 
plastice, fizice. 

b. Pregătirea psihopedagogică se face atât în plan 
teoretic, cât şi în plan practic: 

Formarea iniţială este: 

centrată pe achiziţii vizând formarea competenţelor; 

bazată pe o didactică raţională, deoarece practica 
pedagogică este definitorie pentru calitatea activităţii 
viitorului cadru didactic; 

mult mai bună în instituţiile de profil decât formarea 
pe care o poate da multitudinea posibilităţilor de formare 
continuă în absenţa acesteia. 

La sfârşitul secvenţei de pregătire iniţială, viitorul 
educator trebuie să dovedească: 

stăpânirea şi utilizarea adecvată a conceptelor, 
teoriilor, orientărilor ştiinţifice specifice literaturii de 
specialitate; 

stăpânirea cunoştinţelor de proiectare, conducere şi 
evaluare a proceselor de instruire şi educare; 

manifestarea unei conduite optim creative în 
domeniul organizării situaţiilor de învăţare; 

utilizarea eficientă a metodologiei ştiinţifice; 

manifestarea unor atitudini şi motivații pozitive 
referitoare la evoluţia personalităţii elevilor, asigurându-se 
astfel succesul şcolar. 

Principiile de bază care caracterizează procesul de 
formare iniţială a cadrelor didactice sunt: 

continuitatea; 

dimensiunea evolutivă; 

progresia; 

flexibilitatea; 

mobilitatea. 

Instituţiile de învăţământ care ar putea să se implice 


în formarea iniţială a cadrelor didactice, ar fi recomandabil 
să fie facultăţile de psihologie şi ştiinţele educaţiei: 

colegiul universitar pedagogic de institutori cu 
durată de 3 ani, cu posibilităţi de comprimare (certificarea 
specializărilor să se realizeze prin diplomă de absolvire; 
dezvoltarea profesională să permită accesul la toate 
gradele didactice); 

secţie pedagogică pentru pregătirea profesorilor din 
învăţământul primar şi preşcolar cu o durată e 4 ani, cu 
posibilitatea de comprimare (certificarea studiilor să se 
poată face prin diplomă de licenţă; dezvoltarea 
profesională să se realizeze prin accesul la toate gradele 
didactice); 

Formarea continuă: 

se va realizează pe baza solid a unei pregătiri iniţiale 
temeinice, între cele două procese stabilindu-se un raport 
de continuitate; 

decurge din specificul evoluţiei fiinţei umane, care pe 
măsură ce dobândeşte cât mai multe cunoştinţe, aspiră tot 
mai mult şi tot mai sus. 

La nivel de minister a fost elaborată o strategie 
naţională pentru restructurarea sistemului de formare 
iniţială şi continuă a cadrelor didactice, având ca finalitate: 

dezvoltarea unei cariere didactice motivante şi 
flexibile, orientată în sensul progresului şi evoluţiei 
profesionale pe baza standardelor educaţionale şi a 
sistemului creditelor profesionale transferabile; 

adaptarea la cerinţele impuse de comunitatea 
europeană printr-un sistem de formare a cadrelor 
didactice pe baza criteriilor de eficienţă, modernitate şi 
deschidere, fundamentat pe mecanismele transferabilităţii, 
certificării şi asigurării calităţii. 

Profesia de cadru didactic este complexă şi nobilă, 
dificilă, dar şi plăcută, flexibilă şi mândră, exigentă şi 
liberă, în care mediocritatea nu este permisă, în care a şti 
nu înseamnă nimic fără emotie şi forţă spirituală. 

4. CARIERA DIDACTICĂ ÎN ROMÂNIA - 
ÎNVĂŢĂTORUL / INSTITUTORUL ŞI REALITATEA SOCIO- 


EDUCAŢIONALĂ 

Trăsături ale învăţământului românesc actual: 

este constituit pe un model determinist, care 
consideră şcoala ca o microsocietate, ca o obiectivare, mai 
mult sau mai puţin fidelă a societăţii şi care îşi asumă ca 
finalităţi de bază excelența cognitivă, socializarea şi 
integrarea socio-profesională a tinerilor, pe baza unui 
model educaţional predeterminat şi cvasistandardizat; 

În spaţiul educaţional se manifestă mereu mai 
evident fenomene specifice economiei de piaţă, cum ar fi: 
cultul competiţiei, finanţarea în termenii relaţiei cost- 
beneficiu, considerarea educaţiei ca marfă. Unele dintre 
aceste fenomene, care configurează o nouă cultură a 
instituţiei şcolare, au o valoare pozitivă, dar pătrunderea 
lor dezordonată şi extinderea lor abuzivă şi necontrolată 
pot produce mai degrabă efecte negative, unul dintre 
acestea fiind o scădere evidentă a calităţii actului 
educaţional. „Logica de piaţă” produce o înfruntare între 
calitate şi cantitate; 

şcoala devine o comunitate în care domină cultura 
competiţiei şi cea a cooperării. Ea reprezintă un mediu al 
creării şi dezvoltării valorilor personale, dar şi un context 
al socializării, care este un proces de atribuire de sensuri 
şi semnificaţii prin care se construiesc statusurile şi 
rolurile respective (J. Cl. Filloux). 

Priorităţi ale sistemului de învăţământ românesc: 

misiunea şcolii româneşti este stabilită prin Legea nr. 
84/1995, modificată şi completată. În lege este prezentat 
idealul educaţional. Şcoala are un rol important pentru 
societate, iar pentru a se accentua acest rol, Constituţia 
României menţionează că învăţământul este o prioritate 
naţională. Acest lucru nu poate fi contestat, dar susţinerea 
financiară nu a fost pe măsura importanţei şcolii; 

se fac eforturi pentru perfecţionarea procesului de 
predare-învăţare, dar informaţia nu ajunge în toate 
localităţile; 

se dorează şcolile cu mijloace moderne, dar nu sunt 
cadre suficient pregătite să le mânuiască; pregătirea 


tinerilor conform cerințelor societăţii actuale. Unii 
absolvenţi nu-şi găsesc locuri de muncă, alţii fac altceva 
decât s-au pregătit, alţii încearcă altă calificare. Există 
pericolul ca şcoala să piardă legătura cu piaţa şi „să 
producă pe stoc”. 

Statutul social al învățătorului / institutorului, în 
societatea contemporană: 

pare să fie statutul clasei mijlocii (meseria de 
învăţător nu se află printre meseriile cele mai solicitate, 
dar nici printre cele evitate). Profesiunea intelectuală, 
respectată, nu conferă deţinătorului putere, influenţă sau 
venituri superioare. Conferă prestigiu şi satisfacţii, vocaţia 
fiind considerată unul dintre motivele de bază în alegerea 
acestei profesiuni; 

Intreaga activitate didactică a învățătorului / 
institutorului se desfăşoară având la bază, în primul rând o 
motivare personală a acestuia. Această motivare depinde 
de mai multe aspecte, atât de ordin personal, cât şi ordin 
social. Conceptul de motivare este foarte important pentru 
lider. Termenul este folosit în teoria managementului 
pentru a descrie forţele din individ care sunt responsabile 
de nivelul, discreţia şi persistenţa la locul de muncă. O 
persoană puternic motivată lucrează din greu la slujbă, în 
timp ce una nemotivată nu procedează aşa. 

Forme de motivare a învățătorului: 

recompensa poate constitui o formă de motivare. 
Aceasta poate fi intrinsecă (sentimentele şi experienţa 
trăită, dezvoltarea personală şi autocontrolul) şi extrinsecă 
(retribuţia tarifară); 

responsabilizarea pentru proiectarea şi organizarea 
activităţilor curriculare în perspectivă novatoare strategică 
şi procedurală: utilizarea maximală a tuturor resurselor de 
învăţare: adoptarea unor concepţii moderne, tratarea 
diferențiată a elevilor, redimensionarea relaţiilor elev- 
profesor, însuşirea cunoştinţelor şi operaţiilor necesare 
utilizării tehnologiei informaţiei şi a comunicaţiei în 
educaţie; 

responsabilizarea pentru dezvoltarea profesională şi 


propria carieră didactică: formarea continuă; 

asumarea noilor roluri în condiţiile unei societăţi care 
se află în căutarea propriei identități, prin dezvoltarea 
capacităţilor necesare: autoreflecţia, promovarea 
parteneriatelor cu structurile societăţii civile, utilizarea 
limbajelor specifice societăţii cunoaşterii; 

dezvoltarea la nivelul şcolii a unei culturi 
organizaționale, care să conducă la instaurarea unui climat 
organizaţional optim. 

Practicarea meseriei de învăţător: 

In majoritatea ţărilor dezvoltate, această meserie 
este căutată mai ales de femei. România nu face excepţie 
de la această regulă. Stereotipul care circulă în câmpul 
profesional este acela că meseria de profesor este o 
profesiune feminină. Unii sociologi cred că specificul 
acestei profesiuni o face necreativă pentru bărbaţi; 

salariile mai puţin ridicate îndepărtează pe bărbaţii 
care au aspirații înalte; 

meseria de profesor oferă o redusă perspectivă de 
carieră, în sensul clasic al termenului, presupunând puţine 
diferenţe între cei cu experienţă şi cei debutanţi. 

obţinerea succesului şi a  eficacităţii personale 
răspund unei nevoi fireşti de autoafirmare şi este o 
problemă de filosofie personală, dar şi de principii de 
acţiune ce implică adesea un plan riguros, cu strategii şi 
termene concrete; 

Învățătorul /  institutorul este influenţat de 
numeroase variabile: pregătirea sa iniţială pentru cariera 
didactică, habitusul său profesional, raportul personal şi 
specific cu ştiinţa şi cultura şcolară, sensurile şi 
semnificaţiile pe care le oferă finalităţilor educaţiei, 
reprezentările sale despre elevi, opiniile colegilor săi de 
cancelarie, propria sa viziune referitoare la procesul şcolar 
al elevilor, preferinţele şi rezistenţele elevilor. 

Rolul învățătorului în şcoala de astăzi: 

reelaborează şi negociază curriculumul; 

dispune de scheme de interpretare, generatoare de 
noi conţinuturi, sensuri şi semnificaţii, acordate aspectelor 


tematice; 

maxime responsabilităţi faţă de comportamentele şi 
intervenţiile educatorului. Învăţătorii sunt singurii adulţi 
într-un grup de copii. In faţa lor, educatorii devin 
reprezentanţii lumii adulţilor, lumea pentru care îi 
pregătesc pe aceştia. 

lată că, învățătorul / institutorul nu are alt rol decât 
acela de a fi un „manager deştept”, care să se poată 
îmbogăţi atât din punct de vedere financiar, cât şi din 
punct de vedere sufletesc. Intreaga sa activitate va avea la 
bază o motivare, o dorinţă de mai bine, atât pentru propria 
lui persoană, dar şi pentru beneficiarii de educaţie. 

5. DEONTOLOGIA PEDAGOGICĂ 

— Funcţiile pe care le îndeplineşte profesorul: 

organizator al procesului de învăţământ; 

educator; 

partener al educaţiei; 

membru al corpului profesoral. Ca organizator al 
învăţării: 

dascălul îmbină aspectele obiectiv logice ale 
transmiterii cunoştinţelor cu aspectele psihologice. este un 
antrenor care prin întrebări analitice stimulează gândirea 
elevilor, aceştia găsind independent răspunsurile şi 
înțelegând mai bine problemele; 

găseşte metodele cele mai adecvate, construieşte 
secvenţe instructive bazate pe logica obiectivă a 
disciplinei, trezeşte interesul elevilor şi stimulează 
performanţele; 

creează o atmosferă prielnică studiului, dozează 
dificultăţile pentru a putea dezvolta strategii de rezolvare 
a problemelor. 

Funcţia de educator: 

este dependentă de concepţia care stă la baza 
semnificației care se acordă şcolii şi organizării ei, de felul 
în care profesorul îşi înţelege misiunea, de atitudinile 
părinţilor; 

se exprimă prin îndeplinirea statutului de model, 
partener, sfătuitor; 


se îndeplineşte prin crearea unei atmosfere generale 
de securitate şi încredere în clasă, prin încurajarea 
succeselor fiecărui elev, prin crearea unui flux de simpatie 
între dascăl şi elevi. 

folosirea unor metode care să formeze elevilor 
înclinația pentru munca independentă, dezvoltarea de 
virtuţi sociale. Elevii trebuie îndrumați să privească cu 
ochi critici propriile aptitudini şi performanţe, stabilind 
astfel contacte pozitive şi analizând critic propriile 
prejudecăţi. 

Conceptul de partener al educaţiei: 

se referă la raporturile institutorului cu alţi factori 
educativi, în special cu părinţii, şi la concepţia conform 
căreia dascălii şi elevii formează împreună o comunitate 
şcolară; 

poate juca rolul de consultant al părinţilor, împărțind 
cu familia răspunderea formării copiilor. 

Ca membru al corpului profesoral: 

se găseşte într-o strânsă interdependenţă cu colegii, 
cu directorii şi alţi educatori; 

pentru a eficientiza acţiunea de formare a clasei de 
elevi, este necesar ca toţi cei care predau la acea clasă să 
lucreze în echipă. Ideea de a lucra în echipă în vederea 
unei acțiuni convergente presupune discuţii între 
profesorii respectivi, pregătirea comună pentru procesul 
instructiv, repartizarea funcţiilor în cazul unor sarcini 
speciale, organizarea unor discuţii în grup. 

Rolurile profesorului: 

reprezentant al statului; 

transmiţător de cunoştinţe şi educator; 

evaluator al elevilor; 

partenerul părinţilor în sarcina educativă; 

membru al colectivului şcolii, coleg; 

are obligaţia de a observa şi evalua, disponibilitatea 
de a primi sugestii, aptitudinea de a organiza şi regiza 
procesul de instruire; 

mediază şi rezolv a situaţii conflictuale, provenite din 
raporturile sale cu părinţii şi cu instituţia şcolii. Părinţii 


solicită adesea o atenţie specială copiilor lor, iar profesorul 
este obligat să-şi distribuie imparţial atenţia tuturor 
elevilor. În relaţiile sale cu elevii, dascălul se orientează 
după principiul „stimulare şi selecţie”, ceea ce poate veni 
în contradicţie cu obligaţia de a pretinde performanţe din 
partea tuturor elevilor. La unii profesori predomină 
preocuparea pentru transmiterea de cunoştinţe, alţii sunt 
preocupaţi cu precădere de a forma. Stările tensionale 
sunt inevitabile. Soluţia este organizarea unui „învăţământ 
educativ” articulând cele două tendinţe: educaţia fără 
instrucţie e imposibilă, componenta educativă stimulează 
şi motivează instrucţia; 

este un planificator al activităţilor de grup, un 
facilitator al interacțiunii elevilor şi un consultant; 

realizează activităţi agreabile în clasă, într-un mediu 
afectiv, cald şi securizant; 

Stilurile profesorului: 

stilul democratic este indicat, având ca rezultate 
relaţiile amiabile dintre elevi, performanţele înalte şi 
acceptarea profesorului de către clasă; 

stilul autoritar se dovedeşte şi el util: când sarcina 
este structurată, liderul se bucură de simpatia elevilor şi 
are puterea de a recompensa şi pedepsi; conducerea 
autoritară poate determina obţinerea unui randament 
excelent. 

Profesorii eficienţi sunt cei ce ştiu să menţină un 
echilibru între controlul strâns şi exigent şi deplina 
libertate de decizie a clasei. 

MAGER PATRICIA, institutor, Şcoala Generală „loan 
Slavici” Şiria ŞI MĂNDANALEXANDRA, Şcoala Generală 
Nr. 4 „loan Slavici Arad 

XIV. EDUCAŢIA MORALA 

8. Reperele întemeierii educaţiei morale: reper 
subiectiv (psihologic), reper obiectiv (axiologic, normativ) 

9. Educaţia morală, instituţii sociale: determinism şi 
conexiuni specifice învăţământului primar 

10. Limbajul moral: specificităţi psihopedagogice, 
implicaţii în activităţile instructiv-educative 

11. Comportamentul moral: definire, forme de 
exprimare, caracteristici 

12. Nivelurile şi stadiile dezvoltării şi educării 
comportamentului moral 

13. Autoeducaţia morală - parte constitutivă a 
educaţiei morale: semnificaţii, forme, surse, componente 
structural-funcţionale 

14. Finalităţile şi strategiile de formare şi evaluare în 
cadrul educaţiei morale 

1. REPERELE ÎNTEMEIERII EDUCAŢIEI MORALE: 
REPER SUBIECTIV (PSIHOLOGIC), REPER OBIECTIV 
(AXIOLOGIC, NORMATIV). 

Prin educaţia morală se urmăreşte transformarea sau 
metamorfozarea obiectivului în subiectiv, pe tot parcursul 
dezvoltării  ontogenetice ale individului. In procesul 
interiorizării din cadrul sistemului moral distingem două 
laturi complementare: subiectivarea şi obiectivarea. 

subiectivarea constă în transpunerea obiectivului în 
subiectiv prin integrarea normelor morale în 
personalitatea subiectului afectând cele trei niveluri ale 
acestuia: cognitiv, afectiv, voliţional. 

obiectivarea constă în exprimarea celor asimilate în 
fapte şi manifestări morale, în conduita adoptată. 

Acţiunea educaţională se exercită antrenând nişte 
baze pe care şi le subsumează în calitate de fundamente, 
de determinări importante. Acestea exercită o serie de 
influenţe ce generează şi  perfecţionează acțiunea 
educativă. 


Fundamentele (reperele) educaţiei Definiţie 

se referă la toate acele determinări specifice şi 
nespecifice, din interiorul spaţiului formării dar şi din 
afara lui, care condiţionează procesul educaţional. Aceste 
determinări pot fi: biopsihice, socioculturale, istorice, 
filosofice, ştiinţifice, axiologice (C. Cucoş). 

Fundamentele biopsihice: 

Se caută descifrarea şi influențarea proceselor prin 
care individul poate deveni ceea ce societatea aşteaptă de 
la el, punând mai presus de acţiune, intervenţia, procesul, 
factorul intern; 

Se urmăreşte „datul” ereditar al subiectului ce este 
supus unui tratament educaţional; 

Se au în vedere principalele componente funcţional - 
dinamice transmise ereditar, implicate în educaţie: 
plasticitatea sistemului nervos central, dinamica 
activităților nervoase superioare şi  particularităţile 
funcționale ale analizatorilor. 

Fundamentele socioculturale: 

Urmăresc înregistrarea factorilor care influențează 
procesul formării individului, a rolului pe care urmează să-l 
joace în viața socială; 

Mediul sociocultural se referă la toate determinările 
de ordin comunitar (tipuri de relaţii interumane, forme de 
organizare, de realizare a activităţii materiale, de 
producere a elementelor spirituale) ce au un impact direct 
asupra proceselor educaţionale; 

Mediul social poate acţiona fie ca un factor de blocaj, 
fie ca un element dinamizator, stimulator al activităţilor de 
perfecţionare a personalităţii umane. 

Fundamentele istorice: 

Educaţia porneşte de la reeditarea marilor 
experienţe ale omenirii, transmiterea unei zestre culturale; 

Educaţia aşa cum este ea la un moment dat, nu este 
doar descoperirea celor prezenţi, ci este, de multe ori, 
preluarea descoperirii altora prin aplicarea la condiţiile 
existente aici şi acum; 

Gândirea despre educaţie a evoluat de la o epocă la 


alta. 

Fundamentele filosofice: 

Se evaluează idealurile pedagogice; 

Se sistematizează şi se generalizează anumite teze 
care orientează educaţie; 

Se integrează într-o concepţie cuprinzătoare şi li se 
dă o fundamentare largă şi temeinică acestor teze; 

Inainte de a întreprinde ceva, te ghidezi (te 
„înarmezi”) cu o anumită filosofie acţională; 

În spatele fiecărui proiect transformator există o 
filosofie chiar o ideologie adiacentă. 

Fundamentele politice: 

Educaţia se exercită sub forma unui program de 
activităţi dimensionat de cei care conduc societatea; 

Fiecare grupare politică îşi construieşte o politică 
educaţională în acord cu ideologia ce o domină. 

Fundamentele ştiinţifice: 

Educaţia nu se face la întâmplare, oriunde, de oricine 
doreşte, ci de cel care deţine „ştiinţa predării şi formării”. 

Fundamentele axiologice: 

E nevoie de o sistematizare a valorilor, obiectivelor şi 
ţelurilor educaţionale; 

Analizează modul în care educaţia se înscrie pe linia 
valorizării unor aspecte ale realităţii şi sugerează 
modalităţi de acţiune, ajutându-l pe individ să dobândească 
o atitudine faţă de lume, faţă de mediul în care trăieşte; 

Sub aspectul activităţilor concrete, educaţia în 
perspectiva axiologică ar însemna orientarea procesului 
educativ pe traiectele cele mai bune, identificarea sau 
exploatarea momentelor didactice privilegiate, finalizarea 
tuturor căutărilor prin cele mai bune alegeri, stabilirea de 
fiecare dată a unei ierarhii de finalităţi valabile, acţionarea 
în funcţie de o ordine pertinentă de priorităţi (C. Cucoş); 

Toate laturile educaţiei pot şi trebuie concepute într- 
o perspectivă axiologică, astfel încât fundamentele valorice 
să poată fi decelate, atât corelat, pe linia specificităţii 
laturii educaţiei, cât şi sincretic, pe o filieră nespecifică. 

2. EDUCAŢIA MORALĂ, INSTITUŢII SOCIALE: 


DETERMINISM ŞI CONEXIUNI SPECIFICE 
ÎNVĂŢĂMÂNTULUI PRIMAR. 

Problema educabilităţii, adică a receptivităţii fiinţei 
umane faţă de influenţele educative, este una din cele mai 
controversate din istoria educaţiei, existând o mulţime de 
teorii, în acest sens: 

Teoria ereditaristă - ai cărei susţinători afirmă că 
rolul determinant în formarea personalităţii îl are 
ereditatea; 

Teoria ambientalistă - conform căreia acest rol l-ar 
avea mediul socio-cultural; 

Teoria dublei determinări, mai apropiată de adevăr - 
care consideră că ereditatea este premisa naturală a 
dezvoltării psiho-individuale, iar mediul socio-cultural şi, în 
mod special educaţia, constituie cadrul acestei dezvoltări. 

Factori ai educaţiei şi instituţii sociale care 
determină educaţia morală 

Parteneriatul educaţional trebuie să devină o 
prioritate a strategiilor orientate către dezvoltarea 
educaţiei româneşti. In cadrul acestui parteneriat sunt 
imperios necesare: 

Precizarea axului valoric care trebuie să direcţioneze 
eforturile partenerilor; 

Elaborarea unor strategii coerente şi pe termen lung 
în domeniul parteneriatului; 

Stabilirea direcțiilor prioritare care să unească 
eforturile partenerilor; 

Precizarea rolului asumat de diferitele instituţii şi 
categorii în cadrul parteneriatului; 

Transformarea parteneriatului educaţional într-un 
principiu fundamental al oricărui demers reformator în 
educaţie. 

Familia: 

Este primul factor care formează persoana într-o 
perspectivă multidirecţională (îl introduce pe copil în 
valorile grupului de referinţă, dar şi de formare a primelor 
conduite, sau de interiorizare al unor stări de spirit 
elementare); 


Familia mai mult formează decât informează; 

Copilul absoarbe din mediul apropiat, familial, 
primele impresii, formându-şi conduite prin mimetism şi 
contagiune directă; 

Copiii vor face sau vor crede precum părinţii imitând 
comportamentele acestora. 

Şcoala: 

Copilul devine om social şi îşi însuşeşte limbajul 
social; 

Îşi formează cultura generală şi comportamentul 
moral cetăţenesc; 

Îşi formează concepţia ştiinţifică despre lume; 

Îşi dezvoltă potenţialul creator şi se pregăteşte 
pentru integrarea socioprofesională. 

Biserica şi reprezentanţii cultelor: 

Educaţia religioasă constituie o importantă 
componentă a procesului de spiritualizare a omului, o 
modalitate eficientă de cunoaştere şi autocunoaştere; 

A face educaţie religioasă înseamnă a-i familiariza pe 
tineri cu sistemul categoriilor religioase, cu instrucţia 
religioasă (noţiuni cum sunt: evlavia, adevăr, rugăciune, 
pietate, iertare, cult, sacru, etc.) şi a le cultiva un 
comportament adecvat normelor şi canalelor religioase; 

Atmosfera religioasă şi climatul moral vor constituii 
un deziderat comun al şcolii, familiei, bisericii, societăţii, 
în care tinerii să înveţe prețuirea, iubirea de semeni şi 
reținerea de la a săvârşi „răul”. 

Instituţii culturale 

Organizaţii guvernamentale cu caracter central sau 
local: case de cultură, case ale corpului didactic, institute 
de cercetare, biblioteci, societăţi culturale şi ştiinţifice, 
etc. 

Structuri asociative 

Organizațiile cu caracter  nonguvernamental: 
asociaţii profesionale, asociaţii ale părinţilor, agenţi 
economici şi reprezentanţii lumii economico-financiară, 
structuri de tip sindical, autorităţi centrale şi locale. 

Mass-media 


Instanţele mediatice sunt chemate să amplifice, să 
continue sau să diversifice experienţele cognitive şi 
comportamentale ale persoanelor; 

Gama acestor mijloace este deosebit de largă: ziare 
şi reviste, radio şi televiziune, internet; 

Este de dorit ca receptorul să ajungă la capacitatea 
de a filtra cu simţ critic, dând dovadă de circumspecţie 
interpretativă şi de competenţă valorizatoare, pentru a 
selecta doar ceea ce este benefic şi pentru a deveni imun 
faţă de chemări şi incitaţii false sau chiar periculoase. 

Promovarea unor valori comune la nivelul tuturor 
partenerilor implicaţi: 

Asigurarea egalităţii şanselor în educaţie; 

Revigorarea spiritului civic şi a  mentalităţii 
comunitare; 

Promovarea dialogului, transparenţei şi a comunicării 
deschise; 

Încurajarea iniţiativei şi participării; 

Dezvoltarea cooperării şi colaborării; 

Statuarea disciplinei şi responsabilităţii; 

Armonizarea condițiilor specifice cu exigenţele 
sociale de ordin general. 

3. LIMBAJUL MORAL: SPECIFICITĂŢI 
PSIHOPEDAGOGICE. 

IMPLICAŢII ÎN ACTIVITĂŢILE INSTRUCTIV- 
EDUCATIVE. 

Specificităţi psihopedagogice ale limbajului: 

Limbajului moral se exprimă în: termeni pragmatici 
(relaţie morală, interes moral, acţiune morală), termeni 
axiologici-normativi (valoare morală, normă morală, sens 
moral, opţiune morală, decizie morală) şi termeni 
atitudinalievaluativi şi instrumentali (judecată morală, 
apreciere morală, opinie morală, sancţiune morală, 
deprindere morală, obişnuinţă morală, etc.); 

Potrivit lui C.L. Stevenson, limbajul moral poate fi 
folosit în două scopuri: unul pentru a înregistra, clarifica şi 
comunica anumite opinii sau pentru a încerca şi modifica 
interesul celuilalt, iar altul pentru a stimula oamenii la 


acţiune sau a-i face să ia anumite atitudini; 

Mânuirea eficientă a argumentelor de către educator 
trebuie să ţin a atât de legitaţiile formațiunilor logice cât şi 
de exigenţe particulare de ordin psihologic; 

Prin limbaj, educatorul nu numai că prezintă sau 
înfăţişează realul, dar îi dă un sens, îl pune în valoare. 
Dacă stăpânim limbajul avem şansa de a stăpâni şi 
realitatea. 

Canalele comunicării: Subsistemul verbal 
caracterizat prin: 

Discursul verbal ocupă locul principal în educaţia 
morală; 

Cuvintele, integrate în unităţi propoziţionale cât şi la 
nivelul frazei, au puterea de a trezi elevului imagini şi 
emoţii cu valenţe beneficie pentru receptarea unor 
conţinuturi; 

Limbajul comportă nu numai funcţia de comunicare, 
ci şi o funcţie de apel, orientată spre destinatar, şi o 
funcţie expresivă, ce vizează locutorul. Limbajul mai poate 
avea şi o funcţie metalingvistică (orientată spre cod), o 
funcţie poetică (ce are ca obiect enunţul) şi o funcţie fatică 
(ce vizează contactul comunicării). 

Subsistemul paraverbal: 

Modul cum sunt rostite cuvintele încarcă emoţional 
ideile circumscrise de acestea, transformând dialoguri 


obişnuite - aparent banale - în instanţe expresiv 
modelatoare; 
Comunicarea orală, prin elementele ei 


suprasegmentale (intonaţie, accent, debit, ritm, forţă, stil) 
are darul de a personaliza actul de comunicare şi de a 
implica afectiv atât emitenţii - profesorii cât şi receptorii - 
elevii; 

Un profesor bun trebuie să fie şi un excelent actor 
care să exploateze la maximum haloul de semnificaţii ale 
cuvântului rostit; 

Prin pronunțare el trebuie să mişte, să emoţioneze şi 
să capteze întreaga fiinţă a elevilor; 

Eludând exprimarea concisă şi comună, figurile de 


stil amplifică puterea mesajului, nu numai prin 
suplimentarea lui cu semnificații colaterale, ci şi prin 
ocultare, disimulare sau ascundere intenționată, dirijând 
conduita elevilor spre traiectele imaginarului; 

Chiar şi ne rostirea, pauza între cuvinte sau fraze 
(într-o anumită măsură, poate chiar neexplicarea sau 
nerăspunsul la unele întrebări) se pot converti în factori 
provocatori pentru creşterea gradului de interes al 
elevilor; 

explicație până la capăt - chiar dacă este indicată - 
poate da expozeului didactic o notă de monotonie şi 
plictiseală; 

Sunt momente când explicațiile încheiate pot răpi din 
farmecul şi frumuseţea unei lecţii. 

Subsistemul non-verbal: 

Mesajul vizual îmbracă atât un aspect semantic 
(lingvistic transpozabil şi recuperat în parte de limbă) cât 
şi un aspect ectosemantic (ce transcende semnificaţia 
imediată prin explorarea câmpului de libertate al 
semnului), iar sub aspectul funcţiilor, imaginilor vizuale li 
se revendică statutul de instanţe raţionale, expresive şi 
conative; 

O pedagogie a imaginii, bine conturată, ar putea 
stimula învăţarea, căci prin arătare directă şi trecere 
rapidă în revistă a obiectului de învăţare se transmit 
informaţii fără scriere şi lectură; 

Să mai reținem că ţinuta fizică, fizionomia feţei sau 
gesticulaţia  educatorului pot stârni reverberaţii 
intelectuale sau afective asupra elevilor: mimica feţei şi 
gesturile mâinii acompaniază limbajul vorbit, întregind sau 
prelungind semnificaţiile cuvintelor; uneori, gesturile pot 
comunica mai multe informaţii, ascultând, decât vorbirea. 

Alte aspecte ale comunicării (A. Ilica): 

Comunicare intrapersonală (reflexivă) presupune: 

Comunicarea cu sine, înfăţişare meditativă, atitudine 
de reflexie asupra sinelui, asupra comportamentului 
propriu; gândire emoţională; 

Dialog interior; omul stă de vorbă cu sine, fără 


cuvinte; 

Nu presupune codificarea - decodificarea informaţiei; 

Comunicarea interpersonală presupune: 

Dialog între doi parteneri; 

Rolul ei este de a influenţa opiniile, atitudinile şi 
credinţa oamenilor; 

Funcţii ale acestei comunicări sunt: persuasiunea 
(convingerea), autocunoaşterea (determinăm partenerii la 
destăinuiri despre noi) descoperirea lumii exterioare (prin 
dialog dar şi prin alte mijloace), stabilirea de relaţii 
semnificative cu alţii. 

Comunicarea în grup presupune: 

Comunicare  interpersonală cu participarea mai 
multor locutori (grupuri constituite din 4 - 10 persoane); 

Constituirea grupelor este determinată de proiecte 
comune; 

Comunicarea publică presupune: 

Emiţător unic - receptor multipli; 

Retorica - e ars liberală a nivelului universitar 
medieval; 

Reguli ale comunicării publice eficiente: teoria țintei 
- oratorul este un arcaş care ţinteşte; teoria interacţională 
- îi este caracteristică caracterul comparativ al 
comunicării; varianta ping-pong - comunicarea este 
transmitere de informaţii la care se aşteaptă răspunsuri; 
alternativa replicilor; inversarea rolurilor. 

Comunicarea de masă - prin intermediul mass- 
mediei. 

4. COMPORTAMENTUL MORAL: DEFINIRE, FORME 
DE EXPRIMARE, CARACTERISTICI 

Comportamentul moral se învaţă. Performanţele sale 
sunt diminuate în cazul elevilor cu discernământ scăzut 
sau a celor care cresc într-un mediu social care oferă 
modele comportamentale străine de valorile morale 
acceptate. Comportamentul moral se obiectivează în forme 
observabile a conduitei: 

Construirea codului moral: 

În evoluţia stărilor de conştiinţă ale copilului se 


produc unele transformări de care este necesar să se ţină 
seama. Acest aspect a fost evidenţiat de către Jean Piaget 
în lucrarea Judecata morală la copil, în care arată că, mai 
întâi, copilul respectă litera regulii morale (ceea ce i se 
cere) şi, abia apoi, spiritul normei morale (ceea ce trebuie, 
ceea ce e dezirabil); 

Suportul psihologic fundamental al susținerii 
comportamentului moral este cel afectiv, cu mult mai 
important decât cel rațional; 

Cea mai veche şi mai directă modalitate de 
achiziționare a comportamentului moral se realizează pe 
baza modelelor comportamentale pe care le oferă 
comunitatea - în speţă - şi în primul rând - familia, pe 
structura a ceea ce e bine şi ceea ce e rău, în interesul pe 
care familia îl atribuie binelui şi răului; 

Achiziţionarea comportamentului moral rămâne 
exterioară stărilor de conştiinţă dacă în munca 
educatorului nu se respectă principiul activismului, în 
conformitate cu care copilul trebuie să devin a 
coparticipant la procesul propriei lui formări (morale - în 
cazul nostru). 

Coordonatele realizării unei bune direcţionări a 
acţiunii educaţionale: 

Calitatea rezultatelor obţinute de educator depinde, 
într-o bună măsură de calitatea achiziţiilor (cunoştinţe, 
obişnuinţe, deprinderi, experienţe) morale ale copilului din 
etapa preşcolară a dezvoltării lui; 

Metodele şi argumentele cu cel mai mare efect la 
interlocutor sunt cele care au mare forţă persuasivă, 
angajând stările emoționale şi  motivaţionale ale 
subiectului; 

Întărirea comportamentelor dezirabile este posibilă 
atât prin metode recompensatoare cât şi sancţionări, dar 
cele dintâi creează un mai mare ataşament faţă de normă; 

Mai puternic decât orice metodă este modelul 
comportamental pe care-l oferă o persoană cu mare 
credibilitate şi atractivitate pentru cel ce suportă acţiunea/ 
influenţa educativă; 


Este mai uşor de a forma comportamente de tip nou, 
decât de a schimba (corecta obişnuinţe şi deprinderi 
morale vechi şi proaste; 

Strategiile schimbării comportamentelor şi 
atitudinilor trebuie să parcurgă integral, pas cu pas, 
traseul formării respectivelor comportamente şi atitudini, 
prin dislocarea - în puncte esenţiale - a legăturilor care au 
condus la stabilizarea lor. 

Reguli de întărire a comportamentului moral: 

Amplasarea copilului în contexte generatoare de 
mesaje cu conţinut moral pozitiv; 

Revizuirea şi reconsiderarea cunoştinţelor morale ale 
copilului prin căutarea argumentelor care să contrazică 
justificarea şi promovarea respectivelor deprinderi; 

Furnizarea de argumente satisfăcătoare, credibile, 
impresioniste cu privire la avantajele respectării regulilor 
şi normelor morale, acceptate social, şi cu privire la 
dezavantajele ce decurg din nerespectarea lor; 

Slăbirea forţei orientative a opiniilor şi convingerilor 
ce conţin deprinderi şi atitudini indezirabile; 

Convertibilitatea conţinutului negativ al conştiinţei 
morale a copilului, printr-o fundamentare nouă, pozitivă, 
mai înainte de a se fi aşezat şi stabilizat criteriile valorice 
ferme care configurează personalitatea tânărului de mai 
târziu. 

Pentru ca regulile de întărire să acţioneze într-un 
sens pozitiv este necesar: 

Să se asigure o anumită coerenţă influențelor 
educative cu caracter moral (ceea ce este permis într-un 
moment să nu devin a interzisă imediat în momentul 
următor); 

Să se evite contrarietatea mesajelor care-i sunt 
adresate copilului la un moment dat (ceea ce-i spune 
mama să nu fie contrazis de tata, ori invers, ceea ce-i 
pretinde un educator sub aspect disciplinar să nu fie 
contrazis de un altul); 

Reperele valorice să fie explicate (un mediu educativ 
indiferent faţă de reperele valorice creează ambiguitate şi 


conflict interior iar selecţiile valorice operează aleatoriu; 

Valorile morale care fac obiectul procesului de 
învăţare să nu intre în conflict în mod dramatic cu 
sentimentul de posesiune, de teritorialitate, cu imaginea 
de sine, cu aşteptările personale (L. Ezechil). 

— Formarea conştiinţei morale 

Componentele conştiinţei morale: 

Componenta cognitivă - se referă la informarea cu 
conţinutul şi cerinţele valorilor, normelor şi regulilor 
morale. Pentru ca aceste elemente ale moralei sociale să 
devină comportamente ale moralității, se impune ca elevul 
să cunoască şi să înţeleagă: notele definitorii, sensul şi 
cerinţele lor. Ele se prezintă sub forma unor interdicții, 
permisiuni şi „chemări” adresate personalităţi; 

Componenta afectivă: Dezvoltarea sensului acestor 
norme şi reguli se face treptat, în funcţie de complexitatea 
lor şi de capacitatea de înţelegere a educabilului: 

Formarea reprezentărilor, noţiunilor morale, 
convingerilor morale şi judecăților morale: 

a. Reprezentarea morală: 

Este o reflectare sub formă de imagine intuitivă a 
unor multitudini de elemente caracteristice unui complex 
de situaţii şi fapte morale concrete, în care copilul a fost 
angrenat, sau pe care le-a perceput, observat, în legătură 
cu aceeaşi regulă morală - imagine care include şi o notă 
apreciativă ori imperativă; 

Se formează în situaţii concrete, în care educabilul 
este antrenat, important este, ca din punct de vedere 
educativ, să creăm situaţii favorabile; 

Elevul reuşeşte să delimiteze notele esenţiale de cele 
tangente unei împrejurări oarecare şi apoi să le extindă la 
toate situaţiile reale sau posibile, pe care norma sau regula 
morală o acoperă; 

b. Noţiunea morală: 

Reflectă ceea ce este esenţial şi general unei clase de 
manifestări morale pe care norma sau regula morală le 
cuprinde; 

Cunoaşterea  comandamentelor morale sociale 


trebuie să fie întregită cu elementele afective ale 
conştiinţei (emoţii, sentimente, etc.) pentru a putea 
acţiona asupra conduitei; 

Nici cunoaşterea şi nici adeziunea afectivă nu sunt 
suficiente, pentru declanşarea actului moral - în cazul unei 
obstrucţionări - fără un efort voliţional concretizat în 
trăsături diverse (perseverenţa, tenacitatea, consecvenţa, 
independenţa, spiritul de iniţiativă, curajul, etc.). 

c. Convingerile morale: 

sunt rodul integrării cognitive, afective şi voliţionale 
în structura psihică a persoanei. 

d. Judecăţile morale: reflectă caracterul apreciativ 
asupra noţiunii morale. 

Urmare a atingerii componentelor: reprezentări şi 
noţiuni morale, idei şi concepţii morale, convingeri morale, 
sentimente morale, aspirații şi idealuri morale se ajunge la 
formarea conştiinţei morale. 

Conduita morală Definiţie: 

Din perspectiva psihopedagogică, formarea conduitei 
vizează atât deprinderile şi obişnuinţele de comportare 
morală cât şi trăsăturile pozitive de caracter. În timp ce 
conştiinţa morală se exprimă prin intenţii prin cum 
trebuie, conduita morală se exprimă prin fapte. 

Deprinderi şi obişnuinţe morale: 

Deprinderile morale: 

sunt componente automatizate ale conduitei ce se 
formează ca răspuns la anumite cerinţe care se repetă în 
condiţii relativ identice. 

Obişnuinţele morale: 

Implică faptul că activităţile automatizate au devenit 
o trebuinţă internă. Exercitarea acelei activităţi se face 
automat, datorită unui impuls intern, ori de câte ori se 
repetă condiţiile externe care o presupun şi o solicită. 

Cerinţe de care trebuie ţinut seama în formarea 
deprinderilor şi obişnuinţelor morale: 

Exersarea să fie astfel organizată, încât să se 
desfăşoare întotdeauna în concordanţă cu cerinţele, precis 
şi clar formulate; 


Să existe o foarte bună organizare a activităţii 
elevilor; 

Formarea deprinderilor şi obişnuinţelor este o 
acţiune de durată, automatizarea neputându-se realiza 
doar prin câteva exerciţii; 

Automatizarea se bazează pe cele trei componente: 
cognitivă, afectivă, voliţională; 

În formarea deprinderilor şi obişnuinţelor să se ţină 
seama de particularităţile individuale ale elevilor. 

Manifestările sau trăsăturile pozitive de caracter 

Definiţie: 

Sunt componente psihomorale ale persoanei ce 
rezultă din asimilarea normelor morale şi integrarea lor în 
structura personalităţii umane. Este vorba despre un aliaj 
dintre normele morale şi un substrat psihologic 
corespunzător. În acest aliaj normele morale oferă 
conţinutul; activitatea psihică a persoanei, cu toate 
mecanismele ei constituie procesul; iar rezultatul obţinut îl 
constituie trăsăturile caracteriale. 

Trăsăturile caracteriale: 

sunt considerate ca forme stabilizate de comportare 
morală (I. Nicola). Ele se formează în şi prin activitate, 
prin interacţiunile omului cu mediul social. 

Categorii de trăsături pozitive de caracter, după 
conţinutul lor: 

Atitudinea omului faţă de societate şi implicit faţă de 
semenii săi: spirit de cooperare, dragoste de ţară, 
principialitate, sociabilitate, cinste, umanism, optimism, 
delicateţe, etc. 

Atitudinea omului faţă de muncă: hărmnicie, spirit de 
iniţiativă, spirit de întrajutorare, punctualitate, etc. 

Atitudinea omului faţă de sine însuşi: modestie, 
demnitate, spirit critic şi auto-evaluativ, curaj. 

Atitudinea - indicator al conduitei moral civice 

Cele mai multe dintre normele morale se referă la 
atitudinea individului faţă de valorile sociale, faţă de 
instituţii, faţă de ceilalţi, fidelitatea faţă dea numite valori 
fundamentale. Între conduita morală şi cea civică este un 


raport, parţial de subordonare, parţial de supunere. 
Ambele sunt bazate, în linii mari, pe acelaşi i set de valori, 
se constituie concomitent şi se exprim a prin atitudini 
cetăţeneşti. 

Civismul este unul din obiectivele importante ale 
educaţiei: Necesitatea educaţiei civice: Avem nevoie de 
cetăţeni bine informaţi care: 

Să participe într-un mod responsabil la schimbările 
care se produc şi la dezvoltarea societăţii civile; 

Să cunoască şi să susţină ideile şi valorile 
democratice; 

Să se manifeste ca cetăţeni informaţi şi responsabili; 

Să participe cu competenţă la viaţa şcolii şi în 
perspectivă, a societăţii; 

Să-şi dezvolte deprinderi de luare a deciziilor şi de 
participare activă la viaţa societăţii. 

Specificul educaţiei civice: 

Educaţia civică presupune însuşirea unor cunoştinţe 
referitoare la o societate democratică şi exersarea unor 
practici specifice modului de existenţă şi de manifestare a 
cetăţeanului într-o democrație (cunoştinţe etice, 
deprinderi etice, valori şi atitudini civice). 

Elementele de conţinut pe care se pune accent în 
cadrul educaţiei civice: recunoaşterea valorii şi demnităţii 
personale; identificarea drepturilor personale dublate de 
responsabilităţi; raporturile noastre cu lumea 
înconjurătoare; înţelegerea organizării şi funcţionării 
instituţiilor statului; înţelegerea structurilor sociale şi a 
dinamicii vieţii şi activităţii acestora; aprecierea valorilor 
democratice; înţelegerea aspectelor de ordin politic, 
istoric, economic; analiza raportului între cetăţean şi stat; 
înţelegerea raportului dintre atingerea scopurilor 
individuale şi colective; exprimarea opiniilor în raport cu 
diferite puncte de vedere; folosirea independentă şi critică 
a informației. 

Modalităţi de îmbunătăţire a calității educaţiei. 

Construirea unui mediu educațional în măsură să 
determine elevul să cunoască, să înțeleagă şi să aplice de 


aşa manieră aspectele formative legate de valori, încât să 
reducem cât mai mult traseul de la normă la 
comportament; 

Valorizarea experienţei cotidiene a elevilor pe 
probleme de educaţie civică şi o mai bună motivare prin 
racordarea mai puternică la realitatea pe care aceştia o 
întâlnesc în cale; 

Creşterea gradului de conştientizare şi convingere 
privind exersarea unor valori ca: respectul, ajutorul 
reciproc, onestitatea,  responsabilitatea, demnitatea, 
solidaritatea, atitudinile civice; 

Dezvoltarea capacităților care să le ofere 
posibilitatea de a se exprima pe ei înşişi, de a-şi susţine 
propriile opţiuni; 

Dezvoltarea la un nivel superior a competenţelor care 
să permită elaborarea de răspunsuri la probleme şi situaţii 
complexe ce ţin de: integrare, adaptare, cooperare, 
solidaritate, mobilitate; 

Dezvoltarea unor abilităţi sociale care să-i facă pe 
elevi mai receptivi la diferitele probleme sociale 
dezvoltând: curajul, iniţiativa şi responsabilitatea de a se 
implica în rezolvarea lor; 

Accentuarea preocupărilor privind încurajarea 
muncii în echipă, prin care să conturăm mai puternic 
valori ca: responsabilitatea, spiritul critic, solidaritatea, 
cooperarea, respectul reciproc, compasiunea, etc. 

Sporirea situațiilor de învățare prin care să situam 
elevul în miezul problemei rezervându-i rolul activ şi 
principal; 

Dezvoltarea competențelor sociale; 

5. NIVELURILE ŞI STADIILE DEZVOLTĂRII ŞI EDUC 
ARII COMPORIAMENTULUI MORAL 

Teoria dezvoltării stadiale a lui Jean Piaget 

Jean Piaget a identificat patru stadii succesive ale 
reprezentării şi practicării regulii morale pe care copilul o 
primeşte de la societate: 

Stadiul motric (corespunzător copilului între 2 - 3 
ani), în care regula morală nu este coercitivă, nu are 


caracter de obligaţie, pentru că la acea vârstă el nu se 
comportă în funcţie de propriile sale dorinţe şi deprinderi 
asimilate şi trăieşte realitatea externă lui, oarecum 
inconştient; 

Stadiul egocentric (de imitare a regulii morale 
impuse din afară copilului în vârstă de 4 - 5 ani), în care 
acesta nu este preocupat de codificarea regulii, de 
identificarea intenţiilor comportamentului; 

Stadiul cooperării sau respectării regulii morale 
(corespunde vârstei de 7 - 8 - 10 ani), respectarea lor 
reprezentând o obligaţie de comportament; 

Stadiul codificării regulii morale (specific vârstei de 
11 - 14 ani), în care preadolescentul este interesat de 
înţelesul şi motivele comportamentului său şi de reunirea 
regulilor într-o lege morală. 

Teoria lui Lawrence Kohlberg Caracteristici: 

plasează în primul plan, din unghiul său de vedere al 
raportării la societate valorile de bine şi justiţie (dreptate) 
ca definitorii dezvoltării comportamentului moral al 
copilului; 

corelează conceptul de stadialitate cu cel de nivel al 
dezvoltării morale în înţelesul de gradualitate sau înălţime 
a acesteia; 

concepţia sa, dezvoltarea morală parcurge un 
nivelpre convenţional, un nivel convenţional şi un nivel 
post-convenţional, în cadrul fiecăruia existând două stadii 
(etape) de dezvoltare: 

Nivelul preconvenţional cuprinde: 

Stadiul moralei  heteronome caracterizat de 
respectarea regulii de comportament a cărei încălcare este 
urmată de sancţiune; comportamentul copilului are drept 
motivaţie evitarea pedepsei şi a puterii; 

Stadiul individualităţii morale în care: regula morală 
este respectată dacă ea corespunde intereselor imediate 
ale individului şi ceilalţi au posibilitatea de a acţiona în 
acelaşi i fel. 

Nivelul convenţional cuprinde: 

Stadiul subordonării faţă de societate, în sensul de 


contract social, de utilitate socială a dreptului omului care 
să fie respectată în fiecare comunitate umană; 

Stadiul eroilor morali (dacă aceştia există) sau al 
responsabilităţii morale universale, prin care se cere a ne 
comporta în spiritul valorilor de dreptate şi de respectarea 
demnităţii umane, încât fiecare individ să fie tratat ca scop 
în sine şi nu ca mijloc posibil de acţiune; 

Este de dorit o dezvoltare morală a individului, astfel 
încât el să evolueze cât mai corect de la respectarea 
regulii morale pentru a evita pedeapsa, dezaprobarea 
altora, somaţia, sau blamul autorităţii îndreptăţite la o 
conformare normativ - axiologică, prin care să se păstreze 
respectul altora faţă de sine şi pentru a se implica activ şi 
raţional în viaţa comunităţii în care trăieşte. 

Teoria conştiinţei lui Gordon W. Allport Caracteristici: 

aduce un plus de clarificare asupra stadialităţii 
făcând deosebirea între o conştiinţă morală autoritară, 
specifică perioadei copilăriei care spune trebuie sau este 
obligatoriu şi conştiinţa de mai târziu a adolescentului care 
semnifică ar trebui şi decurge dintr-un simţ al datoriei şi al 
recunoaşterii valorilor şi normelor morale în viaţa socială; 

Prin trecerea de la obligatoriu la ar trebui, 
comportamentul moral devine un fel de auto-orientare 
generală care presupune trei schimbări importante: 

Sancţiunile exterioare sunt înlocuite prin sancţiuni 
interioare; 

Stările afective, legate de interdicții, frică sau 
obligaţii sunt înlocuite de trăiri ale preferinţei şi opțiunii 
morale, ale respectului de sine şi respectului altora; 

Deprinderile sau  obişnuinţele morale specifice 
ascultării fac loc unei autonomii valorice generale, care 
continuă liniile alese ale efortului de perfecționare 
comportamentală (autoeducaţie morală). 

Toate aceste consideraţii dezvăluie un mecanism 
psihologic şi normativ - axiologic al edificării morale a 
comportamentului uman, care atenționează asupra 
caracterului său deschis de maturizare psihică şi asimilare 
treptată a unui nucleu valoric în continuă lărgire. Vârsta, 


nivelul de inteligență, mediul familial şi şcolar, 
microgrupul din care face parte copilul sunt factori care 
contribuie la dezvoltarea sa morală. 

6. AUTOEDUCAŢIA MORALĂ - PARTE 
CONSTITUTIVĂ A EDUCAȚIEI MORALE: SEMNIFICAȚII, 
FORME, SURSE, COMPONENTE STRUCTURAL- 
FUNCȚIONALE 

Definiție: 

Autoeducaţia este o activitate conştientă, sistematică 
şi orientată spre atingerea unui scop pe care şi-l stabileşte 
fiecare şi care pretinde un efort personal. 

Caracteristici: 

Are scop propriu; 

Are caracter conştient şi organizat al acţiunilor; 

Se bazează pe cunoaştere şi auto-angajare; 

Necesită efort orientat spre perfecţionarea propriei 
personalităţi; Semnificaţii: 

Autoeducaţia este concepută ca un continuum 
existenţial, a cărei durată se confundă cu însăşi durata vieţ 
îi şi care nu trebuie limitată la timp (vârsta şcolară) şi 
închisă în spaţiu (clădiri şcolare); 

Autoeducaţia constituie un răspuns specific faţă de 
dinamismul existenţial, în sensul implicării în autoformare 
în funcţie de solicitările multiple şi inedite, este un mod al 
omului de a se elibera de tensiuni, de crize, de surprizele 
profesionale neplăcute; 

Este un scut şi un sprijin care întăreşte încrederea în 
viitor şi în progres; 

Are un caracter anticipativ, bazându-se pe obişnuinţa 
de a învăţa şi pe ideea că, într-o societate democratică, 
fiecare învaţă de la fiecare; 

Individul devine mai responsabil faţă de sine însuşi şi 
faţă de ideile sau realizările celorlalţi; 

Autoeducaţia este una dintre căile prin care se 
realizează educaţia permanentă; 

Autoeducaţia nu se mai defineşte în raport cu un 
conţinut determinat, ce trebuie asimilat, ci se concepe, în 
adevăratul său sens, ca un proces al fiinţei care, prin 


diversitatea experienţelor date, învaţă să se exprime, să 
comunice, să pună întrebări şi să devină tot mai mult ea 
însăşi. 

Relaţia autoeducaţiei cu educaţia morală: 

Au acelaşi i elemente structurale; 

Presupun acelaşi scop; 

Implică un minimum de condiții în cazul 
autoeducaţiei; 

Autoeducaţia apare ca un corolar al educaţiei, ca 
nivelul cel mai înalt pe care trebuie să-l cucerească fiecare 
în desăvârşirea sa. 

Virtuţile autoeducaţiei: 

Autoeducaţia presupune o serie de calităţi şi însuşiri 
din partea celui care-şi propune un proiect de 
autoformare: decizie, perseverenţă, fermitate, aspirații, 
năzuinţe, ambiţie, şi prezenţa unui ideal mobilizator, a unui 
model pozitiv; 

Modelul ales devine un stimulent, un factor 
dinamizator, care exercită asupra noastră o atracţie 
deosebită şi duce deseori la perfecţionări neaşteptate; 

Autoeducaţia stă la dispoziţia tuturor, în mod egal. Ea 
poate face servicii deosebite mai ales celor care nu au 
putut beneficia, din motive felurite, de toate avantajele 
şcolarităţii, aşa încât alături de  autoinstrucţie, 
autoeducaţia devine pârghie a progresului social; 

Autoeducaţia este o calitate a omului modern şi 
pentru că ea exprimă o tendinţă a prezentului şi o cerinţă 
a viitorului, vizând afirmarea fiecărei persoane conştiente; 

Nu trebuie trecută cu vederea motivaţia ca suport al 
autoeducaţiei precum şi responsabilitatea individuală 
(dorinţa, mândria, ambiția, dragostea, etc.); 

Autoeducaţia conţine elemente cu caracter social 
care se condiţionează: 

Autoeducaţia presupune autocunoaştere, iar aceasta 
se realizează, de obicei mai bine prin alţii, prin semenii 
noştri. Componenta conştiinţei de sine, un mod de 
explorare şi verificare a propriului eu, autocunoaşterea are 
rolul a ne regla comportamentul în acord cu exigenţele 


sociale şi cu propriile aspirații şi capacităţi. 
Autocunoaşterea serveşte ca punct de plecare a 
autoeducaţiei. Educaţia capacităţilor de autocunoaştere a 
elevului trebuie să înceapă încă din primele clase ale şcolii 
generale,  ajutându-i în descoperirea identităţii lor, 
dezvoltându-le treptat capacitatea de a-şi aprecia obiectiv, 
cu spirit critic şi cu simţ de răspundere calităţile şi 
lipsurile.  Autocunoaşterea este şi trebuie să fie 
întotdeauna în serviciul autodezvoltării, fie că este vorba 
de a ne abţine de la unele fapte condamnabile, fie că este 
vorba de a ne cultiva şi dezvolta unele trăsături pozitive; 

Autoeducaţia presupune autoconducere, voinţa de a 
interveni şi responsabilitatea care delimitează atribuţiile 
subiectului şi care-l plasează în colectiv, care îl 
individualizează faţă de ceilalţi şi-i arată ce anume se 
impune; 

Conştiinţa de sine, ca focar interior (iniţiator, 
executor şi evaluator) acţionează sub imperiul unor norme 
morale impuse de societate şi colectiv; 

Autoeducaţia presupune o autonomie morală, care 
trebuie cultivată şi desăvârşită mereu. 

Inţeleasă, din perspectivă individuală sau subiectivă, 
autoeducaţia este o continuă aspirație spre autodepăşire, 
dar şi credinţa permanentă a individului, de a se birui, de a 
lupta neîmpăcat cu sine însuşi pentru a cucerii noi înălţimi; 

Privită sub unghi psihologic, această luptă apare ca 
una din cele mai nobile şi mai elevate aspirații ale 
individului. Ea este corespunzătoare setei de a cunoaşte - 
pe plan intelectual - şi se înscrie în sfera motivatiei; 

Ca angajare, solicită personalitatea în întregime şi, 
mai ales, latura voluntară şi caracterială. De aceea 
programul de autoeducaţie devine proiect, deviz şi bilanţ, 
el oferind şi posibilitatea obiectivă de autocontrol şi 
autoevaluare, indispensabile în ambele situaţii; 

Autoeducaţia permite confruntarea discretă a 
oricărei persoane cu cerințele actuale, favorizează 
încercarea unei depăşiri permanente, stimulează 
încrederea în sine şi finalizează ceea ce şcoala sau mediul 


a lăsat neterminat; 

Autoeducaţia presupune o viaţă psihică activă, o 
efervescenţă intelectuală, căutări şi năzuin te nobile. 

Metode şi procedee de autoeducaţie 

Se poate vorbi mai degrabă de sugestii metodologice, 
decât despre o adevărată metodologie referitoare la 
realizarea autoeducaţiei. Pentru elaborarea unui program 
de autoeducaţie se iau în considerare: 

Condiţionarea, dorinţa de schimbare; 

Fixarea scopului; 

Alegerea metodelor şi procedeelor specifice adecvate 
pentru formarea şi dezvoltarea a ceea ce urmărim şi 
integrarea într-un sistem şi în regimul nostru de activitate; 

Stabilirea perioadei de aplicare a programului; 

Autoevaluarea. Exerciţiul: 

Exerciţii normale, oferite de muncă, învăţătură, 
timpul liber, jocul, eventuale îndeletniciri preferate 
(lectura, şahul, muzica, etc.); 

Exerciţiile speciale pot fi de foarte multe feluri, după 
natura activităţilor (fizice sau mintale); după domeniul 
vizat (morale, estetice, intelectuale, etc.); după durată (de 
lungă sau scurtă durată); după țelul urmărit (de cercetare, 
de dezvoltare, sau de perfecţionare). 

Alte metode: 

metode de control: jurnalul intim, autoobservaţia, 
autoanaliza, autocontrolul, autoraportul; 

metode de auto-stimulare şi autoexersare: critica şi 
autocritica, autocomanda, autoconvingerea, autosugestia, 
comunicativitatea, exemplul; 

metode practice: jocul, comparaţia; 

metode de constrângere: autodezaprobarea, 
renunţarea; 

Exemplul lui Demostene, care şi-a învins bâlbâiala 
prin exerciţii de respiraţie şi vorbire cu pietricica în gură 
pe malul mării este edificator şi încurajator. Despre Goethe 
se spune că se urca pe clădiri înalte pentru a-şi învinge 
teama şi ameţeala. 

Educaţia morală şi religioasă 


Educaţia morală şi religioasă-acţiuni complementare: 

Educaţia religioasă constituie o coordonată 
importantă a formării personalităţii, strâns legată de cea 
morală, care urmăreşte implementarea şi asimilarea 
valorilor religiei în conduita socială a persoanei; 

A face educaţie religioasă înseamnă a-i familiariza pe 
tineri cu sistemul categoriilor religioase, cu instrucţia 
religioasă şi a cultiva un comportament adecvat normelor 
şi canoanelor religioase, recunoaşterea sacrului ca 
valoare; 

Educaţia religioasă devine, într-o viziune ecumenică, 
un suport al educaţiei spirituale, morale şi civice, strâns 
legate şi interdependente; 

Prin educaţia religioasă se realizează mai repede şi 
mai uşor un comportament mai respectuos, dezirabil şi 
umanist; 

Atmosfera religioasă şi climatul moral vor constitui 
un deziderat comun al şcolii, familiei, bisericii, societăţii, 
în care tinerii să înveţe prețuirea, iubirea de semeni şi reţ 
inerea de la a săvârş i răul; 

Climatul moral şi religios al familiei contribuie 
extrem de mult la realizarea educaţiei morale. Cu atât mai 
mult cu cât vârstele mai mici sunt mai deschise punerii 
bazelor sentimentelor religioase; 

Trecerea de la basme, legende şi alte istorisiri cu 
caracter moral, la pilde cu conţinut religios, se face la 
vârsta şcolară mică aproape pe nesimţite. Imaginaţia, 
afectivitatea şi receptivitatea faţă de tot ceea ce este nou, 
posibil şi misterios fiind deosebit de activă, favorizează 
contactul cu aceste valori; 

Sensibilitatea copilului şi disponibilitatea lui pentru a 
participa la descoperirea misterelor, presărate în texte 
sacre, sunt premise admirabile pentru educaţia religioasă; 

În educaţia religioasă, acceptarea liber consimţită, pe 
baza unor convingeri morale, personale a unor principii şi 
a unor valori perene reprezintă şi ea premisa obligatorie a 
succesului. 

7. FINALITĂŢILE ŞI STRATEGIILE DE FORMARE ŞI 


EVALUARE ÎN CADRUL EDUCAŢIEI MORALE. 

Finalităţile Definiţie: 

Sunt aspirații, intenţionalităţi, pe termen lung. 
Conceptul de finalitate demonstrează faptul că omul este o 
fiinţă îndreptată către un viitor, pe care el îl doreşte mai 
bun; 

Categorii de finalităţi: 

Finalităţi micro-structurale - specifice diferitelor 
laturi ale educaţiei (morale, intelectuale, estetice, etc.), 
care se referă la dezvoltarea persoanei (spirit critic, 
creativitate, autonomie morală, capacitate de analiză şi 
sinteză); 

Finalităţi macro-structurale - situate la nivelul 
sistemului de învăţământ, prin care se delimitează 
ansamblul influențelor diferitelor medii educaţionale. 

Finalităţi ale sistemului educaţional (A. Peretti) 

Finalitate centrală - de comunicare interpersonală 
între generaţiile unei societăţi - asigurând continuitatea 
unei societăţi cu ea însăşi, cu trecutul şi prezentul său şi 
cu posibilităţile de evoluţie care permit realizarea 
aspirațiilor; 

Finalitate de referinţă - îi asigură individului 
capacitatea de a unifica, printr-un act de gândire şi de a 
sensibiliza diferite fapte de cultură şi civilizaţie; 

Finalitate a securităţii şi creativităţii - presupune ca 
actul educaţiei să ofere celor educați un mediu cultural 
securizat. 

Idealul educativ 

Definiţie: 

Exprimă modelul sau tipul de personalitate solicitat 
de condiţiile sociale ale unei etape istorice şi pe care 
educaţia este chemată să-l formeze în procesul 
desfăşurării ei. Idealul educaţional realizează joncţiunea 
între ceea ce este şi ceea ce trebuie să devin a omul prin 
procesul educaţiei; 

Idealul educaţional din societatea noastră presupune 
formarea unei personalităţi integral - vocaţionale şi 
creatoare, capabilă să exercite şi să iniţieze roluri sociale 


în concordanţă cu propriile aspirații şi cu cerinţele sociale 
(I. Nicola); 

Componentele idealului educaţional: 

Antropologică: urmăreşte formarea unei 
individualităţi armonioase, integrale, realizarea ei efectivă 
prin concretizarea finalităţilor şi obiectivelor diferitelor 
laturi ale educaţiei (intelectuale, morale, estetice, etc.); 

Acţională: urmăreşte operaţionalizarea cunoştinţelor 
însuşite în diferite contexte acţionale; nu trebuie privită 
doar din perspectiva formării unei competențe 
profesionale, ci şi în vederea îndeplinirii de către individ a 
diferitelor roluri sociale (legate de profesie, de cetățean, 
de părinte, de membru al unei comunități). 

Dimensiunile idealului educațional: (I. Nicola): 

Dimensiunea socială (să fie congruent sau coextensiv 
unor cerințe sociale); 

Dimensiunea psihologică (să răspundă nevoilor şi 
posibilităților indivizilor; nu trebuie să fie cu mult peste 
putinţa oamenilor); 

Dimensiunea pedagogică (să permită o transpunere 
practică în plan instructiv - educativ). 

Nivelurile de la care se porneşte în fixarea unui ideal 
pedagogic: 

Determinarea socială (tipul şi esenţa societăţii); 

Modelul dezvoltării ideale a personalităţii - 
istoriceşte determinat; 

Valorile fundamentale ale lumii contemporane 
(democraţia, umanismul, civismul, toleranța, respectarea 
drepturilor omului); 

Tradițiile culturale, valorile naţionale - întemeiate 
istoric. 

Omul de vocaţie şi omul reprezentativ: Omul 
reprezentativ 

Este tipul reuşit al adaptării pasive la mediu, 
corespunde imaginii pe care şi-o face societatea despre 
această realitate (parlamentar, ziarist, muzician, călugăr 
etc.); 

Se caracterizează prin stăpânire de sine, întrecere pe 


sine; Omul de vocaţie: 

se caracterizează prin: dezinteresare, uitare de sine, 
tenacitate, originalitate,  conştiinciozitate, răspundere 
personală, răspundere faţă de viitorime, găseşte în muncă 
o întregire sufletească, este garant al progresului social, 
este vizionar, cu răspundere morală, productiv, atras de 
opere de valoare; 

nu se sperie de obstacolele care apar în timpul 
exercitării profesiei. Când tiparul profesional nu se 
potriveşte cu aptitudinile sale, toarnă unul nou adaptat 
acestora (M. Stanciu). 

Scopurile educaţionale Definiţie: 

sunt ipostaze ale finalităţilor educaţionale care 
realizează acordul între idealul educaţional şi obiectivele 
sale, atunci când ele sunt pertinente sau pot sta în locul 
idealului când acesta este supradimensionat axiologic, sau 
inadecvat, iluzoriu, utopic. 

Relaţia ideal educativ - scop educativ: 

Dacă idealul educativ este general şi unitar, scopurile 
ce (eventual) îl detaliază sunt variate, multiple, datorită 
relativităţii acestora la diversitatea situaţiilor educative. 
Astfel se pot identifica: scopul unei lecţii, scopul unei 
teme, scopul unui exerciţiu, scopul unei laturi a educaţiei; 

Este de dorit ca între ideal şi scop să se stabilească o 
relaţie de continuitate şi adecvare. Realitatea, însă, 
contrazice, adesea, aceste exigenţe. 

Obiectivul educaţional Definiţie: 

Este ipostaza cea mai concretă a finalităţilor şi 
desemnează tipul de schimbare pe care procesul de 
învăţământ sau cel din alt sistem educativ îl aşteaptă şi / 
sau îl realizează. Obiectivele educaţionale se referă, 
întotdeauna, la achiziţii de încorporat redate în termen de 
comportamente, concrete, vizibile, măsurabile şi 
exprimabile. Obiectivele educaţionale se deduc din scopul 
educaţional. Chiar dacă poartă pecetea idealului 
educaţional, obiectivele nu pot fi extrase direct din idealul 
educaţional. 

Clasificarea obiectivelor: 


a. În funcţie de domeniul la care se referă: 

obiective cognitive (transmitere şi asimilare de 
cunoştinţe); 

obiective afective (ce vizează formarea convingerilor, 
sentimentelor, atitudinilor); 

obiective psihomotorii (centrate pe formarea unor 
conduite şi capacităţi manuale). 

b. În funcţie de nivelul de generalitate: 

obiective generale (au caracter global, abstract şi se 
referă la o anumită latură a educaţiei); 

obiective medii (sunt  finalităţi privitoare la 
disciplinele şcolare, particularități de vârstă ale 
educaţiilor, etc.); 

obiective particulare (se referă la performanţele 
concrete, obținute prin prelucrarea materiei din 
programe); 

Funcţiile obiectivelor (C. Cucoş): 

Funcția de orientare axiologică a procesului de 
învățământ - se referă la conştientizarea sistemului de 
valori care orientează activitatea educatorilor; 

Funcția de anticipare a rezultatelor şcolare - se 
referă la caracterul anticipativ al proiectării şi la motivarea 
pe care aceste obiective operaționale o creează elevilor; 

Funcţia evaluativă - urmăreşte modul prin care 
obiectivele educaționale devin criterii importante în 
evaluarea eficienţei activităţilor desfăşurate; 

Funcţia de reglare a procesului de învăţământ - 
urmăreşte modul de selectare, organizare şi transmitere a 
conţinuturilor, strategiilor, formelor de organizare 
adecvate diferitelor situații. 

Sistemul metodelor educației morale 

Sistemul metodelor educaţiei morale poate fi descris 
şi explicat prin raportare la nivelurile şi stadialitatea 
dezvoltării comportamentului moral, în contextul a două 
împrejurări educative din mediul şcolar: 

Situativ directivă - în care educatorul acționează 
asupra comportamentelor psihologice ale elevilor, prin 
intermediul combinării prescriptiilor diferitelor valori şi 


norme de tipul este permis (se poate), este interzis (nu se 
poate), este obligatoriu (trebuie); 

Valoric acţională - în care accentul cade pe 
interiorizarea (asimilarea) valorilor şi normelor morale, 
mediată de capacitatea persuasivă a sistemului metodelor 
educaţiei morale, potrivit scopurilor pe care le au de atins. 

Conţinutul metodelor educaţiei morale: 

Metode ale receptării şi înţelegerii limbajului moral 
şi a situaţiilor de viaţă cu semnificaţii morale: explicaţia, 
convorbirea, analiza de caz, povestirea,  reflecţia, 
hermeneutica, tradiţia morală; 

Metode ale declanşării, întăririi sau restructurării 
manifestărilor de comportament moral: imitaţia, exemplul, 
recomandarea, sugestia, lauda, jocul cu roluri, exerciţiul 
moral sub diferite variante, testul proiectiv, mustrarea, 
sancţiunea; 

Metode ale autoeducării morale: autoobservarea şi 
autoanaliza, autosugestia, autocontrolul, autorenunţarea, 
autoimpunerea, autoevaluarea. 

Tipuri de intervenţie: 

Intervenţia educativă directă - care este de natură 
explicativă, sugestivă şi autoritară; 

Intervenţia educativă indirectă - care este de natură 
raţională, fiind reprezentată de mediul social grupal din 
care subiectul moral face parte şi al cărui produs relativ 
este. 

Metodele educaţiei morale: 

Imitaţia: 

are înţelesul de copiere a unor manifestări de 
comportament; 

Indiferent de vârstă, omul trăieşte trebuinţa de 
concret, de amănunt, al unei fapte sau întâmplări morale; 

Imitaţia poate fi folosită spontan sau selectiv: 
exemplul moral, propunerea, sugestia, recomandarea unui 
comportament moral de urmat; 

Imitaţia pune problema unor modele de 
comportament şi a unor particularităţi ale ei pentru 
anumite vârste. 


Lauda: 

obiectul laudei este o acţiune morală înfăptuită, o 
însuşire de comportament; 

tipuri de laudă: confidențială - între cel care laudă şi 
cel lăudat; publică - cu unul sau mai mulţi martori; 
simbolizatoare - cel lăudat este ridicat la rangul de model 
comportamental; 

efecte pedagogice: asupra celui lăudat produce 
plăcere, stimulează, iar prin repetare cel lăudat devine 
apreciat, admirat, ascultat, se simte folositor; asupra 
grupului din care face parte, exemplul celui lăudat poate fi 
urmat; asupra relaţiei dintre cel lăudat şi cel ce laudă - 
trezeşte simpatie, declanşează receptivitate, sau, 
dimpotrivă, când - din carii motive - nu este acceptată, de 
exemplu de grupul şcolar, poate provoca reacţii ostile: în 
loc să ocrotească pe cel lăudat, grupul are o atitudine 
negativă față de el; 

condiții pentru ca lauda să însemne o recunoaştere a 
valorii: să se refere la fapte sau realizări (să fie autentică); 
să fie stimulatoare; să nu degenereze în linguşire sau 
conflict. 

Persuasiunea: 

are înţelesul de a convinge, de a îndemna; 

elementul definitoriu al acestei metode este 
deliberarea morală, înțeleasă ca obţinere a forței psihice, 
afective şi raționale, necesare trecerii la activitate; prin 
această particularitate subiectul moral aderă la una sau 
alta dintre valorile şi normele morale ale vieții sociale, 
efectul deliberării fiind decizia morală. 

Reflecţia morală: 

este un act de meditaţie întreprins spre a înţelege şi 
explica sensul unei manifestări de comportament, 
mobilurile şi consecinţele sale; 

este o metodă care din punct de vedere psihologic 
este alcătuită din operaţiile de: îndoială, evocare, 
deliberare şi opţiune morală; 

prin intermediul unor proverbe, maxime, sau 
aforisme despre calităţile şi defectele morale ale 


comportamentului moral, putem înţelege mesajul referitor 
la condiţia umană; 

această metodă contribuie la asimilarea unor valori şi 
norme comportamentale cum ar fi: bunăvoința, 
amabilitatea, respectul şi sinceritatea, datoria, curajul, 
cumpătarea, înţelepciunea. 

Exerciţiul moral: 

se prezintă sub mai multe variante, între care şi 
activităţi de învăţare şcolară curentă când aceasta este 
privită ca activitate pentru sine şi societate; 

prin componenta afectivă (ca atitudine faţă de 
muncă), componenta sa volitivă (de efort şi tenacitate a 
subiectului moral în realizarea activităţii de învăţare, ca 
obligaţie morală) această variantă a exerciţiului este un 
indicativ al evoluţiei comportamentului copilului şi al 
adolescentului şi în acelaşi timp spaţiul în care nu pot lipsi 
motivele morale ale succesului moral. 

Sancţiunea morală 

este o metodă de educaţie a deprinderilor şi 
obişnuinţelor morale de comportament şi se prezintă ca o 
experienţă neplăcută, consecinţă a unei vini morale. Rostul 
ei nu este o educare către supunere, ci să prevină sau să 
avertizeze, să îndrepte ori să schimbe diferitele motive, ale 
unor manifestări negative de comportament; 

trebuie avute în vedere gradele de gravitate ale 
comportamentului moral astfel ca, prin diferite forme de 
sancţiune - cum sunt scăderea notei la purtare sau lucrări 
de pedeapsă, prin a reface o lucrare dată şi a o scrie de 
mai multe ori, în ideea că elevii să fie ordonaţi sau 
punctuali în ceea ce fac; 

atenţionarea în faţa clasei a unor neglijenţe de 
comportament, utilizând des şi în diverse situaţii: 
mustrarea, admonestarea, ori reproşul poate avea şi ea 
consecinţe negative. 

— Evaluarea comportamentului moral Evaluarea 
vizează importanţa comportamentului alcătuită din două 
aspecte: 

unul referitor la efectul moral extern al 


comportamentului (diferiți oameni sunt afectaţi de 
manifestările comportamentale ale cuiva, la baza cărora se 
află diferite intenţii ca sursă cauzală); 

altul referitor la efectul moral intern al 
comportamentului, care constă în ceea ce numim 
încrederea pe care o avem în cineva, a conta, a te baza, pe 
cineva datorită opțiunii şi virtuţilor sale morale; 

Opţiunea morală: 

este un cumul posibil de virtuţi (curajul, cumpătarea, 
prudenţa, cinstea, corectitudinea), în contrast cu 
mediocritatea morală şi admiterea manifestărilor negativă 
ale acestora în viaţa socială. 

Oportunismul moral: 

este reprezentat de omul care nici nu se supune unor 
valori şi norme morale, nici nu se opune, nici corect nu 
este şi nici cinstit, nici nu minte, cu gura plină, dar nici nu 
spune adevărul. El pare omul care privit de la distanţă, nu 
comite nimic grav. Ori tocmai acesta e păcatul lui de 
moarte, cel care-l scuteşte de atacul comunităţii şi de 
tresărirea conştiinţei proprii. Un astfel de comportament 
este unul depozitar al mizeriei morale. 

O evaluare corectă presupune: 

Definirea şi formularea cât mai obiectivă a 
caracteristicilor procesului evaluat; 

Identificarea celor mai relevante tehnici şi 
instrumente de evaluare. Tehnici alternative / 
complementare de evaluare: 

În cadrul evaluării acțiunilor educative e nevoie de 
folosirea tehnicilor alternative de evaluare, ce vizează 
alături de obiectivele de învățare, urmărirea unor obiective 
atitudinale şi comportamentale la elevi. 

Observarea sistematică a comportamentului elevilor: 
are la dispoziție instrumente ca: fişa de evaluare 
(calitativă), scara de clasificare şi lista de control / 
verificare; 

Investigația: cunoaşte două etape: prima etapă, în 
care elevul primeşte o sarcină prin instruiri precise; a doua 
etapă constă în evaluarea investigativă prin care urmărim: 


strategia de rezolvare, corectitudinea înregistrării datelor, 
abilităţile elevilor şi prezentarea observaţiilor şi a 
rezultatelor obţinute, produsele realizate, atitudinea 
elevilor în faţa sarcinii, dezvoltarea unor deprinderi de 
lucru individual / de grup; 

Portofoliul: este un instrument de evaluare complex, 
integrator, reprezentând o alternativă viabilă la testele 
standardizate; reprezintă cartea de vizită a elevului; 

Proiectul: constituie o metodă complexă de evaluare, 
individuală sau de grup, recomandată ca o evaluare 
sumativă; subiectul este stabilit de educator, dar ulterior şi 
elevii îşi pot propune subiecte; 

Înregistrarea standardizată a rezultatelor şcolare 
(ROA): toate datele furnizate de-a lungul şcolarităţii unui 
elev, prin formele de evaluare: obiectivă, semiobiectivă şi 
prin tehnicile alternative (complementare) de evaluare, 
asigură o bună cunoaştere a elevului prin traiectele 
formării sale în diversele segmente de şcolaritate pe care 
le urmează; scopul acestei metode este asigurarea 
comparării rezultatelor şcolare, la nivel naţional, în situaţii 
în care elevii nu sunt selectaţi pe baza unui examen. 

Concluzii asupra evaluării: Evaluăm: 

Volumul de noţiuni morale, caracterul de sistem al 
acestora, nivelul de integrare şi temeinicia acestora; 

Capacitatea de a efectua raţ ionamente morale; 

Capacitatea de a aplica cunoştinţele morale, 
capacitatea de autoinstruire şi autoeducaţie; 

Deprinderile, abilităţile şi obişnuinţele morale; 

Trăsăturile de personalitate care influenţează 
randamentul şcolar: motivații, atitudini, convingeri, 
perseverență, tenacitate, hotărâre, voință, nivel de 
aspirații. 

XV. CONSILIEREA PSIHOPEDAGOGIC A ÎN CICLUL 
PRIMAR 

6. Delimitarea conceptelor: consiliere, orientare 
şcolară şi profesională 

7. Clasa de elevi ca grup educaţional. sintalitatea 
clasei de elevi. 

8. Consilierea psihopedagogică. orientarea şcolară şi 
profesională: fundamente, obiective, conţinuturi, 
metodologie, cadrul instituţional (centre şi cabinete de 
asistenţă psihopedagogică a elevilor, cadrelor didactice şi 
părinţilor). 

9. Documente utilizate în managementul clasei de 
elevi: planul activităţii educative (pe ciclu, an, semestru), 
fişa de caracterizarepsiho socio-pedagogică a clasei de 
elevi; fişa de caracterizare psihopedagogică a elevului. 

10. Parteneriat şi cooperare în domeniul consilierii. 

1. DELIMITAREA CONCEPTELOR: CONSILIERE, 


ORIENTARE ŞCOLARĂ ŞI PROFESIONALĂ 

Consilierea vine în sprijinul copiilor, al adolescenților, 
al părinţilor şi al educatorilor prin explicarea motivelor 
care conduc la delincvenţă, abateri comportamentale, 
relaţionare deficientă, dificultăţi în învăţare şi i, prin 
procese acţionale, ajută la găsirea soluţiilor viabile, optime 
pentru rezolvarea acestora. 

Scopurile consilierii se ating prin informaţii, discuţii 
de lămurire, încurajare, prelucrarea în comun a deciziilor. 
Etapele consilierii: 

explicarea dorințelor; 

prezentarea căilor de rezolvare; 

culegerea de informaţii relevante; 

evaluarea în comun a informaţiilor; 

prelucrarea criteriilor decizionale; 

susţinerea în procesul de decizie; 

oferta de sprijin. 

Orientarea şcolară şi profesională este un sistem de 
acţiuni şi măsuri prin care un individ sau un grup de 
indivizi este ajutat să-şi aleagă şcoala, respectiv 
profesiunea, potrivit atât cu înclinațiile şi aptitudinile 
proprii, cât şi cu cerinţele sociale. 

Deci, orientarea şcolară şi profesională se constituie 
ca un sistem coerent şi dinamic de principii, acţiuni şi 
măsuri prin care un individ sau un grup sunt îndrumați să- 
şi aleagă o anumită şcoală şi pentru o anumită profesie 
dată de o anumită şcoală, corespunzător înclinațiilor, 
aptitudinilor şi aspirațiilor proprii, în scopul dezvoltării 
personalităţii, respectiv al pregătirii pentru o anumită 
profesie şi pentru integrarea social-utilă. 

Multe dicționare definesc separat noţiunea de 
orientare şcolară şi pe cea de orientare profesională. Cele 
două componente ale orientării şcolare şi profesionale se 
realizează atât una în continuarea celeilalte, cât şi în 
interacţiune. 

Orientarea şcolară este acţiunea de îndrumare a 
elevului spre acel tip de şcoală, existent în sistemul de 
învăţământ al unei ţări, care-i asigură dezvoltarea maximă 


a personalităţii sale: 

este componenta necesară, pregătitoare pentru 
preorientarea şi orientarea profesională; 

ea se realizează îndeosebi în şcoala primară şi în 
gimnaziu. 

La rândul ei, orientarea profesională este definită ca 
o activitate bazată pe un sistem de principii, metode şi 
procedee prin care omul este ajutat să-şi aleagă acea 
profesiune pe care o poate exercita mai bine spre folosul 
său şi al societăţii. 

Orientarea şcolară şi profesională se bazează pe 
cunoaşterea capacităților individului, pe cunoaşterea 
specificului profesiunii, a situaţiei cererii de forţă de 
muncă în domeniul respectiv şi pe realizarea unui acord 
între toate aceste elemente. 

2. CLASA DE ELEVI CA GRUP EDUCAŢIONAL. 
SINTALITATEA CLASEI DE ELEVI 

Grupul este o pluralitate dinamică de persoane între 
care există mai multe tipuri de relaţii, cu influenţe multiple 
asupra membrilor săi. 

Clasa de elevi este un grup şcolar formal în cadrul 
căruia se pot forma microgrupuri (grupuri informale). 
Grupurile formale sunt organizate oficial, relaţiile dintre 
membrii grupurilor fiind reglementate de anumite norme. 
Clasa de elevi este un grup angajat în activităţi cu 
obiective comune, ce creează relaţii de interdependenţă 
funcţională între membrii săi. Grupurile informale sau 
microgrupurile (de studiu, de joacă, de prieteni) nu sunt 
instituţionalizate, ci sunt formate pe baza unor interese 
comune (afective, culturale, biologice). Ele apar în 
interiorul grupurilor formale şi întreţ în relaţii îi cu alte 
grupuri sau microgrupuri. 

Atât grupurile formale cât şi cele informale sunt 
conduse de lideri. In funcţie de stilul de conducere 
adoptat, liderii pot fi: 

autoritari (cu atitudine de comandă; dau ordine şi cer 
să fie executate) 

de tip democratic (cooperanţi, consultă membrii 


grupului în luarea deciziilor) 

de tip laissez-faire (lasă totală libertate membrilor 
grupului, produc anarhie şi activităţi dezorganizate). 

Clasa de elevi este un grup social cu un înalt grad de 
socializare, de instruire, de dezvoltare şi formare a 
personalităţii elevilor. În cadrul grupului, liderii acţionează 
pentru realizarea scopurilor şi asigurarea coeziunii 
grupului. 

Intre membrii clasei de elevi, ca grup socio-educativ, 
se stabilesc relaţii de tip formal şi informal, care la rândul 
lor îmbracă mai multe forme: 

Relaţiile de comunicare se manifestă în schimbul de 
păreri, idei, convingeri şi concepţii şi în rezolvarea de 
probleme. Acest tip de relaţii îi favorizează coeziunea 
grupului. 

Relaţii de cunoaştere şi intercunoaştere a trăsăturilor 
de voinţă şi de caracter, a comportamentului. 

Relaţiile  afectiv-simpatetice de preferinţă, de 
respingere sau de indiferenţă, care pot stimula sau 
perturba starea de spirit şi randamentul grupului. 

Aceste relaţii interpersonale se manifestă, pe de o 
parte în atitudinea unui membru al colectivului faţă de 
elevi, faţă de ceilalţi, iar pe de altă parte, în atitudinea 
grupului faţă de el. 

In cadrul clasei de elevi, ca grup socio-educativ, 
fiecare elev este atât obiect cât şi subiect al educaţiei. 
Asupra fiecărui elev se exercită influenţa grupului, dar în 
acelaşi timp fiecare elev îi influenţează pe ceilalţi prin 
acţiunile sale conferite de sarcinile pe care le are de 
îndeplinit în clasă. Deci, climatul psihosocial al grupului 
şcolar influenţează formarea personalităţii elevilor sub 
toate aspectele sale. 

Asupra grupului acţionează atât factori externi cât şi 
factori interni. Aceştia influenţează formarea elevilor şi 
coeziunea grupului şcolar. De regulă, factorii externi 
acţionează prin intermediul factorilor interni, oferind 
condiţiile de manifestare a acestora şi sunt constituiți din: 

stilul de conducere al învăţătorului/dirigintelui care 


trebuie să fie de tip democratic; 

normele după care se conduce grupul (trebuie să 
formulaţi împreună cu elevii pe baza regulamentului şcolar 
şi nu impuse de învăţător/diriginte); 

rolul pe care îl are fiecare în cadrul grupului. Factorii 
interni sunt: 

de natură socioafectivă: interesul, atracţia şi mândria 
fiecăruia de a face parte din grup; 

factori socio-cooperatori, manifestaţi în rolul fiecărui 
elev pentru realizarea scopurilor grupului şi în stilul de 
conducere. 

Dinamica clasei de elevi ca grup socio-educativ este 
asigurată de propunerea şi realizarea unor scopuri cum ar 
fi: organizarea unor excursii, a unor vizite la muzee, a unor 
activităţi  cultural-sportive. Realizarea unor asemenea 
scopuri produce elevilor plăcere şi bucurie, îi mobilizează 
să coopereze şi să participe la realizarea scopului propus. 

Structura, coeziunea şi dinamica unui grup îi conferă 
acestuia o notă distinctă, care îl deosebeşte de celelalte 
grupuri, rezultând ceea ce numim sintalitatea grupului de 
elevi. 


a, CONSILIEREA PSIHOPEDAGOGICĂ. 
ORIENTAREA ŞCOLARĂ ŞI PROFESIONALĂ: 
FUNDAMENTE, OBIECTIVE, CONŢINUTURI, 


METODOLOGIE, CADRUL INSTITUŢIONAL (CENTRE ŞI 
CABINETE DE ASISTENŢĂ  PSIHOPEDAGOG llă A 
ELEVILOR, CADRELOR DIDACTICE ŞI PĂRINŢILOR) 

Activităţile de consiliere psihopedagogică presupun 
un demers educaţional formativ centrat pe valorificarea 
capacităţilor şi disponibilităţilor individuale ale persoanei. 
Consilierea psihopedagogică are menirea să faciliteze 
învăţarea de către fiecare persoană a unor deprinderi şi 
abilităţi care să-i permită adaptarea permanentă la 
solicitările realităţii. 

Consilierea educaţională sau psihopedagogică este 
un tip de consiliere care urmăreşte abilitarea persoanei 
pentru a-şi asigura funcţionarea optimă prin realizarea 
unor schimbări evolutive ori de câte ori situaţia o cere, 


având la bază un model psihoeducaţional al formării şi 
dezvoltării personalităţii umane. 

Beneficiarii activităţilor de consiliere 
psihopedagogică sunt toţi cei aflaţi la un moment dat în 
ipostaza de elev. Obţinerea unei eficienţe crescute în 
învăţare reclamă sprijinul şi îndrumarea consilierilor 
educaţionali. 

Consilierea psihopedagogică presupune sprijin şi 
îndrumare pentru învăţarea unor deprinderi, abilităţi, 
competenţe prin care persoana să facă faţă cu succes 
solicitărilor vieţii: 

Îndrumă şi sprijină persoana pentru a învăţa să 
prevină eventualele situaţii de criză în care s-ar putea afla 
la un moment dat, să ştie cum să îşi pună în valoare 
disponibilităţile şi resursele pentru a se adapta optim la 
realitate; 

ajută oamenii să înveţe să găsească soluții 
acceptabile tuturor problemelor cu care se confruntă, 
dezvoltându-le ideea că stă în puterea lor să facă acest 
lucru. 

Sarcina consilierului educaţional nu este aceea de a 
instrui ci aceea de a sprijini oamenii să se ajute singuri în 
rezolvarea problemelor în asigurarea dezvoltării propriei 
personalităţi. Consilierul educaţional nu are soluţii 
prestabilite al căror succes este garantat necondiţionat ci 
într-o situaţie dată ajută persoana în cauză să găsească 
soluţia cea mai bună pentru rezolvarea propriei probleme. 

Conştientizarea de către fiecare persoană a propriilor 
capacităţi şi disponibilităţi şi cultivarea dorinţei de a se 
manifesta liber, autonom, independent sunt condiţii 
esenţiale ale trăirii unei vieţi plină de sens, însoţită de 
sentimentul auto-împlinirii. 

Orientarea şcolară şi profesională se referă la 
ansamblul activităţilor educaţional-formative prin care se 
acordă sprijin, ajutor şi îndrumare în alegerea studiilor şi a 
profesiilor care se potrivesc, în cea mai mare măsură, cu 
structura personalităţii fiecăruia şi răspund cerinţelor 
societăţii. Se focalizează în special pe îndrumarea 


persoanei pentru a obţine o calificare necesară exercitării 
unei ocupaţii. 

Lumea muncii, a profesiilor şi ocupaţiilor a cunoscut 
în ultimul timp o dinamică accentuată, fără precedent, 
determinată de factori de natură social economică şi 
psihologică. Societatea evoluează, cerinţele ei sunt tot mai 
diverse şi mai schimbătoare astfel încât se impune 
pregătirea tinerei generaţii, şi nu numai a ei, pentru a se 
adapta acestor solicitări. 

Consilierea şi orientarea şcolară şi profesională sunt 
direcționate de mai multe principii: 

Caracterul diferențiat şi individualizat al consilierii şi 
orientării; 

Structurarea consilierii şi orientării pe cunoaşterea 
personalităţii elevilor; 

Cunoaşterea climatului psihosocio - cultural şi 
comportamental în care s-a format şi se dezvoltă 
personalitatea celui consiliat; 

Formarea personalităţii ca proces continuu de 
construcţie şi reconstrucţie a structurilor psihofizice care 
determină gândirea şi comportamentul omului sub 
influenţa mediul psihosocio - cultural şi educaţional; 

Managementul consilierii şi orientării de către şcoli, 
licee şi Centre Judeţene de Asistenţă Psihopedagogică, pe 
baza autocunoaşterii şi autoorientării. 

Obiectivele orientării şcolare şi profesionale trebuie 
să fie: 

cunoaşterea profilului aptitudinal şi aspiraţional al 
elevilor (trebuie să ştim ce sunt, pot şi speră să devină 
elevii noştri); 

Informarea adecvată a elevilor cu privire la orizontul 
devenirii profesionale; 

conexarea adecvată a intereselor personale cu lumea 
profesiunilor, cu evoluţiile şi dinamica acestora. 

Consilierea pentru orientarea şcolară cuprinde: 

testarea nivelului de cunoştinţe, deprinderi, abilităţi, 
aptitudini, interese profesionale prin: probe de examen, 
teste chestionare de personalitate; 


Informaţii cu privire la unităţile şcolare, potrivit 
resurselor de care dispune elevul respectiv; 

Îndrumări privind alegerea formei de învăţământ 
potrivită nivelului de cunoştinţe, deprinderi, aptitudini şi 
interese profesionale. Consilierea pentru orientare 
profesională urmează după orientarea şcolară şi se 
bazează pe modul de integrare a elevului în forma de 
învățământ recomandată. Ea se realizează prin: 

Informații oferite elevului despre piața muncii, 
mecanismele ei de funcționare, mobilitatea profesiilor, 
posibilități de încadrare, perspective; 

nivelul de cunoştinţe, deprinderi şi aptitudini al 
elevului raportat la cerințele meseriei pentru care vrea să 
se pregătească; 

condiţiile locului de muncă şi contraindicaţiile sale; 

posibilităţi de pregătire pentru profesia aleasă; 

participarea părinţilor la şedinţele de consiliere 
profesională alături de profesori de specialitate şi 
specialişti din producţie; 

confruntarea resurselor fizice şi intelectuale ale 
elevului cu cerinţele profesiei pentru care optează; 

consilierea pentru auto-orientare profesională, pe 
baza  conştientizării posibilităților de care dispune, 
raportate la piaţa muncii. 

Metode şi tehnici de consiliere şi orientare şcolară şi 
profesională: 

convorbiri individuale şi în grup; 

studii de caz; 

dezbateri organizate pentru rezolvarea de probleme 
şi pentru rezolvarea conflictelor; 

teste, chestionare, inventare de personalitate; 

proiecte individuale sau de grup; 

monografii şi nomenclatoare profesionale; 

vizite la expoziţii, întreprinderi, instituţii; 

vizionări de filme; 

exerciţii de autoevaluare a cunoştinţelor, priceperilor, 
abilităţilor; 

sugestia, sfatul, îndemnul, interviul; 


mass-media, brainstormingul, simularea; 

demonstraţii, jocul de rol, modelarea etc. 

fişe de observare a comportamentului. 

Cadrul instituţional în cadrul căruia se realizează 
consilierea şi orientarea şcolară şi profesională este 
alcătuit din: 

Centrele judeţene de asistenţă psihopedagogică din 
şcoli; 

Cadrele didactice şi directorii unităților de 
învățământ; 

Casele Județene ale Corpului Didactic; 

Întreprinderi şi instituții; 

Mass-media; 

Comunitatea locală. 

4. DOCUMENTE UTILIZATE ÎN MANAGEMENTUL 
CLASEI DE ELEVI: PLANUL ACTIVITĂȚII EDUCATIVE (PE 
CICLU, AN, SEMESTRU), FIŞA DE CARACTERIZARE 
PSIHOSOCIO-PEDAGOGICĂ A CLASEI DE ELEVI; FIŞA 
DE CARACTERIZARE PSIHOPEDAGOGICĂ A ELEVULUI 

In managementul clasei de elevi 
învăţătorul/dirigintele utilizează documente cuprinse în 
caietul învăţătorului/dirigintelui: 

planificarea activităţii educative; 

catalogul clasei; 

numele cadrelor didactice care predau la clasa 
respectivă; 

consiliul de conducere al clasei; 

orarul clasei; 

comitetul de părinţi cu atribuţiile lui; 

planul de colaborare educativă cu familia şi de 
consiliere psihopedagogică prin lectorate; 

planul de consiliere şi orientare şcolară şi 
profesională; 

fişa de caracterizare a clasei; 

fişa de caracterizare psihopedagogic a a fiecărui elev. 

Planul de colaborare educativă şi de consiliere 
psihopedagogică a familiei poate cuprinde: 

vizite la domiciliul elevilor, şedinţe de instruire a 


părinţilor cu teme date (De ce devin copiii capricioşi; 
Regimul zilnic de viaţă al copilului; Cum ajutăm copiii să 
înveţe; Banii de buzunar; Rolul şi funcţia educativă a 
familiei etc.). 

Planul de consiliere şi orientare şcolară şi 
profesională va cuprinde: 

planificarea vizitelor la întreprinderi şi instituţii, 
întâlniri cu specialişti din diferite domenii, vizitarea unor 
expoziţii cu caracter tehnic şi artistic, excursii, informarea 
elevilor asupra pieţei muncii din zona respectivă, studierea 
de monografii profesionale, colaborarea cu Centrele şi 
Cabinetele de asistenţă psihopedagogică pentru elevi şi 
cadrele didactice. 

Fişa de caracterizare a clasei de elevi se alcătuieşte 
de către învăţător/diriginte la începutul fiecărui semestru. 
Fişa poate avea următoarea structură: 

numărul elevilor (fete, băieţi), elevi cu probleme de 
sănătate fizică şi mentală, situaţia la învăţătură la 
disciplinele fundamentale, elevi cu aptitudini speciale, 
elevi cu rezultate deosebite la învăţătură, elevi rămaşi în 
urmă la învăţătură, cauzele insuccesului şcolar, stilul 
muncii individuale ale elevilor, microgrupurile, liderii 
acestora, elevi izolaţi, disciplina clasei, elevi care ridică 
probleme de disciplină, dinamica grupului de elevi, măsuri 
educative pentru semestrul respectiv. 

Fii şa de observare şi caracterizare psihopedagogică 
a elevului poate conţine: 

date generale despre elev; date despre familie; 
dezvoltarea fizică şi date medicale; particularităţi psihice 
(atenţia, spiritul de observație, memoria, gândirea, 
temperamentul, atitudinea faţă de muncă, faţă de sine şi 
societate, abateri disciplinare, integrarea în clasa de 
elevi); concluzii psihopedagogice (aspecte pozitive, aspecte 
negative, recomandări privind stilul de învăţare şi 
trăsăturile de caracter); orientarea şcolară şi profesională 
(obiecte de studiu cu cele mai bune rezultate, inteligenţa, 
aptitudinile, aspiraţiile profesionale). 

5. PARTENERIAT ŞI COOPERARE ÎN DOMENIUL 


CONSILIERII 

Şcoala şi cadrele didactice sunt printre cei mai 
importanţi factori de realizare a consilierii şi orientării 
şcolare şi profesionale. Elevul petrece cea mai mare parte 
din timpul evoluţiei sale intelectuale, morale şi 
profesionale în cadrul şcolii, în interacţiune cu cadrele 
didactice. Un rol deosebit în realizarea consilierii şi a 
orientării şcolare şi profesionale îl are învățătorul sau 
dirigintele clasei. 

Familia este primul factor educativ iar influenţa sa 
este hotărâtoare în evoluţia tânărului. Uneori, datorită 
necunoaşterii, familia nu contribuie la o bună şi corectă 
orientare şcolară şi profesională a propriilor copii. Având 
în vedere influenţa socioeducaţională puternică a familiei, 
şcoala şi cadrele didactice alături de alţi factori educativi 
trebuie să îndrume şi să consilieze familia pentru ca 
aceasta să contribuie alături de ei la o orientare şcolară şi 
profesională eficientă a copiilor. 

Organizațiile de tineret, fundaţiile şi ONG-urile, prin 
caracteristicile şi funcţiile educative pe care le au pot, 
alături de şcoală şi familie, să contribuie la orientarea 
şcolară şi profesională a elevilor. De asemenea legătura 
organizaţiilor cu unităţile social-economice le poate 
determina pe acestea să ofere sponsorizări învăţământului. 

Organismele şi societăţile economico-sociale de stat, 
mixte sau particulare sunt beneficiari ai învăţământului. 
Pentru ca aceştia să poată primi forţa de muncă şi 
specialişti de calitate, este necesar ca împreună cu şcoala 
să contribuie la orientarea şcolară şi profesională a tinerei 
generaţii prin prezentarea profesiilor în mass-media, prin 
reclame, monografii profesionale, prin întâlniri ale 
specialiştilor cu elevii etc. Sponsorizarea unităţilor de 
învăţământ poate ajuta realizarea obiectivelor orientării 
şcolare şi profesionale. 

Prin mijloacele pe care le deţine, forţa de pătrundere 
şi influențare a mesajului audio-vizual, mass-media alături 
de Internet reprezintă forţe eficiente de consiliere în 
realizarea obiectivelor orientării şcolare şi profesionale. 


Mass-media şi Internetul pot prezenta şcolile şi unităţile 
social-economice în toată diversitatea lor, pot prezenta 
expuneri ale unor specialişti privind locul, rolul şi valoarea 
economică şi socială a unităţilor de profil şi a profesiunilor 
specifice,  informând,  conştientizând şi influențând 
tineretul privind orientarea sau, după caz, reorientarea 
şcolară şi profesională în condiţiile economiei libere. 

Pentru ca tânărul să poată face cea mai bună alegere 
în ceea ce priveşte şcoala şi profesia are nevoie de o 
consiliere specializată care îi poate fi oferită de 
Laboratoarele de consiliere şi orientare şcolară şi 
profesională, încadrate cu psihologi, pedagogi, medici şi 
specialişti în asistenţa socială şi înzestrate cu mijloacele 
necesare de cunoaştere adecvată a individualităţii tinerilor. 
Acţiunea de consiliere şi orientare şcolară şi profesională 
poate fi realizată şi de psihologii şcolari, eventual în 
colaborare cu alţi specialişti, medicul şi asistentul social 
şcolar etc., care acţionează în cadrul unui cabinet cu 
înzestrare şi funcţionalitate adecvate. 

UZUMCORINA, profesor, inspector  I.S.J. Arad 
IANCIC GABRIELA, profesor, Liceul Pedagogic „Dimitrie 
Țichindeal Arad 

XVI. CONSILIEREA. MANAGEMENTUL CLASEI 


DE ELEVI 
(numai pentru gradul II) 
6. Delimitarea conceptelor: managementul 


organizației şcolare, managementul clasei, microgrup 
şcolar, consiliere, orientare şcolară şi profesională. 

7. Clasa de elevi ca grup educaţional. sintalitatea 
clasei de elevi. 

8. Consilierea psihopedagogică. orientarea şcolară şi 
profesională: fundamente, obiective, conţinuturi, 
metodologie, cadrul instituţional (centre şi cabinete de 
asistenţă psihopedagogică a elevilor, cadrelor didactice şi 
părinţilor). 

9. Documente utilizate în managementul clasei de 
elevi: planul activităţii educative (pe ciclu, an, semestru), 
fişa de caracterizarepsiho socio-pedagogică a clasei de 
elevi; fişa de caracterizare psihopedagogică a elevului. 

10. Parteneriat şi cooperare în domeniul consilierii. 

1. DELIMITAREA CONCEPTELOR: 
MANAGEMENTUL ORGANIZAȚIEI ŞCOLARE, 
MANAGEMENTUL CLASEI, MICROGRUP ŞCOLAR, 
CONSILIERE, ORIENTARE ŞCOLARĂ ŞI PROFESIONALĂ 

— Managementul organizației şcolare 

Managementul organizației şcolare reprezintă 
activitatea de conducere globală - optimă - strategică a 
activității de educaţie/instruire, proiectată şi realizată în 
cadrul unităţii de bază a sistemului de învăţământ: 


grădiniţa, şcoala primară, şcoala gimnazială, şcoala 
profesională, liceul, colegiul, facultatea etc. (S. Cristea). 

Problematica managementului organizaţiei şcolare 
presupune definirea instituţiei şcolare ca unitate de bază a 
sistemului de învăţământ. 

Managementul organizației şcolare valorifică 
strategiile diferențiate în funcţie de specificul colectivelor 
didactice şi de elevi şi de particularităţile comunităţii 
educative locale. 

Managementul clasei de elevi presupune abilitatea 
cadrului didactic de a forma la elevi capacităţi de (auto) 
reglare a comportamentului, de a preveni comportamente 
indezirabile, de a soluţiona unele probleme 
comportamentale apărute la un moment dat într-o clasă de 
elevi. Managementul clasei are drept obiective esenţiale: 

Îmbunătăţirea condiţiilor necesare facilitării învăţării 
eficiente; 

creşterea timpului destinat rezolvării, de către elevi, 
a sarcinilor de învăţare şi diminuarea timpului destinat 
controlului comportamentelor neadecvate; 

motivarea elevilor pentru implicarea lor activă în 
activităţi de învăţare; 

prevenirea stresului elevilor şi al cadrelor didactice. 

Argumente pentru abordarea activităţii din clasă din 
perspectiva managementului clasei 

Argumente sociologice: 

situaţiile de instruire, lecţiile, ca forme de organizare 
a procesului de învăţământ, se desfăşoară într-un anumit 
mediu social. Motivarea socială a învăţării, relaţiile 
educaţionale şi edificarea unui climat social sunt domenii 
care nu pot fi ignorate în procesul de proiectare, 
organizare şi conducere a activităţilor educaţionale. 
Performanţele elevilor sunt dependente de mediul social, 
dar şi de tipologia şi structura relaţiilor educaţionale din 
clasa de elevi. În acest sens se evidenţiază: 

dependenţa rezultatelor şcolare individuale de 
performanţa grupului; 

Învăţarea şcolară poate fi considerată un tip de 


învăţare socială. 

profesorul a început să fie considerat «conducător de 
grup», odată cu investigarea unor elemente de sociologie a 
educaţiei. El este preocupat de definirea următoarelor 
aspecte (L. Vlăsceanu): profilul social al grupului; 
identitatea,  sintalitatea şi concepţia grupului despre 
poziţia şi coeziunea sa; climatul emoţional şi moral al 
grupului; atitudinile intelectual-şcolare ale grupului şi ale 
modurilor de rezolvare a problemelor. 

Argumente psihologice: 

formarea abilităților participative ale elevilor, 
dezvoltarea aptitudinilor creative şi stimularea 
aptitudinilor libere şi pline de promptitudine nu pot fi 
realizate decât în prezenţa unei consilieri atente din partea 
psihologiei. Situaţiile de instruire apreciate ca intervenţii 
asupra personalităţii umane în devenire au drept scop 
ajutarea elevilor pentru dobândirea capacităților 
rezolutive, necesare atât în soluționarea problemelor 
personale, cât şi a celor care privesc adaptarea socială. Se 
desprinde necesitatea plasării elevilor în centrul unor 
experienţe integrale de studiu, învățare, trăire, 
comunicare, evaluare; 

din perspectiva argumentării psihologice, 
determinante sunt relaţiile stabilite cu următoarele ramuri 
subiacente: psihologia generală, psihologia dezvoltării, 
psihologia genetică, psihologia socială, psihologia 
cognitivă, psihologia educației; 

In cadrul vieţii şcolare, adaptarea elevului la cadrele 
instituționale şi organizaționale de aici se derulează şi prin 
procedee psihologice, diferențiate nivelar: 

primul nivel: aspectul exterior, care poate să fie 
descris ca o învăţare socială şi ca un comportament social, 
desfăşurat prin intermediul contactelor sociale şcolare; 

al doilea nivel: aspectul interior, ca o internalizare a 
unei sinteze de influenţe sociale exterioare, conjugate cu 
dispoziţiile psihice interne, stabilite faţă de 
comportamentul social. 

Argumente manageriale: 


cuvântul „management” se suprapune ca sferă 
explicativă şi de definiţie cu următoarele concepte: 
supraveghere-supraveghetor, conducere-lider, a executa- 
executor, organizare-organizator, administrare- 
administrator, direcţiune-director, control-controlor, 
şefguvernator (în sensul  latinescului  „gubernator”, 
cârmaciul unei nave, omul care se asigură că nava 
păstrează direcţia bună); 

semantica termenului „management” încurajează 
asocierea sau chiar identificarea cu sensul de „reuşită” 
într-un domeniu al vieţii sociale, de la afaceri şi până la 
propria personalitate. Procesul de învăţământ are drept 
scop asigurarea nivelului de reuşită minimală pentru 
fiecare elev în parte, în planul formării personalităţii sale, 
dar şi atingerea unei reuşite educaţionale, din perspectiva 
cadrului didactic; 

activitatea educativă nu este o simplă transmitere de 
date, ci, înainte de toate, conducerea (în sens cibernetic) 
unui proces complex de generare de comportamente 
durabile, motivate, finalizate şi integrate (A. Pavel); 

managementul clasei trebuie să devină o componentă 
intrinsecă ştiinţelor pedagogice, în directă 
interdependenţă cu teoria instruirii, în măsura în care 
actul educativ se manifestă ca act de conducere, aflat într- 
o solidă unitate cu toţi factorii, cu toate funcţiile şi cu toate 
principiile care îl determină. 

Argumente organizaționale: 

Caracteristicile comune care atestă apartenenţa 
organizaţională a grupului şcolar sunt: 

numărul mare de elevi ce se află în interacţiune; 

desfăşurarea activităţii organizate în scop comun: 
informarea, formarea, educarea şi devenirea 
personalităţilor în formare ale copiilor; 

asocierea dirijată: constituirea clasei de elevi e 
realizată de serviciile de secretariat, orientată de cadrul 
didactic în faza de consolidare, ori dirijată şi condusă prin 
majoritatea demersului cadrului didactic în toate cazurile 
de instruire curentă; 


structura de statute şi roluri dezvăluie, pe de o parte, 
discriminarea rolul profesorului/rolul elevului, iar pe de 
altă parte, variabilitatea rolurilor din grupul de elevi; 

organizaţia clasă este o configuraţie la fel de 
complexă ca oricare alta, evolutivă şi dinamică, prin faptul 
că se construieşte permanent în urma acţiunii concertate a 
celor implicaţi aici. 

Argumente epistemice: 

modificările radicale survenite în interpretarea 
fenomenului gândirii umane, apariția mediului inteligent, 
intersecția de natură cognitivă dintre trăsăturile mediului 
natural şi cele ale mediului informaţional; 

epistemologia socială este înțeleasă ca fiind un 
instrument de lucru pentru organizarea managementului şi 
pentru şi pentru controlul tezaurului cunoaşterii umane. 

Argumente istorice: 

acţiunile practice şi ideile despre conducerea 
învăţământului şi a clasei au fost prezente perpetuu în aria 
istoricului pedagogiei, începând cu Socrate, Platon, 
Aristotel şi continuând cu Comenius, Pestalozzi, Herbart şi 
alţii; 

Comenius este primul care evidenţiază explicit 
multitudinea de variabile corespunzătoare conducerii 
colectivului de elevi, dispuse şi integrate într-un sistem 
coerent; 

Freinet defineşte pedagogia ca ştiinţă a conducerii 
unei clase în vederea unei instrucţii şi educaţii optimale a 
copiilor care o compun. 

Sructura dimensională a managementului clasei 

Dimensiunea ergonomică: 

dispunerea mobilierului în sala de clasă: atributele 
moderne ale mobilierului sălii de clasă (Ullich): 


simplitatea, funcţionalitatea, durabilitatea, 
instrucţionalitatea, modularitatea; 
vizibilitatea; 


pavoazarea sălii de clasăvariabile de mediu cultural- 
estetic ale clasei de elevi; 
Dimensiunea socială: 


analiza clasei de elevi din perspectivă sociologică 
reprezintă asocierea dintre clasa de elevi şi grup social; 
clasa ca grup socialdefiniţia dată de Mielu Zlate grupului- 
clasă: „ansambluri de indivizi (elevi), constituite istoric, 
între care există diverse tipuri de interacţiune şi relaţii îi 
comune determinate”; 

Dimensiunea normativă: 

La baza construcţiei grupului - clasă stau unele 
seturi de norme, reguli, care vor regla întreaga 
desfăşurare a activităţii şcolare cotidiene. 

normele în clasa de elevi: 

normele explicite: norme constitutive (decurg din 
caracteristicile procesului de predare-învăţare şi de 
transmitere a valorilor cunoaşterii) şi normele 
instituţionale (decurg din prezentarea instituţiei şcolare ca 
instituţie socială); 

normele  implicitenormele ascunse, care se 
construiesc în cadrul grupului, produse de viaţa în comun 
a grupului; 

legătura dintre normele clasei - cultura şcolară: 

constituirea culturii normative implicite este legată şi 
de percepţia membrilor grupului faţă de normele şcolare 
explicite menţionate în regulamente şcolare; 

presiunea exercitată de către cultura normativă 
şcolară asupra normelor din clasă poate determina fie un 
comportament grupal adaptativ, fie o destructurare şi o 
scindare a clasei respective; fără o corelaţie bună între 
cele două paliere normative pot apărea clase în derivă 
interiorizarea normelor explicite, astfel încât acestea să 
devină normele grupului; 

Integrarea elementelor culturii normative implicite în 
procesul de favorizare şi consolidare a culturii normative 
explicite; 

existenţa divergenţelor între cultura profesorilor şi 
cea a elevilorla nivelul elevilor, cultura implicită dezvoltă o 
serie de strategii de supravieţuire, care cuprind o 
multitudine de elemente de identificare, de descoperire şi 
de angajare cu ajutorul unor competenţe sociale, în 


adaptarea la exigenţele normativităţii explicite; 

Dimensiunea operaţională: 

modalităţi de rezolvare a situaţiilor de criză: 
proceduri şi strategii de intervenţie ale cadrului 
didactidocalizarea pe  varierea eficientă a raportului 
recompensă/ sancţiune; 

Investigaţiile moderne oferă spre selecţie cadrelor 
didactice o serie de strategii de intervenţie. 

strategia de dominareaplicarea pedepsei, 
comportamente profesorale de prestigiu şi autoritar; 

negocierea explicită  (consensuală, deschisă) şi 
implicită (ascunsă); 

fraternizareaneputinţa de dominare a cadrului 
didactic, convertită într-o formă de „alint pedagogic”; 
cadrul didactic se aliază cu elevii, dând naştere unui 
univers inter-acţional foarte ciudat; 

strategia bazată pe ritual şi rutinăcreează „profesorul 
predictibil”, care-şi fundamentează intervențiile pe 
standardizare şi uniformizare; 

terapia  ocupaţionalăsporeşte dinamica clasei cu 
precădere la nivel fizic, cultivând mişcarea ca formă 
supremă de tratament şi intervenţie în situaţii de abatere 
liniare, dar şi grave; 

strategia de susţinere morală pune pe prim plan 
funcţia moralizatoare a discuţiei directe, asociind reuşita 
şcolară a elevului cu reuşita sa socială. 

conformare şi complianţă comportamentală în clasa 
de elevi: 

conformarea este o preluare a atitudinilor, valorilor, 
credințelor (variabile de tip cultură  normativă) 
caracteristice unui grup, complianţa reprezintă conotaţia 
negativă a conformării, sinonim îndepărtat al obedienței. 

Kalman prezintă stadiile influenţei sociale ca fiind: 

1. complianţă (preluarea unui comportament în 
scopul obţinerii de reacţii favorabile din partea autorităţii); 

2. identificarea (preluarea anumitor norme 
comportamentale cu ajutorul autodefinirii, prin relaţia cu 
cel de la care preia comportamentul); 


3. internalizarea (preluarea anumitor comportamente 
normative aflate în consonanţă cu sistemul axiologic 
personal). 

Microgrupurile: 

sunt grupuri informale, neinstituţionalizate, formate 
pe baza unor interese comune. Ele apar în interiorul 
grupurilor formale şi întreţin relaţii cu alte grupuri sau 
microgrupuri. În funcţie de interesele pe baza cărora s-au 
format microgrupurile pot fi: de studiu, de joacă, de 
prieteni etc. 

Consilierea: 

vine în sprijinul copiilor, al adolescenților, al 
părinţilor şi al educatorilor prin explicarea motivelor care 
conduc la  delincvenţă, abateri comportamentale, 
relaţionare  deficientă, dificultăţi în învăţare şi, prin 
procese acţionale, ajută la găsirea soluţiilor viabile, optime 
pentru rezolvarea acestora. Scopurile consilierii se ating 
prin informații, discuții de  lămurire, încurajare, 
prelucrarea în comun a deciziilor. Etapele consilierii: 

explicarea dorințelor; 

prezentarea căilor de rezolvare; 

culegerea de informaţii relevante; 

evaluarea în comun a informaţiilor; 

prelucrarea criteriilor decizionale; 

susţinerea în procesul de decizie; 

oferta de sprijin. 

— Orientarea şcolară şi profesională este un sistem 
de acţiuni şi măsuri prin care un individ sau un grup de 
indivizi este ajutat să-şi aleagă şcoala, respectiv 
profesiunea, potrivit atât cu înclinațiile şi aptitudinile 
proprii, cât şi cu cerinţele sociale. 

Deci, orientarea şcolară şi profesională se constituie 
ca un sistem coerent şi dinamic de principii, acţiuni şi 
măsuri prin care un individ sau un grup sunt îndrumați să- 
şi aleagă o anumită şcoală şi pentru o anumită profesie 
dată de o anumită şcoală, corespunzător înclinațiilor, 
aptitudinilor şi aspirațiilor proprii, în scopul dezvoltării 
personalităţii, respectiv al pregătirii pentru o anumită 


profesie şi pentru integrarea social-utilă. 

Multe dicționare definesc separat noţiunea de 
orientare şcolară şi pe cea de orientare profesională. Cele 
două componente ale orientării şcolare şi profesionale se 
realizează atât una în continuarea celeilalte, cât şi în 
interacţiune. 

Orientarea şcolară este acţiunea de îndrumare a 
elevului spre acel tip de şcoală, existent în sistemul de 
învăţământ al unei ţări, care-i asigură dezvoltarea maxim a 
a personalităţii sale. Orientarea şcolară este componenta 
necesară, pregătitoare pentru preorientarea şi orientarea 
profesională. Ea se realizează îndeosebi în şcoala primară 
şi în gimnaziu. 

La rândul ei, orientarea profesională este definită ca 
o activitate bazată pe un sistem de principii, metode şi 
procedee prin care omul este ajutat să-şi aleagă acea 
profesiune pe care o poate exercita mai bine spre folosul 
său şi al societăţii. 

Orientarea şcolară şi profesională se bazează pe 
cunoaşterea capacităților individului, pe cunoaşterea 
specificului profesiunii, a situaţiei cererii de forţă de 
muncă în domeniul respectiv şi pe realizarea unui acord 
între toate aceste elemente. 

2. CLASA DE ELEVI CA GRUP EDUCAŢIONAL. 
SINTALITATEA CLASEI DE ELEVI 

— Grupul este o pluralitate dinamică de persoane 
între care există mai multe tipuri de relaţii, cu influenţe 
multiple asupra membrilor săi. Clasa de elevi este un grup 
şcolar formal în cadrul căruia se pot forma microgrupuri 
(grupuri informale). Grupurile formale sunt organizate 
oficial, relațiile dintre membrii grupurilor fiind 
reglementate de anumite norme. Clasa de elevi este un 
grup angajat în activități cu obiective comune, ce creează 
relaţii de interdependenţă funcțională între membrii săi. 
Grupurile informale sau microgrupurile (de studiu, de 
joacă, de prieteni) nu sunt instituţionalizate, ci sunt 
formate pe baza unor interese comune 

(afective, culturale, biologice). Ele apar în interiorul 


grupurilor formale şi întreţin relaţii îi cu alte grupuri sau 
microgrupuri. 

Atât grupurile formale cât şi cele informale sunt 
conduse de lideri. În funcţie de stilul de conducere 
adoptat, liderii pot fi: 

autoritari (cu atitudine de comandă; dau ordine şi cer 
să fie executate); 

de tip democratic (cooperanţi, consultă membrii 
grupului în luarea deciziilor); 

de tip laissez-faire (lasă totală libertate membrilor 
grupului, produc anarhie şi activităţi dezorganizate). 

Clasa de elevi este un grup social cu un înalt grad de 
socializare, de instruire, de dezvoltare şi formare a 
personalităţii elevilor. În cadrul grupului, liderii acţionează 
pentru realizarea scopurilor şi asigurarea coeziunii 
grupului. 

Între membrii clasei de elevi, ca grup socio-educativ, 
se stabilesc relaţii de tip formal şi informal, care la rândul 
lor îmbracă mai multe forme: 

Relaţiile de comunicare se manifestă în schimbul de 
păreri, idei, convingeri şi concepţii şi în rezolvarea de 
probleme, acest tip de relaţii favorizând coeziunea 
grupului; 

Relaţii de cunoaştere şi intercunoaştere a trăsăturilor 
de voinţă şi de caracter, a comportamentului; 

Relaţiile  afectiv-simpatetice de preferinţă, de 
respingere sau de indiferenţă, care pot stimula sau 
perturba starea de spirit şi randamentul grupului. 

Aceste relaţii interpersonale se manifestă, pe de o 
parte în atitudinea unui membru al colectivului faţă de 
elevi, faţă de ceilalţi, iar pe de altă parte, în atitudinea 
grupului faţă de el. 

În cadrul clasei de elevi, ca şi grup socio-educativ, 
fiecare elev este atât obiect cât şi subiect al educaţiei. 
Asupra fiecărui elev se exercită influenţa grupului, dar în 
acelaşi i timp fiecare elev îi influenţează pe ceilalţi prin 
acţiunile sale conferite de sarcinile pe care le are de 
îndeplinit în clasă. Deci, climatul psihosocial al grupului 


şcolar influenţează formarea personalităţii elevilor sub 
toate aspectele sale. 

Asupra grupului acţionează atât factori externi cât şi 
factori interni. Aceştia influenţează formarea elevilor şi 
coeziunea grupului şcolar. De regulă, factorii externi 
acţionează prin intermediul factorilor interni, oferind 
condiţiile de manifestare a acestora şi sunt constituiți din: 

stilul de conducere al învăţătorului/dirigintelui care 
trebuie să fie de tip democratic; 

normele după care se conduce grupul (trebuie să 
formulaţi împreună cu elevii pe baza regulamentului şcolar 
şi nu impuse de învăţător/diriginte); 

rolul pe care îl are fiecare în cadrul grupului. 

Factorii interni sunt de natură  socioafectivă: 
interesul, atracţia şi mândria fiecăruia de a face parte din 
grup, dar şi factori socio-cooperatori, manifestaţi în rolul 
fiecărui elev pentru realizarea scopurilor grupului şi în 
stilul de conducere. 

Dinamica clasei de elevi ca şi grup socio-educativ 
este asigurată de propunerea şi realizarea unor scopuri 
cum ar fi: organizarea unor excursii, a unor vizite la 
muzee, a unor activităţi cultural-sportive. Realizarea unor 
asemenea scopuri produce elevilor plăcere şi bucurie, îi 
mobilizează să coopereze şi să participe la realizarea 
scopului propus. 

Structura, coeziunea şi dinamica unui grup îi conferă 
acestuia o notă distinctă, care îl deosebeşte de celelalte 
grupuri, rezultând ceea ce numim sintalitatea grupului de 
elevi. 


Ss CONSILIEREA PSIHOPEDAGOGICĂ. 
ORIENTAREA ŞCOLARĂ ŞI PROFESIONALĂ: 
FUNDAMENTE, OBIECTIVE, CONŢINUTURI, 


METODOLOGIE, CADRUL INSTITUŢIONAL (CENTRE ŞI 
CABINETE DE ASISTENŢĂ  PSIHOPEDAGOGICĂ A 
ELEVILOR, CADRELOR DIDACTICE ŞI PĂRINŢILOR) 
Activităţile de consiliere psihopedagogică presupun 
un demers educaţional formativ centrat pe valorificarea 
capacităţilor şi disponibilităţilor individuale ale persoanei. 


Consilierea psihopedagogică are menirea să faciliteze 
învăţarea de către fiecare persoană a unor deprinderi şi 
abilităţi care să-i permită adaptarea permanentă la 
solicitările realităţii. 

Consilierea educaţională sau psihopedagogică este 
un tip de consiliere care urmăreşte abilitarea persoanei 
pentru a-şi asigura funcţionarea optimă prin realizarea 
unor schimbări evolutive ori de câte ori situaţia o cere, 
având la bază un model psihoeducaţional al formării şi 
dezvoltării personalităţii umane. 

Beneficiarii activităţilor de consiliere 
psihopedagogică sunt toţi cei aflat i la un moment dat în 
ipostaza de elev. Obţinerea unei eficienţe crescute în 
învăţare reclamă sprijinul şi îndrumarea consilierilor 
educaţionali. Consilierea psihopedagogică: 

presupune sprijin şi îndrumare pentru învăţarea unor 
deprinderi, abilităţi, competenţe prin care persoana să 
facă faţă cu succes solicitărilor vieţ îi; 

Indrumă şi sprijină persoana pentru a învăţa să 
prevină eventualele situaţii de criză în care s-ar putea afla 
la un moment dat, să ştie cum să îşi pună în valoare 
disponibilităţile şi resursele pentru a se adapta optim la 
realitate; 

ajută oamenii să înveţe să găsească soluții 
acceptabile tuturor problemelor cu care se confruntă, 
dezvoltându-le ideea că stă în puterea lor să facă acest 
lucru. 

Sarcina consilierului educaţional nu este aceea de a 
instrui, ci aceea de a sprijini oamenii să se ajute singuri în 
rezolvarea problemelor în asigurarea dezvoltării propriei 
personalităţi. Consilierul educaţional nu are soluţii 
prestabilite al căror succes este garantat necondiţionat, ci 
într-o situaţie dată ajută persoana în cauză să găsească 
soluţia cea mai bună pentru rezolvarea propriei probleme. 

Conştientizarea de către fiecare persoană a propriilor 
capacităţi şi disponibilităţi şi cultivarea dorinţei de a se 
manifesta liber, autonom, independent sunt condiţii 
esenţiale ale trăirii unei vieţi pline de sens, însoţită de 


sentimentul auto-împlinirii. 

Orientarea şcolară şi profesională se referă la 
ansamblul activităţilor educaţional-formative prin care se 
acordă sprijin, ajutor şi îndrumare în alegerea studiilor şi a 
profesiilor care se potrivesc, în cea mai mare măsură, cu 
structura personalităţii fiecăruia şi răspund cerinţelor 
societăţii. Se focalizează în special pe îndrumarea 
persoanei pentru a obţine o calificare necesară exercitării 
unei ocupaţii. 

Lumea muncii, a profesiilor şi ocupaţiilor a cunoscut 
în ultimul timp o dinamică accentuată, fără precedent, 
determinată de factori de natură social economică şi 
psihologică. Societatea evoluează, cerinţele ei sunt tot mai 
diverse şi mai schimbătoare astfel încât se impune 
pregătirea tinerei generaţii, şi nu numai a ei, pentru a se 
adapta acestor solicitări. 

Consilierea şi orientarea şcolară şi profesională sunt 
direcționate de mai multe principii: 

Caracterul diferențiat şi individualizat al consilierii şi 
orientării; 

Structurarea consilierii şi orientării pe cunoaşterea 
personalităţii elevilor; 

Cunoaşterea climatului  psihosocio-cultural şi 
comportamental în care s-a format şi se dezvoltă 
personalitatea celui consiliat; 

Formarea personalităţii ca proces continuu de 
construcţie şi reconstrucţie a structurilor psihofizice care 
determină gândirea şi comportamentul omului sub 
influenţa mediul psihosocio-cultural şi educaţional; 

Managementul consilierii şi orientării de către şcoli, 
licee şi Centre Judeţene de Asistenţă Psihopedagogică, pe 
baza autocunoaşterii şi autoorientării. 

Obiectivele orientării şcolare şi profesionale trebuie 
să fie: cunoaşterea profilului aptitudinal şi aspiraţional al 
elevilor (trebuie să ştim ce sunt, pot şi speră să devină 
elevii noştri); 

Informarea adecvată a elevilor cu privire la orizontul 
devenirii profesionale; 


conexarea adecvată a intereselor personale cu lumea 
profesiunilor, cu evoluţiile şi dinamica acestora. 

Consilierea pentru orientarea şcolară cuprinde: 

testarea nivelului de cunoştinţe, deprinderi, abilităţi, 
aptitudini, interese profesionale prin: probe de examen, 
teste chestionare de personalitate; 

Informaţii cu privire la unităţile şcolare, potrivit 
resurselor de care dispune elevul respectiv; 

Îndrumări privind alegerea formei de învăţământ 
potrivită nivelului de cunoştinţe, deprinderi, aptitudini şi 
interese profesionale. Consilierea pentru orientare 
profesională urmează după orientarea şcolară şi se 
bazează pe modul de integrare a elevului în forma de 
învățământ recomandată. Ea se realizează prin: 

Informații oferite elevului despre piața muncii, 
mecanismele ei de funcționare, mobilitatea profesiilor, 
posibilităţi de încadrare, perspective; 

nivelul de cunoştinţe, deprinderi şi aptitudini al 
elevului raportat la cerinţele meseriei pentru care vrea să 
se pregătească; 

condiţiile locului de muncă şi contraindicaţiile sale; 

posibilităţi de pregătire pentru profesia aleasă; 

participarea părinţilor la şedinţele de consiliere 
profesională alături de profesori de specialitate şi 
specialişti din producţie; 

confruntarea resurselor fizice şi intelectuale ale 
elevului cu cerinţele profesiei pentru care optează; 

consilierea pentru auto-orientare profesională, pe 
baza  conştientizării posibilităților de care dispune, 
raportate la piaţa muncii. 

Metode şi tehnici de consiliere şi orientare şcolară şi 
profesională: 

convorbiri individuale şi în grup; 

studii de caz; 

dezbateri organizate pentru rezolvarea de probleme 
şi pentru rezolvarea conflictelor; 

teste, chestionare, inventare de personalitate; 

proiecte individuale sau de grup; 


monografii şi nomenclatoare profesionale; 

vizite la expoziţii, întreprinderi, instituţii; 

vizionări de filme; 

exerciţii de autoevaluare a cunoştinţelor, priceperilor, 
abilităţilor; 

sugestia, sfatul, îndemnul, interviul; 

mass-media, brainstormingul, simularea; 

demonstraţii, jocul de rol, modelarea etc. 

fişe de observare a comportamentului. 

Cadrul instituţional în cadrul căruia se realizează 
consilierea şi orientarea şcolară şi profesională este 
alcătuit din: 

Centrele judeţene de asistenţă psihopedagogică din 
şcoli; 

Cadrele didactice şi directorii unităților de 
învățământ; 

Casele Județene ale Corpului Didactic; 

Întreprinderi şi instituţii; 

Mass-media; 

Comunitatea locală. 

4. DOCUMENTE UTILIZATE ÎN MANAGEMENTUL 
CLASEI DE ELEVI: PLANUL ACTIVITĂŢII EDUCATIVE (PE 
CICLU, AN, SEMESTRU), FIŞA DE CARACTERIZARE 
PSIHOSOCIO-PEDAGOGICĂ A CLASEI DE ELEVI; FIŞA 
DE CARACTERIZARE PSIHOPEDAGOGICĂ A ELEVULUI 

In managementul clasei de elevi 
învăţătorul/dirigintele utilizează documente cuprinse în 
caietul învăţătorului/dirigintelui: 

planificarea activităţii educative; 

catalogul clasei; 

numele cadrelor didactice care predau la clasa 
respectivă; 

consiliul de conducere al clasei; 

orarul clasei; 

comitetul de părinţi cu atribuţiile lui; 

planul de colaborare educativă cu familia şi de 
consiliere psihopedagogică prin lectorate; 

planul de consiliere şi orientare şcolară şi 


profesională; 

fişa de caracterizare a clasei; 

fişa de caracterizare psihopedagogic a a fiecărui elev. 

Planul de colaborare educativă şi de consiliere 
psihopedagogică a familiei poate cuprinde: vizite la 
domiciliul elevilor, şedinţe de instruire a părinţilor cu teme 
date: De ce devin copiii capricioşi; Regimul zilnic de viaţă 
al copilului; Cum ajutăm copiii să înveţe; Banii de buzunar; 
Rolul şi funcţia educativă a familiei etc. 

Planul de consiliere şi orientare şcolară şi 
profesională va cuprinde: planificarea vizitelor la 
întreprinderi şi institutii, întâlniri cu specialişti din diferite 
domenii, vizitarea unor expoziții cu caracter tehnic şi 
artistic, excursii, informarea elevilor asupra pieței muncii 
din zona respectivă, studierea de monografii profesionale, 
colaborarea cu Centrele şi Cabinetele de asistență 
psihopedagogică pentru elevi şi cadrele didactice. 

Fişa de caracterizare a clasei de elevi se alcătuieşte 
de către învăţător/diriginte la începutul fiecărui semestru. 
Fişa poate avea următoarea structură: numărul elevilor 
(fete, băieţi), elevi cu probleme de sănătate fizică şi 
mentală, situaţia la învățătură la disciplinele 
fundamentale, elevi cu aptitudini speciale, elevi cu 
rezultate deosebite la învăţătură, elevi rămaşi în urmă la 
învăţătură, cauzele insuccesului şcolar, stilul muncii 
individuale ale elevilor, microgrupurile, liderii acestora, 
elevi izolaţi, disciplina clasei, elevi care ridică probleme de 
disciplină, dinamica grupului de elevi, măsuri educative 
pentru semestrul respectiv. 

Fişa de observare şi caracterizare psihopedagogică a 
elevului poate conţine: date generale despre elev; date 
despre familie; dezvoltarea fizică şi date medicale; 
particularit ăţi psihice (atenţia, spiritul de observaţie, 
memoria, gândirea, temperamentul, atitudinea faţă de 
muncă, faţă de sine şi societate, abateri disciplinare, 
integrarea în clasa de elevi); concluzii psihopedagogice 
(aspecte pozitive, aspecte negative, recomandări privind 
stilul de învăţare şi trăsăturile de caracter); orientarea 


şcolară şi profesională (obiecte de studiu cu cele mai bune 
rezultate, inteligenţa, aptitudinile, aspiraţiile profesionale). 

5. PARTENERIAT ŞI COOPERARE ÎN DOMENIUL 
CONSILIERII 

Şcoala şi cadrele didactice sunt printre cei mai 
importanţi factori de realizare a consilierii şi orientării 
şcolare şi profesionale. Elevul petrece cea mai mare parte 
din timpul evoluţiei sale intelectuale, morale şi 
profesionale în cadrul şcolii, în interacţiune cu cadrele 
didactice. Un rol deosebit în realizarea consilierii şi a 
orientării şcolare şi profesionale îl are învățătorul sau 
dirigintele clasei. 

Familia este primul factor educativ, iar influenţa sa 
este hotărâtoare în evoluţia tânărului. Uneori, datorită 
necunoaşterii, familia nu contribuie la o bună şi corectă 
orientare şcolară şi profesională a propriilor copii. Având 
în vedere influenţa socio-educaţională puternică a familiei, 
şcoala şi cadrele didactice alături de alţi factori educativi 
trebuie să îndrume şi să consilieze familia pentru ca 
aceasta să contribuie alături de ei la o orientare şcolară şi 
profesională eficientă a copiilor. 

Organizațiile de tineret, fundaţiile şi ONG-urile, prin 
caracteristicile şi funcţiile educative pe care le au pot, 
alături de şcoală şi familie, să contribuie la orientarea 
şcolară şi profesională a elevilor. De asemenea legătura 
organizaţiilor cu unităţile social-economice le poate 
determina pe acestea să ofere sponsorizări învăţământului. 

Organismele şi societăţile economico-sociale de stat, 
mixte sau particulare sunt beneficiari ai învăţământului. 
Pentru ca aceştia să poată primi forţa de muncă şi 
specialişti de calitate, este necesar ca împreună cu şcoala 
să contribuie la orientarea şcolară şi profesională a tinerei 
generaţii prin prezentarea profesiilor în mass-media, prin 
reclame, monografii profesionale, prin întâlniri ale 
specialiştilor cu elevii etc. Sponsorizarea unităţilor de 
învăţământ poate ajuta realizarea obiectivelor orientării 
şcolare şi profesionale. 

Prin mijloacele pe care le deţine, forţa de pătrundere 


şi influențare a mesajului audi-vizual, mass-media alături 
de Internet reprezintă forţe eficiente de consiliere în 
realizarea obiectivelor orientării şcolare şi profesionale. 
Mass-media şi Internetul pot prezenta şcolile şi unităţile 
social-economice în toată diversitatea lor, pot prezenta 
expuneri ale unor specialişti privind locul, rolul şi valoarea 
economică şi socială a unităţilor de profil şi a profesiunilor 
specifice,  informând,  conştientizând şi influențând 
tineretul privind orientarea sau, după caz, reorientarea 
şcolară şi profesională în condiţiile economiei libere. 

Pentru ca tânărul să poată face cea mai bună alegere 
în ceea ce priveşte şcoala şi profesia are nevoie de o 
consiliere specializată care îi poate fi oferită de 
Laboratoarele de consiliere şi orientare şcolară şi 
profesională, încadrate cu psihologi, pedagogi, medici şi 
specialişti în asistenţa socială şi înzestrate cu mijloacele 
necesare de cunoaştere adecvată a individualităţii tinerilor. 
Acţiunea de consiliere şi orientare şcolară şi profesională 
poate fi realizată şi de psihologii şcolari, eventual în 
colaborare cu alţi specialişti, medicul şi asistentul social 
şcolar etc., care acţionează în cadrul unui cabinet cu 
înzestrare şi funcţionalitate adecvate. 

UZUMCORINA, profesor, inspector I.S.]. Arad 

PEDAGOGIE ŞI ELEMENIE DE PSIHOLOGIE 

Programa pentru definitivare în învăţământ 
institutori / învăţători 

PRELUARE DE PE INTERNET 

A. PREZENTARE GENERALĂ. COMPETENTE CHEIE 

1. Programa de pedagogie pentru definitivarea în 
învăţământ reprezintă o componentă esenţială a 
curriculum-ului destinat formării continue a învăţătorilor, 
institutorilor cu pregătire medie şi universitară (de scurtă 
durată) care lucrează în învăţământul primar. 

2. Concepţia şi principiile care stau la baza realizării 
ei sunt: 

2.a. continuitatea, reflectată în obiectivele şi 
conținuturile stabilite, asigurându-se atât integrarea 
pregătirii iniţiale din perioada studiilor liceale, cât şi 
formarea / dezvoltarea pentru cariera didactică (gradele 
didactice II şi I); 

2.b. coerenţa, conferită de organizarea şi articularea 
modular-tematică a obiectivelor ariilor de conţinut şi 
referinţelor bibliografice orientate spre a elimina 
repetițiile, interferențele şi contradicţiile 
conceptualmetodologice ale diferitelor abordări, 
respectând însă legitimitatea variatelor puncte de vedere; 

2.c. adecvarea, asigurată prin corelarea şi 
armonizarea obiectivelor şi a conţinuturilor dezvoltate cu 
direcţiile şi programele de reformă educaţională aflate în 


desfăşurare în România; 

2.d. dezvoltarea şi inovarea, satisfăcute prin 
introducerea unor noi teme destinate să iniţieze candidaţii 
în ceea ce semnifică astăzi achiziţie modernă, pozitivă în 
domeniul de referinţă psihopedagogic, să sensibilizeze 
cadrele didactice, învăţători, la problematica tendinţelor 
de inovare a teoriei şi a practicii educaţionale pe plan 
naţional şi internaţional; 

3. Domeniile şi unităţile de competenţă cheie, 
precum şi nivelurile de performanţă vizate de examenul de 
definitivat la disciplina pedagogie - elemente de psihologie 
sunt, în principal următoarele: 

3.1. stăpânirea şi utilizarea adecvată şi argumentată 
a conceptelor, teoriilor, orientărilor şi tendinţelor ştiinţifice 
specifice fiecărei arii tematice stabilite în programă; 

3.2. stăpânirea optimă a capacităţilor de proiectare, 
conducere şi evaluare a proceselor de instruire şi educaţie 
şcolară şi extraşcolară în învăţământul primar; 

3.3. manifestarea unei conduite psihopedagogice 
optim creative în domeniul organizării experienţelor de 
instruire şi învăţare, al interpretării fenomenelor şi 
proceselor educaţionale, al soluționării dificultăţilor de 
transpunere în practica şcolară a teoriilor şi modelelor de 
referinţă în disciplina predată; 

3.4. utilizarea eficientă a metodologiei ştiinţifice 
destinate cunoaşterii şi formării elevilor / grupurilor 
şcolare, comunicării educaţionale eficiente, consilierii 
elevilor şi părinţilor; 

3.5. manifestarea unor atitudini şi motivații pozitive 
fată de evoluţia personalităţii elevului, asigurând astfel 
şanse de acces, de reuşită şi integrare şcolară şi socială 
pentru toţi copiii. 4. Comparativ cu vechea programă de 
definitivare, prezentul corp de teme aduce unele 
ameliorări. Acestea constau în: 

a. restructurarea unor elemente în conţinutul 
temelor, inclusiv introducerea unor concepte noi; 

b. introducerea de noi teme (de exemplu, temele 
vizând sistemul instituţional, managementul clasei de 


elevi); 

c. prezentarea unei bibliografii generale şi tematice 
nerestrictive, conţinând documente legislative şi cu rol 
reglator în învăţământ, cursuri şi monografii, precum şi 
dicţionare, de natură să dezvolte bibliografia ataşată 
fiecărei teme; ea va fi  consultată corespunzător 
solicitărilor din subtematica prezentată. 

B. TEME PENTRU STUDIUL INDIVIDUAL, 
CURSURI, SEMINARII ŞI APLICAŢII 

I. Problematica educaţiei şi a învăţământului în 
societatea contemporană. 

Inovaţie şi reformă în şcoala românească. II. 
Educabilitatea. Factorii devenirii fiinţei umane. 

III. Structura şi dinamica personalităţii. 

IV. Problematica sistemului instituțional şi a 
procesului de învăţământ. 

V. Finalităţile educaţiei. Ideal, scopuri, obiective. 

VI. Învăţarea şcolară. Orientări contemporane în 
teoria şi practica învăţării. 

VII. Probleme teoretice şi practice ale 
curriculumului. Reforma curriculumului în învăţământul 
românesc. 

VIII. Predarea. Orientări contemporane în teoria şi 
practica predării. 

IX. Metodologia şi tehnologia instruirii. Moduri şi 
forme de organizare a activităţilor didactice. X. Evaluarea 
în procesul de învăţământ şi educaţie. 

XI. Proiectarea pedagogică a educaţiei şi instruirii. 
Moduri şi forme de organizare a activităţilor didactice. XII. 
Consilierea. Managementul clasei de elevi. 

C. BIBLIOGRAFIE GENERALĂ 

Legea învăţământului nr. 84/1995, republicată în 
Monitorul Oficial al României, Partea I, nr. 606, 10 
decembrie 1999. 

Legea privind Statutul personalului didactic nr. 
128/1997, Monitorul Oficial al României, partea I, nr. 158. 

MEN, Curriculum Naţional. Planuri - cadru de 
învăţământ pentru învăţământul preuniversitar (coord. D. 


Georgescu, M. Cerchez, M. Singer, L. Preoteasa), Bucure 
şti, Editura Corint, 1999. 

CERGHIT, 1... VLĂSCEANU, L., Curs de pedagogie, 
Bucureşti, 1988. 

COSMOVICI, A., IACOB, L., (coord), Psihologie 
şcolară, laşi, Editura Polirom, 1998. 

CUCOŞ, C. (coord), Psihopedagogie pentru examenul 
de definitivare şi grade didactice, laşi, Polirom, 1998. 

IUCU, B., R, Managementul şi gestiunea clasei de 
elevi - fundamente teoreticometodologice, laşi, Polirom, 
2000. 

IONESCU, M., RADU, I. (coord), Didactica modernă, 
Cluj-Napoca, Dacia, 1995. 

JINGA, I1., ISTRATE, E. (coord), Manual de pedagogie, 
Bucureşti, Editura All, 1998. 

NEAC ŞU, I., Instruire şi învăţare, Bucure şti, EDP 
1999. 

NECULAU, A., COZMA, T., (coord), Psihopedagogie 
pentru examenul de definitivat şi gradul II, laşi, Editura S. 
Haret, 1999. 

CRISTEA, S., Dicţionar de termeni pedagogici, 
Bucureşti, EDP 1998. 

ŞCHIOPU, U., (coord), Dicţionar de psihologie, 
Bucureşti, Editura Babel, 1997. 

D. ANALITICA TEMELOR 

I. Problematica educației şi învăţământului în 
societatea contemporană. Inovaţie şi reformă în şcoala 
românească 

1. Educaţia şi provocările lumii contemporane: criza 
mondială a educaţiei, procese de tranziţie, soluţii generale 
şi specifice. 

2. Educaţia şi dezvoltarea durabilă a societăţii între 
exigenţele prezentului şi cele ale viitorului. Dinamica 
relaţiei educaţie de bază / educaţie permanent a / 
autoeducaţie. 

3. Inovaţie şi reformă în învăţământul primar 
românesc -  finalităţi, tendinţe, politici şi practici 
educaţionale (implicarea părinţilor şi a comunităţii în viaţa 


şcolii). 

4. Managementul schimbărilor în învăţământ. 

5. Alternative la învăţământul primar din România: 
Waldorf, Step by Step. 

BIBLIOGRAFIE: 

Agenţia Naţională Socrates, Combaterea eşecului 
şcolar: o provocare pentru construc ţ ia europeană, 
Bucureşti, Editura Alternative, 1996. 

BÂRZEA, C., Arta şi ştiinţa educaţiei, Bucureşti, EDP 
1995 

BÂRZEA, C., (coord), Reforma învăţământului în 
România: condiţii şi perspective, Bucure şti, Institutul de 
Ştiinţe ale Educaţiei, 1993. 

BOTKIN, J., W, ELMANDIRA, M., MALIIA, M, 
Orizontul fără limite al învăţării, Bucureşti, Editura 
Politică, 1981. 

DAVE, R.H. (şubred), Fundamentele educației 
permanente Bucureşti, EDP 1991. 

CRISTEA, S., Fundamentele pedagogice ale reformei 
învăţământului, EDP, 1994. 

FAURE, E., (şi colab), A învăţa să fii. Un raport 
UNESCO, Bucureşti, EDP 1982 

MARGA, A., Educaţia în tranziţie, Cluj-Napoca, 
Editura Dacia, 1999. 

MIROIU, A., (coord), învăţământul românesc azi. 
Studii de diagnoză, laşi, Editura Polirom, 1998 

NEACŞU, I., (coord.), Şcoala românească în pragul 
mileniului III, Bucureşti, Editura Paideia, 1997. 

PĂUN, E., Educaţia şi dezvoltarea socială în domenii 
ale pedagogiei 

(coord, S., STANCIU) Bucureşti, EDP 1983. 

Xxx, Problematica reformei, Revista de pedagogie, nr. 
1 - 2/1993. 

STANCIU, I., GH., Şcoala şi doctrinele pedagogice în 
secolul XX, Bucureşti, EDP 1995. 

TOMAS, J., Marile probleme ale educaţiei în lume, 
Bucureşti, EDP 1977. 

VĂIDEANU, G., Educaţia la frontiera dintre milenii, 


Bucureşti, Editura Politică, 1988. 

VĂIDEANU, G., UNE SC 0-50-EDUCAŢIE, Bucureşti, 
EDP, 1996. 

VI A SECANU, L., Decizie şi inovaţie în învăţământ, 
Bucureşti, EDP 1979. 

XXX Curriculum Naţional. Cadru de referinţă, MEN - 
CNC, Bucureşti, Editura Corint, 1998. 

XXX Programe şcolare pentru învăţământul primar, 
MEN-CNC, Corint, 1998. 

XXX Planuri-Cadru de învăţământ pentru 
învăţământul preuniversitar MEN, Editura Corint, 
Bucureşti, 1999. 

II. Educabilitatea. Factorii devenirii fiinţei umane 

1. Conceptul de educabilitate. 

2. Teorii privind educabilitatea: teoria ereditaristă, 
teoria ambientalistă, teoria dublei determinări - esenţa 
(mecanisme), limite. 

3. Ereditatea - premisă naturală a dezvoltării psiho- 
individuale. 

4. Mediul-cadrul sociouman al dezvoltării psiho- 
individuale. 

5. Educaţia-factor determinant al dezvoltării psiho- 
individuale. 

6. Specificul influențelor educative şi ale mediului la 
şcolarul mic şi mijlociu. 

BIBLIOGRAFIE: 

Antonesei, L., Paideia. Fundamentele culturale ale 
educaţiei, laşi, Editura Polirom, 1996. 

Birch, A., Hayward, Sh., Diferențe interindividuale, 
Bucureşti, Editura Tehnică, 1999. 

Golu, P, învățare şi dezvoltare, Bucureşti, Editura 
Ştiinţifică şi 

Enciclopedică, 1985. 

Larmat, J., Genetica inteligenţei, Bucureşti, Editura, 
Ştiinţifică şi Enciclopedică, 1977. 

Macovei, E., Educabilitatea (în Pedagogie) Bucureşti, 
EDP R.A., 1997. 

Monteil, J-M., Educaţie şi formare, laşi, Editura 


Polirom, 1997. 

Negreţ I., Educabilitatea (în Manual de pedagogie) 
(coord., I. Jinga, E., Istrate), Bucureşti, Editura All, 1998. 

Oancea Ursu, Gh., Ereditatea şi mediul în formarea 
personalităţii, Timişoara, Editura Facla, 1985. 

Păun, E., Educabilitatea (în Curs de pedagogie), 
(coord I., Cerghit; L., Vlăsceanu), Bucureşti, Universitatea 
Bucureşti, 1988. 

Piaget, J., Biologie şi educaţie, Cluj-Napoca, Editura 
Dacia, 1975. 

Todoran, D., Individualitate şi educaţie, Bucure şti, 
EDP 1974 

III. Structura şi dinamica personalităţii 

1. Conceptul de personalitate: 

Modele de abordare a personalităţii - modelul 
trăsăturilor, modelul factorial, modelul umanist ş. a; 

Structura personalităţii - temperament, aptitudini, 
caracter. Unitatea şi dinamica lor. 

Perspective noi în abordarea structurii personalităţii. 

2. Caracteristicile dezvoltării psihofizice a şcolarului 
mic şi mijlociu. 

3. Dimensiunea creativă a personalităţii. Formare, 
dezvoltare, exprimare, afirmare în plen individual şi social. 

4. Metode şi tehnici de cunoaştere a personalităţii 
şcolarului mic şi mijlociu. 

BIBLIOGRAFIE: 

Allport, G., Structura şi dezvoltarea personalităţii, 
Bucureşti, EDP 1981. 

Cosmovici, A., Iacob, L., Psihologie şcolară, Iaşi, 
Editura Polirom, 1998. 

Crețu, C., Psihopedagogia succesului, Iaşi, Editura 
Polirom, 1997. 

Davitz, G., Ball, S., Psihologia procesului educațional, 
Bucureşti, EDP 1978. 

Nicola, Gr. (coord.), Psihologia socială, Aspecte 
contemporane, laşi. 

Editura Polirom, 1996. 

Oprescu, V., Fundamentele psihologice ale pregătirii 


şi formării didactice, Craiova, Editura Universitaria, 1996. 

Pavelcu, V., Cunoaşterea de sine şi cunoaşterea 
personalităţii, Bucureşti, EDP 1982. 

Popescu-Neveanu, P, Zlate, M., Cre ţ u, T, (sub 
redacţie), Psihologia şcolară, Tipografia Universității, 
Bucureşti, 1987. 

Stoica, A., Creativitatea elevilor - posibilități de 
cunoaştere şi educare, Bucureşti, EDP 1983. 

Şchiopu, U., Verza, E., Psihologia vârstelor. Ciclurile 
vieţii, Bucureşti, EDP, 1995. 

Zlate, M., Fundamentele psihologiei, Bucureşti, 
Editura XXI, 1994. 

Zlate, M., Eul şi personalitatea, Bucureşti, Editura” 
Trei”, 1997. 

IV. Problematica sistemului instituțional de 
învăţământ şi a 

procesului de învăţământ 

9 

1. Sistemul de învăţământ - concept, funcții, 
structura, tendinţe de evoluţie. 

2. Procesul de învăţământ - concept, funcţii, 


structură. Dimensiuni generale (funcțională, structurală, 
operațională). Caracteristici generale (interacțiunea 
învăţător - elev, interdependenţa informativ - formativ, 
reglarea - autoreglarea). Specificul abordării sistemice şi 
comunicaţionale în învăţământul primar. 

3. Analiza procesului de învăţământ la nivelul 
interacțiunii, evaluarea iniţiată - predareânvăţare - 
evaluare. 

4.  Interdependenţa  formal-nonformal-informal la 
nivelul sistemului şi al procesului de învăţământ. 

5. Normativitate în procesul de învăţământ. Sistemul 
principiilor didactice. Fundamente, relevanţa pentru 
învăţământul primar, practica, aplicaţii. 

BIBLIOGRAFIE: 

Agenţia Naţională Socrates, Fişe descriptive ale 
sistemelor educative ale statelor membre în Comunitatea 


Europeană (în Combaterea eşecului şcolaro provocare 
pentru construcția europeană), Bucure şti, Editura 
Alternative, 1996. 

Călin, M., Procesul instructiv - educativ - subsistem 
pedagogic. Perspectiva sistematic structurală şi 
funcțională (în Procesul instructiv-educativ. Instruirea 
şcolară. Analiza multireferenţială), Bucureşti, EDP, 1995 

Călin, M., Normativitatea educației (în Teoria 
educației, fundamentarea epistemică şi metodologică a 
acțiunii educative), Bucureşti, Editura All, 1996. 

Abordarea sistemică a procesului de învățământ (în 
Sinteze pe teme de didactică modernă), Culegere editată 
de revista „Tribuna şcolii”, Bucureşti, 1986, (coord. Radu, 
I.T.) 

Cristea, S., Formele educației. Sistemul de educație, 
în Pedagogie, volumul I, Piteşti, Editura Hardiscom, 1997 

Cucoş, C., Normativitatea activităţii didactice (în 
Pedagogie), Iaşi, Editura Polirom, 1996. 

Ministerul învăţământului, învăţământul din alte ţări, 
Bucureşti, 1990. 

Nicola, I., Procesul de învăţământ (în Pedagogie), 
Bucureşti, EDP 1994. 

Păun „E., Şcoala-abordare socio pedagogică, Iaşi, 
Editura Polirom, 1999. 

Vă ideanu, G., Educaţia la frontiera dintre milenii, 
Bucureşti, Editura Politică, 1988 

V. Finalităţile educaţiei. Ideal, scopuri, obiective 

1. Definirea şi analiza conceptelor: finalitate, ideal, 
scop, obiectiv, sarcină, profilul educaţional al elevului. 

2. Taxonomia finalităţilor. Criterii şi sisteme de 
referinţă în clasificare: macromicro (finalităţi de sistem- 
finalităţi de proces); grad de generalitate (obiective 
generalespecifice /intermediare; obiectivecadru, obiective 
de referinţă; concrete/ operaţionale); conţinut psihologic 
(obiective cognitive afective psihomotorii) competenţe 
generale şi specifice; temporalitate; măsurabilitate ş.a. 

3.  Operaţionalizarea obiectivelor educaționale. 
Concept, model, relevanţa practică, limite. Aplicaţii. 


BIBLIOGRAFIE: 

Călin., M., Scopurile procesului instructiv-educativ. 
Perspectiva  axiologică şi  praxiologică (în Procesul 
instructiv-educativ). Instruire şcolară. Analiza 
multireferenţială, Bucureşti, EDP 1995 

Cerghit. I., (coordonator), Perfecţionarea lecţiei în 
şcoala modernă, Bucureşti, EDP, 1983 

Cristea, S., Finalităţile educaţiei (în Pedagogie), vol. 
I, Piteşti, Editura Hrdiscom, 1996 

Cristea., S., Obiectivele pedagogice ale procesului de 
învăţământ (în Pedagogie), vol.2. Piteşti, Editura 
Hardiscom, 1997. 

Cucoş, C., Finalităţile educaţiei (în Pedagogie), Iaşi, 
Editura Polirom, 1996 

De Landsheere, V., De Landsheere, G., Definirea 
obiectivelor educaţiei, Bucureşti, EDP 1979 

Dimitriu. E., Finalităţile educaţiei (în Probleme 
fundamentale ale educaţiei, coord. D. Todoran), Bucureşti, 
EDP 1982. 

Gagne, R., Briggs, L.J., Principii de design al 
instruirii, Bucureşti, EDP, 1977. 

Neacşu, I. Finalităţile educaţiei (în Curs de 
pedagogie coord. I, Cerghit, L. Vlăsceanu), Universitatea 
Bucure şti, 1988. 

Nicola, I.,  Finalităţile acțiunii educaționale. 
Proiectarea educațională, în Pedagogie, Bucureşti, EDP 
1994 

Potolea, D., Scopuri şi obiective ale procesului 
didactic, în Sinteze pe teme de didactică modernă (coord 
„I. T. Radu). Culegere metodică, editată de „Tribuna 
Şcolii”, Bucureşti, 1996. 

Potolea, D., Teoria şi metodologia obiectivelor 
educaționale (în Curs de pedagogie, coord. I. Cerghit, L. 
Vlăsceanu), Universitatea Bucureşti, 1988. 

Curriculum Național - Cadru de referință, M.E.N.- 
C.N.C. Corint, Bucureşti, 1998. 

VI. Învăţarea şcolară. Orientări contemporane în 
teoria şi practica învăţării 


1. Conceptul de învăţare şcolară... Mecanisme şi 
procesualitate. Forme, tipuri şi niveluri de învăţare. Teorii 
ale învăţării (B.F. Skinner, J, Piaget, L.S. Vigotski, J. Bruner, 
D.P. Ausubel, Gagne ş.a.). 

2. Condiţii interne ale învăţării şcolare: procesele 
cognitive, afective, volitive: motivaţia-geneza, dinamica, 
forme, structuri motivaţional - atitudinale. Legea optimului 
motivaţional. 

3. Condiţii externe ale învăţării şcolare: statutul 
profesorului, mediul şcolii şi al clasei de elevi, mediul 
socio-familial, factori ergonomici şi de igiena ai învăţării 
ş.a. 

4.  Interdependenţa dintre condiţiile interne şi 
externe ale învăţării. Valorificare şi optimizare. 

5. Specificul învăţării la şcolarul mic şi mijlociu. 

BIBLIOGRAFIE: 

Ausubel, D., Robinson, R., învăţarea în şcoală. O 
introducere în psihologia pedagogică, Bucureşti, EDP 
1981. 

Cosmivici., A. (coord. A... Neculau, T, Cozma), 
învăţarea şcolară (în Psihopedagogia pentru examenul de 
definitivare şi gradul I), laşi, Editura Spiru Haret, 1994. 

Gagne, R.”, Condiţiile învăţării”, EDP Bucureşti, 
1975. 

Golu, P, Verza, E... Zlate, M. „Psihologia copilului”, 
Manual pentru şcoli normale, EDP Bucureşti, 1993. 

Golu, P, învăţare şi dezvoltare, Bucureşti, ESE, 1985. 

Kulesar, T., Factorii psihologici ai reuşitei şcolare, 
Bucureşti, EDP 1978. 

Jinga, I., Negreţ I., învăţarea eficientă, Bucure şti, 
Editura Aldin, 1999. 

Miclea, M., Psihologia cognitivă, Cluj-Napoca, 
Editura Gloria, 1994. 

Miclea, M., învăţarea şcolară şi psihologia cognitivă, 
în Educaţia şi dinamica ei, (coord... M. Ionescu), Bucureşti, 
Editura Tribuna învăţământului, 1998. 

Neacşu, I., Metode şi tehnici moderne de învăţare 
eficienta A Bucureşti, Editura Militară, 1990. 


Neacşu, I., Instruire şi învăţare, Bucureşti, EDP 
1999. 

Verza, E., Şchiopu, U., Psihologia vârstelor, Bucureşti, 
EDP 1995. 

VII. Probleme teoretice şi practice ale 
curriculumului. Reforma curriculumului în învăţământul 
primar românesc 

1. Analiza conceptelor: curriculum, arie curriculară, 
ciclu curricular, conţinut al învăţământului, situaţie de 
învăţare. 

2. Relaţia obiective-conţinuturi, metode de predare- 
învăţare-evaluare. 

3. Factori determinanţi şi surse generatoare în 
elaborarea curriculumului. 

4. Tipuri de curriculum: core curriculum (de bază, 
trunchi comun) - curriculum la dispoziţia şcolii; analiza 
raporturilor obligatoriu-opţional; formalnonformal; 
naţional-local. 

5.  Orientări şi practici noi în organizarea 
curriculumului: interdisciplinaritate, organizare modulară, 
organizare de tip integrat, curriculum diferențiat şi 
personalizat. 

6. Documentele curriculare: planul-cadru, programe 
şcolare, manualele, materialele suport (ghiduri, portofolii, 
culegeri, manualul profesorului etc.). Metodologia aplicării 
lor în şcoală. 

BIBLIOGRAFIE: 

Creţu, C., Curriculum diferențiat şi personalizat, laşi, 
Editura Polirom, 1998. 

Creţu, C., Conceptul de curriculum (etimologie, 
evoluţii semantice ale conceptului de curriculum, definiţii, 
componentele curriculumului, tipuri de curriculum), (în 
Psihopedagogie pentru examenele de definitivare şi grade 
didactice, coord. C, Cucoş), laşi, Editura Polirom, 1998. 

Cristea, S., Proiectarea curriculară (în Pedagogia), 
vol.2, Piteşti, Editura Hardiscom, 1997. 

Crişan, Al. (coord.), Curriculum şcolar. Ghid 
metodologic, Bucureşti, M.E.[.-l.S.E., 1996. 


Cucoş, C., Delimitări conceptuale: conţinut al 
învăţământului şi curriculum (în Pedagogie), Iaşi, Editura 
Polirom, 1996. 

Curriculum şi dezvoltare curriculară, Revista de 
pedagogie, nr. 3 - 4/1994. 

D'Hainaut, L., (coord.), Programe de învăţământ şi 
educaţia permanentă, Bucureşti, EDP, 1981. 

Jinga, I., Negreţ, I., învăţarea eficientă, Bucure şti, 
Editura Aldin, 1999. 

Potolea, D., Teoria şi metodologia obiectivelor 
educaţionale, (în Curs de pedagogie coord: I. Cerghit, L. 
Vlăsceanu), Bucureşti, Universitatea Bucureşti, 1988. 

Stanciu, M., Reforma conţinuturilor învăţământului. 
Cadru metodologic, laşi, Editura Polirom, 1999. 

Văideanu, G., Orientări şi tendinţe în educaţia 
contemporană, (în Educaţia la frontiera dintre milenii), 
Bucureşti, Editura Politică, 1988. 

Ungureanu, D., Teoria curriculumului, Timişoara, 
Editura Mirton, 1999. 

VIII. Predarea. Orientări contemporane în teoria şi 
practica predării 

1. Conceptul de predare. Relaţia predare - învăţare - 
evaluare. 

2. Predarea - act de comunicare pedagogică 
eficientă. 

3. Strategii şi stiluri de predare. 

4. Specificul predării în învăţământul primar. 

5. Modele de determinare a eficacităţii şi eficienţei 
predării şi a comportamentului didactic al învățătorului. 

Bibliografie: 

Davitz, J., Ball, S., Psihologia procesului educaţional, 
Bucureşti, EDP 1978. 

Dragu, A., Structura personalităţii profesorului, 
Bucureşti, EDP 1996. 

Ionescu, M., Chiş, V., Strategii de predare-învăţare în 
concordanţă cu scopurile didactice, (în Sinteze pe teme de 
didactică modernă), Bucureşti, Tribuna învăţământului, 
1986. 


Iucu, R., Managementul clasei de elevi, laşi, Polirom, 
2000. 

Marcu, S., (coord.), Competența didactică - 
perspectiva psihologiei. 

Bucureşti, Editura All, 1999. 

Mitrofan, N., Aptitudinea pedagogică, Bucureşti, 
Editura Academiei, 1982. 

Neacşu, I., Instruire şi învăţare, Bucureşti, EDP 
1999. 

Potolea, D., Profesorul şi strategiile conducerii 
învăţării, (în vol. Structuri, strategii şi performanţe în 
învăţământ, coord. I. Jinga, L., Vlăsceanu), Bucureşti, 
Editura Academiei, 1989. 

Şoitu, L., Pedagogia comunicării, Bucureşti, EDP 
1997. 

IX. Metodologia şi tehnologia instruirii 

1. Delimitări conceptuale: metodologie, tehnologie, 
strategie, metodă, procedeu, mijloc. Analiza 
interdependenţelor. Rolul integrator al strategiilor 
didactice. 

2. Sistemul metodelor de instruire. Clasificare şi 
caracteristicile principalelor grupe de metode. Specificul 
metodelor de instruire pentru învăţământul primar. 

3. Descrierea metodelor de instruire. Fundamente şi 
posibilităţi de aplicare eficientă, activizatoare, creativă. 

4. Mijloace didactice şi suporturi tehnice de instruire: 
rol, funcţii, valenţe formative. 

5. Instruirea asistată de calculatordirecţie strategică 
în perfecţionarea metodologiei şi tehnologiei instruirii. 

BIBLIOGRAFIE: 

Cerghit, I., Metode de învăţământ, Ed a Il-a, 
Bucureşti, EDP 1980. 

Cerghit, I., Neacşu, I., Metodologia activităţii 
didactice, (în Didacticacoord. D. Salade), Bucureşti, EDP 
1982. 

Chiş, V., Demersuri de instruire sub asistenta 
calculatorului, (în Educaţia şi dinamica ei), Bucureşti, 
Editura Tribuna învăţământului, 1998. 


Cretu, C., Instruirea asistată de calculator. 
Experienţe şi perspective, (în Psihopedagogie pentru 
examenul de definitivare şi gradul II, coord. A. Neculau, T. 
Cozma), laşi, Editura Spiru Haret, 1994. 

Ionescu, M., Chiş, V., Metodologia activităţii 
didactice, (în Didactica modernă, coord. M. Ionescu, I. 
Radu), Cluj-Napoca, Editura Dacia. 

1995. 

Mucica, T. (coord.), îndrumar metodic pentru 
folosirea mijloacelor de învățământ, Bucureşti, EDP 1982. 

Moise, C., Metode de învățământ, (în Psihopedagogia 
pentru examenele de definitivare şi grade didactice - 
coord. C. Cucoş), Iaşi, Editura Polirom, 1998. 

X. Evaluarea în procesul de învăţământ şi educaţie 

1. Definirea şi analiza conceptului de evaluare. 
Măsurarea aprecierea - decizia. Integrarea evaluării în 
procesul de învăţământ. 

2. Funcţiile evaluării: de informare, motivaţională, de 
control, diagnoza, selecţie şi certificare, prognoza, reglare- 
autoreglare. 

3. Forme / tipuri de evaluare a rezultatelor şi a 
progreselor şcolare: iniţială, continuă / formativă, finală / 
sumativă. 

4. Metode şi tehnici de evaluare a rezultatelor şi a 
progreselor şcolare (verificări orale, lucrări scrise, lucrări 
practice, teste de evaluare, proiecte, portofolii, 
chestionare, observaţiile ş.a.). 

5. Factori perturbatori şi erori în evaluarea şcolară. 
Modalităţi de corectare. 

6. Metodologia proiectării, elaborării, aplicării şi 
interpretării probelor evaluative. 

7. Formarea capacităţii de autoevaluare la elevi. 

8. Perfecționarea metodologiei de evaluare şi 
perspectiva reformei învăţământului în România. 

BIBLIOGRAFIE: 

Cucoş, S., Probleme de docimologie didactică, în 
Psihopedagogia pentru examenele de definitivare şi 
gradele didactice (coord. C. Cucoş), laşi, Editura Polirom, 


1998. 

De Lansheere, G., Evaluarea continuă a elevilor şi 
examenele, Bucureşti, EDP 1975. 

Jinga I., Petrescu A., Evaluarea performanţei şcolare, 
Bucureşti, Editura Delfin, 1996. 

Neacşu, I., Stoica, A., (coord.), Ghid general de 
evaluare şi examinare, MEN, Bucureşti, Editura Aramis, 
1996. 

MEN, Reforma sistemului de evaluare şi examinare, 
Bucureşti, Editura 

Şcoală Românească, 1998. Radu, I.T., Evaluarea 
rezultatelor şcolare, în Sinteze pe teme de didactică 
modernă, Bucureşti, Tribuna învăţământului, 1981. 

XI. Proiectarea pedagogică a activităţilor de instruire 
şi educare. Moduri şi forme de organizare a activităţilor 
didactice 

1. Conceptul de proiectare pedagogică. Funcţiile 
proiectării pedagogice: anticipare, orientare, organizare, 
dirijare, reglare-autoreglare, decizie, inovare. 

2. Etapele proiectării pedagogice: definirea 
obiectivelor şi a sistemului de referinţă spaţio-temporal, 
determinarea conţinuturilor; stabilirea strategiei optime de 
acţiune; stabilirea criteriilor şi a instrumentelor de 
evaluare. 

3. Niveluri ale proiectării pedagogice. Finalizarea 
proiectării pedagogice 

3.1. Proiecte elaborate pe: ciclu, an, semestru de 
învăţământ; săptămână, oră; 

3.2. Proiecte elaborate pe: arii curriculare, disciplina 
şcolară, tema, subiect. 

4. Unitate şi diversitate în proiectarea activităţilor de 
instruire şi educaţie. Modele de proiectare a lecţiei, a altor 
activităţi şcolare şi extraşcolare. 

5. Grile de evaluare. Criterii de autoevaluare. 

6. Moduri şi forme de organizare a activităţilor 
didactice: concept, tipologie (frontal, pegrupe, individual 
etc.): Lecţia - activitate didactică de bază. Alte forme de 
organizare. 


7. Aplicaţii: proiectarea unui sistem de lecţii, de alte 
activităţii şcolare şi extraşcolare. 

BIBLIOGRAFIE: 

Buzaş, L., Activitatea didactică pe grupe, Bucureşti, 
EDP 1976. 

Cerghit, I., (coord.). Perfecţionarea lecţiei în şcoala 
modernă, Bucureşti, EDP 1983. 

Gagne, R.M... Briggs, L.J., Principii de design al 
instruirii, Bucureşti. 

EDP 1977. 

Ionescu, M., Clasic şi modern în organizarea lecţiei, 
Cluj-Napoca Editura Dacia, 1982. 

Ionescu, M., Lecţia între proiect şi realizare, Cluj- 
Napoca, Editura Dacia, 1982. 

Jinga, I., Negreţ, I., învăţarea eficientă, Bucure şti, 
Editura Aldin, 1999. 

Neacşu, I., Instruire şi învăţare, Bucureşti, EDP 
1999. 

XII. Consilierea. Managementul clasei de elevi 

1. Delimitarea conceptelor: managementul 
organizației şcolare, managementul clasei, microgrup 
şcolar, consiliere, orientare şcolară şi profesională. 

2. Clasa de elevi ca grup educaţional. Sintalitatea 
clasei de elevi. 

3. Consilierea psihopedagogică. Orientare şcolară şi 
profesionala: fundamente, obiective, conţinuturi, 
metodologie, cadru instituţional (centre şi cabinete de 
asistenţă psihopedagogică a elevilor, cadrelor didactice şi 
părinţilor). 

4. Documente utilizate în managementul clasei de 
elevi: planul activităţii educative (pe ciclu, an, semestru), 
fişa de caracterizarepsiho socio-pedagogică a clasei de 
elevi; fişa de caracterizare psihopedagogică a elevului. 

5. Parteneriat şi cooperare în domeniul consilierii. 

BIBLIOGRAFIE: 

Badea. E., Caracterizarea dinamică a copilului şi a 
adolescentului de la 3 la 17 - 18 ani, Bucureşti, Editura 
Tehnică, 1997. 


Cretu, C., Curriculum diferențiat şi personalizat, laşi, 
Editura Polirom, 1998. 

Dirigintele. Ora de dirigenţie, volum editat de 
Tribuna învăţământului, Bucureşti, 1995. 

Drăgan, I., Ozunu, D., Tomşa, Gh., (coord.), Dicţionar 
de orientare şcolară şi profesională, Bucureşti, Editura 
Afeliu, 1996. 

Geissler, E., Mijloace de educaţie, Bucureşti, EDP 
1977. 

Holban, I., (coord.), Cunoaşterea elevului. O sinteza a 
metodelor, Bucureşti, EDP, 1978. 

lucu, R., Managementul şi gestiunea clasei, Iaşi, 
Editura Polirom, 2000. 

Nicola, I., Dirigintele şi sintalitatea colectivului de 
elevi, Bucureşti, EDP 1978. 

Păun, E., Clasa de elevi ca grup educaţional, în 
Sociopedagogie şcolară, Bucureşti, EDP 1982. 

Păun, E., Şcoală - abordare sociopedagogică, Iaşi, 
Editura Polirom, 1999. 

Salade, D., Dimensiunile educaţiei, Bucureşti, EDP 
1997. 

Toma, S., Profesorul, factor de decizie, Bucureşti, 
Editura Tehnică, 1994. 

Tomşa, Gh., Consilierea şi orientarea în şcoală, 
Bucureşti, Casa de Editură şi Presă, Viaţa Românească, 
1999. 

Zlate, M., Zlate, C., Cunoaşterea şi activarea 
grupurilor şcolare, Bucureşti, Editura Politică, 1982. 

PEDAGOGIE ŞI ELEMENIE DE PSIHOLOGIE 

Programa pentru gradul II în învăţământ institutori / 
învăţători 

PRELUARE DE PE INTERNET 

A. PREZENTARE GENERALĂ. COMPETENTE CHEIE 

9 

1. Programa de pedagogie pentru obţinerea gradului 
II în învăţământ reprezintă o componentă esenţială a 
curriculum-ului destinat formării continue a învăţătorilor, 
institutorilor cu pregătire medie şi universitară (de scurtă 


durată) care lucrează în învăţământul primar. 

2. Concepţia şi principiile care stau la baza realizării 
ei sunt: 

2.a. continuitate, reflectată în obiectivele şi 
conținuturile stabilite, asigurându-se atât integrarea 
pregătirii inițiale din perioada studiilor liceale, cât şi 
formarea / dezvoltarea pentru cariera didactică (gradul 
didactic I); 

2.b. coerenţa, conferită de organizarea şi articularea 
modulartematică a obiectivelor ariilor de conținut şi 
referințelor bibliografice orientate spre a elimina 
repetițiile, interferențele şi contradicţiile conceptual- 
metodologice ale diferitelor abordări, respectând însă 
legitimitatea variatelor puncte de vedere; 

2.c. adecvarea, asigurată prin corelarea şi 
armonizarea obiectivelor şi a conținuturilor dezvoltate cu 
direcțiile şi programele de reformă educaţională aflate în 
desfăşurare în România; 

2.d. dezvoltarea şi inovarea, satisfăcute prin 
introducerea unor noi teme destinate să iniţieze candidaţii 
în ceea ce semnifică astăzi achiziţie modernă, pozitivă în 
domeniul de referinţă psihopedagogic, să sensibilizeze 
cadrele didactice, învăţători, la problematica tendinţelor 
de inovare a teoriei şi a practicii educaţionale pe plan 
naţional şi internaţional; 

3. Domeniile şi unităţile de competenţă cheie, 
precum şi nivelurile de performanţă vizate de examenul 
pentru obţinerea gradului II la disciplina pedagogie - 
elemente de psihologie sunt, în principal următoarele: 

3.1. stăpânirea şi utilizarea adecvată şi argumentată 
a conceptelor, teoriilor, orientărilor şi tendinţelor ştiinţifice 
specifice fiecărei arii tematice stabilite în programă; 

3.2. stăpânirea optimă a capacităţilor de proiectare, 
conducere şi evaluare a proceselor de instruire şi educaţie 
şcolară şi extraşcolară în învăţământul primar; 

3.3. manifestarea unei conduite psihopedagogice 
optim creative în domeniul organizării experienţelor de 
instruire şi învăţare, al interpretării fenomenelor şi 


proceselor educaţionale, al soluționării dificultăţilor de 
transpunere în practica şcolară a teoriilor şi modelelor de 
referinţă în disciplina predată; 

3.4. utilizarea eficientă a metodologiei ştiinţifice 
destinate cunoaşterii şi formării elevilor / grupurilor 
şcolare, comunicării educaţionale eficiente, consilierii 
elevilor şi părinţilor; 

3.5... manifestarea unor atitudini şi motivații pozitive 
fată de evoluţia personalităţii elevului, asigurând astfel 
şanse de acces, de reuşită şi integrare şcolară şi socială 
pentru toţi copiii. 

4. Comparativ cu vechea programă de obţinerea 
gradului II, prezentul corp de teme aduce unele ameliorări. 
Acestea constau în: 

d. restructurarea unor elemente în conţinutul 
temelor, inclusiv introducerea unor concepte noi; 

e. introducerea de noi teme (de exemplu, temele 
vizând sistemul instituţional, managementul clasei de 
elevi); 

f. prezentarea unei bibliografii generale şi tematice 
nerestrictive, conţinând documente legislative şi cu rol 
reglator în învăţământ, cursuri şi monografii, precum şi 
dicţionare, de natură să dezvolte bibliografia ataşată 
fiecărei teme; ea va fi consultată corespunzător 
solicitărilor din subtematica prezentată. 

B. TEME PENTRU STUDIUL INDIVIDUAL, 
CURSURI, SEMINARII ŞI APLICAT II 

I. Problematica educaţiei şi a învăţământului în 
societatea contemporană. 

Inovaţie şi reformă în şcoala românească. II. 
Educabilitatea. Factorii devenirii fiinţei umane. 

III. Structura şi dinamica personalităţii. 

IV. Problematica sistemului instituţional şi a 
procesului de învăţământ. V. Finalităţile educaţiei. Ideal, 
scopuri, obiective. 

VI. Învăţarea şcolară. Orientări contemporane în 
teoria şi practica învăţării. 

VII. Probleme teoretice şi practice ale 


curriculumului. Reforma curriculumului în învăţământul 
românesc. 

VIII. Predarea. Orientări contemporane în teoria şi 
practica predării. 

IX. Metodologia şi tehnologia instruirii. Moduri şi 
forme de organizare a activităţilor didactice. X. Relaţii şi 
interacțiuni educaţionale XI. Evaluarea în procesul de 
învăţământ şi educaţie. 

XII. Proiectarea pedagogică a educaţiei şi instruirii. 
Moduri şi forme de organizare a activităţilor didactice. 

XIII. Personalitatea învățătorului 

XIV. Educaţia morală 

XV. Consiliere psihopedagogică în ciclul primar 

XVI. Managementul şi gestiunea clasei de elevi. 

C. BIBLIOGRAFIE GENERALĂ 

Legea învăţământului nr. 84/1995, republicată în 
Monitorul Oficial al României, Partea I, nr. 606, 10 
decembrie 1999. 

Legea privind Statutul personalului didactic nr. 
128/1997, Monitorul Oficial al României, partea I, nr. 158. 

MEN, Curriculum Naţional. Planuri - cadru de 
învăţământ pentru învăţământul preuniversitar (coord. D. 
Georgescu, M. Cerchez, M. Singer, L. Preoteasa), Bucure 
şti, Editura Corint, 1999. 

CERGHIT, 1... VLĂSCEANU, L., Curs de pedagogie, 
Bucureşti, 1988. 

COSMOVICI, A., IACOB, L., (coord), Psihologie 
şcolară, Iaşi, Editura Polirom, 1998. 

CUCOŞ, C. (coord), Psihopedagogie pentru examenul 
de definitivare şi grade didactice, laşi, Polirom, 1998. 

IUCU, B., R, Managementul şi gestiunea clasei de 
elevi - fundamente teoreticometodologice, laşi, Polirom, 
2000. 

IONESCU, M., RADU, I. (coord), Didactica modernă, 
Cluj-Napoca, Dacia, 1995. 

JINGA, I., ISTRATE, E. (coord), Manual de pedagogie, 
Bucureşti, Editura All, 1998. 

NEAC ŞU, I., Instruire şi învăţare, Bucure şti, EDP 


1999. 

NECULAU, A., COZMA, T., (coord), Psihopedagogie 
pentru examenul de definitivat şi gradul II, laşi, Editura S. 
Haret, 1999. 

CRISTEA, S., Dicţionar de termeni pedagogici, 
Bucureşti, EDP 1998. 

ŞCHIOPU, U., (coord), Dicţionar de psihologie, 
Bucureşti, Editura Babel, 1997. 

D. ANALITICA TEMELOR 

I. Problematica educației şi învăţământului în 
societatea contemporană. Inovaţie şi reformă în şcoala 
românească 

1. Educaţia şi provocările lumii contemporane: criza 
mondială a educaţiei, procese de tranziţie, soluţii generale 
şi specifice. 

2. Educaţia şi dezvoltarea durabila a societăţii între 
exigenţele prezentului şi cele ale viitorului. Dinamica 
relaţiei educaţie de bază / educaţie permanent a / 
autoeducaţie. 

3. Inovaţie şi reformă în învăţământul primar 
românesc-finalităţi, tendinţe, politici şi practici 
educaţionale (implicarea părinţilor şi a comunităţii în viaţa 
şcolii). 

4. Managementul schimbărilor în învăţământ. 

5. Alternative la învăţământul primar din România: 
Waldorf, Step by Step. 

BIBLIOGRAFIE: 

Agenţia Naţională Socrates, Combaterea eşecului 
şcolar: o provocare pentru construc ţ ia europeană, 
Bucureşti, Editura Alternative, 1996. 

BARZEA, C., Arta şi ştiinţa educaţiei, Bucureşti, EDP 
1995 

BÂRZEA, C., (coord), Reforma învăţământului în 
România: condiţii şi perspective, Bucure şti, Institutul de 
Ştiinţe ale Educaţiei, 1993. 

BOTKIN, J., W, ELMANDIRA, M., MALIIA, M, 
Orizontul fără limite al învățării, Bucureşti, Editura 
Politică, 1981. 


DAVE, R.H. (şubred), Fundamentele educației 
permanente, Bucureşti, EDP 1991. 

II. Educabilitatea. Factorii devenirii fiinţei umane 

1. Conceptul de educabilitate. 

2. Teorii privind educabilitatea: teorie ereditaristă, 
teoria ambientalistă, teoria dublei determinări - esenţa 
(mecanisme), limite. 


3. Ereditate-premisa naturala a dezvoltării psiho- 
individuale. 

4. Mediul-cadrul sociouman al dezvoltării psiho- 
individuale 

5. Educaţia-factor determinant al dezvoltării psiho- 
individuale. 

6. Specificul influentelor educative şi ale mediului la 
şcolarul mic şi mijlociu. 

III. Structura şi dinamica personalităţii 

1. Conceptul de personalitate: 

Modele de abordare a personalităţii - modelul 
trăsăturilor, modelul factorial, modelul umanist ş. a; 

Structura personalităţii - temperament, aptitudini, 
caracter. Unitatea şi dinamica lor. 


Perspective noi în abordarea structurii personalităţii. 

2. Caracteristicile dezvoltării psihofizice a şcolarului 
mic şi mijlociu. 

3. Dimensiunea creativă a personalităţii. Formare, 
dezvoltare, exprimare, afirmare în plen individual şi social. 

4. Metode şi tehnici de cunoaştere a personalităţii 
şcolarului mic şi mijlociu. 

BIBLIOGRAFIE: 

Allport, G., Structura şi dezvoltarea personalităţii, 
Bucureşti, EDP 1981. 

Cosmovici, A., Iacob, L., Psihologie şcolară, Iaşi, 
Editura Polirom, 1998. 

Crețu, C., Psihopedagogia succesului, Iaşi, Editura 
Polirom, 1997. 

Davitz, G., Ball, S., Psihologia procesului educațional, 
Bucureşti, EDP 1978. 

Nicola, Gr. (coord.), Psihologia socială, Aspecte 
contemporane, Iaşi, Editura Polirom, 1996. 

Oprescu, V., Fundamentele psihologice ale pregătirii 
şi formării didactice, Craiova, Editura Universitaria, 1996. 

Pavelcu, V., Cunoaşterea de sine şi cunoaşterea 
personalităţii, Bucureşti, EDP 1982. 

Popescu-Neveanu, P, Zlate, M., Cre ț u, T., (sub 

IV. Problematica sistemului instituțional de 
învăţământ şi a procesului de învăţământ 

1. Sistemul de învăţământ - concept, funcţii, 
structură, tendinţe de evoluţie. 

2. Procesul de învăţământ - concept, funcţii, 


structura. Dimensiuni generale (funcţională, structurală, 
operaţională). Caracteristici generale (interacțiunea 
învățător - elev, interdependenţa informativ - formativ, 
reglarea - autoreglarea). Specificul abordării sistemice şi 
comunicaţionale în învăţământul primar. 

3. Analiza procesului de învăţământ la nivelul 
interacțiunii, evaluarea iniţiată - predareânvăţare - 
evaluare. 

4.  Interdependenţa  formal-nonformal-informal la 
nivelul sistemului şi al procesului de învăţământ. 

5. Normativitate în procesul de învăţământ. Sistemul 
principiilor didactice. Fundamente, relevant a pentru 
învăţământul primar, practică, aplicaţii. 

V. Finalităţile educaţiei. Ideal, scopuri, obiective 

1. Definirea şi analiza conceptelor: finalitate, ideal, 
scop, obiectiv, sarcina, profilul educaţional al elevului. 

2. Taxonomia finalităţilor. Criterii şi sisteme de 
referinţă în clasificare: macromicro (finalităţi de sistem- 
finalităţi de proces); grad de generalitate (obiective 
generalespecifice /intermediare; obiectivecadru, obiective 
de referinţă; concrete/ operaţionale); conţinut psihologic 
(obiective cognitive afective psihomotorii), competenţe 
generale şi specifice; temporalitate; măsurabilitate ş.a. 

3.  Operaţionalizarea obiectivelor educaționale. 
Concept, model, relevanţa practică, limite, Aplicaţii. 

VI. Învățarea şcolară. Orientări contemporane în 
teoria şi practica învăţării 

1. Conceptul de învăţare şcolară. Mecanisme şi 
procesualitate. Forme, tipuri şi niveluri de învăţare. Teorii 
ale învăţării (B.F. Skinner, J, Piaget, L.S. Vigotski. 

J. Bruner, D.P. Ausubel, Gagne ş.a.). 

2. Condiții interne ale învățării şcolare: procesele 
cognitive, afective, volitive: motivaţia-geneza, dinamica, 
forme, structuri motivaţionalatitudinale. Legea optimului 
motivaţional. 

3. Condiţii externe ale învăţării şcolare: statutul 
profesorului, mediul şcolii şi al clasei de elevi, mediul 
socio-familial, factori ergonomici şi de igiena ai învăţării 
ş.a. 

4.  Interdependenţa dintre condiţiile interne şi 
externe ale învăţării. Valorificare şi optimizare. 

5. Specificul învăţării la şcolarul mic şi mijlociu. 

VII. Probleme teoretice şi practice ale 
curriculumului. Reforma curriculumului în învăţământul 
primar românesc 

1. Analiza conceptelor: curriculum, arie curriculară, 
ciclu curricular, conţinut al învăţământului, situaţie de 
învăţare. 

2. Relaţia obiective-conţinuturi, metode de predare- 
învăţare-evaluare. 

3. Factori determinanţi şi surse generatoare în 
elaborarea curriculumului. 

4. Tipuri de curriculum: core curriculum (de baza, 
trunchi comun) - curriculum la dispoziţia şcolii; analiza 
raporturilor obligatoriu-opţional; formalnonformal; 
naţional-local. 

5.  Orientări şi practici noi în organizarea 
curriculumului: interdisciplinaritate, organizare modulară, 
organizare de tip integrat, curriculum diferențiat şi 
personalizat. 


ó. Documentele curriculare: planul-cadru, programe 
şcolare, manualele, materialele suport (ghiduri, portofolii, 
culegeri, manualul profesorului etc.). Metodologia aplicării 
lor în şcoală. 

Ungureanu, D., Teoria curriculumului, Timişoara, 
Editura Mirton, 1999. VIII. Predarea.  Orientări 
contemporane în teoria şi practica predării 

1. Conceptul de predare. Relaţia predare - învăţare - 
evaluare. 


2. Predarea - act de comunicare pedagogică 
eficientă. 

3. Strategii şi stiluri de predare. 

4. Specificul predării în învăţământul primar. 

5. Modele de determinare a eficacităţii şi eficientei 
predării şi a comportamentului didactic al învățătorului. 

IX. Metodologia şi tehnologia instruirii 

1. Delimitări conceptuale: metodologie, tehnologie, 
strategie, metoda, procedeu, mijloc. Analiza 
interdependenţelor. Rolul integrator al strategiilor 
didactice. 

2. Sistemul metodelor de instruire. Clasificare şi 
caracteristicile principalelor grupe de metode. Specificul 
metodelor de instruire pentru învăţământul primar. 

3. Descrierea metodelor de instruire. Fundamente şi 


posibilităţi de aplicare eficientă, activizatoare, creativă. 

4. Mijloace didactice şi suporturi tehnice de instruire: 
rol, funcţii, valenţe formative. 

5. Instruirea asistată de calculatordirecţie strategică 
în perfecţionarea metodologiei şi tehnologiei instruirii. 

X. Relaţii şi interacțiuni educaţionale 

1. Definirea şi analiza conceptului de relaţie 
educaţională 

2. Relaţii îi şi interacțiuni educaţionale în clasa de 
elevi: relaţii de intercunoaştere, relaţii de intercomunicare, 
relaţii socio - afective preferenţiale, relaţii îi de influențare 

3. Caracteristicile demersului de „influentă 
educaţională” în învăţământul primar 

4. Implicarea socială şi personalitatea elevului: 
complianţă comportamentală în clasă 


5. Atracția interpersonală în clasa de elevi 


6. Comunicarea interpersonală 

7. Climat educaţional în clasa de elevi 

XI. Evaluarea în procesul de învăţământ şi educaţie 

1. Definirea şi analiza conceptului de evaluare. 


Măsurarea - aprecierea - decizia. Integrarea evaluării în 
procesul de învăţământ. 

2. Funcţiile evaluării: de informare, motivaţională, de 
control, diagnoză, selecţie şi certificare, prognoză, 
reglareautoreglare. 

3. Forme / tipuri de evaluare a rezultatelor şi a 
progreselor şcolare: iniţială, continuă / formativă, finală / 
sumativă. 

4. Metode şi tehnici de evaluare a rezultatelor şi a 
progreselor şcolare (verificări orale, lucrări scrise, lucrări 
practice, teste de evaluare, proiecte, portofolii, 
chestionare, observaţiile ş.a.). 

5. Factori perturbatori şi erori în evaluarea şcolară. 
Modalităţi de corectare. 

6. Metodologia proiectării, elaborării, aplicării şi 
interpretării probelor evaluative. 

7. Formarea capacităţii de autoevaluare la elevi. 

8. Perfecționarea metodologiei de evaluare şi 
perspectiva reformei învăţământului în România. 

XII. Proiectarea pedagogica a activităţilor de 
instruire şi educare. Moduri şi forme de organizare a 


activităţilor didactice 

1. Conceptul de proiectare pedagogică. Funcţiile 
proiectării pedagogice: anticipare, orientare, organizare, 
dirijare, reglareautoreglare, decizie, inovare. 

2. Etapele proiectării pedagogice: definirea 
obiectivelor şi a sistemului de referinţă spatiotemporal, 
determinarea conţinuturilor; stabilirea strategiei optime de 
acţiune; stabilirea criteriilor şi a instrumentelor de 
evaluare. 

3. Niveluri ale proiectării pedagogice. Finalizarea 
proiectării pedagogice 

3.1. Proiecte elaborate pe: ciclu, an, semestru de 
învăţământ; săptămână, oră; 

3.2. Proiecte elaborate pe: arii curriculare, disciplină 
şcolară, temă, subiect. 

4. Unitate şi diversitate în proiectarea activităţilor de 
instruire şi educaţie. Modele de proiectare a lecţiei, a altor 
activităţi şcolare şi extraşcolare. 

5. Grile de evaluare. Criterii de autoevaluare. 

6. Moduri şi forme de organizare a activităţilor 
didactice: concept, tipologie (frontal, pegrupe, individual 
etc.): Lecţia - activitate didactica de bază. Alte forme de 
organizare. 

7. Aplicaţii: proiectarea unui sistem de lecţii, de alte 
activităţii şcolare şi extraşcolare. 

XIII. Personalitatea învăţă torului 

1. Structura personalității învățătorului: 
personalitatea de bază, câmpul psihopedagogic, 
reprezentări psihopedagogice, credințeleconvingerile 
psihopedagogice, personalitatea cristalizată, stil 
educațional; 

2. Statute şi roluri ale cadrului didactic: planificare, 
organizare, control, îndrumare, evaluare, monitorizare, 
consiliere, decizie; 

3. Recrutarea, selecția şi formarea cadrelor 
didactice; 

4. Cariera didactica în România - învățătorul şi 
realitatea socioeducaţionala 

5. Deontologia pedagogică; 

XIV. Educaţia morală 

1. Reperele întemeierii educaţiei morale: reperul 
subiectiv (psihologic) / reperul obiectiv (reperul axiologic - 
normativ) 

2. Educaţia morală - instituţii sociale: determinism şi 
conexiuni specifice învăţământului primar 

3. Limbajul moral: specificitate psihopedagogică; 
implicaţii în activitatea instructiv-educativă 

4. Comportamentul moral: definiţie, forme de 
exprimare, caracteristici. 

5. Nivelurile şi stadiile dezvoltării şi educării 
comportamentului moral: concepţiile lui Piaget, Kohlberg 
şi Allport 

6. Autoeducaţia morală - parte constitutivă a 
educaţiei morale: semnificaţii, forme surse şi componente 
structural funcţionale 

7. Finalităţile, strategiile şi formele de evaluare ale 
educaţiei morale 

XV. Consilierea psihopedagogică în ciclul primar 

1. Delimitarea conceptelor: consiliere, orientare 
şcolară şi profesională. 

2. Clasa de elevi ca grup educaţional. Sintalitatea 
clasei de elevi. 

3. Consilierea psihopedagogică. Orientare şcolară şi 
profesională: fundamente, obiective, conţinuturi, 
metodologie, cadru instituţional (centre şi cabinete de 
asistenţă psihopedagogică a elevilor, cadrelor didactice şi 
părinţilor). 

4. Documente utilizate în managementul clasei de 
elevi: planul activităţii educative (pe ciclu, an, semestru), 
fişa de caracterizarepsiho sociopedagogică a clasei de 
elevi; fişa de caracterizare psihopedagogică a elevului. 

5. Parteneriat şi cooperare în domeniul consilierii. 

XVI. Managementul şi gestiunea clasei de elevi 

1. Managementul clasei - argumente organizaționale; 
argumente epistemice; argumente istorice; argumente 
sociologice; argumente psihologice; argumente 
manageriale; 

2. Paradigme explicativ-conceptuale ale studiului 
managementului clasei; paradigme metodologice ale 
studiului managementului clasei de elevi 

3. Factori determinanţi ai managementului clasei: 
recrutarea, selecţia şi formarea cadrelor didactice; 


4. Structura dimensionala a managementului clasei 
de elevi: dimensiunea  ergonomică, dimensiunea 
psihologică, dimensiunea socială, dimensiunea normativă, 
dimensiunea operațională, dimensiunea inovatoare 

5. Managementul clasei şi disciplina; managementul 
clasei şi începutul anului şcolar 

6. Consecințe ale unui management al clasei 
defectuos: lipsa de motivare, oboseala, deprecierea 
climatului educaţional, atitudinea elevilor de ignorare şi 
indiferenţă, agresivitatea - violenţa 

7. Gestionarea situaţiilor de „criza” educaţională în 
clasa de elevi; intervenţia în situaţiile de criza 
educaţională: abaterea comportamentală 

